
JUHANI  AHO. 


AINOA  POIKA. 


LIN  polkupyöräretkellä  ja  oli  äärettömän  tärkeätä, 
että  juuri  sillä  ja  sillä  tunnilla  ja  minuutilla  joutuisin 
perille.  Olin  asettanut  itselleni  päämäärän  ja  olisin 
omissa  silmissäni  kovin  alentunut,  elFen  olisi  tehnyt  kaikkea 
voitavaani  sitä  saavuttaakseni.  Mielestäni  täytyi  kaiken,  joka 
asettui  esteeksi  tielleni,  väistyä.  Vastaan  tulevat,  huonot  tien 
kohdat,  kylän  kohdilla  leikkivät  lapset,  tyhmät  lehmät  ja  muut 
semmoiset  herättivät  minussa  oikeutettua  suuttumusta,  joka 
kyllä  näkyi  tuikeista  rypyistä  otsallani  ja  kuului  siitä  vihai- 
sesta äänestä,  millä  signaalitorveni  törähti.  Pois  tieltä!  .  .  . 
tärkeintä  tässä  kaikessa  on,  että  minä  pääsen  menemään! 
Silloin  tapahtui  eräässä  vastamäessä,  että  huomasin  toi- 
sen polkimen  mutterin  pudonneen.  Eikä  ollut  ajattelemista- 
kaan matkan  jatkamisesta  pyörällä,  eli' en  saisi  vikaa  korjatuksi. 
Tietysti  kirosin  minä  kaikki  pyöräkauppiaat  pataluhiksi 
ja  tietysti  oli  se  minusta  erinomaisesti  meidän  epäkehittyneitä 
olojamme  kuvaavaa,  ett1  ei  meillä  maaseudulla  missään  ole 
seppää,  joka  osaisi  vähänkin  isomman  vamman  polkupyörässä 

parantaa,  —  josta  minulla  kyllä  oli  usein  ollut  kokemusta. 
Tällaisen  vian  voisi  nyt  kyllä  kuka  seppä  tahansa  .korjata, 
mutta  tietysti  ne  taaskaan  eivät  osaa  asettua  sinne,  missä  niitä 
tarvittaisiin.  Miks' eivät  aseta  paj ojaan  niin,  että  ovat  kaik- 
kiin tarpeihin  saapuvilla? 

Tällä  kertaa  auttoi  minua  kuitenkin  onneni  aivan  odot- 
tamatta. Käveltyäni  vähän  matkaa  pyörääni  taluttaen  saavuin 
kylään,  jossa  oli  ei  ainoastaan  seppä,  mutta  seppä  semmoi- 
nen, joka  osasi  tehdä  uuden  mutterin  polkimeeni. 

Hän  oli  takomassa  pajassaan  maantien  vieressä.  Oli 
kiireisin  heinäaika  ja  hän  terotti  parhaallaan  viitakkeita.  Sil- 
loin en  sitä  huomannut,  vasta  jälkeenpäin  on  muisto  siitä 
mieleeni  ilmestynyt.  Olin  niin  touhuissani  kuin  ainoastaan 
matkassaan  keskeytynyt  pyöräilijä  voi  olla  ja  huusin  jo  kyn- 
nyksen takaa: 

—  Hoi,  seppä,  hevostani  kengittämään!  —  ja  pyöräy- 
tin koneeni  oven  eteen. 

Seppä  laski  viitakkeen  ja  vasaran  kädestään  ja  tuli 
ovelle.  Hän  oli  vanha,  pieni,  ryppyinen  ja  kumarahartiainen 
mies,  päässä  messinkisankaiset  silmälasit.  Ensin  katsoi  hän 
minua  tutkivasti,  minusta  näytti  arvostelevasti,  ehkä  moitti- 
vastikin.  Mutta  se  katse  katosi  kohta  ja  sijaan  tuli  alakuloi- 
nen ilme,  joka  samassa  vaihtui  hyväntahtoiseksi  uteliaisuu- 
deksi, melkein  hellyydeksi,  jonka  usein  tapaa  vanhoissa  käsi- 
työläisissä, kun  he  katselevat  jotain  heille  uskottua  korjattavaa 
kapinetta. 

—  Vai  on  kenkä  hevoselta  pudonnut!  virkkoi  hän 
hymähtäen  ja  alkoi  tarkastella  pyörääni.  Näyttelin  hänelle 
sitä,  kääntelin  ja  pyörittelin  ja  kehuskelin  ja  olin  erinomaisen 
tyytyväinen  itseeni,  kun  näin,  että  hän  osasi  tai  ainakin  näytti 
osaavan  panna  arvoa  siihen,  miten  mainio  ja  mukava  ja  vält- 
tämätön kapine  tämmöinen  polkupyörä  on. 


Ainoa  poika.  3 

Hänen  laittaessaan  mutteria  jatkoin  minä  esitystäni  ja 
näyttelin  ruuviavaimia  ja  muita  pyöräni  kapineita  ja  kehoittelin 
häntäkin  itselleen  semmoisia  hankkimaan.  Hän  myöntelee 
hyväntahtoisesti  ja  tunnustaa  oikeaksi  ehdotukseni,  että  hänen 
pitäisi  hankkia  pyöräkapineita :  kuulia,  puolapuita,  venttiiliveh- 
keitä,  muttereita  ja  sen  semmoisia  —  siitä  voisi  tulla  hyvä 
affääri  näin  valtatien  varrella,  varsinkin  jos  hän  vielä  panisi 
ilmoitustaulun  maantien  viereen. 

Ukko  teki  työtään  eikä  vastustellut  ja  minä  intouduin 
yhä  enemmän  omista  sanoistani  ja  esiinnyin  niin  kuin  polku- 
pyöräin korjuu  olisi  ollut  tärkeintä  ja  ainoata  arvokasta,  mitä 
seppä  yleensä  voi  tehdä.  Mitä  ne  nuo  viitakkeet  ja  aurain 
käret  ja  lapiot  ja  kuokat  —  no,  niitä  hän  tietysti  voisi  tehdä 
sivutöinään  .  .  . 

Lienee  minulla  kuitenkin  ollut  jonkunlainen  tunne  siitä, 
että  minä  tässä  sentään  pidän  liika  paljon  ja  liika  suurta 
ääntä  pyörästäni  ja  itsestäni  —  olin  tietysti  myöskin  puhunut 
rekordeistani  —  koska  minä,  sittenkun  seppä  oli  saanut  mut- 
terin valmiiksi  ja  se  oli  ruuvattu  paikoilleen,  katsoin  pitäväni 
sanoa  jotain  kohteliasta  hänenkin  kapineistaan. 

—  Teillä  on  tilava  paja  tässä,   sanoin  minä. 

—  Onhan  tässä  tilaa  yhdelle  miehelle,  sanoi  hän.  Kään- 
tyi sitten  ahjoon  päin,  siirsi  siinä  vähän  hiiliä  lapiollaan  ja 
lisäsi:    —   Olisi  ollut  tilaa  kahdellekin  ...  ja  on  ollutkin. 

Vasta  nyt  huomasin  minä  istuneeni  toisen  ahjon  pan- 
kolla, joka  oli  vastapäisellä  seinällä  hänen  omaa  ahjoaan  ja 
nojanneeni  polkimen  varteen. 

—  Kukas  tässä  on  takonut?   kysyin. 

—  Poikani  siinä  takoi,  vastasi  hän  yhä  ahjossaan  aska- 
roiden. 

—  Missäs  poika  nyt  on? 

—  Kuoli  kaksi  viikkoa  sitten. 

—  Vai  kuoli,  sanoin  minä.  —  Ja  luultavasti  olisi  asia 
jäänyt  siihen,  hänen  sitä  sen  enempää  kertomatta,  eU'en 
olisi  kysynyt  —  näön  vuoksi  vaan,  ilman  sen  suurempaa  osan- 
ottoa:  —   Mihin  tautiin  kuoli? 

Hän  käänsi  kasvonsa  päin  —  en  nähnyt  niissä  mitään 
liikutuksen  merkkiä,  eli' ei  siksi  voisi  sanoa  sitä,  että  kulma- 
karvat olivat  pystymmässä  ja  että  hän  ikäänkuin  aiheetto- 
masti räpäytti  silmiään  muutamia  kertoja,   ja  virkkoi: 

—  Tapaturman  kautta  hän  kuoli. 

Minussa  heräsi  epämääräinen  tunne,  niinkuin  olisi  minua 
pitänyt  joku  hävettää,  ja  kysyin  jo  paljoa  suuremmalla  osan- 
otolla, kuinka  se  oli,  minkä  tapaturman  kautta  hän  oli  kuollut? 

—  Hakivat  korjaamaan  höyrykoneen  huimaratasta  tuonne 
hovin  höyrymyllylle.  Sitä  laittaessaan  tarttui  se  hihnaan  ja 
murskautui  kuoliaaksi. 

Tahdoin  tarkempaa  selkoa  ja  hän  antoi  minulle  yksityis- 
kohtaisen kertomuksen  siitä,  miten  onnettomuus  oli  tapahtu- 
nut. Myllyssä  oli  kaksi  ratasta  lähekkäin  ja  toinen  niistä  oli 
joutunut  epäkuntoon,  mutta  toinen  oli  käynnissä.  Se  seisoo 
niiden  välissä  ja  asettelee  mutteria  ja  kun  on  saanut  sen  pai- 
koilleen ja  alkaa  peräytyä,  niin  miten  lienee  tarttunut  liik- 
keessä oleva  hihna  vaatteihin,  ja  lennättää  kattoon  ja  paiskaa 
sieltä  alas  ... 

—  Ja  siihen  kuoli? 

—  Ei  hievahtanutkaan  eikä  huutoa  suusta  päästänyt. 
Ei  ollut  verihaavaa  eikä  tiettyä  luun  vikaakaan  päälle  päin 
nähden. 

—  Sehän  oli  kauhea  tapaus!   huudahdin  minä. 

En  tiedä,  mitä  hän  siitä  ajatteli,  mutta  en  minä  aina- 
kaan huomannut  hänessä  mitään,  jota  olisi  voinut  sanoa  liiku- 
tukseksi. Puhuessaan  oli  hän  katsellut  minua  vetisillä,  puna- 
reunaisilla  vanhan   miehen  silmillään,  siirtänyt  pari  kertaa  lasit 

otsalle  ja  koskettanut  peukalolla  tuomiaan.  En  nähnyt  mitään 
kyyneltä  vierähtävän  poskelle,  en  tiedä,  saiko  hän  sieltä 
jostain  syvemmältä  tulvimaan  yrittelevän  lähteen  tuketuksi  vai 
oliko  aurinko  vaan  hänen  silmäänsä  pistänyt.  Yhtä  rauhalli- 
sesti jatkoi  hän  vaan  kuvaustaan,  uudistaen  toiseen  kertaan 
samat  asiat  ja  tehden  muutamia  lisäyksiä,  niinkuin  tapaus  sem- 
moisenaan olisi  häntä  ennen  muuta  huvittanut  ja  niinkuin  se 
olisi  ollut  pääasia,  miten  tuo  kaikki  oli  noin  tapahtunut  ja 
sivuasia  se,  että  se  oli  hänen  ainoa  poikansa,  jolle  se  oli 
tapahtunut. 

Hän,  isä  itse,  oli  ollut  toisena  miehenä  myllyä  korjaa- 
massa. Rattaiden  välistä  peräytyessään  oli  hihna  tarttunut 
häntäkin  puseroon  ja  halkaissut  sen.  Hän  näytti  puseroaan, 
jossa  oli  kiinni  ommeltu  halkeama  helmasta  kainaloon.  Jos 
olisi  tämä  pusero  ollut  tukevampaa  vaatetta,  olisi  se  vienyt 
hänetkin  mennessään.  Kun  hän  siinä  säikäyksestään  toin- 
nuttuaan katsahti  taakseen,  niin  ei  nähnytkään  Anttia.  — 
»Minnekkä  se  poika  joutui  ?a  sanoi  kysyneensä  itseltään. 
Silloin  näki  hän  sen  suullaan  maassa  toisessa  päässä  huo- 
netta, jonne  hihna  oli  sen  heittänyt.  Kun  olisi  ollut  Antilla- 
kin pusero,  mutta  sillä  oli  sarkanuttu,  joka  ei  revennyt.  Vaan 
se  tuo  oli  hyvä,  ett' ei  ollut  verihaavaa  eikä  luun  vikaa, '  ma- 
kasi kirstussaan  niin  kauniisti  kuin  mikä  muukin  kuollut, 
vielä  ehkä  vähän  kauniimmastikin,  kun  ei  ollut  tauti  poskia 
kalventanut. 

Hän  näytti  omistavan  sen  ikäänkuin  lohdutukseksi  itsel- 
leen,   että   vainaja   oli   maannut   kirstussaan  niin  —   kauniisti. 

Oliko  hänen  surunsa  ainoan  pojan  kuolemasta  niin  pieni, 
ett' ei  se  kaivannutkaan  suurempaa  lohdutusta? 

Usein  olen  kuullut  sitä  väitettävän,  että  luonnonlasten 
tyyneys  tällaisissa  tilaisuuksissa  oikeastaan  onkin  vaan  tun- 
teettomuutta.      Minä   olen   vakuutettu   siitä,    että   se   ei  ollut 

tunteettomuutta,  vaan  huippuunsa  kehittynyttä  itsensä  kieltäy- 
mistä,  itsensä  hillitsemistä  ja  hienotunteista  häveliäisyyttä,  joka 
esti  häntä  asettamasta  surujaan  maailman  nähtäviksi. 

—  Mitäs  olen  velkaa?  kysyin  minä,  saamatta  muuta 
sanotuksi. 

—  Olisiko  paljon  viisikymmentä  penniä. 

Kun  lähdin  tarttui  hän  heti  työhön,  jonka  olin  tulles- 
sani keskeyttänyt.  Mutta  luikuessani  siitä  maantietä  pitkin 
parannetun  pyöräni  päällä,  ajattelin  itseäni  äsken  tulemassa 
täydessä  touhussani  hänen  pajalleen  ja  selittämässä  hänelle 
pyöräni  etuja  ja  sen  rakennetta,  niinkuin  olisi  se  ollut  tärkein 
asia  ja  ainoa  ajateltava  tässä  maailmassa. 

Jos  minä  olisin  ollut  tämä  seppä,  jos  minulta  olisi 
mennyt  ainoa  poikani,  jota  olin  pienestä  pitäen  opettanut 
ammattiini  ja  joka  vuosikymmenen  jo  oli  takonut  kanssani 
samalla  alasimella?  —  olisinkohan  minä  ensimmäisen  maan- 
kulkijan  mieliksi  voinut  ruveta  ottamaan  osaa  hänen  urheilu- 
innostukseensa  —   kaksi  viikkoa  onnettomuuden  jälkeen? 

rHNKUIN  paimen,  huolettomana  hyvässä  aituuksessa 
käyvästä  karjastaan,  vuoleskelee  kaislapilliään,  pu- 
haltelee huiluaan  silloin  kuin  haluttaa,  taittelee  kuk- 
kia rannalta,  poimii  metsiköissä  marjoja  ja  antaa  päivän  hetkien 
kulua  ilman  minkäänlaista  edesvastuun  tuntoa,  niin  oli  Kaarle 
Aleksanderkin  viettänyt  vuotensa.  Hän  täytti  velvollisuutensa 
ohjesääntöjen  ankaraan  kehykseen  sulettuna.  Kaikki,  mikä 
siinä  ei  ollut  kiellettyä,  oli  luvallista.  Hän  ei  tuntenut  mitään 
muita  velvollisuuksia,  kuin  mitä  siinä  vaadittiin.  Vapaana, 
ilman  edesvastuuta  ja  vaivaa,  eli  hän  elämäänsä  niinkuin  eletään 
vapaata,  kirkasta  kesäpäivää,  nautitaan  sen  auringonpaisteesta, 
sen  lämmöstä  ja  tuoksusta.  Hänen  ei  ollut  koskaan  pälkähtänyt 
päähänsä  katsoa  taakseen  ja  tarkastaa  menneisyyttä,  arvos- 
tella sitä  tai  tehdä  johtopäätöksiä  velvollisuuksien  totisuudesta 
ja  entisten  tekojensa  edesvastuusta.  Hän  katseli  vaan  eteen- 
päin,   jotain    välkkyvää,    loistavaa  ja  viehättävää  kaukaisuutta 

kohti,  niinkuin  eräänkin  kerran  vuosi  sitten,  kun  hän  istui 
Sistovon  luona  kummulla  kastanjan  siimeksessä  ja  uneksi  sitä 
samaa  unta,  jota  tuhannet  hänen  tovereistaan  olivat  uneksi- 
neet ja  joka  niin  kummallisesti  oli  toteutunut  hänen  suhteensa. 
Hän  oli  ruumiillisesti  voinut  niin  hyvin,  hänen  tulevai- 
suutensa oli  ollut  niin  sotilaallisesti  suunnattu,  hänen  mieliku- 
vituksensa sellaisen  kurinpidon  alaisena,  että  kun  hän  nyt 
tunsi  sotilas-siteitten  höllenevän,  menettivät  ohjesäännöt  pakot- 
tavan voimansa,  hänen  entisen  seurapiirinsä  vetovoima  murtui 
ja  hänestä  tuntui  niinkuin  koko  elämä  olisi  liitoksistaan  lauen- 
nut. Hän  tunsi  sen  juurikuin  olisi  kävellyt  hauraalla  kevät- 
jäällä,  joka  on  kyllin  vahvaa  ja  sitkeää  ja  kannattaa  enemmän 
kuin  luulisi  k  aan,  mutta  kuitenkin  on  petollista.  Hän,  jolla  aina 
oli  ollut  ohjesäännöt,  sotilashenki  ja  kasarmiseura  tukenaan, 
hän  tunsi  nyt  itsensä  täällä  kotona  —  täällä  vieraassa  maassa 
—  epävarmaksi  ja  suoraan  sanoen  araksi.  On  helppo  ym- 
märtää, mitä  moinen  tunne  vaikuttaa  kolmekymmen-vuotiaasen 
mieheen,  jolla  on  ollut  verraton  menestys  ja  sitä  seuraava 
suuri  itseluottamus. 

Kuinka  pukeutuisi  hän,  kuinka  käyttäytyisi,  mihin  ryh- 
tyisi, kun  ei  tuntenut  lakia,  ei  tapoja,  eikä  edes  ainoaa  ihmistä 
seurapiirissään!  Ja  hänen  virkansa  sitten,  josta  hänellä  oli 
ainoastaan  hämärä  aavistus  —  mitähän  siitäkin  olisi  tuleva? 
Luonnollisuus  ja  persoonallinen  riippumattomuus  olivat  harjoi- 
tuksen kautta  hävinneet  hänestä  ja  sijaan  oli  jäänyt  ahdas, 
sotilasmainen  henki  ja  esiintymis-tapa,  jonkunlainen  hovimai- 
nen  hienous.  Kun  hän  nyt  ajatteli,  että  kaikki  tämä  olisi 
puettava  uusiin  kaavoihin,  jotka  olivat  hänelle  tuntemattomia, 
osaksi  ikäviä,  vieläpä  suorastaan  vastenmielisiäkin,  tunsi  hän 
itsensä  luonnollisesti  varsin  epävarmaksi.  Jos  hän  olisi  ollut 
terve,  olisi  kaikki  tämä  painanut  häntä  vähemmän,  mutta  sitä 
hän  ei  ollut.    Siitä  yöstä  saakka,  kun  hän  makasi  vallihaudassa 

Grivitsan  luona  korpit  päänsä  päällä,  oli  hän  ollut  sairas. 
Siihen  tuli  vielä  lisäksi  kevät  ja  kevätilma,  joka  täällä  kor- 
kealla pohjoisessa  vaikuttaa  niin  masentavasti  sairaisiin  her- 
moihin. Siinä  istui  hän  yksinään  huoneessaan  tuona  kauniina 
huhtikuun  päivänä,  tunnin  toisensa  jälestä,  ja  katseli  alakuloi- 
sena merta.  Ei  mikään  voinut  haihduttaa  hänen  synkkiä  aja- 
tuksiaan, ei  kimmeltelevä  päiväpaiste,  eivät  leikkivät  laineet, 
eikä  kevään  herttainen  eloisuus.  Päivällisen  aika  läheni  ja  hän 
päätti  mennä  alas  ravintolan  ruokasaliin,  mutta  kumminkin 
pitäisi  hänen  ensiksi  pukeutua  ja  kun  hän  sitä  varten  kumar- 
tui ottamaan  matkalaukustaan  jotain  kappaletta,  sattui  sieltä 
hänen  käsiinsä  pieni  muistoraha,  mitättömän  pieni  esine.  Hän 
katsasti  sitä,  se  oli  muisti  Vera  Nikolajewnalta.  „Je  sais 
attendre"  luki  hän  siitä  pienestä  metalli  palasesta,  ja  nyt  muisti 
hän  niin  voimallisella  hellyyden,  katkeruuden  ja  kaipauksen 
tunteella,  jota  ei  koskaan  ennen  ollut  kokenut,  sen  pienen 
ystävällisen  lapsen,  joka  kerran  oli  yhtynyt  häneen,  sitten 
muisti  hän  hänet  hienona  herttaisena  impenä,  jonka  eloisia 
kaavoja  ympäröi  vaaleankihara  tukka,  niinkuin  säteilevä  kehä, 
muisti  hänen  tuntehikkaat  silmänsä  ja  pehmeän  vartalonsa. 
Hän  muisti  hänet  sinä  ihanana  kevät-iltana  Wolgan  rantatör- 
mällä, muisti  millaisena  oli  nähnyt  hänet  viimeisen  kerran 
orvokin  värisessä  ja  vaaleankeltaisessa  kesäpuvussa,  kun  hän 
seisoi  suuressa  portissa  seljapuun  oksien  alla,  silmät  täynnä 
kyyneliä  ja  kauniilla  huulilla  hellä,  surumielinen  hymy. 

„Je  sais  attendre"  kertoi  tuo  pieni  kappale,  mutta  ah, 
mitä  auttoi  tuo  „je  sais  attendrea?  —  sillä  heidän  välillään 
kohosi  toinen  kuva,  joka  muutti  edellisen  piirteet,  vaalensi 
värin  ja  loiston,  karkoitti  kaikki  nuoruuden  ja  viattomuuden 
sulottaret  pakosalle  ja  milt'ei  ankarana  vaatii  se  itsellensä  ensi 
sijan.  Anna  Paulown£n  pyhimyskasvot,  ne  ne  yhä  tunkivat 
himmentämään  sitä  kuvaa,  jonka  hän  ensiksi  oli  nähnyt  muis- 

tonsa  kammiossa,  jonka  hän  tahtoi  loihtia  takaisin,  lämpimästi 
luoksensa  houkutella. 

Alakuloisena  ja  surumielin  heittäysi  hän  nojatuoliin  välin- 
pitämättömänä kaikesta.  Ei  koskaan  ottut  hän  kokenut  tämän- 
kaltaista. Äidissäni,  sanoi  hän  itseksensä,  mahtoi  asua  tämä 
sama  tunne,  entä  jos  kävisi  minunkin  samoin  kuin  hänen. 
Hänkin  oli  kolmanteen  kymmenenteen  ikävuoteensa  saakka 
ollut  uuttera,  voimakas,  rivakka  töissä  ja  toimissa,  mutta  sit- 
ten yhtäkkiä  vaipunut  unteloisuuteen,  haluttomaan  kaihomieli- 
syy  tee  n.  Tai  lienenkö  sairas?  Hän  tunsi  kuumetta,  päänsä 
oli  raskas,  hän  tuijotti  eteensä  ja  mihin  ikinä  katsoikin,  seinä- 
paperien  kuvioihin,  poimuverhojen  arabeskeihin,  aina  kuvasti 
niissä  vaan  ihmiskasvot,  joissa  hän  tunsi  vuorotellen  Anna 
Paulownan  ja  Vera  Nikolajewnan  piirteet. 

Hän  oli  laimeasti  rakastanut  Anna  Paulownaa,  tämä  oli 
milt'ei  väkivaltaisesti  avannut  hänelle  tien  siihen  salaperäiseen 
maailmaan,  missä  suloiset  mielialat,  missä  hellyys,  lämpö, 
riemu  ja  kärsimykset  eteemme  ilmestyvät  ja  nyt,  nyt  astuu 
tytär  valloittajana  sisään  siitä  aukosta,  minkä  äiti  oli  ampunut 
hänen  itsekkäisyytensä  haarniskaan.  Kuin  siivekäs  voiton 
jumalatar  oli  tämä  tullut  hänen  tunteittensa  temppelikartanoon 
ja  siellä  kerran  polttanut  siipensä  jäädäksensä  ainaiseksi  asu- 
maan siihen  pyhäkköön,   minkä  oli  itsellensä  valinnut. 

Anna  Paulowna  oli  pehmittänyt  hänen  itsekkään  sydäm- 
mensä  kovan  pohjan,  oli  mullannut  maahan  tämän  lemmen  ja 
kaikkein  näiden  tunteiden  siemenen,  jotka  nyt  versoivat  hänen 
sydämmensä  yrttitarhassa. 

Tämä  Vera  oli  samaa  luonnetta  kuin  äitinsäkin,  samat 
kasvot,  sama  kauneus,  mutta  kaikki  korkeammassa  muodossa, 
kaikki  nuorta,   kaikki  lapsellisen  suloista. 

Ja  hänet,  hänet  juuri  oli  hän  kadottanut!  Hän  tunsi 
ensi  kerran  eläissään,   että  suuri  onni,    jonka  hän  jo  oli  ollut 

tavoittamaisillaan,  oli  solahtanut  hänen  käsistään,  otettu  häneltä 
pois.  Ja  hänellä  oli  hämärä  käsitys  siitä,  että  rakkauden 
kanssa  ei  saa  vitkastella,  siihen  pitää  käydä  silmänräpäyk- 
sessä käsiksi.  Hänestä  tuntui  se  menneeltä,  ja  kuitenkin,  tänä- 
kin tuskan  hetkenä  antoi  hänelle  vielä  suloista  lämpöä  se 
tieto,  että  hänellä  kerran  oli  ollut  se  onni,  tieto  siitä,  että 
kaikkien  hänen  ja  Vera  Nikolajewnan  keskustelujen  pohjana  oli 
ollut  rakkaus,  joskaan  he  eivät  olleet  siitä  sanaakaan  puhu- 
neet. Se  häntä  vaan  kummastutti,  että  hän  nyt  vasta  tuli 
todellisesti  ajatelleeksi  sitä.  Kuukausia,  kohta  kokonainen 
vuosi  oli  kulunut,  ilman  että  hän  olisi  ajatellut  Anna  Paulow- 
naa  tai  Veraa  muuta  kuin  ohimennen. 

Tämän  hän  helposti  ymmärsi.  Ensin  tunsi  hän  itsensä 
onnelliseksi  päästyään  vapaaksi  alentavasta  asemasta,  sitten 
tuli  sota  kaikkine  kunnianhimoisine  houkutuksineen  tuoden 
kuolon  hirmukuvat  tullessansa,  vieläpä  sairaus  ja  vihdoin  huoli 
tulevaisuudesta,  nyt,  nyt  vasta  tässä  toipumuksen  tilassa  oli 
hänellä  aikaa  uneksua  ja  ajatella,  nyt  vasta  ymmärsi  hän,  mitä 
oli  kadottanut.  „Je  sais  attendre",  entä  jos  lähtisi  sinne  ja 
.  .  .  mutta  äiti,  ja  hän  punastui  ensi  kerran  itseksensä,  niin- 
kuin punastumme  jonkin  likaisen  perhejutun  tähden,  jonkun 
sielumme  sisimmän  salaisuuden  tähden,  josta  olemme  hyvilläm- 
me, kun  varmasti  tiedämme,  ett' eivät  sitä  muut  tunne.  Joskin 
hän  oli  sairas  ja  heikko,  ei  ollut  hän  sentään  se  mies,  joka 
noin  vaan  antoi  viedä  itseltään  kaiken,  minkä  piti  omanaan, 
ei,  Anna  Paulowna  saa  tyytyä.  Hän  kävi  äkkiä  päättäväksi 
ja  tarmokkaaksi.  Minä  matkustan,  sanoi  hän  itseksensä, 
mutta  samassa  tuokiossa  vaipui  hänen  uskalluksensa,  se  ei  ole 
mahdollista. 

Silloin  yhtäkkiä  kuin  hyvän  hengettären  johtamana, 
lensi  hänen  mieleensä  ajatus,  että  kirjoittaisi  neiti  v.  Hub- 
ner'ille.      Hän  innostui  heti  hakemaan    paperia  ja  mustetta  ja 

kävi  kirjoittamaan.  Vaan  se,  mikä  alussa  tuntui  hänestä  niin 
helpolta  ja  selvältä,  kävikin  sanoihin  ja  sopivaan  muotoon  pu- 
kiessa  varsin  arkatuntoiseksi  ja  vaikeaksi  tehtäväksi  ja  vasta 
parintuntisen  ponnistuksen  perästä  sai  hän  sepitetyksi  seuraavan 
kirjeen,  josta  kauvan  epäili,  lähettäisikö  sitä  ollenkaan,  vaiko 
ei.  Mutta  ainakin  jo  kymmenennen  kerran  läpiluettuansa  kir- 
jeensä, päätti  hän  kuumeisena,  levottomana,  ja  kyllästyneenä 
omaan  epätietoisuuteensa,  sittenkin  sulkea  kirjeen  kuoreen  ja 
lähettää  sen.      Sen  sisältö  oli  seuraava: 

„  H.  M.   Keisarinnan   hovinaiselle,   korkeasti 
jalosukuiselle  neiti  v.  Hubner'ille. 

Kunnioitettava  neiti!  Säilyttäen  elävästi  kiitollisessa 
muistissa  sen  erinomaisen  vieraanvaraisuuden,  jota  talossanne 
nautin,  sen  hyvyyden  ja  myötätuntoisuuden,  jota  alati  mi- 
nulle osoitte  niinä  unho ttumatto minä  päivinä,  joina  oleskelin 
siellä  pienessä  kaupungissa  Wolgan  varrella,  uskallan  eräässä 
elämäni  päättävimmässä  kysymyksessä  kääntyä  teidän  puo- 
leenne, pyytäen  teiltä  neuvoa,  neuvoa,  jota  ei  kukaan  voi 
lämpimämmin,  taitavammin  eikä  hyväntahtoisemmin  antaa  kuin 
juuri  te,  kunnian-arvoisa  neitiseni.  Ensiksi  tulee  minun,  ym- 
märtääksenne  minua  oikein,  mainita  jotakin  siitä,  mitä  minulle 
on  tapahtunut  sitten  kuin  jätin  Wolgan  kaupungin.  Ulkonai- 
set elämäni  vaiheet  olette  tullut  tuntemaan  „Inwaliden'istaa 
sekä  kahdesta  edellisestä,  kirjeestäni.  Tuntematonta  lienee 
teille,  että  minut  on  nimitetty  tullitoimiston  ylitirehtööriksi  Suu- 
riruhtinaskuntaan, että  minun  mielikarvaudekseni  täytyy  luo- 
pua sotilasuraltani,  muuttaa  Helsinkiin,  jossa  nyt  olenkin. 
Mitä  tulee  siihen,  mikä  syvemmällä  asuu,  en  ole  ennen  kuin 
vasta  näinä  aikoina  tullut  sitä  ajatelleeksi.  Haavoitettuna  ja 
kauvan  sairaana  ollessani,  —  niin,  olen  vieläkin  sairas,  —  ovat 

menneet  tapahtumat  herättäneet  minussa  miettimistä  ja  kaihoa. 
Teille,  kunnioitettava  neiti,  joka  olette  nähnyt  niin  monta  elä- 
män tragediaa,  joka  silmäilette  maailmaa  kaikkea  huomaten, 
jonka  sydän  ymmärtää  kaiken  ja  antaa  anteeksi  kaikki,  teille 
uskallan  minäkin,  olematta  epähieno,  tunnustaa  mitä  jo  Anna 
Paulowna  siinä  ainoassa  kirjeessään,  jonka  häneltä  sain,  on 
teille  kertonut;  siihen  on  minun  vaan  lisääminen,  että  minun 
puoleltani  on  kaikki  lopussa.  Ja  nyt  tulen  itse  asian  ytimeen, 
jonka  valoon  tuominen,  paljastaminen  tuntuu  minusta  vaikealta, 
vaikkakin  se  tapahtuu  teidän  kaikkikäsittävien  silmienne  edessä. 
En  ole  tottunut  kirjoittelemaan  muuta  kuin  raportteja,  suokaa 
minulle  siis  anteeksi  kykenemättömyyteni  kertomaan  tätä  hel- 
län hellää  asiaa  teille  kaunein  sanoin  ja  sallikaa  minun  sota- 
miehen tavoin  puhua  suoraan.  Minä  rakastan  Vera  Nikola- 
jewnaa.  No  niin,  mitä  on  minun  tehtävä  tässä  tapauksessa 
ja  millä  silmällä  luulette,  katseltaisiin  kosimistani  perheessä? 
Suoraan  sanoen,  mikä  on  oikein,  mikä  väärin?  Minä  hapuilen 
totuutta,  minulla  on  aavistus  oikeasta,  mutta  minä  en  tahdo 
enkä  rohkene  antaa  aavistusten  käydä  ajatukseksi,  enkä  seu- 
rata tätä  ajatustani  päähän  asti.  Tulen  luoksenne  kuin  syn- 
tinen papin  luo,  tunnustuksineni,  anoen  armeliaisuuttanne. 
EH*  ette  olisi,  kuten  Anna  Paulowna  kirjoitti,  ruvennut  hänen 
sielunsa  lääkäriksi,  en  olisi  arvannut  kääntyä  puoleenne.  An- 
takaa minulle  anteeksi,  ottakaa  hyväntahtoisesti  rukoukseni 
korviinne.  Eli1  ette  voi  ettekä  tahdo  enempää,  niin  antakaa 
toki  minulle  anteeksi,  unhoittakaa  sekä  minut  että  tämä  kirje 
ainaiseksi.  En  rohkene  pyytää  teitä  sanomaan  tervehdystäni 
eräälle.  Vielä  yksi  asia.  Aina  siitä  saakka,  kuin  unohdin  äidin- 
kieleni, en  ole  oppinut  toistakaan  niin  hyvin,  että  voisin  sitä 
vapaasti  ja  virheettömästi  käyttää.  Suokaa  siinäkin  kohden 
minulle    anteeksi,    elkääkä   siitä,    mikä   ei   teistä   tunnu   täysin 

taitavalta,  hienolta  ja  oikealta,   nuhdelko  hyvää  tahtoani,  vaan 
kykenemättömyyttäni.     Teidän    harras   ja    ikuisesti    kiitollinen 

Kaarle  Alexander." 

Kun  hän  sitten  vihdoin  oli  saanut  kirjeensä  lähetetyksi, 
tunsi  hän  itsensä  levollisemmaksi  ja  turvallisemmaksi  kuin 
mitä  koko  päivänä  oli  ollut.  Hän  huomasi  nyt  vasta,  ett' ei 
ollut  sitten  aamun  mitään  syönyt,  tuotti  päivällisensä  ylös  huo- 
neesensa,  tunsi  olevansa  terve  ja  vahva,  istahti  sitten  puoli- 
avoimen ikkunan  ääreen  ja  katseli  ulos  satamaan.  Tässä 
istui  hän  kauvan  katsellen  ihanaa,  valoisaa  pohjolan  kevät- 
iltaa,  joka  karkoittaa  unen  ja  houkuttelee  väsyneenkin  valvo- 
maan tunnista  tuntiin.  Kuinka  hyvin  hän  muisti  ensimmäisen 
kevät-yön  siellä  pienessä  kaupungissa  Wolgan  varrella.  Hän 
muisti,  kuinka  tukahduttava,  kuuma  ilma  täytti  painavana 
kapeat  kadut, .  kuinka  keittiöt,  kapakat  ja  kaupungin  likavie- 
märit  uhkuivat  kuumia  epäterveellisiä  höyryjä  yli  kaupungin  ja 
yöllinen  taivas  riippui  mustana  ja  painavana  matalain  huoneit- 
ten päällä.  Miten  toisenlainen  oli  tämä  näköala,  joka  hä- 
nellä nyt  oli  edessään!  Satama  välkkyi  yhtenä  ainoana 
kimaltelevana  opaalina,  vesi  aaltoili  paksuna  ja  öljyisenä,  sen 
kalvossa  kuvasteli  vaihtelevia  kuvia,  Kaivopuiston  vuoret 
uljaine  Kalliolinnoineen,  tummat  nurmikot,  heleät  purjeveneet 
ja  pienoiset  jahtialukset. 

Kun  eräs  venhe  miellyttävästi  liputteli  läikkyvää  veden 
pintaa  pitkin,  seurasi  sitä  kaksi  vaahtoavaa  aaltoa,  joiden 
tumman  viheriässä  vaipassa  taivaan  kirkkaus  ja  maan  pimeys 
kisailivat. 

Esplanaadin  lehdittyvistä  vaahteroista,  syreeneistä  ja  leh- 
muksista toi  illan  tuuli  ensimmäisen  hienon  tuoksun,  joka 
ennusti  kevättä,  sitä  kevättä,  joka  huomenna  leivon  liverrel- 
lessä    avaa    porttinsa    päivän    paisteelle,    lenseille  tuulosille  ja 

kalpeiden  kukkain  kauneudelle.  Ilmassa  liiteli  palanen  säveltä 
jjLaps'  Suomen,  elä  vaihda  pois  sun  maatas'  ihanaa",  se  tuli 
Kappeli- es planaadista,  se  häipyi  illan  hämärässä  talojen  ja 
palatsien  sekaan,  suli  hilpeän  puhelun  onnelliseen  sorinaan, 
helliin  kuiskeisiin  ja  iloiseen  keskusteluun,  kaikkeen,  mikä 
kaikui  tuolta  alhaalta  niiden  luota,  jotka  kevät  oli  eloon  he- 
rättänyt, houkutellut  ulos  tukahduttavista  talvihuolistaan. 


* 


SANTERI  ALKIO. 


KOIVULAHDEN  EMÄNTÄ. 


ilELEÄSTI  soivat  „ Siionin  kanteleen"  säveleet  Koivu- 
lahden  tuvasta  eräänä  kesäisenä  sunnuntaiaamuna. 
Nuori,  kaunismuotoinen  emäntä  näetsen  lauloi  täyte- 
läisin sydämmin  kantaen  Jumalalle  iloisen  tunnustuksen  siitä,  että 
hänkin  oli  armon  löytänyt.  Isäntä,  valkeine  paidanhihoineen 
luki  avonaisen  ikkunan  edessä  paikkakunnan  sanomalehteä  ja 
souti  kätkyttä.  Renki  kuorsasi  yli  sängyssä  ja  piika  valmisteli 
aamiaista.  Emännän  kirkkovaatteet  olivat  kasassa  penkillä  ja 
itse  hän  kampasi  pitkää  tukkaansa  laulaen.  Paimentyttö  oli 
lähetetty  noutamaan  haasta  hevosta,  jolla  emännän  piti  kir- 
kolle lähteä  ja  ottaa  mukaan  äitinsä,  Virtasuon  emäntä. 
Kun  laulu  loppui,   aloitti  emäntä  uuden: 

„Sur uinen  sielu,   surusi  heitä! 
Oi  älä  unhoita,   mi  sulia  on! 
Avoin  on  —    —    — u 

»Mitä,  etkö  sinä  saanutkaan  hevosta?"  huusi  hän  lau- 
lunsa keskeyttäen,  vastaan  paimentytölle,  joka  kyyneleisin 
silmin  ilmestyi  tupaan. 

Tyttö  selitti  nyyhkien,  ettei  hän  ollut  saanut  hevosta  kiinni. 

„Voi  hyvä  kelvoton!    Sinä  et  ole  ollut  yrittämässäkään." 

Isäntä  pani  lehden  pois,  nousi  ja  sanoi  rauhalllisesti : 

„Vai  jo  taas  teki  sen  se  musta.  Tule  soutamaan  tätä 
kehtoa,  niin  minä  menen; u 

Tyttö  läheni  kehtoa  ja  isäntä  otti  suitset. 

„ Mihin  se  nyt  enää  ehtii!"  huusi  emäntä.  „En  minä 
menekään  kirkkoon,  kun  se  on  meillä  aina  tuollaista,  että  jos 
minua  pitäisi  pikkuisenkin  palvella,  niin  se  tehdään  niin  ylen- 
mielin.  Älä  mene  hakemaan  hevosta,  en  minä  kirkkoon  lähde ! 
Kun  sinä  sieltä  tulla  lollottelet  hevosen  kanssa,  niin  puolipäi- 
vähän silloin  jo  on  ... u 

Isäntä  ei  puhunut  sanaakaan,  reippain  askelin  riensi 
hän  ulos. 

„ Liikkuu  niin  kuin  märjissä  nahoissa.  Mutta  kun  olis 
oma  asia,  niin  kyllä  olisi  jalkoja.  Siirrä  sinä  kehto  tasaisem- 
malle paikalle  kun  näet  kyllä  että  se  tönköttää  kun  kiviläjän 
päällä,  muutama!  —  Laita  sinä  kanssa  sieltä  ylisängystä  jo 
itsesi  alas,  äläkä  siellä  koko  päivää  röhötä!  Leena,  mene 
sinä  ja  herätä,  vedä  koivesta  alas  ellei  tule  muuten. u 

Viimeinen  sanottiin  piialle,  erikoisen  lempeästi,  josta 
saattoi  huomata,  ettei  Leenalla  ollut  tälläkertaa  nuhteita  odo- 
tettavissa. 

Piika  totteli.  Pitkien  venyttelemisien  perästä  alkoi  renki 
tulla  alas. 

Palvelijain  katseista  ja  liikkeistä  näki  että  jokainen  oli 
hyvin  huomaavaisella  tuulella.  Renki  muljotteli,  vihaisesti 
kyllä,  hetkisen  sivuilleen  penkillä  ja  lähti  sitten  ulos.  Piijat 
olivat  vaiti.  Mutta  tämä  kaikki  ei  saanut  emäntää  asettu- 
maan. Tuon  tuostakin  purkasi  hän  piijalle  moitteita  miestänsä 
vastaan,  ikään  kuin  haluten  saada  tältä  kannatusta  mielipi- 
teillensä. 

2 

Piika  oli  äsken  taloon  tullut  ja  halusi  olla  emännän 
mieliksi,  kun  tämä  noin  ystävällisesti  lähenteli. 

»Kumma,  että  te  tulittekaan  tällaiseen  taloon,  kyllähän 
te  olisitte  rikkaampiakin  saanut",  virkkoi  hän. 

Emännän  katse  synkkeni:  tuollaista  ei  hän  ollut  pii j alta 
odottanut. 

„  Tällaiseen  taloon  ?a  matki  hän  venytellen.  »Mitä 
sinulta  sitten  täällä  puuttuu?" 

Piika  katsahti  emäntään: 

n Minulta?  Eihän  minulta  mitään  puutu,  mutta  kun  te 
valitatte  että  .  .  .a 

„Älä  toimita  !a  keskeytti  emäntä  huutaen.  »Ei  sinun 
tarvitse  ruveta  parikunnan  piruksi,   ei  jo,   sen  minä  sanon." 

»Ka  ihmeellistä,  kun  te  itse  ..." 

»Enkö  minä  ole  su  lie  sanonut,  että  laita  se  ruoka  pöy- 
tään,  kun  ei  siitä  tule  uutta  ei  kystä." 

»Perunat  eivät  ole  vielä  pehmeitä." 

»Hyvä  Jumala  ja  koko  •  aamupäivän  on  palanut  takassa 
valkea  niinkuin  lasitehtaan  uunissa,  eikä  perunat  ole  vielä 
pehmoisia.     Mitä  siinä  on  valmista  tullut?" 

„Ei  mitään." 

»Ei  mitään?     Älä  nostele  kovin  nokkaasi." 

»Eipä  nyt  kelpaa  juustokaan." 

»Mitä  sanot?" 

»Sanon  vaan  että  varikset  huutavat  roskailmojen  edellä." 

Nyt  alkoi  riita  käydä  niin  monisanaiseksi,  että  siitä  ei 
oikein  kunnolla  olisi  voinut  ottaa  kukaan  tolkkua,  mutta  se 
keskeytyi  kuitenkin  pääasiassa  kun  emännän  äiti,  Virtasuon 
lihava  emäntä  kirkko tamineissaan  tuli  tupaan.  Äidin  läsnäolo 
näkyi  pakoittavan  tytärtä  luontoansa  hillitsemään  ja  kääntä- 
mään   asiain    paremman    puolen    päällekäsin.     Kun   Virtasuon 

emäntä  kummastellen  kyseli,  miksi  ei  hevosta  vielä  ollut 
haettu,    selitti  tytär: 

»Noo,  kun  tuo  tyttöparka  oli  jo  sitä  hakemassa,  mutta 
ei  saanut  kiinni,  niin  isännän  täytyi  itse  mennä." 

Tämä  äiti  näytti  olevan  rauhallisempi  luonnostaan,  jos 
oli  vanhempikin. 

Isäntä  tuli  myöskin  jo  hevosen  kanssa  ja  ryhtyi  sitä 
valjaisiin  panemaan.  Emäntä  juoksi  ulos,  iloisena  ja  ystäväl- 
lisenä kuin  aurinko,  hymyillen: 

»Joko  nyt  tuli  hevonen?  Tuo  renkilorvi  olisi  ollut 
omiansa  hakemaan,  ettei  olisi  sun  itse  tarvinnut  mennä.  Mulla 
on  sitten  vielä  niin  .  .  ."      Hän  alkoi  nyyhkyttää. 

»Mitä?"   kysyi  mies  ihmeissään. 

»Niin  hullun  kiivas  luonto,  kun  loukkasinkin  sinua." 
Hän  tarttui  käsivarteen  anovin  katsein. 

»Mitä  niitä  joutavia",  sanoi  mies  nähtävästi  iloissaan 
akan  mielen  käänteestä. 

» Ihminen  on  niin  syntinen  ja  paha." 

„Mene  nyt  vaan  itsesi  valmiiksi  laittamaan." 

»Annatko  sinä  anteeksi?  Minun  omatuntoni  ei  saa 
muuten  rauhaa." 

»Koska  minä  ennen  olen  niitä  sun  vihuriasi  sydäm- 
melleni  laskenut?"   hymyili  mies. 

»Niin  mutta,   kun  minä  olen  niin  pahankurinen. " 

»Koeta  tulla  paremmaksi." 

Kun  mies  oli  tämän  sanonut,  tapahtui  vaimon  kasvoilla 
muutos:  nöyrä,  lapsellinen,  hiukan  teeskentelyyn  vivahtava 
ilme  muuttui  vihaisesti  kysyväksi  ja  suusta  tuli: 

»Eikö  sitten  muilla  ole  syntiä  kuin  minulla?" 

»Menehän  nyt  pukeutumaan,  hevonen  on  valmiina", 
kehoitti  mies  kysymykseen  vastaamatta. 


20  Santeri  Alkio. 

„ Pidätkö  sinä  itsesi  synnittömänä?"  uudisti  vaimo  tiu- 
kemmin. 

Mies  asetteli  suitsia  hevosen  suuhun  eikä  vastannut. 

»Kumpahan  minä  voisinkin  olla  niin  pyhä  kuin  sinä, 
mutta  minun  täytyy  turvautua  Jeesuksen  armoon." 

Mies  alkoi  astella  pois  päin. 

„  Saapa  nähdä,  eikö  sinunkin  täydy  joskus  sieltä  itse- 
vanhurskauden  kukkuloilta  laskeutua  alas?" 

Ei  puhu  mies  mitään. 

Kivakasti  kääntyi  emäntä  tupaa  kohden  menemään  ja 
virkkoi  mennessään: 

„Ei  tuolta  saa  edes  sanaa  suusta!" 

Eteisessä  tuli  vastaan  paimentyttö  kahta  saavia  kantaen. 

„Pois  siitä  tieltä,  aina  sinä  jaloissa  käpäjät."  Emäntä 
sysäsi  tytön  syrjään  ja  astui  tupaan,  jossa  lapsi  oli  jo  isoäi- 
tinsä sylissä. 

»Hyvä  isä  sentään",  huusi  hän,  »kun  ovat  nyt  jo  tuon 
lapsen  herättäneet!" 

»Kukahan  sitä  nyt  sitten  varta  vasten  olisi  herättänyt.  Siu- 
naa itsesi,  pue  päällesi  ja  lähdetään",  kehoitti  Virtasuon  emäntä. 

Ja  vihdoinkin  siitä  tultiin  lähtökuntoon.  Mies  antoi 
suitset  vaimonsa  käteen  ja  tämä  palkitsi  taasen  merkitsevällä, 
katuvalla,  osittain  veitikkamaisella  katseella,  jonka  tarkoituk- 
sena oli  loihtia  esiin  miehen  huulille  iloisempi  hymyily.  Kun 
se  onnistui  ja  mies  huusi  kaikki  unohtavan  äänellä  »onnea 
matkalle!"  levisi  nuoren  vaimon  kasvoille  syvä  kiitollisuuden 
ilme.  Yhä  hymyillen  katseli  hän  tuon  tuostakin  taakseen,  var- 
mistuakseen miehen  tunnelmasta,  kunnes  hyrähti  itkemään, 
pusersi  äitinsä  kättä  ja  valittaen  virkahti: 

»Voi  äiti,   kun  mulla  on  paha  sydän!" 

Kirkossa  oli  ollut  vähän  ihmisiä  ja  kellojen  soidessa  ne 
sieltä  hiljalleen  tuleskelivat  ulos. 

Virtasuon  ja  Koivulahden  emännät  olivat  pysähtyneet 
kirkkoveräjän  likitienoille  ja  kuiskuttelivat  siinä  hiljaa  keske- 
nänsä kunnes  näkivät  pastorin  pitkin  askelin  tulevan  kirkos- 
takäsin.  Molemmat  alkoivat  kohta  odottavan  näköisinä  tähdätä 
pastoria,  sekä  liikkua  häntä  kohti  varovaisina  ja  valmiina  nii- 
jaamaan,  kun  vaan  tämä  heihin  katsoisi.  Vähältä  piti,  ettei 
pappi  sentään  päässyt  ohi  vaimoja  huomaamatta,  mutta  van- 
hempi  näistä  rykäsi,   niijasi  ja  sanoi  puolikorkealla  äänellä: 

„ Hyvää  päivää,  herra  pastori." 

Pappi  katsahti  heihin. 

„  Jassoo,  hyvää  päivää. "  Hän  läheni  iloisen  näköisenä 
puristamaan  emäntäin  käsiä. 

„Minä  pyydän  saada  kiittää  pastoria  erinomaisesta  saar- 
nasta", alotti  vanhempi  emäntä  ja  nuorempi  liitti  siihen: 

„Niin  minäkin,  kun  suloista  armon  sanaa  niin  ihanasti 
julistitte." 

„Hm  ...  hm  .  .  .  eipä  tarvitse  kiitellä,  se  on  minun 
velvollisuuteni,  Jumalan  rajatonta  armoa  julistaa  katuvaisille 
syntisille,  jotka  uskovat." 

„ Niinpä  niin,  mutta  tähän  aikaan  ei  usein  kuule  niin 
puhdasta  evankeliumia.  Ihmiset  tahtovat  tulla  omilla  töillään 
autuaiksi." 

„Hm  .  .  .  eksytyksiä  on  monenlaisia." 

Innokkaasti  ryhtyi  nyt  Koivulahden  emäntä  selittämään: 

»Vihollinen  tahtoo  vahvankin  uskovaisen  vietellä  epäi- 
lyksiin, niin  että  on  todellakin  suuri  Jumalan  armo  saada 
kuulla  julistettavan  armonsanaa  sillä  lailla  kun  herra  pastori 
tekee.  Minäkin,  vaikka  minulla  on  jo  monta  vuotta  ollut 
hyvin  vahva  usko,  jouduin  siinä  aamulla  saamaan  omantuntoni 
kipeäksi,  kun  vähä  nuhtelin  piikaa  ja  se  rupesi  niin  yltäisesti 

suutansa  repimään,  niin  kuin  pastori  kyllä  tietää  minkälaisia 
ne  ovat  tähän  aikaan,  niin  minäkin  jouduin  siinä  vähän  sano- 
maan sille.  Ja  ajatelkaas  kuinka  vihollinen  on  minua  siitä 
kiusannut  ja  soimannut!  Koko  kirkkomatkan  se  tyrkytti  yhä 
vaan  mieleeni:  'Kas  noin,  tuollainen  uskovainen  sinä  olet. 
Ei  Jumala  sinusta  huoli,  ellet  paranna  itseäsi. '  Sillä  tavalla 
se  kuiskutti.  Minä  puhuin  sitte  äidillekin  siitä  matkalla  ja  — 
vanhus  on  aina  vanhus,  —  äiti  sanoi  kohta:  „No,  oletko 
sinä,  Maija,  unohtanut  kokonaan  että  Kristus  on  kuollut  mei- 
dän edestämme  ?"  Siitä  jo  sain  paljon  lohdutusta.  Mutta 
nyt  sitten,  kun  pastori  niin  selvästi  puhui,  sain  minä  pahan 
hengen  kiusaukset  karkoitetuksi.  Nyt  minä  taas  uskon  ja 
ymmärrän,  että  Kristus  on  tehnyt  kaikki,  meidän  ei  tarvitse, 
eikä  meidän  saa  tehdä  muuta  kun  uskoa. " 

„Niin",  sanoi  pastori,  »jospa  kaikki  teidän  tavallanne 
etsisivät  kiusauksiinsa  ja  epäilyksiinsä  selvitystä  sieltä  mistä 
sitä  on  saatavissa,  nimittäin  armosta,  mutta  monet  etsivät  sitä 
oman  järkensä  poluilta  ja  koettavat  löytää  rauhaa  itsevanhurs- 
kauden  lokaisilta  kujilta." 

„No  minä  sanoin  Maijalle,"  alotti  vanhempi  vaimo,  mutta 
pastori  ojensi  kätensä  jäähyväisiksi  ja  virkkoi: 

»Minun  täytyy  pyytää  anteeksi  kiirettäni,  mutta  kyllä 
on  nyt  mentävä  kotiin,  sillä  siellä  odotetaan.  Onnellista  koti- 
matkaa ! " 

Vaimot  kiittelivät  ja  niijasivat,  sekä  itsetietoisesta  tyy- 
tyväisyydestä loistaen  katselivat  ympärilleen  silmäillen  kirkko- 
väen liikkeitä. 

„Katso",  nyhjäsi  äiti  tyttärelleen,  „tuo  meidän  kylän 
ruotiäijäkin  on  kirkolla."  Hän  osotti  muuatta  sauvanvarassa 
kulkevaa  äijää. 

„ Sanokaa  muuta.  Peninkulman  matka.  Mahtanut  on 
joku  hänet  hevosella  tuoda." 

Äiti  jo  puhutteli  ukkoa. 

»Onpa  Hermannikin  kirkolla,  käydenkö  olette  vai  hevo- 
sella ?a 

Ukko  suoristi  kumaraista  päätään  ja  katsoi  puhutteli- 
jaansa. 

„Kaa",  sanoi,  „  arvelinkin  että  kuka  se  niin  tuten  pu- 
huttelee.    Käymäjalassa  olen.44 

Kauvan  eivät  joutaneet  ukkoa  puhuttelemaan,  kyselivät 
vaan  eikö  hän  ollut  väsynyt  ja  ihmettelivät  kun  ei  vuorota- 
losta  ollut  hevoskyytiä  annettu.  Menivät  sitten  majapaikkaansa, 
saivat  kahvit,  kehuivat  sielläkin  papin  erinomaista  saarnaa, 
puhuivat  lämpimästi  uskosta  ja  ihmettelivät  ettei  Kantomäestä 
ollut  ruotivaaria  kirkolle  hevosella  tuotu,  vaikka  isosti  olivat 
myöskin  olevinaan  kiinni  paremmassa  asiassa. 

„ Mutta  nehän  ovat  sitä  uutta  uskoa",  muisteli  majapai- 
kan emäntä. 

»Niin  ne  ovat.  Vaan  tuollaisissapa  sen  näkee,  jos  on 
uskoa,  kun  ei  ole  niin  paljon  rakkautta,  että  vanha  ruotu- 
vaivanen  kirkolle  kyydittäisiin,"  arveli  Koivulahden  emäntä. 
Tästä  kääntyi  puhe  siihen,  miten  nyt  ei  enää  ihmisille  tahdo 
oikea  jumalansana  kelvata  j.  n.  e.,  kunnes  lähdettiin  koti- 
matkalle. 

Toispäiväisen  sateen  jälkeen  oli  ilma  ollut  pari  päivää 
erittäin  kaunis.  Kesäinen  lempeys  ja  sen  runollinen  elävyys 
pilkistelivät  esiin  jokaisesta  ruohonkärjestäkin.  Tie  kulki  läpi 
lakeitten  vainioitten  ja  niittyjen,  sukeltausi  muutamassa  kohti 
tanakkaan  kuusimetsäänkin,  missä  kuumuus  lauhtui  suloiseksi 
viileydeksi. 

Siellä  taasen  oli  vastassa,  vaivoina,  tuo  ruotiukko,  istui 
leväten  kivellä  ja  lakkinsa  nurjalla  puolella  pyyhki  hikeä 
otsaltansa. 

Äiti  ja  tytär  olivat  jo  kappaleen  matkaa  sanailleet  kes- 
kenänsä sellaista  ystävällistä  vaan  samalla  kireätä,  äitien  ja 
tytärten  välillä  hyvin  tavallista  kiistaa,  mutta  se  keskeytyi  kun 
äiti  ruotiukon  nähtyään  sanoi: 

Tarvitsisi  tuon  Hermanni  paran  oikein  rattaille  ottaa,  kun 
on  oma  ruotuvaivainenkin. " 

„ Kukahan  tässä",  tytär  vastasi  hiukan  tuikeasti,  „ hevo- 
sellekin on  raskas  tuollainen  iso  äijä  tällaisessa  kuumuudessa. " 

„Ei  tuo  vanha,  kuiva  äijä  paljoa  paina." 

„ Rattaitten  linjaalitkin  ovat  huonot  .  .  .  Silläkin  äijäpa- 
ralla sydän  kuitenkin  on  niin  kylmä  ja  paatunut,  ettei  siellä 
ole  mitään  sijaa  uskolle.  Omihin  töihinsä  ja  kirjatietoihinsa 
vaan  turvaa.*4 

Tultaessa  ukon  kohdalle  huusi  hän  heleällä  ystävällisellä 
äänellä : 

»Tässä  juuri  sanomme,  että  tarvitsisi  ottaa  tuo  vaari 
rattaille,  mutta  kun  meillä  on  varsahevonen,  tuollainen  voima- 
ton hoilakka  ja  nämä  rattaatkin  ovat  vähän  raviot,  niin  täy- 
tyy nyt  Hermannin  vaan  kävellä." 

Eikä  Hermanni  edes  kiittänyt,  jotain  vaan  mutisi  että 
kyllä  hän  pääsee  itsekin. 

»Mitähän  se  mutisee?"   kysyi  Koivulahden  emäntä. 

„En  tiedä." 

Puhelu  kääntyi  muille  aloille.  Tultiin  omankyläisten 
vainiosarkain  kohdalle.  Eräässä  perunamaassa  siellä  tonki 
suuri  sika. 

Maija-emäntä  nauroi: 

„ Katsokaa  tuota!" 

„  Mutta  .  .  .  hyväihminen,  mene  nyt  sinä,  joka  olet  nuo- 
rempi,  ajamaan  se  pois",   kehotti  äiti. 

„ Kissa!      Eivät  nekään  ajaisi  meidän  perunamaasta." 

» Olethan  sinä  uskovainen?  Vaikka  eivät  ikänä  ajaisi 
minun  perunamaastani,  niin  minä  menen." 

» Menkää  jos  huvittaa." 

»Huvittaa  minua."  Hän  sai  hikeen  asti  juosta  ennen 
kuin  vastahakoinen  sika  perunamaasta  tielle  tuli.  Kun  he 
sitten  jatkoivat  matkaa  ja  saapuivat  tiehaaraan,  josta  äiti 
erosi  kotiinsa,   muistutti  tytär  vielä: 

„Aina  tekin  siitä  minun  uskostani  pistelette,  ei  siinä 
kyllä  että  muut.  (Itkien:)  Onko  kumma  sitten  jos  minä 
tahdon  epäuskoon  langeta." 

»Rakas  lapsi",  sanoi  äiti,  lämmin  hellyydensävy  äänessä 
ja  katseissa,  »rukoile  Jumalaa,  että  se  antaisi  sulle  uuden 
sydämmen  ja  perkaisi  pois  sen  vanhan  hapatuksen." 

Näin  sanoen  lähti  hän  astelemaan  kotoansa  kohti  ja 
pyyhkäsi  mennessään  usein  huivinsa  kulmalla  silmiänsä. 

Nuori  emäntä  ajoi  kotiinsa  hänkin.  Pihalla  oli  jo  isäntä 
ja  renki  vastassa.  Lapsentyttö  toi  jokeltelevaa  pienokaista 
ulos.  Kaikkialla  kohtasi  tulijaa  hymyileviä,  vaan  samalla  omi- 
tuisella arkuudella  häntä  tutkivia  katseita.  Äreä,  kiusallinen 
tunnelma  jo  kohosi,  kielellä  pyöri  vihainen  sana  aijottuna  muis- 
tuttamaan lapsentyttöä,  ettei  tämä  noloudessaan  toisi  lasta 
hevosen  jalkoihin,  vaikka  ei  tällaiseen  muistutukseen  ollut 
vähintäkään  syytä.  Mutta  hän  katsahti  mieheensä,  huomasi 
tämän  ystävällisesti  hymyilevän,  ja  tunsi  saavansa  voimakkaan 
halun  painaa  takaisin  kuohuva,  riitaisa  tunnelma.  Se  onnistui 
ja  seuraavassa  silmänräpäyksessä  hän  jo  mitä  heleimmällä 
äänellä  ja  herttaisen  näköisenä  kädellään  viittoen  pikku-Lii- 
sulle,  virkkoi: 

»Äidin  piikuko  siellä  on?  äidin  oma  Liisu!" 

LEHTINEN  SUOMEN  KIRKON 
HISTORIASTA. 

LOUNAIS-SUOMEN  HERÄTYS. 


fUULI  puhaltaa  kussa  hän  tahtoo,  ja  sinä  kuulet  hänen 
humunsa,  etkä  tiedä  kusta  hän  tulee  taikka  kuhunka 
hän  menee".  Näin  kuvaa  kirkon  Herra  Jeesus 
Kristus  Henkensä  vaikutusta  ja  työtä.  Ja  kirkon  historia  on 
halki  vuosisatojen  todistanut  kuvauksen  todellisuutta.  Salai- 
sesti tuulen  lailla  syntyy  ijankaikkisuus-elämä  ihmisessä,  muo- 
dostaa hänet  uudeksi,  ilmenee  hänen  toiminnassaan  ja  vaikuttaa 
herätykseksi  toisissa,  käyden  sydämmestä  sydämmeen.  Kuten 
emme  määrää  tuulen  syntyä,  mutta  kuulemme  sen  humua  ja 
saatamme  seurata  sen  kulkua,  niin  emme  määrää  syntyä  uuden 
elämän,  mutta  me  voimme  seurata  sen  kehitystä  ja  kulkua. 
Tätä  tehdessämme  opimme*  paljon  tuntemaan  Herran  teitä  ja 
ihmettelemään  hänen  töitänsä. 

Kanuunain  jyske  oli  tauonnut  Pultavan  kentällä  ja  veri- 
virtoihin oli  Ruotsin  mahtavuus  hukkunut.  Pakolaisena  heit- 
täytyi   Ruotsin     sankari-kuningas    Turkin    helmaan    ja    hänen 

uljaat    sotilaansa    vietiin    sotavankeina    ensin    Venäjän    sydän- 
maille,  sitte  kankaiseen  Siperiaan.     Täällä  he  tulivat  Saksasta 
lähteneen  pietismin  vaikutuksen  alle,  ja  kun  he  rauhan  tultua 
palasivat    kotimaihinsa,    tulivat    he    sinne    tuon  suuren  rauhan 
ruhtinaan»  Jeesuksen    Kristuksen    tunnustajina.      Erään  näistä 
Suomeen    palanneiden    sotasankarien    kodissa    oleskeli  yhteen 
aikaan    nuori    ylioppilas,    jonka    nimi   sitten    on   saanut  hyvän 
kaiun  kirkkomme  historiassa:  Abraham  Achrenius.    Tuossa 
kodissa    vallitseva    vakaa    uskonnollinen   elämä   ei    voinut  olla 
tuntehikkaaseen,  runolliseen  nuorukaiseen  vaikuttamatta,  mutta 
selvyyteen    uskon    asioissa    ei    hän    kuitenkaan    vielä    tullut. 
Papiksi  vihittynä  joutui  hän  vaikuttamaan  Etelä- Pohjanmaalle, 
jossa  kirkolle  vihamielinen  uskonnollinen  virtaus  siihen  aikaan 
liikkui.      Se    tempasi  hänet  pyörteisiinsä  ja  yhteen  aikaan  oli 
hän  mielenvikaisena,   sisällisten  taistelujen  runtelemana.     Näitä 
taisteluja  seurasi  rauha,  ja  kun  Achrenius  vielä  täysissä  mie- 
huuden   voimissa    42    vuotiaana    1748    tuli   linnansaarnaajaksi 
Turkuun    ja    v:na     17  53    Nousiaisten    kirkkoherraksi,    saattoi 
hän  siellä  elämänsä  loppuun  asti  (v:na  1769)  vaikuttaa  koke- 
neena hengellisenä  johtajana.     Etevänä  saarnaajana  ja  innok- 
kaana sielunpaimenena  toimi  hän  seurakunnassaan.     Hevosen 
selässä    ajaen    kulki    hän    kylästä  kylään  neuvoen,  varoittaen, 
0  lohduttaen.     Ja  laajemmalle  kuin  puhutun  sanan  kautta  pääsi 
hän    vaikuttamaan    painetulla    sanalla,    semminkin    virsiensä   ja» 
hengellisten    laulujensa    kautta,    jotka    löysivät    tien    tuhansiin 
koteihin.     Tärkeimmät  niistä  ovat :    »  Vanhat  ja  uudet  hen- 
gelliset virreU  (1762),   «Vast 'uutiset  hengelliset  virret» 
(1769)   ja    »Sionin  juhlävirret»    (1769).      Paitsi    kodeissa 
kajahtivat    nämä  laulut  ja  virret  myöskin  hartausseuroissa,  ja 
semminkin    nuo  Lounais-Suomessa  jo  Ison- vihan  aikana  tavat- 
tavat   kylärukoukset    tulivat    hänen    kauttansa    voimaan    ja 
käytäntöön  monessa  seudussa,  missä  niitä  ei  milloinkaan  ennen 

oltu  pidetty.  Rukoillessaan  oli  Achrenius  polvillaan  kasvot 
maata  kohti,  joka  tapa  kansan  joukossa  tuli  yleiseksi.  Lou- 
nais-Suomen  herätys  on  epäilemättä  saanut  alkunsa  pääasi- 
allisesti juuri  hänen  vaikutuksestaan. 

Myöskin  omassa  kodissaan  oli  Achrenius  * —  tässä 
onnellisempana  kuin  lukemattomat  muut  Herran  omat  — 
herätykseksi,  niin  että  hän  pojassansa  Antfi  Achreniuksessa 
saattoi  saada  sekä  työnsä  että  virkansa  jatkajan,  poika  kun 
oli  Nousiaisten  kirkkoherrana  v:sta  1778  v.teen  1810.  Hän 
sai  niittää  isänsä  kylvöä  ja  laajentaa  isänsä  viljavainioita. 
Joka  sunnuntai-iltana  oli  hänen  kodissaan  hartauskokouksia 
ja  joka  arki- iltana  rukoushetkiä,  joihin  kansaa  kellon- soitolla 
kutsuttiin.  Myöskin  isän  virsi-kannel  viritettiin  uudelleen  ja 
hänen  1790  painetut  »Halullisten  sieluin  hengelliset  vir- 
ret» ovat  vanhoista  virsistämme  enin  levinneet.  —  Olipa  vielä 
Turun  tienoissa  koko  j.oukko  heränneitä  pappeja,  jotka  innolla 
ja  Achreniusten  hengessä  tekivät  Herran  töitä.  Semmoisia 
olivat  harras,  vakaa,  opettajana  etevä  Gustaf  Rancken  ja 
lain-kiivailija,  innokas,  saarnaajana  mainio  Bengt  Jak.  Ig- 
natius, jotka  molemmat  toimivat  Turun  kappalaisina,  edel- 
linen v:sina  1789 — 1803,  jälkimmäinen  vrsina  1784 — 1794  ja 
sittemmin  vaikuttivat  Rancken  Perniössä  kuolemaansa  asti  1831 
ja  Ignatius  Ulvilassa,  jossa  kuoli  1827.  Molemmat  toimivat  ' 
myöskin  kirjallisuuden  alalla,  ja  Rancken  sai  Turussa  »Suo- 
men Evankelisen  Seuran"  perustetuksi  uskonnollisen  kirjalli- 
suuden levittämiseksi.  Saman  hengen  lapsia  olivat  vielä 
Loimaan  kappalainen  John.  Ahlstedt  (f  1804),  Yläneen 
kappalainen  Gabriel  Grönelius  (f  1823),  molemmat  nämät 
Antti  Achreniuksen  lähimpiä  ystäviä,  ja  Vehmaan  kappalainen 
Antti  Björkqvist,  jonka  syvää  uskonnollista  kokemusta  todis- 
tava postilla  n Uskon  harjoitus  autuuteen"  tuli  painosta  v:na 
1801.      Sen    tekijä    kuoli     1809.      Vähän    toiseen    enemmän 

tunnekristillisyyttä  suosivaan  herhuutilaiseen  suuntaan  kuului 
Taivassalon  kirkkoherrana  v:na  1819  kuollut  Elias  Lagus, 
jonka  v:na  1790  Tukholmassa  painetut  »Sionin  Virret, 
Ruotsista  Suomexi  käätyt»,  ovat  paljon  uskonnolliseen  elä- 
mään vaikuttaneet. 

On  huomattavaa,  että  samaan  aikaan  kuin  nämä  har- 
taat uskonnolliset  miehet  koko  hehkuvan  henkensä  innolla 
taistelivat  Kristuksen  evankeliumin  puolesta  maamme  silloisessa 
henkisessä  keskustassa  Turussa  ja  sen  läheisyydessä,  levisi 
kuningas  Kustaa  III:nen  kevytmielisen  hovin  vaikutuksesta  uskon- 
nottomuus laajoihin  piireihin  Suomen  sivistyneiden  joukossa. 
Sinne  ei  hengen  tuulahdus  juuri  päässyt  tunkemaan  eikä  siellä 
saanut  kuulla  sen  huminaa.  Sivistyneiden  seurassa  vieraantui- 
vat myöskin  monet  kirkon  miehistä,  jopa  sen  johtajista,  Kristuk- 
sen evankeliumista.  Ylöspäin,  korkeampiin  kansankerrok- 
siin herätys  näin  ollen  ei  mainittavasti  päässyt  tunkemaan. 

Kansan  syvissä  riveissä  sitä  vastoin  alkoi  Herran  Hen- 
gen vaikutus  yhä  valtavammin  näyttäytyä.  Ensin  tämä  vai- 
kutus kyllä  pukeutui  sairaloisesti  kiihkeään  muotoon,  ennen- 
kuin se  pääsi  tunkemaan  läpi  sen  vanhoillisuuden  kuoren, 
joka  Lounais-Suomessa  on  sekä  kansan  voimana,  se  kun 
kevytmielisiä  mullistuksia  estää,  että  sen  vahinkona,  kun  se 
tahtoo  tukehuttaa  kaiken  kehityksen.  Sairaaloisessa  muo- 
dossa se  niin  näyttäytyi  Liisa  Eerontyttäressä,  joka  kesällä 
v:na  17  56  paimeneen  mennessään  oli  ottanut  mukaansa  Den- 
tin  kirjan  „ Totisen  kääntymisen  Harjoitus"  ja  siitä  luki  kado- 
tettujen tuskista.  Unessa  kuvautuivat  sitte  nämä  kauhut 
hänelle.  Valittaen  sekä  huutaen  riensi  hän  heti  kotiinsa  San- 
tion  kylään  Uudenkirkon  seurakunnassa  liki  Uuttakau punkia, 
tunnusti  siellä  syntinsä  ja  kehoitti  kaikkia  palajamaan  synnin 
tieltä  ennenkuin  helvetti  oli  heitä  niellyt.  Kauhu  valtasi  kuulijat 
ja  pian  kuultiin  kautta  kylän  sekä  kodeissa  että  pelloilla  väli- 

tusta  ja  huutoa.  Monet  joutuivat  myöskin  tainnos-tilaan, 
näkivät  kauhukseen  syntisyytensä  ja  edessään  ammoittavan 
kadotuksen.  Kodialan  kylässä  samaa  seurakuntaa  tapahtui 
kohta  sen  jälkeen  samankaltainen  herätys.  Pitäjän  papisto 
riensi  miehissä  tätä  muka  »väärää  oppia"  vastustamaan,  uh- 
kasi vankeudella  Turun  linnassa  ja  raippavitsoilla,  luki  saar- 
natuolista kiellot  luvattomien  kokousten  pitämisestä  ja  sai 
muutamat  palajamaan  entiseen  suruttomuuteen.  Mutta  toiset 
riensivät  etsimään  johdatusta  muualta  ja  semminkin  kirkko- 
herrat Uudessakaupungissa  Johan  Hoeckert  ja  Laitilassa 
Niilo  Hedeen,  joiden  seurakuntiin  herätys  niinikään  ulottui, 
tulivat  heille  uskonnollisiksi  johtajiksi.  Yhä  laajemmalle  levisi 
herätys:  Mynämäelle  ja  Euraan,  jopa  Huittisiin  ja  Köyliöön 
asti.  Abr.  Achrenius,  joka  itse  samaa  tuskallista  tietä  oli 
saanut  herätyksensä,  tuli  monelle  heistä  hengelliseksi  johtajaksi. 

Samaan  tapaan  alkoi  herätys  Porissa  ja  sen  lähiseu- 
duilla: 22  vuotias  Anna  Lagerblad  eli  Haapakoski  Sii- 
kaisista  lankesi  v:na  1763  tainnoksiin  ja  sai  ensimmäisen  ilmes- 
tyksensä.  Herran  enkeli  kehoitti  häntä  opettamaan  ja  nuh- 
telemaan Jerusalemin  ja  Siionin  tyttäriä.  Ruumiinrakenteeltaan 
oli  hän  heikko  ja  kivuloinen.  Pitkälliset  paastot  vielä  enem- 
män häntä  heikonsivat,  mutta  väkevä  henki  hänessä  asui  ja 
vastaisuudessa  luottivat  suuret  joukot  heränneistä  häneen, 
^mur muoriin".  Kun  hän  Porin  palossa  v:na  1801  polvistui 
kirkon  alttarin  edessä  ja  kirkko  pelastui,  vaikka  liekit  kaik- 
kialla sitä  piirittivät,  olivat  kansan  mielestä  hänen  rukouksensa 
pelastaneet  Herran  huoneen  tuhosta.  Kuolemaansa  asti,  joka 
tapahtui  elok.  10  p:nä  1811,  oli  hän,  ystävänsä  Juliana 
Söderborgin  kanssa,  Porin  ja  lähiseutujen  heränneiden  neu- 
vonantajana ja  johtajana. 

Pohjoiseen  Porista  Merikarvialla  vaikutti  samaan  aikaan 
talollisen    tytär    Anna    Rogel.      Noin    18    vuotiaana    täytyi 

hänen  toukokuussa  1770  sattumatta  mennä  makaamaan  kyl- 
mään huoneeseen.  Täällä  hän  vilustui,  tuli  vuoteen  omaksi 
ja  menetti  kokonaan  ruokahalunsa.  Saman  vuoden  toisena 
joulupäivänä  lankesi  hän  unenhorroksiin  ja  alkoi  silmät  um- 
messa saarnata.  Tätä  saarnaamista  hän  sitten  jatkoi.  Väliin 
saattoivat  saarnat  kestää  tuntikausia  ja  hänen  äänensä  oli 
niin  voimakas,  että  talon  pihalle  kokoontunut  joskus  tuhansiin 
nouseva  kansanpaljous  selvästi  kuuli  joka  sanan.  Taudistaan 
Anna  ei  milloinkaan  parantunut,  vaikka  hän  saatettiin  Vaasaan 
lääkärin  hoidettavaksi.  Kun  hän  Vaasassa  ollessaan  jatkoi 
saarnaamistansa,  levisi  tieto  hänestä  yhä  laajemmalle,  niin  että 
kansa  20  ja  30  peninkulman  päästä,  vieläpä  Ruotsin  puo- 
leltakin, kokoontui  häntä  kuulemaan.  Myös  kirjeiden  kautta 
vaikutti  hän  6  p.  kesäk.  1784  tapahtuneen  kuolemaansa  asti 
hengellisen  elämän  virittämiseksi  laajoissa  piireissä. 

Pitkin  koko  Lounais-Suomen  rantaseutuja  täten  herän- 
nyt uskonnollinen  elämä  viritti  myös  kansan  joukossa  laulun. 
Näinä  aikoina  syntyivät  ensimmäiset  arkki- veisut,  kaikki  uskon- 
nollista laatua  ja  Tyrvään  Laukulassa  1724  syntyneen  ram- 
man Tuomas  Ragvaldinpojan  kirjoittamia.  Suuren  osan 
elämästään  asuen  Turussa  kierteli  hän  seurakunnissa  levittäen 
ja  laulaen  veisujansa.  V:na  1804  päättyivät  hänen  päivänsä. 
—  Toinen  kiertävä  opettaja  ja  myöskin  laulujen  sepittäjä  oli 
Sipoosta  syntyisin  oleva  räätäli  Fredrik  Axberg.  Hänen 
opetuspuheittensa  kautta  heräsi  moni  ihminen  semminkin  Hä- 
meen- ja  Uudenmaanläänissä  synnin  unesta,  mutta  myöskin 
Lounais-Suomeen  ulotti  hän  matkansa,  siellä  seurustellen 
Antti  Achreniuksen  ja  tämän  ystäväin  kanssa.  Axberg  kuoli 
73  vuotiaana  Liljendaalissa   1820. 

Kaikesta  tästä  näemme,  että  kautta  koko  Lounais- 
Suomen  viime  vuosisadan  keski-  ja  loppu-aikoina  sekä  meidän 
vuosisatamme    alussa    oli  vireä,  vaikkakin  muutamilla  tienoilla 

sairaaloisesti  kiihkeä  uskonnollinen  elämä,  ja  että  tällä  elämällä 
papistossa  oli  lahjakkaita  johtajia,  joista  etevimmät  olivat 
Achreniukset,  isä  ja  poika,  Nousiaisissa. 

Alkoi  sitten  se  vuosisata,  jonka  loppua  nyt  leikataan. 
Verinen  sota  täytti  taasen  kauhuilla  Suomen  seudut  ja  uudet 
olot  nousivat  ajan  pyörteistä,  uudet  valtiolliset  ja  uudet  uskon- 
nolliset. Poissa  olivat  Achreniukset  ja  heidän  aikalaisensa 
heränneistä  papeista,  poissa  olivat  myöskin  johtomiehet  kansan 
joukosta.  Mutta  uskonnollinen  herätys  eli  yhäti  kansassa. 
Vielä  soivat  rukouskellot,  vielä  kuului  torvien  toitotus,  joka 
kutsui  kylärukouksiin,  vielä  harjoitettiin  kotihartautta,  vielä 
laulettiin  nuo  virret,  joita  mennyt  polvi  oli  virittänyt  Karitsan 
kiitokseksi.  Kun  ei  papisto  enään  ottanut  tätä  elämää  ohja- 
taksensa,  se  kun  suurimmaksi  osaksi  oli  henkisesti  kuollut, 
ottivat  muut  ohjat  käsiinsä,  ja  tuo  uskonnollinen  elämä,  joka 
jo  povessaan  oli  kantanut  jotain  sairaaloista,  kehittyi  yhä 
kiihkeämmäksi  näiden  ohjaajain  kautta. 

Eräs  näitä  uusia  johtajia  oli  seppä  Juho  Uusikar- 
tano  Honkilahden  Auvaisista.  Irstaan  elämänsä  tähden  oli 
häntä  ennen  mainittu  „juopposepäksi",  mutta  kun  hän  v:na 
1817  joutui  herätykseen,  sai  hän  ruumiinsa  rääkkäämisestä, 
ilmestyksistään,  loistavasta  pyhyydestään  ja  hierarkisesta  luon- 
teestaan nimityksen  „Auvaisten  paavi u.  Hänen  oppinsa  mu- 
kaan oli  hengen  sisällinen  valkeus  mahtavampi  kuin  Jumalan 
sana.  Tämä  valkeus  saavutettiin  rukouksen  kautta,  joka 
rukous  aina  oli  pidettävä  nöyrässä  asennossa  polvillaan  ja 
pää  kohti  maata.  Rukouksen  jälkeen  tulee  välittömäksi  seu- 
raukseksi kiitos-  ja  ylistys- virsien  veisaaminen  ja  hyppää- 
minen eli  tanssiminen  hengellisen  ilon  vallitessa.  Tämä  hyp- 
pääminen jatkui  sitten  tavallisesti  siksi,  että  väsyneinä  vaivuttiin 
lattialle.  Ja  »valistuneiden"  iloa  lisäsi  se,  että  tuhatvuotinen 
valtakunta  eli  n.  k.  »lepotuhansi"  oli  saava  alkunsa  v:na  1836. 

Tämä  vakuutus  oli  saatu  eräästä  saksalaisen  Jung  Stillingin 
kirjasta.  Kun  tähän  ilon-tunteesen  yhtyi  vakuutus  siitä,  ettei 
synnin  tekeminen  ollut  niinkään  vaarallista,  kun  vaan  sitten 
kadutaan,  johti  se  usein  lihalliseen  iloon,  irstaisuuteen,  ja  näin 
muuttui  Jumalan  palvelus  perkeleen  palvelukseksi. 

Honkilahdelta  leveni  liike  kulkutaudin  tavoin  ja  nopeu- 
della Kodisjoen,  Laitilan,  Lapin  ja  Eurajoen  kautta  Rauman 
kaupunkiin,  sekä  toista  tietä  Euran,  Kiukaisten,  Nakkilan, 
Ulvilan  ja  Luvian  kautta  Poriin.  Kaikkialla  sai  liike  johtajia. 
Tunnetuimpia  ovat  kellonvalaja  Mikael  Rostedt  Luviassa 
sekä  räätäli  Sahlberg  Lapissa.  —  Ulkonaisena  tunnusmerk- 
kinä heillä  oli,  että  miehet  pitivät  pitkää  partaa,  „  koska  Jee- 
suksellakin oli  parta",  ja  vaimoilla  oli  musta  huivi,  joka  oli 
käärittynä  pään  ympäri  niin,,  että  solmu  oli  keskellä  otsaa  ja 
huivi  siten  kokonaan  peitti  pään,  niinkuin  näkee  vanhoissa 
neitsyt  Marian  kuvissa. 

Vuosi  1836  meni  ohi  tuhatvuotisen  lepoajan  tulematta, 
ja  tuon  „  uskonnollisen"  ilon  hedelminä  olivat  niin  monet 
äpärä-lapset,  että  liike  auttamattomasti  menetti  arvonsa. 
Joutuipa  eräs  johtajista,  mainitsemamme  Sahlberg,  kiinni  var- 
kaudesta. Ne*  joissa  uskonnollinen  elämä  tosiaankin  oli  he- 
rännyt, eivät  enään  voineet  löytää  tyydytystään  noissa 
riehuvissa  ilo-menoissa  eivätkä  luottaa  johtajiinsa.  Omissa 
papeissaan  eivät  kuitenkaan  saaneet  neuvojia.  Kuvauksena 
sekä  näiden  seutujen  kansan  luonteesta  että  niistä  vaikeuk- 
sista, joita  uskonnolliset  kysymykset  tänä  aikana,  kansan  joh- 
dotta ollessa,  aikaansaivat,  olkoon  Nakkilassa  asuva  Matti 
Paavola,  Hänen  elämäkerrassaan*  luemme:  „v:na  1812,  kun 
hänessä    kaikki    armoliikutukset    olivat    loppuneet,    alkoi    hän 

*  Akiander:  Historiska  upplysningar  om  religiösa  rörelserna  i 
Finland  VII:  473—524. 

tutkia  raamattua.  Tätä  tehden  kiehui  hänen  verensä  ja  hänen 
päänsä  höyrysi  ja  oli  vimmattu  siksi  kuin  Herra  hänelle 
asian  selitti  ja  ihmeellisesti  häntä  virvoitti.  Tainkaltai- 
sessa  sydämmen  ahdistuksessa  hän  vietti  lähes  neljä  viikkoa 
Mikkelin  ja  Pyhäinmiesten  päiväin  välillä,  istuen  niinkuin  tuo- 
mittu pöydän  takana  Pyhä  Raamattu  silmäin  edessä".  Kun 
sitten  tuo  kysymys  parrasta  nousi,  ajatteli  hän  sitä  seitse- 
män ajastaikaa,  tutkien  sekä  raamatusta  että  muualta,  oliko 
parran  pitäminen  oikeutettua.  Sitten  vasta  hän  rohkeni  sitä 
käyttää.  —  Semmoisista  aineksista  muodostettua  kansaa  ei 
uutuuksiin  niinkään  hevin  taivuteta,  ja  sen  johtamiseen  tarvi- 
taan paljo  sekä  malttia  että  viisautta. 

Kun  omat  opettajat  eivät  tahtoneet  tai  kyenneet  ryhtyä 
heränneen  joukon  johtajiksi,  tuli  sille  johtaja  ja  neuvoja  kir- 
jojen muodossa.  Kirjojen  sepittäjä  ja  kääntäjä  oli  Henrik 
Renqvist,  tuo  kaukaisessa  Karjalassa  toimiva  uuttera  sielun- 
paimen. Hän  harrasti  polvirukouksia  niinkuin  Achreniukset 
aikanaan  ja  Lounais-Suomen  heränneet  heidän  jälkeensä,  hän 
terotti  elämän  pyhittämistä  niinkuin  nuo  entiset  vakaat  opet- 
tajat, ja  näin  saattoi  hän  kosketella  juuri  niitä  kieliä,  jotka 
hellimpinä  värähtivät  heränneiden  sydämmissä.  Sentähden  tuli 
hän  heidän  oppi-isäkseen,  jopa  on  koko  liikettä  mainittu 
hänen  nimellään.  Kun  vihdoin  herätys  tapahtui  Lounais-Suo- 
men papistossa,  heittäysi  se  Hedbergiläisyyden  helmaan  ja 
vieraantui  yhä  enemmän  siitä  joukosta,  joka  sikäläisissä  seu- 
rakunnissa näin  yhä  enemmän  jäi  jatkamaan  omaa  omituista 
elämätään,  vanhoja  tapojaan  noudattaen  sekä  rakkaiksi  käy- 
neitä kirjojansa  lukien  ja  niihin  luottaen.  Vasta  viime  vuo- 
sina on  näille  heränneille  ja  heidän  uskonnolliselle  elämälleen 
annettu  edes  se  arvo,  että  sitä  on  alettu  tutkia.  Se  jyrkkä 
vanhoillisuus,  jolla  he  viime  aikoina  ovat  vastustaneet  kaikkia 
uusia  kirkollisia  kirjoja,  on  herättänyt  yleistä  huomiota,  monessa 

naurua.  Mutta  se,  joka  ymmärtää,  kuinka  tuo  kansa  juuri 
kirjoissaan  on  saanut  sitä  johtoa,  jota  se  turhaan  on  etsinyt 
opettajiltaan,  se  ei  ihmettele  ettei  se  anna  samojen  opettajien 
riistää  itseltään  noita  rakkaita  kirjoja,  joidenka  kielimuo- 
dot —  niin  virheellisiä  kuin  ovatkin  —  ovat  käyneet  sille 
rakkaiksi. 

Heitä,  näitä  rukoilevaisia,  on  vielä  Merikarviasta  ja 
Norm ark  usta  pohjoisessa  Huittisiin  asti  idässä  ja  Laitilaan 
etelässä.  Miehet  tunnetaan  yleensä  pitkästä  parrastaan  ja 
harmaista  kotokankaisista  vaatteistaan.  Naisilla  taas  on  tum- 
man-värisiä vaatteita  ja  siniraiteisia  huivia  sekä  kirkossa 'ja 
juhlatilaisuuksissa  musta,  kotona  kudottu  saali  kaulassa.  Van- 
hemmilla naisilla  on  vielä  musta  huivi  kierrettynä  pään  ym- 
päri, kuten  siitä  jo  ennen  on  kerrottu.  Ulkonaisessa  elä- 
mässään ovat  he  siivoja,  raittiita  ja  tavoiltaan  yksinkertaisia. 
Kirkossa  käyvät  ahkerasti  ja  istuvat  siellä  aina  taampana 
olevilla  penkeillä  —  „kuten  publikaani  muinoin  temppelissä". 
Rukousten  aikana  laskeuvat  he  kaikki  polvilleen  tahi  kasvoil- 
leen, niin  että  otsa  on  lattiassa,  sillä  „  rukous  ilman  tällaista 
asemaa  on  voimaton".  Ehtoollisella  käyvät  usein,  jotkut 
kuusi  kertaa  vuodessa. 

Pyhä- iltoina  pitävät  he  »seuroja«,  jotka  väliin  voivat 
kestää  aamuun  asti.  Seurahuoneesen  tultua  lankee  oikea 
seuran  jäsen  kohta  ovella  lattialle  kasvoilleen.  Kun  hän  hil- 
jaa on  rukoillut,  nousee  hän  tervehtimään  kädestä  toisia  seu- 
ran jäseniä.  Kun  virsi  vanhasta  virsikirjasta  tai  heidän  omista 
laulukirjoistaan  on  veisattu,  alkaa  rukoileminen,  jolloin  kaikki 
lankeevat  kasvoilleen.  Seuran  johtaja  pitää  rukouksen,  jota 
muut  säestävät  valituksen  tapaisilla  huokauksilla.  Joskus  tulee 
rukoilija  niin  intoihinsa,  että  hän  nousee  asennostaan,  hakkaa 
polviansa  kovasti  lattiaan,  kohottaa  taivasta  kohden  kätensä 
ja    huutaa:    Sinun    täytyy    Jumala    auttaa    meitä,    muutoin  me 

hukumme!  Vapaata  rukousta  seuraa  sitten  „Isä  meidän u 
rukous  ja  Herran  siunaus.  Nyt  veisataan  virsi  ja  sen  jälkeen 
lausuu  joku  vielä  lyhyen  rukouksen.  Sitte  vasta  noustaan. 
Usein  on  näin  oltu  polvillaan  puoli  tuntia  tai  enemmän.  Nyt 
alkaa  virsien  veisuu  ja  lukeminen.  Renqvistin  kirjoja  luetaan 
sekä  pääasiallisesti  Arndtin,  Norborgin,  Freseniuksen,  Björk- 
qvistin ja  Vegeliuksen,  kaikki  niin  vanhoissa  painoksissa  kuin 
suinkin  mahdollista.  Tällaisia  seuroja  pidetään  ainakin  Laiti- 
lassa, Raumalla,  Eurajoella,  Eurassa,  Kiukaisissa,  Nakkilassa 
ja  Porin  maaseurakunnassa. 

Paitsi  seuroja  pidetään  vielä  muutamissa  paikoissa,  aina- 
kin Rauman  Vasaraisilla,  Laitilan  muutamissa  kylissä  sekä 
Hinnerjoen  Korvella,  »kylärukouksta«.  Ennen  niitä  pidettiin 
pyhäpäivinä  useimmissa  kylissä  talvisaikoina,  toisissa  joka  sun- 
nuntai läpi  vuoden,  jopa  joka  ilta.  Kokoonkutsu mus  tapah- 
tui joko  soittamalla  torvea,  jota  sen  vuoksi  kutsutaan  „ rukous- 
torveksi",  tai  »rukouskellolla",  joka  sitä  varten  on  hankittu 
ja  seisoo  kylän  keskellä. 

Sadoissa  perheissä  näiden  heränneiden  joukossa  pide- 
tään vielä  kotihartaus,  säännölliset  aamu-  ja  ehtoorukoukset, 
joihin  koko  talon  väki,  päiväläiset  ja  vieraat  siihen  luettuina, 
ottavat  osaa.  „  Meillä  pitää  olla  kirkko  kotona ",  on  heillä 
tapa  sanoa. 

Tämmöinen  vakaa,  maailman  mielestä  surun  täyttämä, 
on  heidän  elämänsä.  Suureksi  siunaukseksi  on  se  ollut  Lou- 
nais-Suomen  kansalle,  suolana  keskellä  juoppouden  ja  irstai- 
suuden  mädännystä,  toista  vuosisataa  palavana  kynttilänä,  joka 
on  saarnannut  valosta  ja  valon  Herrasta  keskellä  synnin  sur- 
keata yötä! 

Viime  vuosina  ovat  „ rukoilevaiset"  hajaantuneet  kah- 
teen suuntaan,  n vanhat  rukoilevaiset"  ja  „hyppyseuralaiseta. 
Edelliset  ovat  pysyneet  uskollisina  entisille  tavoilleen  ja  van» 

halle  opilleen.  Jälkimmäiset  taas  ovat  palanneet  takaisin  siihen 
muotoon,  joka  liikkeellä  oli  „Auvaisten  paavin"  päivinä.  Hei- 
dän piirissään  hyväksytään  ja  harjoitetaan  hyppyä.  Vanhat 
rukoilevaiset  vastustavat  tätä  jyrkästi. 


Pohjanmaan  herännäisyys  elpyy  meidän  päivinämme 
odottamattoman  voimakkaasti.  Papit  ja  maallikot  käyvät  siellä 
käsi  kädessä  yhteiseen  työhön.  Lounais-Suomen  aikanaan 
niin  väkevä  ja  elinvoimainen  herätys  sitä  vastoin  kuihtuu  ja 
lakastuu.  Monet  „rukoustorvet"  ovat  papiston  huolesta  toi- 
mitetut —  museoihin  säilytettäviksi;  useimmat  „rukouskellota 
ovat  jo  lakanneet  soimasta,  pari  vuosisataa  »ison  vihan" 
ajoilta  asti  kestäneet  kylärukoukset  lakkaamistaan  lakkaavat! 
Ja  me  papit  seisomme  ja  katselemme  tätä  kuolemantaistelua 
samoin  kuin  lääkäri  seisoo  kuolevan  potilaan  vuoteen  ääressä, 
puoleksi  välinpitämättömänä,  koskapa  hän  ei  enään  voi  aut- 
taa, puoleksi  surkutellen  että  elämä  pakenee. 

Lounais-Suomen  papit!  Pankaa  rukouskellot  taasen 
soimaan,  hankkikaa  uudet  rukoustorvet,  notkistakaa  itse  pol- 
venne polvistuvan  kansan  keskellä,  kantakaa  uutta  sytykettä 
Herran  liedelle  ja  älkää  antako  sen  kynttilän  sammua,  joka 
kirkkaimmin  on  paistanut  seudullanne! 

E.  BONSDORFF. 


PIIRTEITÄ  MAILMAN  KEHITYS-OPISTA. 


a  E  käsitys,  ettei  mailma  aina  ole  ollut  semmoinen  kuin 
se  nykyään  on,  vaan  että  se  alussa  ei  ollenkaan  ollut 
olemassa  taikka  että  se  on  muodottomasta  aineesta 
kehittynyt,  on  yleinen  kaikilla  kansoilla.  Kun  muinaiset  kan- 
sat kuvittelivat  itselleen  mailman  synnyn  ja  kehityksen,  niin 
ne  aina  lähtivät  siitä  otaksumisesta,  että  Luojan  päämääränä 
oli  maan  muodostaminen  ja  että  kaikki  muut  taivaankappaleet 
luotiin  maata  varten.  Yhteinen  käsitys  näyttää  kaikilla  kan- 
soilla olleen  se,  että  alussa  vallitsi  kaikkialla  pimeys  ja  vasta 
sitten,  kun  maa  oli  luotu,  asetettiin  aurinko,  kuu  ja  tähdet 
taivaalle. 

Useimmilla  muinaiskansoilla  perustuu  luomishistoria  vä- 
hemmän luonnonvoimien  tarkastukseen  kuin  kuvannolliseen  esi- 
tykseen, jolla  ei  ole  vähintäkään  tähtitieteellistä  arvoa.  Kuten 
tunnettu,  ajattelivat  muinais-suomalaiset  maan  ja  taivaan  syn- 
tyneen kotkan  munasta.  Hindulaiset  antoivat  pääjumalan 
Brahman  muodostaa  kultasen  munan,  jonka  osista  mailma 
kehittyi.      Muutamilla    kansoilla    kuitenkin    huomataan    mailman 

synnystä  olleen  käsitys,  joka  paremmin  perustuu  luonnonvoi- 
mien havaitsemiseen  ja  tarkastukseen.  Egyptiläisistä  hiero- 
glyfikirjoituksista esim.  on  tavattu  kertomus  mailman  syn- 
nystä. Egyptissä  löydettiin  kammio,  joka  näkyy  olleen 
kuningas  Seti  I:n  ajoilta  (v.  1350  e.  Kr.)  ja  jossa  on  kirjoi- 
tus, jonka  pääasiallinen  sisältö  on  seuraava: 

Avaruudessa  on  iankaikkisesti  ollut  alkuaine  Nun.  Tämän 
yli  liikkui  henki,  joka  pani  tuon  vielä  pimeän  alkuaineen  luk- 
keesen,  joten  manteret  erkanivat  vesistä.  Alkuaine,  loppu- 
maton aika,  pimeä  avaruus  ja  yö,  nämä  kaikki  neljä  muo- 
dostivat sen  siemenen,  josta  järjestetty  mailma  oli  syntyvä. 
Taivaan  Jumala  Ra  antoi  sanallaan  mantereitten  erota  vesistä 
ja  loi  niihin  kasvit  ja  eläimet. 

Foinikilaisten  Jumaluusoppi  alkaa  luomishistorialla.  Siinä 
sanotaan : 

Alussa  vallitsi  tyhjyys  (bohu)  ja  henki  liikkui  tyhjän 
päällä  ja  sillä  ei  ollut  mitään  rajaa.  Silloin  rakkauden  henki 
vaikutti  tyhjään  ja  siitä  sai  luominen  alkunsa,  mutta  itse  henki 
ei  tiennyt  mitään  luomisestaan.  Kun  henki  ja  tyhjä  sekaantui, 
syntyi  maa  (moot);  se  oli  munan  muotoinen.  Sen  jälkeen 
ilmestyi  taivaaHe  aurinko,  kuu  ja  tähdet.  Vihdoin  luotiin  elä- 
vät olennot  taivasta  ihailemaan.  Kun  elementit  joutuivat  kamp- 
pailemiseen,  heräsi  ikäänkuin  unesta  järjelliset  olennot  ja  mies 
otti  itselleen  elämän  kumppanikseen  vaimon. 

Mitä  vihdoin  tulee  Israeliittain  luomishistoriaan,  niin  se, 
kuten  tunnettu,  tavataan  Mooseksen  kirjan  I  luvussa.  On  väi- 
tetty, eitä  Israelin  kansa  on  Foinikilaisilta  lainannut  pääpiir- 
teet luomishistoriaansa.  On  kyllä  mahdollista,  että  näillä  suku- 
laiskansoilla on  luomisen  käsittämisen  suhteen  jotain  yhtäläistä, 
mutta  heti  huomaa,  että  kuitenkin  erotus  on  suuri  Raamatun 
ja  Foinikilaisten  kertomusten  välillä.  Israelin  kansa  palveli 
yhtä  Jumalaa;  Juutalaiset  olivat  monoteistia.     Tämä  uskonnon 

kanta  onkin  painanut  leimansa  niiden  käsitykselle  luomisesta. 
Raamatun  kertomuksen  mukaan  loi  Jumala  tyhjästä  maan  ja 
taivaan.  Israelin  Jumala  oli  itsetietoinen,  eikä  kuten  Foiniki- 
laisten  luova  henki  tietämätön  luodusta  mailmasta.  Siis  Juu- 
talaisten luomishistoria  tunnustaa,  että  Jumala  on  yksi  ja  että 
hän  kaikkivaltiaalla  sanallaan  on  luonut  kaikki.  Toinen  kohta, 
joka  kohottaa  Israelin  luomishistorian  niin  korkealle  uskonnol- 
lisessa suhteessa,  on  ihmisen  luominen.  Foinikilaiset  antavat 
järjellisen  olennon  luonnonvoimien  vaikutuksesta  herätä  itse- 
tajuntaan,  Israeliitit  antavat  Jumalan  luoda  ihmisen  omaksi  ku- 
vakseen, s.  o.  Jumala  varusti  ihmisen  kuolemattomalla  sielulla. 

Muinaiskreikkalaisilla  oli  tähtitiede  suhteellisesti  korkealla 
kannalla.  Jo  Pythagoraan  (400  vuotta  e.  Kr.)  ajoilta  asti 
tiedettiin,  että  maa  on  pallo.  Maa  pidettiin  mailman  kes- 
kustana, sen  ympäri  liikkuivat  kaikki  muut  taivaankappaleet. 
Kreikkalaiset  kuvasivat  mailman  läpikuultavina  kristallipintoina, 
joille  oli  asetettu  järjestyksessä  kuu,  kiertotähdet  sekä  kiinto- 
naistähdet.  Näiden  kristallipintojen  liikunnosta  syntyi  se  har- 
moninen sopusointu,  joka  vallitsee  avaruudessa.  Kreikkalaiset 
oppineet  eivät  ryhtyneet  mihinkään  tarkasteluun,  miten  mail- 
ina on  syntynyt,  tyydyttiin  vaan  semmoisen  mailman  järjes- 
telmän laatimiseen,  jonka  avulla  voitiin  selittää  kuun,  auringon 
ja  kiertotähden  liikkeet. 

Ei  myöskään  keskiajalla  ryhdytty  mihinkään  tutkimiseen 
mailman  synnystä,  kaikki  otaksumiset  perustettiin  Raamatun 
oppiin  ja  siihen  käsitykseen  aineiden  muodostumisesta,  mikä 
oli  saatu  Aristotelen  opista.  Aristoteles  oli  sanonut  »mailma 
on  iankaikkinen"  ja  siihen  tyydyttiin.  Vasta  silloin,  kun  Ko- 
pernikus oli  näyttänyt,  että  maan  asema  avaruudessa  oli  aivan 
väärin  käsitetty  sekä  Galilei  oli  kumonnut  entisten  filosofien 
opin  mailmasta.  saattoi  luonnontieteellinen  tutkimus  näistä 
asioista  alkaa. 

Ensimmäinen,  joka  koetti  perustaa  opin  mailman  kehi- 
tyksestä luonnontieteelliselle  pohjalle,  oli  ranskalainen  suure- 
tieteen  tutkija  Descartes  (1596—1650).  Hänen  mielipiteensä 
mukaan  oli  Jumala  aluksi  luonut  vissin  määrän  ainetta,  jolle 
Hän  oli  antanut  pysyväisen  liike  paljouden.  Kaikki  aineen 
pienimmätkin  osat  pyörivät  itsensä  ympäri  ja  paitsi  sitä  liik- 
kuivat ne  pyörteentapaisissa  radoissa  määrättyjen  keskuskoh- 
tien  ympäri.  Näiden  pyörreliikkeiden  kautta  kokoontui  run- 
saammin ainetta  muutamiin  kohtiin  ja  siten  syntyivät  kiinto- 
naistähdet,  joihin  myös  aurinko  kuuluu.  Mutta  samoin  kuin 
vesi  erottaa  kuohua  pinnalleen,  niin  myös  loistavien  kappalten 
pinnoille  muodostui  tummia  täpliä,  jotka  saattoivat  peittää 
tähden  koko  pinnan  ja  siten  syntyivät  kiertotähdet  sekä  myös 
pyrstötähdet. 

Kuten  helposti  huomaa,  ei  tämä  oppi  sovellu  ollenkaan 
tieteelliseen  käsitykseen;  se  onkin  liian  suuressa  määrässä 
kuvitteluvoiman  synnyttämä. 

Vähä  enemmän  kuin  sata  vuotta  Descartesin  jälkeen 
julisti  tunnettu  filosoofi  E.  Kant  v.  17  55  oppinsa  mailman 
rakenteesta  ja  kehityksestä.  Hänen  mukaan  on  näkyväinen 
avaruus  linssin  muotoinen  tila,  jonka  rajana  on  linnunrata. 
Aurinko  on  tämän  tilan  keskikohdalla.  Samoin  kuin  kierto- 
tähdet kulkevat  keskuskappaleen  ympäri,  niin  Kant  otaksui, 
että  myös  kiintonaistähdillä  on  keskuskappaleensa,  jonka  ym- 
päri ne  kulkevat.  Kant  otaksui,  että  se  avaruus,  jonka  aurin- 
kokunta käsittää,  alussa  oli  täytetty  tomunkaltaisella  aineella, 
joka  oli  erittäin  ohuessa  muodossa.  Tämän  mahdottoman 
laajan  tomupilven  eri  osien  välillä  vallitsi  vetovoimia.  Ensin 
olivat  kaikki  osaset  lepotilassa,  mutta  vähitellen  alkoi  veto- 
voimien vaikutus.  Tiheämmät  osaset  vetivät  ohkasempia  puo- 
leensa ja  siten  syntyi  painavampia  ryhmiä.  Koska  alkuainek- 
sien   välillä    myös    vallitsi    poistavia  voimia,   niin   niiden  kautta 

muuttuivat  ne  suoraviivaiset  liikkeet,  joita  vetovoimat  saivat 
aikaan,  kaarenmuotoisiksi  ja  keskuskappaleen  ympäri  alkoi 
sumuvirran  liikunto.  Vasta  sitten  kun  taivaankappaleet  olivat 
valmiiksi  muodostuneet,  joutuivat  ne  hehkuvaan  tilaan.  Täten 
syntyneessä  sumuvirrassa  vetivät  isommat  massat  pienempiä 
puoleensa  ja  siten  syntyivät  kiertotähdet.  Muodostumista- 
van johdosta  tulivat  kiertotähdet  kulkemaan  samaan  suuntaan 
ja  miltei  samassa  tasossa.  Kuut  syntyivät  niistä  sumuvirroista, 
jotka  ehkä  olivat  jääneet  planeettojen  ympärille. 

Jos  likemmin  tarkastaa  Kantin  oppia,  niin  se  monessa 
suhteessa  loukkaa  mekaniikin  pääsääntöjä.  Kant  ehdottaa, 
että  alkusumu  oli  lepotilassa.  Voimaopin  mukaan  ei  mikään 
kappale  saata  joutua  ilman  ulkonaisten  voimien  vaikutusta  liike- 
tilaan. Kantin  otaksumat  sisälliset  voimat,  koska  ne  eivät 
aikaisemmin  voineet  panna  ainetta  liikkeeseen,  eivät  jäles- 
täpäinkään  saattaneet  tehdä  sitä.  Kantin  opin  mukaan  ei 
myöskään  saata  tulla  muuhun  päätökseen,  kuin  että  kaikki 
ainekset  lopulta  vetäytyisivät  yhdeksi  ainoaksi  kappaleeksi. 
Mistä  sitten  lämpö  syntyi  kappaleissa,  jää  myös  Kantin  opin 
mukaan  selittämättä. 

Noin  neljäkymmentä  vuotta  sen  jälkeen  kun  Kant  oli 
julkaissut  mailman  kehitysoppinsa,  eli  v.  1798,  ilmestyi  mai- 
nion suuretieteen  tutkijan  Laplacen  taivaan  mekaniikki,  josta 
osa  käsittää  mailman  kehitysopin.  Laplace  ei  tuntenut  Kan- 
tin teosta,  vaan  kehitti  aivan  itsenäisesti  oppinsa.  Laplace 
otaksui,  että  aurinkokunta  oli  alussa  yli  sen  nykyisten  äärim- 
mäisten rajojen  ulottuva  hehkuva  kaasupallo,  joka  pyöri  erään 
akselin  ympäri.  Koska  Laplace  tunsi  mitä  mekaniikki  opettaa, 
nim.  että  planeettojen  liikevoimien  summa  oli  alusta  alkaen 
olemassa,  niin  hän  antoi  valmiiksi  ja  aivan  oikein  tuolle  kaa- 
supallolle  pyörivän  liikkeen. 

Tämä  kaasupallo  laajeni  kiertoliikkeensä  takia  enemmän 
ekvatori-pinnan  suuntaan  ja  ulottui,  kuten  jo  sanoimme,  ulko- 
puolelle Neptunuksen  rataa.  Tuon  litistyneen  kaasupallon 
rajalla  vaikuttava  centrifugalivoima  piti  joka  hetken  tasapainossa 
keskustaa  kohtaan  vaikuttavan  vetovoiman.  Kun  jäähtymisen 
kautta  tasapainon  raja  supistui  eli  siis  läheni  pyörimisakselia, 
niin  samalla  pyörimisnopeus  suureni,  sillä  rajalla  olevat  aineet 
pidättivät  alkunopeutensa  myös  sen  jälkeen  kuin  supistus  oli 
tapahtunut.  Koska  niillä  uudessa  asennossaan  oli  pienempi 
rata  kuljettavana,  niin  ne  kulkivat  sitä  nopeammin.  Tästä 
syystä  lisääntyi  centrifugalivoima  uudella  radalla  ja  voitti  veto- 
voiman, jolloin  rajalla  olevat  aineet  erkanivat  ja  muodostivat 
yhä  samaan  suuntaan  pyörivän  renkaan.  Jälelle  jääneen  kaa- 
supallon rajalla  oli  centrifugalivoima  sen  jälkeen  yhtäsuuri 
kuin  vetovoima  keskustaan  päin.  Mutta  tasapaino  tuli  taas 
häirityksi,  kun  kaasupallo  yhä  jäähtyi  ja  supistui,  joten  uusi 
rengas  syntyi.  Samalla  tavalla  muodostui  keskuskappaleen 
ympäri  yhä  pienempiä  renkaita,  jotka  kaikki  liikkuivat  kes- 
kuskappaleen ekvatori-pinnassa  samaan  suuntaan  kuin  kappale 
pyöri.  Alussa  liikkuivat  renkaassa  olevat  osaset  eri  nopeu- 
della, mutta  tulivat  vähitellen  pakotetuksi  seuraamaan  ren- 
kaan yleistä  liikettä. 

Näin  muodostunut  kaasurengas  eli  kehä  ei  saattanut 
pidättää  alkuperäistä  eheää  muotoansa,  koska  se  edellyttäisi, 
että  aine  aivan  tasaisesti  oli  hajaantunut  pitkin  kehää.  Koska 
semmoinen  säännöllisyys  luonnossa  ei  ole  mahdollinen,  niin 
siitä  oli  seuraus,  että  rengas  hajaantui  osiin.  Keveämmät 
ainekset  kokoontuivat  vetovoiman  vaikutuksesta  painavampien 
ympäri  ja  siten  muodostui  yksi  tai  useampia  pallonmuotoisia 
kappaleita.  Jokainen  näin  syntynyt  pallo  pyöri  akselinsa 
ympäri  samaan  suuntaan  kuin  yhteinen  liike  keskuskappaleen 
ympäri  tapahtui.    Kappaleen  täytyi  joutua  pöyrimistilaan,  koska 

sen  ulkopuolisilla  osilla  oli  suurempi  nopeus  kuin  keskustaa 
likempänä  olevilla.  Jos  renkaasta  syntyneiden  kappalten  jou- 
kossa yksi  oli  toisia  paljon  suurempi,  niin  se  itseensä  yhdisti 
kaikki  muut  kappaleet  ja  silloin  syntyi  vaan  yksi  planeetta. 
Tämä  oli  tavallisin  tapaus.  Jos  taas  kehässä  olevat  kappaleet 
eivät  suuruudelleen  paljon  erinneet  toisistaan,  niin  syntyi  ryhmä 
pieniä  kiertotähtiä.  Tämmöisiä  pikkuplaneettoja  tavataan  mei- 
dän aurinkokunnassamme   sadoittain  Marsin  ja  Jupiterin  välillä. 

Alussa  olivat  näin  syntyneet  planeetat  hehkuvia  kappa- 
leita, joita  ympäröi  laaja  ilmakehä.  Tästä  saattoi  erota  pla- 
neetan ympäri  liikkuva  kaasu  rengas,  josta  kuita  muodostui, 
taikka  jotka,  kuten  Saturnuksen  kehät,  jäivät  alkuperäiseen 
kehitystilaansa.  Yhä  jatkuva  jäähtyminen  saattoi  vähitellen 
planeetat  siihen  muotoon,   missä  me  nyt  näemme  ne. 

Tätä  nerokasta  oppia  vastaan  'saattaa  kylläkin  tehdä 
muistutuksia,  mutta  pääpiirteissään  näyttää  se  olevan  se  teo- 
riia,  jolla  on  suurin  todenmukaisuus.  Mainio  luonnontutkija 
Helmholtz  on  osottanut,  että  tieteellinen  lämpöoppi  täydelli- 
sesti tukee  Laplacen  oppia.  Helmholtz  on  perustanut  kuului- 
san opin  „voimakyvyn  muuttumattomuudesta"  ja  sitä  käyttänyt 
mailman  kehitysopin  selvittämiseen. 

Jokainen  tietää,  että  kylmän  raudan  saa  takomalla  kuu- 
menemaan. Tästä  huomaa,  että  käytetty  voima  on  muuttu- 
nut lämmöksi..  Höyrykoneessa  tapahtuu  päinvastainen  muu- 
tos. Siinä  muuttuu  lämpö  liikevoimaksi,  joka  kulettaa  veturin 
ja  vaunut.  Yleensä  on  huomattu,  että  aivan  varma  muuttu- 
maton suhde  vallitsee  käytetyn  voiman  ja  syntyneen  lämmön 
kesken.  Tämän  johdosta  sopii  sanoa,  että  lämpö  on  voiitoaa. 
Voima,  mikä  meidän  koneita  panee  käymään,  löytyy  valmiina 
joko  maan  vetovoimana  taikka  lämpövoimana.  Kaiken  sen 
lämpövoiman,  mikä  vaikuttaa  meidän  planeetallamme,  olemme 
saaneet  auringosta.     Saman  määrän  voimaa,  minkä  me  saamme 

lämmön  muodossa  auringosta,  menettää  jälkeenmainittu  kappale. 
Kuitenkin  jää  yhteinen  voimamäärä  muuttumatta.  Me  voimme 
pitää  varmana,  että  tuossa  aurinkuntaa  käsittävässä  sumupal- 
lossa alusta  aikain  sijaitsi  erinomainen  voimamäärä,  joka  suu- 
rimmaksi osaksi  on  muuttunut  lämmöksi  ja  semmoisenaan 
säteillyt  avaruuteen.  Vähäinen  osa  on  jäänyt  aurinkokuntaan 
vetovoiman  muodossa.  Helmholtzin  laskun  mukaan  planeet- 
tojen välillä  vallitsevat  voimat  eivät  tee  enemmän  kuin  -^-^ 
koko   alkuperäisestä  voimamäärästä. 

ElFei  suurin  osa  lämmöstä  olisi  säteillyt  avaruuteen,  ei 
mikään  kaasupallon  supistus  olisi  tullut  toimeen.  Ei  tarvitse, 
kuten  Laplace,  otaksua,  että  kaasupallo  alkuaan  oli  hehku- 
vassa tilassa.  Ne  vetovoimat,  jotka  vallitsivat  molekyylien 
kesken,  muuttuivat  pallon  supistuessa  osaksi  lämmöksi.  Tästä 
näkee,  että  Laplacen  sumuteoriia  täydelleen  selittää  myös 
auringon  lämmön  synnyn. 

Mitä  isompi  jokin  kappale  on,  sitä  hitaammin  se  me- 
nettää lämpönsä.  Mitä  enemmän  alkuperäinen  kaasupallo 
supistui,  sitä  pikemmin  jälellä  oleva  osa  jäähtyi.  Sen  takia 
olivat  ulkopuoliset  kiertotähdet  muodostuessaan  kuumempia 
kuin  lähempänä  aurinkoa  olevat  planeetat.  Kauvempana  ole- 
vien planeettojen  jäähtymiseen  on  siis  kulunut  enemmän  aikaa 
kuin  lähempien  kiertotähtien  jäähtymiseen.  Kun  vielä  ottaa 
huomioon,  että  kaukaisimmat  planeetat  Neptunus,  Uranus 
Saturnus  ja  Jupiter  ovat  suhteellisesti  hyvin  suuria,  niin  hel- 
posti käsittää,  minkä  tähden  ne,  vaikka  ennen  muodostuneita, 
yhä  vielä  ovat  kehitystilassaan,  jota  vastoin  lähemmät  ja  sa 
maila  pienemmät  planeetat  jo  aikoja  sitten  ovat  täydellisesti 
jäähtyneet. 

Myös  eri  kiertotähtiin  kuuluvien  kuitten  lukua  saattaa 
helposti  selittää  Laplacen  teoriian  johdolla.  Tiedämme,  että 
aurinkoa  likellä  olevilla  planeetoilla  on  vain  pieni  määrä  kuita, 

jota  vastoin  kauvempana  olevilla  on  monta  kuuta,  Jupiterilla 
viisi,  Saturnuksella  kahdeksan,  Uranuksella  neljä,  Neptuunuk- 
sella  ainakin  yksi,  mutta  mahdollisesti  useampiakin.  Kun 
eri  planeetat  muodostuivat  kaasupalloiksi,  olivat  ulkopuo- 
liset kuumemmat  ja  sisälsivät  siis  harvempaa  ainetta,  josta 
helposti  erkani  sumukehä,  joka  antoi  kuille  alun;  sitä  vastoin 
olivat  lähemmät  planeetat  muodostuessaan  niin  jäähtyneitä  ja 
niiden  sisältämä  aine  niin  tiheätä,  ett'ei  enään  kuitten  synty 
helposti  saattanut  tapahtua. 

Laplace  johti  oppinsa  havainnoista.  Samoin  kuin  Kant 
otti  Laplace  varteen,  että  kaikki  planeetat  kiertävät  aurinkoa 
samaan  suuntaan  ja  että  tämä  suunta  on  se,  missä  aurinko 
kiertää  akselinsa  ympäri.  Sama  oli  kaikkien  silloin  tunnet- 
tujen kuittenkin  laita.  Kaikkien  aurinkokuntaan  kuuluvien 
kappalten  radat  lankeavat  melkein  auringon  ekvatoripintaan. 
Myös  meidän  aurinkokuntamme  ulkopuolella  tavataan  avaruu- 
dessa lukemattomia  aurinkokuntia,  joista  muutamat  näyttävät 
vasta  olevan  siinä  tilassa,  jossa  Laplace  ajatteli  meidän  aurin- 
kokuntamme olleen  miljoonia  vuosia  sitten.  Nämä  vielä  muo- 
dottomassa tilassa  olevat  aurinkokunnat  ovat  n.  k.  tähtisumut, 
joita  taivaalla  on  tuhansittain.  Tähtisumut  ovat  hehkuvia  kaa- 
suryhmiä,  joista  jäähtymisen  ja  supistumisen  kautta  aurinko- 
kuntia syntyy. 

Olemme  edellisessä  selittäneet,  miten  Laplacen  teoriian 
mukaan  aurinkokunta  on  syntynyt.  Tiettävästi  sopii  kaikista 
lukemattomista  tähdistä  tehdä  samat  johtopäätökset.  On  siis 
vielä  osotettava,  miten  tähtisumua  sopii  ajatella  muuttuvan 
siihen  tilaan,  josta  Laplace  otaksuu,  että  aurinkokunnan  kehi- 
tys alkaa.  Tähtitutkija  Nemcomb  on  asiasta  antanut  seu- 
raavan esityksen: 

Aineen  alkutila  edustaa  Newcombin  mukaan  epäsään- 
nölliset tähtisumut,   siis    semmoiset    kuin  esim.   Orionin   tähdis- 

tössä  helposti  huomattava  sumu.  Kun  sumu  on  tässä  alku- 
tilassa, niin  molekyylien  väliset  voimat  osaksi  muuttuvat  liik- 
keiksi, jotka  eeterivärähdyksinä  tulevat  avaruuden  läpi  meille 
ja  tekevät  sumun  näkyväiseksi.  Keskinäiset  vetovoimat 
muuttavat  tuon  vielä  muodottoman  sumuryhmän  pallon  tahi 
muun  säännöllisen  kappaleen  muotoiseksi  ja  siinä  syntyy  pyör- 
teentapaisia  liikkeitä.  Sumun  sisällä  syntyy  keskuskohta,  joka 
tulee  muita  osia  tiheämmäksi.  Kun  osat  yhä  pyrkivät  kes- 
kuskohtaan  päin,  supistuu  aine  ja  sumussa  syntyy  yhä  lisään- 
tyvä lämpö.  Siten  muodostuu  erinomaisen  laaja  kaasupallo, 
jossa  mainio  kuumuus  vallitsee.  Alkuaineet  eivät  suuren  läm- 
mön takia  ole  vielä  voineet  muodostaa  mitään  kemiallisia  yh- 
distyksiä. Kun  sumu  on  joutunut  tähän  tilaan,  alkaa,  Laplacen 
opin  mukaisesti,   planeettojen  synty. 

Asian  luonnosta  seuraa,  eteemme  saata  koskaan  vas- 
tustamattomalla varmuudella  väittää,  mimmoinen  on  ollut 
aurinkokunnan  kehitys  eikä  siis  myös  tietää,  mimmoinen  oli 
aurinkomme  tila  miljoonia  vuosia  sitten.  Me  pidämme  La- 
placen oppia  parhaiten  soveltuvan  havaintoihimme  avaruudesta. 
Mutta  on  mahdollista,  että  kun  tietomme  tulevaisuudessa  laa- 
jenevat voinee  tämän  teoriian  sijaan  panna  paremmankin  opin. 

Laplacen  oppia  on  englantilainen  fysiikin  tutkija  G.  H. 
Darwin  täydentänyt  ja  samalla  laajentanut.  Tiedämme,  että 
meren  vedet,  etenkin  lahdelmissa  ja  salmissa,  säännöllisesti 
nousevat  ja  laskevat  kahdesti  vuorokaudessa.  Tätä  niin  kut- 
suttua luode-  ja  vuoksi-ilmiötä  saa  aikaan  kuu  ja  vähemmässä 
määrässä  aurinko.  Kun,  maan  pyöriessä  akselin  ympäri,  kuu 
joutuu  paikan  meridianiin,  niin  kuun  vetovoiman  vaikutuksesta 
nousee  sillä  paikalla  kuten  myös  vastakkaisella  puolella  maata 
oleva  meri.  Tämä  vesien  nousu  ei  kuitenkaan  tapahdu  yleensä 
sillä  hetkellä  kuin  se  laskun  mukaan  olisi  tapahtuva,  vaan 
ilmestyy    vasta    jonkun  ajan   kuluttua    meridiani- kulun   jälkeen. 

Jos  ajatellaan  yhdistetyksi  vuoksen  korkeimmat  vastapäätä 
olevat  kohdat,  niin  yhtymä-viiva  ei  kohtaa  kuun  keskipis- 
tettä vaan  lankeaa  siitä  itäänpäin.  Tämmöinen  myöhästy- 
nyt vuoksi  vaikuttaa  ikäänkuin  jarru  maan  pyörimiseen  näh- 
den ja  hidastuttaa  maan  kiertämisnopeutta.  Mutta  samalla 
syntyy  vastavoima,  joka  pyrkii  poistamaan  kuun  kauvemmaksi 
maasta.  Maan  ja  kuun  keskinäisen  vaikutuksen  kautta  vähi- 
tellen muuttuvat  näiden  taivaankappalten  kiertonopeudet  sa- 
maksi. Laplacen  teoriian  mukaan  oli  kuun  kiertonopeus 
akselinsa  ympäri  sen  ensimmäisellä  kehitysasteella  jokseen- 
kin sama  kuin  maan  kiertonopeus.  Kun  silloin  kuuta  peitti 
sula  helposti  liikkuva  aine  ja  paitse  sitä  meidän  seuralaisem- 
me oli  paljon  lähempänä  maata,  niin  tuo  suhteellisesti  iso 
maa  matkaansaattoi  kuun  pinnalla  erinomaisen  mahtavia  vuok- 
sia ja  niiden  kautta  hidastui  pikaan  kuun  alkuperäinen  kierto- 
nopeus. Kuten  tunnettu,  on  mainittu  nopeus  joutunut  alim- 
paan määräänsä,  kuu  kun  kiertää  akselinsa  ympäri  samassa 
ajassa  kuin  se  kulkee  maan  ympäri. 

Samoin  kuin  maa  on  vaikuttanut  kuuhun,  on  aurinko 
vaikuttanut  planeettoihin.  Kun  kiertotähdet  vielä  olivat  sulassa 
muodossa,  herätti  tuo  mahtava  keskuskappale  vuoksia  planeet- 
tojen pinnalla.  Vaikutus  ei  kuitenkaan  ollut  suuri  kaukaisem- 
piin planeettoihin,  mutta  lähimmät  Merkurius  ja  Venus  saivat  sitä 
tuntea.  Ainakin  Merkuriuksen  kiertoaika  akselinsa  ympäri  on 
mitä  pisin,  nim.  yhtä  suuri  kuin  sen  kiertoaika  auringon  ympäri. 

Koska  Darwinin  vuoksi-opin  avulla  saattaa  täydellisesti 
selittää  kaikki  ne  poikkeukset  Laplacen  opista,  joita  aurinko- 
kunnassa huomataan,  niin  on  se  pidettävä  erittäin  arvokkaana 
lisänä  edellämainittuun  kehitysoppiin. 


of 

YLI  RANTAIN. 


^ÖISELLÄ  rannalla  poika  nuori 
C;      Soitteli  kanneltansa  — 

Toisella  rannalla  tyttö  nuori 

Kasteli  kutrejansa. 


Illan  tuuli  se  soiton  äänen 
Neidon  korvahan  kantoi, 
Neitopa  vaipui  haaveiluun 
Ja  hiuksensa  aallota  antoi; 


tyttö:    Ken  sinä  soittaja  lienetkin, 

Toki  soittosi  sangen  on  kumma, 
Miksikä  silmäni  vesihin  vie 
Ja  mieleni  miksi  niin  tumma? 

poika:    Ken  sinä  impynen  lienetkin, 

Min  suortuvat  tuulessa  liehuu, 
Sulien  ma  poikanen  soittelen  vain 
Ja  sulle  mun  tunteeni  riehuu! 


tyttö.    Ken  sinä  soittaja  lienetkin, 

Sun  soittosi  on  surunsorja  — 
On  kuni  öisin  ma  piikainen 
Nyt  iäti  soittosi  orja! 


poika.    Ken  sinä  piikainen  lienetkin, 
Nyt  tajuat  soittajan  mielen: 
Se  soittaja  kutrisi,  kullasta 
On  tehnynnä  kantelon  kielen!  — 


Toiselta  rannalta  poika  se  nuori 
Lykkäsi  venehensä, 
Toisella  rannalla  tyttö  se  nuori 
Luovutti  sydämmensä. 


(1897.) 

ILMARI  CALAMNIUS. 


ERÄS  KARJALAINEN  PERHE. 

(Kuvaus    Venäjänkarj ala-matkalta  v.  1896.) 


JLIMME  toverini  kanssa  paluumatkalla  tuolta  sultsinan, 
kalitan,  kakkaran  ja  shankin  luvatusta  kotimaasta, 
näet  Vuokkinemen  praasnikoilta  ja  Karjalan  kisoista. 
Kyläiltyämme  päiväkauden  luonnonibanalla  Ponkalahdella,  saa- 
vuimme kontit  selässä  ja  sauvoja  heilutellen  hiljaiseen,  alaku- 
loisennäköiseen  Venehjärven  kylään  ja  olimme  jo  hyvän  mat- 
kaa astelleet  erään  vanhan  talon  ohi,  kun  samalla  meitä 
huudettiin  sinne  takaisin  ja  isäntä  vähän  loukkautuneena  selitti 
pirttinsä  portailta  ettei  sen  parempaa  taloa  koko  kylässä  ollut- 
kaan ja  että  aina  vieraat  siihen  taloon  poikkeavat  teetä  juo- 
maan. Me  astuimme  siis  sisään  tähän  Larintalon  pirttiin  ja 
koska  sää  oli  sateinen  ja  edessä  outo,  pitkä  sydänmaan  taival, 
päätimme  tässä  oleskella  koko  päivän  aina  seuraavaan  aamuun 
asti  ja  olimme  näin  muodoin  tilaisuudessa  vähän  tutustumaan 
tähän  venehjärveläiseen  perheeseen. 

Sen  isäntä  oli  iso  ja  harteva  mies,  isompi  ja  harte- 
vampi  monia  muita  Karjalan  miehiä  ja  sanoi  olevansa  tunnettu 
lehmäkauppiaana  monin  paikoin  meidän  maassamme. 

—  Kyllä  milma  Suomessa  tunnetah,  vakuutti  hän  kun 
hänen  sukunimeänsä  tiedustelimme  ja  näytti  kummastelevan 
ettemme  me  häntä  tunteneet. 

Eilen  oli  hänkin  palannut  Iljan  praasnikoilta,  kirkolta, 
ja  siellä  oli  hän  ollut  päissään,  jota  hän  vaimonsakin  kuullen 
avomielisesti  ja  leveästi  vakuutteli: 

—  Eilen  olin  minä  aivan  sikahumalassa  ...  en  tien- 
nynnä  tästä  maailmasta  niin  kerrassa  mitään! 

—  Olikos  teidän  vaimonne  myös  mukana  kirkolla? 
kysyin  naurahtaen  itsekseni  sitä  leikillistä  keveää  kantaa, 
jolta  isäntä  katseli  humaltumistaan. 

—  Ei  ollut,   kotihin  jäi  .  .  . 

—  Eikä  se  toki,  jos  matkassasi  olisi  ollut,  sinun  olisi 
antanut  ryypätäkkään,  lisäsi  emäntä,  jonka  silmät  omituisesti 
kiiltelivät  tätä  sanoessaan.  Isäntä  ei  tähän  mitään  virkkanut 
eikä  emäntäkään  koko  asiaan  enää  koskettanut.  Me  joimme 
neljännet  teelasit  äänettöminä  pohjaan  ja  viidennet  samovaa- 
rista kaadettuaan  poistui  emäntä  ja  me  jäimme  isännän  kanssa 
pirtin  viereiseen  kamariin.  Jumalatiesi  miten  johtui  puhe  eri- 
näisiin tauteihin  ja  taudintapauksiin  ja  isäntä  alkoi  kertoa: 

—  Minulla  oli  tässä  mennä  vuonna  kasvanut  pahkura 
kaulaan,  tähän  kerosien  alapuolelle  ja  siitä  tuli  niin  kipeä 
että  moneksi  viikoksi  salpasi  sisään  ja  ihan  vuoteella  makuutti, 
eikä  pystynyt  työhön  ei  minkäänlaiseen.  Siinä  oli  alituinen 
vaiva  ja  tuska  eikä  yölläkään  siltä  saanut  rauhaa  eikä  hel- 
potusta. Ja  siihen  koettiin  jos  jotain  lääkettä  ja  koetettiin 
siihen  poppamiehen  konstejai  —  se  on  tuo  raataja,  jonka 
äsken  pirtissä  näkiä,  tämän  kylän  velho  —  vaan  ei  siihen 
auttanut    mitkään    keinot.      Päivä    päivältä   se  paheni  ja  minä 

luulin  ja  niin  ne  luulivat  kaikki,  jotta  ei  nyt  auta  enää  muu 
kuin  kuin  kuole  pois,  se  kun  otti  semmoisen  hirmuisen 
tuskan  .  .  . 

Isäntä  kaasi  tulikuumaa  teevettä  vadille  ja  kulautti  me- 
nemään alas  kurkustaan.      Sitten  taas  jatkoi: 

—  Vaan  niin  se  taitaa  olla  että  kun  hätä  on  suurin, 
niin  on  apukin  taivahissa.  Mie  rukoilin  apua  Jumalalta  (isäntä 
lausui  tämän  sanan  repäisevän  leveästi)  ja  pyysin  että  vielä 
säästäisi  ta  pelastaisi  henkeni  —  ja  lupasin  hevosen  mo- 
nasteriin  laittaa,  jos  paraneisin  ...     Se  se  auttoikin. 

—  Te  paranitte  ? ! 

—  Paranin!  ...  ja  se  se  kaikista  ihmeellisintä:  heti 
paranin,  ihan  samalla  tiimalla! 

—  No  mutta  miten  se  oli  mahdollista? 

—  Ka  siten  kun  mie  sanoin  .  .  .  ihan  samalla  tiimalla, 
kun  lupauksen  annoin  ...  se  oli  vielä  päiväsaikaan  .  .  .  pah- 
kura katosi,   se  ihan  hupeni  ja  silisi  siihen  paikkaansa. 

—  Eikö  siitä  märkääkään  vuotanut?  Jos  se  juuri  oli 
puhkeamaisillaan,  kun  te  lupauksen  teitte  ja  sentähden  .  .  . 

—  Eikä  ollut,  se  silisi  siitään  eikä  siitä  minkäänlaista 
visvaa  valunut. 

—  Ja  te  ihan  paikalla  olitte  taas  terve  ja  työhön-pystyvä? 

—  Ka  aivan  paikalla  .  .  . 

Turhaa  oli  väittää  isäntää  vastaan.  Täytyi  uskoa  että 
tässä  oli  tapahtunut  ylenluonnollinen,  jumalainen  ihme.  Me 
särvimme  viidennet  teelasimme  tyhjiksi  ja  käänsimme  ne  ku- 
molleen merkiksi  ettemme  enää  lisää  halunneet  —  niinkuin 
Karjalassa  on  tapa  samovaarin  ääressä. 

—  Ja  oletteko  sitten  täyttänyt  lupauksenne?  kysyin 
nyt  edellisen  johdosta  isäntään  kääntyen. 

—  Enhän  minä  viel  ...  —  ei  sitä  toki  ole  hevois- 
takaan!    Se  oli  meillä    semmoinen    sopimus  Jumalan  kanssa 

että  sitten  vasta,  kun  tämä  minun  poikani  on  kahdenkymme- 
nen vuotias,  hän  viepi  hevosen  pyhään  paikkaan.  Ja  siihen 
asti  niitä  kyllä  kerkeää  rahoja  sen  ostoa  varten  kerätä,  tuu- 
maili isäntä  tyvenesti. 

—  Mutta  entäs  jos  jäisi  sittenkin  se  hevonen  luostariin 
laittamatta,  mitenkäs  sitten? 

—  Ka  eipä  se  saa  jäädä  —  silloin  perisi  piru!  .  .  . 
Näin  sanoen  lähti  isäntä  pirttiin  nuottaansa  paikkaamaan  ja 
me  lähdimme  hänen  kanssaan,  joka  kerran  oli  vievä  luvatun 
elukan  Solovetskoin  luostariin  pyhänä  lahjana,  kylän  rantaan 
uimaan. 

Uimasta  tultua  ja  syömästä  päästyä  istuimme  pirtissä 
talonväen  askareita  katsellen.  Isäntä,  tuo  jumalain  pelastama 
partaniekka,  paikkaili  yhä  nuottaansa  ikkunan  pielessä  ja 
emäntä  karttasi  villoja  karsinan  puolella;  lapset  olivat  lähete- 
tyt marjaan.  Raataja  (tämä  kalevalainen  sana  on  yhä  käy- 
tännössä Karjalan  kankahilla)  —  „  raataja  rahanalainen a,  mai- 
nittu kylän  velho,  oli  vastikään  akkoineen  lähtenyt  lähellä 
olevan  lammen  rannalle  niittämään,  vaikka  myötäänsähän  siellä 
ulkona  vettä  vihmoi  ja  umetti  niin  ettei  heinätyöstä  ollut  pal- 
jonkaan taikaa.  Akalla,  niin  velhon  akka  kuin  olikin,  oli  siu- 
natuksi lisäksi  juuri  lähtiessä  alkanut  kova  hampaansärky. 

Me  istuimme  kotvan  aikaa  ääneti,  toverini  lukien  hiljaa 
itsekseen  Välskärin  kertomuksia,  jotka  hänellä  olivat  matkassa, 
minä  tutkistellen  vastapäätäni  toisella  puolella  pirttiä  istuvaa 
emäntää. 

Hänen  tummat  kasvonsa  olivat  laihahkot,  mutta  selvään 
saattoi  arvata,  että  ne  joskus  olivat  olleet  täyteläiset  ja  että 
kaunismuotoisen,  korkean  otsan  hipiä  oli  ennen  ollut  hienompi 
ja  kasvot  muutenkin  sileämmät  —  ei  ne  nytkään  karkeat 
olleet,    mutta    niissä    oli    muutamia   juovia   ja   juonteita,    jotka 

puhuivat  äänettömiä  sanoja  kärsimyksistä  ja  suuret,  mustan- 
ruskeat silmät  välähtivät  toisinaan  niin  omituisesti  ja  niistä  oli 
silloin  aavistavinaan  hivuttavaa  tuskaa  ja  elämän  suruja.  Mutta 
muutoin  näytti  hän  tuolla  istuessaan  villoja  kartaten,  punainen 
karjalaisten  vaimojen  juhlapäähine  mustatukkaisessa  päässään, 
näytti  vielä  veikeältä  ja  samalla  hienotunteiselta  ihmiseltä. 
Minkähänlaiset  hänenkin  elämänkokemuksensa  olivat  olleet? 
En  niitä  saisi  tietää,  saisin  korkeintaan  niihin  syrjästä  kurkis- 
taa. Aloittaakseni  jotain  puhetta  kysäsin  täydellisen  hiljaisuu- 
den vallitessa  yhä  hämärtyvässä  pirtissä: 

—  Siinäkö  ne  olivat  kaikki  tämän  talon  lapset,  jotka 
marjaan  lähtivät:  poika  ja  kaksi  pikku  tyttöä  —  kolmekko 
lasta  vain? 

Ei  kumpikaan,  ei  isäntä  eikä  emäntä  heti  vastannut. 
Isäntä  pujoitteli  välinpitämättömän  näköisenä  verkkokäpyä 
revenneen  nuotansilmän  lävitse  ja  emäntä  kyyristyi  niin  alas 
villavasua  kohti,  ettei  voinut  hänen  kasvojansa  nähdä.  Puukko 
hampaiden  välissä  virkkoi  viimein  isäntä: 

—  Siinähän  nuo  olivat  —  meidän  elossa  olevat  lap- 
semme. 

Emäntä  istui  taas  suorana.  Hänen  kasvonsa  näyttivät 
äskeistä  kalpeammilta. 

—  On  siis  kuollutkin  joku  lapsi?  kysyin  enempiä  tie- 
toja haluten. 

Emäntä  huoahti  raskaasti: 

—  On  kuollut  .  .  .  mie  olen   neljäntoista  lapsen  äiti! 
Hän  sanoi  sen  värähtelevällä,    nääntyvällä    äänellä  kuni 

kuoleva.  Ja  sitten  lisäsi  hiljaa:  —  Yksitoista  on  minulta 
kuollut  .  .  . 

—  Se  teki  vielä  tässä  toissa  kevännä  kaksoiset,  ehätti 
isäntä  sekaan  raa'asti  sanomaan  kääntymättä  vähääkään  pois 
työstään. 

—  Ja  nekin  kuolivat? 

Emäntä  parka  piti  vähän  lomaa  ennen  kuin  taas  vastasi, 
näytti  olevan  kuin  karvas  pala  hänellä  nieltävänä.  Rykäsi 
heikosti  kuni  riutunut  ja  virkkoi: 

—  TohVi  kuoli  ta  toisen  tapoin  itse!" 

Hänen  äänensä  oli  sydäntäsärkevä;  hetki  oli  liikut- 
tava; ymmärsimme  hyvin  ettei  tuo  nainen,  joka  näytti  niin 
hyväntahtoiselta,  mitenkään  ollut  voinut  tahallaan  lastaan  tap- 
paa, luultavasti  oli  se  tapahtunut  jostain  kolkosta  tapatur- 
masta. Ja  nyt  ymmärsin  minä  miksi  tiedusteluni  lapsista  oli 
alussa  ollut  vanhemmille  vastenmielistä  ja  miksi  varsinkin  äitiin 
oli  näyttänyt  sattuvan  niin  aralle  paikalle. 

—  Eipä  häntä  tiedetä  varmaan,  itsestäänkö  tuo  kuoli, 
se  kun  oli  niin  heikko  lapsi,  vai  tuliko  äidillään  niin  maatuksi, 
että  tupehutti  vuoteeseen,  lausui  nyt  isäntä  harvakseen,  mutta 
entisellä  karkeankovalla  äänellä. 

Vaan  surullisiin  muistoihinsa  herätetyn  äidin  silmissä 
kiilsivät  kyyneleet. 

—  Itse  tapoin,  itse  tapoin!  vaikeroi  hän  kohtalonsa 
alle  nöyrtyvän  äänellä.  Lapsi  oli  vakassa,  vakka  oli  sängyn 
reunalla,  mie  makoan,  aamulla  katson :  —  lapsi  on  kuollut  .  . . 
itse  tapoin  lapsueni! 

Hän,  joka  tätä  puhui,  oli  herennnyt  kertoessaan  työs- 
tään, kädet  olivat  solahtaneet  hervottomina  ristiin  helmoille 
ja  silmää  rävähdyttämättä  istui  hän  pirtin  seinään  nojautuneena. 
Hänen  katseensa  puhui  todellista  surua  .  .  . 

—  Vaan  jos  se  kuitenkin  kuoli  itsestään? 

Tämä  lausuttiin  pitkän  vaitiolon  jälkeen  jonkunlaiseksi 
lohdutukseksi  ja  äidin  puolustukseksi  meidän  puoleltamme. 

—  Jotka  kuolevat  tukehtumalla  —  huoahti  emäntä,  — 
niiden  ne  kyllä  sanovat  menevän  aivan  mustaksi  kasvoiltaan, 
ei  tämä  ollut  mennyt,   tällä  oli  vain  suun  ympärystä  mustunut. 


Eräs  karjalainen  perhe.  57 

Illalla  ennen  kuin  maata  ruvettiin  muistan  vielä  vierahia  olleen 
ja  kaikin  sanoivat:  ei  tuo  lapsi  kauvan  elä!  —  Se  kun  ma- 
kasi aina  yhtä  liikkumatonna  ja  äänetönnä  niin  että  tuskin 
huomasi  sen  hengittävänkään.     Ja  yöllä  se  sitten  .  .  . 

—  No  mitäpä  siitä  nyt  enää,  murahti  isäntä  partansa 
sisää.  Häntä  nähtävästi  kiusasi  se  että  vaimonsa  oli  antanut 
vallan  herkille  tunteilleen  näin  vierasten  nähden  ja  kuullen. 

Keskustelu  katkesi  siihen.  Istuimme  hiljaa.  Tuntui  niin 
ikävältä.  Pienet  ikkunat  päästivät  kovin  vähän  valoa  pirttiin, 
ruudut  olivat  sateesta  himmeät. 

Hetken  perästä  kuului  rymyä  portailta  ja  lapset  tulivat 
sisään,   palaten  marjasta. 

—  Katsho  sie  moamo,  miulai  on  juolukoita!  tuli  nuorin 
lapsista,  noin  kuusivuotias  hoikkakaulainen  ja  riutuvanpuna- 
poskinen  tyttö  äitinsä  eteen  selittämään.  Hänen  silmänsä  lois- 
tivat ilosta,  kun  hän  laihalla  kätösellään  tarjosi  pientä  tuohista, 
jonka  oli  puolilleen  saanut  poimituksi  noita  sinisiä  „  koiran- 
marjoja". 

—  He  toatto,  marjoja!  sanoi  keskimmäinen  lapsista, 
Martti  poika,  joka  oli  ollut  mukana  päivällisellä  uimamatkal- 
lamme  —  hän  kun  kuului  keväällä  ensi  kertaa  järveen  heit- 
täydyttyä jo  paikalla  oppineen  uimaan  —  ja  joka  meille 
hyvin  vilkkaasti  oli  kertonut  tämän  kylän  poikien  keilanhei- 
tosta  sunnuntaisin  kotinsa  kentällä  ja  jota  minä  näistä  kaikista 
syistä  pidin  reippaana  poikana. 

Vanhin  lapsista,  Tatjana  niminen  tytönsuikura  seisahtui 
ensin  kotvaksi  aikaa  keskelle  lattiaa,  laski  sitten  mitään  mie- 
lialaa ilmaisematta  äänetönnä  roppeensa  pöydälle  ja  mennä 
kyhnytteli   uunin  eteen  märkiä  ruojujaan  riisumaan. 

—  Ettekö  mustikoita  löytäneet?  kysyi  nyt  isä. 

—  Emma  löytänyt,  kaikki  juolukoita  poimimma. 

—  A  missä  työ  olia? 

—  Riun  a  vaaran  nntehessä,  lammin  takana,  selitti  poika 
hänkin  pieksulöttöjään  jalastaan  päästellen. 

—  A  ettäkö  lehmiä  nähnyt?  tiedusteli  äiti. 

—  Ei  nähty  ei  kuultu! 

—  A  ken  nyt  lehmiä  etsimän,  kun  niin  vihmoo?  buo- 
letteli  emäntä  ja  kaasi  lasten  astioista  juolukoita  teevatiin, 
jota  tuli  meille  tarjoamaan: 

—  Syöttekö  marjoja,  vierahat? 

—  Kiitoksia  vaan  .  .  .  marjat  ne  taitavat  olla  teille 
hyvää  ruokaa  paaston  aikana?    kysyimme   isäntään  kääntyen. 

—  Ainahan  .  .  .  huomenna  se   taas  onkin  paastopäivä. 

—  Sitä  ei  silloin  saa  syödä  minkäänlaista  lehmän  antia 
eikä  kalaakaan  —  vai  miten? 

—  Eihän  sitä  saisi  .  .  .  vaan  olen  minä  tänä  vuonna 
tämän  pojan  kanssa  kalaakin  syönyt  ja  muutakin  niinkuin 
tavallisesti  ...  ka  en  ole  raahtinut  poikaani  kiusata,  vastaili 
isäntä  vähän  niinkuin  häpeissään.  —  Äiti  ja  tyttäret  ne  kyllä 
ovat  paastonneet,  lisäsi  hän  rohkeana. 

Meitä  ihmetytti  ettei  Larin  isäntä,  joka  oli  hevosenkin 
pyhittänyt  luostariin,  ollut  sen  tarkempi  uskontonsa  sääntöjen 
noudattaja. 

— -  Joutavaa  kai  se  onkin  koko  paastoaminen!  uskal- 
simme nyt  mekin  lausua  ensi  kertaa  ääneen  tällaisen  mielipi- 
teen ulkonaisista  menoistaan  aran  venäläisuskoisen  väestön 
keskuudessa.  —  Eihän  ihminen  sillä  autuaaksi  tule,  paasto- 
sipa  tai   oli   paastoamatta,    kunhan    vain    pysyy   kohtuudessa. 

—  No  sen  minäkin  olen  havainnut,  jotta  saattaa  se 
ihminen  olla  hyvinkin  harras  itseään  ristimään  ja  pomiloimaan 
ja  paastoomaan,  vaan  on  muuten  elämälleen  jos  minkälai- 
nen, myönteli  isäntä  arkaillen,  vaikka  emäntäkin  oli  siirtynyt 
pois  pirtistä. 


Eräs  karjalainen  perhe.  59 

—  Niitä  ei  taida  enää  olla  niitä  vanhanuskolaisia  täällä, 
jotka  pitävät  eri  ruoka-astiansa  ja  pelkäävät  muiden  niitä 
saastuttavan  ? 

—  On  niitä  vielä  starovieroja  .  .  .  eikö  ole  sattunut 
niissä  taloissa,  joissa  jo  olette  käyneet?  .  .  .  On  se  meidän- 
kin talossa  muuan  semmoinen! 

—  Tässäkö  tässä,  kukapa  sitten? 

—  Muori  se  on  tässä  talossa  vanhanvierolainen  ...  se 
ei  ole  nyt  kotosalla,  kuului  menneen  tässä  eilettäin  tuonne 
takaliston  mökkiin  .  .  .  kyllä  siitä  on  semmoinen  hankaluus  ja 
rasitus,  ettei  sitä  vain  mielellään  kärsittäisi.  Eikä  sitä  ensin- 
kään suvaittaisi,  jos  se  olisi  joku  itseään  nuorempi,  vaan  se 
kun  on  jo  vanha  ja  vaivanen  ja  lisäksi  oma  äiti,  niin  eihän 
sitä  mikä  raatsi  .  .  . 

—  Isännänkö  äiti? 

—  Ka  niine  .  .  .  sehän  se  on. 

Kun  oli  kerran  tullut  puheeksi  vieroseikat,  oli  meillä 
sopiva  tilaisuus  tiedustella  samalla  niiden  huhujen  todenperäi- 
syyttä, joita  joskus  oli  meidän  maahamme  kuulunut:  että 
muka  jossain  Karjalan  sydänmailla  piileksii  ihmisiä,  joilla  on 
salaperäiset  uskonnolliset  menot  ja  joista  ei  tiedä  mitä  ne 
ovat,  kun  ne  kerran  saatuaan  jonkun  ihmisen  pariinsa  eivät 
ikinä  enää  laske  pois  ja  joista  sentähden  kammottavia  jut- 
tuja rajaseuduilla  liikkuu. 

—  Ka  on  niitä  semmoisia  ihmisiä,  selitti  isäntä,  on  pal- 
jonkin täällä  Akonlahdella !  Ne  ovat  niitä  kaikista  vanhim- 
man-uskolaisia.  Ne  eivät  tunnusta  keisaria  eivätkä  pappeja, 
siellä  ei  kasteta  lapsia,  ei  siunata,  ei  vihitä  ...  Ja  rikkaita 
ne  pedot  ovat  ...  ja  niillä  kuulestaa  se  usko  olevan  niin 
kummallista  laatua  että  kaikki,  jotka  vain  niiden  kanssa  jou- 
tunevat kuin  vähäisiin  tekemisiin  hyvänsä,  kääntyvät  siihen  . . . 
mikä  hänessä  sitten  lieneekin  tarttuvaisuus. 

—  Tiedetäänkö  sitten  että  on  kukaan  täältä  heidän 
uskoonsa  kääntynyt? 

—  Ka  miksi  ei  tiedetä  —  tiedetään  hyvinkin.  Onpa 
esimerkiksi  tuosta  toisesta  talosta  vanha  ukon  kämppä  heidän 
luokseen  houkuteltu  —  niitä  rikkaimpia  sinne  enin  tahtovat- 
kin —  sekin  ukko  vei  matkassaan  kolmesataa  ruplaa  ja  siellä 
ne  nyt  pysyy. 

—  Katosiko  ukko  sille  matkalleen? 

—  Sinne  katosi!  Sinne  ne  jäävät  kaikki.  Sieltä  ei 
pois  päästetä  sinä  ilmoisna  ikinä.  Sillä  ne  kaiketi  eivät  sieltä 
pääse  palaamaan;  kun  kuuluu  omalla  verellään  itsekurikin 
pitävän  nimensä  siellä  kirjoihin  kirjoittaa. 

—  Omallako  verellään  nimensä  kirjoittaa!  Liekköhän 
totta? 

—  Totta  se  on  .  .  .  se  semmoista  on  heidän  uskon- 
tonsa. 

Emäntä  oli  keskustelumme  aikana  taas  tullut  pirttiin  ja 
laitteli  ruokaa  pöydälle.  Hänkin  sekautui  keskusteluun  näistä 
salaperäisistä  eläjistä: 

—  Ihan  nuoria  tyttöjäkin,  viisi-  ja  kuusitoistavuotisia 
ovat  sinne  houkutelleet.  —  „ Siellä  startsain  kera  yksissä 
huoritah!"   lisäsi  hän  inhon  ja  ylenkatseen  ilme  silmissään. 

—  Vai  semmoista  se  onkin  väkeä? 

—  Semmoista!  Siellä  elävät  kuin  eläimet  ...  ja  kei- 
sarille ei  veroja  makseta. 

—  Mutta  kuka  on  oikeastaan  nähnyt  että  miten  ne 
siellä  ovat  ja  elävät? 

—  Ka  ei  olla  nähty  sen  paremmin  kuin  asumukset. 
Komeat  kuuluu  niillä  pirtit  olevan.  Vaan  vieras  jos  sisään 
tulee,  ei  niin  ketäkään  löydetä!  Silloin  ovat  aivan  tyhjät  — 
niillä  kuuluu  olevan  salaovia  niissä.  Niistä  piiloon  pujahtavat 
vieraan    tullessa.       „ Talvella    hyö    niissä    asutah,    a    kesäksi 

metsäh  mennäh".  Kesäksi  heittävät  pirttinsä  autioksi  ja 
kenen  tahansa  käytettäväksi,  itse  muuttavat  erämaan  metsiin 
asumaan. 

—  Pelkäävätkö  henkeänsä  kesäiseen  aikaan  enemmän? 

—  Ka  ei  me  tiedetä. 

—  Ja  maanalaisissa  luolissako  sitten  elävät  näin  savella, 
niinkuin   on  puhuttu? 

—  Metsäsaunoissa  pahasissa  ne  elävät,  ei  taivasalla. 

—  Entä  mitenkä  he  elättävät  itsensä  siellä  salassa 
muulta  maailmalta. 

—  Ka  heillä  on  Piiteristä  (Pietarista)  elättäjät;  sieltä 
ne  ovat  itsekkin  kotoisin  ja  sieltä  heimolaisensa  heitä  avus- 
tavat. Talvisin  vedättävät  salaisesti  kuormittain  tavaroita  ja 
ruokavaroja. 

—  Ovatko  kruununmiehet    heitä    koskaan  hätyytelleet? 

—  Eipä  ne  niitä  käsiinsä  saisi,  jos  tahtoisi vatkin.  Ei- 
vätkä uskallakaan,  on  niillä  aseita:  pyssyä,  miekkaa,  kirvestä 
—  tappavat  pirut.  Tässä  kerran  —  olikoon  se  toissa  tal- 
vena —  olivat  kuitenkin  saaneet  kiinni  muutaman.  Kahleissa 
kulettivat  poikkeen  ...  se  oli  ollut  ihan  ummikko  (venäläi- 
nen). Vaan  ei  ne  olleet  siltä  mitään  urkituksi  saaneet  että 
mikä  sinä  olet  ja  missä  ne  muut  ovat,  tukkinut  oli  lempo  leu- 
kansa eikä  sanaakaan  niille  vastannut.  Ja  oppinut  se  oli  ollut 
sekin,  niinkuin  ne  kaikki  kuuluvat  olevan  .  .  . 

—  Oppinut? 

—  Ka  niin  .  .  .  sillä  oli  ollut  kirjoja  toista  bevoskuor- 
maa!  .  .  .   muuta  ma.  heistä  en  tiedä. 

Ulkona  oli  sillä  välin  taas  ruvennut  virtanaan  vettä 
valamaan  ja  raataja  muijineen  tulla  toposteli  nyt  pirttiin.  Ison- 
puoleinen mies  oli  hänkin,  mustapartainen  ja  likasenkeltaiset 
kasvot.  Jalassa  oli  hänellä  tavattoman  suuret  virsut,  joiden 
pieluksista    pisti    esiin  jalan  ympäri  käärityltä  likaisia  riepuja. 

—  Vettä  rupesi  vihmoman,  ei  nyt  saata  raataa  —  tu- 
limma  pois,  jutteli  hän  lautsalle  istahtaen.  Hänen  akkansa 
tulla  ulisi  perässä  ja  istuutui  pimeimpään  nurkkaan  pidellen 
leukojaan:  hammasta  näet  yhä  särki  ja  oikean  puolen  poski 
oli  turvoksissa. 

Toverini  ehdotti  osaaottavasti,  että  muija  panisi  piipun- 
öljyä  tahi  tupakkaa  kipeään  kohtaan  koetteeksi,  eikö  kolotus 
herkeäisi,  vaan  muija  ei  ollut  kuulevinaankaan,  ruikutti  ja  voi- 
votti  vain  niin  että  me  tulimme  sangen  alakuloiseen  mielen- 
tilaan. 

—  Ruvetkaa  syömäh!  toimitti  emäntä  päivätyöläisilleen. 

—  Raatajat  istuutuivat  kahden  pöytään;  akaltakin  itkua 
helpotti  tämän  maailman  hyvyys. 

Ilta  oli  jo  hyvin  hämärä,  sateli  lakkaamatta.  Me  näim- 
me ihmeeksemme  ettei  meille  illallista  tarjottukaan  —  em- 
mekä sitä  liioin  kaivanneetkaan.  Puolisiksi  olimme  saaneet 
sienikeitosta  .  .  . 

Isäntä  virkkoi  ovelle  astellen: 

—  Lähetän,  vierahat,  sintsih  makoamah  —  Iäkkäin 
tästä  kaikin! 

Sintsiin  eli  etehiseen  kokoontuivatkin  pian  kaikki:  isäntä, 
emäntä,  lapset  ja  raataja  muijineen.  Meille  osoitettiin  nur- 
kassa erityinen  sänky,  jonne  peräkkäin  ryömimme.  Muut 
asettuivat  aivan  liki  meitä  lattialle  makaamaan,  millä  oli  mitä- 
kin rääsyä  allaan  ja  yllään  että  olisi  pehmoista  ja  lämmintä. 
Me  tosin  emme  —  pilkkopimeä  kuin  oli  —  tienneet  mitä 
meillä  oli  allamme  ja  minkä  siivoinen  vuode  mahtoi  ollakkaan, 
mutta  kuin  talonväki  näin  oli  läsnä,  niin  ei  sopinut  semmoisia 
seikkoja  tutkia  —  kohteliaisuudesta.  Kun  sintsin  ulko-ovi  oli 
vedetty    kiinni,    vallitsi   makuukammiossamme    synkkä  pimeys. 

Yhtäkkiä  tuntui  lehmä  ynähtävän  jossain  aivan  lähei- 
syydessämme.    Toverini  vähän  säikähti,  mutta  isäntä  sai  siitä 

aihetta  kotvaksi  aikaa  makuultaan  puhelemaan  Karjalan  navet- 
tain muka  suuremmasta  mukavuudesta  meidän  maamme  navet- 
toihin verraten: 

—  Kun  on  läävä  saman  katon  alla  niinkuin  meillä,  niin 
on  helppo  lehmät  sinne  hoitaa:  ei  tarvitse  lähteä  pakkaseen 
ja  kinokseen  talvi  pimeällä  päreiden  kanssa  kaahlimaan. 

Oli  ollakseen  nyt  niinkuin  Larin  isäntä  sen  sanoi, 
mutta  toverini  kanssa  olimme  kuitenkin  eri  mieltä  hänen  kans- 
saan kaikessa  hiljaisuudessa;  —  läävän  läheisyys  oli  meistä 
tälläkin  hetkellä  vähän  liian  mukava  —  muutamista  erityisistä 
syistä  .  .  . 

Isännän  puhe  katkesi  kuorsauksiin  ja  hän  taisi  suloisesti 
nukahtaa  näihin  navettaihanteisiinsa.  Mutta  likinnä  sänkyämme 
maata  röhötti  raataja,  tuo  kylän  velho,  sekä  hänen  muijansa, 
jonka  ukina  kuului  myöhäiseen  yöhön  saakka. 

Luulin  jo  kaikkein  nukahtaneen,  kun  kuulin  emännän 
vienosti  kuiskaisevan  vieressään  makaavalle  pojalleen: 

—  Kuule  sie  Martti,  tiiätkö  sie  tään  toisen  vierahan 
nimeä? 

Höristin  korviani  kuullakseni  desikö  poika  minun  ni- 
meäni. Mutta  arvatenkaan  ei  hän  sitä  tiennyt,  koska  äiti 
heti  kuiskasi  perään: 

—  Se  on  Ilmolin'i  ...  ja  tään  toisen  nimi  on  Juuso 
eli  mikähän  lienee  ollut  (Toverini  nimi  oli  Justus). 

Sitten  oli  taas  kaikki  hiljaa  ja  minä  käännyin  toiselle 
kyljelleni  nukahtaakseni.  Se  oli  omituinen  tunnelmasarja  kaik- 
kien edellä  kuultujen  kertoelmien  jälkeen;  varsinkin  emännän 
surullinen  kohtalo  oli  painunut  syvemmin  mieleeni:  kymmenen 
kuollutta  lasta  ja  yksi  tukehtunut  .  .  .  neljäntoista  lapsen  syn- 
nyttäjä .  .  .  minkälainen  aviokumppani  oli  mies?  .  .  .  sitten: 
isännän  ihmeellinen  parantuminen  .  .  .  luostariin  luvattu  hevo- 
nen .  .  .  metsissä  piileksivät  lahkolaiset  .  .  .   verellä  kirjoitetut 

nimet  ...  —  voi,  mitä  kaikkia  elämäntarinoita  kätki  vatkaan 
nämät  kovanonnen  syrjäiset  erämaat!  Ja  tämä  oli  kanteleen 
vanha  kehto  ja  Väinämöisten  muinoinen  kotimaa!  —  täälta- 
hän  oli  Lönnrot  aarteensa  kerännyt.  Täällä  oli  Ainot  armaat 
astuneet  ja  siskoiksi  veen  kaloille  vierineet,  täällä  Mielikit 
myhäilleet  ja  Kullervot  kalpahan  sortuneet;  täällä  oli  Sampo 
taottu  ...     „()i  Karjala,   muistojen  maa!"  .  .  . 

Näihin  sekamelskaisiin  aatelmiin  minä  vihdoinkin  nukah- 
din. Unen  läpi  kuulin,  kuinka  keskiyön  aikaan  hirveästi  alkoi 
sataa  vettä.  Koko  sintsin  katto  romisi  ja  pauhasi  kuin  hätä- 
rumpu.      Ja  tähän  rummutukseen  minä  uudelleen  uinahdin. 

KIRJEITÄ  KIRJOISTA. 


iEURAAVAT  otteet  Manalan  maj*oille  menneen  etevän 
kirjailijan  Minna  Canthin  yksityiselle  henkilölle  *)  kir- 
joittamista kirjeistä  ansainnevat  yleisempää  huomiota, 
koska  ne  yhdeltä  puolen  esittävät  hänen  mielipiteitään  muu- 
tamista hänen  teoksistaan,  toiselta  puolen  koskevat  hänen 
suhdettaan  uskontoon. 

»Hannasta«  kirjoittaa  hän  jo  ennen  sen  julkaisua: 
„Mitä  ensiksikin  Hannan  isään  tulee  oli  hän  todellakin 
Miinan  lapsen  isä.  Hannan  äiti  ei  tiennyt  mitään,  heidän  oli 
onnistunut  salata  se  häneltä.  Ja  lapsi  syntyi  ennen  aikojaan 
lankeamisen  tähden,  siitä  syystä  hän  vielä  oli  talossa.  Miina 
oli  pehmeäluontoinen  ja  hiljainen,  juuri  semmoinen,  joka  vä- 
himmin miesten  viettelyksiä  jaksaa  vastustaa.  Isä  välitti  liian 
vähän  perheestään  ja  oleskeli  enimmiten  kotoa  poissa.  Sitten 
hänellä  myös  oli  tuo  entisen  ajan  katsantotapa,  jonka  mukaan 
pojille    oli    annettava    mahdollisimman    suuri    vapaus,     tytöille 


*)  Pastori  Elis  Bergrothille. 

mahdollisimman  pieni.  Muuten  oli  Jussi  häneltä  perinyt 
voiman  ja  itsenäisyyden,  samoin  kuin  Hanna  äidiltään  heik- 
kouden ja  kivulloisuuden.  —  Äiti  taas  oli  juuri  semmoinen 
kuin  nykyiset  äidit  enimmiten  ovat.  Hän  oli  alkuperät sesti 
luonnoltaan  hyvä  ja  herttainen,  mutta  samalla  heikko,  ettei 
kyennyt  panemaan  miestään  tohvelin  alle,  niinkuin  perheen 
menestys  olisi  vaatinut  häntä  tekemään.  Onnettomassa  avio- 
liitossaan hän  siveellisesti  murtui.  Ei  hän  oikeastaan  ollut 
mikään  tyhmä  nahjus,  hän  tuli  siksi  ulkonaisten  olojen  pai- 
nosta, kun  sisälliset  ominaisuudet  eivät  riittäneet  niitä  vastus- 
tamaan ja  voittamaan.  Pitkällisestä  huolesta  ihminen  tyhmis- 
tyy,  hänen  henkensä  voimat  lannistuvat.  Hän  oli  Hannan 
ideaali,  kun  hän  ei  vielä  ollut  menettänyt  niin  suuressa  mää- 
rässä luonteensa  hyviä  puolia,  kun  hänessä  vielä  oli  toivoa 
ja  elämän  voimaa  jäljellä,  ja  Hanna  sitä  paitsi  oli  ainoa  lapsi. 
Sittemmin  hän  ei  enää  tyydyttänyt  tyttärensä  sieluntarpeita, 
eikä  enää  ollut  se  entinen  ideaali,  vaikka  elikin  lapsessa  vanha 
rakkaus  äitiin.  Ei  ollut  mitään  ihmettä,  ettei  Hanna  hänelle 
sydänsurujaan  kertonut.  Tytöt  eivät  sitä  tavallisesti  äidilleen 
tee,  syytä  en  tiedä.  Ehkä  he  vaistomaisesti  ymmärtävät, 
ettei  äiti  enää  löydä  sympatiiaa  semmoisille  tunteille,  jotka 
enimmiten  ovatkin  vaan  nuoruuden  illusiooneja.  Ettei  hän 
ymmärtänyt  eikä  huomannut  tyttärensä  sielunsairautta,  ei  myös- 
kään ole  kumma.  Hän  oli  itse  sairas,  masentunut,  tylsistynyt. 
Kun  pahimmat  huolet  tulivat  kätki  Hanna  nekin  omaan  sie- 
luunsa, hän  oli  siihen  tottunut  lapsesta  saakka,  jolloin  hän 
eli  omaa  sisällistä  elämäänsä,  kantaen  kuormaa,  jommoista 
hänen  iloiset  toverinsa  eivät  kantaneet." 

»Salakarista*  kirjoittaa  hän,  kun  arvostelijat  siitä  oli- 
vat arvelujansa  lausuneet: 

„Minkätähden  Alma  Karell  lankee,  kysyy  Valvoja.  Mie- 
lestäni sen   piii   oleman   niin   päivänselvää.     Heikkohermoisuus, 

joka   esiintyy  jo  ensi  sivuilta  alkaen,  tekee  hänen  mielentilansa 
kiihkeäksi,  heikontaa  tahdon  lujuutta  ja  saattaa  hänet  hetkis- 
ten   tunteiden  ja  himojen    valtaan.      Ruumiskin  jo  estää  häntä 
olemasta    herrana    itsensä   ylitse,    toisin   sanoen,  hallitsemasta 
omaa  itseänsä.    Seuroissa  hermot  yhä  enemmän  ärtyvät,  yön- 
valvominen  tulee  lisäksi,  josta  kaikesta  paha  yltyy.   Ja  niin  ei 
ruumis  voi  kestää  kaikkia  sielun  myrskyjä,  vaan  tekee  aivo- 
polte    hänestä    lopun.      Sielun    suhteen    taas    ei    hänellä   ollut 
mitään  tukea    uskonnossa  (huomatkaa!),    hän  ei  tarttunut  mi- 
hinkään avarampaan    eikä  korkeampaan  harrastukseen,  pysyi 
vieraana  ja  melkein  vihaisena  miehensä  pyrinnöille,  eikä  liioin 
saanut  halua  mihinkään  jalompaan  henkiseen  elämään,  ei  tie- 
teeseen,   ei   taiteeseen    eikä  uskontoon.     Ensi  m  malta  tyydytti 
rakkaus    mieheen   ja    lapsiin    hänen    sielunsa    tarpeet,    mutta 
luontaiset  voimat  vaativat  vihdoin  väkisten  jo  enempää.    Häntä 
vaivasi    ikävä    ja    tyytymättömyys.     Silloin   ilmestyi   viettelys. 
Hän    seisoi    tienhaarassa.      Vaikka    hän    rakasti    miestään,  ei 
antanut  se  rakkauskaan  tarpeellista  tukea,  sillä  he  eivät  viet- 
täneet samaa  sielun  elämää,    olivat  siitä  syystä  toisilleen  vie- 
raat.     Ja   niin    hän    puoleksi     tietämättänsä    luikui    kaltevalle 
tielle.      Hänen    viattomuutensa    oli    nimittäin    tietämättömyyttä 
alkujaan,    siinä    myöskin    syy,    minkätähden   hän    niin  helposti 
lankesi.    —    Tämän  ohessa  olin  vielä  tahtonut  panna  rinnak- 
kain  nuo   kaksi    eri    haaraa  nykyisessä  kirjallisuudessa,  joista 
toisen    edustajana    on    Ibsen    (=  Karell),    toisen    Strindberg 
(=  Nymark).     Tätä  viimeistä  pidän   „ salakarina *   naisen  va- 
pauden   pyrinnöille.     Alma  Karell  oli  sokea,    tietämätön,  hän 
oli   sen    vuoksi    helppo    uhri    tuolle    suunnalle  —  vastoin  pa- 
rempaa    tahtoansa.      Jos    hän    tieten    ja    tahallaan    olisi    sen 
suunnan     „ vapauden"     valinnut,    olisi    hän    iloinnut    miehensä 
poislähdöstä,  jolloin  hän  olisi  saanut  mielinmäärin  jatkaa.    Sil- 
loin  olisi    pitänyt    kertoa    pitemmälle    ja   näyttää    sen   elämän 

välttämättömät  seuraukset.  —  Luultavasti  olin  liian  paljon 
supistanut  kertomukseni,  koskei  se  näytä  juuri  kenellekään 
arvostelijalleni  selväksi  tulleen.  Se  nimittäin,  mitä  tällä  kai- 
kella oikeastaan  olin  tarkoittanut." 

Suhteestaan  uskontoon  kirjoittaa  hän  v:na  1886: 
„01en  saanut  tukea  siitä,  että  Kristinoppi  kyllä  kiiras- 
tulien läpi  menee,  ja  jälleen  puhdistettuna  ja  kirkkaana  nousee 
maailmaa  valaisemaan  ja  ihmiskuntaa  pelastamaan.  Mutta 
kiirastuliin  sen  täytyy  joutua,  sillä  paljon  ovat  ihmiselliset 
heikkoudet  ja  puutteellisuudet  päässeet  sen  alkuperäistä  to- 
tuutta ja  henkeä  hämmentämään.  Ja  siitä  syystä  onkin  ihmis- 
kunta nyt  tällaisessa  onnettomuuden  ja  epätoivon  tilassa. 
Uskonnollinen  tarve  on  siksi  suuri  ihmis- sielussa,  ettei  se 
rauhaa  löydä,  ellei  tämä  tarve  tyydytetyksi  tule.  Tiedän 
hyvin,  että  muodot  ne  ovat  ja  käsitteet,  joiden  täytyy 
muuttua,  sydänjuuria  ei  mikään  kritiikki  pysty  loukkaa- 
maan. Ytimenä  on  ja  tulee  olemaan  syvimmät  totuudet,  kor- 
kein viisaus,  parhaat  elämän  ohjeet  ja  selvimmät  sielua  hal- 
litsevat lait.  Elkää  olko  ankara  niille,  joiden  surullisena  teh- 
tävänä on  kolhia  sitä,  missä  kuitenkin  ainoa  pelastuksen 
toivo  piilee.  Ne  kolhaukset  tapahtuvat  juuri  hartaasta  halusta 
päästä  jäykistyneiden  muotojen  ja  harhaan  eksyneiden  käsit- 
teiden läpi  sisälliseen  kirkkauteen  jälleen.  —  Liian  pitkälle 
veisi,  jos  nyt  rupeisin  puhelemaan  siitä  kaikesta,  mikä  ei  ny- 
kyisessä kristinopissa  minua  tyydytä.  Luulen,  että  sanomat- 
takin sen  melkein  tiedätte.  Yleistä  kantaa  se  ensiksikin  kos- 
kee, sitten  erityiskohtia.  Kuninkaat  ja  vallat  ottivat  sen 
keppihevosekseen,  siitä  sen  yleinen  kanta  muuttui.  Sitten 
valistumattomat  aikakaudet  hämmensivät  siihen  omia  vajanaisia 
käsityksiään,  jotka  tehtiin  tärkeämmiksi  kuin  itse  pääasia, 
ja  vielä  tänä  päivänä  häiriötä  matkaansaavat.  Mutta  näitä 
ajatuksia    te]  kyllä    tunnette,    suotta   niitä   nyt  siis  esiin  tuon. 

Voin  vaan  sanoa,  että  kaikista  kysymyksistä,  kaikista  epäi- 
lyksistä ja  protesteista  huolimatta,  lopullisesti  minulla  kuiten- 
kin on  luja  luottamus  Jumalaan  ja  niiden  moraalisten  totuuk- 
sien voitolle  pääsemiseen,  jotka  kristinopista  löytyvät,  sekä 
vihdoin  toivo  sielun  kuolemattomuudesta,  niin  pimeältä  kuin 
se  nyt  järjelle  näyttääkin."    — 

LAULA,  TYTTÖ! 


P 


\lENI  tyttö  sinisilmä, 
Punaposki,  ruususuu, 
Istu  tuohon  polvelleni, 
Siiri  on  sulle  laulupuu. 


Laula  mulle,  laula  muille, 
Maailmalle  laulele, 
Ettei  ennen  aikojansa 
Sydämmemme  vanhene. 


Laula,  tyttö,  ettei  surra 
Otsaa  ryppyiseksi  saa, 
Ettei  murhe  mieltä  murra, 
Toivo  päivät  kirkastaa. 

« 
Laula,  tyttö,  toukomaille 
Toivo  kirkas  paistamaan, 
Meihin  laula  rohkeutta 
Työhön,  itseuhrantaan. 


Kevättänsä  lintu  laulaa, 
Tyttö  laulaa  nuoruuttaan. 
Suomityttö  sydämmensä 
Kullat  kantaa  maailmaan. 


Kesällä  1898. 

DANTE  JA  COMMEDIA  DIVINA 


AlHIN  nimiin  viittaa  jokainen  italialainen  ylpeillen, 
todistaakseen  että  hänenkin  kansansa  jo  vanhastaan 
on  itselleen  ansainnut  etevän  sijan  sivistyskansojen 
joukossa.  Ja  syystä  kyllä.  Dante  on  maansa  kirjailijain  par- 
vessa se  alppi tunturi;  jonka  yläilmoista  valoa  kajastavan  huipun 
rinnalla  muut  vaipuvat  juurelle  tai  jäävät  puolitiehen.  Neron 
tenholla  ja  rajattomiin  yltyvän  kuvausvoiman  siveltimellä  kovaa 
hän  koko  aikansa  olot  ja  omankin  elämänsä,  sen  aikakauden 
hengessä,  jolloin  maailmaa  katseltiin  katoolisen  uskon  silmillä, 
mutta  paraikaa  henkiin  heräävä  Kreikan  ja  Rooman  sivistys 
innostutti  ihmisiä  ja  sen  kostuttamana  taide  ja  tiede  työnteli 
uusia  vehmaita  juurivesoja.  Antiikin  ihailu  tuli  yleiseksi,  muoti- 
asiaksi, jopa  siinä  määrin  että  hienostunut  pakanallisuus  alkoi 
vallita,  kun  sivistyneiden  tavoissa  ja  seurasävyssä  yleisesti 
suosittiin  epäuskoa,  irstailevaa  naturalismia  ja  siveettömyyttä. 
Tämmöistä  henkeä  huokuu  täydeltään  esim.  Boccaccion  tai- 
teellisessa suhteessa  niin  etevä  Decamerone.  Danten  teos  on 
sfkin  kauttaaltaan  antiikkisen  sivistyksen  muistoilla  kostuteltu, 

mutta  hänen  katsantotapansa  on  hurskaaan  katoolisen  kristi- 
tyn. Hän  on  lisäksi  runoelmaansa  kutonut  oman  elämänsä 
taisteluineen,  kokemuksineen.  Ymmärtääkseen  Commediaa,  tar- 
vitsee sentähden  tuntea  hänen  elämänvaiheensa  ja  silloisen 
Italian,  jopa  melkein  Euroopan  historian,  koko  silloisen  sivis- 
tyksen, joka  puhuu  kirjan  joka  lehdeltä. 

Dante  Alighieri  syntyi  Firenzessä  v.  1265.  Hän  sai 
hyvän  kasvatuksen  ja  opiskeli  ahkerasti  tieteitä,  mutta  ei  siltä 
sulkeunut  lukukammioonsa  eikä  jäänyt  vieraaksi  elämälle,  joka 
kuohui  hänen  ympärillään.  Jo  nuorena  otti  hän  siihen  vilk- 
kaasti osaa.  Neljänkolmatta  vuotiaana  torjui  hän  sotakentällä, 
miekka  kädessä,  kotikaupunkinsa  vihollisia.  Se  oli  levoton  ja 
metelöivä  aika  Italiassa.  Maa  oli  hajaantunut  moneen,  toisis- 
taan riippumattomaan  pikkuvaltioon,  niin,  Pohjois-Italiassa, 
jonka  kaupungit  olivat  kaupastaan  varttuneet  rikkaiksi  ja 
mahtaviksi,  oli  melkein  joka  kaupunki  alueineen  pieni  tasa- 
valta, ja  ainoastaan  nimellisesti  tunnustettiin  saksalaisrooma- 
laisen  keisarin  yliherruutta.  Yksimielisessä  liitossa  olisi  noista 
valtioista  voinut  sukeutua  \ahva  kansa,  joka  olisi  pakottanut 
muukalaiset  pysymään  Alppien  takana;  mutta  Italian  kirouk- 
sena oli  silloin  ja  vielä  vuosisatoja  eteenpäin  kansallinen  haja- 
naisuus ja  eripuraisuus,  joka  esti  kansaa  tuntemasta  itseänsä 
ja  voimaansa  ja  helposti  salli  muukalaisten  isäntinä  rehennellä 
tuossa  maassa,  jonne  ihana  luonto  rikkauksineen  aina  heitä 
houkutteli. 

Ne  puolueet,  jotka  Danten  aikana  pirstasivat  Italian 
kansaa,  olivat  Guelfit  ja  Ghibellinit,  joista  edelliset  alkuaan 
edustivat  kansallista  asiaa  ja  sen  ohessa  suosivat  paavin  maal- 
lista valtaa,  jälkimmäiset  harrastivat  saksalais -roomalaisen  valta- 
kunnan eheyttä  yhden  mahtavan  keisarin  valtikan  alla,  mutta 
kummatkin  usein  paraasta  päästä  katsoivat  omia  etujansa. 
Riitojen    riehuessa    uhkasi  kansaa  täydellinen  sekä  valtiollinen 

että  siveellinen  hajoomistila.  Uskonnollinen  elämä  oli  lamassa, 
paheet  rehottivat  alhaisten  ja  ylhäisten  piirissä,  lakia  ei  pidetty 
pyhänä,  virkamiehet  kiskoivat  kansaa,  kansalaiset  seisoivat 
vastatusten  ase  kädessä,  ruhtinaat  yltyivät  tyranneiksi  ja  oli- 
vat kansansa  vitsauksena,  papit  loivat  silmänsä  enemmän 
maahan  kuin  taivaaseen  päin  ja  rypivät  usein  häjyjen  himojen 
loassa,  kiipesipä  siveettömyys  jo  paavin  istuimellekin. 

Dante,  nähden  isänmaansa  tämmöisiä  vammoja  potevan, 
ei  toivonut  niihin  pysyvää  parannusta  politisista  toimenpiteistä, 
ei  tuon  tai  tämän  puolueen  ohjelman  voitosta  --•  vaan  koko 
kansan  siveellisestä  uudistuksesta.  Ainoastaan  jos  ensin  saa* 
täisiin  irstas  itsekkyys  ja  ilkivaltaisuus  pois  karsituksi  ja  junaa* 
lanpelon  jalo  oksa  puuhun  istutetuksi,  olisi  mahdollista  perus- 
taa tosi  vapauden  pohjalle  onnellisempi  siveellinen  ja  valtiol- 
linen tila.  Tämä  korkea  siveellinen  kanta  kohottaa  Danten 
hänen  aikakautensa  yläpuolelle.  Guelfi-  puoluetta  hän  ei  hyväk- 
synyt, koska  näki,  ettei  Italia  voinut  vapautta  oikein  käyt- 
tää, näki  siitä  vaan  syntyvän  hurjaa  vallattomuutta,  rettelöltä 
ja  sekasortoa.  Ainoastaan  yksi  luja  käsi  peräsintä  pitämässä 
voisi  hänestä  ohjata  valtion  laivaa  onnen  ja  rauhan  satamaan. 
Universaalimonarkia  oli  Jumalan  säätämä  paras  hallitusmuoto. 
Toinen  turmion  lähde,  jonka  hän  tahtoi  tukittavaksi,  oli  paa- 
vin maallinen  valta,  josta  herui  maailmallista  mieltä  ja  tapain 
turmelusta  kirkkoon.  Tältä  kannalta  oli  siis  Dante  Ghibellini. 
Mutta  puolueohjelman  yläpuolella  kangasti  hänelle  suuri  refor- 
matoorinen  aatteensa,  ja  sen  palvelukseen  hän  pyhitti  käytöl* 
Iistä  kykyänsä  ja  ennen  kaikkea  kirjailijaneroansa. 

Dante  harrasti  innokkaasti  kansalais  velvollisuuksiaan  ja 
saavutti  ansioillaan  siinä  määrin  yleisen  luottamuksen,  että 
hän  valittiin  jäseneksi  kotikaupunkinsa  hallituskuntaan.  Mutta 
siitä  kunniasta  koitui  hänelle  kärsimystä  koko  ijäkseen.  Pitkien 
riitojen    perästä    olivat   Gueliit  päässeet  valtaan.      Mutta  pian 

ilmestyi  heidän  omaan  keskuuteensa  riitamieltä,  jonka  johdosta 
syntyi  kaksi  uutta  puoluetta  n  Valkoiset u  ja  »Mustat".  Kun 
näiden  kiista  tuotti  sekasortoa  ja  hälinää,  joka  kävi  kahta 
vaarallisemmaksi  isänmaalle,  syystä  että  „ Mustat a  hakivat 
ulkoapäin,  Ranskasta,  apua  vastustajiensa  kukistamiseksi,  niin 
hallitusmiehet,  Danten  neuvosta,  torjuakseen  uhkaavan  vaaran, 
ajoivat  kummankin  puolueen  päämiehet  maanpakoon.  Tämä 
toimenpide,  joka  näytti  etupäässä  olevan  tähdättynä  „ Mustia* 
vastaan,  herätti  heidän  vihansa  Dantea  vastaan,  semminkin 
sittekun  „ Valkoiset"  omin  luvin  palasivat .  kotia.  „ Mustat" 
juonittelivat  paavin  puolelleen,  joka  heti  toimitti  Valoisan  ruh- 
tinaan Firenzeen  oloja  järjestämään.  Tämä  ensi  toimekseen 
karkoitti  „ Valkoiset a,  eikä  n  Mustien u  kosto  säästänyt  Dantea. 
Hänen  talonsa  ja  tavaransa  ryöstettiin,  hänen  ollessaan  poissa 
paavia  sovintoon  suostuttelemassa,  hän  itse  tuomittiin  maan- 
pakoon muka  rangaistukseksi  virheistä,  joita  hän  oli  hallitus- 
jäsenenä  tehnyt.  n  Valkoiset u  koettivat  väkirynnäköllä  saada 
takasin  valtansa,  mutta  joutuivat  häviölle.  Oliko  Dante  siinä 
mukana,  ei  ole  varma;  mutta  väkinäiset  yritykset  jätti  hän 
ainakin  sen  jälkeen  sikseen,  ja  koetti  vaan  hiljaisella  nöyryy- 
dellä taivuttaa  vihollisiaan.  Kirjeissä  yksityisille  firenzeläisille 
ja  koko  kansalle  rukoili  hän  hartaasti,  että  suotaisiin  hänen 
palata  kotia.  Hänen  toiveensa  olikin  toteumaisillaan,  kun 
Henrik  Luxemburgilainen  valittiin  keisariksi  ja  Dante  näytti 
saavan  tämän  turvissa  palata.  Mutta  toivo  sammui,  kun  kei- 
sari äkkiä  kuoli  ja  Dante  lisäksi  varomattomasti  itse  oli  asiansa 
pilannut.  Keisarin  lähestyessä  oli  hän  pahasti  herjannut  hal- 
litsevaa, puoluetta  Firenzessä  ja  ylvästellen  uhannut  sitä  kei- 
sarin kovalla  kurituksella.  Näin  ollen  D.  ei  voinut  armah- 
dusta toivoa  ja  hän  eli  loput  vuotensa  Italiassa,  missä  mil- 
loinkin, kunnes  kuoli  Ravennassa  v.    1321. 

Dante  oli  ahkera  kirjailija;  hänen  kynästään  on  lähte- 
nyt  sekä  suorasanaista  että  runoutta  latinan  ja  Italian  kielellä. 
Teoksessaan  Monarchia  esittää  hän  valtio-oppia  ghibellinis- 
tiseen  henkeen,  ylistellen  valtakuntaa  onnelliseksi  yhden  kaik- 
kivaltaisen,  paavin  auktoriteetista  vapaan  keisarin  valtikan 
alla.  Hänen  muut  latinankieliset  kirjoitelmansa  ja  runoelmansa 
jääkööt  mainitsematta,  hän  kun  verrattoman  sujuvammin  käyt- 
teli äidinkieltään,  jolla  hän  sepitteli  canzone  ja  sonette  tno- 
rale  y.  m.  lyyrillisiä  lauluja.  Mutta  muiden  keskellä  loistaa 
pääteos  Commedia,  jolle  jälkimaailman  ihailu  on  lisännyt 
nimen  dioina,  »jumalallinen".  Nimitys  Commedia  ei  ole 
käsitettävä  tavallisessa  merkityksessä  »huvinäytelmä",  jos 
kohta  se  sen  puolesta  komediaan  vivahtaakin,  että  se  alkaa 
surullisesti  ja  loppuu  iloisesti,  vaan  lienee  tekijä  kainoudesta 
valinnut  tämän  nimen  osottaakseen,  että  hän  ei  tavoitellut 
-ylevää  traagillista  tyyliä,  niinkuin  esim.  silloin  yleisesti  ihailtu 
Virgilius  Eneidissään,  vaan  liikkui  jokapäiväisen  jutelman  to- 
lalla, vieläpä  puhui  vaan  rahvaan  silloin  vielä  halpana  pidet- 
tyä kielimurretta,   eikä  valtaistuimella  rehentelevää  latinaa. 

Commediassa  esitetään  oikeastaan  ihmisen  tilaa  kuole- 
man jälkeen,  ja  jakautuu  se  sen  mukaan  kolmeen  osaan: 
Tuonela  (horna),  Kiirastuli  ja  Paratiisi  (taivas).  Käsittelyn 
perusteena  on  katoolisen  kirkon  oppi,  semmoisena  kuin  n.  s. 
skolastinen  filosofia  oli  sen  dogmit  muodostellut.  Mutta  näi- 
hin kehyksiin  luo  runoilijan  fantasia  äärettömän  rikkaan  yk- 
silöis- elämän,  joka  tekee  että  Commedia  ei  ole  kuiva  teolo- 
ginen opetusruno,  vaan  suuri  epopea  täynnä  kauneutta  ja 
elämää.  Kirkonopin  ohjeella  hän  vaan  yleisesti  ainettaan 
suunnitteli,  siltä  hän  peri  ne  yleiset  uskonnon  aatteet,  joiden 
mukaan  tuonpuolinen  elämä  muodostuu  onnelliseksi  tai  on- 
nettomaksi; mutta  siitä  eteenpäin  aukeni  uusi  maailma,  jonka 
aavoissa  aarniometsissä   eivät  antiikin   tarutkaan  häntä  pitkälle 

opastaneet,  vaan  hänen  oli  omin  päin  liikuttava.  Eikä  hänen 
mielikuvituksensa  tosiaan  kammoksu  mitä  rohkeimpia  lento- 
retkiä  ja  keksintöjä,  kun  bän  käy  noita  outoja  maita  kuvaa- 
maan, ja  kansoittaa  niihin  jos  joitakin  asukkaita  viettämään 
olemustaan  jos  joissakin  kummissa  oloissa.  Ja  olojen  tilan 
mukaan  soi  runon  sävel  milloin  juhlallisen  jylhästi,  tai  kama- 
lasti, milloin  suloisen  vienosti.  Yksitoikkoisuudesta  ei  siis 
puhettakaan  tämmöisessä  runoelmassa.  Lisäksi  tulee  suonena, 
joka  virtaa  suoraan  runoilijan  sydämmestä,  hänen  isänmaallinen 
mielensä,  joka  itkee  Italian  särkynyttä  tilaa,  kiroo  sen  puo- 
luekiistoja, lausuu  haikeaa  surua  siitä,  että  hän,  joka  niin  hel- 
lästi kansaansa  rakastaa,  ei  saa  elää  sen  keskellä,  ei  saa 
sille  onnea  rakentaa,  vaan  herjat  onnen-onkijat  sitä  raastavat. 
Mitä  sentähden  näitä  raastajia  oli  manan  maille  mennyt,  an- 
taa hän  heidän  tuonelassa  niittää  tekojensa  hedelmiä,  vaan 
isänmaan  ystäville,  mikäli  muuten  ovat  hurskaita,  valkenee 
autuus  kuoltua. 

Monet  historialliset  seikat,  pohjana  oleva  oppineisuus 
monine  viittauksineen  muinoiseen  jumalaistarustoon,  vertaus- 
kuvallinen ajatusasu  y.  m.  tekevät  Divina  Commediasta  ru- 
noelman, joka  ei  ole  aivan  yleistajuinen,  jota  ei  voi  selityk- 
sittä täysin  nauttia  ja  ymmärtää.  Sentähden  sitä  onkin  paljon 
selitelty  ja  kommentarioita  siihen  laadittu  jos  kuinka  laveita. 
Näissä  mennään  välisti  turhiinkin,  ainakin  runoilijan  koti- 
maassa, jossa  varsinainen  Dante-ihailu  koettaa  runoilijan  mel- 
kein jokaisen  lauseen  takaa  keksiä  jotakin  salaisempaa  mieltä, 
jotain  oraakeliviisautta,  ja  on  oppineita,  joiden  erikoisalana 
on  Danten  tutkiminen  ja  selitteleminen.  Epäilemättä  hänen 
sanoissaan  usein  piileekin  syviä  totuuksia  ja  hän  käsittää  sel- 
vemmin ja  syvemmin  aikansa  olot  ja  tarpeet  kuin  muut,  mutta 
ei  hän  siltä  ole  mikään  inspireerattu  Esaias  tai  David,  joka 
olisi  nähnyt  kauvas  tuleviin  aikoihin.     Useinpa  ajatus,  riisuttuna 

esiin  allegorisesta  verhosta,  johon  hän  sen  mielellään  kätkee, 
itsessään  on  varsin  selvä  ja  luonnollinen. 

Lukijan    suostumuksella     teemme     pääpiirteissä    selkoa 
runoelman  sisällöstä. 


Tuonela. 

Dante  kertoo  kerran  toivotonna  harhailleensa  synkässä 
metsässä,  kun  runoilija  Virgilion  haamu  ilmestyy  hänelle,  pe- 
lastaa hänet  metsästä  petojen  kynsistä  ja,  ennestään  tuntien 
manalan  maat,  tarjoutuu  opastamaan  häntä  Tuonelan  ja  kii- 
rastulen läpi  taivaan  portille.  Näin  lähtevät  he  kahden  kuro- 
malle retkelle,  jota  kertomalla  runoilija,  näyttäen  miten  pahat 
työt  kuoleman  jälkeen  kostetaan  ja  hyvät  palkitaan,  tahtoo 
kehottaa  kansaansa  pyrkimään  hyveen  tielle.  He  saapuvat 
Tuonelan  portille,  jonka  päällä  näkevät  tuon  kauhean  otsa- 
kirjoituksen:  „ heittäkää  toivonne  tyynni,  te  jotka  astutte  tänne 
sisään \u  Danten  Tuonela  on  maanalainen  avara  synkkä  alho, 
joka  suppilon  muotoon  ylhäältä  alaspäin  suppenee  keskipis- 
teeseensä maan  uumenissa.  Se  on  jaettuna  9: ään  isoon  ke- 
hään, jotka  niinkuin  ympyräteaatterin  istumarivit  yhä  piene- 
vät kuta  alemmas  tullaan.  Danten  ja  Virgilion  retki  kulkee 
alaspäin,  kutakin  kehää  vähän  matkaa,  sen  verran  että  be 
näkevät  millaisia  rikoksia  kussakin  rangaistaan  ja  millä  tavoin. 
Mitä  kaikkia  kummia  he  retkellään  näkivät,  mitä  seikkailuja 
he  kokivat,  kuinka  heidän  usein  päästäkseen  eteenpäin  täy- 
tyi tapella  kiukkuisten  pirujen  kanssa,  kävisi  liian  pitkäksi, 
ehkäpä  ikäväksikin  tässä  kertoa.  Tyydymme  vaan  muuta- 
miin   esimerkkeihin    ja   viittauksiin.     Rikos  ja  rangaistus  ovat 

tavallisesti  jossakin  analogian  suhteeessa  toisiinsa  —  se  huo- 
mattakoon aluksi. 

Ensi  kehässä,  ylimmässä  oleksivat  ne,  jotka  jos  muuten 
elivätkin  hurskaasti,  eivät  kuitenkaan  pääse  taivaan  iloon, 
koska  eivät  saaneet  kasteen  uudesti-luovaa  armoa,  siis  hurs- 
kaat pakanat  ja  kastamattomat  lapset  (litnbus  infantium). 
Toisessa  kehässä  näkee  Dante  haureuden  orjia  hirveässä  myrs- 
kyssä alati  viskeltävän  sinne  tänne.  Kolmannessa  ovat  heku- 
malliset herkkusuut,  joita  pieksee  hirveä  raesade  ja  helvetin 
koira  Cerberus  haukkuu  tyrmistyksiin  ja  repelee  hampaillaan. 
Neljännessä  kehässä,  Pluton  kiljuvan  kidan  ohi  päästyä,  näh- 
dään saiturien  ja  hurvittelijain  —  joukossa  eräiden  paavien 
ja  kardinaalienkin  —  vierittävän  raskaita  painoja  ja  niillä  toi- 
siaan sysivän.  Viidennessä  kehässä  kiukkuiset  rähmivät  Sty- 
gin  suossa  lietteeseen  vajonneina.  Kuudennessa  on  Ditin 
kaupunki,  jonne  vihaiset  hornanhenget  eivät  mitenkään  tahdo 
laskea  retkeilijöitä,  kunnes  taivaallinen  airut  ilmestyy  ja  avaa 
heille  ukset.  Siellä  epikurolaisia,  s.  o.  jumalan- kieltäviä  aineel- 
lisuuden ihailijoita  —  m.  m.  keisari  Fredrik  II  Hohenstaufi- 
lainen,  jalo  hallitsija,  mutta  uskon  asioissa  väliäpitämätön  — 
korvennetaan  tulisissa  arkuissa.  Seitsemännessä  kehässä  ran- 
gotaan  väkivaltaisia,  kutakin  väkivallan  lajia  eri  alakehässä 
eli  piirissä.  Niinpä  niitä,  jotka  ovat  toiselta  ryöstäneet  hen- 
gen tai  tavaraa,  keitetään  kuumassa  verivirrassa;  jos  kurjat 
yrittävät  sieltä  pois,  ampuvat  kentnurit  heitä  nuolillaan.  Ken- 
taurin selässä  ratsastaa  Dante  tuon  virran  yli,  jossa  näkee 
useita  tyranneja  (semmoisia  kuin  Aleksander,  Dionysios,  Attila, 
Ezzelino  da  Romano)  poruutettavan  ja  pääsee  toiseen  ala- 
piiriin,  jossa  omaa  henkeänsä  vastaan  väkivaltaa  tehneet, 
itsemurhaajat,  vaikeroivat,  muuttuneina  puurungoiksi,  joissa 
harpyiat  pesivät,  ja  tavaransa  hävittäjät  (pelurit)  ovat  hurttien 
revittävinä.      3:nessa    alapiirissä    värjöttävät    hietikolla    tulisa- 

teessä  jumalaa  ja  luontoa  vastaan  väkivaltaa  tehneet,  siis: 
jumalanpilkkaajat  (Kapaneus  y.  m.)  ja  sodomiitat  eli  luonnot- 
toman haureuden  harjottajat  (joka  pahe  ei  ollut  minkään  har- 
vinainen D:n  aikaan,  jolloin  uskonpuhdistus  ei  vielä  ollut  ehti- 
nyt mätää  kristikuntaa  suolata;  mainitseepa  runo  nimenomaan 
useita  sen  tahrimia  sekä  hengellisiä  herroja  että  maallikoita 
ja  kertoo  heidän  historiansa). 

Kahdeksannessa  kehässä  rangaistaan  monessa,  syvän 
kaivannon  tapaisessa,  eri  osastossa  monellaisia  syntejä,  mitä 
milläkin  kurin:  parittelijoita  piestään  vitsoilla;  —  viettelijäin 
ja  viekisteleväin  naisten  täytyy  seisoa  vyötäisistä  asti  haise- 
vassa kurassa  —  lukija  nyrpistää  nenäänsä?  Niin,  kyllä  ru- 
noilijamme väliin  eksyy  iljettävän  ja  rumuuden  alalle,  mutta 
olihan  aihe  liian  houkutteleva!  —  simonistat  eli  ne,  jotka 
rikastuakseen  harjoittivat  kauppaa  hengellisillä  viroilla,  seisovat 
kuopissa  polttaen  jalkapohjiansa  palavilla  paateroilla;  —  täällä 
on  paavia  ja  piispaa  edustettuna  ja  ihmeellisen  rohkeasti  sät- 
tii D.  paavikuntaa  m.  m.  näin:  »Teidän  ahneutenne  turmelee 
kristikunnan,  teidän  jumalanne  on  kulta  ja  hopea,  koreus  ja 
hekuma" ;  —  velhot  ja  kaikki,  jotka  alentavat  uskontoa  kei- 
noksi sillä  pettääkseen  ihmisiä  (Teresias,  Manto,  Michel  Scott 
y.  m.)  kulkevat  jonossa  takaperin,  kasvot  katsoen  taappäin, 
niin  että  kyyneleet  tippuvat  perä  vierille ;  —  lahjain  ottajat  ja 
ne,  jotka  valtioviroista  etsivät  omaa  hyötyään,  viruvat  kiehu- 
vassa pikilammikossa,  joihin  häjy  Iäiset  survaisevat  heitä  han- 
goillaan, jos  pyrkivät  ylös  vilvoittelemaan;  —  ulkokullatut 
(Kaifas  y .  m.  farisealaiset  leipäpapit)  kantavat  yllään  raskaita 
kullasta  kiiltäviä  lyijy  viittoja ;  —  rosvoja  ja  varkaita  pistävät 
kyykäärmeet,  ja  käärmeet  ja  ihmiset  takeltuvat  toisiinsa, 
aikaansaaden  mitä  kamalimpia  muodonmuutoksia:  kärmeihmi- 
siä  ja  ihmiskärmeitä  jos  joissakin  toisinnoissa;  —  ne  jotka 
kavalilla  neuvoilla  ja  juonilla  saattoivat  toisen  onnettomuuteen 

(U ly ss es,  Diomedes  ynnä  uudempia)  harhailevat  aavassa  alhossa 
virvaliekkien  haamussa;  —  eripuraisuuden  ja  kiistan  kylväjät 
silvotaan  palasiksi,  ja  kun  silvotut  jäsenet  pyrkivät  liittymään 
ja  kasvamaan  yhteen,  revitään  ne  toisistaan  hajalle  lakkaa- 
matta. Niin  kamalasti  rangaistaan  esim.  Muhamedia,  joka 
opillaan  viritti  uskonnonsodat.  Tässä,  kuten  yleensä,  rankaisu 
on  rikosta  myöten;  —  alkemistat  1.  kullantekijät  rypevät 
loassa,  kynsien  kauheasti  syhyviä  rupia,  joihin  heidän  ihonsa 
on  kokonaan  peittynyt;  rahanväärentäjiä  vaivaa  vesitauti  ja 
hirveä  jano,  sanansa  syöjiä  ja  lupauksensa  laiminlyöjiä  tulinen 
kuume.  Giganttien  avulla  pääsevät  runoilijat  9:nteen  kehään, 
horna  ns  uppilon  pohjaan,  jossa  pahimmat  pillomukset  saavat 
kostonsa:  Kain  ja  kainimaiset  oman  sukunsa  surmaajat,  isän- 
maan ja  puolueensa  kavaltajat,  ystävänsä  pettäjät,  herransa  ja 
hyväntekijänsä  hylkääjät,  semmoiset  kuin  Judas,  joka  petti 
Herransa  ja  mestarinsa,  Brutus  ja  Cassius,  Ugolino  y.  m. 
Paikka  on  ikijään  vallassa  ja  siellä  häjyt  makaavat  jäihin  jää- 
tyneinä, mikä  missäkin  asennossa,  kärsien  kauhean  pakkasen 
polttoa.  Täällä  ilmestyi  myös  Luciferin,  Perkeleen  suurem- 
raoisen  kamala  haamu,  jonka  kuvaamiseen  Tuonelan  retki  päät- 
tyy. Suppilon  pohjalävestä  pääsivät  retkeilijät  ulos  ja  kul- 
kien maan  uumenissa,  loriseva  puro  johtonaan,  nousivat  he 
taas  maan  pinnalle  toiselle  puolelle  maanpalloa,  sen  puolisia 
tähtiä  ihailemaan.  Sieltä  alkoi  heille  uusi  matka  —  kiiras- 
tulen vuorelle. 


n. 
Kiirastuli. 

Kuten  tietty,  kuuluu    katolisen  kirkon  oppiin  n.  s.  kii- 
rastuli  (purgatorium),    johon   ne,   jotka  eivät  ole  niin  autta- 

mattomasti  syntiin  vajonneet,  etteivät  ole  pelastettavissa,  mutta 
eivät  myöskään  vielä  kelpaa  taivaaseen,  kuoltuaan  joutuvat 
niinikään  tuskien  tulella  puhdistettaviksi  synnin  sorasta  ja  kuo- 
nasta. Kiirastulen  Danten  runollinen  mielikuvitus  sijoittaa 
merestä  kohoavalle  korkealle  vuorelle  maapallon  toiselle  puo- 
liskolle, nykyisen  Amerikan  tienoille,  jota  ei  vielä  silloin  oltu 
löydetty.  Laitos  on  sekin  jaettu  moneen  osastoon,  jotka 
vyön  kaltaisina  penkereinä  kiertävät  vuoren  kekoa  kohoten 
asteittain  ylös.  Kussakin  osastossa  on  sieluja  puhdistumassa 
missä  mistäkin  synnistä:  lihallisuudesta,  hekumasta,  ylpeydestä, 
kateudesta,  vihasta  j.  n.  e.  Monella  oli  kyllä  eläissään  ollut 
hyvä  aikomus  tehdä  parannus,  vaikka  hitaus  esti  sen,  tai  esti- 
vät heitä  huolet  ja  puuhat  ja  kuolema  tuli  kesken;  nämät 
saavat  nyt  kipujen  terveellisessä  poltossa  päättää  aikeensa. 
Kiirastulen  vitsaa  heiluttaa  Jumalan  rakkaus  eikä,  kuten  tuone- 
lassa, viha;  sentähden  kiirasvuoren  usvissa  kajastaa  toivon 
valo  ja  kyyneleet  ovat  katumuksen  ja  parannuksen  vuodatta- 
mia, mutta  hornan  yötä  ei  valaise  toivon  säde,  tuska  on  siellä 
ijäinen,  kirotut  yrmyvät  raivoissaan  Jumalaa  vastaan. 

Vuoren  juurelle  kuljettaa  enkeli  yhtenään  laivalla  vai- 
najia. Näiden  kuritus  ja  parannuskeinot  ovat  monenlaisia. 
Ylpeitä  parannetaan  siten,  että  he  taipuen  maahan  taakkojen 
painojen  alla  katselevat  marmorikallion  kylkeen  veistettyjä 
nöyryyttä  esittäviä  kuvia.  Kateellisten  karsaat  silmät  on  om- 
meltu kiinni,  mutta  heidän  ympärillään  lentelee  enkeleitä  saar- 
naten heille  hyvänsuontia  ja  lempeyttä.  Herkuttelijani  täytyy 
nähdä  puiden  oksilla  kelluvia  meheviä  hedelmiä  ja  kuulla  kirk- 
kaan lähteen  solinaa,  saamatta  syödä  tai  juoda,  ennenkuin  himo 
on  kuoletettu  luurangoksi  laihtuneesta  ruumiista.  Hekumalli- 
silta poltetaan  tulella  himo  luista  ja  ytimistä  j.  n.   e. 

Tässä,  yhtä  vähän  kuin  tuonelan  osastossakaan,  ottavat 
vaivojen    ja    kidutusten    maalaukset    enintä    tilaa    runoelmassa. 


£\ 


Dante  ja  Commedia  Divina.  83 


Semmoisesta  synkästä  lähteestä  saattoi  tosin  valua  tarvittavia 
varjopuolia  tauluun,  mutta  ei  sitä  runollisuutta,  jonka  leimana 
on  tosi  taide  ja  ylevä  kauneus.  Siinä  uhkasi  ruman  raja 
likellä,  ja  näemmepä  runoilijan  toisinaan  eksyneenkin  liian 
likelle  sitä.  Mutta  muista  aiheista  kehittää  hän  ne  kuvaukset, 
jotka  ovat  pääsisältönä  ja  joihin  mielen  viehtymys  etupäässä 
perustuu.  Kun  runoilija  tapaa  tuonelassa  paljon  henkilöitä, 
usein  hänelle  tuttuja  tai  silloisessa  historiassa  mainittavampia, 
joihin  hänen  huomionsa  kiintyy,  haluaa  hän  kuulla  heistä  tar- 
kempia tietoja;  silloin  he  usein  itse  kertovat  surulliset  elon- 
vaiheensa  ja  kohtalonsa,  ja  hän  saa  puolestaan  tehdä  heille 
selkoa  Italian  tilasta,  vainajien  kotiseutujen  ja  omaisten  oloista, 
joka  kaikki  vielä  vilkkaasti  intresseeraa  vainajia.  Samoin  kii- 
rastulessa haamut  uteliaina  parveilevat  tuon  elävien  maasta 
tulleen  vieraan  ympärillä  tiedustellen  häneltä  kaikenlaista  ja 
jutellen  hänelle  elämäntarinansa.  Usein  viriää  siinä  hauska 
keskustelu  Italian  valtiollisesta  ja  siveellisestä  tilasta  siihen 
aikaan  ja  runoilija  saa  tilaisuuden  lausua  siitä  mielihaikeansa, 
harvoin  ilonsa  tai  toivonsa  olojen  parantumisesta.  Väliin  vai- 
najat myös  ennustelevat  Danten  tulevia  onnenvaiheita.  Siveet- 
lis- uskonnollisia  tai  filosofisia  mietiskelyjään  lausuu  hän  taval- 
lisesti kertoessaan  Tuonelan  vaivoja  tai  taivaan  autuutta  ja 
näiden  yhteydessä. 

Kiirastulen  vuorella  vaeltaessaan  runoilija  vähän  väliä 
vaipuu  hurmaustilan  tapaiseen  uneen,  jossa  hän  selvemmin  kuin 
valveilla  silmin  näkee  ja  tajuaa  noita  ihmeellisiä  asioita  ympä- 
rillään ja  näkee  koko  ihmiselämän  ijäisyyden  valossa.  Paljo 
kummaa  hän  kuulee  ja  näkee:  milloin  kajahtaa  ilma  enkelien 
laulusta  niin  että  vuori  tärisee,  milloin  leimahtaa  häikäisevä 
valo,  milloin  peittyy  kaikki  synkkään  yöhön,  milloin  kulkee 
hän  koleita  korpia,  milloin  ihanissa  hedelmäpuistoissa  —  mutta 
kaikki    ilmiöt    ovat   jossakin    yhteydessä    kiirastulen  kasvatus- 

tehtävän  kanssa.  Vihdoin  saapuu  Dante  vuoren  huipulle  ja 
ystävänsä  Virgilius  jättää  hänet.  Edemmäs  ei  pakana  voinut 
päästä,  sillä  täällä  sijaitsee  maallinen  paratiisi,  josta  noustaan 
kuin  eteisestä  taivaan  majoihin.  Se  on  sanomattoman  ihana 
seutu  kukkaiskumpuineen,  solisevine  puroineen,  lentoineen, 
joissa  satakielet  helkyttele vät  säveleitään,  eikä  kukat  sen  nur- 
milla lakastu.  Mutta  aluksi  on  Danten  vaikea  päästä  sinne, 
kun  virta  on  välissä.  Virran  toisella  rannalla  kävelee  impi, 
säteillen  taivaallista  ihanuutta,  mutta  tämä  ei  hymyile  lempeästi 
D:lle,  vaan  nuhtelee  häntä  ankarasti  hänen  elämänsä  hairah- 
duksista.  Se  on  Beatrice,  runoilijan  nuoruuden  lemmitty,  nyt 
kirkastettuna  eläen  enkelien  seurassa.  Enkeleitäkin  säälittää 
runoilijan  suru  ja  kyyneleet,  ja  vihdoin  impi  heltyy,  kun  toinen 
katuu  ja  tunnustaa  syntinsä.  Silloin  Dante  kastetaan  unholan 
virtaan  ja  pääsee  sisään.  Beatrice  ilmoittaa  itsensä  hänelle 
ja  rupeaa  hänelle  oppaaksi.  Dante  ihailee  paratiisin  ihanuutta, 
joka  heijastaa  hänen  impensä  silmistä,  ja  tuntee  tämän  luona 
taivaan  riemua.  Hänen  rakkautensa  on  ylevän  puhdas;  onpa 
häntä  muutenkin  jo  puhdistettu  otolliseksi  taivasta  näkemään. 
Tästä  alkaa  nyt  Commedian  kolmas  osa  „ Jumalan  para- 
tiisi*4  eli 


III. 

Taivas. 

Seuraten  Ptolemaion  vanhaa  astronomista  oppijärjestel- 
mää, otaksuu  Dante  maan  liikkumatonna  seisovan  keskellä 
maailman  avaruutta;  tämän  yhteisen  keskustan  ympäri  kie- 
rii yhä  laveammissa  ja  sitä  myöten  yhä  nopeammin  liikku- 
vissa piireissä  yhdeksän  taivasta:  Kuun,  Merkurion,  Venuksen, 

Auringon,  Marsin,  Jupiterin,  Saturnon,  kiintotähtien  ja  sen 
takainen  taivas  „primum  mobile".  Taimpana  ja  ylinnä  on 
liikkumaton  Empyreum,  valon,  elämän  ja  autuuden  alkukoti. 

Ikäänkuin  sen  voiman  vetämänä,  joka  taivaita  pyörit- 
tää ja  sulohymyisen  oppaansa  silmien  kiihtyvän  kirkkauden 
lumoomana  kohoo  Dante  taivaasta  taivaaseen  ja  jokaisessa 
ilmestyy  hänelle  autuutta  ja  täältä  eronneiden  autuaita  henkiä. 
Aineen  ylevyys  kohottaa  runoilijan  yhä  rohkeampaan  lentoon 
jsl  tyylinsä  uhkuu  usein  runollista  komeutta  ja  suloutta.  Koska 
kuitenkin  luonnon,  maailma  kauttaaltaan  on  henkimaailman 
ulkona  am  u,  Jumalan  ikiolennon  näkyvä  heijastus,  on  kaikki 
täynnä  symboolia  ja  allegoriaa  ja  siitä  syystä  on  erittäin 
tässä  osassa  hämäriä  ja  vaikeasti  ymmärrettäviä  kohtia.  Niiden 
avain  on  kuitenkin  enimmäkseen  skolastisen  teologian  oppi- 
säädelmissä.  Mutta  tämmöinen  esitys  haittaa  tietysti  melko- 
määrin  rnnollista  eloisuutta.  Luokaamme  taaskin  hätäinen 
silmäys  matkan  vaiheisiin. 

Kuuhun  tultua  selittää  Beatrice  kumppanilleen  taivaan 
rakennuksen  kristilliseltä  kannalta,  poistaen  hänestä  Platonin 
filosofian  hänessä  herättämät  epäilykset  siinä  kohden,  sekä 
ilmoittaa  hänelle  kuunpilkkujen  oikean  syyn  ja  merkityksen. 
Kuussa  asuvat  ne  henget,  joilla  on  vähempi  kirkkaus  ja  au- 
tuus. Maan  synnit  heittävät  sinne  vielä  varjonsa.  —  Kuusta 
heilahdetaan  ylös  Merkurioon,  jossa  henkien  kirkkaus  jo  häi- 
käisee silmää.  Siellä  asuu  niitä,  jotka  eläessään  olivat  pyr- 
kineet saamaan  kuolematonta  kunniaa.  Semmoinen  on  keisari 
Justinianus,  joka  „ pyhän  kotkan"  symboolilla  esittää  Dantelle 
roomalais- saksala  is  e  n  keisarivallan  historiaa,  kertoen  kuinka 
puolueriidat  Italiassa  ovat  kotkan  pyhyyttä  solvaisseet;  jolloin 
D.  taas  sen  johdosta  esittää  valtiollisia  periaatteitaan.  —  Ve- 
nuksen taivaassa  näkee  Dante  niiden  kirkkauden,  jotka  ovat 
herkkiä  lemmen  viehätyksille,    mutta  saivat  kuitenkin  sielunsa 

pelastetuksi.  Täälläkään  ei  autuasten  kirkkaus  ole  ihan  täy- 
dellinen, sillä  maan  kartiovarjon  huippu  hiipasee  vielä  Venusta, 
mutta  täysi  kirkkaus  asuu  vasta  seuraavissa  taivaissa.  Siellä 
on  vaan  pyhiä  ja  täydellisiä  eri  asteissa.  —  Auringon  tai- 
vaassa on  opin  ja  käsityksen  puolesta  täydelliset,  s.  o.  juma- 
luusoppineet, jotka  esiintyvät  Dantelle  valokehänä.  Yksi  noista 
„  kynttilöistä  a,  Thomas  Aquinolainen,  selittää  Dantelle  teolo- 
giaa ja  lausuu  ankaran  tuomion  munkkikunnissa  vallitsevasta 
turmeluksesta.  Säihkyvissä  valopiireissä  karkeloi  Danten  ym- 
pärillä paljo  pyhimyksiä  ja  kirkkoisiä.  —  Marsin  taivaassa  on 
kristillisen  elämän  täydelliset  eli  uskonsankarit  ja  marttyyrit, 
esim.  Josua,  Makkabaeus,  Kaarle  Suuri,  Roland,  Gotfried  de 
Bouillon  y.  m.  Niiden  joukko  esiintyy  valoristin  muodossa. 
Siellä  tapasi  Dante  myöskin  erään  esi-isänsä,  joka  oli  risti- 
retkellä  heittänyt  henkensä.  Kauniisti  kertoili  hän  Firenzen 
viattomista  elintavoista  hänen  aikanaan  ja  soimasi  sittemmin 
vallalle  päässyttä  turmelusta.  —  Jupiterissa  ovat  vallan  ja 
hallituksen  täydelliset,  siis:  hyvät  hallitsijat  semmoiset  kuin 
David,  Hiskias,  Trajanus,  Konstantin  suuri  y.  m.  Tulisoih- 
tujen näköisinä  he  lentelevät,  muodostellen  ryhmällään  milloin 
mitäkin  merkikkäitä  sanoja,  milloin  mahtavan  kruunu  pään  kot- 
kan, keisarivallan  symboolin,  jota  kaikkea  Dante  ihmetellen 
katselee  ja  kuuntelee,  kun  kotka  mahtavalla  äänellä  käskee 
uskomaan  Jumalan  tuomioita  oikeiksi.  —  Saturnon  taivaassa 
ovat  hengellisessä  mietiskelyssä  täydelliset,  se  on  munkit,  jotka 
valoina  kiipeilevät  tikapuiden  astuimia  äärettömiin  korkeuk- 
siin. Noilta  pyhiltä  ovat  ihmishaamun  piirteet  sulaneet  pois 
pelkkään  valoon.  Heidän  parvensa  muodostavat  jos  joitakin 
merkikkäitä  valosäteistä  kutoutuneita  kuvioita.  Mutta  kaiken 
valon  alkulähde  on  Jumala,  joka  rakkauden  Hengessä  ijäti 
katselee  Poikaansa.  Se  on  kolminaisuuden  syvä  salaisuus, 
jota    Dantelle    myös    selitetään.    —    Kiertotähtien    taivaaseen 

noustuaan,  katselee  Dante  kaukana  aliansa  olevaa  maata,  joka 
täältä  ylhäältä  näyttää  kovin  kurjalta.  Tähän  asti  on  hän 
saanut  syventyä  Jumalan  tuntemiseen;  nyt  on  edessä  itse 
Jumalan  katseleminen.  Ihmishenki  kohoo  Dantessa  itsensä 
kätköstä  suoraan  Jumalaan.  Kypsyytensä  tähän  ylennykseen 
todistaa  hän  suorittamalla  hyvästi  —  osaksi  Beatricen  avulla! 
—  apostolien  edessä  tutkinnon  uskon,  toivon  ja  rakkauden 
olennossa.  Nyt  on  hän  siis  valmis,  ja  silmänsä  vahvistetaan 
näkemään  korkeinta  kirkkautta.  Kohta  ilmestyykin  hänelle 
Kristus  ja  Maria,  ympärillään  koko  taivaan  hovi,  epälu- 
kuisa lauma  enkeleitä  ja  pyhiä.  Gabriel  laskee  kruunun 
Marian  päähän,  joka  sitte  kohoo  ylempiin  ilmoihin.  Autuu- 
den riemussa  .henget  nopeissa  piireissä  karkeloivat,  laulaen 
pyhiä  lauluja.  Täällä  Adam  kertoo  Dantelle  historiansa  ja 
Pietari,  säkenöiden  pyhää  vihaa,  soimaa  Rooman  kirkkoa 
ja  kelvottomia  seuraajia  istuimellaan.  —  Yhdeksännessä  tai- 
vaassa, enkelien  kristallilinnassa,  johon  sitte  tultiin,  ei  enää 
ole  ajan  ja  paikan  erotuksia.  Ijankaikkisuuden  ihanuuksia 
katsellessaan  surkuttelee  Beatrice  ihmiskuntaa,  joka  kapinoi- 
malla Isäänsä  vastaan  menetti  kalliin  perintönsä  isän  kodista. 
Mutta  monen  myrskyn  jälkeen  tulee  kerran  uusi  kevät 
ja  ihmiskunnan  puu  kantaa  kerran  hyviä  hedelmiä.  Vielä 
Dante  saa  selitystä  enkelimaailman  ja  näkyväisen  maailman 
suhteista  keskenään.  Liittyen  moniin  sisätysten  käyviin  pii- 
reihin kiertelevät  enkelit  ääreti  loistavaa  valoa  —  itse  Juma- 
laa, joka  säteilee  Empyreum'in  suunnattomista  korkeuksista 
ja  jota  Dante  myös  näkee  kuvastuvan  Beatricen  silmistä. 
Mutta  hänelle  suodaan  armo  nähdä  itse  Jumala,  vaikka  hänen 
silmänsä  on  sitä  ennen  vahvistettava.  Siksi  saa  hän  katsella 
valovirtaa,  jonka  rannoilla  ikikukat  helottavat  kimmeltävillä 
helmillä.  Valovirta  kiertyy  ympyräksi,  tästä  kasvaa  kohta 
ihmeen  ihana  jättiläisruusu,  jonka  lehvillä  autuaat  istuilevat  — 

niin,  koko  paratiisi  on  ääretön  suloruusu,  lemuten  hurmaavaa 
autuutta  —  ja  sen  kupuun  katoo  Beatricekin.  Pyhä  Bern- 
hard kehottaa  runoilijaa  ihailemaan  ja  nauttimaan.  Hän  näkee 
Marian  ja  tämä  korottaa  hänen  silmänsä  näkemään  kolmiker- 
taisessa piirissään  säteilevän  Jumalan  sanomattoman  salaisuu- 
den. Hän  haluaa  saada  ymmärtää  syvintä  salaisuutta:  juma- 
luuden ja  ihmisluonnon  liittoa  Kristuksessa.  Silloin  kirkkaus 
kiihtyy  äärettömiin,  hänen  katseensa  keksii  salaisuuden  — 
mutta  samalla  kuvaus  voima  pettää  hänet,  hän  ei  kykene  ihmis- 
kielin lausumaan  näkemiänsä,  ylhäinen  näkö  hälvenee  ja  hän 
herää  horroksistaan. 

Siinä  taivaanretken  tapaukset.  Ymmärrettävästi  on  täs- 
säkin tapausten  ohessa  ehtimiseen  puheita  ja  keskusteluja, 
jotka  käsittelevät  milloin  mitäkin  kysymyksiä  uskonnon,  siveys- 
opin,  tieteen,  politiikan  eri  aloilta.  Pohditaan  esim.  sielun 
kuolemattomuuden,  ruumiin  ylösnousemisen  ja  kirkastamisen 
kyselmiä,  näytetään  miksi  ihmisen  pelastuminen  vaati  Vapah- 
tajan kuoleman.  Alati  moititaan  ja  surkutellaan  kirkon  ja 
papiston  turmeltunutta  tilaa,  kristittyjen  kesken  rehottavaa 
epäuskoa  ja  syntielämää  ja  ennustetaan  siitä  kerran  kovan 
tilin  tulevan  kristikunnalle,  ellei  ehkä  uskonpuhdistus  sitä  en- 
nen ehdi  pelastaa  sitä.  Guelfit  ja  maallista  valtaa  himoitsevat 
paavit  saavat  kuulla  tuomionsa.  Usein  Italian  valtiollisetkin 
olot  ja  runoilijan  omat  onnenvaiheet  joutuvat  puheiksi  j.  n.  e. 
Aina  kun  runoilija  saa  hengiltä  selityksen,  joka  poistaa  hänen 
epäilyksensä  jostain  asiasta,  heijastaa  heistä  kiihtyvä,  hänen 
silmiään  häikäisevä  valo. 

Tämmöisiä  kummia  kertoo  tuo  suuri  runoelma,  jossa 
katoolinen,  etupäässä  keskiajan,  uskonto  on  pukeutunut  runol- 
lisen fantasian  lumoavaan  loistoverhoon.  Eipä  ihme,  jos  se 
vuosisatoina  on  ihastuttanut  uskovaisia  ja  se  runollisella  ete- 
vyydellään —  jota  useat  syrjähdykset  liikaan  fantastillisuuteen 

tai  kuivan  abstraktsioonin  aloille  eivät  sentään  voi  himmentää 
—  vieläkin  viehättää  sivistynyttä  maailmaa,  puhumattakaan 
Italian  kansasta,  jonka  kansallisepos  se  on. 

Se  on  vielä  suomalaiselle  yleisölle  aivan  tuntematon  maa. 
Mutta  syytä  olisi  siihen  tutustua.  Suomentaminen  on  kuiten- 
kin tavallista  vaikeampi  alkuteoksen  runollisen  asun  tähden, 
jos  se  nimittäin  on  suomennettava  semmoisenaan,  kaikkine 
rikkaine,  ainoastaan  Italian  kielessä  luontevasti  soluvine  loppu- 
sointuineen. Niinpä  taitaa  aikoja  mennä,  ennenkuin  kukaan 
arvaa  semmoiseen  työhön  ryhtyä.  Toistaiseksi  ja  pitääksem- 
me asiaa  vireillä  olemme  tähän  näytteeksi  kääntäneet  vaan 
yhden  runon  —  teoksessa  on  niitä  kaikkiaan  100  —  mutta 
käyttäen  —  Kalevalan  runomittaa.  Kuinka?  kysyttänee  oudok- 
suen. Eikös  siitä  siten  väljähdy  koko  sen  etelämainen  lämpö, 
tuoksu,  väririkkaus,  kun  Dante  puhuu  „ viluisen  kansan"  vir- 
sillä? Saattaa  olla  —  mutta  koetelkoon  joku  muu  tehdä  toisin. 
Luettakoon  ainakin  näytekappaleemme  tämänkin  asuisena. 


Tuonelan  V:s  runo. 

Näin  mä  astahdin  alemma, 
Ensi  piiristä  etenin 
Piirihin  pimeämpähän, 
Toisin  verroin  tuskempahan. 
Tuska  parkuhuudot  tuotti. 
Siellä  ankara  asuvi 
Valju  Minos  vallitse  vi, 
Kiristellen  hampaitansa. 
Siellä  sielut  syynalaiset 
Tullessansa  tutkitahan, 

Synnit  suuret  rangotahan, 
Miten  Minos  leppymätön 
Hänteänsä  häilyttävi, 
Sepeäksen  sen  sisähän. 
Konsa  sielu  koitosynty 
Tuon  on  astuvi  etehen, 
Pabat  työnsä  tunnustavi, 
Niin  tuo  tutkia  totinen, 
Tihotöiden  tuntelija 
Senkin  heti  huomoavi, 
Mikä   millekin  söpivi, 
Hornan  kohta  kelpoavi 
Kullekin  kotisijaksi. 
Häntänsä  hän  ympärilleen 
Sepivi  niin  moneen  kertaan, 
Kuin  hän  kurjan  vietäväksi 
Tahtoo   alas  astehia. 
Julman   eessä  seisoo  aina 
Siinä  sankka  haamuliuma, 
Kukin  astuu  tuomiolle 
Vuorostaan,   sano  vi  syynsä, 
Kuulee  lauseen,   lähtee  poies. 

Minos  nähtyähän  meidät 
Heti  heitti  suuret  toimet, 
„Mik'   olet  miehiäsi",   huusi, 
„ Tuskan  kun  talohon  astut? 
Kehen  luottaen  uskalsit 
Tänne  tulla?     Kyll'   on  pääsö 
Helppo   uksest1   ulvovasta, 
Vaan  nolosti  voi  sun  käydä, 
Ellet  ulos  osoakaan." 
Tuolle  virkkoi  oppahani: 
„Elä  turhia  sa  tuiski, 
Eläkä  estä  kulkemasta 
Miestä  sallimuksen  tietä! 
Kons'   on  tahto  taidon   kanssa 
Riki   rinnoin   astelevi, 

Niin  tapahtukoon  tahto. 
Ellos  siis  kyselkö  muuta!" 

Voivotusten  ääntä  alkoi 
Kuulua  likeltä  aivan. 
Olihan  tultu  siihen   paikkaan 
Miss1  on  parku  vallallansa, 
Miss1   on  vaikenee  valokin. 
Niinkuin  tuulten  temmeltäissä 
Aalto  ankarasti  pauhaa, 
Samoin  hornan  hirmumyrsky 
Henget  tempoo  tuiskullansa, 
Viskoo,   kiskoo  lakkaamatta. 
Paiskeltuina  rantariutan 
Karkeihin  kallioihin 
Vaikeasti  vaikeroi  ne, 
Kamalasti  kiljuvatkin 
Pilkaten  pyhää  Jumalaa. 

Älysin  mä  tuomituiksi 
Mointa  vaivaa  karsimahan 
Halun  haureellisen  orjat, 
Joilta  järjen  vangitsevi 
Himo  hurja  kahleihinsa. 
Niinkuin  kottaraisten  parvi 
Likitysten  liitelevi, 
Harhailee  hajalla  siivin 
Talvisäällä  taivasalla, 
Haamu  riepuja  niin  heittää 
Myrsky,   paiskelevi  puuska 
Yhtenään  ylös  ja  alas. 
Heit*  ei  virvoita  se  toivo, 
Että  vitsa  vihdoin  lakkaa, 
Eipä  että  lieveniskään. 
Ja  kuten  kurkeloiden  joukko 
Kirkuhuudoin  kaartele  vi 
Ilman  pitkiä  pihoja, 
Niin  ma  kuulin  vainajien, 

Vaikeasti  vaikeroivan, 
Viiman  heitä  heitellessä. 


•)  Dido. 


Niinpä  oppaaltain  utelin: 
„Mikä  lie  tuo  kurja  joukko, 
Joita  rankoo  rankka  ilma?" 
Oppaani  minulle  vastas: 
„  Ensimmäinen  noista,  joista 
Tietoja  sa  mielit  kuulla, 
Oli  muinoin  hallitsija, 
Käskijä  usean  kansan. 
Hekkuma  sen  vietellyksi 
Sai  lakia  laatimahan, 
Joka  sääsi  sallituksi 
Himon  hurjan  irstahankin; 
Siten  tahtoi  tahrojansa 
Pestä,  peitellä  vikansa. 
Se  on  Semiramis,  joka, 
Kuten  aikakirjat  kertoo, 
Puolisokseen  otti  Ninon, 

Rinnoillaan  imettämänsä.  | 

Maata  hallitsi  hän,  missä  I 

Isännöi  vi  nyt  sulttaani.  ! 

Toinen  *)  taas  se  lemmen  tautta 
Tappoihen,   valansa  rikkoi 
Vannoman  mies  vainajalleen 
Sikeolle.      Sitten  seuraa 
Kleopatra  hekkumoiva." 
Näinpä  Helenankin  siellä, 
Näin  Akilleen  myös,  ku  sortui 
Sotiessaan  lemmen  kanssa. 
Näin  Pariin  ja  Tristaninkin. 
Tuhansia  muita  mulle 
Osotti  opas,  nimitti. 
Varjoloita,  lemmen  raivon 
Ky  ostamia  ilmoiltamme. 


Dante  ja  Co  m  media  Divina.  93 

Kun  ma  kuulin  oppahani 
Mainitsevan   mulle  noita 
Muinoisia  sankareita, 
Vaimoloita  korkeoita, 
Syämessäni  sääli  syntyi, 
Hämmästys  mun  voitti,  virkoin: 
„Runooja,  haluni  oisi 
Puhutella  noita  kahta  *), 
Jotka  yhtyneinä  tullen 
Näyttävät  niin  köykösiltä 
Tuulen  lennäteltäviltä. u 
Opas  vastasi:    »Sen  saanet, 
Kun  tulevat  tännemmäksi. 
Rukoellos  heitä  silloin 
kautta  lemmen  sen,   mi  heissä 
Hehkuu   —   kyllä  tullevatkin." 

Tuskin  tuuli  toi  ne  luoksein, 
Ääneni  ylensin:    »Henget 
Kiusatut,   oi  tulkaa  tänne, 
Haastelkaa  halunne  meille! 
Liekö  kielletty  se  teiltä?" 
Niinkuin  kaksi  kyyhkyläistä, 
Pienokaisten  vaidellessa, 
Vankat  siivet  siirallansa, 
Pesällensä  armahalle 
Lentelee,  samoin  ne  kaksi 
Lennätintensä  varassa 
Didon  parvesta  eroten 
Halki  inhan  ilman  saivat 
Luoksemme.     Niin  heltyivät  he, 
Hartaasti  kun  pyysin  heitä. 


*)  Francesca  da  Riminin  surullinen  tarina.  Isä  pakotti  kavaluu- 
della tyttärensä  menemään  naimisiin  Juhana  Malatestan  kanssa  ja  jättä- 
mään lemmittynsä  Paolon,  Juhanan  veljen.  Juhana  yllätti  nuo  kaksi 
kerran  lempimästä  toisiaan  ja  surmasi  molemmat,  vaimonsa  ja  veljensä. 

„  Armas,  lempeä  eläjä,  4 

Kun  punervan-mustaan  yöhön 
Tulit  meitä  katselemaan, 
Jotka  maata  kastelimme 
Verillämme  tahattamme! 
Oisko  taivaan  Herra  meille 
Armoisa,   anelisimme 
Rauhaa  rakkahinta  sulle, 
Kun  sa  säälit  kurjuuttamme. 
Miten  vaan  haluttaa  teitä 
Kuulla  taikka  haastella,   me 
Kuulemme  tai  haastelemme, 
Konsa,   kuten  tällä  haavaa, 
Myrsky  riehumast*   on  laannut. 

Paikka,  missä  koito  synnyin,  *) 
Meren   rannikolP   on  tuolla, 
Jonne  seuravirtoinensa 
Juosten  Poo  leponsa  löytää. 
Lempi,   syttymään  haluisa 
Rintahan  jaloon,  lumosi 
Tuon  ihanaan  vartalooni, 
Joka  riistettiin  minulta 
Tavalla,  mi  muistellessain 
Syäntäni  sapettaa  vielä. 

Lempi,   vaatein  vastalemmen 
Lemmityltä,  mun  sytytti 
Tuohon  niin  rajusti,   että 
Palavan  mun  näette  vielä. 
Rakkaus  se  meidät  kaksi 
Yhden  surman  suuhun  suisti. 
Mutta  meidän  tappajaamme 
Vielä  vartoo  Kainin  kuilu."   — 

Kuultuain  valitusvirren 
Allapäin  mä  seisoin  siinä, 

*)  Ravenna. 

Kunnekka  kysyi  runooja: 
„ Mitäs  miettinet ?a   Ja  lausuin: 
„Mikä  liekki  lienee  heitä 
Hekkumallansa  lumonnut 
Himon  ääntä  tottelemaan  ?a 

Sitte  taas  sanelin  heille: 
»Franciska,   sun  kärsimystäs 
Kuullessain  sulaa  poveni, 
Surun  kyynelin  valuvi. 
Mutta  mistä  tiesi  Lempi 
Haluanne  arkamieltä 
Aavistaa,   kun  huokauksiin 
Vaan  kohosi  rinta  rukka?" 

Nainen  vastasi:    „Ei  tuskaa 
Toista  katkerampaa  liene, 
Kuin  on  kurjaks*   tultuansa 
Entisten  ilojen  muisto. 
Tiennee  sen  opettajaskin. 
Vaan  kun  haineesti  halunnet 
Lempeni  alusta  asti 
Kuulla,   kertonen  sen,  vaikka 
Kertoillessa  kyynelöinkin. 

Päivänä  eräsnä  luimme 
Lancelotista  *)  huviksi, 
Kuink'   uron  sen  lempi  loihti. 
Istuimmepa  kahden  kesken 
Mitäkään  epäilemättä. 
Liehtoi  kirja  liekin  oudon 
Povehemme,   silmihimme, 
Poskille  palon  sytytti, 
Samutti  sen  kohta  jälleen. 
Muuan   kohta  voitti  meidät. 
Luimme,  kuinka  impikullan 
Armahasti  hymyillessä 

*)  Lancelot,  erään  aikanaan  kuuluisan  ritariromaanin  sankari. 

Sulho  sille  suuta  suikkas. 
Silloin  hän,  jok1   elköön  luotain 
Menkö  milloinkaan,  mun  suuni 
Sulki  suudellen,  vapisi. 
Näin  tarina  tuhma  meidät 
Viekoitteli  harhatielle. 
Pitemmältä  emme  kirjaa 
Sinä  päivänä  lukeneet."    — 

Näitä  kertoi  toinen  haamu, 
Toinen  tulvi  kyynelissä. 
Vaan  minut  niin  surko  voitti, 
Että  tainnoksiin  ma  vaivuin, 
Makasin  kuin  kuoliaana. 


O.   A.   FORSSTRÖM 


O.  A.  FORSSTRÖM. 


KESKIAJAN  SUOMEN    KILTAT< 
VELJEYDET. 


ELI 


—  ESKIAJALLE  omituisia  yhdyselämän  muotoja  olivat 
veljeydet  eli  kiität  (fraternitates,  convivia).  Ne 
olivat  puoleksi  hengellisiä,  puoleksi  maallisia  yhdis- 
tyksiä, jonkinlaisia  suljettuja  klubeja,  perustetut  yhteistä  avun- 
antoa ja  seurustelua  varten.  Kullakin  veljeydellä  oli  oma 
suojeluspyhimyksensä,  jonka  merkkipäivää  yhdistyksen  jäsenet 
juhlallisesti  viettivät.  Hartauden  harjoitusten  ohessa  kokoon- 
nuttiin hilpeään  seurusteluun  ja  iloisiin  juominkeihin.  Taidok- 
kaasti silatut  oluthaarikat  eli  „koosatu  kulkivat  silloin  kädestä 
käteen,  ja  vaahtoavaa  juomaa  ahkerasti  maisteltiin. 

Kullakin  veljeydellä  oli  omat  sääntönsä,  joita  sen  jäsenet 
keskuudessaan  tarkasti  noudattivat.  Suomesta  ei  kuitenkaan 
löydy  sellaisia  sääntöjä  tallella.  Edelleen  oli  jokaisella  velje- 
ydellä oma  huoneustonsa  kokouksien  pitämistä  varten.  Nämä 
„kiltain  tuvat"  lienevät  toisinaan  olleet  sekä  avaroita  että 
komeita,  koska  niitä  voitiin  käyttää  muihinkin  tärkeisiin  ko- 
kouksiin.     Juhannuspäivänä    v.     1457    kokoontuivat    Suomen 

säädyt  Pyhän  Gertrudin  veljeyden  tupaan  Turussa  antamaan 
suostumuksensa  Kristian  I:n  kuninkaan  vaaliin.  Unioonipuo- 
lueen  johtajan  Eerikki  Akselinpoika  Tottin  esimiehyydellä  oli 
sinne  silloin  saapunut  loistava  seurue:  piispa  Olavi  Maunun- 
poika  prelaatteineen,  maamme  molemmat  laamannit  ynnä 
aateliston,  Turun  porvariston  ja  Varsinais-Suomen  talonpoikain 
edustajia.  Vuonna  1466  istuu  Eerikki  Akselinpoika  aatelis- 
lautakunnan  avustamana  maakunta- käräjiä  Pyhän  Erasmon 
veljeyden  tuvassa  Turussa,  ratkaisten  Hämeen  ja  Satakunnan 
asukasten  riitaa  muutamien  takamaiden  omistusoikeudesta. 

Useimmat  keskiajaltamme  tunnetut  veljeydet  löytyivät 
joko  Varsinais-Suomessa  tai  Satakunnassa.  Itä-Suomesta 
tunnetaan  ainoastaan  yksi  sellainen  yhdistys  ja  Ahvenanmaalta 
toinen.  Turun  kaupungissa  mainitaan  jo  v.  1355  Pyhän 
Nikolauksen  veljeys  (Convivium  beati  Nicolai).  Seuraavalla 
vuosisadalla  tapaamme  siellä  useampia  kiltoja:  Pyhän 
Annan  veljeyden,  perustettu  nähtävästi  piispa  Maunu  Ta- 
vastin  aikana;  Pyhän  Gertrudin  veljeyden,  mainittu  ensi 
kerran  v.  1439;  Kolmen  Kuninkaan  veljeyden  (Fraternitas 
trium  regum),  perustettu  v.  1449;  Pyhän  Erasmon  vel- 
jeyden, mainittu  v.  1466  ja  Pyhän  Ursulan  veljeyden, 
josta   1540  luvulla  puhutaan  entisajan  laitoksena. 

Huomattavin  kaikista  näistä  Turun  kaupungin  kiltoista 
oli  Kolmen  Kuninkaan  veljeys.  Se  oli  silloisen  hienon  maail- 
man yhdistys.  Eräässä  sen  jäsenluettelossa  noin  1490  luvulta 
mainitaan  yhdistyksen  „ veljet"  arvojärjestyksessä.  Piispoja 
on  neljä:  Maunu  Tavast,  Olavi  Maununpoika,  Konrad  Bitz 
ja  Maunu  Särkilahti.  Tämän  jälkeen  seuraavat  arkkiteinit, 
tuomiorovastit,  kaniikit  ja  tavalliset  papit.  Sitten  tulevat 
ritarit,  asemiehet,  Turun  kaupungin  pormestarit,  raatimiehet 
ja  tavalliset  porvarit.  Tuomiorovastien  joukossa  manitaan 
»Magister  Laurencius  Swripaea  ja  kaniikkien  joukossa  „Dominus 

Martinus  Skytthe",  molemmat  sittemmin  maamme  piispoja. 
Ritareista  mainittakoon  Eerikki  Akselinpoika  Tott,  muutamia 
maamme  laamanneja  ja  Turun  linnan  isäntiä. 

Ulvilan  kaupungissa  löytyi  maamme  vanhin  tunnettu 
kilta.      Se    oli    Pyhän    Gertrudin   veljeys,    mainittu    asiakir- 
joissa    jo    v.     1347.      Sitä    paitsi    mainitaan    Ulvilassa    1550 
luvulla    Pyhän    Olavin,   Koiviston  ja  Svartsmar*in  velje- 
ydet.      Nekin    olivat     luultavasti    keskiajalta;    ainakin    Pyhän 
Olavin    veljeys,    jonka    nimi    sointuu    senaikaiselta.      Olavi    oli 
Ulvilan   nimikkopyhimyksenä  ja  sen  kaupungin  asukkaat  valit- 
sivat luonnollisesti  hänet  jonkun  veljeytensä  suojelus patroonaksi. 
Länsi-Suomesta    tunnetaan     vielä    kolme    kiltaa.      Yksi 
sellainen    löytyi    Huittisten  pitäjän    Sammun  kylässä  ja 
sen  tupaa  käytettiin  v.   1487  — 1489  laamannin  käräjien  istun- 
topaikkana.    Toinen  kilta  löytyi  Kokemäellä  (main.  v.  1500) 
ja  kolmas  Kemiön  pitäjän  Kirkesundsskär*issä.    Viimeksi 
mainittu  kilta  ilmenee  kuitenkin  asiakirjoissa  vasta  v.    1554. 
Ahvenanmaalla  löytyi  yksi  Suomen  vanhimpia  kiltoja. 
Se    oli    Pyhän  Knuutin  veljeys  (Convivium  sancti  Kanuti). 
Sen    sinetti    on    vielä    tallella.      Tekotavastaan    ja    kirjainten 
muodosta  päättäen  on  se  ainakin    1300  luvun  alkupuolelta. 

Itä-Suomen  ainoa  tunnettu  kilta  oli  Pyhän  Hengen 
veljeys  Viipurissa.  Vuonna  1485  tekivät  Viipurin  por- 
mestarit Juho  Pitkälampi,  Antti  Kultaseppä  ja  Pietari  Niilon- 
poika Pyhän  Hengen  veljeskunnan  puolesta  omaksi  ja  lähim- 
mäistensä autuudeksi  säädöksen  viikottain  vietettävästä  sielu- 
messusta.  Messun  pitäminen  uskottiin  kaupungin  koulumestarille 
Jaakko  Bodebek'ille,  joka  siitä  sai  palkakseen  7  Räävelin 
rahamarkkaa.  Vastedes  oli  tämä  toimi  ja  siitä  lähtevä  palkka 
kulkeva  perintönä  hänen  seuraajilleen. 

AKATEEMINEN  NAINEN. 


ARRASKUUSSA  vuonna  1895  oli  eräässä  Berliinin 
päivälehdessä  uutinen,  joka  kertoi  miten  kaksi 
yliopiston  professoria  oli  käskenyt  muutamia  hei- 
dän luennoilleen  pyrkiviä  naisia  poistumaan.  Lehti  tiesi  vielä 
lisätä,  että  toinen  herroista  oli  höystänyt  poistumiskäskynsä 
jollakin  raakamaisella  sananletkauksella.  Kysymys  naisten 
oikeudesta  päästä  osallisiksi  akateemisista  luennoista  sai  tästä 
uutta  vauhtia  keskustelussa,  jota  oli  jo  sitä  ennen  käyty  aika 
kiivaasti.  Lausuntoja  myöten  sekä  vastaan  julaistiin  ristin 
rastin,  esitelmiä  pidettiin  ja  keskustelukokouksissa  väiteltiin. 
Valaisevan  kuvan  asiassa  vastakkaisista  virtauksista  saapi  siitä 
teoksesta,  johon  berliiniläinen  tiedemies  Arthur  Kirchoff  on 
koonnut  lukuisan  joukon  saksalaisten  yliopistomiesten  ynnä 
muiden  yleisesti  tunnettujen  tieteen  viljelijäin  ja  kirjailijain  asiasta 
antamia  lausuntoja. 

Saksalaiseen  tapaan  teos  on  saanut  pitkäveteisen  nimen: 
«Die  Akademische  Frau.  Gutachten  hervorragender 
Universitätsprofessoren,  Frauenlehrer  and  Schriftsteller 

ilber  die  Befähigung  der  Fr  au  zum  wissenschaft  lienen 
Studium  und  Berufe.« 

Kirja  on  varsin  laaja.  Sen  toimittaja  on  järjestänyt 
lausunnot  eri  tieteenhaarain  mukaan,  niin  että  ensin  puhuvat 
jumaluusopintutkijat,  sitten  lääketieteen  oppineet  kukin  omalla 
erityisalallaan,  sitten  lakimiehet,  sen  perästä  kielimiehet,  his- 
toriantutkijat, matemaatikot  j.  n.  e.  Albumin  rajoitetun  tilan 
vuoksi  ja  kokoelman  laajuuteen  nähden  emme  voi  referaat- 
tiamme sitoa  tähän  järjestykseen,  vaan  saamme  tyytyä  pieniin 
otteisiin,  jotka  edustavat  eri  näkökohtia  vastustuksessa  sama- 
ten kuin  puolustuksessakin. 

Kirjan  toimittaja  oli  pyytäessään  lausuntoja  käskenyt 
asianomaisten  vastata  kysymykseen:  »Onko  nainen  ky  ke» 
neva  ja  siis  oikeutettu  akateemisiin  opintoihin  ?« 

Vastustusta  ajetaan  mitä  eriluontoisim mistä  syistä.  An- 
namme herrojen  itse   puhua. 

Ensinnäkin,  sanovat  useat,  ei  nainen,  (huom.:  kollek- 
tivikäsite!)  ole  ruumiillisesti  kykenevä.  „  Ainoastaan  harvoille 
naisille  (kurs.  referentin)  on  mahdollista  terveyttään  vahin- 
goittamatta harjoittaa  ankarasti  tieteellisiä  opintoja  kolman- 
teen vuosikymmeneensä  asti.  Useammat  niistäkin,  jotka  ovat 
suuremmalla  henkisellä  lahjakkaisuudella  varustetut,  heikontu- 
vat ennen  lukujen  päätyttyä,  taikka,  jos  jaksavatkin  saattaa 
ne  onnelliseen  loppuun,  on  heidän  palkkansa  oleva  hermos- 
tus, alakuloisuus,  sydäntaudit  tai  muut  vammat,  joiden  lähempi 
selvitys  ei  kuulu  tähän.  Lisäksi  tulee  sukupuoleen  kuuluva 
sääntöaikainen  voimainvähennys,  joka  pakoittaa  työn  keskeyt- 
tämiseen tai  ainakin  vauhdin  hiljentämiseen. u  Näin  alkaa 
kieltävän  vastauksensa  Heidelbergin  yliopiston  lääketieteen 
prof.  A.  Kehrer,  ja  samaa  mieltä  on  hänen  ammattitove- 
rinsa  samassa  yliopistossa,  lääket,  prof.  W.  ttrb.    Tämä  sanoo: 

„  Korkeampien  säätyjen  tyttärissä  ovat  taipumukset  her- 
motauteihin yhä  lisääntymässä  päin.  Yhtämittainen  raskas 
lukutyö  ei  siis  heille  sovi."  Herra  Erb,  joka  samaten  kuin 
useat  muut  naisopinnoitten  vastustajat  luulee  tarkasti  tietä- 
vänsä kaikki,  mitä  yleensä  toisesta  sukupuolesta  milloinkaan 
voipi  tietää  sekä  myöskin  tuntevansa  kaikki  naisten  tarpeet 
ja  toiveet,  tietää  senkin,  että  opinnoitsevien  naisten  jälkeläiset 
tulevat  olemaan  surkastuneita  ruumiin  ja  sielun  puolesta. 

Näitä  ja  tämänlaatuisia  väitteitä  eivät  toiset  hyväksy. 
„ Tyttöjen  nykyinen  heikommuus  sivistyneissä  säädyissä  on 
etupäässä  luonnottomien  tapojemme  keinotekoinen  hedelmä. 
Toiseen  suuntaan  ohjattu  kasvatus  tuottaa  toisenlaiset  hedel- 
mät." Lääket.  prof.  König  Berliinissä.  —  „  Sukupuoli- omi- 
naisuuksista seuraava  ajoittainen  ruumiintila  ei  lainkaan  estä 
terveitä  naisia  rasittavistakaan  töistä,  sen  tietää  jokainen 
lääkäri  omasta  kokemuspiiristään",  todistaa  muitten  muassa 
lääketieteen  prof.  O.  Rosenbach  Breslaun  yliopistossa.  »Käy- 
väthän kaikkein  useimmat  perheen  emännät,  tehtaantyönteki- 
jät  sekä  maalla  että  kaupungissa,  liikkeenjohtajattaret  kuten 
muutkin,  sekä  henkistä  että  ruumiillista  ammattia  harjoittavat 
naiset  yllämainituista  terveyden  poikkeuksista  huolimatta  sään- 
nöllisesti töissään;  useimmissa  tapauksissa  jokapäiväinen  työ 
raskauden  aikanakin  keskeytetään  ainoastaan  hämmästyttävän 
lyhyeksi  ajaksi.  Kokemus  antaa  riittävän  todistuksen  siitä 
että  n.  s.  korkeampien  säätyjen  naisten  voimat  ja  kyvyt, 
jotka  eivät  kehitykseensä  nähden  vastaa  toiveita,  tulevat  sään- 
nöllisesti kohoamaan,  kunhan  eräät  virheet  kasvatuksessa  pa- 
rannetaan ja  muotien  tuottamat  mielettömyydet  poistetaan. 
Naisten  terveys  korjautuu  itsestään,  kunhan  ei  heitä  enää 
pakoteta  epäterveellisiin  elämäntapoihin  kieron  naisihanteen 
tavoittamista  varten."  On  hauska  huomata  että  herra  Rosen- 
bach  monien    ammattitoveriensa  tavoin  panee  painoa  asioihin, 

joiden  merkitys  meidän  maassamme  jo  kauvan  on  ollut  tun- 
nustettu.     Hän  jatkaa: 

„Niin  kauan  kuin  ei  tyttö  kasvatuksen  aikana  saa  naut- 
tia samaa  liikuntovapautta  kuin  hänen  miespuolinen  toverinsa, 
niin  kauan  kuin  vanhat  luonnottomat  käsitykset  naisihanteesta 
vallitsevat  ja  yleinen  ruumiinravitseminen  sekä  tärkeimpien 
elimien  toiminta  näiden  eksyttävien  käsitysten  perusteella  oh- 
jataan aivan  väärään  suuntaan,  niin  kauvan  tulee  hermoheik- 
kous  pysymään  korkeampien  säätyjen  naisissa,  ja  niin  kauan 
tulee  sukupuolitoiminnan  fysioloogisia  ilmiöitä  seuraamaan  ter- 
veydelliset häiriöt." 

Jenan  yliopiston  lääketieteen  professori  von  Bardaleben 
taas  kaiken  kokemuksen  puutteessa  sanoo:  „ Minun  vakuu- 
tukseni mukaan  ei  yleensä  naisten  voimat  riitä  vakaviin  opin- 
toihin, kenties  filosofian,  jumaluustieteen,  historian,  kas- 
vatusopin ja  matematiikan  tutkimiseen,  mutta  ei  luonnon- 
tieteen ja  kaikista  vähimmin  lääketieteen  opintoihin." 
(Kurs.  refenn.)  Heikompi  luurakennus,  heikommat  lihakset,  sy- 
dämmen  alempi  vaikutuskyky  ynnä  muut  senkaltaisuudet  pane- 
vat monien  muidenkin  lääkärien  mielestä  voittamattomia  esteitä 
naisille,  kun  on  kysymyksessä  puhujan  oman  ammatin  hoito. 
Sitä  vastoin  taas  melkein  kaikki  historian,  kielitieteen,  ma- 
tematiikan ja  jumaluustieteen  oppineet  yksimielisesti  pitävät 
naisia  erittäin  sopivina  juuri  lääketieteeseen  ja  sen  käytän- 
nölliseen harjoitukseen.  Heidän  mielestään  naiset  ovat  kuin 
luodut  kärsivän  ihmiskunnan  vaivoja  parantamaan.  Niin  pit- 
källe lääkäritkin  tämän  myöntävät,  että  naiset  voivat  tauteja 
hoitaa  mieslääkärin  ohjeiden  mukaan,  haavoja  sitoa,  sairasta 
kääntää  ja  nostaa  ja  valvoa  hänen  luonaan,  mutta  eivät  voi 
esim.  —  haavaa  tutkia  ja  leikata.  Se  on  heidän  sanojensa 
mukaan  raskaampaa  kuin  nup  edelliset  työt, 

Erityisen  huomion  herättää  kuitenkin  se,  että  kaikkein 
enimmät  niistä  lääketieteen  professoreista,  jotka  itse  ovat  joh- 
taneet naisten  opinnoita  ja  käytännöllisiä  harjoituksia,  eivät 
ole  näin  epäuskoisia.  Niinpä  m.  m.  naistautien  osaston  johtaja 
Munchenin  yliopistossa,  lääket.  prof.  von  Winckel,  joka  20 
vuoden  kestäessä  on  käyttänyt  naislääkäreitä  apulaisinaan  sai- 
raalassaan, todistaa,  että  he  ovat  suorittaneet  tehtävänsä  huo- 
miota herättävällä  menestyksellä  osottaen  sekä  ruumiin  että 
hengen  voimia  täysin  riittävässä  määrässä.  „  Hentoisimmatkin 
heistä  kykenivät  suorittamaan  vaikeimpia  leikkauksia.  Useim- 
mat harjoittavat  nyt  ammattiaan  ja  ovat  voittaneet  suurta 
luottamusta.  Monet  ovat  aviovaimoja  hylkäämättä  siltä  kut- 
sumustaan kärsivien    lähimmäistensä    parantajina ",  sanoo  hän. 

Silmätautien  erityistutkijat  myöntävät  poikkeuksetta  ettei 
naisten  ruumiin-  eikä  hengenvoimissa  sovi  etsiä  esteitä  hei- 
dän opinnoilleen  eikä  harjoituksilleen  silmätautien  alalla,  — 
vaikka  muutamat  herroista  kyllä  löytävät  muita  syitä,  joiden 
nojalla  he  vastustavat  toisen  sukupuolen  sekaantumista  tieteen 
viljelykseen  yleensä  ja  heidän  tieteeseensä  erittäin.  —  „Kun 
kerta  on  päästy  kaikellaisista  epämiellyttävistä  esitöistä,  joita 
lääketieteen  opinnot  tuovat  seurassaan,  ja  loppututkinto  on 
suoritettu,  löytyy  tuskin  siistimpää,  hienompaa,  hellävaraisem- 
paa ja  kiitollisempaa  tointa  naiselle,  kuin  silmälääketaidon  har- 
joittaminen. Silmälääkäriä  ei  suinkaan  ruumiillisesti  rasiteta. 
Yölepo  häiritään  korkeintaan  pari  kertaa  vuodessa.  Päivätyö 
supistuu  5 — 6  tuntiin.  Ruumiillinen  uupumus  ei  siis  tässä  lai- 
sinkaan uhkaa."    H.  Cohn,  lääket.  prof.  Breslaun  yliopistossa. 

Sen  väitteen  vastapainoksi,  ettei  säätynaisten  terveys 
kestäisi  pitkitetyssä  työssä,  asettavat  toiset  herrat  väitteen, 
että  normaalisilla  ominaisuuksilla  varustetut  ihmisolennot  taval- 
lisesti paremmin  säilyttävät  terveytensä  ja  mielenraittiutensa 
säännöllisessä    työssä     kuin     sisällyksettömässä,     tyhjäätuotta- 

vassa     joutilaisuudessa.      Voisi    lisätä,     ettei    aviovaimona    ja 
samassa  perheenäitinä,   kasvattajana  ja  taloudenhoitajana  ole- 
minen;   jota   opinnoitten   vastustajat  ylistelevät  yksinomaiseksi 
nautinnontilaksi,  suinkaan  naisten  voimia  eikä  terveyttä  säästä. 
Kun    lääkärit    sanovat    etteivät   naiset   jaksaisi  heidän  ammat- 
tiaan hoitaa   muun    muassa   sen   tähden,  että    lääkäreitä  usein 
herätetään    keskellä   yötä,   niin   se    vaan    osottaa    kuinka  tär- 
keänä   he    pitävät    yölevon    itselleen,    mutta  ei  suinkaan    että 
he    sitä  katsoisivat    yhtä   tärkeäksi    naisille.     Sillä  tuskin  mis- 
sään asemassa   naiset  niin   usein    herätetään   yöllä   kuin  avio- 
liitossa.    Aviovaimo   saa   useina   aikoina   nousta  ei  ainoastaan 
kerran  vaan  monta  kertaa  yössä.    Hänen  täytyy  monasti  tunti- 
kaudet istua  lastansa  hoitamassa  öisin,  ja  useasti  siirtyä  vuo- 
teelta vuoteelle,  jos  pieniä  lapsia  on  useampia.     Sitä  vastoin 
lääkäri  ajetaan  ylös  kenties  kerran  tai  pari  viikossa  —  useim- 
pia   heistä    ei    niinkään    usein    —    ja    suoriutuvat  epäilemättä 
etenkin    kaupungeissa    enimmissä    tapauksissa    lyhyellä    käyn- 
nillä sairaan  luona.     Hyvillä  syillä  voipi  myöskin  epäillä,  onko 
sairaalassa  toimivien  sairaanhoitajien   työ   vähemmän  rasittava 
kuin  siellä  harjoittelevien  lääkärienkään,  johon  seikkaan  äsken 
viittasimme. 

Muuten  sopinee  jo  tässä  huomauttaa  eräästä  virheestä, 
johon  vastustajat  melkein  poikkeuksetta  eksyvät.  Annamme 
kirjailija  Ernst  von  Wildenbruch'in  sen  paljastaa.  Hän  sanoo: 
„ Naiskysymystä  käsitellessä  tekevät  herrat  virheen,  jonka 
kautta  he  itse  vaikeuttavat  vastauksen  antamisen.  He  käsit- 
televät naista  yksilöllisesti  erottumattomana  luokkakäsitteenä 
ja  menettelevät  siinä  suhteessa  aivan  toisin  kuin  jos  olisi 
arvosteltavana  heidän  oma  sukupuolensa.  Tällainen  käsittely- 
tapa on  naissukupuolelle  erittäin  alentava  eikä  minkään  perus- 
teen nojalla  oikeutettu.  Jokainen  tietää  etteivät  suinkaan 
kaikki  miehet  eikä  siis    „mies"   ole  sopiva  eikä  siis  myöskään 

oikeutettu  henkisiin  työaloihin,  akateemisiin  tieteenharjoituksiin. 
Jokainen  tietää  että  siihen  kelpaa  ainoastaan  jokunen  määrä 
miespuolisia  yksilöitä;  mutta  että  on  toisia,  joilta  siihen  tarvit- 
tava kyky  puuttuu.  Miksemme  käytä  tätä  yksinkertaista 
arvostelutapaa  myöskin  silloin  kun  on  puhe  ihmiskunnan  toi- 
sesta sukupuolesta?  Miksi  puhutaan  aina  „ naisesta"  kun  olisi 
puhuttava  „naisista"?  Puhumme  tosin  »eläimestä",  »koirasta*, 
»kissasta",  mutta  onhan  naisilla  toki  oikeus  vaatia  että  heitä  I 
kohdellaan  inhimillisinä  yksilöolentoina.  Samassa  hetkessä 
kuin  niin  päätettäisiin  tehdä,  vapautettaisiin  k)rsymys  syste-  | 
matiikan  erämaasta,  jossa  se  nyt  hiipii  ympäri  kuin  sokoksi 
sidottu  hevonen.  Samassa  kysymys  olisi  tuotu  käytännölli- 
syyden rajoihin  ja  silloin  se  olisikin  ratkaistu." 

Näin  v.  Wildenbruch. 

Vielä  vahingolliseinmasti  tämä  virhe  vaikuttaa,  kun  her- 
rat joutuvat  naisten  henkisiä  ja  siveellisiä  kykyjä  arvostele- 
maan. Että  naiset  samoin  kuin  miehet  ovat  osallisia  ihmis- 
käsitteestä  seuraavasta  moninaislaista,  se  ei  näy  mahtuvan 
saksalaiseen  tieteeseen  —  kenties  senvuoksi  että  tämä  tiede 
on,  kuten  herrat  itse  kehuvat,  „ miesten  tekoa".  ( „ Deutsche  Wis- 
senscbaft  ist  Männerwerk".  Lasson  y.  m.)  Sen  vuoksi  että 
löytyy  naisia,  jotka  puuttuvat  yliopistolukuihin  tarpeellisia  hen- 
kisiä ja  siveellisiä  ominaisuuksia,  sanovat  naisopinnoitten  vas- 
tustajat vaan  lyhyesti  että  „ nainen"  puuttuu  niitä.  Osa  vas- 
tustajista myöntää  kuitenkin  naisten  joukossa  voivan  löytyä 
kelvollisiakin  yksilöitä  opintoihin,  mutta  kun  tulee  puhe  am- 
mateista, joihin  nämä  opinnot  oikeuttavat,  silloin  joutuvat  nuo 
herrat  pulaan,  silloin  he  taas  puhuvat  „ naisesta".  Ammateista 
tahtovat  he  hinnalla  millä  tahansa  estää  naisia.  Yleensä  sa- 
novat he  vaan,  ettei  „ nainen"  sovellu  lukemaan  ja  ettei  ole 
„ hänelle  itselleen  hyödyllistä"  olla  vapaana  itsensä  elättäjänä, 
senvuoksi  ei  ole  edullista  avata  hänelle  akateemisia  ovia. 

Ainoastaan  jyrkimmät  vastustajat  ilmaisevat  vakuutuk- 
senaan, että  järkiperäinen  ajatteleminen,  syistä  vaikutuksiin 
johtuminen,  yksityisilmiöiden  kokonaisuudeksi  järjestäminen  olisi 
naisissa  niin  heikko,  etteivät  kykenisi  yliopistollisia  lukuja  har- 
joittamaan. Näiden  eturivissä  on  lääketieteen  prof.  E.  von 
Bergmann  Berliinissä.  Hän  muitta  mutkitta  katsoo  „ naisen  sekä 
ruumiillisesti  että  henkisesti  kykenemättömäksi  tieteellisiin  opin- 
toihin". Toiset,  jotka  kuitenkin  sitten  päättävät  lausuntonsa 
kieltävästi,  alkavat  sillä  tunnustuksella,  ettei  tieteen  eikä  ko- 
kemuksen perustuksella  voida  kieltää  naisilla  olevan 
sekä  ruumiillisia  että  henkisiä  kykyjä  tieteen  viljelyk- 
seen, (ref:n  kursiveeraus)  eikä  siis  myöskään  voida  oikeuden 
kannalta  (ref:n  kurs.)  heitä  yliopiston  luentosaleista  karkoit- 
taa.  Esim.  näin:  „ Tuskinpa  on  olemassa  ainoatakaan  ana- 
tomillis-fysioloogista  todistusta,  etteivät  naisetkin  kelpaisi  nii- 
hin toimiin,  joilla  miehet  ovat  rasitetut*,  mutta  —  „ heillä  on 
parempaa  tekemistä".  Lääket.  prof.  C.  Schweigger.  Berliini. 
Tämä  „ parempi  tekeminen"  on  tietysti  kaiken  aikansa  käyt- 
täminen mielistelyyn  aviomiehen  pyynnissä. 

Schweigger'in  leipzigiläinen  ammattitoveri  Birch-Hirsch- 
feld,  joka  antaa  lääketieteen  naisylioppilaistaan  monta  kiittä- 
vääkin lausuntoa,  sanoo  ettei  naisella  (huom.:  luokkakäsit- 
teenä)  ole  sitä  päättäväisyyttä,  joka  ammatissa  sattuvissa  vaa- 
rallisissa tapauksissa  on  välttämätön.  Hämmästyttävän  suuren 
yksityis  tie  to  varaston  vastakohtana  on  hän  naissukuisissa  avus- 
tajissaan tavannut  vaikeuden  käsittää  yleisistä  näkökohdista 
johdettujen  huomioiden  yhtenäisyyttä.  Itsenäisyyden  puute 
työsuunnitelman  laatimisessa  ja  jonkinlainen  orjallisuus  metoo- 
dillisten  apuneuvojen  käyttämisessä  on  myös  ilmestynyt. 

Samanluontoisiin  päätöksiin  ovat  jotkut  muutkin  tulleet. 
Fysiologian  prof.  Fritsch  Berliinissä  sanoo:  „ Useissa  naisissa 
huomaa    epävarmuutta   tieteellisten    esineiden   käsittelemisessä. 

Naisoppilas  turvautuu  usein  muihin.  Ei  ainoastaan  opettajan  me- 
nettely, vaan  myöskin  omituisuudet  jonkun  miestoverin  opinto- 
tavoissa  vaikuttavat  hänen  työtapaansa  enemmän  kuin  olisi 
toivottava.  Liiaksi  he  vielä  käyttävät  hyväkseen  opettajansa 
aikaa  ja  ohjausta,  vaivaavat  häntä  kysymyksillään  enemmän 
kuin  miesoppilaat. u  (Ref.  puolestaan  on  myöskin  nähnyt  tuon 
viimeksi  mainitun  koulussa,  mutta  huomannut  tapausten  har- 
venevan ylemmillä  luokilla.) 

Toiset  herrat  ilmaistessaan  samoja  puutteita  sanovat  huo- 
manneensa niiden  monissa  tapauksissa  johtuvan  naisten  huo- 
nommasta esisivistyksestä,  joka  heidän  on  täytynyt  itselleen 
hankkia  kovin  mutkallista  tietä  ja  joka  siis  helposti  ymmär- 
rettävistä syistä  on  kaikkea  muuta  kuin  perusteellinen.  Tämän 
useat  niistäkin  herroista,  jotka  muuten  pysyvät  penseinä  nais- 
sivistyksen  saattamiselle  tieteellisemmille  jäljille,  tunnustavat 
epäkohdaksi,  ehdotellen  että  naisten  alkeisopetus  korjattaisiin 
entistä  perusteellisemmalle  kannalle. 

Jotkut  lakitieteen  oppineet  epäilevät  niinikään  mitenkä 
naiset  päättäväisyyttä  vaativissa  kohdissa  tulisivat  toimeen.  „En 
laisinkaan  epäile  naisella  (huom.:  naisella)  olevan  henkistä  voi- 
maa, järkeä,  muistia,  mielikuvitusta,  missä  tieteen  tutkiminen 
on  kysymyksessä.  Mutta  asianajajaksi  tai  lainvalvojaksi  yleensä 
ei  hän  sovellu,  sillä  nainen  puhumassa  julkisessa  oikeusistun- 
nossa sotii  tapojamme  vastaan;  naisien  arvo  kärsii  siitä. 
Myöskin  naisen  taipumus  tunteenpurkauksiin,  kiivauteen  ja 
mielettömään  voitonbaluun  on  hänelle  esteenä.  Tuomareiksi 
ovat  naiset  liian  pehmeät,  tarmottomat  oikeuden  miekkaa  hei- 
luttamaan !  Heihin  pystyvät  kaikellaiset  vaikutukset,  jotka  ovat 
haitalliset  oikeusasiain  ratkaisussa.  Nainen  tuntee  niin  sanoak- 
seni liian  inhimillisesti.  Hän  tulisi  yksityisriidoissakin  seuraa- 
maan myötätuntoaan  enemmän  kuin  oikeusopillisen  logikan 
käskyjä.    —    Miehistä    ja    naisista  kokoonpantuja  tuomiolauta- 

kuntia  en  saata  ajatella  mahdollisiksi.  Niissä  heräisi  helposti 
mieltymyksiä  ja  vastenmielisyyksiä,  jotka  vaikkapa  jäsenten 
tiedotta  tahdotta  vaikuttaisivat  haitallisesti  äänestyksiin.  Naiset 
antautuisivat  jonkun  miestoverin  johdettaviksi,  joka  olisi  voit- 
tanut heidän  kunnioituksensa  ja  luottamuksensa."  (Pahempi  on 
miesten  tapa:  antautua  toistensa  johdettaviksi  kunniaa  kysy- 
mättä. Ajattele  Ranskaa.)  „ Hakemus-  ja  muiden  .  asiapa- 
perien sepittäjäksi  nainen  sitä  vastoin  kyllä  kelpaa  ja  voisi 
siis  lakimiehen  apulaisena  tarjota  hyödyttävää  palvelusta." 
Strassburgin  yliopiston  oikeustieteen  prof.   P.  Laband. 

Näitä  ajatuksia  eivät  kuitenkaan  useat  muut  laintuntijat 
hyväksy.  He  todistavat  yksinkertaisesti,  „  ettei  mikään  ole 
epäilemättömämpää  kuin  se  että  löytyy  paljo  naisia,  jotka 
täydellisesti  kykenevät  tieteen  viljelykseen  ja  myös  sen  sovit- 
tamiseen elämässä".  He  huomauttavat  kuinka  väärin  tehdään, 
kun  tahdotaan  pidätellä  naista  yhteiskunnallisesta  toiminnasta 
siitä  syystä,  että  se  ei  ole  tavallista,  juuri  kuin  tahdottaisiin 
uskotella  etteivät  tavat  olisi  muutteen- alaisia.  „On  suotava", 
sanoo  berliiniläinen  oikeustieteen  prof.  Kohler,  „ei  vaan  nai- 
sien oman  edun  kannalta,  vaan  kokonaisuuteen  nähden,  että 
naiset  saavat  täydellisesti  kehittää  voimiansa.  Tehtävämme 
on  pyrkiä  siihen,  että  jokainen  kyky,  jokainen  henkiolento, 
sukupuolesta  huolimatta,  saavuttaa  mahdollisimmasti  korkean 
kehityksen.  Suuret  määrät  autiolle  ajettua  henkistä  voimaa 
tuottaa  vahinkoa  koko  sivistyksellemme.  —  Odotan  naissukui- 
sen  henkielämän  omituisluonnosta  tärkeitä  lisiä  henkisten  ja 
yhteiskunnallisten  tieteiden,  erittäin  myöskin  lakitieteen  vilje- 
lykseen."   —  Näin  puhuu  saman  tieteen  edustaja. 

Puhuessaan  naisten  henkisistä  kyvyistä,  laskevat  jotkut 
vielä  leikillistä  pilkkaa  vanhasta  teoriiasta,  että  henkielämän 
runsaus  riippuisi  aivojen  ko'osta  ja  painosta.  „Kaikellaisia 
muka    tieteellisesti    löydettyjä    syitä    esitetään,    jotta    saataisiin 


1 10  Lucina  Hagmati. 

naisten  opintovaatimukset  ajetuiksi  pellolle,  mutta  useimmiten 
nuo  väitteet  puuttuvat  kaikkea  tieteellistä  perustaa.  Muun 
muassa  vielä  koetetaan  uskotella  etteivät  naiset  voisi  saavut- 
taa tieteellistä  menestystä  sen  vuoksi,  että  heidän  aivonsa 
painavat  vähemmän",  sanoo  esim.  lääketieteen  prof.  Woll 
Berliinissä  ja  jatkaa:  „ Mutta  kuinka  paljo  löytyykään  miehiä, 
joilla  on  keveämmät  aivot  kuin  monilla  naisilla?  Ja  kuinka- 
han monet  niistä  herroista,  jotka  kerskaavat  suuremmista 
aivoistaan,  ovat  mitään  huomattavaa  aikaansaaneet?  Ei  ole 
lainkaan  voitu  todistaa  aivojen  painon  voivan  määrätä  älyn 
painoa.  Ei  ole  voitu  esittää  ainoatakaan  todistusta,  joka 
näyttäisi  että  naisen  aivoista  puuttuu  se  aines,  joka  on  älyn 
edellytys."  —  Lääketieteen  oppinut  Senator  samaten  todis- 
taa ettei  ole  voitu  aivojen  kodosta,  painosta  tai  rakennuksesta 
lukea  mitään  varsinaisia  erillisyyksiä  sukupuolien  järjenlahjoissa. 
„  Aivot  eivät  voi  määrätä  lahjoja.  Nämä  saattavat  olla  var- 
sin erilaiset,  niin  että  esim.  erinomainen  lakiäly  tai  mainioin 
valtiomies  voi  olla  matemaattinen  pöllö  ja  päinvastoin ;  aivoista 
tuo  kaikki  ei  näy  ensinkään." 

Kykeneväisyyttä  henkiseen  toimintaan  arvosteltaessa 
tulee  kysymykseen  etusijassa  laadun  eikä  määrän  erilaisuudet. 
»Lääketieteen  viljelyksessä  kumpikin  sukupuoli  tuottaa  ammat- 
tiinsa enemmän  tai  vähemmän  ansiollisia,  erityisesti  kehitty- 
neitä ominaisuuksia,  samaten  kuin  puutteetkin  ovat  kumpai- 
sessakin  erilaiset.  Siten  ansiot  ja  puutteet  tasaantuvat.  Jos 
„ korkeammat  järjentoiminnat"  —  käsitteenmuodostuskyky  ja 
loogillinen  ajatteleminen  —  olisivatkin  miehillä  etevämmät, 
on  sen  sijaan  naisissa  enemmän  raittiutta,  virkeyttä.  Heidän 
kuolleista  käsitteistä  pilaantumattomampi  luonnonvaistonsa  on 
tuoreempi  ja  osuvampi,  heidän  huomionsa  ovat  elävämmät  ja 
selvemmät.  Nämä  ovat  ominaisuuksia,  jotka  eräissä  puolissa 
lääkärinammattia    ovat    erittäin    suuresta    arvosta  ja  joita  lää- 

karien  yksimielisten  havaintojen  mukaan  saa  turhaan  etsiä 
noissa  ylisivistyneissä  miesoppilaissa. "  Näin  lausuu  Friedrich- 
Wilhelmin  yliopistossa  palveleva  lääket.  prof.  Eulenberg,  joka 
myöskin  erityisesti  kiittää  naisten  tarkkaa  arvostelukykyä. 

Ristiriitaisiin  johtopäätöksiin  tulevat  herrat  lääkärit  siitä 
että  miehisissä  opinnoitten  harjoittajissa  löytyy  niin  paljo  sekä 
keskinkertaisia  että  suoraan  ala-asteisia  kykyjä.  Koska  nai- 
sista voisi  tulla  lisiä  näihin  kelvottomiin  aineksiin,  ovat  kaikki 
naiset  estettävät  pääsemästä  mukaan  tieteellisiin  opintoihin, 
miettivät  toiset,  jota  vastoin  toisten  puolelta  huomautetaan 
sitä  oikeudenmukaisuutta,  jota  kunnioitettaisiin  laskemalla  par- 
haimmat ainekset  kumpaisestakin  sukupuolesta  yliopistoihin. 
Ilmeinen  vääryys  olisi  kieltää  opintie  naisilta  kokonaisuudes- 
saan sen  vuoksi  etteivät  kaikki  naiset  kykenisi  tulemaan  mukaan. 

Useat  kääntävät  huomion  naisten  lempeäluontoisuuteen, 
jota  pitävät  ansiona  eikä  virheenä,  niinkuin  olemme  nähneet 
eräitten  toisten  tekevän.  Naisten  kärsivällisyys,  heidän  ruu- 
miillinen sekä  henkinen  sitkeytensä  olisivat  lääkärintoimessa 
tärkeitä  ominaisuuksia.  Niinpä  naistautien  erityistutkija  prof. 
Olshausen  sanoo  nähneensä,  miten  »naisen  kevyempi  käsi, 
hellempi  luonne  ja  suurempi  myötätuntoisuus  on  sairaalle 
edullisempi  ja  mieluisampi u,  ja  prof.  Orth  myöntää  „  naisen  kä- 
delle ehdottoman  etusijan  kaikkien  hienompien  koneitten  pite- 
lemisessä". 

Hyvin  erimieltä  ovat  herrat  lääkärit  myöskin  siitä  tar- 
vitaanko naislääkäreitä  lainkaan  vaiko  ei.  Sitä  vastoin  kaikki 
ei-lääkärit  ovat  täydellisesti  yksimieliset  siinä,  että  tauteja 
kärsiviä  naisia  olisi  tuhansittain  vähemmän,  jos  voisivat  saada 
apua  naislääkäreiltä.  „  Olisi  onni  kärsivälle  ihmiskunnalle,  jos 
kelvottomien  kymnaasin  läpäsijäin  mieslääkärien  sijaan  sai- 
simme kasvattaa  semmoisia  naisia,  jotka  tuovat  työhön  raittiin 
mielen    ja    luotettavan  kelpoisuuden",  sanoo    m.   m.  Leipzigin 

yliopiston  anatomisen  osaston  päällikkö  prof.  His.  Samaan 
suuntaan  käy  muutamien  muidenkin  etevimmiksi  tunnettujen 
lääketieteilijäin  lausunnot. 


Olemme  etupäässä  pysyneet  kysymyksessä  naisien  ky- 
keneväisyydestä  lääketieteeseen  ja  sen  harjoitukseen,  koska 
tämä  puoli  asiasta  on  antanut  mielipiteensä  lausuville  oppi- 
neille enin  erimielisyyden  aihetta,  luultavasti  siitä  syystä  että 
naiset  Saksassa  lukuisimmin  pyrkivät  juuri  tälle  alalle. 

Mitä  matemaattisten  tieteiden  tutkimuksiin  tulee,  tunnus- 
tavat miltei  kaikki  ne  tämän  tieteen  edustajat,  joiden  mieltä 
on  kysytty,  kokemuksen  jo  riittävästi  osottaneen  naisten  hyvin 
kykenevän  tähän  tieteen  haaraan.  Samaten  kuin  matemaati- 
kot päättävät  useimmat  kielitieteen  tutkijatkin,  ettei  voi  enää 
olla  puhettakaan  siitä  ettei  naisilla  olisi  kykyä  ja  oikeutta 
akateemisiin  opintoihin,  kysymys  on  vaan  miten  nuo  opinnot 
olisivat  järjestettävät.  Samoihin  päätöksiin  tulevat  enimmät 
niistä  tyttökoulujen  opettajista,  jotka  kirjassa  mielipiteensä 
ilmaisevat,  ja  kaikki  kirjailijat  ilman  poikkeuksia  mitä  lampi - 
mimmin  sanoin  suosittavat  opinteitten  avaamista  naisille. 

Syy  siihen  että  monet  niistä,  jotka  eivät  saata  naisilta 
kykyä  eikä  oikeutta  kieltää,  kuitenkin  lopulta  kieltävät  heiltä 
itse  asian:  opinnot,  on  selvästi  kilpailun  pelko.  Tämä  syy 
ilmestyy  pohjalla  sielläkin  missä  vastustuksen  varjona  käytetään 
naisten  omaa  „ arvoa"  ja  „ onnea",  yhteiskunnan  onnea  ja  koko 
ihmiskunnan  olemassa  oloa.  Tämä  kilpailun  pelko  on  sitä  kasit- 
tämättömämpi  koska  juuri  ne  herrat,  jotka  enin  halveksivat 
naisten  kykyä,  samassa  eniten  sitä  pelkäävät.  „ Kodin  onni, 
avio-onni",  kaikki  „ riistettäisiin  miehiltä,  jos  naisetkin  saisivat 
luvan    heidän    kanssaan    leivästä    riidellä",    valittaa    muuankin 

professori,  joka  ei  kai  pidä  sitä  minäkään  vaikka  tuhannet 
naiset  kuolevat  nälkään,  kunhan  vaan  miehet  pysyvät  hengissä. 
Farmakologian  professori  Buchner  hyvin  pappamaisesti  neuvoo, 
että  ne  naiset,  jotka  eivät  itsensäelatusta  löydä  avioliitosta,  voi- 
vat ruveta  „ tyttöjen  opettajiksi",  „ taiteen  harjoittajiksi",  »kont- 
toristeiksi" ja  miksikä  hyvänsä,  mutta  ei  vaan  lääkäreiksi.  Näille 
pelkureille  vastaa  m.  m.  lääketiet,  prof.  Wundt  näin:  „Tuo 
alinomaa  uusittu  puhe  ettei  muka  olisi  naislääkäreistä  puute, 
että  miehiä  on  jo  yltäkyllin,  ettei  uutta  kilpailua  naisten  puo- 
lelta kaivata,  näyttää  minusta  ainoastaan  raa'an  sukupuoli- 
itsekkäisyyden  tuotteelta;  se  ei  ole  rahtuakaan  parempi  kuin 
muukaan  luokka-itsekkäisyys,  joka  mistä  hinnasta  tahansa 
tahtoo  säilyttää  etuoikeutensa".  —  „Miehien  ponnistuksissa 
yhä  itselleen  riistää  kaikki  yliopistot  niihin  kuuluvine  virkoi- 
neen, näemme  vaan  jäännöksen  miessuvun  suvaitsemattomasta 
itsensä jumaloimisesta,  josta  sen  muilla  aloilla  jo  on  täytynyt 
luopua".      Lääket.   prof.   Preyer.   Berliini. 

Tietysti  vastustajat  myös  esiintyvät  „ naisellisuuden*'  pe- 
lastajina, naisen  „ todellisina"  ystävinä.  —  Esim.  se  että  nainen 
voi  puhua  (ref:n  kursi veeraus)  sukupuolisuhteista  jäähdyttää 
miehen,  sen  vuoksi  naisia  siis  älköön  laskettako  tilaisuuteen  pu- 
hua näistä  asioista  (tri  Lewin).  (Eläminen  sukupuolisuhteissa  hä- 
nelle sitä  vastoin  suositetaan,  se  miestä  ei  jäähdytä.)  Eräs  toinen 
herra  on  sitä  mieltä  että  veitsen  pistäminen  elävään  ruumiiseen 
sisältää  ehdottoman  raakuuden,  sen  vuoksi  ei  nainen  saa  sem- 
moista tehdä.  Kolmannet  ja  neljännet  ovat  sitä  mieltä  että 
tutkimukset  kuolleessa  ruumiissa  riistävät  naisilta  naisellisuuden. 
Naisten  ei  sovi  seisoa  paljastetun  ihmisruumiin  tai  ruumiinosan 
edessä.  (Entä  kylvettäjinä  ja  sairaanhoitajina?  Eikö  paljastettu 
ruumis  tai  ruumiinosa  silloin  vaikuttane  samoin?) 

Herrojen  lääkärien  ja  muiden  miesten  pelko  naisihan- 
teen    katoamisesta    ei    ole    muuta    kuin    tuhminta    sukupuoli- 

itsekkäisyyttä,  sanovat  ylläolevista  mietteistä  toiset  herrat. 
„  Kaikki  on  vaan  hätääntymistä  sen  mahdollisuuden  johdosta 
että  naisten  yhteiskunnallinen  asema  jollain  tavoin  muuttuisi", 
lausuu  m.  m.  pro  f.  Rosenhach.  „  Naisten  halu  sivistyksen 
osallisuuteen  kaikilla  aloilla  ja  heidän  halunsa  itsenäisyyteen 
on  välttämätön  askel  heidän  kehityksessään.  Tämän  välttä- 
mättömyyden tieltä  täytyy  miesten  nykyisen  naisihanteen  väis- 
tyä. —  Jäähän  sitä  paitsi  aina  riittävä  luku  kehityksestä 
myöhästyneitä  naisia,  voivathan  tyytymättömät  miespuolet  tar- 
jota avioliiton  onnen  näille." 

Vielä  pohditaan  kirjassa  kysymystä  tieteen  kohtalosta, 
jos  naiset  pääsisivät  ottamaan  osaa  sen  kehitykseen.  Vas- 
tustajista melkein  kaikki  ja  puolustajista  useat  ovat  sitä  mieltä, 
ettei  tieteellä  tule  olemaan  mitään  etua  pyydetystä  uudistuk- 
sesta, ja  monet  pelkäävät  sen  siitä  joutuvan  takapajulle.  Se 
perinpohjaisuus,  se  vankka  luonne,  joka  on  miestekoisen 
saksalaisen  tieteen  tuntomerkkinä,  häviäisi,  jos  se  vedettäi- 
siin arvottomien  viljeltäväksi.  Muuta  tiedettä  eivät  nämä  sen 
edustajat  jaksa  ajatella,  kuin  nykyistä.  —  Toisia  on,  jotka 
ovat  uskaltaneet  laajentaa  käsitteensä  tieteestä  ja  sen  kehi- 
tyksestä. Nämä  tulevat  siihen  päätökseen,  että  jos  kerta  on 
tosi  minkä  kaikki  myöntävät,  että  kummankin  sukupuolen 
lahjat  ja  erityisominaisuudet  ovat  ainoastaan  erilaatuisia  mutta 
arvoltaan  samanlaisia,  niin  naisten  yhtyminen  henkiseen  vilje- 
lykseen on  tuottava  siihen  uutta,  tuoretta  eloa,  uutta  kehi- 
tysvoimaa. Tuo  uudistus  on  saattava  tieteen  sen  nykyisestä 
yksipuolisuudesta  suurempaan  monipuolisuuteen. 

Samaa  ajatustapaa  käyttävät  asian  puolustajat  myöskin, 
kun  on  kysymys  uudistuksen  vaikutuksesta  yhteiskunnalliseen 
elämään.  Vastustusmiehet  sitä  vastoin,  kun  ennustavat  yhteis- 
kunnan „ alentumista",  sen  häviöä,  jos  naisia  päästetään  sen 
toimintaan,   eivät  jaksa  käsittää  yhteiskuntaa  muuna  kuin  mies- 

ten  yhteiskuntana,  jommoinen  se  nyt  on.  He  katsovat  nykyi- 
sen yhteiskuntakaavan  ainoaksi  mahdolliseksi,  sen  nykyiset 
perusteet  ainoiksi  pysyväisiksi,  koko  nykyisen  yhteiskunta- 
elämän ihanteen  ijäti  kestäväksi  ja  ainoaksi  autuuttavaksi. 
Siitäpä  heidän  lyhytnäköisyytensä. 


Kirja  sisältää  kaikkiaan  121  lausuntoa,  joista  enimmät 
eivät  vastaa  ainoastaan  lausuntojenkerääjän  kysymykseen,  onko 
nainen  kykenevä  ja  siis  myöskin  oikeutettu  akateemisiin  opin- 
toihin, vaan  joissa  muutamia  poikkeuksia  lukuun  ottamatta 
otetaan  arvosteltavaksi  kysymys  naisien  yhteiskunnallisen  ase- 
man muuttamisesta  koko  laajuudessaan.  Tämä  puolestaan  tie- 
tysti myöskin  on  tehnyt  vastauksen  antamisen  paljoa  mutkalli- 
semmaksi,  ja  tiedämmehän  että  jokaisesta  asiasta  voidaan 
helpommin  päästä  erilleen,  kun  saadaan  se  sekoitetuksi.  Mutta 
siitäkin  huolimatta  että  useat  lausunnot  näin  poikkeavat  itse 
kysymyksestä,  on  kuitenkin  kirjan  kokonaisvaikutus  se,  että 
akateeminen  nainen  on  voiton  puolella  myöskin  vanhoillisuuden 
emämaassa.  Hänen  puolustajansa  muodostavat  ehdottoman 
enemmistön,  ja  tämä  on  sitä  huomattavampaa,  kun  kaikki  lau- 
suntojen antajat  puhuvat  omassa  asiassaan  Tämä  oivallinen 
puolustajien  rivi  puhuu  suoruuden  ja  vilpittömyyden  kieltä.  Näi- , 
den  miesten  lausunnot  sisältävät  itsekkäisyydestä  vapautunei- 
den henkien  innokasta  asianharrastusta,  puhdasta,  korkeamman 
totuuden  rakkautta,  ja  oikeudentunnon,  johon  ei  mikään  lah- 
jominen ole  pystynyt.  Sellaisten  asetoverien  avulla  Saksan 
naiset  epäilemättä  aikaa  voittaen  hajoittavat  vastustajiensa  rivit 
ja  saavat  tilan  ja  jäsenoikeuden  maansa  korkeakouluissa. 

KOMMUNISTIKOKOUS  PARIISISSA. 


(Matkamuistelma.) 


pOKA  päivä  näkee  „Cri  du  peuple'issä, u  „L'  Intransi- 
geant'issa"  ynnä  muissa  samantapaisissa  lehdissä 
ilmoituksia  kokouksista,  konferensseista,  juhlista,  toi- 
mikuntien neuvotteluista  y.  m.  Pariisin  vallankumouksellisten 
piireissä.  Olin  tietysti  ollut  hyvin  utelias  omin  silmin  näke- 
mään tätä  puolta  Pariisin  elämää,  josta  on  niin  paljon  puhuttu 
ja  kirjoitettu,  mutta  pari  tähän  suuntaan  tekemääni  koetta 
oli  mennyt  myttyyn.  Ne  kokoukset  nimittäin,  joihin  yritin 
mennä,  olivat  liiaksi  „ yksityisten  sulettujen  seurain"  tapaisia 
—  mikä  lieneekin  tavallista  —  jotta  vieraan  olisi  ollut  epä- 
kohteliasta niihin  tunkeutua. 

Eräänä  Maaliskuun  päivänä  vihdoin  „La  groupe  socia- 
liste  revolutionnaire  des  ecoles"  sekä  liitto,  joka  oli  tehtäväk- 
seen ottanut  vakinaisten  armeijain  poistamisen,  julistivat  pitä- 
vänsä „grande  re  unionin",  suuren  kokouksen.  Keskusteluaineena 
oli:  vakinaiset  armeijat;  niiden  aikaansaamat  onnettomuudet. 
Kokouksen  puheenjohtajaksi  ilmoitettiin  »kansalainen"  Vaillant, 

Pariisin  kuuluisan  kaupunginhallituksen  kuuluisa  jäsen,  mitä 
puhdasvärisin  —  verisin  aijoin  sanoa  —  kommunisti,  joka  hyvin 
mielellään  tekee  itsensä  puheenalaiseksi.  Joukko  puhujia  oli 
ilmoittautunut,  luettiin  ilmoituksissa.  Ja  „les  citoyens  etudiants", 
kansalaiset  ylioppilaat,  joita  „punaset"  nykyään  hyvin  mairitte- 
levat, kutsuttiin  aivan  erityisesti  kokoukseen  saapumaan. 
Kaikki  oli  siis  erinomaisen  lupaavata. 

Saavuin  säntiileen  kello  8  ilmoitetulle  paikalle.  Ainoa 
mitä  oveksi  voin  otaksua  johti  kapakkaan,  joka  ei  juuri  hie- 
nointa laatua  ollut.  Minä  kiipesin  sisälle  tahi  oikeammin 
alas,  ja  kysymykseeni,  pidettäisiinkö  siellä  reunioni,  vastattiin 
minulle  myöntävästi.  Minun  piti  vaan  mennä  kapakkahuo- 
neuston  läpi,  sitte  yli  pihan,  joka  —  ohimennen  sanoen  — 
oli  pilkkopimeän  vallassa;  kun  tulisin  puutarharappusille,  olisi 
minun  maksettava  sisäänpääsymaksu,  40  sentimiä,  sitte  men- 
tävä rappusia  ylös,  pienemmän  puutarhan  läpi  ja  niin  olisin 
perillä.  Ystävällisiä  neuvoja  seuraten  saavuinkin  oikeaan 
paikkaan. 

Astuin  suureen,  avaraan  saliin,^jota  koristivat  kirjavat 
tapetit,  maalatut  verhot  taustalla,  trikolorit  ja  kilvet,  joissa  oli 
kirjaimet  R.  F.,  sekä  kummallakin  puolen  puhujalavaa  yltä- 
kylläisyyden sarvien,  kukkasten  y.  m.  keskellä  punavärisiä, 
lihavahkoja  a  m  onneja,  jotka  kylmässä  salissa  melkein  kuulta- 
vasti  kolistelivat  hampaitaan.  Kesäkuumassa  voisi  tämä  ko- 
risteltu iautatabernaakeli  ^ehkä  käydä  jonkinlaisesta  huvihuo- 
neesta,  mutta  nyt  talvi-ilmassa  oli  minusta  luonnollinen  ilman- 
vaihdos  liian  vapaa  ja  kylmyys  aika  ankara. 

Ei  kukaan  muu  ollut  vielä  saapunut.  Minulla  oli  hyvä 
tilaisuus  ajankuluksi  tutkistella  „ viidennen  arrondissementin 
vapaa- ajattelija-seuran"  sääntöjä,  jotka  koristivat  seiniä.  Sali 
kuului  näet  tälle  seuralle.  Toinen  kokoukseen  tulijoista  oli 
anarkististen    kirjasten    kaupustelija,    joka    kaikuvalla    äänellä 

tarjoili  tavaroitaan.  Selailin  hänen  varastoaan;  päällekirjoi- 
tukset olivat  kieltämättä  houkuttelevia.  Ostin  pari  pientä 
kirjasta,  ja  »kansalaiseni",  joka,  —  ehkä  siitä  että  minun  oli 
vaikea  noin  äkkiä  luopua  käyttämästä  anarkistien  vihaamaa 
monsieur-sanaa,  —  kai  huomasi  että  minun  sosialistisessa 
kasvatuksessani  vielä  oli  paljon  puutteellista,  suositteli  minulle 
lämpimästi  „La  question  sociale"  lehden  sijaan  „La  revue 
sociale"  -nimistä,  joka  muka  oli  „  paljoa  tieteellisempi." 
Edellinen  oli  kumminkin  kieltämättä  paljoa  hupaisempi.  Hel- 
mikuun numerossa  esim.  oli  »ihastusta  herättänyt  puhe"  talou- 
dellisesta edistyksestä,  juuri  tämän  illan  puheenjohtajan  pitämä; 
tieteellinen  kommunismi;  »valtiollisia  kameleontteja",  II:  Jules 
Ferry;  runoja  sekä  katsaus  vallankumoukselliseen  kirjallisuuteen 
ja  liikkeesen  ulkomailla,  y.   m.   myöskin  Ruotsissa. 

Mutta  viimeinkin  alkoi  sali  täyttyä.  Osanottajat  olivat 
toistaiseksi  jotenkin  sävyisän  näköisiä;  ei  mitään  petrolöösi- 
tai  rosvonaamoja  näkynyt.  Istuttiin  pehmeille  penkeille,  joita 
oli    rivissä    pitkin    seiniä    tahi  keskilattian  täyttäville  tuoleille. 

Vierustoverikseni  satuin  saamaan  vanhemmanpuoleisen 
työmiehen,  joka  valitteli  vaikeita  aikoja,  mutta  nähtävästi 
sentään  oli  keksinyt  keinon,  miten  saada  kylliksi  ilolientä, 
„eau-de-vie"  ja  nuuskaa.  Hänen  erinomaisen  puheliaisuutensa 
takia  sain  tuntea  nautittujen  virkistysainetten  hajua  enemmän 
kuin  olisin  halunnutkaan.  Mutta  kommunistien  keskuudessa 
täytynee  tyytyä  tasajakoon!  Ja  sitäpaitse  hänen  puheliaisuu- 
tensa vapautti  minut  ryhtymästä  keskusteluun,  joka  ehkä  olisi 
pakottanut  minut  jättämään  koko  hauskuuden.  Hän  kuvaili 
mitenkä  kaikki  vallankumoukselliset  tuumat  menevät  ihan  päin 
mäntyyn,  niin  kauvan  kun  naiset  saavat  kodissa  vallita,  sillä 
ne  raukathan  ovat  aivan  papiston  vallassa.  Hän  soimasi 
uskonnonopetusta  kouluissa,  oli  vihoissaan  pitkästä  työpäi- 
västä,   yhteiskunnan  hirveästä  despotismista  ja  vallankumouk- 

sellisten  vainoomisesta.  Siitä  hän  juuri  äsken  oli  nähnyt  uuden 
todistuksen,  kun  eräässä  kadunkulmassa  oli  huomannut  ilmoi- 
tuksen illan  reunionista  pahoin  revittynä,  asia,  jonka  hän 
erityisesti  tahtoi  painaa  minun  sydämmelleni,  koska  silmin- 
nähtävästi koetettiin  pitää  kansalaiset  ylioppilaat,  les  citoyens 
etudiants,  tietämättöminä  asiasta.  »Voi  sitä  tietämättömyyttä, 
sitä  tietämättömyyttä!  Ilman  sitä  olisivat  kommunisteja  kaikki!" 

Mutta  yleisö  alkoi  vähitellen  kasvaa,  ja  jo  ilmestyi  toi- 
sellaisiakin  naamoja.  Ne  olivat  selvästi  vanhoja  kundeja,  jotka 
tiesivät  kuinka  pitkä  akateeminen  kvartti  r  e  unioneissa  pide- 
tään. Joku    ylioppilaskin    oli  saapunut.     Kello  lähestyi  9. 

Nyt  nousi  muuan  herrasmies  puhujalavalle.  IJman  ylei- 
sön mieltymyksen  osotuksia  olisin  ollut  valmis  luulemaan  tätä 
kuuluisaa  Pariisin  kaupunginhallituksen  jäsentä  joksikin  karan- 
neeksi kuritushuoneelaiseksi.  Ajatteleppas,  arvoisa  lukija, 
näkeväsi  edessäsi  suuren  punasen  nenän,  joka  vähitellen  epä- 
määräisin piirtein  yhtyy  leveään  naamaan,  yläpuolella  pieniin 
vilkuileviin  korpinsilmiin  lasineen,  matalaan  otsaan  ja  ylinnä 
ylöspäin  pyrkivään  mustaan  harjaan  —  alaalla  leveään  suu- 
hun, jota  ympäröi  hoitamaton  parta.  Mutta  mehän  emme 
nyt  olekaan  taidegalleriassa!  Siis  ovat  kaikki  tyytyväisiä. 
Valitaan  varapuheenjohtajat,  samoin  sihteeri.  Puheenjohtaja 
soittaa.      Kokous  on  alettu. 

Kansalainen  Vaillant  avaa  sen   „  muutamin  sanoin. u 

Mutta  sitä  sanatulvaa! 

Pikakirjoituksella '  kun  kirjottaisi  hänen  puheensa  tahi 
oikeammin  puhetulvansa,  joka  kesti  runsaan  puolen  tuntia, 
täyttäisi  se  vähintäin  kaksikymmentä  tällaista  sivua.  Minä 
heristin  korviani,  niin  että  melkein  alkoi  särkeä  niitä,  voidak- 
seni seurata  tätä  rajua  menoa.  Ei  voinut  kysymykseenkään 
tulla  ajatella  mitä  oli  kuullut,  —  silloin  jäi  heti  jälelle.  Hyvin 
pettäviä    olivat    myöskin    hänen    pienet     »johtopäätöksensä", 

„par  consequence",  jotka  vähä  väliä  näyttivät  lupaavan  hiu- 
kan   lepoa    ajatukselle. 

Sillä  seuraavassa  silmänräpäyksessä  oltiin  taas  kaukana, 
kaukana,  kuka  ties  missä! 

Otamme  pienen  yleiskatsauksen  siitä. 

Kun  puhuja  ensin  oli  paheksinut  sitä  että  läsnäolijani 
luku  —  noin  1 50  —  ei  ollut  suurempi,  johon  kai  oli  syy, 
että  oli  revitty  ilmoitukset,  lausui  hän  mielihyvänsä  siitä,  että 
niiden  joukossa  oli  ainakin  muutamia  »kansalais-ylioppilaita. u 
Tämä  oli  todistuksena  siitä,  että  omistavissa  säädyissäkin 
sentään  löytyy  nuorisoa,  jolla  on  „vues  assez  larges,  gene- 
rales  et  genereuses",  siirtyäkseen  etuoikeudellisesta  asemastaan 
oikeuden,  tojsin  sanoen  vallankumouksellisten  puolelle. 

„  Olemme  jo  ennen a,  jatkoi  puhuja,  „  tulleet  yksimielisiksi 
siitä,  mitä  on  ymmärrettävä  »isänmaalla.*  Me  käsitämme 
sen  sanan  laajimmassa  merkityksessä  s.  o.  kokonaisuudeksi 
kaikesta  siitä,  mikä  tekee,  että  tahdomme  kutsua  maatamme 
omaksemme,  ennen  kaikkea  ne  voimat,  rikkaudet  ja  edut, 
jotka  tekevät  tämän  maan  mahtavaksi.  Mutta  tämän  kaiken 
varakkaat  ovat  anastaneet  ja  koettaneet  säilyttää  itseään 
varten.  Me  tahdomme  jakaa  kaiken  tämän  koko  kansan 
kesken.  Me  tahdomme  „par  consequence*  antaa  Ranskan 
takaisin  ranskalaisille.  Me  olemme  „par  consequence"  oikeita 
isänmaanystäviä.  —  Kun  me  tänään  käsittelemme  tärkeätä 
kysymystä  sotaväen  poistamisesta  ja  kansallisen  puolustuksen 
perustamisesta,  tapahtuu  se  »par  consequence"  vaan  puh- 
taista,  isänmaallisista  syistä. 

Sillä  mitä  ovat  oikeastaan  seisovat  armeijat?  Mehän 
tiedämme  kaikki,  ettei  Romassa  eikä  Kreikassa  sellaisia  tun- 
nettu, ennenkuin  despotismi  hävitti  vapauden  ja  kansalaisten 
toimintakyvyn.  Mitä  Ranskaan  tulee  on  siellä  kuningasvalta 
luonut  seisovat  armeijat  ensin  läänitysherrojen  kukistamiseksi  ja 

sitten  vapauden  sortamiseksi.  Armeija  on  niinmuodoin  tukena 
niille,  joilla  valta  on,  s.  o.  noille  kirotuille  varakkaille  kansanluo- 
kille ja  todellisen  isänmaanystävän  velvollisuus  on  „par  con- 
cequence"  poistaa  se.a  Sitte  seurasi  vielä  „konsekvensejä* 
ja  „konsekvensejä"  neljännestunnin  ajan,  jonka  jälkeen  puheen- 
johtaja istuutui  vilkkaiden  hyvää-huutojen  ja  apploodien  kai- 
kuessa. 

Puheenvuoro  annettiin  ensiksi  muutamalle  „  kansalai- 
selle" Campierille,  virasta  erotetulle  upseerille,  kuten  häntä 
ilmoituksessa  nimitettiin. 

Hän  oli  nähtävästi  vanha  tottunut  puhujana  esiintymään 
ja  sitäpaitsi  jonkun  verran  sukkelakin.  Koko  ajan  hän  puhui 
hyvin   kovaDa  äänellä. 

Kolmesta  syystä  tuo  kurja  bourgeoisie,  varakkaat  luo- 
kat, puolustavat  seisovia  armeijoita  —  se  oli  puhujan  pää- 
aineena, mihin  hän  sitäpaitse  sovitteli  senkin,  mitä  puheen- 
johtaja jo  oli  sanonut.  Ensimmäinen  syy  on  se,  että  sota- 
joukkoja tarvitaan  ulkomaitten  vuoksi,  ja  sitä  me  kyllä  saimme 
kokea,  puhuja  lausui,  vuosina  1870 — 1871.  Toinen  on 
sisäisen  järjestyksen  ylläpitäminen,  mutta  siitä  kyllä  aseellinen 
kansa  pitäisi  huolta  ja  —  se  voitaisiin  lisätä  —  hoitaisi  teh- 
tävänsä, s.  o.  valvoisi,  että  kansantahto  tulee  huomioon  ote- 
tuksi, paremmin  kuin  bourgeoisie'n  kehnot  palkkalaiset  sen 
tekevät.  Kolmantena  syynä  on  se,  että  armeijain  poistamista 
nyt  harrastavat  ainoastaan  „  typerät  vallankumoukselliset." 
„ Mutta  rakkaat  kansalaiseni!  —  Tiedättekö  kenen  allekir- 
joittamia ovat  vuoden  1869  vaaliohjelmat?"  Puhuja  luki 
muutamia  sellaisia,  missä  armeijain  poistaminen  oli  vaatimuk- 
sena. Herrain  Jules  SimonMn  ja  Gambetta'n.  Mutta  suokaa 
anteeksi:  heistä  ei  —  onneksi  heille  —  enää  puhuta.  Minä 
tahdon  pysytellä  auktoriteeteissa!  Ja  silloin  meillä  on  sem- 
moisia   hienoja    nimiä    kuin    Jules    Ferry,    Leon  Say,    Tirard 

—  nuo  konnat,  jotka  anastettuaan  valitsijainsa  luottamuksen 
ja  korkeat  sijat,  nyt  istuvat  äänestämässä  miljaardeja  Ton kiriin 
sotaan  ja  ties  mihin.   —  (Hyvähuutoja  ja  naurua). 

„  Sanoaksemme  totuus,  ja  sen  te  tiedätte  itsekin  san- 
gen hyvin",  jatkaa  puhuja,  „ovat  bourgeoisien  kaikki  n.  s. 
syyt  vaan  koristuksia,  millä  he  tahtovat  peitellä  —  pelkonsa 
siitä  että  kansa,  on  itse  auttava  itseään. 

Mikä  sanomaton  ero  onkaan  muuten  innostuneen  kan- 
sallisen sotaväen  ja  näiden  laumojen  välillä,  joitten  ainoana 
ajatuksena  enää  on  kuuliaisuus  ja  päällikkökunnan  pelko. 
Sehän  nähtiin  viime  sodassammekin,  joka  ei  onnistunut,  — 
kuten  nyt  jo  koko  maailma  tietää,  —  vaan  päällikköimme 
kavalluksen  takia.  Toisella  puolen  Sedän  ja  Metz,  toisella 
esim.  Besancon,  missä  vähäinen  joukko  aseellisia  maamiehiä 
puolustautui,  kunnes  antamiskäsky  tuli  —  Pariisista.  Ja  kun 
lopulta  suuri  vapaaehtoinen  länsiarmeija  näytti  tuottavan  sodalle 
onnellisen  käänteen  ja  siten  nolaavan  hallitusta,  silloin  tiesi 
viheliäinen  „  porvari a  Gambetta,  miten  tämä  oli  estettävä. 
Hän  antoi  johdannon  —  Bourbakille.  (Hyväksymisen  oso- 
tuksia).  Ja  kun  pariisilaiskommuni  "alkoi  järjestellä  oikeuden- 
mukaisempaa omaisuudenjakoa,  ketkä  silloin  riensivät  bour- 
geoisien avuksi?     Ranskan  viholliset  —   preussilaiset! 

Silloin  oli  meidän  säveä  bourgeoisiemme  pakotettu  pal- 
jastamaan itsensä,  ja  me  saimme  nähdä  tämän  kurjan  liiton, 
joka  muine  vertaisineen  yli  koko  maailman  vastustelee  ja 
vainoo  —  juuri  todellisia  isänmaanystäviä."  (Myrskyisiä  hyvä- 
huutoja). 

Puheenjohtaja  kysyi  hiukkasen  ivallisesti  tahtoiko  mah- 
dollisesti kukaan  vastustella  näitä  mielipiteitä. 

Ja  mikä  ihme!  Löytyi  todellakin  puheenjohtajan  ja 
kokouksen    sanomattomaksi    hämmästykseksi    eräs    sellainen. 

Komea  herrasmies  kiipesi  hiukan  ylhäisellä  jäykkyydellä  pu- 
hujalavalle, ja  puheenjohtaja  esitteli  hänet  vilkaistuaan  hänen 
käyntikorttiaan  kansalaiseksi,  entiseksi  everstiksi,  tohtori 
Usini. 

Mitä    kohteliaimmasti   hymyillen  ja   syvään  kumarrellen 
puolelle  ja    toiselle   selitti    hän    aluksi,    länsiarmeijan   entisenä 
everstinä,  kyllä  mielellään  näkevänsä  suurten  sotilaskustannusten 
vähenevän    ja    armeijan   sijaan   tulevan    kansallisen   puolustus- 
väen.     Mutta    hän    pyysi    kumminkin    saada    tehdä  muutamia 
muistutuksia  ...  hm  ...    kansalaisen  Campierin  intressanttia 
esitystä  vastaan.      Puhuja  ei  hänen  mielestään  ollut  tarpeeksi 
ottanut    huomioonsa    sitä    seikkaa,    etteivät    olot   muinaisessa 
Ateenassa  ja  Roomassa  olleet  .  .  .  aivan  samallaisia  kuin  nyky- 
aikaisessa Ranskassa.    Ei  myöskään  kurinpidon  tärkeyttä  oltu 
esitetty,  ja  sitä  kumminkin  preussilaisten  etupäässä  oli  kiittämi- 
nen voitoistaan  v.  1870.    (Levottomuutta  kuulijoissa).   Tärkeä 
näkökohta  oli  samoin  että  on  mahdoton  ilman  varsinaista  sota- 
palvelusta ja  opetusta  pystyä  nykyajan  aseita  käyttämään,  esim. 
tykistössä    tahi  ratsuväessä  palvelemaan,  nopeata,  mutkikasta 
komennusta  käsittämään  ja  sen  mukaan  toimimaan  j.  n.  e.    Yh- 
teiset    harjoitukset     kunnittain     ja    departementittain    olisivat 
kaikissa    tapauksissa    välttämättömiä.      Kaikki    nämät    seikat 
tekivätkin     sen,     että     edustajakamari     on     ollut      pakotettu 
myöntämään  varoja  sotalaitosta  varten.     (Huutoja:    se  ei  ole 
kauvan    elävä,    se  ei  tule  vanhaksi).      Sitäpaitse  ...   —   Pu- 
heenjohtaja   soittaa   ja   hälinä    hiljenee  sitä  myöden  kuin  me- 
luava   joukko    niin    suvaitsee.       „ Kansalainen    Usini",    lausuu 
puheenjohtaja    arvokkaasti,     „  minusta    näyttää    kuin    menisitte 
liiaksi  yksityisseikkoihin.     Olimme  ajatelleet  täällä  keskustella 
vaan    pääkohdissaan  tuosta  suuresta  koko  meidän  yhteiskun- 
nallista   ja    valtiollista    elämäämme  koskevasta  kysymyksestä, 
onko  nykyinen  armeijalaitos,   bourgeoisien  suojelusvahti,  pois- 

tettava  ja  sijaan  saatava  kansallinen  puolustusväki,  joka 
par  consrquence"  .  .  .  .  j.  n.  e.,  j.  n.  e.  Taaskin  neljännes- 
tunnin kestävä  juhlallinen  sanatulva!  —  Koko  tämän  ajan  kan- 
salainen Usini  tuijotti  suulaaseen  puheenjohtajaan,  kasvoissa 
niin  vilpitön  ihmettelyn  ja  mölmäystymisen  ilme,  että  kohtelias 
hymyily,  joka  ei  hetkeksikään  väistynyt  hänen  huuliltaan, 
alkoi  yhä  elävämmin  muistuttaa  komediiasta.  Puhujalavalla 
seisova  ryhmä  oli  niin  hullunkurinen,  että  suuresti  epäilen, 
että  pila  ei  ollut  aivan  kaukana  herra  kansalaisesta,  tohtorista 
ja  everstistä. 

Kun  kansalainen  Vaillant  vihdoinkin  lopetti,  koitti  kan- 
salainen Usini  entisellä  kohteliaisuudellaan  selittää,  että  hän 
vaan  oli  tahtonut  näyttää,  että  juuri  kysymyksestä  yleisesti 
keskusteltaessa  jotkut  yksityiskohdat  on  otettava  huomioon. 
Puheenjohtaja  alkoi  uudelleen^ pitkän  lorun  »pääpiirteistä." 
Mutta  toinen  oli  itsepäinen  hänkin  eikä  antanut  perään.  Pu- 
heenjohtaja keskeytti  hänet,  hän  alkoi  uudelleen.  Tätä  haus- 
kaa duettia  kesti  muutamat  minuutit.  Lopuksi  puhuja  antau- 
tui, yhä  suopeasti,  vaikka  vähän  epäily ttävästi  hymyillen,  jät- 
täen puhujalavan  ja  sanatulvan  puheenjohtajalle.;' 

Nyt  nousi  muuan  varapuheenjohtajista,  suuri,  jykeä,  olut- 
kuskin  näköinen  mies,  joka  säestäen  puhettaan  mitä  kuvaa - 
vimmilla~eleillä  pauhasi  ja  huusi,  että  nyt  oli  hetki  tullut,  jol- 
loin epätietoisuus  ja  verukkeet  olivat  kerrassaan  hylättävät. 
Kansa  ei  enää  ollut  lapsi,^  jota  oli  lupa  tyrannivailalla  kas- 
vattaa. Täysi-ikäisenä  miehenä  se  nyt  vaati  aseita,  ja  hyvin- 
arvoisat  kommunistit  aikoinaan  osottivat  miltä  oikea  tosi- 
kansallinen  varusväki  näyttää  ja  ketä  vastaan  sitä  tarvitaan! 
—  Se  oli  suoraa  puhetta,  ja  suosionosotuksista  ei  tahtonut 
loppua  tulla. 

Kun  kansalainen  Campier  vielä  oli  puhunut,  loi  puheen- 
johtaja Vaillant  vielä   „ pikaisen"   yleiskatsauksen  keskusteluun 

sekä  selitti  taas  neljännestunnin  ajan  ijankaikkisia  pääpiirtei- 
tään. Vihdoin  hän  ilmoitti,  —  vielä  kerran  hyvin  mairitte- 
levin sanoin  kiitettyään  harvoja  läsnäolevia  ylioppilaita,  —  ko- 
kouksen loppuneeksi. 

Näytti  siltä  kuin  hyvin  useata  olisi  tämä  viimeinen 
ilmoitus  kaikista  eniten  miellyttänyt.  Minä  lähdin  kokouksesta. 
Mutta  juuri  ulosastuessani  sain  muistutuksen  siitä,  että  oli 
tottakin  tässä  leikissä.  Muuan  vähemmän  miellyttävän  näköi- 
nen henkilö  kuiskasi  minulle:  „voilä  un  qui  devrait  passer 
le  couteau"  *).  Otaksun  että  hän  tarkoitti  tuota  kohteliasta 
everstiä,  joka  ei  häntä  yhtä  paljon  huvittanut  kuin  minua. 


Matkallani  hotelliin  illan  tapahtumat  vielä  kerran  pala- 
sivat mieleeni.  Anarkistikokoukseen  keräytynyt  yleisö  oli 
hyvin  sekalaista.  Minä  ja  varmasti  ainakin  jotkut  muutkin  „ kiro- 
tun bourgeoisien"  jäseniä  olimme  tulleet  sinne  nähdäksemme 
intressantin  kuvan  maanalaisen  politiikan  agitatsioonityöstä. 
Me  istuimme  siellä  kylmäjärkisinä,  ivallisesti  nauttien  pateet- 
tisten sanarikkaitten  puheitten  koomillisia  kohtia.  Tulin  vakuu- 
tetuksi siitä,  että  myös  tuo  hieno,  kohtelias  tohtori  ja  entinen 
eversti  Usini  oli  irvihammas,  jota  huvitti  asiallisilla  vastaväit- 
teillään ärsyttää  herra  presidenttiä  ja  herroja  varapresidenttejä 
ja  houkutella  heidät  puhumaan  enemmän,  kuin  mitä  he  ehkä 
oikeastaan  halusivatkaan.  Meillä  ei  kokoukseen  tullessamme 
ollut  vähintäkään  myötätuntoisuutta  eikä  kunnioitusta  herrojen 
kommunistien  ja  anarkistien  ihanteita  kohtaan,  ja  me  palasim- 
mekin   sieltä  kääntymättöminä,   parantumattomina. 

Ja  kumminkin  oli  minulla  jotakin  jälellä  tästä  illasta. 
Mitä    olin    nähnyt    kourallisen    näitä    suuren    yhteiskunnallisen 

*)     Tuossa  yksi,  jonka  pitäisi  saada  maistaa  veistä. 

mullistuksen  väsymättömiä  uurastajia,  jotka  todellakin  uskovat 
sen  suuriin  tehtäviin  ja  niitten  toteuttamisen  mahdollisuuteen. 
Kuinka  ovat  nämä  miehet  joutuneet  anarkismin  armeijaan? 
Mistä  tulee  tämä  kiihkoisa  usko,   tämä  vihan  vimma? 

Ei  voitane  kieltää  sitä  todistettua  seikkaa,  että  monet 
niistä  miehistä,  jotka  julkisesti  esiintyvät  anarkistien  ja  niiden 
henkiheimolaisten  piirien  johtajina  ja  kiihoittajina,  tekevät  sitä 
vaan  oman  etunsa  takia,  tuntematta  vähintäkään  myötätuntoi- 
suutta  ja  luottamusta  siihen  asiaan,  jonka  puolesta  he  toi- 
mivat. He  tietävät  mitä  rahvaan  joukot  tahtovat  kuulla.  He 
tyydyttävät  tätä  makua  ja  kantavat  työstään  maksun. 

Mutta  tuo  suuri  joukko  on  vahvauskoista.  Se  on  lu- 
jasti vakuutettu  siitä,  että  nykyisissä  yhteiskuntaoloissa  ei  ole 
ainoastaan  erityisiä  epäkohtia,  vaan  että  se  on  juuriaan  myö- 
ten vääryydelle  ja  valheelle  perustettu.  Se  uskoo  todellakin, 
että  suuri  yhteiskunnallinen  mullistus  on  tuleva  vereen  upot- 
tamaan ylemmät  kansanluokat,  tykkänään  murskaamaan  ny- 
kyisen yhteiskuntaelämän  uskontoineen,  sivistyksineen,  oikeus- 
järjestyksilleen, sen  taloudellisine  edistyksineen,  laitoksineen 
ja  keksintöineen  sekä  tulella  hävittämään  kaiken  tämän  rau- 
niotkin. Se  uskoo,  että  tämä  hävittävä  maailmanmyrsky  ei 
ainoastaan  pane  kuolonkelloja  soimaan  nykyiselle  vanhalle 
kulttuurille  ja  yhteiskunta-elämälle,  vaan  samalla  riemuitse- 
vin äänin  tervehtimään  uuden  onnellisen  ajanjakson  koittoa. 
Silloin  alkaa  tuhatvuotinen  valtakunta,  yleinen  hyvinvointi, 
tasaisesti  ja  runsaasti  kaikille  jaettuna,  ei  mitään  vai- 
voja, ei  kärsimyksiä,  lyhyesti  sanoen:  uusi  paratiisi  maan 
päällä. 

Tämä  samalla  kertaa  lapsellinen  ja  saatanallinen  kat- 
santokanta on  vähitellen  syntynyt  köyhälistön  joukossa  ja  sitä 
äheisissä  kansankerroksissa.  Heillä  on  silmiensä  edessä  ollut 
—  usein  hyvinkin  lähellä   —   koko  vuosisatamme  rikkauksien 

loisto  ja  yltäkylläisyys,  näitten  aikaansaama  ylellisyys,  mielet- 
tömät nautinnot  ja  tuhlaus.  Mutta  he  näkevät  samalla  Tan- 
taluksen  tuskia  tuntien  itsensä  kykenemättömiksi  laillista  tietä 
pääsemään  tästä  onnesta  osallisiksi.  Sitä  katkerammin  tun- 
tevat he  elämän  varjopuolet  ja  vaikeudet,  jotka  ovat  heidän 
osalleen  tulleet.  Ne  ovat  nähneet  ja  kokeneet  paljon  vää- 
ryyttä, valhetta,  petosta  omissa  riveissään  ja  myöskin  ylem- 
pien luokkien  keskuudessa.  Omien  kokemuksien  vahvikkeeksi 
tulee  kaikki  se  mitä  tuhatkielinen  Fama  kirjapainojen,  kansan- 
kokousten ja  julkisen  kiihotuksen  kautta  kertoo,  maalaten 
todellisuutta  mustemmaksi  kuin  se  onkaan  sekä  vapaasti  kek- 
sien ja  kuvitellen  yhä  uusia  kiihoittumisen  aiheita. 

Tällaista  yhä  jatkuvaa  vaikutusta  vastaan  alimmilla 
kansankerroksilla  monessa  paikoin  on  hyvin  heikko  vastus- 
tusvoima.  Heidän  uskonnolliset  käsitteet  ovat  hämärät  tahi 
lamaantuneet,  heidän  vastuunalaisuuden  tunne  tylsynyt.  Heiliä 
ei  ole  minkäänlaista  kunnioitusta  yhteiskuntajärjestystä  koh- 
taan. Semmoisenaan  eivät  tiedä  panna  arvoa  vuosisatain 
kannattamaan  vakuutukseen  oikeudesta  ja  totuudesta.  His- 
torian opetuksia  he  eivät  tunne.  He  eivät  tiedä,  että  yhteis- 
kunnalliset olot,  joissa  he  nyt  elävät,  ovat  entisiä  äärettömän 
paljoa  paremmat.  He  eivät  ymmärrä,  että  juuri  nämät  olot 
ovat  ihmiskunnan  tuhatvuotisen  tuskallisen  ja  vaivalloisen  kehi- 
tystyön luomia.  He  eivät  voi  käsittää  sitä  järkeä  jopa  vält- 
tämättömyyttä, joka  on  yhteiskuntaoloissa  ja  -laitoksissa,  jotka 
pintapuolisesti  katsottuina  heistä  ehkä  eivät  näytä  oikeuden 
mukaisilta.  He  eivät  senvuoksi  myöskään  usko,  että  —  jos 
nykyaikainen  kulttuuri  voitaisiin  kerrassaan  pyyhkäistä  pois  — 
tähänastisen  kehityskulun  vielä  kerran  tulisi  uudistua  juuri  sen 
vuoksi  että  se  on  ollut  ja  on  sisimmän  ihmisluonnon  synnyt- 
tämä. Ja  sitä  ei  yhteiskunnallisten  mullistusten  kautta  muu- 
teta,    olkoot    ne    miten    perinpohjaisia    tahansfc.      Uneksittua 

paratiisia  ci  saavuteta,  ennenkuin  ihmisten  luonto  on  siksi 
jalostunut,  että  he  ovat  kelvolliset  astumaan  tuon  heijastavan 
onnellisuuden  autuaallisiin  majoihin.  Mutta  siihen  ei  anarkis- 
min tietämättömyydellä  ja  vihalla  päästä! 

Tietämättömyys  ja  viha,  —  nepä  ovat  ne  kaksi  juurta, 
joilla  anarkismi  imee  voimaansa  alempien  kansanluokkien 
tyytymättömyydestä,  jota  todelliset  tai  luulotetut  yhteis- 
kunnalliset vääryydet,  itse  aikaansaatu  tahi  syytön  kurjuus 
synnyttää  ja  ylläpitää.  Europassa  ja  Amerikassa  —  etu- 
päässä katoolisissa  maissa,  missä  kansan  sivistys  on  puut- 
teellisempi, —  leviää  sen  myrkyttävä  saasta  hiljalleen  kyte- 
vän tulen  tavoin  jäytäen  nykyisen  yhteiskunnallisen  järjestyksen 
perustuksia,  ja  uhaten  äkkiä  leimahtavilla  liekeillään  hävit- 
tää   kansojen  henkisen  ja  aineellisen  hyvän. 

Onko  saasta  tuleva  myöskin  etäiseen,  hiljaiseen  Suo- 
meemme? Kuka  tietää?  Meidän  päivinämme  helppoine  kulku- 
neuvoineen, vilkkaine  kansainvälisine  liikkeineen,  taudinsieme- 
net  leviävät  laajalle.  Ja  voihan  joitakuita  anarkismibasilleja 
meidänkin  rannoillemme  joutua.  Mutta  toivoa  kai  voi,  ettei- 
vät ne  siellä  löydä  sitä  vihan,  kurjuuden  ja  tietämättömyyden 
maaperää,  jota  ne  tarvitsevat  elossa  pysyäkseen  ja  enentyäk- 
seen.  Suomen  terveet  yhteiskunnalliset  olot,  meidän  ankara 
ja  kaikille  avoin  oikeusjärjestelmämme,  varma  ja  verrattain  hyvä 
toimeentulo,  minkä  kelpo  työmies  täällä  saavuttaa,  kahoava 
kansansivistys  sekä  vihdoinkin  isänmaanrakkaus  ja  työväen- 
luokkamme terve  järki  ovat  vaikuttimia,  joiden  pitäisi  kyetä 
vastustamaan  yhteiskunnallisen  anarkismin  verisiä  ja  järjettömiä 
opetuksia. 


SANTERI   INGMAN 

SANTERI  INGMAN. 


HEVOSTEN  HAUSSA. 


I AITTEN  mittaus  ja  isojako  on  nyt  lopullisesti  mää- 
rätty toimeenpantavaksi  Kemijärvellä,  Kuola  järvellä 
ja  Kuusamossa  .  .  .  a 
Tämä  virallinen  tiedonanto  valtiopäiväin  päätöksen  vah- 
vistamisesta tuntuu  varmaankin  jokaisesta  lukijasta  aivan  luon- 
nolliselta, ajan  kehityksen  vaatimalta  eikä  sen  enempää  mer- 
kitystä sisältävältä.  Yksin  minun  mielessäni  tuo  uutinen,  kun 
sen  sanomalehdissä  luin,  oli  omiaan  synnyttämään  enempiäkin 
mietteitä,  kuluneen  lapsuusajan  kaipauksellisia  muistoja,  miltei 
surun v oi tt oista  kaihoa.  Siis  sielläkin!  —  niin  ajattelin.  Siis 
tuohon  vanhaan  kotipitäjäänikin,  jossa  näihin  asti  toki  vielä 
maat  ja  metsät  olivat  yhteiset,  jossa  rajattomat,  pyykittömät 
erämaat  vielä  olivat  luonnon  jättämältä  jäi  eitä  lohkomattomat 
ja  silpomattomat,  kaikkien  asukkaiden  yhtäläisesti  käytettävät, 
sinnekin  siis  tulee  nyt  mittari  linjojaan  aukomaan  ja  rajapaa- 
siaan  rakentamaan  ja  lohkomaan  metsät  ja  suot  ja  laidunmaat 
ja  vuoriston  jylhät  tunturit  ja  erämaan  neitseelliset  lehdot . . . 
Vanha,  esi-isäin  aikuinen  yhteisomaisuus  on  lopussa,  salonmaat 

saroissa,  kulkija,  joka  aroja  astelee,  ei  voi  kuvitella  kulke- 
vansa puhdasta  erämaata,  sillä  onhan  maa,  jota  hän  polkee, 
Mikkolan  tai  Mäkelän  tai  Mäkimikkolan  .  .  . 

Lapsuuden  muistot  noista  Kuusamon  entisistä  jakamat- 
tornista  erämaista  palaavat  mielikuvitukseeni  ja  kirkastuvat 
siinä.  Ja  selvemmin  kaikkia  muita  muistuu  mieleen  eräs  retki 
sydänmaan  lohko mattomassa  luonnossa,  eräs  hevosten  haku- 
retki erämailta,  jolla  retkellä  olin  mukana  kymmenvuotiaana 
naskalina.  Näiden  tällaistenkin  retkien  aika  on  nyt  siis  maas- 
samme lopussa  —  laidunmaat  ovat  jaetut  ja  aidotetut,  erä- 
maat mitatut  ja  erotetut,  metsät  luetut  ja  merkityt  ja  hevosten 
laukkomapaikat  laissa  määrätyt.  Siksi  tahdon  vielä  väistyvän 
ajan  muistonpirstaleena  kertoa  tuon  mieleeni  palanneen  he- 
vosten hakuretken  Kuusamon  erämailta. 


Puolensadan  neliöpeninkulman  laajuisen  pitäjän  hevoset 
laskettiin  kaikki  keväisin  laitumelle  laidattomalle  sydänmaalle 
ja  siellä  ne  kohta  hakivat  toisensa  ja  muodostivat  yhden  ai- 
noan suuren  Jperheen,  sataisen  lauman,  joka  kesäkauden  va- 
paasti takamaita  kierteli  parhaita  laitumia  valikoiden  ja  joka 
siellä  kolmikuukautisessa  vapaudessaan  niin  metsistyi  ja  vil- 
liytyi, että  J,  se  "syyspuoleen  oli  kuin  kesyttömäin  arovarsain 
hillitön  karja.  Koko  kesän  saivat  näet  hevoset  tavallisissa 
oloissa  häiritsemättä  olla  „ sydänmailla",  niitä  ei  yritettykään 
sieltä  kyliin  kuljettamaan,  ennenkuin  syyspuoleen,  jolloin  joka 
talosta  lähti  miehiä  viikon  eväillä  hevosia  kotiin  „ hakemaan u 
ja  pyydystämään.  Kesätöitä  varten  jätettiin  joka  kyläkuntaan 
aina  joku  koni  kotosalle  aituuseen  ja  sitä  lainailtiin  sitten  ru- 
kiinpanoa  varten  talosta  taloon,  —  viljelykset  olivat  vähäiset, 
rukiin  viljelys  varsinkin. 

Mutta  pappilaan  tarvittiin  eräänä  kesänä  hevosia  aikui- 
semmin kotiin,  lapsia  oli  lähetettävä  kouluun,  —  22  penin- 
kulman päässä  olevaan  kaupunkiin  —  ja  siksi  täytyi  tuossa 
elokuun  puolivälissä  lähettää  miehet  sydänmaille  hevosia  ha- 
kemaan. Se  ei  ollutkaan  vähäinen  homma.  Kaksi  renkiä, 
Juuso  ja  Samppa,  pantiin  viikon  retkelle,  mutta  kun  oli  kolme 
hevosta  tuotava  kotiin,  täytyi  sitä  kolmattakin  hevosta  varten 
vielä  saada  ajaja  —  erämaan  vapaudessa  metsistyneet  hevoset 
eivät  näet  irtaaltaan  ruvenneet  seuraamaan  pois  salolta  —  ja 
siksi  kolmanneksi  hakijaksi  päästettiin  monen  miettimisen  pe- 
rästä ja  omasta  hartaasta  pyynnöstään  tämän  kirjoittaja,  kym- 
menvuotias vekara,  lyhyt  vain  vanttera.  Varattiin  riittävät 
eväät,  tiedusteltiin,  millä  pitäjän  kulmalla  hevoslauma  oli  vii- 
meksi kuulunut,  tervattiin  saappaat  ja  voideltiin  varret  —  ja 
aamulla   aikuisin  oli  lähdettävä. 

Reippaana  ja  miehevänä  siinä  jo  aamusumun  aikana 
tehtiin  lähtöä  pappilan  pihalta,  —  minä  kuljin  edestakasin 
hiukan  kärsimättömänä  ja  napsauttelin  olalle  käärittyjen  suit- 
sien perillä  saappaanvarsia,  jotka  polvien  alta,  pohkeiden 
päällä,  olivat  remmeillä  lujalle  kiristetyt,  ja  halveksin  nais- 
väkeä, joka  hieman  mieli  hätäilemään,  miten  muka  »lapsi- 
raukka" jaksanee  moisen  retken  vaivat  kestää.  Miehet  neu- 
vottelivat vielä  suunnasta,  minne  oli  lähdettävä.  Hevoslauma 
oli  viimeksi  kuultu  liikkuvan  Tavajärven  takamailla,  pitäjän 
itäisellä  perukalla,  mutta  siitäkin  oli  jo  pari  viikkoa  ja  sen 
jälkeen  ne  olivat  jo  voineet  sydänmaita  myöten  samota  vaikka 
Kitkan  rannoille  taikka  Poussun  perille.  Vaan  mikä  siinä 
auttoi,  Tavajärvelle  päin  sitä  nyt  ensiksi  ainakin  oli  painut- 
tava, sielläpähän  sitten  kuultanee  .  .  .  Tavajärvelle  oli  puoli- 
kymmentä  peninkulmaa,  illaksi  oli  ehdittävä  edes  Muojärven 
takimmaisiin  taloihin. 

Astuttiin  rivakasti  Tolpanniemeen,  —  eellimmäisnä  tämän 
kirjoittaja  varmana  kuin  varsa,  aina  väliin  hihkasten  ilosta  ja 
elinvoimasta  ja  väliin  hypäten  mutkia  tiepuoleen  marjoja  poimi- 
maan tai  teiren  poikuetta  säikyttämään.  Leikkiä  se  oli  tämä 
astunta  ja  leikkiä  se  oli  vielä,  kun  Tolpanniemestä  venheellä 
lähdettiin  oijustamaan  Kuusamon-  ja  Muojärven  aavoja  selkiä 
pitkin.  Soudettiin  ja  käveltiin  vuoron  päältä  ja  ajoissa  syö- 
tiin iltanen  Muojärvellä,  hyvällä  mielellä  ja  rohkeilla  toiveilla. 

Mutta  muojärveläiset  puistelivat  päätään  kun  asiamme 
kuulivat.  Ei  ollut  hevoslaumaa  kuulunut  heidän  takamaillaan, 
ei  Tavajärvelle  saakka,  minne  lienevät  siellä  nähdyt  hevoset 
sittemmin  painuneetkaan,  vaikka  lienevät  menneet  Venäjän 
puolelle,  näin  syyskesästä  ne  usein  tekevät  hyvinkin  pitkiä 
retkiä.  Sampan  silmät  muljottivat  tylsinä  näitä  arveluja  kuul- 
lessaan ja  miettiväksi  se  kävi  Juusokin,  vaikka  hän  varmalla 
äänellä  mu  o  Järveläisille  vastasi: 

—  No,  mikä  siinä  on,  jos  ovat  menneet  Venäjän  puo- 
lelle, niin  löytyneväthän  nuo  sieltäkin,  kun  haetaan  ja  haetta- 
vat ne  nyt  ovat.      Painetaan  vain  jälestä. 

Aamulla  painuttiin  metsäpolkua  pitkin  sydänmaalle,  suo- 
rinta tietä  oikasemaan  Tavajärven  kyliin.  Rivakasti  astuttiin 
alkumatka,  hyllyvät  suotkin  tarvottiin  hilpeällä  mielellä  ja 
päiväpaisteisella  kankaalla  kuivattiin  kastuneita  housunpolvia, 
eväitä  maistettaessa  ja  tupakkajuttuja  juteltaessa.  Vaan  päi- 
vän kuluessa  ainakin  nuorimman  astujan  into  jo  isosti  lai- 
meni, ei  viskellyt  hän  enää  mutkia  tiepuoleen  eikä  välittänyt 
vesakoissa  pyrähtävistä  koppeloista.  Maat  olivat  vuoroin 
vuoriset,  vuoroin  soiset;  kun  oli  päästy  kiipeämästä  korkealle 
harjalle,  josta  erämaata  näkyi  laajasti  ympärillä  —  koillisesta 
hohti  alinomaa  Nuorusen  mahtava  laki  varmana  tienviittana  — , 
laskeuduttiin  taas  suolle,  jonka  porrastus  oli  uponnut  tietymättö- 
miin ja  jossa  joka  askeleella  vaipui  polvia  myöten.    Mutta  väsy- 

mystä  ei  saanut  näkyä  —  oltiinhan  vasta  alkutaipaleella  -  eikä 
nureksimista  kuuluapa  siksi  ääneti  astuttiin  perävilkkaa  eteenpäin, 
kunnes  ikäpuoleen  vihdoin  erämaa  aukesi  ja  näkyi  viljelystilkkuja 
ja  taloja  järven  rannalla.  Vaan  niin  olikin  silloin  uupunut  pienin 
hakumiehistä,  että  hän  hetipaikalla,  nurmikolle  viskauduttuaan, 
siihen  nukkui  niin  syvästi,  että  hänet  vaivoin  saatiin  valveille, 
kun  saunaan  kutsuttiin  ja  yöllä  oli  tupaan  vuoteelle  mentävä. 
Mutta  vielä  hullummin  se  oh  Sampan  laita;  hän  ei  herännyt 
saunaan  ollenkaan  eikä  iltasellekaan,  joka  hänestä  oli  vielä 
suurempi  vahinko,  hän  makasi  pihalla  seiväskasan  kupeella, 
kunnes  yöllä  vilu  vihdoin   ajoi   pirttiin. 

Tällävälin  oli  Juuso  tiedustellut  kyläläisiltä  hevoslauman 
kulkua.  Se  oli  viimeksi  nähty  Enojärven  tienoilla,  ja  oli  se 
silloin  ollut  kulussa  pohjoiseen  päin,  Tavajärven  itärantaa 
kohden.  Vaan  ei  kukaan  ollut  sitä  sen  koommin  kuullut,  se 
pysytteli  nähtävästi  rajajärvien  heinäisillä  rannoilla,  jossa  ei 
oltu  kuljettu,  ellei  se  jo  ollut  ehtinyt  Siikajärville,  kukaties 
Paanajärville  saakka.  Kaikki  pitäjän  hevoset  olivat  olleet 
yhdessä  ryhmäkkeessä,  niinkuin  syyspuoleen  ainakin,  ja  silloin 
ne   tavallisesti  kulkevat  pitkiä  matkoja. 

—  Sieltäpä  nuo  löytynee,   tuumi  Juuso  hätäilemättä. 

—  Löytyy  ne,  kun  aikaa  panee,  lohduttivat  tavajärve- 
läisetkin,   vaikka  se  olikin  heikonlainen  lohdutus. 

Päivän  noustessa  oltiin  taas  liikkeellä,  soudettiin  Tava- 
järven poikki  ja  lähdettiin  sen  itäistä  rantaa  astumaan  poh- 
joiseen päin,  nyt  aivan  tiettömiä  lehtoja  pitkin,  poluttomia 
kankaita,  rastittomia  soita.  Nythän  vasta  oltiin  oikeilla  haku- 
mailla,  nythän  vasta  sai  ruveta  kuuntelemaan,  kuuluisiko  kel- 
lojen kilkettä  sydänmaan  hiljaisuudesta.  Ja  niin  kulkeekin 
Juuso  etummaisena  ja  heristelee  ehtimiseen  korviaan.  Py- 
sähtyy jokaiselle  vaaralle,  tähystää  ympärilleen  joka  taholle, 
tutkii  tuulen  suunnan  ja  kuuntelee.    Jokaisella  kankaalla  laskee 

hän  korvansa  maata  vastaan,  joka  suon  reunassa  kumartuu 
hän  tarkastamaan  mutaan  painuneita  kavionjälkiä.  Ei  kuulu 
kellojen  kilinää,  ei  kavion  kapsetta.,  ei  näy  vereksiä  jälkiä 
missään. 

Samotaan  päivä  aamusta  iltaan  tietöntä  erämaata  pit- 
kin, levätään  väliin,  haukataan  eväitä  ja  astutaan  taas.  Samp- 
pa kulkee  jälimmäisnä  ja  murisee.  Hevoset  eivät  tietysti 
ole  tässä  päässä  pitäjääkään,  parasta  lie  palata  kyliin  ja  odot- 
taa ja  tiedustella.  Mutta  Juuso  ei  häntä  kuuntelekaan,  tarpoo 
vain  eteenpäin  vetelätä  suota.  Illalla  tehdään  nuotio  harjun 
rinteelle  ja  nukutaan  kalliosammaleella.  Samppa  tekee  kiu- 
saa nuorimmasta  hakijasta,  kysyy,  eikö  tekisi  mieli  pappilan 
vinttikamariin  pehmoselle  vuoteelle  ja  eikö  haluttaisi  lämpöistä 
ikamaitoa  ja  ruisjauhopuuroa.  Eikä  itku  ole  kaukana  kiusa- 
tun kurkusta,   mutta  uni  sen  tyreyttää. 

Yöllä  kääntyy  ilma  sateiseksi,  tuuli  repii  pilviä,  kuus- 
ten latvat  raskaasti  humajavat,  koko  luonto  on  märkää  ja 
ikävää.  Tietöntä  taivalta  jatketaan  yhä,  kierretään  järviä, 
kiipeillään  vaaroja,  vaan  aina  yhtä  tyhjällä  menestyksellä. 
Usein  on  Juuso  kuulevinaan  tuulen  huminasta  kellojen  ääniä, 
vaan  kun  hän  painuu  maahan  kuuntelemaan,  huomaa  hän 
erehtyneensä.  Hiukan  toivottomaksi  kääntyy  jo  hänkin.  Pian 
ollaan  kai  Siikajärven  rannalla,  lähellä  Venäjän  rajaa,  ja  jos 
ei  sielläkään  hevoslaumaa  kuulu,  niin  mihinkä  sitten  .  .  .  ? 

Näitä  allapäin  keskusteltaessa  saavutaan  taas  suon  reu- 
nalle. Mutta  silloin  katkiaakin  Juusolta  alotettu  lause,  hän 
hyppää  mättäältä  mättäälle  ja  kyykähtää  syvälle  tutkimaan 
liejuista  mutaa. 

—  Tästä  ne  on  menneet,  ovat  hittosoi,  huutaa  hän 
innoissaan.  —  Nämä  jäljet  eivät  ole  kuin  päivän  tai  parin 
ikuiset,    jälillä    ollaan.      Kohta    tästä    istutaan    kahareisin    elä- 

Samppakin  saapuu  paikalle  ja  hänen  on  tietysti  vel- 
vollisuus epäillä. 

—  Menneenkesäisiä  jälkiä,  mitä  lienevät,  murisee  hän, 
mättäälle  istuen. 

Vaan  Juuso  rientää  jo  suolla,   huutaen: 

—  Siihen  elä  jää  nyt  istumaan,  tuolla  aholla  me 
jo  varmaankin  kuullaan  Ruskon  messinkikellon  äänen  leh- 
dosta .  .  . 

Saatiin  astua  se  aho  ja  saatiin  astua  vielä  monta  muu- 
takin, eikä  kuulunut  Ruskon  messinki  kelloa  eikä  muitakaan 
kelloja  lehdosta.  Vaan  Juuso  tutki  joka  notkossa  jälkiä,  joita 
oli  virstan  leveydeltä,  ja  vaakuutti,  että  oikeassa  ollaan.  Ja 
eräällä  kankaalla  hän  vihdoin  iltapäivällä  pysähtyi  ja  viittasi 
kädellään  meitäkin  tekemään  samoin.  Kuuluiko  mitään?  Kuu- 
lui. Kellojen  kilinää  etäältä,  monen  eri-äänisen  kellon  kau- 
kaista kalketta,  joka  tuulen  vaikutuksesta  toisena  hetkenä 
vaikeni,  toisena  taas  selvästi  soi.  Nyt  sen  jo  mekin  varmasti 
kuulimme.  Ja  ääntä  kohden,  syvään  vesakkoon,  lähdettiin 
kankaalta  kiirein  askelin  suoraan  laskeutumaan. 

Ääni  katoo  hetkeksi  vaan  soi  taas  kimakammin  ja  joka 
noron  rinteessä  ollaan  yhä  lähempänä  noita  kilkattavia  kelloja. 
Siellä  on  hevoslauma  ja  satainen  se  onkin,  se  kuuluu  jo  kuu- 
loalueen laajuudestakin.  Maa  on  alavaa  pensaikkoa,  pieni 
puro  kiertelee  sen  läpi  ja  tätä  puron  reunaa  kiirehdimme  me 
tihkusateessa  eteenpäin,  muistamatta  väsymystä  tai  märkyyttä. 
Kellothan  kilkattavat  tuossa  aivan  vieressä.  Jo  saavumme 
pienen  aukean  reunalle  ja  siinä  näemme  leppien  lomitse  en- 
simmäiset hevoset,  jotka  puron  partaalla  jyrsivät  nurmea  ja 
huiskuttavat  harjojaan. 

Pysähdytään,  huokastaan,  pidetään  pieni  sotaneuvottelu. 
Ilta     on     käsissä.       Silloin    ovat    hevoset,     päivän     syötyään, 

tavallista   levottomammat,    säikkyvät  vähästä  ja  lähtevät  kuk- 
komaan. 

—  Kun  ei  lie  parasta  maata  yö  tässä  ja  koettaa  aamulla, 
tuumii  Samppa,  jota  laiskottaa. 

Waan  Juuso  puistelee  päätään. 

—  Aamulla  ne  voivat  olla  jo  parin  neljänneksen  päässä, 
hae  ne  sitten  sieltä.  Täytyy  koettaa  jo  heti,  mutta  taidolla, 
sievästi. 

Juuso  on  jo  aikoja  sitten  tuntenut  Ruskon  messinki- 
kellon  äänen  etäämpää  oikealta  ja  Laukin  kimakampi  tiuku 
on  myös  kilkattanut  sieltäpäin.  Sinne  siis  varovasti  pensai- 
den lomitse  astutaan,  aina  väliin  pysähdellen  kuuntelemaan  ja 
katsomaan  hevosia,  jotka  pienemmissä  ryhmissä,  kymmen- 
kunta tai  parikymmentä  kussakin,  syövät  tai  makailevat  au- 
keoilla. Arkoja  ovat.  Kun  me  vähänkään  astumme  näky- 
viin leppäin  alta,  porhaltaa  pensaan  takaa  esiin  peljästynyt 
hepo  helistellen  tuhannesti  kelloaan;  se  seisattuu  tuokioksi, 
ojentaipi  eteenpäin  sieramet  suurina  ja  silmät  pyöreinä  meitä 
katsomaan,  ikäänkuin  se  ei  enää  kesäisen  vapauden  jälestä 
tuntisikaan  ihmisolentoja;  viskaa  sitten  halveksuen  takapuol- 
taan ja  karauttaa  täyttä  neliä  kentän  poikki,  toiset  lähinnä 
olevat  hevoset  perästä,  niin  että  koko  vesakko  kajahtaa 
kellojen  kilinää  ja  kavioiden  töminää. 

Onneksi  ei  ollut  Rusko  tuossa  pakenevassa  parvessa, 
se  on  vielä  edessäpäin  ja  sitä  kohden  nyt  yhä  varovammin 
astumme. 

Norossa,  johon  painumme,  tuntuu  sateensekainen  ilta- 
kaste jo  varsin  viileältä  ja  meitä  puistattaa  kävellessämme, 
—  jännityskinkö  sen  vaikuttanee.  Tuolla  syö  rauhallisna  suu- 
renlainen  hevoslauma;  joku  tamma  imettää  varsaansa  ja  kaksi 
vanhempaa  konia  hankaa  harjojaan  koivun  valkoiseen  kylkeen. 
Pari   orhitta  hyppii  vastakkain  takajaloillaan  —  tämä  tapahtui 

näet  siihen  onnelliseen  aikaan,  jolloin  orivarsojakaan  ei  vielä 
oltu  kielletty  käymästä  vapaasti  laitumella  ja  lisäile  m  ästä  mie- 
linmäärin  perheitä  —  ja  ne  hi  mahtavat  joskus  leikkinsä  se- 
kaan. Vaan  meidän  huomio  kääntyy  lepikon  rintaan,  jossa 
Rusko  raskuttaa  saraheinää  ja  helistelee  vaskista  kelloaan. 
Keskellä  aukeaa  seisoo  Laukki  häntäänsä  heilutellen  ja  Lii- 
nakkotamma,  nuorin  ja  levottomin  kaikista,  astelee  parastai- 
kaa puron  reunaa  pitkin  suurempaa  hevosryhmää  kohden. 

—  Kun  saisi  Liinakon  erotetuksi  noiden  toisten  jouk- 
koon menemästä,  kuiskaa  Samppa,  joka  hänkin  jo  on  vil- 
kastunut. 

—  Sitä  elä  yritäkään,  Ruskoa  meidän  on  pyydystettävä, 
vastaa   Juuso,  kättään  heristellen. 

Hän  hiipii  lepikon  rintaa  pitkin,  hakee  leipäpalan  lau- 
kustaan käteensä  ja  kätkee  suitset  selkänsä  taa.  Aukean 
reunalle  ehdittyään  astuu  hän  näkyviin,  seisattuu  tuokioksi  ja 
lähtee  taas,  kun  Rusko  ei  häntä  vielä  ole  huomannut,  varo- 
vasti kävelemään  eteenpäin.  Ruuna  syö,  raskuttaa  sarahei- 
nää. Jo  kuulee  se  risauksen,  kohottaa  päätään,  hytkähtää. 
Se  nojautuu  etujalkoihinsa,  kaartaa  kaulansa  yhä  korkeam- 
malle; sieramet  laajenevat,  silmät  aukenevat  yhä  suuremmiksi, 
korvat  heristyvät  pystyyn.  Se  ei  näytä  ollenkaan  oivaltavan, 
mistä  tässä  on  kysymys,  jokin  hämärä  muisto,  muisto  isän- 
nästä, ajajasta,  suitsista  ja  aisoista  lennähtää  ehkä  läpi  sen 
mielikuvituksen,  jonka  kolmikuukautinen  vapaus  jo  on  aivan 
erämaan  ohjattomaan  itsenäisyyteen  totuttanut,  mutta  se  näyt- 
tää empivän,  mitä  tällaisessa  tapauksessa  on  tehtävä. 

Juusokin  pysähtyy  epäilevänä,  ojentaa  leipäpalaa,  mai- 
rittelee. 

—  Rusko,  Rusko,   tso,   tso  .  .  .   suk,   suk,   suk  .  .  . 
Rusko  tekee  jo  hypyn  sivulle  ja  pysähtyy  valmiina  pä- 
räyttämään  tulisen  laukan  vapaalle  arolle.    Mutta  jokin  tenho- 

voima  näyttää  sentään  pidättävän  sitä  paikoillaan,  verkka- 
seen  se  vain  etenee  pitkin  lepikon  rinnettä.  Siitä  Juusokin 
rohkaistuu,  astuu  jo  rivakammin  Ruskoa  kohden  leipää  ojen- 
taen ja  toisella  kädellään  yhä  kätkien  suitsia  seljan  taa. 
Minä  seuraan  lepattavin  sydämmin,  mieli  kireälle  jännitty- 
neenä, taaempana,  nähdäkseni,  onnistuuko  Juuso  tärkeässä 
yrityksessään.  Nyt  hän  on  jo  aivan  lähellä  Ruskoa  ...  nyt 
hän  jo   kurottaa  kättään  .  .  . 

Silloin  helähtää  vierestä,  pensaiden  takaa,  raivokas  kel- 
lojen kilinä  ja  sieltä  kaikuu  kavioiden  kapse,  joka  melkein 
lyö  korvat  lukkoon.  Meidän  ohitsemme  noroa  pitkin  viilet- 
tää parinkymmenkelloinen  hevoslauma  minkä  suinkin  kunkin 
käpälästä  lähtee.  Se  on  kuin  pieni  maanjäristys.  Meidät 
yhtäkkiä  huomatessaan  tekevät  hevoset  vielä  hurjan  hypyn 
oikealle,  kääntyvät  siitä  ylös  kangasta  kohti  ja  laskevat  yhtä 
laukkaa  mäen  päälle.  Siinä  vain  vilkkuu  kavioita  näreiden 
välissä  ja  muitten  joukossa  kapsavat  siellä  Ruskonkin  kaviot. 
Mutta  seuraavassa  tuokiossa  on  jo  koko  lauma  kateissa,  kan- 
kaan takana.  Me  seistään  norolla  yksin,  seistään  kauan 
ällistyneinä  ja  äänettöminä,  Juusokin  yhä  vain  leipää  kädes- 
sään ojentaen,  mutta  naama  tavallista  pitempänä.  Vasta  kot- 
vasen kuluttua  hänen  huuliltaan  pääsee  kirous. 

—   Samppa  olisi  suoliinsa  hirtettävä  .  .  . 

Se  oli  näet  Sampan  syytä  kaikki  tämä,  hän  ei  ollut 
malttanut  pysyä  alallaan,  vaan  oli  lähtenyt  pensaan  taaitse 
muka  sittenkin  estämään  Liinakkoa  yhtymästä  päälaumaan. 
Ja  sitävarten  oli  hän  huitonut  käsillään,  mutta  siitä  olivat 
pilalle  pillastuneet  sekä  Liinakko  että  muut  hevoset,  säikäys 
oli  sähkön  tavoin  yhdessä  silmänräpäyksessä  sätkähtänyt  läpi 
koko  kesyttömän  lauman,  —  ja  siellä  se  nyt  pakeni  harju- 
jen takana.  Toisetkin  hevoset  norosta  kuuluivat  yhtyvän 
pakeneviin,    yhteistä   laukkaa  painettiin  salolle,   kellojen  kalke 

loittoni    ehtimiseen    ja    nopeasti.      Vielä    kuului    kilaus,   toinen, 
vaan    jo    hyvin  kaukaa.     Jos  hevoslauma  läpi  yön  tuota  me- 
noaan  menee,   on  se  huomenna  jo  Sallon  tuntureilla. 
Juuso  sytytti  piippunsa. 

—  Samppa,  lauko  jälestä  nyt  ja  vikkelään,  murisee 
hän  tulen  saatuaan. 

—  Mikset  viskautunut  Ruskon  selkään,  kun  jo  vie- 
ressä olit?   —  siten  koettaa  Samppa  lyödä  asiata  leikiksi. 

—  Mikset  .  .  .  vaan  ensi  kerralla  minä  sinut  sidon 
puuhun  .  .  . 

Hetkisen  niin  miehet  hämmästelivät,  mutta  eihän  siinä 
ollut  muuta  neuvoa,  kuin  lähteä  kankaalle  nuotion  tekoon  ja  sii- 
hen yöpymään,  ilta  jo  pian  hämärsi.  Vaan  kenkiään  riisuessaan 
marisi  Juuso  vielä,  että  Sampalta  hän  kiskoo  pieksunpaikkuura- 
hat,  kun  niitä  taas  täytyy  ylimääräisen  vuorokauden  kuluttaa. 

Uni  oli  silmässä  ja  väsymys  jäsenissä,  kun  taas  aamulla 
oli  seurattava  paenneen  hevoslauman  jälkiä  märkään,  sumui- 
seen metsään.  Suo  tuntui  tavallista  vetelämmältä,  vesakot 
entistä  tiheämmiltä,  vaan  ääneti  marssittiin  eteenpäin.  Olihan 
parsittava  eilinen  erehdys.  Puolelta  päivin  rupesi  vihdoin 
taas  toki  kellojen  kilke  kuulumaan  ja  vähän  myöhemmin,  kun 
laskeuduttiin  myötämaata  Siikajärven  rantaa  kohden,  pysähtyi 
Juuso   päättävästi. 

—  Kelalan  hiirakko  on  kesyin  kaikista  pitäjän  hevo- 
sista, sanoi  hän  vakavasti  Sampalle.  —  Sen  kello  kuuluu 
tuolta  laaksosta,  koeta  sinä  sitä  pyytää  suitsiisi.  Sen 
avulla  saamme  sitten  ehkä  omat  hevoset  kiinni,  jos  ei  niitä 
muuten  saatane.  Mutta  liiku  varovasti,  mies.  Me  pyydys- 
tämme Ruskoa,  se  tuntuu  olevan  tuolla  järven  rannalla.  Tässä 
kankaalla  tavataan. 

Tänään  onnistui  pyynti  paremmin.  Hevoset  olivat  yön 
laukottuaan    rauhallisemmalla     tuulella    ja    söivät    ahnaasti    ja 

ahkerasti  laukkomatta  ja  säikkymättä,  vaikka  me  vierestä 
kuljettiin.  Juuso  antoi  mulle  suitsensa,  käski  seurata  perästä. 
Vetelätä  rantaa  astuttaessa  tavattiin  Rusko  muutaman  niemen 
kärestä;  se  laski  nyt  Juuson  aivan  lähelle  ja  hiukan  vain  vin- 
kuroituaan  antoi  se  Juuson  tarrata  otsatukastaan  kiinni.  Ja 
siihen  mies  iskeysikin  semmoisella  voimalla,  että  näytti  aiko- 
van riippua  siitä  vaikka  Sallon  tuntureille  asti,  jos  taas  syt- 
tyisi eilinen  meteli.  Mutta  mitään  sellaista  ei  syntynyt,  pian 
olivat  suitset  Ruskon  päässä  ja  Juuso  talutti  sen  kuivemmalle 
maalle  lujasti  leuvan  alta  kuolaimia  puristaen.  Vaikeuksitta 
sai  hän  sitten  Laukinkin  kiinni,  joka  siihen  viereen  tuli  utele- 
maan, mutta  Liinakkoa  oli  pahempi  pyytää,  se  laukkoi  taas 
pitkin  mäkiä,  toki  aivan  kauas  tovereistaan  karkaamatta. 
Täytyi  odottaa  kunnes  Samppa  palasi  laaksosta,  josta  hän 
taas  oli  pelottanut  hevoset  käpälämäkeen,  ja  vihdoin  yhteis- 
voimin mairittelemalla  saatiin  sentään  Liinakkokin  satimeen. 

Hätimittäin  purastiin  nyt  pala  ruokaa  ja  niin  noustiin 
hevosten  selkään,  kotimatkalle  lähtemään.  Aluksi  tekivät 
toiset  salolle  jäävät  vapaat  hevoset  meille  harmia,  laukkoen 
siinä  edestakasin  ympärillämme  ja  villiten  meidän  ratsujamme, 
joita  meidän  siitä  syystä  täytyi  monasti  laskeutua  taluttamaan. 
Ne  hyppivät  pystöön,  viskausivat  tiheään  lepikkoon,  jossa 
risut  repivät  silmät  ja  kädet,  ja  koettivat  ryöstäytyä  vapaiksi. 
Vihdoin  jättäysi  vapaudessa  villiytynyt  hevoslauma  sentään 
jälemmäs,  unehtui  notkoihin  syömään,  ja  meidänkin  hevoset 
kävivät  siitä  pian  iakeammiksi  ja  rauhallisemmiksi.  Lähim- 
mällä korkealla  kankaalla  otettiin  päivän  ja  puitten  oksien 
mukaan  merkit  matkan  suunnasta  ja  lähdettiin  sitä  kohden 
ajamaan  poikkimaisin,   kangasharjuja  seuraten. 

Retken  tarkotus  oli  saavutettu,  hevoset  olivat  haetut, 
vaan  matkan  vaikeudet  eivät  siltä  vielä  hetikään  kaikki  olleet 
voitetut.      Ei    ollut   leikintekoa    satulatta    ratsastella   tiheäpen- 

saisi  a,  soisia  erämaita  pitkin,  joihin  hevonen  usein  mahaa 
myöten  upposi  ja  jossa  oksat  tekivät  alituista  kiusaa.  Pie- 
nimmälle  hakijalle  oli  ratsuksi  annettu  Liinakkotamma,  jolla 
oli  silein  selkä  ja  tasaisin  juoksu,  mutta  pysyttelemistä  oli 
senkin  seljassa,  pienet  jalat  kun  eivät  ylittäneet  kyllin  tana- 
kasti kyljistä  kiinni  puristautumaan,  ja  monasti  siinä  sai  roik- 
kua harjan  varassa  ja  monasti  siinä  löysi  itsensä  kankaalta 
tai  suolta.  Ruumis  kipeysi,  jäsenet  kangistuivat,  iho  hankausi 
vereslihalle,  vaan  hammasta  piti  purra  ja  puristaa  suitsia 
tiukemmalle. 

Paluumatkaa  kesti  vielä  useita  päiviä,  kun  näet  nyt 
olivat  kierrettävät  nekin  järvet,  joiden  yli  tullessa  oli  sou- 
dettu, eikä  kunnollisia  tienpaikkoja  kumminkaan  ollut  paljo 
missään.  Pitkiä  rupeamia  ratsastettiin  —  käyten  täytyi  enim- 
mäkseen ajaa,  —  väsymys  voitti  usein,  siinä  torkahtelivat 
väliin  vanhemmatkin  miehet  hevosten  selässä.  Vaan  vihdoin 
päästiin  erämaasta  ulos  ajettaville  kyläteille,  joilla  matka 
sujui  nopeammin,  ja  täyttä  neliä  me  eräänä  iltapäivänä  ajaa 
karautettiin  Kuusamon  pappilan  pihalle,  josta  viikko  sitten  oli 
salolle  lähdetty. 

Hevoset  olivat  kotona,  seuraavana  päivänä  saatettiin 
lähteä  kaupunkiin.  Ylpeänä  Liinakonkin  tuoja  talutti  ratsunsa 
kaivolle  juotettavaksi  ja  sitten  talliin,  —  kaikki  piti  näet  toi- 
mittaa kuin  hevosmiehen  ainakin,  vaikka  ruumista  kolotti  ja 
jalat  olivat  niin  kipeytyneet,  että  liikkeelle  tuskin  kunnolleen 
kykenivät  moneen   päivään. 

VAPAUTUMINEN. 


YYSTÄ  on  vapauden  aate  ollut  ohjaamassa  kansoja, 
sillä  kaikki  oikea  kehitys  kulkee  vapautta  kohti,  ja 
vapautta  varten  on  ihminen  luotu.  Mutta  ei  ole  kaikki, 
mikä  vapaudeksi  sanotaan,  todella  vapautta.  Eikä  ole  ulko- 
nainen vapaus,  vaikka  sekin  on  kallis  ja  tarpeellinen,  henkisen 
vapauden  vertainen.  Orja,  joka  on  henkisesti  vapaantunut, 
on  onnellinen,  vaikka  hänellä  on  paljon  kärsittävää,  mutta 
ulkonaisesti  vapaa  ihminen,  joka  on  himojensa  orjuudessa,  on 
onneton.  Vapautumiseen  on  siveellinen  kilvotus  ja  uskonnol- 
linen kehitys  tarpeen. 

Varsinkin  on  valtiollisella  alalla  usein  nähtävänä,  kuinka 
vähän  todellisuus  vastaa  vapauden  aatetta  niissäkin  maissa, 
joissa  ei  minkäänlaista  ulkonaista  estettä  ole  olemassa  vapau- 
den toteutumiselle.  Sanotaan:  Kaikki  valta  on  kansan.  Se 
peruste  on  Ranskan  vallankumouksen  lapsi.  Kansan  t-ilisi 
siis  välittömästi  ilmoittaa  tahtonsa,  laatia  lakinsa  ja  valita  vir- 
kamiehensä. Mutta  kansa  ei  voi  välittömästi  hallita,  vaan  sen 
täytyy  jättää  harvalukuisille   valitsijamiehille   valtansa.    Eivätkä 

mutta  oikeuden  ja  totuuden  valvojia  he  eivät  ole.  Tämmöi- 
seksi on  vapaus  ja  kansan  valta  muodostunut  useassa  sivis- 
tysmaassa. Mimmoinen  on  tämä  vapaus?  Ja  mikä  on  täm- 
möinen kansanvalta?  Valta  on  Jumalan.  Jumalan  palvelijana 
tulee  yksityisen  ja  kansan  oikeutta  valvoa. 

Valtiolliset  järjestelmät  ja  muodot  muuttuvat,  ja  toinen 
näistä  on  vapauden  kehittämiselle  toista  edullisempi,  mutta 
järjestelmät  ja  muodot  eivät  auta,  ellei  kansassa  ole  siveel- 
listä henkeä  ja  uskonnollista  elämää.  Ja  juuri  tätä  alkaa 
puuttua.  Sentäbden  on  tyytymättömyyttä  kaikkialla.  Tyy- 
tymättömyyttä on  hallituksiin  nähden.  Tyytymättömyyttä  on 
valtiollisiin  laitoksiin  ja  säännöksiin  nähden,  joita  siitä  syystä 
alituiseen  muutetaan.  Tyytymättömyyttä  on  kirkkoa  kohtaan, 
joka  ei  muka  ajan  vaatimuksia  tunne.  Mutta  tyytymättö- 
myyttä ei  vaan  ole  omaa  itseä  kohtaan,  vaikka  tyytymättö- 
myyden vasituinen  syy  juuri  on  siinä  etsittävä.  Itsekkyys 
kasvaa  kasvamistaan,  ja  sen  kanssa  kasvavat  suunnattomat 
vaatimukset.  Oli  menneinä  aikoina  enemmän  tunnollisia  ihmi- 
siä, jotka  etupäässä  pitivät  velvollisuutensa  ja  sen  täyttämi- 
sen silmällä,  ja  joilla  siitä  syystä  ei  ollut  aikaa  uneksia  mah- 
dollisia ja  mahdottomia  onnen  tapahtumia.  Tänä  aikana 
useammat  pyytävät  jonkun  sattumuksen  kautta  kunnian  kuk- 
kuloille päästä,  mutta  työtä,  vaivaa  ja  velvollisuuden  täyttä- 
mistä he  eivät  rakasta.  Aineellisuuden  alalla  ilmestyy  suuria 
ja  odottamattomia  vararikkoja,  kun  yleistä  luottamusta  väärin 
käytetään.  Ja  henkisellä  alalla  tapahtuu  samalla  tapaa  äkki- 
näisiä henkisiä  vararikkoja.  Henkilöt,  jotka  ovat  suurta  luot- 
tamusta nauttineet,  joutuvat  odottamatta  henkiseen  haaksirik- 
koon. Kuinka  paljon  onkaan  tähän  aikaan  tämmöisiä  henkisiä 
haaksirikkoja  sivistyskansoissa  ?  Kuitenkin  kerskaamme  siitä . 
korkeasta  kehityskannasta,  jolla  olemme!  Korkealle  on  kehi- 
tys   todella   kohonnut,    mutta    sitä    enemmän    on  meillä  syytä 

hävetä,  ettemme  ole  paremmin  ja  uskollisemmin  pitkällisen 
sivistystyön  hedelmiä  käyttäneet. 

Yleiset  sivistyskäsitteet  liikkuvat  yhteiselämässä  ihmisen 
ympärillä  hänen  syntymisestään  asti.  Ne  ovat  vuosisatoja, 
jopa  vuosituhansia  kestäneen  sivistystyön  hedelmiä,  ja  ne  vai- 
kuttavat kehittyvään  ihmiseen  valtavalla  voimalla.  Aikakauden 
maailmankäsitys  esiintyy  yksityiselle  täydellisenä  ja  korkeim- 
pana totuutena.  Ne  käsitteet,  jotka  ilmaisevat  aikamme  näkö- 
kannan, ympäröivät  meitä  tiheänä  verkkona.  Mitä  vaan  pyy- 
dämme tietää,  kohta  tarjoavat  aikakauden  käsitteet  meille 
selityksensä,  jotka  lähtevät  sen  valmiista  maailmankäsityksestä. 
Näillä  käsitteillä  kietoo  aikakausi  jokaista  ihmistä  johonkin 
määrään,  sillä  kokonaan  ei  kukaan  voi  niistä  vapautua.  Kukin 
aikakausi  panee  rakkautensa  ja  vihansa  niihin  käsitteisiin, 
jotka  yhteiskunnassa  liikkuvat.  Mitä  kukin  aikakausi  hyväk- 
syy ja  rakastaa,  se  on  olevinaan  ehdoton  totuus;  mitä  se  hyl- 
kää ja  vihaa,  se  on  olevinaan  ehdoton  valhe.  Kukin  aika- 
kausi valvoo  ja  kannattaa  tarkkuudella  ja  innolla  kaikki,  mikä 
on  sen  rakastamassa  suunnassa,  ja  se  pyytää  vainota  ja  sor- 
taa kaikki,  mikä  on  sen  vihaamassa  suunnassa.  Se  kiittelee 
ja  kaunistaa  mielikäsitteitään,  ja  se  panettelee  ja  väärentää 
niitä  käsitteitä,  joita  se  vihaa.  Itsekäs  on  yleinen  mielipide. 
Sen  kautta  saavat  käsitteet  niin  suuren  vaikutusvoiman,  että 
niiden  takana  seisovat  aikakauden  pyyteet  ja  riennot.  Kun 
yleiset  käsitteet  ovat  sisällisessä  yhteydessä  keskenään,  saavat 
usein   vähäisemmätkin  kohdat  suuren  arvon. 

Nämä  yleiset  käsitteet  ovat  monenlaisten  muutosten 
alaisia.  Muuttuupa  joskus  käsite  muutaman  vuosisadan  ku- 
luessa sisältöönsä  nähden  aivan  vastakkaiseksi.  Ja  mielikä- 
sitteet  muuttuvat  niiden  yleisten  perusteiden  mukaan,  jotka 
kulloinkin  ovat  vallan  päällä.  Se  idealismi,  joka  tämän  vuosi- 
sadan   alkupuolella    hallitsi    henkistä    kehitystä,     rakasti    niitä 

10 


1 4  6  Gustaf  Johansson. 

käsitteitä,  joita  nykyajan  realismi  vihaa  ja  vainoo.  Platon  ja 
Kantin  näkökanta  on  nykyajan  kehityskäsitteen  ihailijoille  aivan 
nurja.  Ken  vähänkään  ajattelee  näitä  tosiasioita,  huomaa, 
ettei  henkinen  vapautuminen  yksipuolisista  ja  vääristä  suunnista 
ole  niinkään  helppo  asia.  Ilman,  työtä  ja  taistelua  ei  vapaus 
ole  tällä  alalla  löydettävissä.  Valtavan  vuolteen  kannattamina 
useimmat  kulkevat  myötävirtaa  ja  luulevat  olevansa  vapaita, 
kun  vaan  ajattelevat  ja  puhuvat  samaan  tapaan  kuin  useim- 
mat muutkin.  Yleinen  mielipide  muuttuu  paljon.  Sentähden 
tulee  vapautta  etsivän  olla  uskollinen  tunnetulle  totuudelle 
silloinkin,   kun  hän  joutuu  yksin  vastavirtaa  kulkemaan. 

Vapauden  käsite  edellyttää  vapaata  tahtoa.  Mutta  ny- 
kyaikana kielletään  tieteen  alalla  ylipäänsä  ihmistahdon  vapaus. 
Se  kysymys,  jota  ihmiskunnan  etevimmät  nerot  ovat  suurella 
rakkaudella  ja  innolla  tutkineet,  näyttää  nyt  olevan  tieteen 
yläilmoissa  ratkaistu,  mutta  siihen  suuntaan,  ettei  ihmisellä  olisi 
minkäänlaista  vapautta.  Muinaisajan  ja  uuden  ajan  ensimmäi- 
set ajattelijat  pitivät  tahdon  vapauden  välttämättömänä  ja  mah- 
dollisena, mutta  nykyajan  etevimmät  edustajat  sanovat  tuon 
käsityksen  perin  taitamattomaksi.  Ihminen  on  muka  ainoas- 
taan luontaisten  taipumusten  ja  olevien  olojen  määrättävänä. 
Tämän  käsityksen  mukaan  on  ihmisen  vapaus  ainoastaan  kät- 
ketty välttämättömyys.  Mutta  ellei  ihmisellä  ole  tahdon  va- 
pautta, niin  hänellä  ei  ole  minkäänlaista  edesvastaustakaan. 
Tällä  kannalla  kaikki  siveys  katoaa,  sillä  ainoastaan  luonnon 
välttämättömyys  vallitsee  ihmistä.  Niin  varmat  ovat  tämän 
maailmankäsityksen  puolustajat  perusteistaan,  että  he  pitävät  sen 
loukkauksena,  jos  ken  niitä  epäilee.  Ja  kuitenkin  on  varmaan 
tuleva  aikakausi  väittävä  nämä  perusteet  vääriksi,  niinkuin 
mennyt  aikakausi  sen  teki.  Kuinka  voidaan  selittää  nykyajan 
suuria  puheita  vapauden  arvosta,  kun  tieteen  yläilmoissa  va- 
pauden   mahdollisuus    kokonaan    kielletään?      Siinä  on   syvintä 

ristiriitaisuutta.  Olemme  näihin  muutamiin  tosiasioihin  viitan- 
neet, osottaaksemme,  että  vapautuminen  yleisellä  sivistysalalla 
on  vaikea  asia.  Eivät  kaikki  ne  ole  vapaita,  jotka  vapau- 
desta paljon  puhuvat.  Siirrymme  nyt  pikimittäin  uskonnolli- 
selle alalle,  jossa  vasituinen  henkinen  vapautuminen  toteentuu 
Jumalan  Hengen  ja  armon  kautta. 

Ihminen  on  luotu  Jumalan  kuvaksi,  ja  hänessä  toimii 
iankaikkinen  sääntö,  joka  ehdottomasti  velvoittaa  häntä.  Oma- 
tunto vaikuttaa  oikeuden  ja  totuuden  viettinä  ja  aistina  ajatuk- 
seen ja  tahtoon.  Se  ei  kysy  ihmisen  tahtoa,  vaan  järkähtä- 
mättä se  vaatii  ihmistä  tekemään  hyvää  ja  välttämään  pahaa, 
ja  puolueettomasti  se  lausuu  tuomionsa  ihmisen  töistä.  Sen 
vaikutus  on  taivaallista  luontoa,  ja  se  välittää  ihmisen  vapau- 
tumisen. Omassatunnossa  vaikuttaa  ihmishenki  sisäänpäin; 
ajatuksessa  ja  tahdossa  se  toimii  ulospäin.  Ihmisen  ajatus  on 
ihmisjärjen  yksityinen  toimi.  Sen  tähden  ihminen  usein  voi 
ajatella  hyvinkin  järjettömästi.  Ihmisen  järkeä  korkeampana 
on  henkinen  maailma,  joka  käsittää  elämän  ja  totuuden  täy- 
dellisyyden. Se,  mitä  ihminen  tietää,  on  vaan  niinkuin  hie- 
kan hiukka  sen  rinnalla,  mitä  hän  ei  tiedä.  Ihmisen  järki  ei 
ole  riidassa  kristinuskon  kanssa,  sillä  järki  kuuluu  Jumalan 
kuvaan  ihmisessä,  mutta  synnin  vallan  alla  olevan  ihmisen 
ajatus  toimii  järjettömästi.  Ihmisen  tahto  on  synnin  kautta 
turmeltunut  ja  taipuva  pahaan.  Sentäbden  luonnollisen  ihmi- 
sen tahto  toimii  Jumalan  tahtoa  vastaan.  Mutta  kun  Jumalan 
Henki  pääsee  asumaan  ihmisen  sydämmeen,  silloin  loppuu 
ajatuksen  ja  tahdon  vastustus,  sillä  uudestisyntynyt  ihminen 
ajattelee  niitä,  jotka  ylhäällä  ovat,  ja  hänen  tahtonsa  on  Py- 
hän Hengen  hallittavana.  Apostoli  Paavali  sanoo:  »Missä 
Herran  Henki  on,  siinä  on  vapaus «  (2  Kor.  3:  17). 
Ainoastaan  Kristuksen  Hengen  kautta  pääsee  ihminen  olennol- 
liseen   vapauteen.      Tähän   vapauteen   tahtoo  Jumala  johdattaa 

jokaista.  Herran  apostoli  sanoo  sentähden:  >  Vapauteen  on 
Kristus  meidät  vapauttanut;  seisokaa  siis  lujina,  äl- 
kääkä taas  antautuko  orjuuden  ikeeseen*  (Gal.  5:  1). 
Kallis  on  vapaus  kristinuskolle. 

Ihmisen  sielu  syntyi,  kun  Jumala  luomisessa  antoi  ihmi- 
selle elävän  henkäyksen  ylhäältä.  Sentähden  on  ihmisen  sielu 
korkeasta  arvosta,  ja  se  voi  ainoastaan  yhteydessä  Jumalan 
Hengen  kanssa  elää  vasituista  elämää.  Ihmisellä  on  itsetie- 
toisuutta ja  itsemääräystä,  mutta  nämä  ovat  ainoastaan  sielul- 
lisia toimia  muodollisen  vapauden  alalla.  Jumalan  kuvan  ydin 
on  omassatunnossa,  joka  tahtoo  johdattaa  ihmistä  Jumalan 
tykö.  Ihmisen  tulee  itsetietoisuudellaan  ja  itsemääräykselläan 
päästä  elävään  yhdistykseen  Jumalan  kanssa,  niin  että  todel- 
linen henkinen  elämä  tulee  hänelle  mahdolliseksi.  Kun  ihmi- 
nen yhdistyy  Jumalan  Hengen  kanssa,  saa  hän  henkisen  olo- 
aineen,  niin  että  hän  todella  voi  elää  hengen  elämää.  Ihminen 
ei  pääse  tähän  asemaan  ajatuksen  ja  tahdon  muodollisilla  toi- 
milla, vaan  uskon  elämä  ja  siveellinen  kehitys  on  tähän  tar- 
peen. Henkinen  elämä  kehittyy  ihmisessä  siten,  että  sielu 
yhdistyy  Jumalan  olennon  kanssa  ja  kohoaa  hengen  piiriin, 
niin  että  hän  tulee  tuntemaan  taivaan  valtakunnan  totuuden 
ja  käsittämään  sen  todellisen  vapauden.  Ihmisen  järjessä  ja 
tahdossa  on  vaatio,  joka  kehottaa  häntä  pyrkimään  tähän 
vapauteen.  Kun  sielu  irtaantuu  Jumalasta  ja  kiintyy  maail- 
maan, kuihtuu  henkinen  elämä,  mutta  yhdistyneenä  Jumalan 
Hengen  kanssa  tulee  sielu  vapaaksi.  Jumala  on  rakkaus. 
Kun  Jumalan  rakkaus  asuu  sielussa,  silloin  on  ihminen  Juma- 
lan  lapsi,  ja  vapauden   oloaine  kehittyy  uskon  elämässä. 

Koska  vapaus  kuuluu  Jumalan  kuvaan,  täytyy  henkisen 
olemuksen,  joka  on  kuvaus  Jumalasta,  vapaassa  itse  määräyk- 
sessä kehittää  itsensä.  Sentähden  on  koetus  ihmiselle  tar- 
peen.   Tärkeimpänä  kysymyksenä  on  ihmisellä  aina:  tahtooko 

hän  vapaalla  itsemääräyksellään  kieltää  itsekkyytensä  ja  mää- 
rätä itsensä  Jumalalle,  taikka  tahtooko  hän  lähteä  kulkemaan 
väärään  suuntaan  pois  Jumalasta.  Jokaisen  ihmisen  etern 
astuu  sentähden  kysymys,  millä  tapaa  hän  määrää  elämänsä 
suhteen  Jumalaan.  Kaiken  itsenäisen  kehityksen  alussa  esiin- 
tyy tämä  koetus  välttämättömyytenä.  Ja  siitä,  miten  ihminen 
tässä  kohden  määrää  elämänsä  suhteen,  riippuu  hänen  vapau- 
tensa. Koetuksen .  alaisena  on  ihminen  aina  tässä  maallisessa 
elämässä,  sillä  ilman  koetusta  ei  todellista  kehitystä  löydy, 
mutta  tulevassa  elämässä  lakkaa  koetus.  Vaikka  alkuihmi- 
sellä oli  turmeltumattomia  voimia,  ei  hän  kuitenkaan  varjellut 
alkuperäistä  asemaansa,  vaan  hän  luopui  Jumalasta.  Tämä 
ensimmäinen  ratkaiseva  itsemääräys  vaikutti  koko  ihmiskun- 
nan luontoon,  sillä  ihmisolennon  voimat  yhdistyivät  sen  kautta 
kulkemaan  sitä  tietä,  jolla  ihmisluonnon  taipumukset  ja  vietit 
muodostuivat  väärän  suunnan  mukaisiksi.  Se  yllytys  pahaan, 
jota  ei  alussa  voitettu,  tuli  sisälliseksi  perusteeksi,  joka  kai- 
kissa uusissa  koetuksissa  astuu  esille  suuremmalla  voimalla. 
Ilman  Jumalan  apua  ei  ihminen  nyt  voi  vapautua  itsekkyyden 
vallasta.  Hengen  tuli  itse  määräyksen  kautta  päästä  ihmistä 
hallitsemaan,  mutta  ihminen  kääntyi  aistimaailmaan  ja  kiintyi 
siihen,  niin  että  aistillisuus  pääsi  henkeä  hallitsemaan.  Aisti- 
maailma muuttui  ihmiselle  lumoavaksi  ilon  ja  elämän  maaksi, 
jonka  piirissä  hän  luulee  pääsevänsä  täydelliseksi,  mutta  syn- 
nin,  epäuskon  ja  väärän  uskon  tiellä  ihminen  hukkuu. 

Järkeilevä  tieteilijä  koettaa  kieltää  synnin  todellisuutta, 
mutta  pahan  kasvava  valta  esiintyy  kaikkialla  ympärillämme. 
Syntiinlankeemuksen  kautta  pääsi  paha  yleiseksi  vallaksi,  jonka 
vaikutus  laajeni  yli  koko  maailman.  Tätä  pahan  kehitystä  ei 
mikään  maallinen  voima  keskeytä  eikä  voita,  vaan  siihen  on 
Kristuksen  armo  tarpeen.  Turmeluksen  valta  painaa  luontoa- 
kin,   mutta    luomakunta    odottaa    vapautusta,    ja    aikanaan  on 

sekin  pääsevä  turmeluksen  vallasta.  Ihmisen  omassatunnossa 
toimii  kyllä  Jumalan  sääntö  luontaisena  aistina  syntiä  vastaan, 
mutta  synnin  laki  on  mielen  lakia  voimallisempi.  Vaali  va- 
pautta on  langenneellakin  ihmisellä,  ja  omantunnon  vaikutuk- 
sesta voi  ihminen  muodostaa  henkisiä  perusteita  ja  päätöksiä 
hyvään  nähden,  mutta  synnin  kautta  on  ihminen  joutunut  haak- 
sirikkoon, josta  ainoastaan  Kristuksen  armo  voi  häntä  auttaa. 
Olennollinen  vapaus  on  ainoastaan  saavutettava  Jeesuksessa 
Kristuksessa. 

Jumala  kutsuu  ihmisen  siihen  armoon,  joka  antaa  elä- 
män ja  vapauden.  Jumalan  kutsumus  lähenee  kaikkia,  ja  se 
vaikuttaa  siveellisellä  voimalla  evankeliumin  sanassa,  niin  että 
ihminen  voi  sen  omata.  Hengen  vaikutuksesta  joutuu  ihmisen 
sydän  liikkeelle,  kun  Jumalan  kutsumus  tulee,  mutta  Jumala 
ei  pakota.  Ihmisen  tulee  ottaa  vastaan  Jumalan  kutsuva  armo 
ja  olla  sille  kuuliainen,  jos  hän  tahtoo  vapaaksi  tulla.  Kaik- 
kialla vaikuttaa  Jumala,  ja  hän  pyytää  iankaikkisella  rakkau- 
della johdattaa  ihmistä  Kristuksen  tykö.  Jumala  käyttää  elä- 
män kohtaloita;  hän  antaa  myötäkäymistä  ja  vastoinkäymistä, 
sisällistä  ja  ulkonaista  kärsimistä,  mutta  ennen  kaikkea  hän 
vaikuttaa  evankeliumin  kautta.  Jos  ihminen  hylkää  Jumalan 
kutsumuksen,  tylsistyy  hänen  omatuntonsa  ja  hänen  mielensä 
turmeltuu,  niin  että  hän  uskoo  valheen  ja  hukkuu  orjuuteen. 
Jos  ihminen  on  Jumalan  kutsumukselle  kuuliainen,  rikkoo  hän 
liiton  synnin  kanssa  ja  alkaa  kilvoitella  hyvän  puolesta.  Ju- 
malan valtakunta  kiinnittää  kääntyneen  mielen,  ja  Jumalan 
voima  vaikuttaa  siinä  muutoksen,  niin  että  ihminen  menee 
itseensä,  tuomitsee  syntinsä,  tunnustaa  sen  Jumalalle  ja  tahtoo 
vilpittömästi  luopua  pahasta.  Uusi  elämän  suunta  alkaa  pa- 
rannuksessa, niin  että  ihminen  sisällisesti  kääntyy  synnistä  ja 
tulee  Jumalan  tykö.  Se  näkymätön  elämänpiiri,  johon  ihmi- 
sen tulee  kääntyä,   aukenee  hänelle,   niin  että  hän  huomaa  ja 

käsittää  sen.  Sydän  tekee  ratkaisevan  päätöksen  ja  kään- 
tyy Jumalan  kutsumuksen  voimasta  pimeydestä  Jumalan  val- 
keuteen. Synnin  siteet  raukeavat,  ja  yhdistys  syntyy  Juma- 
lan kanssa.  Vanhat  perusteet  hyljätään  ja  uudet  pääsevät 
vallan  päälle. 

Uskolla  on  taivaan  valtakunnan  armo  omistettava,  ja 
usko  annetaan  ki  istinuskossa  lahjana  etsivälle.  Armo  tarjoo 
ihmiselle  sanassa  uskon  sisällön,  ja  se  vaikuttaa  ihmisessä 
uskon.  Uskon  synty  ja  kehitys  riippuu  kokonaan  armosta, 
joka  antaa  sanan  ja  Hengen,  mutta  ihmisen  puolesta  vaadi- 
taan omaamista  ja  käyttämistä.  Ihminen  pääsee  sovintoon  Juma- 
lan kanssa,  kun  hän  uskossa  omistaa  Kristuksen  välittäjänä 
ja  sovittajana  ja  siten  istutetaan  elämän  yhteyteen  Kristuksen 
kanssa.  Kun  ihminen  uskossa  yhdistyy  Kristuksen  kanssa, 
poistuu  se  vastakkaisuus,  mikä  on  olemassa  Jumalan  ja  ihmi- 
sen välillä,  ja  ihminen  vanhurskautetaan  ja  syntyy  uudesti. 
Kristus  meidän  edestämme  tulee  Kristukseksi  meissä,  ja  ihmi- 
nen muodostuu  yhä  enemmän  Kristuksen  kuvan  kaltaiseksi. 
Tämän  kautta  kehittyy  olennollinen  vapaus  uskovassa. 

Vanhurskauttamisessa  Jumala  armosta  Kristuksen  tähden 
ei  lue  ihmiselle  syntiä,  vaan  antaa  hänelle  anteeksi,  lukee 
hänelle  uskon  vanhurskaudeksi  ja  ottaa  hänet  lapsekseen. 
Uskon  kilvoituksessa  on  tämä  Jumalan  vanhurskaaksi  lukemi- 
nen ihmisen  turvana,  sillä  Jumala  ei  tässä  katso  ihmisen  syn- 
tiä ja  puutteita,  vaan  hän  katsoo  Kristuksen  vanhurskautta. 
Jumalan  vanhurskaaksi  lukeminen  on  taivaallinen  toimi,  joka 
asettaa  ihmisen  armon  tilaan  ja  antaa  hänelle  armon  ja 
vanhurskauden.  Kristuksessa  siirtyy  Jumalan  vanhurskaus 
voimana  uskovaan,  niin  että  ihminen  voi  ottaa  sen  vastaan, 
ja  hän  siirretään  tuomion  ja  kuoleman  tilasta  elämän  tilaan. 
Vanhurskauttamisessa  saa  ihminen  Jumalan  lain  sydämmeensä, 
ja    kun    Jumalan    Henki   tulee  sydämmen  sisälliseksi  voimaksi, 

uudistuu  omantunnon  lakia  laativa  toimi.  Uskova  saa  syn- 
tinsä anteeksi  ja  vapaantuu  pahasta  omastatunnosta.  Kun 
ihminen  uskon  kautta  saa  Kristuksen  Hengen  itsenäiseksi  elä- 
mäksi itsehensä,  saa  hän  vapauden  oloaineen  ja  voiman  jr» 
vapautuu  synnin  laista  ja  synnin  vallasta.  Kristuksen  täydelli- 
syydestä ottaa  uskova  armoa  ja  voimaa,  niin  että  hän  uudis- 
tuu ja  kirkastuu  Hengen  vaikutuksen  kautta.  Uuden  elämän 
juuret  ovat  Kristuksessa,  ja  kun  uskova  kasvaa  Kristuksessa 
ja  Kristukseen,  kasvaa  hän  Jumalan  lasten  vapaudessa. 

Jumalan  rakkaus  tulee  uskon  kautta  ihmisen  henkiseksi 
omaisuudeksi.  Tämä  rakkaus  sitoo  ihmistä  vienoimmalla  ja 
vahvimmalla  siveellisellä  velvoituksella.  Sidottuna  kiitollisuu- 
den voimalla  on  kristitty  vapaa.  Ja  kiitollisuuden  velvoitus 
kasvaa  kristityssä,  kun  hän  päivä  päivältä  saa  Jumalalta  uutta 
armoa  ja  hyvyyttä.  Uskonnollinen  rakkaus  on  sydämmen  asia. 
Se  ei  hehku  tunnelmissa,  vaan  synnyttää  hurskaan  mielialan, 
joka  määrää  ajatusta  ja  tahtoa.  Siihen  määrään  kuin  Juma- 
lan rakkaus  hallitsee  ihmistä,  on  ihmisellä  olennollista  vapautta, 
ja  rakkaudessa  on  hän  lakia  täyttämässä.  Tällä  tapaa  käsit- 
tää kristitty  Jeesuksessa  Kristuksessa  olennollisen  vapauden. 
—  Tämmöinen  on  kristinuskon  tie  vapautumiseen.  Ei  ole 
tämä  tyhjä  unelma,  vaan  se  on  koeteltu  totuus.  Lukemat- 
tomat ovat  tällä  tiellä  käsittäneet  vapauden  ja  rauhan. 

MUUTAMIA   MIETTEITÄ   KONSONANTIN- 
HEIKENNYKSESTÄ. 


•  UOMALAIS-UGRILAISET  lyhyet  klusiilit  ja  spirantit 
näyttävät  olleen  soinnillisuudeltaan  epämääräiset: 
niiden  suhteellinen  soinnillisuus  ja  soinnittomuus  riip- 
pui niiden  asemasta,  etupäässä  naapuriäänteiden  soinnillisuuden 
määrästä.  Esim.  saman  sanan  tai  saman  päätteen  alkukon- 
sonantti ääntyi  välittömästi  s: n  jäljessä  £ksi,  mutta  n:n  jäl- 
jessä d:ks\,  niinkuin  läntisellä  Uudellamaalla:  tupa,  viaras- 
tupa,  mutta  leivindupa;  miästä,  mutta  monda. 

Sanojen  pääkorko  on  suomessa,  lapissa,  mordvassa  ja 
unkarissa  pysyväisesti  ensitavuulla,  eikä  ole  mitään  syytä  olet- 
taa, että  asianlaita  olisi  koskaan  ollut  toinen  näissä  kielissä 
tai  yhteisessä  alkukielessä.  Muiden  sukukielten  vaihtelevat, 
keskenään  erilaiset  korkosuhteet  ovat  syntyneet  vasta  kielten 
eron  jälkeen  ja  perustuvat  etupäässä  vokaalien  eri  laajuuteen, 
aukeuteen  ja  soinnillisuuteen,  osaksi  ehkä  myös  vierasten  naa- 
purikielten vaikutukseen. 

Korottomien  vokaalien  suhteellinen  soinnillisuus  oli,  sa- 
moin kuin  lyhyiden  klusiilien  ja  spiranttien,  alkukielessä  epä- 
määräinen: ne  ääntyivät  samaan  tavuuseen  kuuluvan  kon- 
sonantin edessä  vahvalla  puheäänellä,  joka  yksityisissä  tapauk- 
sissa saattoi  muuttaa  vokaalin  pitkäksi,  jopa  sittemmin  ko- 
rolliseksikin; mutta  tavuun  lopussa  taas  heikolla  puheäänellä, 
ja  sittemmin  kuiskeäänellä,  kunnes  useimmissa  sukukielissä 
tästä  asemasta  katosivat.  Tämä  erilaisuus  riippuu  tietysti 
siitä  yleisestä  foneettisesta  syystä,  joka  on  selvään  lausut- 
tuna esim.  jo  M.  A.  Castrenin  Ostjakin  kieliopissa  (2:nen  pai- 
nos, 21  s.  Anm.):  „ —  —  dass  es  dem  Organ  schwerer 
wird  eitien  Consonanten  als  einen  Vocal  im  Auslaut  des 
Worts  auseusprechen«,  ja  on  perussyynä  esim.  seuraaviin 
vaihteluihin :  suom.  unta  ~  unen,  veps.  hatnbas  ~  hamb- 
han,  vir.  tnust  ~  mustal,  unk.  vie  ~  vieet,  älom  ~  ai- 
mot, ege"r  ^  egeret,  ostj.  nomis  ~  nomslh,  libet  1.  lipet 
~  liptet,  niittytsher.  [jUt  ~  fiuftQm. 

Suomi-lappi  peri  siis,  itsenäiseksi  kieleksi  erotessaan, 
seuraavanlaiset  muodot : 

a)  Klusiilit  suljetun  tavuun  edessä: 

1)  akan  akan,  petäm  petän,  apen  apen; 

2)  putken,  kakten  kahden,  aptam  ahdan; 

3)  kesken,  ostam  ostan,  lesten  lehden;  oksan,  etsim 
etsin ; 

4)  ongen,  kämgän  kengän,  kandam  kannan,  kolman- 
den  kolmannen,  tumdem  tunnen,  somban  somman,  riörem- 
ben  nuoremman; 

5)  kalgen  kaljen,  karvan,  piirgim  pyrjin,  räigän  rei- 
jän,  keldäm  kiellän,  jännitän,  jovdani  joudan;  arban  arvan; 

6)  lugem  luen,  igän  ijän,  sälegen  säleen,  iilegän 
ylevän,  korkean;    käden,  korgedan  korkean;    kibun  kivun. 

Nämät  muodot  periytyivät  luultavasti  muuttumattomina 
myöskin  yhteis- suomeen  ja  yhteis-lappiin ;  vasta  murteittain 
ovat  puheenaolevat  konsonantit  taysisointisen  vokaalin  edellä 
ja  enimmäkseen  sen  vaikutuksesta  edelleen  muuttuneet  mo- 
nella tavalla,  joko  jommallakummalla  tai  kummallakin  kieli- 
alalla:  sonanssi  on  täällä  niinkuin  muuallakin  ollut  taipuvainen 
heikontamaan  artikulatsioonia.  Niinpä  esim.  g\r\,  dm  ja  b:n 
heikkeneminen  vastaaviksi  v,  <)'  ja  Ij  spiranteiksi  on  tosin 
yhteissuomea  ja  yhteislappia  myöhäisempi  ilmiö,  joka  ei  ole 
kummallakaan  kielialalla  yleinen,  mutta  perustuu  yleiseen  fo- 
neettiseen syyhyn. 

b)  Klusiilit  avonaisen  tavuun   edessä:  *) 

1)  aka  akka,  petäm*  pettämä,  ape  appi; 

2)  putte  putki,  kakt*  kaksi,  aptam<*  ahtama,  leste*  lehti; 
oksa  oksa,  etsimä  etsimä; 

4)  ohge  onki,  kämgä  kenkä,  kand<*m<*  kantama,  koi- 
maride  kolmansi,  kolmas,  tumderm  tuntema,  somba  sompa, 
nöremb*  nuorempi; 

5)  kalge  kalki,  karva,  pärg*mä  pyrkimä,  räigä  reikä ; 
keldärnä  kieltämä,  jännittämä;  arb<*  arpa; 

6)  lugema  lukema,  igä  ikä,  säleg*,  säleg  säle,  Meg* 
ylevä,   korkea,  kade  käsi,  korg*d<*  korkea;   kib**  kipu. 

Ne  muodot,  joissa  oli  soinnittomat  klusiilit  k,  t,  p,  k, 
t,  p  periytyivät  semmoisinaan  yhteissuomeen  ja  yhteislappiin. 
Meediat  g,  d,  b  taas  olivat  luultavasti  alkujaankin  avonaisen 
tavuun  heikkosointisen  vokaalin  edessä  beikompisointiset  (enem- 
män k:n,  t:n,  />:n  kaltaiset)  kuin  suljetun  tavuun  taysisointisen 
vokaalin  edessä  ja  kehittyivät  sitten  soinnittomiksi  &:ksi,  f:ksi, 
/>:ksi  Suomenmaan  suomenkielessä  ja  vatjassa,  muissa  ase- 
missa kuin  korottomien  vokaalien  välillä,  sekä  toiselta  puolen 

*)  Tässä  alempana  merkitsen  heikkosointiset  korottomat  vokaalit 
pienellä,  rivin  yläpuolelle  asetetulla  kirjaimella. 

lapissa,  pääkorollisen  vokaalin  jäljessä  nähtävästi  jo  yhteislap- 
palaisena  aikana.  Sitä  paitsi  toisen  tavuun  heikkene  Alinen  tuotti 
jo  yhteislapissa  ensitavuun  vahvistumisen,  joka  yleensä  saatiin 
aikaan  siten  että  välillä  olevat  konsonantit,  niin  k,  t,  p  kuin 
muutkin,  pitenivät,  samoin  kuin  muualla  sama  syy  on  vaikut- 
tanut alkujaan  lyhyen  ensitavuun  vokaalin  pitenemisen;  ver- 
taa esim.  suom.  talvi ',  talvena,  talvet,  lap.  dalvve,  dalirven 
(oik.  dallve,  dallven)  ~  dalvek,  unk.  täi,  tälen  ~  telek\ 
suom.  käsi,  kätenä,  käden,  lap.  gietta,  giettan  ~  giertak. 
unk.  käs,  käsen  ~  kesek. 

SANOMALEHTIMIES. 


S^f|KLI  niin  kuuma  päivä,  jotta  luuli  vedessä  ulkona  se- 
lällä kalojen  itsestään  paistuvan.  Ja  sitte  tyven  kuin 
olisi  miedoinkin  tuulen  henkäys  eksynyt  pois  ran- 
nikkokaupungin paahtavilta  katutöiltä.  Ilma  näytti  palavan, 
sillä  sellainen  hiostava,  lämpöinen  utukerros,  auringon  sauhu, 
leijaili  maan  päällä  lukemattomien  itikoiden  siinä  kukkurillaan 
uidessa.  Ulkona  puiden  katveessakin  tuntui  olo  ihmisestä 
samallaiselta  kuin  kuumassa,  suljetussa  konehuoneessa,  jossa 
saa  läpimärkänä  virua  omassa  hiessään.  Ja  tuo  merikin, 
joka  pienoisenkaan  virin  käydessä  oli  niin  raitishenkinen  ja 
huokui  viileyttä,  oli  nyt  kuin  höyryävä  muuripata  täynnä 
lämpöistä  vettä. 

Lähellä  satamaa,  joka  löyhkäsi  silakalle  ja  sillille,  oli 
„Annonsbladet'ina  kirjapaino  ja  toimisto,  niin  lähellä,  jotta 
kun  ikkunan  aukasi,  niin  runsas  sillin  tuoksu  levisi  pian 
hyvinarvoiseen  toimistoon  ja  kiusasi  siellä  lehden  toimittajien 
ruotsalaisia  neniä.  Mutta  jos  taas  voimakas  merituuli  puhalsi 
vilvakkaana  ja  tuoreshenkisenä,  ryöpsähti  se  tänne  toimistoonkin 

kuin  nuorentava  balsami,  jota  toimittajat  koettivat  ahmia 
sisäänsä  vaikkapa  pienen  pölyannoksenkin  kanssa.  Ja  tässä 
suuressa  nautinnossa  silloin  alkoi  joku  toimittajista  merimies- 
laulun, johon  toiset  reippaasti  yhtyivät. 

Nyt  oli  maanantai-aamupäivä  eikä  toimistossa  ollut  muita 
kuin  Lulle,  joka  oli  jonkullainen  välihenkilö  toimitussihteerin 
ja  reportterin  väliltä.  Toimittajia  oli  kolme,  mutta  nyt  nuk- 
kuivat vielä  toiset  kaksi  hurskaan  unta  pää  täynnä  viimeyöl- 
listä  kaupungin  vapaaehtoisen  palokunnan  25-vuotisen  juhlan 
riemusakkaa.  Päätoimittaja,  joka  ei  milloinkaan  hikoillut  työn 
tähden,  ei  tosin  koskaan  ollut  toimistossa  aamupäivällä,  mutta 
toinen  aputoimittaja,  laiska,  vetelehtävä  Abba,  jonka  huolena 
oli  kaunokirjallinen  ja  ulkomaan  osasto,  virui  sängyssään  vielä, 
vaikka  hänen  virkatuntinsa  olikin  jo  sisällä.  Mutta  eilisen 
juhlan  viinit  ja  sampanjat  olivat  maistuneet  Abbasta,  epikure- 
alaisesta,  niin  maukkailta,  jotta  hän  saadakseen  niitä  oikein 
maistella  oli  jo  illalla  ottanut  lupauksen  Lullelta,  että  tämä 
toimittaisi  seuraavana  päivänä  hänenkin  työnsä  toimistossa. 
Lulle  vaikka  oli  herkkusuu  hänkin  ja  lihava  kuin  kauppa- 
neuvos, oli  aina  palveleva  ja  hyväntahtoinen.  Hän  oli  lupau- 
tunut, oli  nukkunut  tunnin  pari,  sillä  aamuun  oli  hänkin  tah- 
tonut juhlia,  ja  tuli  nyt  toimistoon  likomärkänä  paahtavasta 
kuumuudesta. 

Lulle  riisui  takkinsa  ja  istuutui  rottinkituoliinsa  toimis- 
tossa. Hiki  virtoina  valui  lihavia  poskia  myöten,  musta  tukka 
oli  märkä  ja  kasvot  väsyneet.  Hän  alkoi  työnsä  leikkele- 
mällä erinomaisen  näppärästi  uutisia  muista  lehdistä.  Mutta 
kohta  hän  hyökkäsi  ylös  kuin  otteluun  valmiina  ja  paiskasi 
auki  olevan  ikkunan  kiinni,  sillä  sillilemu,  joka  siitä  levisi  si- 
sään, oli  ylenannattaa  häntä.  Taas  hän  istui  leikkelemään. 
Hänen  sormissaan  oli  intohimoa  saksia  pidellessään  ja  silmät 
lukivat    sanomalehdestä    ainakin    viittä    riviä    yhdellä    kerralla. 

Ja    missä   oli  otettava,  siihen  hän  kohta  syöksyi  saksineen  ja 
liisteröi  sitte  leikatut  palat  soukalle  paperille. 

Satamassa   rantajätkät    huusivat  purkaessaan  jauholastia 
suuresta    rautalaivasta  ja   toimiston    kohdalla    vesijohdon    lait- 
tajat   ampuivat  kadun  sisästä  kiveä  dynamiitilla.    Nyt  se  juuri 
paukahti,    jotta    vienoon    unen  herrokseen    tuolilleen  vaipunut 
Lulle   seisoalleen  hypähti  ja  noituen  meni  ikkunaan  katsomaan. 
Hän    sadatteli,   etteivät  ihmiset  saa  olla  rauhassa  omissa  huo- 
neissaan   ja    työnsi    painoon    liisteröimänsä    palat.      Sitte    hän 
joi    soodaa    pitkän  kulauksen,   kääri  ylös  hihansa  kuin  aikoisi 
hän    nyrkkitaisteluun    ja    painautui    lihavine,    kuumine,   hikoile- 
vin e    naamoineen    suuren   sanomalehden    taa,    josta    hän    haki 
sopivaa    „ alakertaa".      Silloin    soi  telefooni.      Pyydettiin  tule- 
maan   satamaan    saattamaan    juhlavieraita.      Lulle    lähti    hattu 
kourassa   ja   maha    täynnä    kurkkuun    asti    pursuilevaa  sooda- 
vettä.      Laivalla   piti    vielä  ottaa  vähän  konjakkia  ja  seltteriä 
hyvästijätöksi.      Kun    hän    palasi    takaisin    toimistoon,   oli  hän 
hehkuvassa    helteessä,    sillä    tuo    konjakki    vielä    lisää    verejä 
lämmitti.     Hän    pani   säppiin  toimiston  oven  ja  riisuutui  liina- 
vaatteisilleen,   sillä  muuten  hän  olisi  pakahtunut.     Nyt  istuutni 
hän  yksisillään  kirjoittamaan  referaattia  palokunnan  loistavasta 
2  5 -vuotisesta    juhlasta    ja    aivoissa     pyöri    hempeä    kuvittelu 
amerikkalaisista  sanomalehtitoimistoista,  joissa  ovat  omat  kyl- 
pyhuoneensa. 

Kuului  naputus  ovelle.  Ei  vastausta,  vaan  haudan  hil- 
jaisuus sisällä.  Kuului  vielä  pari  naputusta,  sitte  poistuivat 
askeleet  eteisestä.  Lulle  oli  jo  kerjennut  vetää  housut  jal- 
kaansa ja  kurkisti  salaa  ikkunasta,  kuka  mahtoi  kävijä  olla. 
Kuka  se  oli  muu  kuin  Abba-lurjus!  Ja  nyt  se  menee  kau- 
niisti tiehensä,  vaikka  työtä  olisi  niin  hirveästi.  Mutta  eihän 
hän  sitä  kehtaa  huudella  ja  se  pääsee  mukavuudessa  loiko- 
maan   johonkin,    kun    hän    saa    hikoilla    täällä  kahden  kolmen 


160  K,  A.  Järvi. 

edestä.  Jos  bän  huutaisi,  niin  tutkailisi  se,  miks'ei  hän  äsken 
päässyt  sisälle,  saisi  tietää  hänen  olleen  liinaisillaan  ja  nau- 
raisi sillä  kuukausia,  sillä  se  on  sellainen  pirullinen  Mefisto. 
Lullea  harmitti  ja  hän  sysi  tukkaansa  tuskauneena.  Pyyh- 
käistyään  nenäliinallaan  pienen  lammikollisen  hikeä  otsaltaan 
istuutui  hän  jatkamaan  referaattia  tuoliinsa  sellaisella  painolla, 
jotta  tuoli  narisi   kuin  vanha  rukki. 

Hän  kirjoitti,  kirjoitti  hiessään  ja  harmissaan.  Kuvaili 
juhlakentän  koristelua,  kertoi  lyhyesti  puheiden  sisällyksen  ja 
mitä  oli  kilpailuja  juhlan  yhteydessä.  Hän  innostui,  suli  ai- 
neeseensa ja  kun  hän  pääsi  kuvaamaan  illallisia,  loistavia  ja 
suuremmoisia,  joissa  sampanja  juoksi  virtoina  ja  munkkia  oli 
ehtymättömästi,  ei  hän  enää  muistanutkaan  hellettä  eikä  mi- 
tään rasitusta.  Hengessään  eli  ja  nautti  hän  uudelleen  nuo 
pidot,  joissa  hän  sanomalehtimiehenä  maksuttomasti  sai  maha- 
määrältä  kaikkea,  hän,  jonka  oma  kukkaro  ei  koskaan  kan- 
nattanut juoda  sampanjaa,  hyvin  harvoin  munkkiakaan,  mutta 
jotka  juomat  silti  hänen  ruoansulattimissaan  maistuivat  kai- 
kessa hienoudessaan,  sillä  suotta  hänellä  ei  ollut  kauppaneu- 
voksen vatsaa. 

—  Voi  sentään  sitä  sampanjaa,  miten  jumalallista  juo- 
maa se!   naurahti  hän  lopuksi  muistojensa  päälle. 

Referaatin  työnsi  hän  painoon  ja  sen  muassa  juhlaan 
saapuneet  sähkösanomat.  Ja  nyt  vaipui  hän  aivan  rauhassa 
muistelemaan  tuota  viimeyöllistä  mässäystä.  Sampanjan  maku 
oli  tuntuvinaan  suussa  kuin  sitä  parhaallaan  imisi  hoikasta 
lasista  ja  herkkusan  illallispöydän,  täynnä  kannettavaa  kuin 
lähtevän  laivan,  oli  hän  näkevinään  silmäinsä  edessä.  Tuossa 
oli  hänen  edessään  lautanen,  siinä  konstikkaasti  kierretty  ser- 
vietti, oikea  ravintola-taideteos,  vieressä  pienipesäinen  mata- 
lajalkainen ryyppylasi,  palleampi  olutlasi  ja  solakka  viinilasi, 
siinä    pöydällä    runsaat    täyteläiset    kukkakimput    vaaseissaan, 

monemmoiset  vihannekset,  säilykkeet,  lihat,  kalat,  juustot, 
avarat  paistivadit,  senkin  seitsemät  herkut  ja  hienoimmat  jäl- 
kiruoat, hedelmiä,  viiniä,  sampanjaa  .  .  . 

Ja  kaiken  tuon  turkkilaisen  hekuman  päälle  valoivat 
ihanina  sähköruunut  paistettaan  kuin  ensimmäinen  aurinko 
luomisaamuna.  Lulle  maiskautti  kieltään  ja  jatkoi  muistelojaan : 

Senaattori  nousee  runsaskerakkeisella  ruotsinkielellä  pu- 
humaan —  hän  pormestarina  ollessaan  olikin  palokunnan 
perustanut  —  ja  avaravalkorintaiset  frakkiherrat  tarkaten 
kuuntelevat  häntä  kuin  lapset  jotain  äitinsä  kertomaa  leikki- 
satua  myhäillen,  nauttien  ja  nauraen,  sillä  puhe  on  humo- 
ristinen .  .  . 

Illallisessa  ei  ollut  yhtään  seotettua  rahvasta,  sillä  sa- 
malla aikaa  anniskeltiin  varsinaisille  palokuntalaisille  olutta  ja 
voileipiä  itse  juhlakentällä  .  .  . 

Kaikki  nämä  oli  Lulle  referaatissaan  julki  tuonut  ja  juh- 
latoimikunnalle kantanut  hartaimmat  kiitokset,  niin  hartaat 
kuin  ainoastaan  lipilaari  sanomalehtimies  voi,  joka  työsken- 
telee sanomalehdessä  vain  saadakseen  jokapäiväisen  leivän 
ilman  mitään  korkeampia  aatteita  tai  näkökantoja.  Ja  Lulle 
oli   onnellinen,  kun  hän  oli  näin  saanut  tehdä. 

Mutta  yhtäkkiä  tunsi  Lulle,  että  hänellä  oli  sukatkin 
märkänä  ja  että  hän  hikoili  kuin  olisi  hän  ollut  »rantasau- 
nassa" höyrykaapissa  istumassa. 

—  Se  Abba  lurjus  .  .  .  lurjus  .  .  .  lurjus  .  .  . !  päivit- 
teli Lulle,  sillä  Aban  työt  olivat  vielä  tekemättä. 

Ei  maistunut  sooda,  eikä  tupakka.  Mieleen  vain  ku- 
vittui  sampanjapullo  jäiden  keskellä  sieltä  eileniltasista  juhlista. 
Ja  punssitkin  tuotiin  sisälle  suurissa  metalliastioissa,  joissa  oli 
jäitä.  Lulle  olisi  halunnut  asettaa  noita  jäitä  höyryävälle 
iholleen  ja  —  ja  —  juoda  lasinkaan  helmeilevää,  kristallikir- 

kasta    sampanjaa.      Totta  totisesti  se  olisi  ollut  nautintoa,   se 
olisi  virvottavana  terästänyt  koko  miehen. 

—  Haaveita!  kirjoitti  Lulle  ajatuksissaan  edessään 
olevalle  paperille.  Sitte  hän  kotvan  takaa  nousi  päättäväi- 
sesti ylös,  käveli  muutamaan  kertaan  poikki  toimitushuoneen 
lattian  ja  mietti  kuin  hyvin  vaikeaa  laskuesimerkkiä.  Hetken 
takaa  tarttui  hän  kukkaroonsa,  kopeloi  sieltä  rahat  esiin, 
laski  tarkkaan  hopeat  ja  kuparit  ja  tuumi  hiljaan: 

—  Niin  minä  teen.  Tällä  kerralla  nyt  menköön  kuk- 
karo puhki! 

Taas  asettui  hän  rottinki  tuoliin,  mutta  nyt  hiljaan  ja 
varovaisesti  kuin  pelkäisi  hän  sitä  narisuttamalla  kiduttavansa. 
Näki  päällekin  päin,  että  Lulle  oli  nyt  päässyt  mielen  tasa- 
painoon. Hyväntahtoinen  tyytyväisyys  lepäili  hänen  leveillä 
poskillaan  ja  silmissä  oli  rauhallinen  sävy.  Hartaudella  alkoi 
hän  lukea  Ruotsia  sanomalehtejä  saadakseen  niistä  lehteensä 
valmiin  kaunokirjallisen  ja  ulkomaan  osaston.  Nuo  „  emä- 
maan" lehdet  ovat  Suomen  ruotsinkielisille  sanomalehdille 
arvaamattomasta  hyödystä.  Niissä  on  runsas  varasto  val- 
mista tavaraa  sekä  ylä-  että  alakerrassa  ja  niissä  maamme 
ruotsinkieliset  sanomalehtimiehemme  kahlaavatkin  polvia  myö- 
ten yltäkylläisessä  viljan  runsaudessa.  Pian  oli  niistä  Lulle- 
kin  säkkinsä  täyttänyt  ja  nyt  hän  oli  toimittanut  Abankin 
työt.      Mutta  kello  olikin  pian  neljä  iltapäivällä. 

Ja  nyt  hän  nousi  istumasta  kuin  pappi  sairaan  vuoteen 
vierestä,  jolle  hän  on  antanut  viimeisen  lohdutuksen  ja  joka 
sen  on  lapsen  tavalla  vastaanottanut.  Hän  jätti  ladottavan 
painoon  ja  lähti  kauppiasklubin  ravintolaan  syömään  päiväl- 
listä ja  juomaan  sen  ohessa  —  pullon  sampanjaa.  Tuollai- 
set ylimääräiset  kekkerit  hän  äskettäin  päätti  itselleen  kus- 
tantaa, niin  tarkka  rahoista  kuin  hän  muuten  olikin.  Siitä 
se    oli    levennyt    rauha    koko    hänen    olentoonsa  ja   paistava 

helle  oli  nyt  menettänyt  tehonsa  häneen.  Nyt  oli  tyynnytetty 
tuo  sampanjakaiho,  joka  painajaisena  oli  paneutunut  häntä 
rasittamaan,  kuivaamaan  suuta  ja  tyhjentämään  aivotkin  päästä. 

Juhlallisena  astui  Lulle  kauppiasyhdistyksen  ravintolaan. 
Meni  tarjoiluhuoneeseen  ja  tilasi  päivällisen  sampanjan  kanssa. 
Samalla  pyysi  hän  saada  erityisen  huoneen,  sillä  hän  oli 
sanomattomasti  väsynyt  ja  tahtoi  olla  aivan  häiritsemättä. 
Sivumennen  hän  tarjoilijaneidille  huokasi  tehneensä  jo  kah- 
den miehen  työn,  vaikka  olikin  valvonut  koko  viime  yön. 
Neiti  lähetti  häneen  säälivän  silmäyksen,  sillä  itse  asiassa 
Lulle  ei  ollut  mikään  ruma  mies. 

Viereisestä  huoneesta  kuului  lyhyt  nauru  ja  sitte  ulos 
poistuvat  askeleet.  Mutta  Lulle  ei  tullut  sitä  tarkanneeksi. 
Saatuaan  sikaarin  meni  hän  kaikkein  syrjäisimpään  huonee- 
seen päivällistä  odottamaan,  sillä  sen  hän  oli  saanut  yksin- 
omaisesti käytettäväksensä. 

Ja  lopultakin  se  päivällinen  valmistui  ja  sampanja  tuo- 
tiin sisälle  jäiden  keskellä.  Nyt  alkoi  Lulle  nautintonsa.  Hän 
söi  erinomaisella  ruokahalulla  vitkaan,  mutta  runsaasti.  Hän 
tahtoi  tästä  päivällisestä  totta  totisesti  nauttia,  sillä  se  mak- 
soi niin  paljon,  että  se  täksi  kerraksi  tyhjensi  hänen  kukka- 
ronsa. Sentähdenpä  sitä  pitikin  syödä  ja  makustella  ja  syödä. 
Nyt  kumasi  hän  suuhunsa  ensimmäisen  helmeilevän  sampanja- 
lasin,  kun  ovi  avattiin  ja  neiti  tuli  ilmoittamaan,  että  joku 
pyytää  Lullea  telefooniin.  Lullea  harmitti,  ettei  koskaan  saa 
olla  rauhassa  ja  että  kuka  se  nyt  täältäkin  osaa  häntä  hakea. 
Hän  lähti  taivaltamaan  nuo  monet  välihuoneet  tarjoiluhuo- 
neeseen, missä  telefooni  oli,  tarttui  äkäsenä  kuulostimeen  ja 
äänsi  kovasti  nimensä  puhelutorveen. 

—  Nyt  viimeinkin  sinut  tavotan.  Olen  soittanut  joka 
ravintolasta,  sillä  arvasin  sinun  eilisen  juhlan  jälestä  olevan 
niissä  virvottelemassa,  kuului  puhe  telefoonista. 

—  Kuka  se  on?  kysyi  Lulle  ärtysesti. 

—  Lurjus!  Etkö  Lasse  Silfveniä  tunne  äänestä.  Ja 
terveisiä  nyt.  Tulin  aamupäivällä  kaupunkiin.  Tule  kohta 
Sentraalihotelliin,  sillä  täällä  olen  sisällä! 

—  Vai  sinä  Lasse!  Onpa  sinulla  vähän  ääni  kähennyt 
vai  liekö  se  telefoonin  vaikutusta.  Terve  mieheen,  mutta  en 
minä  voisi  tulla  kuin  noin  parin  tunnin  takaa. 

Lulle  laski,  että  siihen  asti  hän  kerkeää  herkutella 
syötäviensä  ja  juotaviensa  kanssa,  sillä  Lasse  jos  tarjoaakin, 
tarjoaa  vain  mielijuomaansa  äytelää  punssia. 

—  Kehtaatko  kieltäytyä!  Ole  nyt  toki  ritari  ja  tule 
pitämään  seuraa  entiselle  ystävällesi  hänen  yksinäisyydessään? 

Tämä  koski  jo  Lullen  tunteisiin  ja  hän  lupasi  tulla 
puolen  tunnin  takaa,  vaikka  katkerasti  tunsikin  menettävänsä 
koko  päivällisen  makeuden. 

Päästyään  takaisin  piti  kiiruhtaa  syömistä.  Sampanjaa 
kaatoi  hän  ruokasuuhunsa,  jotta  se  oli  tulla  ulos.  Ja  kaikki 
maku  meni  siten  pois.  Nyt  meni  raha  hukkaan,  jotta  teki 
mieli  kirota  kesken  syömistään. 

Taas  avattiin  ovi  ja  tarjoiluneiti  tuli  käskemään  Lullea 
telefooniin. 

Tämähän  on  merkillistä!  huokasi  Lulle  ja  kulki  taas 
nuo  monet  huoneet  telefoonin  ääreen. 

—  Onko  se  Lulle? 

—  On. 

—  Ole  hyvä  ja  tule  tänään  nyt  kohta  luokseni!  Vietän 
nimipäivääni  ja  haluaisin  nähdä  nuorempiakin  ystäviäni  luo- 
nani. Lasi  todia  ja  vistiä  —  siinähän  ne  tosin  ovat  vanhan 
pojan  nimipäivät,   mutta  noudata  nyt  kutsua. 

—  Onko  se  setä  Tujulin? 

—  On. 

—  Onnea.  Mutta  minun  on  pakko  kieltäytyä,  sillä 
äsken  juuri  lupauduin  menemään  vanhan  toverini,  vankilatireh- 
tööri  Lasse  Silfvenin  luo,  joka  on  käymässä  kaupungissa. 
Kiitos   vain  kutsusta! 

—  Mitä?  Etkö  aijo  tulla? 

—  Setä  suo  anteeksi,  mutta  minun  on  mahdoton  tulla, 
rukoili  Lulle. 

—  Minulla  on  sopiva  ehdotus.  Tule  yhdessä  herra 
Silfvenin  kanssa!  Kaikessa  tapauksessa  et  jääne  pois,  sillä 
ilman  sinua  ei  vististä  tule  mitään 

—  Minä  tulen  yhdessä  hänen  kanssaan,  myöntyi  jo 
Lulle. 

Hän  palasi  takaisin  ateriansa  ääreen,  söi  nyt  sitä  kuin 
arki  pai  väisintä  rokkaa  ja  ryyppäsi  sampanjaa  kuin  se  olisi 
ollut  hapanta  maitoa. 

Taas  tultiin  hakemaan  telefooniin.  Lulle  kieltäytyi 
menemään.  Mutta  kun  pyyntö  uudistettiin,  lähti  hän.  Se  oli 
päätoimittaja,  joka  käski  hänen  tulla  heti  toimistoon,  sillä  siellä 
oli  erityistä  tehtävää.  Tämä  viimeinen  se  katkerin  ta  oli. 
Ennen  toimistoon  menoaan  päätti  Lulle  kuitenkin  pikimittään 
käydä  Lassen  luona  edes  tervehtimässä.  Ruoka  jäi  kesken 
syömättä  ja  sampanjaa  ajoi  hän  sellaisella  kiiruulla  sisäänsä, 
jotta  kartanolla  mennessään  se  tuli  ulos. 

—  Hyi  p-na!   sylki  Lulle  ja  oli  läkähtyä. 

Hän  tuli  Sentraalihotelliin,  kysyi  ovenvartijalta  Lassea, 
mutta  sai  jyrkän  kiellon.  Ei  se  asunut  siellä.  Lulle  väitti 
vastaan  ja  lähti  varmuudekseen  etsimään.  Mutta  turhaan.  Ei 
näkynyt  Lassea  eikä  palvelusväki  hänestä  mitään  tiennyt. 
Ehkä  se  on  mennyt  kohta  vähän  kaupungille  ja  Lulle  lähti 
riipomaan  toimistoon.  Jo  taas  helle  tuntui  ja  kuumuus  kor- 
vensi. Mutta  toimistossa  ei  ollut  ketään.  Lulle  meni  pää- 
toimittajan   asuntoon;    siellä    sai    hän    kuulla,   että  lepäämässä 

on  vielä  mies.  Lulle  ihmetteli  ja  alkoi  jo  epäillä.  Nyt  riensi  hän 
asessori  Tujulinin  luo  pelaamaan  vistiä,  mutta  tapasi  „ sedän" 
sängystä  reumatismissa  voivottelemassa.  Jo  uskoi  Lulle  tul- 
leensa petetyksi.  Mutta  kuka  mokoma  oli  hänelle  tämän 
tehnyt? 

Seuraavana  päivänä  kysyi  Abba  Luikita  toimistossa, 
onko  hän  tavannut  Lasse  Silfveniä  ja  oliko  hän  eilen  setä 
Tujulinin  nimipäivillä.  Ja  kysyessään  koko  mies  oli  niin  pi- 
rullisen näköinen,  jotta  Lulle  kohta  arvasi,  kuka  se  eilinen 
vehkeilijä  oli  ollut.  Lulle  tulistui,  hänen  kasvonsa  muuttivat 
väriä  ja  hän  karkasi  Abbaa  kohti.  Samassa  tuli  päätoimit- 
taja. Abba  päästi  suuren  naurun,  mutta  Lulle  istahti  takai- 
sin tuoliinsa.  Abba  kertoi  päätoimittajalle  koko  jutun,  miten 
hän  kauppiasklubissa  oli  kuullut  Lullen  aikomukset  herkutella, 
miten  hän  oli  mennyt  rakennukseen  toisella  puolella  porttia 
ja  pannut  ääntään  telefoonissa  muuttamalla  toimeen  koko 
narripelin  bauskuudekseen.  Päätoimittaja  nauroi,  jotta  oli 
katketa,  mutta  Lulle  nousi  juhlallisesti  ja  pyysi  eroa  toimis- 
taan. Ei  bän  ole  koko  maailman  narri,  sanoi  hän.  Nyt 
päätoimittaja  huomasi  asian  vakavan  puolen  ja  rupesi  lepyt- 
tämään Lullea.  Ja  lopulta  asia  sovittiin  siten,  että  Lulle 
antaa  Aballe  anteeksi  ja  Abba  sopivassa  tilaisuudessa  tar- 
joaa Lullelle   pullon  sampanjaa. 

AMERIKKA  SAVOSSA 

(Asutus  tarinaa). 


JÄTKÄLLÄNI  jouduin  kerran  Amerikkaan.  Ei  se 
ollut  tuo  valtameren  takainen  suuri  Amerikka, 
tasavaltaisine  hallituksineen,  vaan  ainoastaan  vanha, 
harmaantunut  talo  Pohjois-Savon  sydänmaalla,  jolla  myös  on 
sama  nimi. 

Tämän  Amerikan  hallitsijat  ovat  aina  olleet  yksinval- 
tiaita ja  jokaisella  on  ollut  etunimenä  Pietari.  Omin  päinsä 
he  ovat  käyneet  sotaa  karhuja  y.  m.  metsässä  löytyviä  vi- 
hollisia vastaan  ja  ensimmäistä  Pietaria  oli  kunnioitettu  arvoni- 
mellä:  Karhu-Pietari.  Toinen  Pietari  oli  ollut  samalla  kova 
soiden  perkkaaja,  oikea  korven  ukko,  eikä  häntä  nimitetty- 
kään sen  halvemmalla  nimellä  kuin  Amerikan  keisari.  Kolmas 
Pietari  peri  isänsä  arvonimen,  vaikka  hänen  maineensa  olikin 
paljon  pienempi  kuin  edellisten.  Rautaisen  ja  juhlallisen  nä- 
köinen oli  tämäkin  ukko  pitkine  tukkineen  ja  harmaine  par- 
toineen. Mennessäni  istui  hän  honkaisen  pöydän  päässä  suu- 
ressa    tuvassa,     puolitusinaa    kehrääviä    vaimoja     toverinaan. 

Heti  hän  nousi  vieraan  puheelle  ja  vei  omaan  kamariinsa) 
jonka  pöydällä  seisoi  jalustalla  suuri  raamattu  avattuna  ja  sen 
lähellä  tupakkilaa tikko. 

Tavallisten  alkupakinain  perästä  aloin  udella  talon 
entisyydestä. 

—  Mistä  tämä  talo  on  saanut  tuon  mahtavan  Ame- 
rikka nimen? 

Huomasin  koskettaneeni  suotuisaan  aineesen,  sillä  ukko 
nauraa  myhäytti  mielissään  ja  alkoi  kertoa: 

—  Vaari  vainaa  se  on  pannut  alkuun  niin  nimen  kuin 
talonkin.  Hän  oli  tullut  tähän  Ruotsin  vallan  aikana,  aivan 
synkän  korven  keskeen  ja  lähtiessään  sanonut  että  hän  me- 
nee Amerikkaan.  Lehmä  ja  koira  oli  ollut  elukoita  tähän 
tullessa  ja  tuohon  tuvan  takana  kasvavaan  koivuun,  joka  oli 
silloin  ollut  aisapuun  vahvuinen,  sanotaan  mummu  vainaan 
kytkeneen  lehmänsä. 

—  Onpa  se  merkillinen  koivu,  jota  sietää  suojella, 
sanoin  ja  nousin  ikkunasta  katsomaan. 

—  On  se  merkillinen  ja  kyllä  se  on  niin  että  viimei- 
seksi siihen  saapi  kukaan  kirveensä  iskeä,  vakuutti  ukko. 
Silloin  täytyy  jo  olla  kaikki  muut  puut  poltetut. 

—  Oletteko  mitannut  koivun  vahvuutta?  kysäisin. 

—  En  vuosiin,  sanoi  hän,  mutta  on  se  hyvin  paljon 
toista  syltä  ympäri. 

—  Merkillisen  suureksi  tämä  talokin  on  kasvanut  näin 
lyhyessä  ajassa   niin  vähästä  alusta,  huomautin. 

—  Onhan  tämä  kasvanut,  virkkoi  ukko.  Jo  siellä 
navetassa  nyt  huiskaa  lähelle  viisikymmentä  lehmän  häntää. 
Mutta  kyllä  sillä  vaarivainaalla  oli  ollut  alkaissa  kovat  päivät, 
kun  ympäristö  kaikki  oli  synkkänä  korpena,  jossa  karhut  vaan 
viheltelivät,  ja  leipänä  petäjän  kuori  ja  särpimenä  karhun  liha. 
Hakata  metsää,   rakentaa  huoneita  ja  taistella  karhuin  kanssa, 

se  ei  ole  lasten  leikkiä.  Karhun  lihallahan  tämä  meidän  suku 
on  kasvatettu,  vaan  pelkäämättömiä  näistä  on  sitten  tullutkin. 
Kaikki  ne  ovat  olleet  otteluissa  karhuin  kanssa,  nämäkin  mi- 
nun poikani.    Nyt   noita   petoja  ei  enää  kuulu  kuin  ihmeeksi. 

—  Isävainaannehan  oli  vielä  kuuluisampi,  mainitsin 
joutuakseni  toiseen  polveen.  «* 

—  Ei  se  karhuntapossa  ollut  kuuluisampi,  vaan  maan- 
viljelyksessä,   oikasi   ukko.      Sille   annettiin  kerran  hallituksen 
puolesta  hopea-pokaali  suon  viljelemisestä.  Täällä  se  on  nytkin. 
Ukko   haki   kaapista   hopeapikarin    ja    laski    sen   juhlal- 
lisesti pöydälle. 

—  Se  on  arvokas  muisto,  ei  sitä  kaikille  anneta,  sa- 
noin astiata  katsellen. 

—  Ei  sitä  kaikille  anneta,  vahvisti  ukko.  Ja  itse 
kuvernööri  kävi  paikan  päällä  tarkastamassa  työalat.  Oletko 
kuullut  kertomuksia  sen  käynnistä? 

—  En  sanottavasti,  vastasin  saadakseni  kuulla  asian 
tuntijalta  itseltään. 

—  Eihän  ne  ole  oikeastaan  mistään  arvosta,  sanoi 
ukko.  Ovat  vaan  ottaneet  puhuakseen,  kun  niistä  on  kummaa 
että  isä  uskalsi  puhutella  kaikkia  ihmisiä  samalla  lailla. 

—  Ei  taitanut  kuvernöörikään  pahastua,   arvelin. 

—  Ei  ollenkaan,  sanoi  ukko.  Mutta  olisi  voinut  pahas- 
tuakin,  vaan  sanotaan  vallesmannin  tänne  tullessa  selittäneen 
minkälainen  isäntä  täällä  on. 

—  Muistatteko  miten  isänne  otti  vastaan  kuvernöörin? 
kysyin. 

—  Muistan  hyvinkin.  Muassa  olin  •  kun  isä  meni  tuonne 
joelle  vastuukseen  tietä  neuvomaan.  Tänne  ei  ollut  silloin 
niinkään  selvää  tietä  kuin  nyt  ja  vielä  aitoja  välillä.  Jalan 
siitä  täytyi  herrankin  kulkea,  vieläpä  kiipeillä  aitain  yli.  Ky- 
syi se  isä  ensimmäisellä  veräjällä  kuvernööriltä  että  „ pääsetkö 

aidan  yli,  vai  pitääkö  sinulle  veräjä  purkaa",  mutta  ei  sano- 
nut tarvitsevan  purkaa  ja  niin  sitä  tultiin  tänne. 

Mutta  täällä  se  tuli  akoille  hätä,  kun  piti  ruveta  ruokaa 
laittamaan,  eikä  ollut  mitään  varustettua  edeltä  päin  ja  muu- 
tenkin kaikki  yhtä  tuhmia.  Eihän  siitä  yrittänyt  tulla  ker- 
rassa mitään  koko  ruokapuuhasta,  vaan  kun  isä  itse  ryhtyi 
käsiksi  ja  kantoi  pöydälle  härän  ja  sian  palvatun  takaraajan, 
maljallisen  voita,  suuren  kasan  leipiä  ja  useita  viilipyttyjä, 
niin  pääsivät  ne  akat  siitä  huolesta.  Isä  se  käski  syöm ään- 
kin ja  sanoi  että  „ei  tässä  ole  niitä  kihveliä  eikä  kahvelia, 
eikä  leikattuja  leipiä,  vaan  on  siinä  teräviä  puukkoja, 
saanetban  niillä  erän,  pitäähän  tuo  leipä  saada  lehdos- 
takin", johon  kuvernööri  vakuutteli  että  »kyllä  tässä,  kyllä 
tässä". 

Syötyä  sanoi  isä  että  »lähdepä  nyt  minun  suoperkkiotani 
katsomaan,  koska  kuulut  sitä  varten  tänne  poikenneen".  Ja 
ihastuksissaan  sitä  kuvernööri  katselikin.  Se  oli  silloin  koko- 
naan ruissa  ja  sitä  ei  ollut  vähä.  Nyt  se  on  niittynä;  halu- 
atko lähteä  katsomaan,   ei  se  ole  kaukana. 

Mielelläni  seurasin  isäntä  Pietaria  niitylle.  Oli  siinä 
todella  alaa  sydänmaan  talon  veljelysmaaksi  yhdellä  kertaa, 
sillä  tämä  oli  vaan  yksi  osa  korpikeisarin  raivioista.  Heinä- 
latoja siinä  oli  noin  puolitusinaa,  vaikkei  kaikki  paikat  kuu- 
luneet enää  hyvästi  kasvavankaan.  Uudemman  viljelystavan 
mukaan   siihen  tulisi  yli   kymmenen  ladon  heiniä. 

—  Sattuiko  tämä  hyvään  vuoteen  silloin  ensi  kerralla? 
kysyin  isännältä. 

—  Hyvään  sattui,  vastasi  hän.  ja  siitä  se  on  pohja 
tämän  talon  varallisuuteen,  sillä  rukiita  tuli  niin  ettei  tahtonut 
aittoihin  mahtua.  Pienempi  tässä  olisi  talo,  jos  halla  kävi 
silloin  vieraana. 

—  Mahtoi  se  isäänne  peloittaa,   arvelin  minä. 

—  Kyllä  kaiketi,  mutta  ei  siltä  uskallus  sittenkään  olisi 
mennyt.  Niin  sanoi  silloinkin,  kun  viimeiset  siemenjyvät 
kourastaan  heitti,  että  „nyt  se  on  minun  osaltani  tehty;  anna 
Luoja  jos  annat,  mutta  jos  et  nyt  anna,  niin  tottahan  annat 
toisella  kerralla". 

—  Se  oli  suora  rukous  ja  auttoi. 

—  Suoruus  aina  auttaa,  vakuutti  hän  kääntyen  ko- 
tiin päin. 

— ^  Onko  se  totta,  että  joku  sotaherra  olisi  vaatinut 
isänne  tutkintoon?   kysyin  pihaan  kävellessä. 

—  Totta  se  on,  sanoi  isäntä.  Se  oli  sattunut  aikoja 
ennen,  heti  Ruotsin  vallan  loputtua.  Tänne  pääkylälle  oli 
näet  majoitettu  Venäjän  sotaväkeä.  Ja  oliko  se  nyt  niiden 
päällikkö  tai  tarkastaja,  joka  oli  kuullut  että  täällä  on  mies, 
jota  kutsutaan  keisariksi,  ja  silloin  ei  muuta  kuin  haettiin  tut- 
kittavaksi. Jo  sanoi  isä  vähän  pelänneensä,  että  mikä  tästä 
tulee,  mutta  sitten  sanoi  ajatelleensa  että  rohkeus  ja  rehelli- 
syys se  parhaiten  auttaa  ja  oli  pystypäisenä  astunut  sotaher- 
ran eteen.  —  „ Kutsutaanko  sinua  keisariksi"  ?  oli  kysynyt 
tuimasti.  —  „ Niinhän  ne  ovat  haukkuneet",  isä  sanoi  vastan- 
neensa. —  »Mitä  haukkuneet",  oli  taas  sotaherra  äsähtänyt. 
„ Itsekin  kuulut  nimittävän  itseäsi  keisariksi".  —  „ Olenpa 
voinut  sattua  sanomaan",  oli  isä  myöntänyt,  —  „ Kenen  kei- 
sari sinä  olet?  Onko  sinulla  valtakunta  ja  sotaväkeä",  oli  taas 
tutkannut.  —  „  Onhan  se  tuolla  korven  keskellä  valtakunnan 
tapainen  ja  sotaväkeä  siellä  on  näin  kesällä,  ettei  saa  silmiään 
kunnolle  auki",  oli  isä  sanonut  ja  sitten  selittänyt  että  „se 
on  näet  niin,  että  kun  minä  asun  tuolla  sydänmaalla,  jossa 
on  tavattomasti  itikoita  ja  paarmoja,  niin  ihmiset  ovat  ruven- 
neet minua  kutsumaan  itikoiden  ja  paarmain  keisariksi."  Sil- 
loin    oli     sotaherrakin    laskenut     leikiksi,     vieläpä     taputtanut 

naarain   olkapäälle   ja   sanonut  että   „saat  pitää  sotaväkesi  ja 
olla  niiden  keisari". 

Puhellessa  jouduttiin  pihaan  takaisin,  jossa  vaimoväellä 
oli  tarjottavana  kahvia.  Sen  juotua  meni  ukko  kaapilleen, 
otti  sieltä  pullon  ja  kysyi: 

—  Kelpaako  sinulle  ryyppy? 

—  En  ole  ensinkään  pitänyt  tapoinani,  vastasin,  mutta 
jos  tällä  kertaa  tuon  merkillisen  astian  muistoksi. 

—  Senpä  vuoksi  minäkin  kysyin,  sanoi  hän  kaataissaan. 
Ei  tätä  kumminkaan  liene  piimätuopiksi  tarkoitettu. 

Ja  sitten  me  ryypättiin  tuosta  muistopikarista. 

—  Tämä  on  myös  isävainaan  muisto,  sanoi  isäntä 
näyttäen  Htteätä  leivän  muotoista  pulloa.  Tämä  sillä  oli 
muassa  kalassa  kulkiessa,  että  sai  ottaa  kylmillä  säillä  vilu- 
ryypyn. 

—  Vai  oli  sillä  aikaa  vielä  kalassakin  kulkea,  ihmet- 
telin minä. 

—  Oli  sillä,  sanoi  isäntä.  Eikä  se  vanhoilla  päivillään 
kesäiseen  aikaan  paljon  muuta  tehnytkään.  Siellä  se  oli 
viikkomääriä,  ettei  kun  pyhän  seutuna  kävi  kotona  ja  renki 
toi  aina  kalat  kotiin  ja  vei  evästä.  Välistä  meni  päiviä,  ettei 
saanut  mitään,  mutta  ei  se  siitä  suuttunut,  luotti  vaan  onneensa. 
Onni  sillä  oli  kaikessa  määrääjänä.  Jos  sille  tuli  mieleen  viedä 
papille  saatava-kaloja,  niin  heitti  sen  nimellä  verkot  ja  jos 
sattui  niin  ettei  käynyt  kuin  yksi  ahven,  niin  vei  sen  ja  sa- 
noi että  tämä  tuli  sinun  onnellasi.  Jos  taas  tuli  suurikin 
vakallinen,  niin  vei  kaikki  ja  sanoi  että  nämä  tulivat  sinun 
onnellasi. 

—  Hyvänä  taittiin  pitää  kummallakin  kerralla,  huomau- 
tin minä. 

—  J(>pa  hyvänä,  sanoi  isäntä.  Tuli  se  silloinen  kap- 
palainen   (vainaana     tuo    nyt    on)    aina    linnustamaankin    isän 

kanssa  tänne  jokivarsille.  Ylpeänlaiseksi  mieheksi  sitä  sanot- 
tiin, mutta  niin  ne  isän  kanssa  öykkivät  kuin  vertaiset,  eikä 
siinä  teititelty  toisiaan.  Riitelivätkin  välistä,  kun  saalis  pääsi 
karkuun,  mutta  kohta  ne  taas  mennä  hätistivät  toinen  toista 
puolta  jokea,  toinen  toista  ja  kiljuivat  että  „lyö  sinä  siltä 
puolen,    minä  lyön  tältä  puolen". 

—  Harvassa  niitä  on  enää  niin  suoranuottisia  miehiä, 
myönsin  minä  ja  kysyin:  Mistähän  tämä  teidän  suku  on  saa- 
nut  tuon  koristelemattoman  puhetavan? 

—  Tuosta,  sanoi  ukko  viitaten  raamattuun.  Oletko 
löytänyt  siitä  teitittelyjä.  Tuossakin  sanotaan:  Sinä  olet  mi- 
nun   Jumalani,  sinun  hyvä  henkes  vieköön  minua  tasaista  tietä. 

—  Niinhän  se  siellä  on,  mutta  ihmiset  ovat  vaativai- 
seni pia  kuin  Jumala,   huomautin  minä. 

—  Niinpä  kyllä,  sanoi  ukko  naurahtaen.  Mutta  eikö- 
hän siitä  tule  muutos  siellä  toisessa  elämässä,  vai  vieläköhän 
sielläkin  Jumalata  ja  kerjäläisiä  sinutellaan  ja  muita  kutsutaan 
teiksi.     Muutos  taitaa  tulla,   vai  mitä  arvelet. 

—  Taitaa  tulla,  myönnytin  minä,  eikä  sitä  asiata  enää 
jatkettu. 

Viimeksi  näytti  hän  Karhu-Pietarin  aikuisia  metsästys- 
aseita. Niitä  katsellessa  johtui  mieleen  yhtäläisyys  tämän  ja 
toisen  Amerikan  valloittajan  suhteen.  Kumpaisessakin  oli 
alkuasukkaansa,  tässä  karhut,  toisessa  ihmiset.  Kumpainen- 
kin valloittaja  teki  alkuasukkaille  —  samalla  tavalla.  Jäikö  - 
hän  kumpaisellekin  valloittajalle  yhtä  puhdas  omatunto  menet- 
telystään. 

JULIUS  KROHN. 


KRISTIANIAN  PROFESSORIN  SOPHUS  BUGGEN 
TUTKIMUKSET  SKANDINAVIAN  JUMA- 
LAISTARUJEN JA  SANKARl- 
TARINAIN  SYNNYSTÄ. 

(Selonteon  katkelma  tekijän  jälkeenjääneistä  käsikirjoituksista). 


|wfflfraLI  aika,  jolloin  kansallistunto  vaati  oppineita  etsi- 
mään kaiken  hyvän  alkua  kunkin  omasta  maasta 
sekä  kansasta.  Hollantilainen  tutkija  vaivasi  pää- 
tänsä kaikellaisten  todisteitten  keksimisellä,  joilla  muka  piti 
näytettämän,  että  paratiisi  oli  ollut  Alankomaiden  rämeissä  ja 
soissa.  Ruotsalainen  Rudbeck  kirjoitti  paksuja  teoksia  siitä, 
kuinka  kaikki  maailman  viisaus,  silloin  vielä  ylimmässä  ar- 
vossa olevain  Roomalaisten  ja  Kreikkalaisten  tiede  ja  runous, 
oli  alkuperäisin  Skandinaviasta.  Meidän  Juslenius  ei  tahtonut 
olla  hänkään  Mattia  pahempi;  nojautuen  edellisen  perustelmiin, 
myönsi  hän,  että  Kimmeriläiset  sen  kaiken  ovat  keksineet, 
mutta  ne  Kimmeriläiset,  senhän  lapsikin  voi  nähdä,  olivat 
Kemistä  kotoisin,  siis  selviä  Suomalaisia! 

Meidän  aikoinamme  näkyy  tuuli  ihan  päinvastaiseen  suun- 
taan kääntyneen.  Stasov  esim.  väittää  Venäläisten  sankari- 
laulut kokonaan  mukailuksiksi,  mi1t'ei  käännöksiksi  tatarilai- 
sista  runoista;  tämän  kirjoittaja  on  koettanut  osoittaa,  että 
suurin  osa  Kalevalan  aineksia  on  lainaa  naapurikansoilta; 
tässä  nyt  puheeksitulevissa  tutkimuksissa  norjalainen  Bugge 
tekee  tyhjäksi  kansansa  etu-oikeuden  Eddaan  ja  näyttää  sii- 
näkin voimallista  vierasta  vaikutusta.  Mitä  tämä  merkitsee? 
Ovatko  nämätkin  väitteet  kaikki  vaan  tyhjiä  poreita  ajan 
virralla,  pian  ohitsemenevä  ja  jälkitulevien  polvien  nauruksi 
jäävä  muoti- asia,  niinkuin  nuot  ensiksimainitut?  Vai  ovatko 
ne  välttämättömiä  seurauksia  nykyisestä  tarkemmasta,  pie- 
nimpiäkin kohtia  punnitsevasta,  ennen  tuntemattomia  äärettö- 
miä vertailuvaroja  käsittelevästä  tutkimustavasta  ynnä  samassa 
siitä  yleisemmästä,  korkeammasta  katsantokannasta,  joka  on 
erityishistorioista  tehnyt  ihmiskunnan  historian,  yksityisten  kiel- 
ten tarkastuksesta  vertailevan  kielitieteen?  Asia  on  kovin 
uusi  ja  outo,  että  vielä  olisi  päästy  yksimielisyyteen;  vastai- 
nen tutkimus  on  pohtiva  jyvät  erilleen  akanoista.  Mutta  nyt- 
kin jo  pitäisi  kuitenkin  tutustumisen  noihin  uusiin  katsanto -kan- 
toihin olla  hyödyllisen  suuremmalle  yleisölle.  Tutkikaa  kaikki 
ja  pitäkää  paras!  on  tässä  niinkuin  muussakin  suhteessa  kul- 
tainen ohjesääntö. 

Professori  Bugge  ei  millään  muotoa  kiellä,  että  Skan- 
dinaveilla  on  ollut  joitakuita  koko  indo-eurooppalaisheimon 
kanssa  yhteisiä  jumaluuskäsitteitä.  Paljoa  useampia  vielä, 
jopa  aivan  kehittyneitä  jumalaistarujakin,  hän  osoittaa  olleen 
kaikilla  Germaneilla  perintö-omaisuutena.  Skandinavein  Odin, 
Thor,  Frigg,  Urd,  Hei  y.  m.  olivat  myös  Saksassakin  tutut 
Wodan'in,  Donar'in,  Frijan,  Wurt'in,  Helien,  nimeltä.  Eräässä 
longobardilaistarussa  7:ltä  vuosisadalta  ilmautuu  Wodan  Frean 
puolisona,  voiton  antajana,   ja  narrataan  vaimonsa  kavaluuden 

kautta  vasten  tahtoansa  suomaan  sotaonnea  jälkimmäisen 
suosikeille,  —  aivan  niinkuin  Skandinavitkin  tiesivät  kertoa. 
Mutta  enin  osa  niistä  taruista,  joita  Edda  sisältää,  on  aivan 
tuntematon  Skandinavein  sukuveljille  Itämeren  eteläpuolella. 
Mistä  se  sitten  on  saanut  alkunsa?  Joku  pieni  määrä  on 
nähtävästi  noilla  Pohjanmailla  itseperäisesti  syntynyt,  mutta 
vaikea  on  sitä  otaksua  koko  tuosta  taruin  rikkaudesta. 

Huomattava  seikka,  joka  näkyy  antavan  selityksen  tä- 
hän hämärään  salaisuuteen,  on  se  että  Eddan  laulut  eivät  voi 
olla  9:ttä  vuosisataa  vanhemmat.  Kieli  niissä  on,  mitä  sana- 
varoihin,  muotoihin  sekä  ääntämiseen  tulee,  suuresti  eriävä 
siitä  Skandinavein  kielestä,  joka  tavataan  kaikissa  Ruotsin, 
Norjan  ja  Tanskan  käsikirjoituksissa  noin  8 00: aan  asti.  Jos 
tästä  jälkimmäisestä  murteesta  tahtoisi  muuttaa  vastaavia 
sanoja  tai  muotoja  Eddassa  käytettyjen  sijaan,  niin  rikkoon- 
tuisi kokonaan  runomitta,  rikkuisi  myös  sen  ajan  runoudessa 
viljelty  alkusointu.  Täten  on  Eddan  lauluin  ikä  varmaan 
määrätty  viikinki-aikakauden  keskipaikoille. 

Toinen  tärkeä  kohta  on  samoissa  lauluissa  englantilais- 
ten ja  iriläisten  sanain  ilmautuminen,  niinkuin  myös  latinalais- 
ten, joiden  muoto  todistaa,  että  ne  ovat  Britannian  kautta 
tulleet.  Niitä  on  esim.  kdlkr  =  kalkki,  joka  anglosaksin 
kielellä  on  calc,  mutta  kaikissa  saksan  murteissa  on  ollut 
kelch  tai  jotain  senmukaista.  Näiden  sanain  seassa-olo  ei 
ole  satunnainen;  sillä  toiset  niistä  ovat  lauluissa  välttämättömät 
alkusoinnun  vuoksi,  osaksi,  mikä  vielä  tärkeämpi,  ovat  myö- 
hemmissä skandinavilais-kielissä  tuntemattomat,  siis  yksistään 
Eddalle  omituiset.  Tämä  viittaa  siihen,  että  uudet  tarut  ovat 
mahtaneet  tulla  Britannian  saarilta,  joissa  Skandinavit  useam- 
pien vuosisatojen  aikana  alin-omaa  kävivät  ryöstöretkillä. 

Tuo  viikingi-aika  ylimalkain  oli  Skandinavian  kansoille 
ihmeellinen    uudistus-aika.     Paitsi    sitä    että    heidän    kielensä. 

niinkuin  sanottu,  tuntuvasti  muuttui,  nyt  vasta  sai  muista  ger- 
manilaisista  murteista  eriävän  omituisen  luonteensa,  havaitaan 
yhtä  perinjuurinen  muutos  myös  koko  elin-  ja  käsitystavassa. 
Tuskin  yksikään  ase  tai  koristus  säilytti  vanhan  kaavansa, 
ja  uusissa  muodoissa  nähdään  selvä  englantilais-iriläinen  vai- 
kutus. Samoin  vanha  kirjoituskin  muuttui  uutten  perusteit- 
ten mukaan. 

Britanniasta  saadut  ainekset  eivät  olleet  kuitenkaan 
sielläkään  omakasvattamat,  vaan  niiden  juuri  näkyy  olevan 
vielä  kauempana.  Tarkempi  tutkimus  näet  huomaa  niissä 
äärettömän  paljon  yhtäläisyyksiä  Raamatun  kertomusten  sekä 
roomalais-kreikkalaisten  jumalaistaruin  kanssa.  Tämmöiseen 
välitystoimeen  olivat  Britannian  saaret  siihen  aikaan  soveli- 
jaammat  kuin  mikään  Euroopan  osa,  yksin  Kreikan  valta- 
kunta poisluettuna.  Irlantilaisten  luostareissa  oli  latinankielisen 
kirjallisuuden  viljeleminen  ynnä  sen  kääntäminen  omalle  kie- 
lelle ollut  kauan  suuressa  kukoistuksessa.  Noin  670  tuli 
oppinut  Theodor,  syntynyt  Vähän -Aasian  Tarsossa,  Englan- 
tiin, pääsi  Canterburyn  arkkipiispaksi  ja  perusti  useita  kou- 
luja, joissa  nuoret  Anglosaksit  ja  Iritkin  tutustuivat  muun 
muassa  myöskin  kreikkaan,  keskiajalla  muualla  aivan  tunte- 
mattomaan Theodoron  äidinkieleen.  Yleiseen  tiettyä  on,  että 
Kaarle  Suuri  seuraavalla  vuosisadalla  tuotti  Englannista  oppi- 
neita miehiä  kansansa  opettajiksi  Kanskanmaalle. 

Alku-ainekset  olivat  siis  siihen  aikaan  saatavana  siellä, 
siitä  ei  ole  epäilystä.  Mutta  mitenkä  ne  voivat  vääntyä  niin 
ihan  toisellaisiksi,  niin  että  ainoasti  tutkija  voi  tyystillä  tar- 
kastamisella saada  selvää  yhtäläisyydestä?  Asia  oli  varmaan 
niin,  että  Englannissakin  ja  Irlannissa  klassillisiin  alkukieliin 
oikein  perehtyneitten  oppineitten  luku  kuitenkin  oli  sangen 
vähäinen.  Enin  osa  munkeista  sekä  papeista  mahtoi  latina- 
takin,    kreikasta   puhumattakaan,    taitaa  ainoasti  kotitarpeiksi, 

juuri  sen  verran  että  virassaan  tarpeelliset  lauseet  osasivat 
suorittaa.  Heidän  tietonsa  Raamatussa  kerrotuista  tapauk- 
sista, pyhimystarinoista  sekä  roomalais-kreikkalaisista  jumalista 
ja  sankareista  lienevät  olleet  kaikki  saadut  korvakuulolla  har- 
voilta lukutaitoisilta  kump  pateiltansa.  Aika  oli  sanomattomasti 
vailla  kaikkea  kritiikkiä;  uskottiin  eriskummallisimmat  asiat 
todeksi,  pantiin  erilaisimmat  asiat  yhteen.  Näin  voi  noiden 
puoli-oppineitten  päässä  helposti  syntyä  sekoitus  yllämaini- 
tuista aineksista  ynnä  vielä  oman  kansan  pakanallisista  muis- 
toista lisäksi.  Todisteeksi,  että  todella  niin  tapahtui,  tuopi 
Bugge  esiin  rivien  välisen  selityksen  vanhasta  anglosaksilai- 
sesta  kirjasta:  Latona  Jovis  mater  =  Hlodyn  Thunres  mo- 
dur.  Siinä  on  siis  roomalainen  Latona  vähän  väännetyllä  ni- 
mellä tehty  Thor' in  1.  Donar'in  äidiksi,  ja  uusi  jumalatar 
lisätty  germanilaiseen  jumalaistaruun,  josta  ei  Saksassa  tietty 
mitään. 

Vielä  enemmän  sekaantuivat  ja  muuttuivat  tietysti  Bri- 
tanniassa kulkevat  tarut,  kun  ne  sieltä  vietiin  meren  yli  puo- 
livilliin,  kaikesta  etelämaan  sivistyksestä  syrjässä  olleesen  maa- 
han. Huomattava  on,  ett' ei  Skandinavian  kansat  kokonaisuudes- 
saan tulleet  uutten  ajatus-ainesten  vaikutuksen  alaisiksi,  vaan 
ainoasti  yksityiset  kotiintulevat  henkilöt.  Täten  selviää  miten 
kristin-uskoakin  koskevat  kertomukset  saattoivat  vääntyä  yhtä 
paljon  kuin  klassilliset  tarinat. 

Viikingit  eivät  tuoneet  kotiin  ainoasti  uusia  jumalais- 
nimiä  valmiina  niihin  kuuluvain  taruin  kanssa,  vaan  kiinnittivät 
myös  entisiin  jumaloihinsa  monta  samallaisista  henkilöistä  kuul- 
tua tapausta.  Siinä  ei  noudatettu  mitään  järjestystä  eikä 
tarkkuutta.  Saman  romalaisfltreikkalaisen  jumalan  seikkailuja 
jakautui  useammille  skandinavilaisille ;  päin  vastoin  myös  välistä 
sai  yksi  jälkimmäisistä  osakseen  useampain  edellisten  tekoja. 
Muutamat   kertomukset   Jupiterista   sovitettiin  OdhVin,    koska 

hän  oli  jumalain  isä  ja  kuningas ;  toiset  Thor'iin,  koska  hän  oli 
ukkosen  jumala.  Jälkimmäisestä  paitsi  sitä  myös  ruvettiin  kerto- 
maan kaikellaisia  Herkuleen  tekoihin  kuuluvia  seikkoja,  koska 
molemmat  olivat  ylen  väkevät,  molemmat  nuijankantajat. 

Näin  syntyneet  uudet  tarut  ja  tarinat  ovat  kertomata- 
valtaan aivan  skandinavilaiset,  kansallishenki  on  ne  kokonaan 
valanut  omituisen  kaavansa  mukaan.  Niissä  myös  ilmautuu 
runollinen  vilkkaus  ja  tuoreus,  jota  lähteet  usein  ovat  vailla. 
Monesti  ovat  kuivat  luettelot  antaneet  aiheen  ihaniin,  jaloihin 
runoelmiin;  monesti  on  vieraitten  ainesten  väärin  ymmärryk- 
sen kautta  syntynyt  uusia  yhdistyksiä,  jotka  yhtähyvin  vai- 
kuttavat syvälle  kirkkaan  peri- aatteensa  kautta.  Bugge  huo- 
mauttaa tavallisista  kansansaduista,  joissa  samallainen  uudesti- 
syntyminen on  tapahtunut.  Useimpain  ainekset,  itse  kerto- 
muksen sisällys,  on  yhteistä  kaikille  kansoille,  mutta  yhtä- 
hyvin on  joka  kansa  omituisen  kertomustapansa  kautta  osan- 
nut antaa  niille  eri  värityksen.  Tämä  kansojen  halu  saattaa 
keskuudessaan  kulkevat  kertomukset  oikein  kotimaisiksi  on 
tehnyt,  että  Eddassakin  tapausten  tanner  on  muutettu  tutuille 
seuduille  sekä  henkilöin  nimet,  missä  ei  työ  ole  kokonaan 
siirretty  omamaiselle  jumalalle  tai  sankarille,  väännetyt  niin, 
että  niillä  on  omakielinen  merkitys  tai  sointu. 

Kolmanneksi  lisien  lähteeksi  Skandinavein  jumalaista- 
rulle viikingi-ajalla  huomauttaa  Bugge  vielä  kansansadutkin. 
Kaikellaiset  seikat,  mitkä  niissä  kerrotaan  nimettömistä  henki- 
löistä, siirrettiin  määrättyihin  jumaliin  sekä  sankareihin.  Erit- 
täin on  Thor  sanut  useita  tämmöisiä  lainoja  osakseen  ja 
monesti  myös  ne  ovat  sekaantuneet  taruihin,  joissa  nimet 
sekä  tapauksen  pääseikat  ovat  lainatut  kristityistä  legendoista 
tai  roomalais-kreikkalaisista  kertomuksista.  Hymiskvidassa 
esim.  Thor  ja  Tyr  lähtevät  viimeksimainitun  isän,  Hymir-jät- 
tiläisen  luo  suurta  kattilaa  noutamaan,  jolla  olut  Oegir'in  aiot- 

tuja  pitoja  varten  oli  keitettävä.  Perille  tultuaan  he  tapaavat 
talossa  vanhan  900  päisen  vihaisen  mummon  sekä  valko  ve- 
risen hyväntahtoisen  nuoremman  naisen,  Tyr*in  äidin.  Tämä 
kestitsee  vieraita  oluella  ja  kätkee  heidät  kattilain  alle,  koska 
Hymirillä  usein  oli  tapana  olla  tuimalla  tuulella  kotiin  tullessa. 
Kun  jäätiköt  HynuVin  lähetessä  paukkuvat,  rientää  hyvän- 
tahtoinen emäntä  hänelle  vastaan,  selittää,  kutka  vieraat  ovat, 
ja  lauhduttaa  hänen  mieltään.  Jättiläinen  kuitenkin  panee 
Thor' in  vaarallisille  koetuksille,  mutta  tämä  ne  suorittaa  emän- 
nän neuvolla.  Viimein  Thor  vie  mainitun  kattilan  ja  tappaa 
perästä  ajavat  jättiläiset.  Niinkuin  näkyy,  on  tässä  pääjuoni 
hyvin  yhdenkaltainen  tuon  tunnetun  sadun  kanssa,  jossa  yksi 
tai  kaksi  miestä  sattuu  ihmis-syövän  jättiläisen  taloon  ja  pis- 
tetään piilopaikkaan  armahtelevaisen  naisen  toimen  kautta. 
Jättiläinen  tosin  tullessaan  kohta  haistaa  ihmisen  hajua,  mutta 
vaimo  johdattaa  hänen  huomionsa  toisiin  asioihin,  siksikun 
mairittelemisella  on  hänet  lauhduttanut,  niin  että  vieraat  us- 
kaltavat tulla  esiin.  Lopulla  heikko  ihminen  viekkaudellaan 
saa  summattoman  jättiläisen  voitetuksi. 


Ylläesitetyn  yleisen  johdannon  jälkeen  ottaa  Bugge 
puheiksi  Balder- tarun.  —  —  (Tässä  kohden  käsikirjoitus  kes- 
keytyy aivan  alkuun  selontekoa  Balder- tarun  sisällyksestä  ja 
jatkuu  sitten  esityksellä  Buggen  vastustajain' mielipiteistä).^ 

Professori  Buggen  selitykset  ovat,  niinkuin  arvattava 
oli,  nostaneet  ankaran  vastarinnan.  Semmoinenhan  on  aina 
uuden  aatteen  luonnollinen  seuraus.  Se  häiritsee  sitä  levollista 
ajatustapaa,  johon  on  totuttu;  se  loukkaa  monta  personal- 
listakin  tunnetta.  Sällipä  yksi  vastustajista  peittämättä  katsah- 
duksen sydämmensä  syvimpään  pohjukkaan,  kun  huudahti: 
„jos  se  olisi  totta,  sittenhän  minun  40-vuotinen  työni  ja  tut- 

kirnukseni  olisi  kaikki  turhaa!"  —  Tässä  tilaisuudessa  tulee 
paitsi  sitä  myös  kipeästi  kosketettu  kansallis-  ja  heimo-ylpeys 
lisäksi.  Eddaa  ovat  paitsi  Skandinavit,  muutkin  Germanit 
tähän  asti  pitäneet  sukukuntansa  kalliimpana  perintönä,  ikään 
kuin  aateliskirjana  hengen  valtakunnassa.  Jos  se  on  lainaa, 
aleneehan  sitten  kerrassaan  heidän  arvonsa  noiden  halveksu- 
tuin „palvelijakansaina  verroille,  jotka  eivät  ole  kyenneet 
mitään  jalompaa  itse  keksimään,  vaan  ovat  aina  eläneet  mu- 
ruista rikkaiden  pöydältä.  —  Kaikki  nämät  syyt  yhteensä 
ovat  tehneet  vastuksen  Buggea  vastaan  sanomattomasti  kiih- 
k öiseksi.  Silmin  näkemätöin  tuskin  voisi  uskoa  minkälaisia 
törkeitä  lauseita  sivistyneen  nimeä  itselleen  vaativat,  oppineet 
miehet  ovat  juljenneet  käyttää  näissä  riitakirjoituksissaan. 
Mikä  sanoo  Buggen  silmänkääntäjäksi,  mikä  arvelee  hävyttö- 
mäksi, että  Norjalainen,  jonka  isänmaassa  tieteellinen  tutki- 
mus on  vaan  hiukkasen  yhtä  miespolvea  vanhempi,  uskaltaa 
käydä  tietä,  jota  eivät  saksalaiset  professorit  ole  tallanneet 
valmiiksi. 

Erittäin  vimmainen  Buggelle  on  saksalainen  Eddantutkija 
K.  Mullenhoff.  Hänen  kirjoituksensa  sisältää  sangen  suureksi 
osaksi  vaan  paheksumisia,  pilkantekoa  sekä  joutavia  huudah- 
duksia, asiallista  on  verrattavasti  varsin  vähän  seassa.  Hän 
myöntää  mahdolliseksi,  että  viikingein  kanssa  on  voinut  tulla 
Skandinaviaan  yksityisiä  kristillis-juutalaisia  ja  roomalais-kreik- 
kalaisia  käsitteitä  sekä  kertomus-sipaleita ;  erittäin  hän  katsoo 
sangen  todennäköiseksi,  että  hämärä  kaiku  kristin-opista  on 
voinut  vaikuttaa  Balderin-tarun  muodostukseen.  Mutta  hän 
vaan  väittää,  ettei  nämät  vaikutukset  ole  millään  tavoin  toteen 
näytetyt.  Samassa  hän  myös  tuopi  esiin  sen  seikan,  että 
viikingein,  jos  todella  olisivat  Britanniassa  olleet  semmoisen 
vaikutuksen  alaiset,  olisi  pitänyt  yllämainittuin  ainesten  ohessa 
myös  saada  mukaansa  iriläisiä  ja  anglosaksilaisia  taruja,  joka  ei 

ole  tapahtunut.  Jos  hän  siis  ei  edes  täydellisesti  voi  uskoa  yksi- 
tyisten piirteitten  lainaamista,  niin  hän  vielä  vähemmin  katsoo 
mahdolliseksi,  että  tarut  ja  runoelmat,  jotka  koko  luonteel- 
taan ovat  niin  peripohj alaiset,  ovat  voineet  saada  aineensa 
muualta  ja  että  itsessään  aivan  johdonmukaiset,  oman  periaat- 
teensa nojalla  seisovat  kokonaisuudet  ovat  saattaneet  sulaa  yh- 
teen sieltä  täältä  poimituista,  erilaatuisista  kappaleista.  Sem- 
moista henkistä  luomis-  ja  muodostusvoimaa  ei  ole  koskaan 
huomattu  Skandinaveissa,  jotka  aina  ovat  olleet  enemmän 
vastaan  ottavaisia,  ja  se  kävisikin  kokonaan  ihmiskyvylle  mää- 
rättyin  rajain  yli.  Paitsi  sitä  on  Eddan  ja  sen  esikuvaksi 
arveltuin  taruin  välillä  myös  suuria  erilaisuuksia  yhtäläisyyk- 
sien ohessa,  jotka  edelliset  eivät  suinkaan  olisi  olemassa,  jos 
lainaa  olisi  tapahtunut.  Lisäksi  Mullenhoff  koettaa  kumota 
useita  yksityisseikkoja.  (Niitä  ei  ole  tähän  painettu  koska 
esitys  kuitenkin  jää  vaillinaiseksi.  Kirjoittajan  kuoleman  jäl- 
keen on  skandinavilaisten  jumalaistarujen  tutkimus  suuresti 
edistynyt,  pääasiassa  professori  Buggen  viittomaan  suuntaan). 

HERRA  ESIMIES. 


;EPPU  seljassa  oli  hra  esimies  kuleksivana  räätälin- 
sällinä  ensikerran  kuntaansa  tullut  tuolta .  . .  niin  — 
mistä  lieneekään  tullut,  sitä  ei  kukaan  tietänyt. 
Ammattiinsa  kuuluvia  töitä  koetti  hän  ensin  toimitella, 
mutta  pakottavasta  niskastaan,  onnistumattomista  vaatteen- 
teko-kokeistaan,  tyhjästä  taskustaan  ja  nälkäisestä  vatsastaan 
huomasi  hän  pian,  ettei  häntä  oltu  räätäliksi  luotu.  Hän 
päätti  pyrkiä  korkeammalle. 

Kuntansa  valistuspuuhat  saivat  hra  esimiehestä  lämpi- 
män kannattajan  ja  ennen  pitkään  luottivat  kunnan  valistu- 
neemmat jäsenet  häneen  ehdottomasti.  Kunnan  asioissa  ja 
niiden  hoitajissa  keksi  hra  esimies  äärettömän  paljon  vikoja. 
Ja  niitä  hän  suinkaan  ei  salannut,  vaan  kertoi  niistä  jokai- 
selle, kenen  vaan  kuunnella  halutti  ja  paikkakunnan  sanoma- 
lehdet vilisivät  hulveisillaan  pöyristyttäviä  kertomuksia  huo- 
nosta kunnan  asiain  hoidosta.  Mutta  kun  hra  esimies  joutui 
valistuksen  vihaisimpien  vastustajain  pariin,  niin  silloin  teki 
hän  huomioita,  että  kunnan  koulut  nielevät  ylen  paljon  varoja 

ja  että  niiden  hoito  on  kovin  kehnoissa  käsissä.  Kunnan 
ukot  kuuntelivat  niin  mielellään  hra  esimiehen  kertomuksia 
kouluvarojen  tuhlauksesta.  He  hieroivat  käsiänsä  yhteen  ja 
nauraa  hykersivät  niin  merkitsevästi.  Ja  hra  esimiehen  ys- 
täväpiiri se  laajeni  kaikilta  puolin. 

Hänelle  uskottiin  luottamustoimi  toisensa  perästä  ja  en- 
nenkun  hän  itsekään  ehti  sitä  toivoa,  oli  hänet  jo  korotettu 
kuntakokouksien   esimieheksi. 

Mutta  tähän  eivät  hra  esimiehen  toiveet  pysähtyneet. 
Hän  tunsi  voimaa  jäntert-issään,  neroa  otsassaan  ja  hyvää 
tahtoa  sydämmessään.  Ja  rinnassaan  tunsi  hän  vastustamatto- 
man toimintahalun.  Hän  heitti  ankkurinsa  ylemmä  ja  pyrki 
korkeammalle,   niin   —  hän   pyrki   maan  isien  joukkoon. 

Hän  kirjoitteli  uutterasti  sanomalehtiin  kaikellaisista  hy- 
vistä asioista  ja  rakasti  panna  kirjoitusten  alle  nimensä,  jonka 
alle  hän  vielä  niin  mielellänsä  piirsi  „ kuntakokouksien  esi- 
mies". Sanomalehtien  toimitukset  suosivat  hra  esimiehen  kir- 
joituksia ja  suosi  niitä  yleisökin;  mutta  hra  esimies  itse  niitä 
kaikkein  enimmän  suosi.  Aina  kun  sanomalehti,  missä  oli 
hra  esimiehen  kirjoitus,  ilmestyi,  luki  hän  sitä  uudelleen  ja 
yhä  uudelleen,   kunnes  osasi  sen   melkein  ulkoa. 

Hän  käveli  kädet  puuskassa  mahtavan  ja  onnellisen 
näköisenä.  Hän  tunsi  merkityksensä  yhteiskunnassa  ja  asteli 
niin  varmana  kuin  konsanaan  se,  joka  tietää,  että  hänen  sa- 
nansa ja  tekonsa  merkitsevät  paljon.  Hän  hymyili  niin  on- 
nellisena. 

Muutamana  kauniina  päivänä  ilmestyi  sitten  sanomaleh- 
tiin hassunkurinen  pilkkakirjoitus.  Siinä  asetettiin  hra  esimies 
mitä  naurettavimpaan  valoon.  —  Itseänsä  hän  ihailee;  muita 
vaan  parjaa,  niin  sanottiin  kirjoituksessa.  Sanomalehdissä  hän 
harrastaa  kaikkea  hyvää,  mutta  koettaa  kotikylänsä  kouluvihol- 
lisia  kiehtoa  kouluja  vastaan  saadakseen  sillä  tavoin  valistuksen 

vastustajilta  kannatusta.  Hänellä  on  kaksi  naamaa,  toista  hän 
näyttää  valistuneelle  yleisölle  sanomissa,  toista  valistumatto- 
mille  ihmisille  kotikylässään. 

Herra  esimiehen  ruumista  hytkäytti.  Paksu  niska  pul- 
listui ja  pulleat  posket  punottivat  kuin  hehkuva  hiillos.  Kädet 
olivat  nyrkissä,  hampaat  Iitissä  ja  sydämmessä  kuohui  hilli- 
tön  tuli. 

—  Kehtaavatkin  syyttää  häntä  semmoisesta,  häntä, 
jonka  tarmokas  ryhti  on  estänyt  kouluvarojen  hoitajia  tuh- 
lauksesta. Ja  ne  ne  ovatkin,  jotka  nyt  koettavat.  Ovat 
vihoissaan,  kun  eivät  ole  saaneet  oikein  mieltään  myöten  .  .  . 
Mutta  malttakaahan,  kyllä  minä  teidät  opetan.  Ja  siitä  het- 
kestä piti  hra  esimies  kouluvarojen  hoitajia  luonnollisina  vi- 
hollisinaan. 

—  Vihasta  ovat  vaan  kirjoittaneet,  vihasta  ja  kateu- 
desta,  ei  mistään  muusta. 

Niin  koetti  hra  esimies  vakuuttaa  itseänsä.  Mutta  sit- 
tenkään ei  hän  rauhaa  saanut.  Hän  tunsi  sisäisen  tarpeen 
mennä  jokaisen  ystävänsä  luo  saamaan  vakuutusta,  että  se 
on  vaan  parjausta  ja  pahinta  lajia  koko  tuo  kirjoitus. 

Hän  tapasi  kuntalaisissa  enemmän  ystävällistä  mielialaa 
kuin  oli  osannut  toivoakaan.  Kaikilta  puolilta  häntä  koetet- 
tiin lohduttaa  ja  rohkaista.  Tuollaisista  kirjoituksista  ei  hänen 
tulisi  välittää.  Mutta  kumminkaan  ei  hän  itseään  tyynnyte- 
tyksi saanut,  ei.  Olihan  hän  toiselta  puolen  niin  monen  kun- 
talaisen silmistä  lukenut  vahingonilon  välähdyksen.  Ja  piti- 
hän hänen  koko  sanomalehden  lukijakunnalle  jollakin  oikein 
silmiin  ja  korviin  tuntuvalla  tavalla  osoittaa,  että  hra  esimiestä 
oli  vaan  suotta  aikojaan  parjattu.  Hänen  tuli  näyttää,  että 
hän  kotikylässäänkin  harrastaa  kaikkea  hyvää;  ei  ainoastaan 
sanoilla,  vaan  työllä  ja  toimellakin.  Hänen  tuli  osoittaa,  ettei 
hän    valistuksen     vihollisten     kannatusta    kaipaa.      Hänen    tuli 

vielä  koko  maailmalle  näyttää,  mitä  väkiä  ne  nuo  kouluva- 
rojen  hoitajat,  bänen  vihollisensa,  oikeastaan  ovat.  Niin  se 
hänen  tuli  oikein  juuriaan  myöten  paljastaa. 

Ja  hra  esimies  ryhtyi  suuremmoisiin  parannuspuuhiin 
omassa  kunnassansa.  Lakkaamatta  piti  hän  n isäntä-yhdis- 
tyksen u  kokouksia  ystäväinsä  kanssa.  Niissä  hän  teki  kai- 
kellaisia  hyviä  ehdoituksia  ja  piti  loistavia  puheita,  joita  sitten 
kauneimpiin  väreihin  puleerattuina  kerrottiin  sanomalehdissä. 
Uusia  kouluja  oli  kuntaan  perustettava,  mutta  ne  tuli  asettaa 
uusien  miesten,  eikä  hra  esimiehen  vihollisten  hallittaviksi. 
Uudet  luottamusmiehet,  hra  esimiehen  mielenmukaiset,  olivat 
kaikkiin  kunnallisiin  toimiin  saatavat.  Ja  uusia  ohjesään- 
töjä kaikkien  epäkohtien  poistamiseksi  valmistettiin  tukut- 
tain. Hra  esimies  tahtoi  luoda  oikein  mallikunnan,  jonka 
henkenä  ja  sieluna  hän  itse  valli tseisi.  Hän  sai  suuren  jou- 
kon ystäviä  ja  ihailijoita,  jotka  yhdestä  suusta  ylistelivät  hä- 
nen erinomaista  kykyänsä  ja  sanomalehdissä  julistettiin  hänet 
tuomiokuntansa  etevimmäksi  mieheksi.  Hra  esimies  tunsi 
jälleen  elävänsä  mitä  suloisimmassä  sopusoinnussa  itsensä 
kanssa.  Hän  oli  täydellisesti  tyytyväinen  itseensä  ja  suurem- 
moisiin uudistus  puuhiinsa. 

Kaikkia  näitä  uildistuspuuhia  alettiin  ajaa  kuntakokouk- 
sissakin. Mutta  savustuneissa  'pirteissä  pikiintyneet  kunnan 
ukot  eivät  käsittäneet  niiden  tarpeellisuutta.  He  paneutuivat 
vimmatusti  vastaan. 

Silloin  kuohahti  hra  esimiehen  sisäinen  tuli.  Hänen 
suustansa  syöksyi  semmoinen  sanatulva,  että  ukkoja  ällistytti. 
He  jäivät  sanattomiksi.  Ja  sanomalehdissä  saivat  kouluvaro- 
jen  hoitajat  kuulla,  että  he  sitä  oikeastaan  olivatkin  valistuk- 
sen vihollisten  salaisia  kiihottajia.  Olivat  kiihottaneet  ukkoja 
hra  esimiehen  edistyspuuhia  vastustamaan.  Ja  hra  esimiestä 
kutkautti,     kun    hän    tätä   kirjoitustaan   sanomasta  luki.      Hän 

oli  kerrankin  saanut  vastustajilleen  kostaa,  lannistaa  heidät  ja 
oikein  perinpohjin  maailmalle  näyttää,  mitä  väkeä  hänen  vi- 
hollisensa oikeastaan  olivat.  Ja  tuolla  toisella  palstalla,  eri 
paikassa,  siellä  oli  toinen  kirjoitus,  joka  kokonansa  oli  pyhi- 
tetty hra  esimiehen  jalojen  harrastusten  ihan  tele  mi  selle.  Se 
hiveli  niin  suloisesti  hra  esimiehen  sisäisiä  elimiä.  Taivaan 
rauha  ja  autuus  täytti  hänen  sydämmensä. 

Mutta  kuta  suuriäänisemmin  hra  esimiestä  ylistettiin,  sitä 
itsepintaisemmin  ukot  hänen  puuhiansa  kokouksissa  vastus- 
tivat. Hra  esimiehellä  oli  takanaan  ystäväjoukko,  joka  hä- 
nen esityksiään  kannatti.  Kaksi  kiihkeää  puoluetta  törmäsi 
yhteen.  Herra  esimies  mairitteli  ystäviään;  sähisi  ja  rähisi 
vastustajilleen.  Muut  tekivät  samoin.  Kokoukset  muuttuivat 
riitaisiksi  ja  kiihkeiksi.  Persoonalliset  hyökkäykset,  kiusan- 
teko ja  ilkeys  muuttuivat  pää-asioiksi  ja  kunnalliset  asiat 
sivuseikoiksi.  Rauhaa  rakastavat  ihmiset  vetääntyivät  vähi- 
tellen kokouksista  pois.  Lopuksi  huomasi  hra  esimies  ole- 
vansa siellä  yksinänsä  pahimpain  vastustajainsa  kera.  Ne 
eivät  suinkaan  hra  esimiehelle  perään  antaneet,  ei  kiusalla- 
kaan,  päättivät  vaan  joka  asian  mielensä  mukaan. 

Silloin  julmistui  hra  esimiehen  viha.  Hän  päätti  ker- 
rankin kostaa,  kostaa  kaikille,  kostaa  yksin  ystävilleenkin, 
jotka  hänet  olivat  hyljänneet,  ja  vastustajiensa  ilkeyden  esi- 
neeksi heittäneet. 

Hra  esimiehen  sisäinen  tuli  kuohui  ja  kiehui.  Julmis- 
tuneena sippasi  hän  kynän  pöytään. 

—  Hoitakaa  asianne!  Ja  hän  heitti  säihkyvän  silmäyk- 
sen ympäri  kokoushuonetta. 

Hänen  vastustajansa  istuivat  aivan  rauhallisina.  Va- 
hingonilo loisti  heidän  silmistänsä  ja  heidän  huulensa  vetään- 
tyivät pilkalliseen  hymyyn.  Oli  kuin  olisivat  sanoneet:  Si- 
tähän mekin  juuri  tahdomme. 

Herra  esimiehestä  tuntui  kuin  maa  olisi  hänen  aliansa 
vavissut.  Tuntui  kuin  kuntalaiset  yksimielisesti  olisivat  tahto- 
neet hänestä  päästä.  Mitä  varten  he  muutoin  olisivat  hänet 
näin  yksin  heittäneet?  Mitä  pahaa  hän  oli  heille  tehnyt,  kun 
noin  .  .  !  Mutta  perääntyä  ei  hän  enää  voinut,  ei  omasta 
alotteestaan,  elleivät  pyytäne  häntä  eteenkin  päin  olemaan. 
Itse  ei  hän  voinut  enää  perääntyä,  ei,  sillähän  nauraisi  koko 
maailma. 

Herra  esimies  kohosi  masentuneena  ylös  ja  selitti,  ettei 
hän  tahtonut  olla  kauvemmin  kuntalaisten  hammastikkuna  ja 
omain  asiainsakin  vuoksi  hänen  täytyi  esimiehen  toimesta  — 
erota. 


Herra  esimiehestä  tuntui  kuin  hän  olisi  kamalaan  uneen 
vaipunut.  Oliko  tuo  kaikki  totta..  .  ?!  —  Oliko  totta,  että 
kuntalaiset  aikoivat  hänet  hyljätä?!  —  Herra  esimies  asteli 
edestakaisin  kamarissaan  ja  pisti  tupakiksi.  Hänen  mieleensä 
johtuivat  nuo  ajat,  jolloin  hän  vielä  oli  kaikkein  kuntalaisten 
suosimana,  jolloin  joka  ainoa  hänen  esityksensä  otettiin  kii- 
tollisena varteen,  jolloin  ei  sitä  tehtävää,  ei  sitä  luottamus- 
tointa ollut,  johon  häntä  ei  yksimielisesti  pyydetty.  Ja  nytkö 
aijottiin  hänet  heittää  kuni  rakkikoira  ovesta  pellolle. 

Ihmisiä  kulki  hra  esimiehen  luona  asioillaan  kuten  en- 
nenkin. Kaikki  he  olivat  niin  tyynen  ja  levollisen  näköisinä, 
juuri  kuin  ei  mitään  olisi  tapahtunut.  Herra  esimiehen  erosta 
eivät  he  näyttäneet  edes  niin  paljon  välittävän,  että  sitä  oli- 
sivat puheeksi  ottaneet. 

Herra  esimies  silmäsi  akkunasta  pihalle.  Siellä  oli  kaikki 
rauhallista  ja  tyyntä.  Ei  tuulen  henki  liikauttanut  kuivunutta 
kortta.      Mutta    sitäkin    tyynemmiltä    näyttivät  ihmisten  mielet. 

Kokous  oli  jo  uuden  esimiehen  vaalia  varten  kuulutettu,  mutta 
siitä  ei  kukaan  virkkanut  mitään.  Oli  kuin  jokainen  kunta- 
lainen olisi  päättänyt  hra  esimiehen  kuoliaaksi  vaieta. 

Herra  esimiehen  sisu  kiehui  ja  kuohui.  Hän  koetti 
hillitä  sitä.  Mutta  yhä  voimallisempana  tunki  mieleen  kunta- 
laisten kiittämättömyys.  Hänen  teki  mielensä  purra  poikki 
joka  ainoa  kuntalainen.   —   —    — 

Kokouspäivä  oli  tullut.  Entiset  keinot  eivät  auttaneet, 
sen  oli  hra  esimies  jo  kyllin  huomannut.  Jotain  uutta  vielä 
tehoisampaa  tarvittiin.  Mutta  mitä  .  .  ?!  Sitä  oli  hra  esimies 
miettinyt  päänsä  puhki,  mutta  turhaan  .  .  .  Sen  hän  vaan 
tiesi,  että  jotain  uutta,  jotain  erinomaisempaa  olisi  pitänyt 
olla,  jotain,  josta  olisi  voinut  syyttää  vastustajiaan  ja  varsin- 
kin noita  ilkeitä  kouluvarojen  hoitajia  .  •• .  Olisivat  tehneet 
jotain  .  .  .  jotain  .  .  .  niin,  jotain  vää  .  .  .  jotain  joka  ihmisiä 
karsisi. 

Herra  esimies  kulki  kuohuksissaan  kansakoulua  kohti. 
Sinne  käsi  työhuoneelle  kokoukseen  piti  hänen  mennä. 

Hän  oli  miettinyt  sekä  mahdollisia  että  mahdottomia 
keinoja  kuntalaisten  suosion  takaisin  saamiseksi,  mutta  tur- 
haan. Mitään  ei  hän  keksinyt.  Hän  kulki  neuvottomana  ja 
epävarmana  kokoukseen. 

—  Odottakaa  te  lurjukset !  puhkesi  hra  esimies  koulu- 
rakennuksen luona.  —  Te  sitä  olette  syypäät  tähän  kaik- 
keen !      Mutta  odottakaa  te,   kyllä  minä  teidät  .  .  ! 

Poksis!  herra  esimiehen  jalka  luiskahti  ja  hän  löi  päänsä 
koulurakennuksen  nurkkaan,  jotta  silmät  tulta  iskivät. 

—  No  nyt  otti  ple!  .  .  .  Siinä  se  sitten  töröttääkin 
komeana  kuin  palatsi!  Ja  hra  esimiehen  kiukku  löysi  vih- 
doinkin esineen,   johon  se  alkoi  purkaantua. 

—  Ja  kuka  sen  on  sitten  määrännyt  noin  komean  ra- 
kennettavaksi!     Kunta  sitä  ei  ainakaan  ole  tehnyt. 

Herra  esimies  aluksi  itsekin  säikähti  tuota  rohkeata 
päähänpistoaan.  Mutta  muutaman  silmänräpäyksen  kuluttua 
hän  sydämmessään  riemuitsi  tästä  uudesta  keksinnöstään.  — 
Niin,  niin  —  mitä  me  noin  komealla  ja  kalliisti  tehdyllä  koulu- 
rakennuksella olisimme  tehneet.  Olisi  maar  välttänyt  huo- 
nompikin. Turhan  päiten,  suotta  aikojaan  on  kuntaa  kulutettu. 
Eikähän  se  kunnan  tarkoitus  ollut  noin  komeaa  rakennusta 
laittaa. 

—  Vaan  mitä  arvelette  —  oliko  se  kunnan  tarkoitus 
tuollaista  palatsia  rakentaa?  hän  kysyi  lähellä  olevilta  kun- 
nan ukoilta. 

Ukot  katsoivat  ällistyneinä  ensin  hra  esimiestä,  sitten 
toisiaan  silmiin  käsittämättä  hra  esimiehen  kysymystä. 

—  Niin,  niin  —  sanokaa,  oliko  se  silloin  kun  suostut- 
tiin kansakoulua  rakentamaan;  sanokaa,  oliko  se  silloin  tar- 
koitus tehdä  tuollaista  palatsia?  Katsokaa  te  tuota  koulu- 
salia, on  kuin  salonki  ja  sitten  uunitkin  kuin  Pariisissa!  — 
Sanokaa  oliko  se  kunnan  tarkoitus  rakentaa  tuollaista  palatsia? 

—  Niin  —  eihän  se  tainnut  .  . .  kyllähän  ei  tainnut . . . 
ei  se  tainnut  olla .  . .  kyllä  se  ei  ollut  tarkoitus  tuommoista . . . 
päättelivät  ukot  ja  katselivat  toisiinsa. 

—  Sillä  tavalla  sitä  kuntaa  nyljetään.  —  Mutta  katso- 
taanpa, kuka  ne  viulut  maksaa!  Minä  olen  se  poika,  joka 
näytän,  kuka  ne  maksaa! 

Herra  esimies  tunsi  jälleen  olevansa  tasapainossa.  Hän 
tiesi  iskeneensä  naulaan,  joka  veteli.  Hän  asteli  niin  pönäk- 
känä,  pää  pystyssä  ja  rinta  ylhäällä  kokoushuonetta  koh- 
den. —  Ukot  jäivät  pihalle  muistelemaan,  mimmoinen  se  oli- 
kaan päätetty  koulurakennus  tehdä. 

Yksi  sen  oli  mielessään  kuvaillut  tulevan  semmoiseksi 
kuin  pappilan  luuvarakennus,  toinen  taasen  sellaiseksi  kuin 
Siikalan    sisäänlämpiävä  pirtti;  kolmas  oli  luullut  siitä  tulevan 

semmoisen  kuin  Säivölän  vanha  navetta;  neljäs  ja  viides  eivät 
enää  muistaneet  mimmoiseksi  he  sitä  olivat  kuvitelleet,  mutta 
siitä  he  kaikki  olivat  yksimieliset,  ettei  sitä  sellaiseksi  oltu 
päätetty  rakentaa,  jommoiseksi  se  nyt  oli  tehty. 

Kansakoulun  pahimmat  viholliset  ja  hra  esimiehen  kiih- 
keimmät  vastustajat  kerääntyivät  hänen  ympärilleen.  Jokai- 
nen tahtoi  hra  esimiehelle  kertoa  mitä  hän  muisti  niistä  pää- 
töksistä, joiden  mukaan  koulurakennus  piti  rakennettaman.  He 
kaikki  olivat  sellaisessa  kiihkossa,  etteivät  joutaneet  kuunte- 
lemaan mitä  toisella  oli  sanomista.  Yhteen  suuhun  he  vaan 
porisivat,  ettei  sitä  tämmöistä  palatsia  oltu  päätetty  .  .  .  täm- 
möistä, joka  maksaa  kymmenen  tuhatta  ...  ei  tämmöistä.  — 
Muistihan  sen  jokainen,  että  oli  vaan  päätetty  rakentaa  sem- 
moinen, joka  maksaa  kaksituhatta  .  .  .  semmoinen  neljää  syltä 
leveä  ja  kuutta  pitkä  ...  ei  tämmöistä  —  ei  .  .  . 

Ja  hra  esimiehen  harventuneet,  mutta  sitä  uskollisemmat 
ystävätkin  kerääntyivät  lähelle  siihen  ja  kuuntelivat  uteliaina 
ja  ihmettelivät  hra  esimiehen  harvinaista  kykyä  saada  ilmoille 
tuollaisia  vääryyksiä. 

—  Ei  sitä  ole  joka  miehellä  sellaista  rohkeutta  ...  on 
se  vähä  parein  ...  ja  valvoo  niin  pelkäämättä  kunnan  etua 
joka  paikassa  ...  ei  pelkää  vihoja,  eikä  hämäile.  —  Olisi 
se  sentään  vahinko,  jos  —  eroaisi.  Mistä  se  sellainenkaan  saa- 
taisiin, joka  niin  hartaasti  kunnan  etua  ...  ei  välitä  mistään . . . 
sanoo  niin  halki  asian. 

—  Niin,  niin  —  mistä  se  sellainen,  yhtyivät  hra  esi- 
miehen kiihkeimmät  vastustajatkin,  mistä  se  sellainen  ...  ei 
suinkaan  sen  nyt  saa  antaa  erota  —  sehän  olisi  vahinko 
kunnalle  ja  mistä  se  sellainen  saataisiin.  Ei  —  se  nyt  ei 
passaa. 

—  Eiköhän  se  nyt  sentään  passaisi,  kääntyivät  ukot 
hra  esimieheen,  eiköhän  se  passaisi  —  että  te  ...  ei  suinkaan 

tästä  muutoinkaan  mitään  tule  .  .  .  mistä  se  semmoinen  sijalle 
saataisiin  —  eiköhän  se  passaisi  olla   —   eteenkin  päin? 

—  Hm,  hm,  yski  hra  esimies,  niin  mahtavan,  niin  on- 
nellisen ja  ryhdikkään  näköisenä  kuin  entisinä  myötäkäymisen 
päivinä,  hm,  en  suinkaan  minä  siitä  väkisellä  pääse,  jos,  ei 
mielisuosin  laskettane.  Mutta  minä  en  joutaisi  —  tarvitseisin 
aikani  omiin  asioihini  .  .  . 

—  Ei,  ei  —  mielisuosin  ei  me  laske  —  ei  lasketa  .  .  . 
ei  mielisuosin,   kuului  kaikilta  puolin  pirttiä. 

Ja  hra  esimies  kiitti  liikutettuna  kuntalaisia  siitä  luotta- 
muksesta, jota  he  olivat  hänelle  osoittaneet.  —  Hän  lupasi 
omaksi  tappiokseenkin  uhrata  aikansa  ja  voimansa  kunnan 
eduksi.  Ja  ukot  ne  kuuntelivat  hartaina  hra  esimiehen  lii- 
kuttavaa puhetta. 

Herra  esimies  innostui  ja  innostui,  hän  nousi  seisomaan 
sorvipenkille,  katseli  sieltä  niin  mahtavana  ympärilleen  ja  kun 
huomasi  kouluvarojen  hoitajia  tuolla  ovensuun  puolella,  pul- 
listi hän  niin  majesteetillisesti  leveää  rintaansa,  piti  kiihkeän 
puheen  kunnan  varojen  tuhlaamisesta  koulutarpeisiin  ja  ky- 
syi vihdoin  sellaisella  voimalla,  että  kuulijain  rinnat  väräh- 
telivät : 

—  Minä  kysyn,  kuka  on  käskenyt  tämän  rakennuksen 
rakentaa  näin  komeaksi  —  minä  kysyn  vaan?!  —  Ei  vas- 
tausta! —  Mutta  minä  kysyn,  paljonko  on  tullut  maksamaan 
tämä  rakennus;  onko  totta,  että  se  maksaa  kymmenen  tu- 
hatta?!  —   Ei  vastausta!   — 

Siihen  suuntaan  se  hra  esimies  jatkoi  raivostunutta  pu- 
hettaan ja  kunnan  ukot  ne  hymähtelivät  ihastellen  esimiehensä 
mahtavata  tarmoa. 

Sitten  kuin  hra  esimies  pääsi  kotiinsa,  kirjoitti  hän 
asiasta   sanomalehteen   sellaisen   sapiskan,  että  ruumista  karsi 

sitä  lukiessa.  Ja  ihmiset  ne  ihmettelivät  ympäri  maata,  jotta 
mimmoisia  ihmisiä  siellä  hra  esimiehen  kunnassa  oikeastaan 
on,  kun  sieltä  lakkaamatta  semmoinen  meteli  kuuluu. 

Mutta   hra  esimies  käveli  pönäkämpänä,  mahtavampana 
ja  itseensä  tyytyväisempänä  kuin  koskaan  ennen. 


* 

MUISTELMA. 


TUTTAVUUTEMME  oli  vasta  muutaman  päivän  vanha, 
hätäpikaa  ja  melkein  salaa  solmittu  panttisilla  ollessa. 
Mutta  me  olimme  molemmat  nuoria,  ja  meistä  tun- 
tui, kuin  olisimme  ikämme  kaiken  kasvaneet  samoilla  pihoilla, 
väliin  ystävinä  elellen,  väliin  riitaisina  ja  epäsopuisina  toisiim- 
me turjottaen.  Sama  tunne  oli  ensi  näkemällä  syttynyt 
meissä  kummassakin,  tunne  siitä,  että  nautimme  toisemme 
seurasta,  ettei  kumpaisenkaan  tarvinnut  teeskennellä  toisen 
vuoksi. 

Kun  olimme  kertaa  parisen  kolme  yhättäneet  pienem- 
mässä seurassa,  niin  jopas  löysimme  itsemme  eräänä  iltana 
kaupungin  ulkopuolella,  suunnaten  kohti  tuttua  männikköä, 
hän  astellen  huolettomasti  ja  kokeillen  viheltää  muuatta  pila- 
laulua,  minä  haaveillen  itsekseni  sekä  tarkaten  tyystin  jokaista 
ilmettä  ja  värettä  toverini   elokkaiila  kasvoilla. 

—  Käännymme  tästä,  virkahti  hän  äkkiä  kärkevästi, 
kuten  ainakin,  ja  astui  samassa  pari  askelta  tiepuoleen. 

En  seurannut  häntä  heti,  sillä  jyrkkä  ääni,  jolla  ehdo- 
tus lausuttiin,  ainakin  kiusotti  minua,  jollei  juuri  suututtanut. 
Männikön  ali  perukassa  löytyi  sitä  paitse  veräjä  ja  tuttu  polku, 
jota  kaikki  iltakävelijät  käyttivät.  Olin  jo  ennalta  laatinut 
ohjelman,  tosin  omapäisesti,  mutta  paraan  makuni  mukaan, 
ja  nyt  oli  ohjelmani  alun  päätä  mennä  myttyyn.  Se  ei  voinut 
olla  koskematta  oman  arvoni  tuntoon  —  olinhan  vasta  yh- 
deksäntoista vuotias. 

—  Jäätkö  kaloja  paistamaan  siihen?  kysyi  hän,  näh- 
tyään minut  yhä  seisovan  paikallani. 

—  Olisimme  käyneet  tuonne  alemmaksi,  siellä  on  ve- 
räjäkin. 

—  Viis  kaks  veräjästä,  nyt  menemme  tästä,  virkkoi 
hän,   kiiveten  samassa  aidalle. 

-—  Mutta  jos  ei  mennäkkään. 

—  Mennään  ainakin  osaksi.  Kun  et  seuranne,  jää  siihen 
uneksimaan  veräjästä. 

—  Mutta,   Saimi  kiltti  .  .  . 

—  Hyi,   et  saa  sanoa  sillä  lailla. 

—  Ja  miksi  en  saa  sanoa?  Mitä  rumaa  tai  loukkaavaa 
siinä  on? 

—  Minä  en  siedä  semmoista  puhuttelua.  Saimi  kiltti, 
Saimi  kullannuppu  .  .  .  sillä  lailla  saatat  puhutella  joko  lasta 
tai  .  .  . 

—  Tai  .  .  .  nyt  olen  utelias. 

■• —  Tai  omaa  flammaasi.  Mutta  minäpä  en  sovi  kum- 
paiseksikaan. 

—  Luuletko  sitte  toivovani  .  .  .  ? 

En  kuullut  mitä  hän  vastasi,  sillä  risu  rasahti  ja  hän 
katosi  aidalta  männikköön.  Kiirehdin  hänen  jälkeensä,  ja  kun 
saavutin  hänet,  en  virkkanut  luotua  sanaakaan  muutamaan 
tuokioon,  j^ Astelin  vain  hänen  rinnallaan,  kuunnellen  pilalaulun 

vallatonta  säveltä,  jota  hän  taasen  oli  ruvennut  hyräilemään. 
Dian  kuu  loi  valonsa  männikköön,  mutta  toisin  paikoin  puiden 
oksat  ja  rungot  muodostivat  pikku  pimentoloita,  herättäen 
mielikuvitukseni  vilkkaimmat  vireet  eleille.  Hetken  harhail- 
tuamme löysimme  tutun  polun.  Se  kiemurteli  männikössä 
toisinaan  mustana  juovana,  toisinaan  valoisana  vyönä,  objau- 
tuen  kohden  muuatta  kiveä,  jonka  ruskeaan,  sammaleiseen 
kylkeen  kuun  hopeavalo  sattui. 

—  Menemme  istumaan  tuonne  kivelle,  virkoin  minä  yhtä 
käskevästi  kuin  hänkin  tuonnottain;  siitä  on  näköala  järven 
poikki. 

—  Mutta  jos  tulee  uni,  veikistij[hän  vastaan;  voit  pu- 
dota ja  loukata  itsesi. 

Nauraen  hiljaa  seurasi  hän  kuitenkin  minua  kivelle  ja 
istui  sitten  äänettömänä  rinnallani.  Tein  monta  koetta  virit- 
tääkseni  hänen  puhehaluaan,  mutta  turhaan.  Hän  vain  ys- 
kähteli  kiusoittavasti,  yrittäen  samalla  tyynnyttää  ivan  haluaan, 
joka  äkkiä  oli  herännyt  hänessä,  tiesi  mistä  syystä.  Oltuaan 
noin  ääneti  jonkun  minuutin,  ei  hän  enää  kestänyt  kauempaa, 
vaan  helähti  nauruun.  Kun  kysyin  aihetta,  nauroi  hän  sitä 
enemmän.     Harmistuen  päätin  äkkiä  lopettaa  hänen  naurunsa. 

—  Kullannuppuseni,  mikä  nyt  .  .  .? 

—  Hyi  sinua,   minä  en  viitsi  tuommoista  .  .  . 

—  En  minäkään,  mutta  kun  pakotat  ...  et  salli  mun 
nauraa  kanssasi. 

—  Naura,  jos  osaat. 

—  Osaan,  mutta  ei  haluta. 

—  Saat  sitte  olla  ilman,  en  minä  voileivällä  viettele, 
ja  hän  alkoi  taasen  tyrskiä. 

Yhdyin  hänen  nauruunsa,  voidakseni  sitä  paremmin,  ilman 
hänen  huomaamattaan,  tarkata  hänen  kasvojensa  ilmettä.  Kes- 
ken nauruamme  takertui  hänen  huomionsa  muutamaan  pimen- 

toiseen  paikkaan,  jossa  pensaan  oksat  ja  puun  haarukat  muo- 
dostivat kummannäköisen  kuvion.  Sillä  oli  verrattoman  suuri 
pää,  pitkä  ja  ulkoneva  leuka.  Ruumis  oli  lepäävässä  asen- 
nossa ja  muistutti  elävästi  kerittyä  villakoiraa. 

—  Se  on  peikko,  aivan  varmaan,  virkkoi  hän  omitui- 
sella vilkkaudellaan.      Voi  tuota  kummaa. 

—  Pelkäätkö  sitä? 

—  En  minä,  mutta  ehkä  sinä,  ja  hän  helähti  taasen 
nauruun,  varsin  kiusoittaakseen  minua.  Sääli,  jos  mun  rita- 
rini veisi  metsänpeikko. 

—  Mitä  siitä,  jos  veisikin.  Istuttaisit  kuitenkin  ruusuja 
muistoksi  tähän  kiven  kylkeen  ja  kävisit  kastelemassa  niitä 
kyyneleilläsi. 

—  Hi-hi-hii,  kaalinkeriä  minä  istuttaisin.  Oletkin  juuri 
kuin   kaalinkerä,  aina  valmis  pataan  leikattavaksi.  * 

—  Siihen  lemmenpataan. 

—  Siihen  juuri. 

Sanailimme  vielä  useat  erät,  kun  risteili  m  me  männikkö- 
mäkeä  kuutamoiltana,  kummankin  rinta  täynnä  nuoruuden  py- 
hiä unelmia  ja  väreilyjä. 

Palatessamme  paiskasi  hän  tulliportin  luona  minulle  kättä, 
kiitti  kuraisista  ja  lausui  hyvästit. 

—  Saanko  vielä  toistekin  .  .  .  ? 

—  Saat,  kun  olet  siivolla. 

Hän  katosi  nopein  askelin  puiston  varjostamalle  katu- 
käytävälle ja  kääntyi  sitte  kadun  risteyksessä  vasemmalle. 

Kului  useita  päiviä,  jolla  ajalla  en  nähnyt  häntä  vilauk- 
seltakaan. Tunsin  itseni  tyytymättömäksi,  mieleni  oli  usein 
äkeä,  vaikka  vakuuttelin  itselleni,  etten  välittänyt  hänestä  sen 
erityisemmin. 

Ja  miksi  olisinkaan  välittänyt?  Eihän  hän  ollut  kaunis 
eikä  viehättävä  sanan  tavallisessa  merkityksessä.     Vartalo  oli 

niin  pieni  ja  hentokasvuinen,  jotta  se  ennemmin  muistutti  jota- 
kin pikkutyttöä  eikä  suinkaan  nuorta,  hurmaavaa  neitoa,  kas- 
vojen hipiä  oli  kuin  liiaksi  päivettynyttä,  mutta  silmät  olivat 
miellyttävät,  samoin  ääni,  kun  siihen  tottui,  täydyin  myöntää 
itselleni.  Kun  hän  puhui  joko  piloja  tai  tosia,  tai  nauroi 
minua  kiusoittaakseen,  levisi  koko  hänen  olentoonsa  toi- 
nen väritys.  Hän  oli  silloin  erikoisempi  kaikkia  muita,  ei 
viehättävyyden  vuoksi,  vaan  luonteensa  tuoreuden  vuoksi, 
jonka  ominaisuuden  olin  vaistomaisesti  heti  ensi  tapaamalla 
hänessä  keksinyt. 

Sepä  juuri  minuun  vaikuttikin.  Hän  oli,  ainakin  minun 
silmissäni,  aina  oma  itsensä.  Aänetönnäkin  istuessaan  oli  hä- 
nen kasvojensa  ilmeessä  jotakin  luonnollista  ja  teeskentele- 
mätöntä eloisuutta,  joka  vaikutti  minuun  virkeästi  ja  ikäänkuin 
havautti  minut  erilaisempiin  tunnelmiin,  kuin  mihin  tavallisesti 
olin  tottunut.  Hänen  vastenmielisyytensä  kaikkea  mairittele- 
mista ja  narrimaista  romantillisuutta  kohtaan  vaikutti  minuun 
terveellisesti,  vaikka  huomasinkin,  että  hänellä  oli  jonkinlainen 
kasvattajan  valta  ylitseni,  valta,  jonka  pohjalähdettä  en  silloin 
käsittänyt  enkä  ymmärtänyt,  mutta  jonka  ohjakset  kyllä  usein 
sain  tuntea. 

Tuttavuutemme  tuotti  minulle  monta  nautintoa.  Yritet- 
tyäni joskus  vetää  tilinteolle  salaisimpia  aatoksiani,  sain  ainoaksi 
tulokseksi  sen,  että  pidin  hänestä  paljo  ja  olin  ylpeäkin  hänen 
tuttavuudestaan.  Mutta  jos  hän  olisi  työntänyt  minut  pois  ja 
ottanut  sijaani  jonkun  toisen,  entä  sitte?  kysyin  itseltäni.  Oli- 
sinko loukkaantunut  ja  tervehtinyt  häntä  sittemmin  kylmästi, 
ehkäpä  hieman  ylenkatseellisestikin,  näyttääkseni  ettei  yksi 
lintu  kesää  tee.  Ehkäpä.  Tai  olisinko  alkanut  taistella,  syr- 
jäyttääkseni  tuon  toisen,  vaikkei  muun  kuin  kiusan  vuoksi  ja 
näyttääkseni    mihin    kykenin   ja    kelpasin.      Mahdollista    sekin. 

Vaikka  olin  varma,  että  olin  bänen  ainoa  suosittunsa, 
kysyin  kuitenkin  usein  itseltäni,  oliko  tuossa  suosiossa  mitään 
syvempiä  ja  hellempiä  aineksia  mukana,  vai  oliko  se  vain 
pelkältään  ystävyyttä.  Sitä  oli  vaikea  päättääkseni.  Toisin 
hetkin  usjcoin  tuonne  käsin,  toisin  hetkin  tänne  käsin,  ja  jos 
tänään  tein  pätevän  huomion  suuntaan  tai  toiseen,  selveni 
minulle  huomispäivänä,  että  pätevä  huomioni  oli  kuin  olikin 
vain  tyhjä  arvelu. 

Sitte  jouduin  lemmen  vehkeisiin  ja,  ainakin  luulin  niin, 
rakastuin  silmittömästi.  Ollessani  kiihkeimmässä  tulessa,  uskoin 
salaisuuteni  hänelle  vapisevin  äänin,  mutta  samassa  ikäänkuin 
häveten,  sillä  lausuttuani  ensimmäiset  sanat,  huomasin  heti, 
että  viileän  ivallinen  ilme  levisi  hänen  kasvoilleen.  Sitä  olin 
kaikkein  vähimmin  osannut  odottaa.  Joko  lämmin  osanotto 
tai  pahimmassa  tapauksessa  loukkaantuminen  ja  välimme  täy- 
dellinen särkyminen,  siinä  ennalta  tehty  laskuni,  joka  vei  ker- 
rassaan päin  allikkoon.  Alotin  vapisevin,  katkonaisin  sanoin, 
ja  kun  näin  hänen  kasvojensa  ilmeen,  rupesin  häpeemään  ja 
katumaan.  Sitte  vaikenin  ja  seisoin  kuin  hölmö  hänen  edes- 
sään, kiroten  salaa  sydämmessäni,  että  olin  moiseen  tuhmuu- 
teen ryhtynyt. 

—  Mikset  puhu  suutasi  'puhtaaksi?  sanoi  hän,  koettaen 
tekeytyä  vakavaksi  ja  taistellen  nauruaan  vastaan.  Mikä  tuli 
se  on,  joka  palaa  niin  ihanasti,   ja  missä  se   palaa? 

En  voinut  enää  peräytyä,  vaan  vastasin  huoahtaen,  että 
olin  rakastunut  hurjasti. 

—  Sepä  hauska  tunnustus,  olen  sitä  jo  vähin  odotta- 
nutkin. 

Hän  tiesi  koko  rakkausjuttuni  ja  olisi  oitis  siirtynyt 
muihin  puheisin,  mutta  minä  pidin  itsepäisesti  kiinni  ihanasta 
tulesta,  koettaen  saada  itseäni  ja  häntä  juhlalliseen  ja  jänni- 
tettyyn mielentilaan.     Kun  en  kuitenkaan  onnistunut  aikeessani, 

virkoin  harmistuneesti,  ettei  se  ollut  mitään  leikintekoa,  vaan 
että  minä  todellisesti  rakastin  ja  olin  rakastettu.  Silloin  hän 
puri  huultaan,  muuttui  vakavaksi  ja  kysyi,  josko  sietäisin 
kuulla  sanasen  totta.  Vastasin  sietäväni  kylläkin,  ja  hän 
virkkoi : 

—  Vastaisuudessa  voi  kyllä  käydä  toisin,  mutta  ny- 
kyään .  .  .  niin,  löytyy  ainoastaan  yksi,  jota  sinä  rakastat  ja 
jota  sinä  voit  rakastaa. 

—  Ehken  se  olet  sinä  .  .  . 

Hän  ei  ollut  kuulevinaankaan  pisteliästä  huomautustani, 
vaan  jatkoi  tyynesti: 

—  Ja  se  yksi  on  oma  itsesi. 

Olin  kahdenkymmenen  vuotias,  olin  pöyhkeimmilläni.  Ja 
suuttumus  kuohahti  nuoressa  veressäni,  kuohahti  niin  väke- 
västi, etten  jaksanut  hillitä  itseäni. 

—  Sano  että  lasket  leikkiä,  muuten  ystävyytemme  .  .  . 

—  En  laske  lainkaan  leikkiä,  lupasithan  sietää  sana- 
sen totta. 

—  Siinä  tapauksessa  olen  pakotettu  .  .  . 
Lausumatta  edes  hyvästejäkään,  käänsin  hänelle  selkäni 

ja  lähdin  puiston  töyrännettä  alas.  Ohjasin  rantakatua  koh- 
den ja  sieltä  yhä  eteenpäin.  Kerran  tai  pari  vilkasin  taak- 
seni; hän  istui  paikallaan,   silmäillen  järvelle  päin. 

Heti  ensimmäisiä  askeleita  astuessani  olin  toivonut 
hänen  kiirehtivän  jälkeeni  anteeksipyyntiä  lausumaan.  Vaikka 
edes  sellaista,  ettei  hän  niin  pahaa  tarkoittanut.  Mutta  hän 
ei  hievahtanut  paikaltaan.  Se  lisäsi  suuttumustani,  ja  minä  jo 
vannoin,  etten  vastaisuudessa  enää  tervehdikään  häntä,  en 
ainakaan  ennenkuin  saan  edes  lievemmän  hyvityksen. 

Astelin  yhä  eteenpäin. 

Äkkiä  sitte  katumus  valtasi  minut,  ja  minä  häpesin 
tekoani.      Tahtoen    oitis    korjata    tuhmuuteni,    riensin   kiireesti 

takaisin,  mutta  hän  oli  jo  ennättänyt  poistua.  Litistyneet 
ruohot  näyttivät  sijan,  niissä  hän  oli  istunut,  mutta  häntä  itseä 
ei  enää  näkynyt  tuonnempanakaan.  Muistan  että  olin  vähällä 
tyrehtyä  itkuun,  kun  seisoin  töyränteellä  ja  turhaan  etsein  häntä 
silmäyksllläni. 

Tavatessamme  sitte  ensi  kerran,  tunsin  häpeän  punan 
nousevan  poskiini,  mutta  hän  ei  näyttänyt  olevan  milläänkään. 
Lausui  vain  tutulla  kuiskeellaan,  että  saisin  tavata  häntä  vene- 
rannassa seuraavana  sunnuntaina  heti  päivällisen  j alesta.  Ja 
aivan  kuin  ei  mitään  olisi  tapahtunutkaan,  tuli  hän  veneran- 
taan määrä-aikana,  istui  veneesen,  ja  me  laskimme  tuttua 
nientä  kohden,  hän  perää  pitäen  ja  pilalaulua  viheltäen,  minä 
soutaen  ja  häntä  tähystellen.  Rantaan  saapuessamme  kerroin 
hänelle,  miten  viime  kerralla  katumus  oli  äkkiä  vallannut  minut, 
miten  olin  takaisin  rientänyt,  mutta  en  muuta  jälkeä  hänestä 
löytänyt,  kuin  litistyneet  ruohot.  Hän  kuunteli  naurusuin 
sanojani.  Kun  olin  lopettanut  ja  pyytänyt  anteeksi  tuittupäi- 
syyttäni,  ja  kun  olimme  maihin  nousseet,  aloin  tillastaa  häneltä 
jotakin  muistomerkkiä  siitä,  että  sopu  oli  jälleen  välillämme 
ehyenä.  Tillastin  hiussuortuvaa  tai  rintaneulaa  tai  jotakin 
muuta  sellaista.  Hän  mietti  kotvasen  ja  katsoi  minuun  epä- 
röiden. Nähtävästi  hän  oli  kahden  vaiheilla,  josko  täyttää 
pyyntöni  tai  ei. 

—  Saat  muiston,  virkkoi  hän  sitte  nauraen,  mutta  tun- 
teellisemmin  kuin  ehkä  milloinkaan  ennen. 

—  Minkä  sitte  saanenkaan?      Ehkäpä  suortuvan. 

—  Pienet  siskoni  ovat  antaneet  minulle  hyväilynimen, 
jota  ei  kukaan  täällä  tiedä  eikä  koskaan  saa  tietää.  Se  on 
minusta  niin  rakas. 

—  Mikä  se  on? 

Jo  aikoja  sitte  olisin  antanut  hänelle  jonkun  hyväily- 
nimen,  mutta  en  osannut   keksiä  mitään  sopivaa.     Jos  koetin 

tuota  tai  tätä,  nyrpisti  hän  aina  huultaan  ja  lupasi  suuttua, 
jos  sellaista  toiste  käyttäisin. 

—  Ne  sanovat  minua   „ hiireksi". 
Purskahdin  nauruun. 

—  Mitä  pidät  siitä?      Eikö  ole  soma? 

—  En  vielä  osaa  sanoa. 

Toisteltuani  nimeä  jonkun  kerran,  alkoi  se  soida  erino- 
maiselta. 

—  Hiiri,   pikku  hiiri  .  .  .   mainiota. 

—  Äitikin  kutsuu  minua  kodin  piirissä  tavallisesti  hiireksi. 
Hän  oli  aina  välttänyt  puhua  omaisistaan  ja  kotioloistaan, 

mutta  nyt,  kierrellessämme  tuttua  nientä,  kertoi  hän  noin  sivu- 
mennen yhtä  ja  toista,  joka  minusta  oli  huvittavaa  kuulla. 
Hänen  kotinsa  oli  järven  rannalla,  siinä  oli  pieni  puutarha 
ja  sen  kohdalla  salmi,  kirkkomiesten  soutoväylä.  Salmen 
takaa  alkoi  suuri  salo,  mutta  salon  sydämmessäkin  oli  vilje- 
lysmaita, taloja  ja  asukkaita.  Hänen  isänsä  oli  virkamies, 
kaksi  veikkoa  oli  vielä  aivan  nuoria.  Isänsä  mukana  oli  hän 
tehnyt  monta  matkaa  salon  sisimpiin  perukkoihinkin  sekä  siten 
tutustunut  asukkaiden  oloihin.  Sinne  salon  sydämmeen  aset- 
tuu hän  opettajattareksi  koulusta  päästyään,  suuret  liikepai- 
kat ja  kaupungit  kun  ovat  hänestä  kerrassaan  sietämättömiä. 

—  Siellä    ollaan  jo    koulun    perustamispuuhissa  ...   pi- 
täisi avattaman  ensi  syksynä. 

—  Mutta  jos  eivät  ennätä  saada  puuhiaan  kuntoon. 

—  Siinä  tapauksessa  odotan  .  .  .   muuanne  en  mene. 
Vaikenimme  hetkisen  ja  asetuimme  istumaan  kaatuneen 

puun  rungolle. 

—  Muisteletkohan     sitten     enää    milloinkaan    näitä    kä- 
velyjä ? 

—  Enpä  tiedä  ...  ja  hän  alkoi    viheltää  ainaista  pila- 
lauluaan. 

Viheltäessään  katsoi  hän  minuun  nauraen.  Tiesin  koke- 
muksesta, että  aina  silloin  hänen  kielellään  pyöri  joku  ajatus, 
jota   ei  hän  tahtonut  sanoiksi  lausua. 


Pari  kolme  niukkaa  kirjettä  viiden  vuoden  kuluessa  — 
mutta  sehän  oli  „  hiiren u  luonteen  tapaista  ja  siinä  eivät  aut- 
taneet tinkimiset.  Hän  oli  siellä  salolla  opettajattarena,  kaikki 
muu,  paitse  salolaiset  ja  salolaisten  olot,  oli  hänestä  sietä- 
mätöntä. 

Mutta  viiden  vuoden  kuluttua  pälkähti  hänen  päähänsä 
lähteä  laulujuhlaan,  ja  hän  kirjoitti  aikeestaan  minulle,  kun 
lumi  ja  nietokset  vielä  peittivät  maan. 

...  ja  tule  sinäkin  jos  huvittaa.  Yhdymme  aattoiltana 
yhdeksän  lyönnillä  samassa  paikassa,  jossa  ensi  kerran  istuim- 
me, metsänpeikon  vaaniessa  herkukseen  sinua.  Siivolla  kun 
pysynet,  saat  seurata  minua  kotiini,  saat  nähdä  salomaan, 
koulun,  äitini  .  .  . 

Nietokset  ja  kinokset  sulivat,  tuli  kevät,  tuli  kesä.  Ja 
minä  lähdin  matkaan  viehkein  mielin.  Tunnelma  toistaan  vir- 
keämpi ja  lämpöisempi  syttyi  rinnassani,  kun  laiva,  tervehdys- 
säveleiden  soidessa,  laski  laituriin. 

Ennalta  tilaamani  asunnon  olin  pian  löytänyt,  ja  pian 
ohjasin  askeleeni  kohti  tuttua  männikköä,  jossa  niin  monet 
unhottumattomat  hetket  olin  »hiiren"  kanssa  viettänyt.  Pe- 
rille saavuttuani  vilkaisin  kelloa;  yhtymä-ajastamme  puuttui 
vielä  liki  puolisen  tuntia.  Viimeiset  minuutit  alkoivat  tuntua 
pitkiltä,  ja  minua  vähin  jo  hermostutti,  kun  ne  vihdoinkin  oli- 
vat kuluneet  ja  minä  löysin  itseni  nojaamassa  ruskean,  sam- 
maleisen kiven  kylkeen. 

Kului  viisiminuuttinen,  toinenkin,  mutta  „  hiirtä u  ei  näky- 
nyt. Varmaankin  hän  ilmaantuu  silmänräpäyksen  kuluessa,  ajat- 
telin itsekseni,  sytyttäen  paperossin  ja  silmäillen  joka  suunnalle. 

Niin,  tuolla  hän  jo  näkyykin,  tuon  kolmihenkisen  seu- 
rueen jälessä,  ja  hän  on  yksin  .  .  .  mutta  olisiko  hän  noin 
loistavan  vaaleaan  pukeutunut? 

Olin  jo  vähällä  vetää  nenäliinan  esille,  leyhyttääkseni 
sitä  tervehdykseksi,  kun  huomasin  erehdykseni  ja  asetuin  jäl- 
leen nojalleen  kiven  kylkeen.  Pienikasvuinen,  loistaviin  puettu 
nainen  ei  ollutkaan  hän. 

Viisiminuuttinen  toisensa  jälestä  kuluu,  ja  „ hiirtä"  vaan 
ei  näy.  Minua  alkaa  yhä  enemmän  hermostuttaa,  oudot  aavis- 
tukset täyttävät  mieleni.  Vihdoin  katson  kelloa,  se  on  jo 
kymmenen.  Lähden  liikkeelle,  kävelen  männikköä  ristiin  ras- 
tiin ja  palaan  aina  hetken  jälestä  kiven  luo.  Näin  kuluu  aika 
puoliyöhön,  sitte  vasta  lähden  asuntooni,  päätellen  itsekseni 
että  „  hiiri"  on  satunnaisesti  myöhästynyt  ja  että  hän  saapua 
huomenisena. 

Aamusta  alkaen  etsin  häntä  sitte,  etsin  yleisön  seasta, 
konserteista,  kokouksista,  kaduilta,  männiköstä,  etsin  iltaan 
saakka  enkä  löydä  sittekään.  Toisena  juhlapäivänä  Jierkeän 
mielettömästä  työstäni,  mutta  usein  sentään  sävähdän,  kun 
katseeni  milloin  tapaa  väkijoukossa  hentokasvuisen  naisen, 
joka  etäämpää  nähtynä  muistuttaa  häntä. 

Koko  juhla  sujuu  niin,  ettei  minulla  ole  silmän  nähtävää 
eikä  korvan  kuultavaa.  En  nauti  laulusta  enkä  soitosta,  juh- 
lapuheiden aikuna  en  voi  pysyä  hetkeäkään  tarkkaavaisena, 
aatoksissani  kun  pyörii  yhäti  vain  kysymys:  miksi  hän  ei 
ole  tullut? 

Paluumatkalla,  kun  istun  laivan  salongissa,  otan  sattu- 
malta eilispäivän  lehden  käteeni.  Lukematta  varsinaisesti  mi- 
tään, silmäilen    sitä    sieltä   ja    täältä,    ja   niin    silmäni    sattuvat 

lyhyeen  kuolemanuutiseen.  Kirjaimet  alkavat  hyppiä  edessäni, 
mutta  minä  ponnistan  voimiani  ja  laen :  keuhkokuumeesen 
kuoli  äkkiä  toissa  päivänä  opettajatar  Saimi  S.  paraassa  nuo- 
ruuden kukoistuksessa.  Lyhyt  oli  vainajan  elämäntyö,  oli  vain 
pieni  korsi  suuren  keon  rakentamisessa,  mutta  ihanampaa 
muistoa  tuskin  voi  .  .  . 

Enempää  en  siedä,  sillä  salongin  ilma  alkaa  ikäänkuin 
tukehduttaa  minua  ja  tuntuu  kuin  keinuisi  laiva  ankarien  aal- 
lokkojen käsissä.  Ryntään  ylös  kannelle,  ilma  on  kaunis, 
pehmyt  tuulen  löyhkä  hivelee  kasvojani,  rantojen  lehdikot 
vihannoivat,  koko  luonto  uhkuu  elämää,  kauneutta. 

Tuokio  vain  ja  minä  tyynnyn,  rauhoitun,  mutta  sitte 
herää  katkera  kaiho  rinnassani.  Soisin  olevani  yksin  metsän 
aholla,  saadakseni  viskautua  pitkäkseni  ja  saadakseni  huojen- 
taa katkeran  kaihoni  äänekkäällä  valituksella.  Mutta  laivassa 
on  juhlayleisöä  paluumatkalla,  kuten  minäkin,  ja  minun  täytyy 
hillitä  itseni.  Istun  tyynen  näköisenä  peräkannella,  istun  ja 
katselen  järven  kalvoa,  joka  rannan  puolelta  on  peilikirkas. 
Kotiin  saavuttuani  löydän  pöydälläni  kirjeen.  Se  on 
sulettu  mustalla  lakalla,  ja  siitä  käsitän  heti,  mistä  se  on  lähe- 
tetty. Reväistyäni  kuoren  auki,  saan  käsiini  rypistyneen  pa- 
peripalasen. Siinä  on  alussa  muutamia  lyijykynällä  kirjoitet- 
tuja, epäselviä  rivejä  .  .  .  lähetän  viimeiset  terveiseni  .  .  . 
ruumiilliset  tuskani  ovat  ankarat  ...  ei  kuolema  kuitenkaan 
kauhista  .  .  .  enempää  en  jaksa  .  .  .  toivon  että  tavataan  .  .  . 
hyvästi .  .  . 

Paperipalasen  alireunaan  oli  äidin  surusta  vapiseva  käsi 
*  kirjoittanut :  „ Hiiri"  sai  äkkiä  kutsun  saapua  ikuiseen  laulu- 
juhlaan lunastajansa  luo.  Ainoastaan  minulle  on  hän  puhunut 
teistä.  Juuri  yhdeksän  lyönnillä,  jolloin  teidän  piti  tavata 
toisenne,  veti  hän  viimeisen  henkäyksensä.  Toivotan  siu- 
nausta .  .  . 

Luettuani  paperipalasen,  asetun  istumaan  ja  istun  val- 
veilla koko  lyhyen  kesäyön.  Ajatukseni  ovat  ikäänkuin  sei- 
sottuneet  ja  jäykistyneet.  Mitään  tunnelmia  ei  syty  enää 
mielessäni,  ajattelen  vain  sitä,  että  häntä  ei  enää  ole  olemassa, 
hän  on  poissa. 

Aurinko  nousee  idästä  ja  luo  säteensä  suoraan  kasvoi- 
hini, mutta  minä  vain  istun  yhä  paikallani.  Vihdoin,  kun  sil- 
mäni jo  ovat  puoliummessa,  viskaun  vuoteelleni — 

Salmi  on   siinä   edessämme,    me  lykkäämme 

veneen  vesille,  »hiiri"  asettuu  pitämään  perää  ja  minä  soudan. 

Me  olemme  matkalla  salomaan  koululle,  jossa  hän  on 
opettajattarena  — 


EINO   LÖNNBOHM   (EINO   LEINO) 


EINO  LEINO. 


OLKOHON  TAITEEMME  NIIN- 
KUIN TAMMI. 


LKOHON  taiteemme  niinkuin  tammi, 
tuuhealehtinen,  lempeä  puu, 
olkohon  niinkuin  kartanon  koivu, 
varjoisa,  vilpas,  juurella  jonka 
maamiehen  murheet  unhottuu. 


Olkohon  taiteemme  niinkuin  meri, 
syvä,  mut  päilyvä  pinnaltaan, 
olkohon  niinkuin  kunnahan  lähde, 
vuoresta  tullut,  vuoresta  viepä, 
kantava  laaksohon  kauneuttaan. 


Olkohon  taiteemme  niinkuin  taivas, 
siintävä,  soiluva,  tähtinen,  sees! 
Olkohon  niinkuin  nouseva  päivä 
metsien  päällä,  järvien  päällä, 
kun  sinä  kaiutat  kantelees. 


208  Eino  Leino. 


Humise  Suomeni  taiteen  tammi, 
läiky  Väinämön  laulun  vuo, 
siintäös  taivas,  nouskosi  päivä, 
että  sen  riemulla  kuulevi  kansat, 
riemulla  kuulee  ja  rientävi  luo! 


KASIMIR  LÖNNBOHM   (KASIMIR  LEINO) 

KASI  MI R  LEINO. 


ARMAASTA  EROTESSA. 


@ 


N  tiedä  miks  mua  lempinet, 
mut  täytyyhän  sentään  uskoa  valaa  — 
ja  illoin,  kun  tuikkivat  lähtöiset, 
ja  ma  kaiholla  syrjästä  katselen  salaa 
sun  silmäisi  ilmettä,  tuntuu  niin, 
kuin  luottaa  vois  sinun  tunteisiin. 


Sä  olit  kuin  suljettu  nuppu  vain, 
kun  näin  sinut  ensi  kerran, 
oli  outo  sulle  mun  maailmain, 
olit  orjatar  aineen  Herran  — 
minä  nukkuvan  sielusi  havautin, 
minä  kukkasen  päivälle  aukaisin. 


Ja  siksi  mä  sinua  uskon  ain, 
koska  sielusi  kuuluu  mulle, 
minä  himojen  ahjosta  noustuain 

sinut  nostin  ja  näytin  sulle, 

min  nautinnon  lemmessä  uhraus  tuo 

ja  kuinka  se  nostaa  kuin  nouseva  vuo. 


Sun  eestiisi  paljo  jo  uhrasin, 
joka  uhrilta  kävitkin  rakkaammaksi; 
nyt  ehkä  jo  ymmärrät,  armahin, 
kuin  tulit  mun  sielulle  rakkahaksi, 
näät  niin  on  kallis  nyt  onnesi  mulle, 
ett  täytyy  mun  lausua  —  hyvästit  sulle! 


4> 


A.    MEURMAN 

/l.  MEURMAN. 


SUOMEN  NUORISOSEUROILLE. 


jjj?|UORISO,    se    on    tulevaisuus.     Tämä   totuus    on  jo 
siksi    usein    lausuttu,    että   se    kyllä    saattaa    tuntua 
ikäkululta.     Mutta   tokkohan   sen  koko  sisällys  sit- 
tenkään on  täydelleen  käsitetty! 

Ihminen  on  ainoa  luotu  maan  päällä,  joka  tietää  mitään 
tulevaisuudesta,  tulevaisuudesta  tässä  elämässä,  tulevaisuudesta 
vielä  haudan  toisellakin  puolella.  Eläimelle  on  nykyhetki 
kaikki  kaikessa.  Kun  se  on  hetkeksi  ravittu,  ei  se  huoleh- 
di siitä,  mistä  ravinto  on  saatava  huomispäiväksi,  saatikka 
että  se  kykenisi  millään  tavoin  parantamaan  tai  varmenta- 
maan toimeentuloansa.  Se  raatelee  päin  vastoin,  se  tallaa 
ja  hävittää,  mitä  se  ei  voi  olevassa  hetkessä  nauttia. 

Toinen  on  ihmisen  laita.  Ainoastaan  mikäli  ihminen 
alenee  eläimen  kannalle  on  hänellä  nykyhetki  ainoana  silmä- 
määränä.  Mitä  enemmän  hän  kohoaa  todelliseen  ihmisyyteen, 
sitä  enemmän  menettävät  hetken  halut  ja  tarpeet  voimansa 
hänessä,    sitä    enemmän  elää  ja    toimii    hän  pitämällä  tulevai- 

suutta    silmällä.      Sille   uhraa   hän   hetken    nautinnot  ja  muka- 
vuudet. * 

Vanhus  istuttaa  puun,  jonka  siimeksessä  hänellä  ei  ole 
toivoa  levätä,  jonka  hedelmiä  hän  ei  saa  nauttia.  Miksi 
näkee  hän  vaivaa,  josta  hänelle  itselleen  ei  ole  mitään 
nautintoa  eikä  hyötyä?  Hän  tekee  niin,  valmistaaksensa  iloa 
ja  nautintoa  jälkeläisillensä,  sukupolville  syntymättömille,  hän 
työskentelee  tulevaisuutta,   nuorisoa  varten. 

Kun  Pohjolan  ankara  maaemo  on  kieltänyt  viljelijältä 
vaivojen  palkan,  kun  viljavarat  supistuvat  mitättömiin,  uhraa 
maamies  jokapäiväisen  leipänsä,  tyydyttäen  nälkänsä  katke- 
ralla puunkuorella,  säästääksensä  siemenet  paremman  tulevai- 
suuden toivossa,  ja  ainoastaan  se  hänen  uupuvia  voimiansa 
karkasee.  Ja  niin  ovat  isät  raataneet  kylmissä  korvissaan 
Teitä,  nuorisoa  varten,  että  pettuleipä  on  Teille  hämäränä 
historiallisena  tietona,  joka  kyllä  kevytmielisesti  unhotetaan. 

Eräs  kivenpuraaja  heilutti  raskasta  moukariansa  lak- 
kaamatta varhaisesta  aamusta  myöhään  iltaan  saakka.  Ohi- 
kulkija kysyi  häneltä,  kuinka  hänen  voimansa  kestivät  tätä 
uuvuttavaa  työtä.  Päätänsä  kääntämättä,  vasaraansa  pysäh- 
tämättä,  vastasi  puraaja:  »lapset  ovat  pienet,  lapset  ovat 
pienet".  Käsittävätkö,  tunnustavatko  aina  nämäi  lapset  varttu- 
neempina, se  nuoriso,  jota  tulevaisuudeksi  sanotaan,  koko 
sen  uhrauksen  suuruuden,  minkä  heidän  isänsä  tekevät  nään- 
tymiseen saakka  ponnistaessaan  voimiansa  heidän  eduksensa, 
luopuessaan  työnsä  hedelmien  nauttimisesta  heidän  elättämi- 
seksi? Korvaavatko  aina  rakkaudella  „  isien  kohlut,  äitien 
mahlat". 

Köyhässä,  usein  puutteenalaisessa  kodissa  istuvat  van- 
hemmat kiihkeässä  työssä,  kieltäen  itseltänsä  päivän  ja  yön 
levon,  kaiken  heillekin  mahdollisen  nautinnon,  valmistaaksensa 
lapsillensa  tilaisuutta   laveamman   opin  saamiseen,    helpottaak- 

sensa  heille  siten  elämän  taistelun,  valoisamman  tulevaisuuden 
saavuttamisen.  He  uhraavat  kaikki  omat  halunsa,  omat  tar- 
peensa lapsiensa  tulevaisuudelle.  Rakkaus  ei  pyydä  omaansa. 
Muistaako  aina  nuorukainen,  jonka  on  onnistunut  näiden  uhra- 
uksien kautta  kaunistaa  päänsä  valkoisella  lakilla,  valon  ja 
puhtauden  vertauskuvalla,  nuorukainen,  jolle  siten  on  tie  hen- 
kisen ja  aineellisen  maailman  äärettömyyteen  avoinna,  millä 
uhrauksilla  tämä  tie  on  hänelle  raivattu?  Muistatteko  Te,  ko- 
koontuneina nuorison  sivistyttäviin  huveihin,  ettei  teidän  isil- 
länne ja  äideillänne  ollut  niitä  tarjona,  että  he  kenties  nytkin 
ahtaassa  kodissaan  iloitsevat  ainoastaan  Teidän  ilostanne,  aino- 
astaan siitä  toivosta,  «ttä  parempi  tulevaisuus  on  valmistettu 
heidän  rakkaillensa?  Mutta  tunnustakaamme  surkea  tosiasia: 
tämäkin  toivo  joskus  pettää.  Valon  ja  puhtauden  symbooli 
tulee  joskus  tahratuksi  maailman  liassa. 

Mutta  näihinkö  rajoittuvat  isien  uhraukset?  Te  tunnette 
kansanne  historian.  Te  tiedätte  siis,  että  meidän  vanhem- 
pamme eivät  taistelleet  ainoastaan  luonnon  kovuutta  vastaan. 
Miekallaan,  vuodattaen  vertansa  tulvittain,  ovat  he  suojelleet 
tätä  maata  Teidän  omaksenne.  Mitä  koski  heitä  vieraitten 
kansojen  kiistat  todellisista  tahi  luulluista  eduistansa.  Kur- 
jempaan tilaan  kuin  se,  mihin  heidät  hetkeksi  syöksi  raivoava 
sota,  eivät  voineet  joutua.  Muistakaamme  ainoastaan  Ison 
Vihan  kauhuja.  Miksi  eivät  silloiset  esi-isämme  nöyrästi  alis- 
tuneet voitollisen  valloittajan  edessä.  Olivathan  heidän  talonsa 
poltetut,  heidän  viljelysmaansa  autiot,  heidän  kirkkonsa  hävi- 
tetyt. Eihän  heitä  ollut  jälellä  kuin  kourallinen  nälkäisiä 
pakolaisia  metsien  luolissa.  Mutta  sittenkään  ei  sammunut 
toivo.  Jumala  eli  vielä,  ja  mies  haali  kokoon  hirret  uutta 
kotia  varten,  ruumiinsa  lämmöllä  suojeli  äiti  vähäistä  las- 
tansa, tarjosi  sille  kuihtuneet  rintansa.  Tulevaisuutta,  valoi- 
sampaa   tulevaisuutta    varten,    jota    he     varmaan    itse    eivät 

toivoneetkaan  näkevänsä,  uhrasivat  he  viimeiset  voimansa. 
Teitä  varten,  Te  nuoret,  taistelivat  he,  elivät  he,  kärsivät  ja 
kuolivat  he.  Ja  Teitä  varten  rakensivat  he  kotia,  raivasivat 
uudestaan  erämaaksi  metsittyneet  peltonsa,  rakensivat  kirk- 
konsa, joiden  pelkästä  korjauksesta  meidän  aikanamme  kuu- 
luu valituksia.  Teitä  varten  riitti  heiltä  veroja  opetuslaitosten 
ylläpitämiseksi,  opetuslaitosten,  joista  heille  itselle  ei  ollut  mi- 
tään näkyväistä  ja  hetkellistä  hyötyä.  Mutta  Teidän  etuanne 
silmällä  pitäen  ei  ollut  heille  mikään  rasitus  liian  raskas. 

Siinä  sodassa,  jota  sanomme  Suomen  viimeiseksi,  seisoi 
Suomen  sotilas  vielä  peräisimmän  Pohjolan  lumissa,  kivääri 
olalla,  jäätyneenä,  toivottomana,  täyttäen  velvollisuutensa  kuo- 
lemaap  saakka  siinä  varmassa  luottamuksessa,  ettei  Jumala 
ylönaana  sitä,  joka  pysyy  oikean  tiellä.  Näille  taistelijoille 
itselleen  oli  varattuna  ainoastaan  kylmä  hauta.  Se  heille, 
mutta  Teille  ovat  he  verellänsä  ansainneet  perinnön,  joka  on 
kallisarvoisin,  mitä  ihminen  maan  päällä  voi  saada:  oman 
isänmaan,  jonka  puolustukseksi  Teille  on  suotu  omat  aseet, 
puhtaaseen  Jumalan  sanaan  perustetun  uskonnon,  oman  halli- 
tuksen, omat  lait,  joita  laativat  oman  kansan  edustajat.  Tätä 
kaikkea  eivät  voineet  aavistaa,  tuskin  toivoakaan  ne,  joiden 
uhrauksien  hedelmänä  nämät  suotuisat  olot  valmistuivat. 

Osaako  se  nuoriso,  joka  nyt  on  kaikkien  näiden  etu- 
jen nautinnossa,  joka  elää  vapaana  vapaassa  maassa,  jolle 
tiet  ovat  avoinna  tieteen  kaikille  lähteille,  rajattomaan  edis- 
tykseen, osaako  se  olla  kiitollinen  edesmenneille  sukupolville 
ja  Jumalalle,  joka  on  antanut  siunauksen  ja  menestyksen  hei- 
dän työllensä?  Tahtooko  tämä  nuoriso,  ja  osaako  se  säi- 
lyttää ja  jatkaa,   mitä  esi-isät  ovat  rakentaneet? 

Täytyy  toivoa,  täytyy  otaksua,  että  Te  siihen  vas- 
taatte myöntämällä.  Mutta  Te  sanotte  ehkä :  Me  olemme  nuo- 
ret, me  tahdomme  ensin  nauttia  hetkellisen  elämän  suloisuutta 

ja  iloa.  Kun  joudumme  miehen  ikään,  tahdomme  mekin  uh- 
rata ja  kärsiä  tulevaisuuden  puolesta.  Suokaa  meille  nyt 
ikämme  oikeus  elää  huolettomina  nuoruutemme  lyhyet  hetket. 
Me  emme  vielä  ole  tilaisuudessakaan  tehdä  tahi  uhrata  mi- 
tään kansamme  tulevaisuuden  puolesta. 

Olkoon  nuorisolle  kernaasti  sallittu  sen  oikeutetut  ja 
ijänmukaiset  huvit!  Mutta  varma  on,  että  se  nuorukainen, 
joka  ei  valmista  nuoruudessa  omaansa  ja  sen  kautta  kansansa 
tulevaisuutta,  hän  pettää  itsensä  ja  sen  toivon,  jonka  häneen 
vanhempansa  ja  kansansa  panevat.  Ei  ole  sitä  ikäkautta  ih- 
miselämässä, jolla  ei  olisi  velvollisuuksia  tulevaisuuteen  nähden. 

Lapsi,  joka  nöyrästi  ja  ilman  pakkoa  alistuu  vanhem- 
piensa opetuksille  ja  neuvoille,  tahi,  kun  pakko  on  välttämä- 
tön, tekee  sen  kiitollisuudella  ja  tunnustamalla  pakon  tarpeel- 
lisuuden, hän  uhraa  pienet  oikkunsa,  itsekkäisyytensä  omalle 
tulevaisuudelleen,  sillä  ainoastaan  siten  voi  hän  varttua  kelpo 
kansalaiseksi.  Ahkera  koulupoika  uliraa  luonnollisen  halunsa 
vapauteen  ja  leikkiin  tottuaksensa  työhön  ja  todelliseen  va- 
pauteen. Hän  tosin  ei  tajua  miksi  hänen  täytyy  hikoilla 
esim.  latinan  kieliopin  ääressä,  mutta  hän  oppii  alistumaan 
olevan  oikean  alle. 

Varttuneemman  nuorison  ainakin  pitäisi  jo  käsittämän 
elämän  tarkoituksen  ja  ne  velvollisuudet,  joita  se  vaatii  ihmi- 
seltä ja  kansalaiselta.  Mutta  yhä  houkuttelevammin  soivat 
sen  korviin  maailman  viehättävät  sireenilaulut :  nuoruus  kes- 
tää lyhyen  hetken  vaan,  nauti  minun  rikkaita  aarteitani  täy- 
sissä siemauksissa;  pian  joutuu  vanhuus,  jolloin  on  aika  raa- 
taa, ikävöidä,  orjailla.  Ja  nuorukaisen  omassa  sydämmessä, 
hänen  kuohuvassa  veressään  on  maailmalle  viekas  liittolainen. 
Perhosen  hetkellinen  elämä  tuntuu  niin  suloiselta.  Miksipä 
synkistää  mieltä  ajattelemalla  tulevaisuutta,  ehkä  kylläkin 
pimeätä  tulevaisuutta. 


216  A.  Meurman. 


Vaarat  ja  viehätykset  väijyvät  joka  taholla  nuorukaista. 
Ankaraa  taistelua,  vakavaa  mieltä,  itsensä  kieltämistä  kysy- 
tään, kun  ovat  voitettavat  hetkelliset  vietit,  nautinnonhalu, 
himot,  vasta  kaukaisen  tulevaisuuden  tähden.  Älkää  siis,  Te 
nuoret,  sanoko,  ettette  Te  vielä  voi  tehdä  mitään,  uhrata 
mitään  kansanne  hyväksi.  Te  voitte  kasvattaa  itseänne,  siten 
kasvattaen  kansallenne  kunnon  kansalaisen,  kelpo  perheen- 
isän ja  perheenäidin.  Parempaa  lahjaa  ei  voi  kukaan  antaa 
kansallensa.  Nuorukainen,  joka  näin  elää  tulevaisuutta  var- 
ten, on  kyllä  verrattava  vanhukseen,  joka  istuttaa  puun  tule- 
vaa sukupolvea  varten,  mieheen,  joka  tyytyy  pettuleipään 
säästääksensä  siementä,  soturiin,  joka  taistelee  ja  kuolee  maa- 
tansa puolustaessa. 

Itsensä  kasvattaminen  on  ensimmäinen  ehto  menestyk- 
selle. Nuorisoseuroilla  on  merkitystä  ainoastaan  mikäli  ne 
tukevat  yksityisiä  nuorukaisia  tässä  itsensä  kasvattamisen 
työssä.  Niiden  jäsenten  tehtävä  ei  rajoitu  ainoastaan  kokous- 
tilaisuuksiin.  Kaikkialla  tulee  heidän  valvoa  toistensa  käy- 
töstä, nuhdella,  kehoittaa,  estää  pahennusta.  Ylin  ja  turmiol- 
lisin pahe  kansassamme  on  päihdyttävien  juomien  käytäntö. 
Mitä  satoa  voi  toivoa  se,  joka  kylvää  ohdakkeiden  sekaan? 
Mitä  voi  vaatia  ihmiseltä,  joka  on  järkensä  menettänyt.  Kau- 
hulla kuulemme,  kuinka  raivoisat  väenjoukot  mielettöminä 
mellastavat  kaupunkiemme  kaduilla.  Luulisi  villipetojen  pääs- 
seen irti.  On  jo  menty  niin  pitkälle,  että  puhutaan  kurin- 
pidosta sotamiesten  avulla.  Semmoinenko  kansa  ansaitsee 
sitä  kunnioitusta,  joka  on  välttämätön  sen  valtiollisen  aseman 
säilyttämiseksi,  jonka  esi-isien  työt  ovat  meille  tuottaneet? 
Siinäkö  seuraus  kansansivistyksen  työstä,  juomala koista,  yhä 
parantuvista  työmiesoloista?  Työtä  on  siis  yllinkyllin  jokai- 
selle, ja  ehdottomasti  ovat  hyljättävät  ne  nuorisoseurat,  jotka 
eivät  ota  raittiusasiaa  ensimmäisenä  ohjelmaansa.    Mutta  minä 

en  rupea  juomariksi,  vakuuttaa  nuorukainen.  Kuka  takaa, 
millä  hetkellä  nautittu  myrkky  tekee  turmiollisen  vaikutuk- 
sensa? Aikapa  sitten  taistella  tautia  vastaan.  Ei  ole  vielä 
mitään  vastamyrkkyä  tälle  juomataudille  keksitty.  Oppineet 
todistavat  meille  päihdyttävien  juomien  myrkyttävää  laatua. 
Siitä  ei  ainakaan  kenenkään  pitäisi  olla  epätiedossa.  Jokai- 
nen alkava  nauttija  tuntee  sitä  kylliksi  omassa  ruumiissaan. 
Myrkkyyn  täytyy  tottua.  Ja  nuoren  hentoon  hermostoon  te- 
kee se  vieläkin  hävittävämpiä  vaikutuksia  kuin  vanhempiin. 
Ruoka,  joka  on  kypsyneelle  ihmiselle  terveellinenkin,  on  va- 
kahaiselle  lapselle  vahingollinen  jopa  kuolettava. 

Kalleimpana  aarteenaan  säilyttäköön  nuoriso  sydäm- 
mensä  puhtauden,  siveellisen  tarmonsa.  Tiedämme  ja  tun- 
nustakaamme, että  tapojen  löyhyys  tässä  kohden  on  surkeim- 
pia ilmauksia  kansassamme.  Yöjuoksua  harjoitetaan  avonai- 
sesti rivouteen  saakka.  Elleivät  nuorisoseurat  tässä  kohden 
rupea  ankaraan  taisteluun,  jokainen  niiden  jäsen  mieskohtai- 
sesti  ja  yhdistetyin  voimin,  niin  nuorisoseurat  eivät  poista, 
vaan  päinvastoin  yllyttävät  jo  olevaa  pahetta.  Henkinen  ja 
ruumiillinen  velttous  on  epäsiveellisen  elämän  seurauksena, 
silloinkin  kun  se  ei  vie  syvimpään  lankeemuksen  kuiluun. 
Nuorisoseurat  voivat  tässä  kohden  vaikuttaa  joko  terveelli- 
sesti tahi  turmiollisesti,  ja  sentähden  on  niiden  edesvastaus 
raskas. 

Ainoastaan  raittiiseen  ja  siveelliseen  nuorisoon  on  mah- 
dollista kylvää  hyveen  siemeniä,  samoinkuin  vilja  ainoastaan 
muokatussa   pellossa  menestyy. 

Ihmisen  sisällisen  mielentilan  ilmauksena  on  hänen  me- 
nettelynsä eläimiä  kohtaan.  Eläin  on  uskollisin  ja  nöyrin 
palvelijamme  eläissänsä,  ruumiillansa  verhoo  se  alastomuu- 
temme, sammuttaa  nälkämme.  Käytöksellänsä  se  ei  viritä 
sitä  vihan  roviota,  joka  niin  helposti  syttyvänä  piilee  luonnollisen 

ihmisen  povessa.  Mutta  sittenkin  näemme  vielä  kansamme 
harjoittavan  mitä  ilettävintä  julmuutta  näitä  palvelijoitansa  koh- 
taan. Voidaanko  missään  inhoittavampaa  ajatellakaan,  kuin 
tuota  päihtynyttä  markkinamiestä,  joka  itse  ollen  eläintä  al- 
haisempi, ruoskalla  ja  suitsilla  kiduttaa  hevostansa,  joka  säi- 
kähtyneenä  rukoilee  armoa.  Vielä  kuullaan  usein,  että  elu- 
koita laitumella  silvotaan  ja  haavoitetaan  tietysti  kostoksi  nii- 
den omistajille.  Tämmöistä  tapahtuu  kansassa,  jota  sanotaan 
kristityksi  ja  sivistyneeksi!  Se  nuoriso,  joka  tarmonsa  takaa 
koettaa  poistaa  tämmöistä  häpeätahraa  kansastansa,  se  elää 
jo  isänmaallista  elämää. 

Raakuutta  ja  vallattomuutta  tavataan  vielä  kaikkialla. 
Julkisiin  paikkoihin  laitettuja  istuinsijoja  ja  talojen  seiniä  tah- 
rataan rivoilla  kirjoituksilla,  särjetään  näkötornien  akkunoita 
ja  lukkoja.  Mitä  kansalaisia  on  odotettava  semmoisista  nuo- 
rista, jotka  varta  vasten  ilman  aihetta  harjoittavat  moisia  uro- 
töitä. Siinä  varsinaisten  pahantekijäin  alku,  ja  jos  meitä  kau- 
histuttavat synkkien  vankiloiden  lukuisat  asujamet,  niin  valtaa 
meidät  epätoivo,  kun  ajattelemme  sitä  yhä  lisääntyvää  lukua 
harhateille  joutuneita  nuorukaisia,  joita  täytyy  eroittaa  per- 
heistä ja  sulkea  kasvatuslaitoksiin.  Nuoret  voivat  paraiten 
vaikuttaa  nuoriin.  Se  nuorukainen,  joka  esimerkillään  ja  va- 
roituksellaan pelastaa  yhdenkin  paheen  kaltevalle  pinnalle  jou- 
tuneen kumppaninsa,  on  epäilemättä  suorittanut  isänmaalli- 
sen tehtävän. 

Pyhä  raamattu  kertoo,  että  Jumala,  rangaistukseksi 
ihmisen  tottelemattomuudesta  ja  lankeemuksesta,  määräsi,  että 
hänen  tulee  otsansa  hiessä  syödä  leipänsä.  Mutta  Jumalan 
rangaistukset  ovat  sitä  laatua,  että  ne  ovat  rangaistuille  siu- 
naukseksi. Työ"  on  ihmiselle  siunaukseksi,  vaikkapa  se  tun- 
tuu raskaalta,  kuten  kaiken  velvollisuuden  jokapäiväinen  täyt- 
täminen.      Ainoastaan     tottumus    velvollisuuden     täyttämiseen 

tekee  velvollisuuden  täyttämisen  helpoksi  ja  vihdoin  tarpeeksi. 
Työhön  tulee  nuorukaisen  totuttaa  itsensä  voimiensa  mukaan 
jokaisella  ikänsä  asteella.  Jokainen  työ  on  kunnollinen  ja  kun- 
nioitettava, ainoastaan  laiskuus  on  halveksittava  ja  kaiken  pahan 
alkujuuri.     Sitä  ei  tarvitse  epäillä,  että  työ  tuottaa  hedelmänsä. 

Totta  on,  että  paljon  vaadimme  nuorisolta,  paljon  täy- 
tyy sen  uhrata  tulevaisuutensa  tähden.  Missä  on  se  elävä 
lähde,  josta  se  saa  ammennetuksi  voimia  tehtäviinsä,  virvoi- 
tusta, kun  voimat  tuntuvat  uupuneilta  taistelussa  maailmaa  ja 
omia  taipumuksia  vastaan?  Ainoastaan  Jumalan  sanassa,  Va- 
pahtajassamme, joka  ei  anna  meille  ainoastaan  esimerkkiänsä, 
vaan  voimansakin.  Ja  ettei  siitä  lähteestä  turhaan  juoda, 
siitä  vakuuttaa  meitä  Herran  apostoli,  lausuessaan:  n Kiitos 
olkoon  Jumalan,  joka  meille  voiton  antanut  on  meidän  Her- 
ran Jeesuksen  Kristuksen  kautta.  Olkaat  sentähden  vahvat, 
järkähtämättömät,  ja  aina  yltäkylläiset  Herran  töissä,  tietäen, 
ettei  teidän  työnne  ole  turha  Herrassa^. 

Entäs  huvit!  Ne  ovat  oikeutetut,  kun  ne  ovat,  mitä 
höyste  on  ruuassa.  Vakava  työ  on  ihmisen  oikea  ruoka, 
huvit  ovat  sen  höysteenä.  Mutta  liiallinen  höyste  tekee 
ruoan  epäterveelliseksi  ja  vastenmieliseksi.  Tansseista  on 
puhuttu  paljon  myötä  ja  vastaan.  Tosiasiana  pysyy,  että 
nuoriso  puheista  huolimatta  tanssii.  Tanssi  näkyy  siis  olevan 
ihmisluonteeseen  perustettu,  eikä  se  sentähden  ole  ehdotto- 
masti kiellettävä,  vaan  järjestettävä  ja  sievistettävä.  Puoli- 
yöhön sitä  ei  ole  jatkettava,  ja  nuorison  käytös  tanssiessa  ja 
tanssipaikoista  poistuessa  on  tarkoin  valvottava.  Seuranäy- 
telmät ovat  keinotekoinen  huvi.  Ne  kiinnittävät  osanottajien 
mielet  pitemmäksi  ajaksi,  enkä  sentähden  luule,  että  ne  olisi- 
vat nuorisoseurojen  ohjelmaan  otettavat. 

JUKKE  AJELEE  SIIRIN  KANSSA. 

(XV: luku  kirjasta  »Kohteeton  vanki/') 


^  UV  ANNON  kaupungin  markkinat  olivat  käsissä. 

Jukke   lähti   yksinään   ruunikolla  markkinoille  ja 
meni  se  sinne  jo  markkinain  aaton  aattona. 

Uusi  reki  oli  nyt  valmis  ja  ihan  samanlainen  kuin  se 
oli  tilattukin.  Samoin  ajokalut  olivat  aivan  semmoiset  kuin 
oli  tilattukin,  ja  vieläpä  oli  ohjasperäin  nenissä,  jotka  liitettiin 
ratastimeen,  punasen  ja  valkean  kirjavat  suuret  tupsut  liikaa 
mitä  puheessa  oli  ollut.  Mutta  sillä  ne  eivät  olleet  pilassa, 
päinvastoin  oli  satulan  tekijä  arvannut  asian  paremmin  kuin 
oikein.     Sillä  ilman  niittä  olisi  hevonen  ollut  kuin  alaston. 

Kihlakalut  olivat  nyt  ostettavat.  Mutta  ne  olivat  pa- 
remmat ostaa  ukko  Koposen  kanssa  yhdessä.  Se  tietää, 
minkälaiset  ne  pitää  olla  ja  mitä  kaikkea  sitä  tarvitaan  oikein 
kuninkaallisiin  kihloihin. 

Landerissa  se  Kopolan  ukko  oli  aina  majalla  ja  siihen 
se  aikoi  nytkin  tulla  markkinain  aattopäivänä.  Landerissa 
Jukke  odotteli  nyt  Kopolaista  tulevaksi. 

Ei  alkanut  sitä  heti  päivän  valjettua  näkyä,  niin  ikävä 
istuissa  tuli  Jukellekin.  Hän  meni  aina  portille  katsomaan, 
katsoi  pitkät  ajat  vilisevää,  sinne  tänne  kiirehtivää  joukkoa, 
mutta  ei  yhdestäkään  välistä  ilmestynyt  esiin  Kopolan  ukon 
laukkipäätä  ruunaa  ja  sitä  vähemmän  ukkoa.  Ja  kun  kylmä 
pakkaisvinkka  puhalti  vasten  porttia,  niin  täytyi  palata  aina 
lämpimiin  ja  juoda  talon  emännältä  toppakahvit,  että  pääsi 
ämpiämään  ja  saattoi  lähteä  taas  portille  katsomaan,  milloin 
tulisi.      Ja  tulihan  se  kuin  tulikin. 

Koirankaulusturkkineen,  koirakintaat  käsissä,  hän  muo- 
rineen  ajaa  körötti  laukkiruunallaan  valtakatua  pitkin  ja  kun 
pääsi  Landerin  portin  kohdalle,  niin  pyöräytti  ruunan  porttia 
kohti.  Ja  melkeinpä  ruuna  näkyi  itsestäänkin  osaavan,  jo 
kaukana  alkoi  pitäytyä  sille  puolen  katua  ja  pälyi  porttiin, 
etteihän  tuosta  vaan  sivu  mentäne.  Ja  heti  kun  sai  luvan 
kääntyä  porttiin,  niin  korvat  nousivat  pystyyn  ja  ihastuneen 
näköisenä  lähti  juoksun  hypäkässä  rientämään  kartanoon. 

„No,  jopahan  tulette  ja  ihan  niinkuin  oli  puhekin, u  kil- 
jasi  Jukke  ja  ojennetuin  käsin  ja  loistavin  silmin  riensi  ter- 
vehtimään ukkoa. 

„Ei  sitä  toki  sanaansa  saa  syödä.  Ennen  se  pitää 
maansa  myödä,  ennenkuin  saa  sanansa  syödä*,  virkkoi  ukko 
vastaan  tervehtiessään  Jukkea  ja  hauska  ystävyyden  hymy 
levisi  ukon  pakkasessa  kangistuneisiin  kasvoihin. 

Hevonen  oli  riisuttu,  pantu  talliin,  korjattu  kapineet 
pois  reestä  ja  juotu  lämpimässä  Juken  tilaamat  toppakahvit 
ja  ukon  kuppiin  talon  emännän  pullosta  tipautettu  vähän 
karvaampaakin.  Niin  Jukke  vetäsi  ukkoa  kyynäspäästä  vä- 
hän syrjempään.  Ukko  hyvin  osaa  ottavan  näköisenä  odotti, 
mitä  se  Jukke  sanoisi,  siksi  kunnes  Jukke  muutamia  kertoja 
nyökäytteli  päätään  tuota  niinkuin  vakuudeksi  ja  hieman  hä- 
täisesti punastunein  kasvoin  virkkoi: 

„  Tuota  minä  en  ole  osannut  niitä  kihlakaluja  laittaa. 
Jätin  tuota  ne,  että  yhdessä  ostettaisiin  tuota  ja  .  .  ." 

Jukke  ei  kerinnyt  sen  enempää  kertoa,  ukko  kun  kuuli 
mistä  on  kysymys,  niin  katkasi  heti. 

„ Sehän  oli  paras.  Kyllä  ne  osataan  ottaa  minkälaiset 
vaan  itse  haluat. u 

„Ne  tuota  otetaan  hyvät,  ihan  kuninkaalliset,"  vakuutti 
Jukke. 

»Sen  parempihan  se  on  antaa  parempia,  hyvähän  se, 
ei  hävetä.  Otetaan  vaan  hyvät,  otetaan  vaan  ihan  kunin- 
kaalliset, n  mukautteli  ukko." 

„Niin  kuninkaalliset  me  otamme.  Minä  olen  isäntä, 
kuninkaalliset  ne  otetaan.  Meillä  on  rahaa,  minä  olen  isäntä, a 
toisteli  Jukke  ja  palavm  silmin  paimenti  ukkoa,  kun  se  lähti 
ottamaan  turkkia  päälleen. 

Kihlakalut  oli  ostettu  ja  päätettiin  ne  antaa  iltapuhteella 
sitä  varten  laitetussa  rauhallisessa  paikassa,  jossa  muutamien 
ystävien  kesken  pidetään  pienet  kekkerit.  Mutta  nyt  poi- 
kettiin Siirin  majapaikkaan  tervehtimään  Siiriä. 

Jukella  paloi  mieli  päästä  Siirin  kanssa  ajelemaan  päi- 
vän aikana,  että  Siiri  saisi  nähdä  hänen  tamineitaan,  ennen 
kun  ruvetaan  suurempiin  asioihin.  Ja  muutenkin  oli  tilaisuutta 
ajeluretkellä  tutustua  toisiinsa. 

Siiri  ei  tahtonut  mitenkään  lähteä,  kun  oli  niin  pakka- 
nenkin ja  viima  kävi  idästä  semmoinen  vankka,  että  tuleen 
luuli  syttyvän  koko  maailman.  Vaan  kun  ukko  Koponenkin 
kehotti  ja  Siirin  kasvateäiti  —  joka  oli  lähtenyt  markkinoille 
juuri  Siirin  tueksi  —  lähti  mukaan,  niin  lähti  Siirikin.  Ja 
kävellen  joukollaan  —  ettei  kukaan  huomaisi  mitään  —  men- 
tiin Juken  majataloon,  jossa  Jukke  valjasti  ruunikon  ensi 
kerran  sen  uuden  kiiltävän  reen  eteen  ensikertaisilla  tupsuk- 
kailla    ajokaluilla.      Eikä    kenenkään     mieli    niistä    tuhansista 

markkinamiehistä,  jotka  kiehuivat  kaduilla,  ollut  paremmalla 
sijalla  kuin  nyt  Juken.  Eikä  kenenkään  elämän  päivä  val- 
kene lupaavampana  kuin  nyt  Juken.  Jukke  se  istui  ajo  tuo- 
lille ja  Siiri  ja  Siirin  kasvate-äiti  rekiperään. 

Kuoston  järvestä  pistää  moniaita  virstoja  pitkä  lahti 
Suvannon  kaupunkia  kohti,  jonka  pisimpään  sopukkaan  Mu- 
ken  koski  pudottaa  kaupungin  kohdalla  vetensä.  Tämä  Mu- 
ken  kosken  alla  niin  kutsutulla  Tihisen  lahdella  oli  vähälu- 
mista ja  kyllin  kantavaa  jäätä  ja  rauhallinen  ajella.  Sinnepä 
laskeutui vatkin  nyt  Jukke  näyttämään  ru unikon  kulkua.  Vii- 
ma ja  pakkanen  ei  johtunut  mieleenkään,  että  senlaista  ele- 
menttiä olisi  olemassakaan. 

Ruunikko  oli  hatarassa  tallissa,  josta  ihan  tuiskutti,  läpi 
vilustunut  ja  tuntui  nyt  juokseminen  oikein  mieluiselta.  Ja 
kun  lahdelle  tultua  Jukke  vaan  oikasi  pitkin  lahtea,  ja  kiin- 
nitti suitsia,  niin  silloin  lähti  reki  kuin  lentoon.  Ennenkuin 
kukaan  niissä  monenlaisissa  ajatuksissa  kerkesi  h  uoma  takaa  n, 
oltiin  jo  virstojen  päässä  eikä  pakkasesta  tietty  mitään,  kun 
oli  myötätuuli.      Lystille  se  vaan  tuntui. 

Mutta  viimein  alkoi  Siiri  ja  Siirin  kasvateäiti  tahtoa 
kääntymään  takaisin,  vaan  Jukke  ei  siihen  taipunut,  kehotti 
vaan  katsomaan  miten  se  ruunikko,  hänen  kotikasvattinsa, 
ihan  hänen  pienestä  lähtien  hoitamansa  hevonen  juoksee  ja 
miten  siltä  nyt  vasta  alkaa  lähteäkin  askeleet,  kun  se  hiostuu. 

Siiri  ja  Siirin  kasvateäiti  kävivät  kyllästyneeksi,  jopa 
tuskaiseksikin  ja  Siirin  kasvateäiti  nykäsi  Jukkea  olkapäästä 
ja  oikein  päättävästi  sanoi: 

„Nyt  pitää,  ihan  nyt  pitää  kääntyä  pois,  me  menemme 
ihan  iättömiin  tällä  kyydillä." 

Jukke  katsahti  pyörein  silmin,  ajotuolilla  istuessaan,  ja 
kehotteli : 

„ Mutta  katsokaahan,  oletteko  nähneet  tämmöistä?  Siinä 
on  semmoinen  hevonen.  Nyt  sillä  vasta  askeleet  ovat.  Olet- 
teko nähneet  tuommoista?  Tämä  on  minullakin  ensimmäinen, 
vaikka  minä  olen  tuhansia,  no  ei  juuri  tuhansia,  vaan  paljo 
minä  olen  kasvattanut  varsoja,  vaan  tämä  on  ensimmäinen 
minun  hoitamistani  tämmöinen.      Katsokaahan. a 

Siirin  kas vate äidiltä  pääsi  tuskainen  huuto  ja  hätäillen 
aikoi : 

„  Herra  Jumala  siunakkoon,  käännä  nyt  pois  .  .  .  No, 
oletko  sinä  hullu.      Hyvä  ihminen,  käännä  nyt  pois." 

Tämän  ymmärsi  Jukke  ja  pyöräytti  höyryävän  oriin 
kotiin  päin.  Mutta  samassa  silmänräpäyksessä  puhalti  viha- 
nen  viima  vastaan.  Ja  samassa  tuokiossa  kylmä  hurmasi 
kasvoissa  jääksi  sen  märkyyden,  mikä  oli  reen  jälestä  kieh- 
tautuvasta  lumesta  suihkunnut  kasvoihin  ja  sulanut  siihen  ja 
siten  turtinttanut  kasvot. 

Siirin  kasvopäitä  vihiäsi  kuni  kuumalla  raudalla  ja  tunsi 
rupeavan  palelemaan,  niin  kyyristi  päänsä  kumaraan  ja  käsi- 
neillään suojeli  kasvojaan.  Ja  kun  niitä  ei  enää  palellut,  niin 
luuli,  ettei  ole  mitään  hätää,  toivoi  vaan  pääsevänsä  pois 
mitä  pikemmin.  Eikä  Jukkekaan  kyennyt  kehumaan  oriin 
askelia,  kiitti  kun  turkkinsa  kauluksen  sisään  painaen  säilytti 
kasvojaan.  Turkkinsa  kauluksen  jamasta  tirkisti  siksi,  että 
näki  hevosen  jaloista  vasten  silmiä  pölisevältä  lumelta  mat- 
kan suuntaa. 

Juken  majatalon  kartanolle  tulla  kurahdettiin.  Reestä 
hyppäsi  Siiri  äitipuolensa  kanssa  kartanolle  ja  puistelivat  itses- 
tään vaatteihinsa  kiehtoutunutta  lunta. 

Mutta  yht'äkkiä  hätäisesti  huudahti  Siirin  kasvateäiti: 

„Ai,  ai.  No  nyt  sinun  välttää,  kun  kasvosi  on  palel- 
tuneet. Ihan  kasvopäät  valkeana  kuin  nauris.  Voi  tokiisa. 
No  kaikkia  häntä." 

Siiri  ei  säikähtänyt,  sanoi  vaan:  »Eihän  toki."  Minä 
lapasillani  painoin  koko  matkan  suojellakseni  pakkaselta, 
niin  niistä  on  veri  paennut,  niin  sentähden  kylmässä  näyttää 
valkealta."  Otti  lapasen  pois  kädestään  ja  paljaalla  kädel- 
lään koetteli  kasvopäitään.  Mutta  kun  sormet  kapsahtivat 
kasvopäihin  kuin  jääpalaseen  ja  koko  kasvopäät  liikkuivat 
yhtenä  harkkona,  niin  silloin  Siirin  silmät  vetäytyivät  hätäi- 
siksi ja  kauhistuneena  itkusissaan  huudahti: 

»Voi,  voi.  Hyvä  Jumala  sentään.  Voi  voi  minua 
onnetonta,  voi,  voi  .  .  .a 

Lähtivät  Siiri  ja  hänen  äitipuolensa  hätäisinä  rientämään 
majapaikkaansa,  ehkä  siellä  on  joku  hyvä  keino  asian  eduksi. 
Mutta  Jukke  riipasi  hevosen  valjaista  irti,  työnti  sen  kaikkine 
ajokaluineen  talliin,  pisti  oven  kiini  ja  jouduttautui  Siirin  jäl- 
keen.     Ja  paikalla  hän  jo  portin  ulkopuolella  tapasikin. 

Silmät  pyöreinä  ja  suurina  että  valkeaiset  näkyivät 
ympäri  silmistä,  kävellä  hökelti  Siirin  rinnalla  ja  lohdutteli: 

„Ei  ole  hätää,  elähän  hätäile,  siansappiviinaa  kun  olisi 
ja  on  sitä  jollakin.  Ei  ole  hätää,  siansappiviina  siihen  on 
hyvää.  Elähän  hätäile,  siansappiviinaa  tai  paljasta  siansap- 
pea.  Ei  ole  hätää,  elähän  hätäile.  Siihen  ei  tule,  ei  hiki- 
rupea  vähän  kihelmoipi.  Siansappiviina  se  on  hyvää.  Mi- 
nulta on  monasti  paleltunut,  niin  äidillä  kun  on  siansappivii- 
naa ja  sillä  on  aina  sitä,  se  on  palon  jälkeenkin  hyvä. 
Meillä  on  kaikkea  sitä  semmoista  rohtoainetta.  Elähän  hä- 
täile, siansappiviinaa  kun  saadaan,  niin  saat  nähdä,  että  hyvä 
kaunis.  Se  siansappiviina,  se  on  moneen  hyvää.  Elähän 
hätäile." 

Siiri  ja  Siirin  äitipuoli  eivät  olleet  kuulevinaankaan 
Juken  hökötystä.  Juoksun  hypäkässä  vaan  mennä  hynttyyt- 
tivät  majapaikkaansa. 

15 

Majapaikkansa  kartanolla  hieroi  Siiri  lumella  kasvojaan 
miten  hänen  äitipuolensa  opetti.  Ja  kun  oli  kasvopäät  saatu 
sulaksi  lumella  hieromalla,  niin  työntyivät  majahuoneeseensa, 
jossa  ukko  Koponen  oli  kotimiehenä. 

Mutta  kun  ukko  Koponen  näki  Siirin  hätäiset  ja  itkun 
sekaiset  kasvot,   niin  ukko  kauhistuen  kiljahti: 

„No  mikä  kumma?  Kaaduitteko  vai  mitä?  Todellakin, 
mikä  on  tullut?  Ajoiko  joku  päälle  vai  miten?" 

Kauvan  ei  kuitenkaan  kerinnyt  ukko  hätäillä,  ennen- 
kuin Jukke  puhalti  asiaan  ja  alkoi  kertoa: 

„ Tuuli  niin  vihakasti  ja  tuo  minun  hevonen  -  .  .  Vähä- 
sen paleli  kasvopäitä.  Vaan  siansappiviina  siihen  on  hyvää. 
Se  parantaa,  ettei  tule  ei  rakoakaan.  Se  siansappiviina,  se 
on  hyvää,  se  on  ihan  mainiota.  „ 

Ukko  ei  malttanut  kuunnella  Jukkea,  vaan  kääntyi  niit- 
ten hätäileväin  Siirin  ja  Siirin  äitipuolen  puoleen  saamaan 
tietoa  oikein  asiasta. 

Sillä  aikaa  Jukke  hätäisesti  kyseli  yhdeltä  ja  toiselta 
siansappiviinaa  tai  siansappea,  johon  sai  vastaukseksi:  Kysele 
sialta.  Sillähän  sitä  on.  Tai  että  sika  tarvitsee  itse  sappen- 
sa  pakkasella  ja  viina  pannaan  luusäkkiin,  ja  mikä  mitenkin 
vastasi.      Sitä    etsittävää   lääkettä,  sitä  ei  vaan  tullut  tietoon. 

Mutta  sillä  aikana  sai  kuitenkin  ukko  Koponen  talon 
emännältä  tilkan  viinaa,  pani  sitä  pahkakuppiin.  Kupin  pani 
hattuunsa  vasemmalle  polvelleen,  tulirautansa  otti  tuluksistaan, 
sillä  hämmenteli  sitä  viinaa,  puhalteli  siihen  ja  päätään  kal- 
listellen silmät  suurina  ja  kasvot  totisina  luki  pakkasen  syn- 
nyn kolmeen  kertaan.  Tätä  paitsi  ukolla  oli  tiasen  sulka 
tuluksissa.  Sillä  sulalla  veteli  ensin  kolmesta  kohti  ristiin 
paleltuneita  kohtia  Siirin  kasvoissa.  Sitten  kasteli  sulan  vii- 
nassa ja  siveli  kasvoja,  että  tulivat  märäksi  viinasta.  Ja  si- 
vellessään  luki  kipujen  poistosanat. 

Tähän  kerkesi  Jukkekin  sieltä  siansapen  tiedustelusta. 

„No,  se  oli  oikein.  No,  sepä  sattui,  että  teillä  oli 
niitä  kojeita.  Nyt  ei  ole  hätää.  Nyt  on  hätä  kaukana.  Neu- 
vona se  on  vanha  veneessä,  sanotaan,  minkä  tuo  ukko.  Ja 
satuittekin  tänne.  No,  jopa  se  nyt  kävi  käteen.  No  on  sitä 
onneakin,  jos  pahojakin  päiviä, u  laverteli  Jukke  ihastuksissaan. 

Vaikka  ukko  kokosi  kaikki  syntysanansa  ja  vaikka  hän 
yhä  voiteli  Siirin  kasvoja  viinalla,  johon  oli  luettu  pakkasen 
synty,  ja  siveli  ristiin  tiaisen  sulalla,  niin  mitä  enemmän  ukko 
voiteli,  siveli  ja  luki  kipusanojaan,  sitä  suuremmaksi  tuska 
yltyi  Siirin  kasvoissa.  Ne  paloivat  kuin  tulessa,  ihan  koko 
kasvojen  luuli  lohkiavan  pois. 

Siiri  ei  voinut  kuin  huutaa  voivotella  ja  pyöriä  kuin 
tulisten  hiilten  päällä  ja  kasvopäät  kävivät  mustan  puhuviksi 
ja  hohtaviksi,  mutta  siitä  rupesivat  muuttumaan  öljäköiksi, 
paremmin  kuolleen  veren  näköisiksi  ja  kiilteleväksi  kävi  pinta. 

Ukko  Koponen  kävi  ulkona  hevosen  kaviosta  leikkaa- 
massa kolme  vuolua  ja  lunta  ja  sitten  paineli  niilläkin  Siirin 
kasvoja,  mutta  ei  siitäkään  ollut  mitään  etua.  Tuska  tuntui 
vaan  yltyvän. 

Nyt  oli  ukko  tehnyt  mitä  oli  voinut  pakkasen  vihoja 
vastaan,  niin  lähti  majataloonsa  hevostaan  hoitamaan  ja  muo- 
rinsa kanssa  tuumailemaan  markkinaasioista. 

Mutta  Jukke  näki,  että  Siirin  kasvateäiti  oli  kylmällä 
tuulella  hänelle,  niin  hänkin  lähti  ukon  matkaan.  Ja  epätoi- 
vosta vapisten  ja  hätäisin  silmin  seurasi  ukkoa  ja  kyseli  mitä 
nyt  on  tehtävä.  Mutta  ukko  ei  nyt  ensi  aluksi  tiennyt 
muuta  kuin  että  lähdetään  tässä  illan  pimettyä  sinne  Siirin 
majataloon  puhumaan  asiasta  Siirin  kasvateäidin  kanssa. 

Sen  hän  kyllä  vakuutti,  että  kihlauksesta  tänä  iltana 
ei  tule  mitään. 

»Eikö   sitten   myöhemmäUäkään?"    kysyi  Jukke  hieman 
vapisten. 

„Ei  tänä  iltana,"   vakuutti  ukko  tosissaan. 

Jukke  ei  tätä  kuitenkaan  voinut  uskoa  todeksi. 

„  Eihän  siihen  nyt  kovin  tervettä  tarvitse,  joka  tuom- 
moiset kuninkaalliset  kihlat  saattaa  ottaa,*  ajatteli  Jukke. 
„Ja  siihenhän  se  kerkiää  paratakin  hyväksikin,  vaikka  se  nyt 
ensinnä  vähän  kihelmoipi,  kuten  aina  sormen  neniäkin,  jos 
palelee  kovin,  ja  sitten  kuin  tulee  lämpimään,  niin  niitäkin 
kynnäröipi,  että  pois  luulee  katkeavan.  Vaan  se  ei  kesta 
kauvan,  ennenkun  on  paremmat  entistä.  Sama  se  on  Siirin 
kasvoissa.  Varsinkin  nyt  kun  pakkasen  jälki  katsottiin,  niin 
se  on  yksi  kaksi  terve  ja  Siiri  makeasti  muistelee  komeata 
kyytiä  ja  että  sai  olla  minun  reessäni.  Ja  kun  hän  sen 
muistaa,  ettei  saisi  enää  koskaan  olla  siinä  kyydissä  semmoi- 
moisessa  reessä  ja  minä  ajajana,  jos  ei  ottaisi  kihloja  mi- 
nulta, niin  mielellään  taipuu  tyttö.  Siihenhän  se  ihastui  ja 
hurmautui  siihen  komeuteen,  kun  nekin  tupsut  ohjaksissa 
ruunikon  kupeilla  tutisivat  ja  pelmusivat  ruunikon  juosta  kah- 
nastessa.  Niin,  niitähän  se  katsoi  eikä  malttanut  suojella 
kasvojaan  .  .  .  Maltoinpahan  minä,  vaan  ne  nuo  naiset  hup- 
sut. Niille  ei  paljoa  tarvitse  kummaa  .  .  .  Eikä  niille  paljoa 
tarvitse  kipujakaan,  ennenkun  ne  volinan  päästävät,  minkä 
tuo  Siiri  nyt  noitten  kasvoinsa  kanssa.  Kerranko  sitä  nyt 
viha  voi  pi  kasvojakin,  vaan  ei  tuota  toki  viitsi  tuonlaista  vo- 
imaa pitää  J  kotonakaan,  sitä  vähemmän  kylässä/  hyvitteli 
Jukke  itseään,  vaikka  mielessä  oli  syvä  epätoivo. 

JALOHELMI. 

So/w. 


^  ALTOJEN  alla,  meren  rannan  puhtoisessa  pouka- 
massa lepäsi  ihmeen  ihana  jalohelmi  sateenkaaren 
värisessä  simsukkapalatsissaan.  Viileä  vedenvyöry 
huuhteli  hellästi  simsukkapalatsin  seiniä  ja  vedenalaiset  him- 
meät auringonsäteet  taittuivat  niihin  pehmoisina  ja  hyväilevinä 
kuin  lempeä  etelätuuli  kielon  keinuviin  lehtisiin. 

Saapui  silloin  rannalle  rohkea  ritari,  nuori  ja  kaunis 
kuninkaanpoika.  Hän  loi  silmänsä  meren  selälle.  Veden 
välkkyvä  pinta  viekoitteli  —  ja  hän  heittäytyi  sen  ulapalle 
uimaan.  Silloinpa  välkähti  hänen  silmiinsä  hohtava  simsukka 
meren  rannan  salaisessa  syvänteessä.  Hän  sukelsi  pohjaan 
ja  anasti  rohkeasti  Ahdin  aarteen.  Ilomielin  ui  hän  sitte  ran- 
taan saaliinensa. 

Mutta  iloisemmaksi  muuttui  mielensä  vielä,  kun  hän  huo- 
masi simsukan  sisässä  hohtavan  helmen.  Onnesta  kirkkain 
katsein    irroitti    hän    helmen    sinisukasta    kultakahvaisella  veit- 

seilaan  ja  ojensi  jalon  meren  aarteen  vienolle  valitulleen, 
morsiamelleen  omalle. 

Tämä  ihmeen  ihana  helmi  heloittaa  nykyään  nuoren 
kuningattaren  otsalehdessä.  Se  on  kuningattaren  kaunehin 
koriste.  Jokainen  ken  sen  näkee,  ihailee  sitä.  Mutta  jalo- 
helmi  ei  tätä  ihailua  käsitä.  Hän  kaihoten  kaipaa  hohtavaa 
palatsiansa  aaltojen  alla,  aaltojen  soittoa  hän  ikävöi. 

Ja  simsukan  kuori,  tuo  hänen  kuultava  palatsinsa  kai- 
paa yhä  häntä.  Se  seisoo  kuninkaan  loistavassa  salissa  kal- 
lisarvoisten kapineiden  keskellä,  mutta  sen  hohtavissa  hol- 
veissa kaikuu  yhä  ihanan  helmen  hyvästijättö-huokaus. 


LARIN   PARASKE 

LIEKKUVIRSI. 

(Kalevalan  »Kullervo" -runon  toisinto.) 


ASVATTI  minun  emoni, 
kasvatti  kanoja  paljon, 
joukon  suuren  joutsenia.  — 
Kanat  aialle  asetti, 
5  saattoi  joutsenet  joelle.  — 
Kuin  tuli  haukka  haikotellen, 
siirotellen  siipi-lintu, 
kuin  tuli  haukka,   niin  hajotti, 
siipi  lintunen  sirotti: 

10  yhen  vei  Venäähin  maille, 
kantoi  toisen  Karjalahan, 
kolmannen  kotihin  heitti 
ison  mieliksi  pahoiksi, 
emon  mieli-murhehiksi. 

1 5  Minkä  vei  Venäähin  maille 
siintä  kasvoi  kauppa-miesi; 
minkä  kantoi  Karjalahan 
siintä  siitt*   Kalervo  kasvoi; 
hän  minkä  kotihin  heitti 

20  siintä  Untamo  sikisi.  — 

Kalervainen  kauran  kynti 
Untamon  tuvan  perähän. 
Untamoir   oli  uhma  uutti, 
söi  kaikki  Kalervon  kauran, 

25  Kalervoir  oli  koira  kärtsi, 
söi  hän  uutin  Untamolta. 
Untamo  ähitteleepi 
Kalervolle  vellollensa: 
Untamo  soan  asetti 

30  omistansa  sormistansa, 
omista  kätösistänsä, 
varsin  varpahaisistansa; 
tappoi  kaikk'   Kalervon  joukon. 
Jäi  yksi  Kalervon  poika, 

35  tuutuun  jäi  tutajamahan, 
kätkyehen  liekkumahan.  — 
„Mibis  poika  pantanehen, 
kuhus  surma  saattanehen  ? " 
Pannaan  poika  puolikkobon, 

40  viiähän  meren  selälle; 
ei  käennyt  katsomahan 
kun  viien  kuuen  viikon  päästä. 
Laittoi  orjat  katsomahan: 
„ei  poika  merehen  kuole, 

45  poika  kuole  puolikkohon; 
poika  istuu  vaan  meressä, 
onkii  vaan  meren  kaloja, 
ajelee  on  ahvenia 
vapa  vaskinen  käessä 

50  siima  silkkinen  perässä."    — 
„Mihis  poika  pantanehen, 
kuhus  surma  saattanehen?"  — 
„Hirtetähän  hirsi-puuhun!" 
Eihän  poika  puuhun  kuole; 

55  poika  puuta  kirjuttaapi.   — 
„Mihis  poika  pantanehen, 
kuhun  surma  saattanehen?" 
Pannaan  poikonen   tulehen: 

tuuahan  tuhat  rekiä 
60  kolmekymmentä  kokohon, 

sata  syltä  tervaksia 

yhen  pojan  polttimeksi!  — 

Pantiin  poikonen   tulehen, 

niin  nousi  sakea  savu. 
65  tuli  kun  ume  pimiä; 

ei  poika  tuleen  kuole 

poika  istuu  vaan  tulessa 

hiili-koukkunen  käessä, 

hiiliä  kokoeleepi, 
70  lukee  on  tulen  vihoja, 

tulen  töitä  arveleepi.   — 

„Mihis  poika  pantanehen, 

kuhun  surma  saattanehen?"  — 

Pannaan  poika  paimeneksi 
7  5  selvälle  sepän  akalle! 

Tuo  selvä  sepän  emäntä 

tuo  leipoi  kivestä  leivän, 

teki  kaakun  kalliosta, 

päältä  voisi  voi-heralla, 
80  alta  rasvalla  rakensi, 

siippasi  kiven  sisähän, 

pani  paimenen  evääksi.   — 

Paimen  katsoi  päivän  päälle: 

„jo  ois  aika  atrioia 
85  sumuttoman  suurustella 

isottoman  illastella ! " 

veti  veitsensä  tupesta, 

veti  veitseen  hän  kivehen, 

karahutti  kalliohon: 
90  „Voi  huora,  home-sykerö! 

jos  itken  isäni  veistä 

itket  Kyytö-lehmä'äsi, 

pillittelet  Pienikkiä, 

sie  suret  Sunikkiaasi ! u 
95  Hän  tek'  huilun  Laukon  luusta, 

torven  Torstikin   selästä. 

pillin  Pienikin  jalasta: 

soitti  suolla  männessänsä, 

kajahutti  kankaballa, 
100  soitti  kerran:   —  kai  somasti. 

soitti  toisen:  —  kai  somemmin: 

hän  soitti  suet  ko kohon, 

karhut  lammas-karsinahan. 
Tuo  "selvä  sepän  emäntä 
105  oottelee  hän  lehmiänsä 

kultasen  kupin  keralla, 

rauta-raenta  käessä, 

hän  vei  vettä  lehmillensä, 

vana  vasikoillensa: 
1 1 0  suet  suuressa  kujassa 

karhut  lammas-karsinassa ! 

Tuo  selvä  sepän  emäntä 

kyykistäi  hän  kykkimähän 

lehmiään  hän  lypsämähän: 
115  susi  söi  emännän  reiän, 

karhu  pohkehen  purasi. 

Parasken  runo  N:o  612,  jonka  AD. 
NEOVIUS  laulun  mukaan  kirjoitti  J  1S87 
(Edellä  oleva  runo  on  »Kalevalan"  kieleen 
muodostettu.) 

YHDEKSÄNNENTOISTA  VUOSISADAN 
ILLANSUUSSA. 

Esitelmä,  pidettävä  sadan  vuoden  päästä. 


Ystäväni ! 

JN  lupaukseni  mukaan  käyn  esittämään  muutamia  huo- 
mattavimpia piirteitä  19  vuosisadan  ihmisistä  ja  hei- 
dän pyrkimyksistään,  tunnen  liian  selvästi  tehtäväni 
vaikeuden  ja  arkaluontoisuuden.  Minun  tulee  teille  kuvata 
maailmanhistorian  traagillisin  aikakausi,  aikakausi  täynnä  levo- 
tonta pyrkimystä,  itseluottamusta,  itseihailua  ja  kylmää  ivalli- 
suutta, mutta  samalla  täynnä  tyhjyyden  ja  neuvottomuuden 
tunnetta,  tyytymättömyyttä  ja  epätoivoa. 

Yhdeksästoista  vuosisata  päättyi  ukkosilmaa  ennusta- 
vaan puolipäivän  helteeseen.  Tunnettehan  tuon  painostavan 
odotuksen  tilan,  kun  päivä  helottaa  täydeltä  terältä,  kun  on 
olevinaan  kirkkain  luokopäivä,  mutta  hikipisarat  helmeilevät 
korsien  salaisissa  poimuissa;  kun  koko  luonto,  kasvit,  ihmiset 
ja  eläimet  odottavat  maltittomina  ja  kaikesta  näennäisestä 
levollisuudesta  huolimatta  sanaton  tuska,    äänetön  pelastuksen 

huuto  kohoaa  voimakkaana  rinnasta.  Tunnettehan  kuinka 
kiihkeästi  silloin  odotetaan  puhdistavaa  ukkosilmaa,  vaikka 
pelonsekaisella  ravistuksella  aavistetaan  sen  ensi  vasamain 
tärisyttävä  vaikutus. 

Sellainen  oli,  sanalla  sanoen,  ilma  1 9  vuosisadan  lopussa. 
Se  oli  tieteen  suurvoittojen  ja  edistyksen  „jättiläisaskelten' 
aikakausi,  vapauden  aamunkoiton  nimellä  ratsastava  säännök- 
sien, kaavojen  ja  pykälien  puoli päivähel teen  aika;  se  oli  kyl- 
män järjen  aristokratian,  sieluttoman  sivistyksen  itsekylläisyy- 
den  aikakausi  —  sivistyksen,  jonka  valoa  voi  verrata  ukkos- 
auringon  saineaan  kirkkauteen  ja  lämpöä  samaisen  auringon 
hiostavaan,  tukehduttavaan  kuumuuteen.  Ihmiset  leikkivät 
kuin  pikkulapset  omain  teoriiojensa  ihailun  päiväpaisteessa  ja 
heillä  oli  matemaattisella  tarkkuudella  piirretyt  viivat  onnen 
kuviosta.  Ja  kuitenkaan  ei  kukaan  ollut  onnellinen,  ei  kerjä- 
läinen eikä  miljoonain  hallitsija,  vaan  heidän  rinnoistaan  tun- 
keusi  raskaana  esiin  avuttomuuden  ja  onnen  kaipuun  huokaus, 
jota  he  eivät  uskaltaneet  edes  itselleen  tunnustaa,  vaan  koet- 
tivat sen  peittää  kylmään  ironiiaan. 

Yhdeksästoista  vuosisata  oli  suuri  kasvatuksen  vuosi- 
sata. Ihmiskunta  käsitettiin  suureksi  bakteerien  kasvatuslai- 
tokseksi, jossa  sivistysihmisiä  kasvatettiin  määrättyjen  kaavo- 
jen mukaan  määtätyllä  ravintogelatiini-pohjalla  ja  määrätyissä 
lämpöasteissa.  Yhteiskunnalliset  bakteeriprofessorit  kasvatti- 
vat heitä  vapaiksi  „sukupuoliheikkouksista"  ja  luonteen  eri- 
koisuuksista ja  suuret  valtiolliset  bakteeripuoskaroitsijat  tie- 
teen ja  yleisen  bakteerirauhan  nimessä  vapaiksi  lajierikoisuuk- 
sista,  koettaen  erityisten  järjestelmien  mukaan  luoda  eri 
bakteerilajeista  muutamia  harvoja  jalostettuja  rotuja  —  työ, 
jonka  kustannuksella  20  vuosisadan  vapautunut  tiede  on  pitä- 
nyt monta  hupaista  hetkeä. 

Koetan  todistaa  lausuntoni  muutamilla  esimerkeillä. 


Yhdeksännentoista  vuosisadan  illansuussa.      237 


Puhukaamme  ensiksi  noiden  harmaapäisten  valtiollisten 
bakteeriprofessorien  kasvatusyrityksistä.  Tiedämme  että  19 
vuosisadan  lopulla  tunnettiin  noin  200  eri  bakteerilajia.  Nyt 
olivat  nämä  suuret  tiedemiehet  saaneet  päähänsä  että  niitä 
saisi  olla  korkeintaan  30.  Ja  niin  alkoivat  he  suuren  työnsä. 
Menettelytavat  olivat  erilaiset,  yhteistä  oli  ainoastaan  palava 
halu  suurtie  teelliseen  bakteeri  viljelykseen.  He  keräsivät  vii- 
jelyspohjilleen  mahdollisimman  suuret  määrät  eri  bakteerilajeja, 
he  ryöstivät  niitä  toisiltaan  salaa  ja  julki  ja  he  puhkuivat 
tieteellistä  kateutta  ja  vihaa  toisiansa  kohtaan.  He  olivat  eri 
mieltä  siitä,  mikä  bakteerilaji  oli  jätettävä  elämään  mikä  „  su- 
latettava af  mutta  he  eivät  uskaltaneet  sekaantua  toistensa 
viljelyksiin.  „ Korppi  ei  korpin  silmää  puhkaise"  voi  sanoa 
sen  ajan  bakteeritiedemiebistä.  Ja  traagillisinta  tässä  kaikessa 
oli,  että  nuo  yötä  päivää  valvovat  professorit  itse  tunsivat 
työnsä  toivottomuuden,  tiesivät  sen  tieteen  peruslakien  armot- 
tomaksi polkemiseksi,  joka  oli  kerran  kostava  itsensä. 

Ja  tulos?     Pyydän   teitä   vilkasemaan   noihin   maailman- 
karttoihin, jotka  riippuvat  seinällä  rinnakkain,  toinen  vuodelta 
1898,  toinen  vuodelta   1998.     Ne  osoittavat  silloisten  valtiol- 
listen bakteeriprofessorien  suuren  Baabelintornin  rakennustyön 
rauniot.     Katsokaa   tuota   nykyisten  pikkuyhteiskuntain  lukui- 
saa joukkoa   1898  vuoden    suurien    maailman-bakteerivaltojen 
sijalla,  jotka  nyt  kuuluvat  ainaiseksi  voitettuun  suuruushulluu- 
den  aikakauteen.      19  vuosisadan  lopussa  kyllä  puhuttiin  kau- 
niita sanoja  yleisestä  bakteerirauhasta,  mutta  se  oli  vain  po- 
liitilUsta    kaunopuheisuutta.       Ensin     oli    veressä     kylvöttävä, 
ennenkuin  vapauduttiin  silloisesta  valtiollisesta  rikkiviisaudesta. 
Te  muistatte  tuon  tärisyttävän  ukkosilman,  tuon  suuren  maail- 
mansodan   20    vuosisadan   alkupuoliskolla.     Se   oli  maapalloa 
vapisuttava;  mutta  sen  jälkeen  olemme  hengittäneet  vapaasti. 
Se    oli    entisajan     valtiollisen    bakteeritieteen    loppu;     se    oli 

silloisten  valtiollisten  poppamiesten  lumokalun:  sotalaitoksen 
häviö,  jonka  orjuudessa  huokaili  19  vuosisadan  taloudellinen 
hyvinvointi  ja  henkinen  edistys. 

Sanoin  että  19  vuosisata  oli  vapauden  kultainen  aamun* 
koitto,  jonka  nousua  toitotettiin  kaikkiin  ilmansuuntiin.  Malt* 
takaahan!  Haluan  kuvata  tämän  vapauden  oikeaa  luonnetta 
pienellä  vertauksella.  Te  muistatte  vanhan  kaskun  kiinalai- 
sesta naisjalkain  kasvatusihanteesta.  Se  on  jotenkin  uskolli- 
nen kuva   19  vuosisadan  vapaudenaamun  jalkasiteistä. 

Te  ymmärrätte  minua.  Tarkoitan  tuota  kaavakasva- 
tusta,  kaavaelämää  ja  taistelua  eri  kaavojen  etevämmyydestä, 
s.  o.  niiden  suurimmasta  puristamiskyvystä. 

Katselkaamme  ensiksi  heidän  uskonnollisia  harrastuksiaan 
tänä  uskonnonvapauden  ja  uskonnollisen  syvämietteisyyden 
kiitettynä  aikakautena.  Osa  tunnusti  uskontoa,  joka  ei  us- 
konut mitään;  mutta  suurin  osa,  materialismin  tyhjyydestä 
vapauduttuaan,  tunsi  syvää  uskonnollista  kaipuuta,  sisemmän 
henkielämän  tarvetta.  Ja  he  väittivät  sen  löytäneensäkin, 
mikä  mistäkin.  Luulette  tietysti  sen  perustuneen  lähempään 
henkiyhteyteen  Korkeimman  kanssa.  Erehdys!  Se  perustui 
varmaan  vakaumukseen  oman  bartauskaavansa  etevämmyy- 
destä ja  toisten  kaavojen  ala-arvoisuudesta  sekä  suuren  äänen 
pitämiseen  tästä.  Toisinajattelevat  tuomittiin  kadotukseen  ja 
itse  kulettiin  suorinta  tietä  taivaaseen.  Pelastusarmeijalaisen 
punainen  paita  ja  korvia  särkevä  rummunpärrytys  oli  sisäinen 
salakäytävä  Jumalan  luo,  jota  muut  eivät  olleet  keksineet. 
Kaikilla  uskonsuunnilla  oli  omat  salakäytävänsä  ja  valtio- 
kirkko oli  kuin  valtamaantie  metsäpolkuihin  verrattuna:  leveä 
ja  varma.  Kaiken  tämän  pohjalla  sekasorto  ja  tuomitseminen, 
suukristillisyys  ja  itsekerskailu.  Uskonnollisuus  oli  riikinkukon 
pyrstöä  muistuttava  juhlakaapu  —  arkipäivinä  he  kulkivat 
ryysyissä.     Sydän  viettineen  oli  kivinen  sfinksi,  jonka  kanssa 

uskonnolla  ei  ollut  mitään  tekemistä  —  niin,  he  itse  olivat 
kivi- sfinksejä,  joiden  uskonnollisuus  kuvastui  siinä,  että  katse 
oli  kohotettu  taivaaseen. 

Te  tunnette  mitkä  ankarat  taistelut  oli  käytävä  ennen 
kuin  tuosta  salakäytäväin  ahdasmielisestä  kuori-uskonnollisuu- 
desta vapauduttiin  meidän  aikamme  syvälliseen  sielunelämän 
uskonnollisuuteen,  jonka  erikoisena  tutkimusaineena  on  sydän 
ja  viettien  hienoiset  langat,  jonka  mukaan  uskonnollisuus  on 
hiljaista  itsensä  tutkimista  ja  kasvattamista  ja  joka  löysi  kai- 
kista uskonnoista  eräitä  erikseen  kehittyneitä  puolia  ja  hankki 
niille  yleisen  tunnustuksen,  s.  o.  noudattamisen  ja  edelleen 
kehittämisen  oikeuden. 

Siirrymme  tämän  jälkeen  yksityiseen  ja  yhteiskunnalliseen 
bakteeriviljelykseen.  Alkakaamme  alusta  ja  puhukaamme  en- 
sin   19  vuosisadan  n.  s.  sivistyneistä. 

Sivistyneet  miehet  olivat  kahta  laatua:  oppineita  ja 
afäärisieluja.  Oppineet  olivat  saaneet  sivistysihmisen  kasva- 
tuksen, s.  o.  he  olivat  ahtaneet  15  —  20  vuotta  kirjaviisautta 
päähänsä;  olivat  kalpeita,  väsyneitä  ja  hermostuneita.  Useim- 
mat heistä  olivat  henkisen  energiansa  menettäneitä  tyhjäntoi- 
mittajia, joita  oli  syötetty  kirjaviisauden  lihaliemellä  kolman- 
neksen ijästään  ja  jotka  tämän  paljon  ravinnon  vuoksi  olivat 
menettäneet  sekä  ruuan  maun  että  työnteon  halun.  He  le- 
päsivät kesät  kylpylöissä,  hakien  ilma-,  vesi-,  höyry-  ja  muta- 
kylvyistä  tarmoa  suorittaakseen  talviaikana  pienet  tehtävänsä 
virkakoneiston  nappuloina.  Afäärisielut  olivat  lihavia  ja  kal- 
peita; heiliä  oli  pyöreät  hartiat  ja  pyöreä  vatsa.  Yhteistä 
oppineitten  kanssa  heillä  oli,  että  hekin  kesäisin  tarvitsivat 
vesi-,  ilma-  y.  m.  kylpyjä,  yhteistä  että  he  huvittelivat  vii- 
nillä, oluella  ja  vapaalla  rakkaudella.  Heitä  sanottiin  tyhjän- 
toimittajiksi sen  vuoksi,  että  he  joivat  ja  rakastelivat  ja  kiel- 
tplaeilla  yritettiin  heiltä  kieltää  viinit  ja  naiset,  vaikka  he  to- 


240  Vihtori  Peltonen. 


dellisuudessa  istuivat  kapakoissa  ja  lepäsivät  ilotyttöjen  peh- 
meillä patjoilla  ainoastaan  sen  vuoksi,  että  heidän  sydäm- 
mensä,  kaikesta  kehittyneestä  aivoviljelyksestä  huolimatta, 
olivat  tyhjät,  että  he  olivat  tyhjäntoimittajia  ilman  sielunelä- 
mää ja  korkeampaa  päämäärää  —  he  joivat  ja  hurjistelivat 
tätä  sisällisen  tyhjyyden  tunnetta  karkoittaakseen. 

Tulemme  sitte  19  vuosisadan  naiseen.  Hän  nauroi 
edellisten  vuosisatojen  Saaralle,  joka  tyytyväisenä  „ heikom- 
pana astiana0  puuhaili  „ kutsumuksessaan "  miestyranniuden 
alaisena.  Hän  tahtoi  »vapautua"  ja  hän  halusi  sivistystä 
kyetäkseen  sivistysvuosisadan  vaatimusten  mukaiseksi  puoli- 
soksi ja  äidiksi.  Ja  hän  sai  molemmat  halunsa  täytetyksi: 
hän  sai  sivistystä  ja  hän  vapautui  —  sukupuolestaan.  Hän 
ajoi  polkupyörällä,  käytti  trikoosukkia,  polvihousuja,  miehen 
pystykaulusta  ja  varmimmaksi  vakuudeksi  leikkotukkaa ;  hän 
etsi  miehen  työtä  kaikkialta,  piti  esitelmiä,  kirjoitti  kirjoja,  teki 
runoja  ja  lausui  niitä,  ollen  miehen  rinnalla  kaikkialla.  Hän 
kulki  pää  täynnä  suuria  ajatuksia,  hän  oli  levoton  ja  hermos- 
tunut, niinkuin  miehet,  ja  lääkäri  määräsi  kuinka  monta  lasta 
hänen  terveytensä  salli. 

Miehet  paukuttivat  ilosta  käsiään  19  vuosisadan  reip- 
paalle naiselle.  Tasa-arvoisuus  oli  saavutettu,  ja  kun  he 
kulkivat  rinnan,  ei  erottanut  kumpi  oli  mies  kumpi  nainen, 
vai  olivatko  molemmat  miehiä.  He  lukivat  ja  kirjoittivat  yh- 
dessä tusinoittain  uusia  kirjoja,  jotka  harvoin  sisälsivät  jonkun 
laihan  uuden  ajatuksen  vaan  olivat  kaikesta  entisestä  keitet- 
tyä viisauden  margariinia.  He  kävivät  teaattereissa,  konser- 
teissa ja  iltamissa,  he  arvostelivat  taidetta  ja  etsivät  uusia  nä- 
kökohtia. Ja  heillä  oli  aina  hirmuinen  kiire,  he  tuskin  joutivat 
ahmien  syömään,  kunnollisesta  pureskelemisesta  ei  puhettakaan. 

Nämä  sivisty sihmiset  sitte  solmivat  avioliiton,  jonka  vaa- 
lissa   sielunominaisuuksia,    henkistä   älyä  ja  elontuoreutta   tut- 

kittiin  rahakukkarosta,  obligatsiooni-  ja  osakekirjapinkoista. 
Ja  kun  lapsi  syntyi  ja  sen  kasvattamisesta  tuli  kysymys,  ei 
oltu  selvillä  kummalle  kuului  äidin  velvollisuudet.  Naiselle  oli 
vaadittu  sivistystä  jotta  hän  kykenisi  sivistyneen  äidin  tehtä- 
viin, mutta  hänen  äidinosuutensa  rajoittui  siihen,  että  hän  lah- 
joitti lapselle  hengen,  tuon  oman  henkisen  ja  ruumiillisen  keh- 
noutensa köyhäntodistuksen,  ilman  synnynnäistä  elämän  pää- 
omaa. Hän  piti  esitelmiä,  kirjoitti  kirjoja,  lausui  runoja  ja 
näytteli  yhä  edelleen,  lastenpiikain  kasvattaessa  noita  kalpeita 
ihmisalkuja,  joilla  oli  kaikki  vanhempiensa  riutumuksen  merkit 
olemuksessaan.  Ja  kuuden  vuoden  vanhana  otti  heidät  sitte 
huostaansa  19  vuosisadan  mainio  koululaitos  ja  alkoi  ahtaa 
päähän  kirjaviisautta,  kuolettaen  heidät  henkisesti  jo  ennen 
kymmentä  ikävuottaan.  Nuo  sivistyneet  äidit  katsoivat  ainoas- 
taan että  tyttöjen  lettinauhat  ja  kengännauhat  olivat  kunnossa 
ja  poikien  lakit  suorassa  sekä  ottivat  vastaan  heidän  „hyvä- 
huomena  ja  „hyvä-yöa  suudelmansa;  kaiken  muun  teki  koulu 
valaen  nämä  äidittömät  orporaukat  kaikki  samaan  kaavaan, 
ilman  luonnetta,  ilman  yksilöllisyyttä. 

Se  oli  kehutun  19  vuosisadan  barbarismia  kaikessa 
loistossaan.  Vasta  20  vuosisadan  keskipalkoilla  henkinen 
äly,  sielunominaisuudet  ja  elonhehkeys  tulivat  aviovaaleissa 
määrääviksi.  Vasta  silloin  huomattiin  että  lasten  tulee  saada 
olla  lapsia  12  ikävuoteensa  saakka,  vapaina  kaikesta  koulu- 
työstä äidin  siveellisen  kasvatuksen  alaisina.  Vasta  silloin 
naiset  palasivat  takaisin  sukupuoleensa  heittäen  esitelmät  ja 
yleisen  kilpajuoksun  ja  tullen  jälleen  naisiksi,  todellisiksi  yh- 
teiskunnan äideiksi,  joiden  sisällisen  olemuksen,  lämpimän 
sielun,  siveellisen  luonteen  ja  terveen  veren  auringonvalossa 
lapset  imivät  itseensä  lämpimän  sielun,  vakavan  siveellisyyden, 
terveen  veren  ja  korkean  henkisen  pyrkimyksen  kukistumat- 
toman  elonvoiman. 

16 

Se  sivistyneistä.  Mutta  19  vuosisata  oli  myös  kuuluisa 
suuremmoisista  kansa  n  valistus  puuhistaan.  Kansan  kasvatus 
kulki  samaan  suuntaan  kuin  sivistyneidenkin  korkea  valistus. 
Äideillä  ei  täälläkään  ollut  mitään  tekemistä.  Lapset  ajettiin 
kouluihin  aakkosesta  alkaen,  ja  kun  kansakoulun  kirjatiedot 
huomattiin  liian  pieniksi,  perustettiin  porvarikoulujen  nimisiä 
ylempiä  rahvaan-sivistysleipomoita.  Sieltä  palasivat  maalais- 
pojat ja  -tytöt  kotiensa  kamareihin  henkisesti  kyllästettyinä  ja 
hermostumista  valittaen  —  aivan  kuin  säätyläis-sivistyneetkin. 
Kansanvalistustyö  kulki  jättiläisaskelin  eteenpäin.  Kansan  po- 
jat oppivat  pitämään  puheita,  tyttäret  löysivät  kureliivissä  *) 
tarpeellisen  tuen  sivistyksen  vaikutuksesta  veltostuneelle  sel- 
kärangalleen sekä  runonlausumisessa  ja  näyttelemisessä  hen- 
kisiä kureliiviluita.  Kaikki  huusivat  kansan  suuresta  heräämi- 
sestä ja  siihen  huutoon  heräsi  kansa.  s.  o.  alkoi  itse  huutaa 
mukana,  juosta  iltamissa  ja  kokouksissa  ja  paukuttaa  käsiään. 
Ja  kun  kaikki  kevätpuheet  oli  pidetty  ja  kaikki  näytelmät 
näytetty,  istahdettiin  väsyneinä,  katsottiin  toisiaan  silmiin  ja 
kysyttiin:   missä  ollaan? 

Te  tunnette  mikä  katkera  pettymyksen  malja  oli  juo- 
tava ennenkuin  tästä  suuriäänisestä  kansanheräämis-humbuu- 
gista  ja  kureliivisivistyksestä  syvennyttiin  puhdistavaan  tosi 
työhön. 

Yhdeksästoista  vuosisata  oli  myös  suuri  auktoriteetti- 
uskon kukistamisen,  kansanvaltaisuuden  ja  rahvaanvallan  aika- 
kausi. Sitä  saarnasivat  etupäässä  työväenliikkeen  johtajat. 
Työväki  oli  kansa.  Ja  työväki  kulki  "ääni-ja-mies"  pal- 
munoksat käsissä  ja  »herrainvallasta"  ja  rahapohattain  ta- 
lutusnuorasta vapautumisen  hosiannalaulua  veisaten  omain  joh- 

*)  Eräs  luusta  ja  pellistä  tehty  puristuslaitos,  jolla  koetettiin  an- 
taa naisen  ruumiille  ampiaisen  muoto  ja  joita  vielä  meidän  päivinä  nä- 
kee museoissa. 

tajainsa  talutusnuorassa  vaikka  hirsipuuhun.  Pöyristyttävä  oli 
tuo  havahtuminen,  joka 'opetti  työväen  käyttämään  yhtä  ään- 
tänsä, irtautumaan  kiihottajain  talutusnuorasta  ja  palaamaan  ter- 
veen järjen  talutusnuoriin. 

Sitte  pari  sanaa  19  vuosisadan  lainsäädännöstä  ja  py- 
käläelämästä.  Ihmiset  käsitettiin  jonkunmoisiksi  apinoiksi, 
joiden  kaikki  tekemiset  ja  jättämiset  oli  pykälillä  määriteltävä, 
jopa  millä  kellonlyömällä  heidän  tuli  palata  iltamista  kotiinsa 
nukkumaan.  Uusia  lakeja  ilmestyi  tätä  pahantapaisten- ojen- 
nuslaitos-yhteiskuntaa  varten  joka  vuosi  paksut  kasat  —  niitä 
tuskin  ennätti  lukea  läpi  muut  kuin  korrehtuurinlukijat  ja  tu- 
hansiin nouseva  virkamiehistö,  joka  valvoi  että  kaikki  kävi 
pykäläin  mukaan.  Ja  mitä  enemmän  asetuksia  tuli,  sitä  enem- 
män niitä  huomattiin  tarvittavan.  Aikansa  älykkäimmät  mie- 
het eivät  joutaneet  muuta  tekemään  kuin  istumaan  komiteoissa 
ja  valtiopäivillä  pykäliä  paikkaamassa,  paikkaamisia  parsi- 
massa ja  paikkaamisen  parsimisia  parsimassa.  Se  oli  19 
vuosisadan  suuremmoista  sisyfus-työtä,  jonka  kannustamina  ih- 
miset kulkivat  raskaat  pykälätaakat  hartioilla,  ei  yhtään  py- 
kälää omassatunnossa. 

Mitä  kaikkea  tekikään  hallitus  ja  yhteiskuntalaitos  tä- 
hän aikaan  kansan  hyväksi!  Se  perusti  linnamaisia  vaivais- 
taloja ja  tutkitutti  sisälsikö  niissä  syöty  liha  tarpeellisen  mää- 
rän munanvalkuaisainetta ;  mutta  mistä  vaivaisuus  aiheutui,  sitä 
ei  kukaan  tutkinut.  Se  perusti  kaupunkeihin  miljoona-sairaa- 
loita, joissa  sadat  lääkärit  saattoivat  sairaita  hautaan  tieteen 
kaikkien  sääntöjen  mukaan;  mutta  taudinaiheet  mahtailivat 
tuntemattomina  kaukana  maalaiskylissä.  Hyvässä  muistissa 
lienee  mikä  melu  syntyi,  kun  nämä  tieteelliset  haudankaivajat 
ajettiin  maalaiskyliin  estämään  ihmisiä  sairastumasta,  s.  o.  tut- 
kimaan siellä  terveen  elämän  ehtoja  ja  tekemään  siitä  ehdo- 

tuksia.      Se   oli    tunnettu    lääketieteen    „  henkinen    itsemurha a 
ihmiskunnan  onneksi  ja  terveydeksi. 

Ja  se  oli  alku  koko  silloisen  yhteiskunnan  kasvatus-  ja 
kohotusperusteitten  itsemurhaan.  Tämän  vuosisadan  traagil- 
lisuus oli  juuri  siinä,  että  tehtiin  todella  paljo  ihmiskunnan 
valistamiseksi  ja  kohottamiseksi,  vaan  että  nämä  pyrkimykset 
kulkivat  väärillä  laduilla  tuon  kuuluisan  pahantapaisten  ojen- 
nuslaitos  metoodin  mukaan.  Eivät  ihmiset  olleet  vaivaisia,  sai- 
raita, kalpeita,  hermostuneita  ja  synkkämielisiä  sen  vuoksi, 
että  näitä  vitsauksia  muka  liehui  ilmassa,  eivät  he  juoneet  ja 
eläneet  aistillisissa  nautinnoissa  sen  vuoksi,  että  väkijuomia  ja 
nautintovältneitä  oli  olemassa,  eivät  he  olleet  sydämmettömiä 
kivi-sfinksejä  sen  vuoksi,  että  egyptiläiset  olivat  veistäneet 
semmoisia  malleja.  Ei,  kaiken  juuret  olivat  syvemmällä,  niin- 
kuin jo  olen  osaksi  viitannut:  19  vuosisadalta  puuttui  syväl- 
lisyyttä, silmää  nähdäkseen  sisäiset  paiseensa  —  ei,  sano- 
kaamme: sydäntä  ne  tunteakseen.  Tapaamme  kyllä  tämän 
vuosisadan  illansuussa  muutamia  ajattelijoita,  muutamanlaisia 
„huutavanääniä  korvessa u,  jotka  kykenivät  edes  huokailemaan, 
kaikkien  muiden  ollessa  tyhjyyden  ja  itsekylläisyyden  ironiiaa 
täynnä.  Mutta  hekin  eksyivät  filosofeeraavaan  mietiskelyyn, 
joka  nieli  härän  ja  kurnitsi  hyttysiä.  Vasta  20:s  vuosisata 
on  osannut  oikeaan  vapau tuessaan  kirjaviisaudesta  tiedon  ja 
luonnonraittiuden  elämänviisauteen  ja  19  vuosisadan  hysteeri- 
sestä sivistyselämästä  terveen  veren  ja  raittiin  toiminnan 
sivistykseen. 

^Hfffll  OHJANMAAN  virrat  ovat  kaikenni  toisenlaisia  kuin 
Hämeen,  Savon  ja  Karjalan  virrat.  Useita  kymme- 
niä peninkulmia  virtaavat  Pohjanmaan  joet  maanselän- 
teeltä  Pohjanlahteen;  katkasevatpa  useat  niistä  maanselänteen- 
kin  ja  niin  virtaavat  ne  aina  Venäjän  rajoilta  saakka  Pohjan- 
lahteen, jota  vastoin  Savon,  Karjalan  ja  Hämeen  vesistöt 
laskevat  lyhyviä  ja  useinkin  jyrkkiä  putouksia  myöten  järvestä 
järveen. 

Eräässä  Pohjanmaan  mahtavassa  virrassa  jokisuulla  on 
mahtava  vesiputous.  Uhkarohkeana  kohottaa  kraniittikallion 
köngäs  hartioitaan  virran  uoman  poikki.  Vuosituhansia  on 
ääretön  vesipaljous  kohisten,  hyrskyen,  purskuen  ja  raivoten 
rynnännyt  tuota  uppiniskaista  ja  vääjäämätöntä  kallioköngästä 
vastaan.  Aina  uusilla,  katkeamattomilla  voimilla  teki  vuolas 
virta  itsepintaista  työtään,  ikäänkuin  luullen  vihdoinkin  voi- 
vansa allensa  lamata  tuon  ainaisen  vastuksen  ja  esteen;  olipa 
niinkuin  olisi  vesi  paljoudella  ollut  tarkoin  mietitty  sotasuunni- 
telma tuota  uppiniskaista  vastustajaa  vastaan,  joka  oli  vuosi- 

tuhansia  tehnyt  vastusta  ja  murskannut  hyökkääjäin  päät  val- 
keaksi vaahdoksi.  Kaikella  tuolla  raivollansa  ei  vesipaljous 
kuitenkaan  noina  pitkinä  aikoina  voinut  kovalle  kalliolle  suu- 
rempia muutoksia  aikaan  saada;  olihan  vaan  saanut  kulute- 
tuksi kallionseljän  sileäksi  ja  pehmeämmät  paikat  syödyksi 
orkoisiin.  Pahoin  särki  virta  vielä  sittenkin  itsensä  tuossa 
raivoisassa  työssään.  Valkeana  vaahtona  kohisten  roiskaut- 
teli  se  vesipatsaita  ja  suihkuja  ylös  ilmaan  kuitenkin  heti  jäl- 
leen pudota  räiskähtäen  takaisin  uudelleen  vedeksi  muuttuak- 
seen. Hienommaksi  pynttääntynyt  vesi  nousi  ilmaan  ja  sen- 
pätähden  poutapäivinä  vesikään  päiväkaudet  peilaili  seitsemää 
heleätä  väriänsä.  —  Kaiken  tuon  tähden  vihmoi  siinä  melkein 
aina  hienoa  utusadetta. 

Tuosta  kovasta  koettelusta  päästyään  kokoontuivat  taa- 
sen isoimmat  ja  pienimmät  vesipisarat  yhdeksi  kokonaiseksi 
elementiksi  ja  ikäänkuin  pitäen  itsensä  voittajana,  juosta  vi- 
risi se  siivona  mutta  kiireisenä,  tasaisena  virtana  tuon-  parin 
kilometrin  pituisen  matkan  meri-emon  syliin.  Vaikka  vesipal- 
jous vuolaassa  virrassa  näytti  äärettömältä,  ei  se  kuitenkaan 
meren  lahdelmaan  tultuansa  — ■  tuohon  suuren  suureen  vesi- 
säiliöön, joka  kierrellen  ympäri  maapallomme  syliinsä  sulkee 
kaikki  maat  ja  manteret  —  saanut  aikaan  mitään  suurta 
möräkkää  eikä  mullistusta,  syntyihän  vaan  virran  kielessä 
pieni  ristiaallokko  ja  siinä  se  sitten  oli.  Vesi  meressä  ei 
enennyt  eikä  vähennyt  ja  niin  raukesi  koko  tuon  mahta- 
van virran  suuruus  kahteen  yhteen  tyhjään  kuin  tiaisen  laulu. 
—  Todellakin  oli  se  kuin   „ pisara  meressä". 

Vaikka  vesivoima  oli  tuossa  putouksessa  niin  suuri,  ei 
kuitenkaan  siinä  ollut  muuta  vesilaitosta  kuin  ijänikuinen  tamp- 
pilaitos.  Se  oli  rakennettu  putouksen  alapuolelle  otollisiin- 
malle  paikalle.  Jauhomyllyjä  ei  oltu  rohjettu  ruveta  rakenta- 
maan kiivaimpaan  putoukseen;  niitä  oli  rakennettu  lieve  m  piin 

koskiin,    joita    paikkakunnassa   viljalta   löytyi   ja  muiden  vesi 
laitosten  aika  ei  ollut  vielä  Pohjanmaalle  tullut. 

Herra  ties,  kuinka  kauvan  tuo  tamppi  oli  siinä  „  seiso- 
nut", mutta  kauvan  se  vaan  oli  ollut.  Isältä  pojalle  oli  se 
ylimuistoisista  ajoista  perintönä  kulkenut,  eikä  kukaan  kylän 
vanhoistakaan  ollut  kuullut  kerrottavan,  milloin  tamppi  oli 
rakennettu.  Ikivanhoista,  tervaksiksi  kolottujen  petäjäin  ty- 
vistä  oli  sen  seinät  tehty  ja  sentähden  ei  niihin  ajanham- 
mas  näyttänyt  paljon  mitään  vaikuttavan.  Tuon  vanutusteh- 
taan  katto  oli  tehty  kouruiksi  veistetyistä  samanlaisista  petä- 
jäntyvistä,  joista  muutamat  riippuivat  alempana  toisia,  jotkut 
olivat  solahtaneet  niin  alas,  että  ne  riippuen  räystäällä  pitkät 
ajat,  ikäänkuin  tarkoin  punnitakseen  asemaansa,  pudotaanko 
tästä  alas  vai  pysytäänkö  paikoillaan.  Joskus  kävi  niin,  että 
joku  niistä  pötkähti  alas  ja  särki  lahoneen  päänsä,  mutta  tam- 
pin hoitaja  nosti  sen  paikoilleen,  tai  jos  se  oli  kelpaamaton, 
pani  uuden  sijalle. 

Noiden  kattokourujen  lomista  kihisi  myötäänsä  yöt  päi- 
vät, kesät  talvet  savu  tai  höyry.  Tämä  tuli  siitä,  kun  suu- 
ressa halkeimessa,  mutta  vyötetyssä  kololaita-padassa  lämmi- 
tettiin myötäänsä  vettä  vanutusta  varten.  Tämä  oli  sijoitettu 
tampin  nurkassa  olevaan  kivistä  rakennettuun  tornittomaan 
piisiin,  joten  savulla  ja  höyryllä  ei  ollut  mitään  vissiä  ulos- 
pääsypaikkaa,  vaan  saivat  ne  mennä  mistä  parhaiten  pääsivät. 
Myötäänsä  kuului  tampista  epätasaista  muksetta  ja  jyskettä, 
sillä  eipä  tamppi  ollut  juuri  tarkimpain  teknillisten  sääntöjen 
mukaan  rakennettu.  Vanhin  miespuolinen  perheen  jäsen  oli 
aina  tamppia  hoitamassa  ja  tienaamassa  killingeitä  ja  pennejä 
talon  rahavarastoon.  Usein  nähtiin  vanhan  harmaapää-äijän 
könttivän,  höyryävä  kangaspakka  kainalossa,  kotiansa  kohden. 
Siellä  hän  niitä  oikoi  ja  venytteli  jonkunmoisilta  pyöriviltä 
tukeilta  toisille  tukeille  veivaten  ja  koetteli  saada  kaikki  rypyt 

oikaistuksi  ja  parrasten  liekut  suoriksi;  toisia  vanutettuja 
kankaita  oli  yltympäri  katossa  kuivamassa. 

Tämä  kaikki  ilmoitti  sivukulkijoille,  että  siellä  sitä  kan- 
kaita vanutetaan. 

Monessa  ympäristön  pitäjässä  oli  tuo  tamppi  suuressa 
maineessa.  Ei  sekään  laitoksen  arvoa  alentanut,  vaikka  tam- 
pin seinät  alinomaisesta  savusta  olivat  niin  mustuneet,  että 
ne  eivät  antaneet  jälkeen  millekään  pikiruukille;  näytti  todel- 
lakin siltä,  kuin  niistä  olisi  pihka  ja  savu  läpi  tirissyt. 

Ympäristön  pitäjissä  pidettiin  yleisesti  tuon  laitoksen 
vanuttamista  kankaista  tehtyjä  vaatteita.  Olipa  ikäänkuin  itse- 
kukin olisi  tuntenut  itsessään  jonkunmoista  tyytyväisyyttä  ja 
ylpeyttä,  kun  hänen  nuttunsa  ei  ole  missään  muualla  vanu- 
tettu  kuin  juuri   tuossa   kunnianarvoisessa    vanutuslaitoksessa. 

Vaikkei  laitos  ollut  sen  loistavampi,  vanutteli  se  vaan 
emäntäin  kehräämiä  ja  kutomia  villakankaita.  Niihin  sitä  tyy- 
dyttiinkin,  sillä  ei  silloin  ollut  kysymystäkään  mistään  tehdas- 
ten tuotteesta  ja  yhtäkaikki  käveltiin  vaate  päällä  eikä  ketään 
sentähden  mistään  pois  ajettu. 

Eräänä  päivänä  kantoi  harmaapäinen  ukko  taasenkin 
höyryävää  kangaspakkaa  kotiinsa.  Yhtäkkiä  ilmestyi  hänen 
eteensä  pari  herraspukuista  miestä. 

„  Hyvää  päivää,  ukko!a  sanoi  toinen  heistä.  Ukko  oli 
vähäkuuloinen,  sentähden  katsella  töllisteli  hän  vaan  outoja 
vieraita. 

„Eikö  sine  kuule?"   sanoi  toinen  heistä  nyt  lujemmasti. 

„Häh?a   kysyi  ukko  leveästi. 

Nyt  huomasivat  vieraat,  että  ukko  oli  todellakin  vähä- 
kuuloinen. 

„  Oleko  sine  temä  talo  isentä?"  huusi  toinen  nyt  täy- 
deltä terää. 

„ Olenhan  tuota",   sanoi  ukko. 


Vanha  ja  Uusi  aika.  249 


»Eikö  sine  myy  temä  tampin  paikka  meille?**  huusi 
toinen  heistä. 

„En",   sanoi  ukko  kylmän  tylysti. 

„Me  maksa  sulle  hyye  hinta",  sanottiin  taas. 

„ Vaikka",  sanoi  ukko  vaan  lyhyen  kylmästi,  ja  tallus- 
teli  eteenpäin. 

„  Mutta  jos  me  otta  sen  suita  vekisten**,  huusi  nyt 
toinen. 

„  Siitäpä  ei  tule  mitään,  sillä  omistusoikeus  on  pyhä  ja 
lain  turvassa",  sanoi  ukko  ja  lähti  nähtävästi  tyytymättömänä 
kävellä  törkkimään  kotiansa  kohden. 

Juuri  tampin  ylipuolella  oli  toisen  talon  raja,  joten  siis 
tuo   jyrkin  putous  kalliorantoineen  kuului  sille. 


Kului  aikaa  noin  vuosikausi.  Silloin  eräänä  päivänä 
ilmestyi  putouksen  kohdalle  joukko  miehiä.  Heillä  oli  jos 
jonkinlaisia  työaseita  ja  kojeita.  He  alkoivat  kilkutella  porilla 
reikiä  kallioon  ja  nyt  alkoi  paikalta  kuulua  semmoinen  jyhme 
kuin  ukonilma,  siellä  kun  kalliota  laukauksilla  murrettiin;  pe- 
ninkulmain  päähän  kuului  ankarat  pamaukset. 

Nuo  ukon  tampinpaikan  ostelijat  olivat  ostaneet  toiselta 
talolta  tuon  jyrkimmän  putouksen  ja  perustettu  osakeyhtiö 
siinä  nyt  jyhmäsi. 

Hirsiä,  peikkoja  ja  kaikenlaisia  rakennusaineita  alettiin 
vetää  paikalle  ja  niitä  tarpeeksi  saatua  tuli  parvi  kirvesmie- 
hiä,  jotka  alkoivat  palkkia  ja  veistellä  puita.  Kiviä  louhittiin, 
hakattiin,  kilkuteltiin  ja  kalkuteltiin  sekä  vedettiin  paikalle. 
Tokeita  tehtiin,  että  vesi  saatiin  suistumaan  pois  työpaikalta 
ja  että   työpaikka    saatiin    pysymään  kuivana.      Oli  siinä  tou- 

hua  ja  melskettä.  Kaiken  tuon  melun  aikana  jyhmi  ukon 
tamppi  vaan  epätasaista  jyhmettään,  huolimatta  mitään  aivan 
lähellä  olevasta  touhusta.  Joskus  silmäili  hän  vaan  olkansa 
yli  tuota  monipuolista  työväen  ryhmää. 

Eräänä  kertana,  kun  ukko  taasen  kantoi  höyryävää 
sarka  pakkaa  kotiinsa,  ilmestyi  ukon  eteen  nuo  entiset  tampin 
paikan  ostelijat. 

»Saipa  me  kuitenki  fapriki paikka,  vaikk*ei  sine  antanu", 
sanoi  toinen  heistä. 

„ Saakaa  vaan,  mutta  ettepä  saaneet  meidän  tampin 
paikkaa",  sanoi  ukko  päätänsäkään  kääntämättä,  astua  tärk- 
kien vaan  eteenpäin. 


Pari  vuotta  on  kulunut.  Putouksen  kohdalla  seisoo 
uljas  moniraaminen  saha  sirkkelilaitoksineen.  Sijaansa  alem- 
pana sijaitsi  upea  jauho-  ja  ryynilaitos  usealla  kiviparilla  ja 
rakettu  kaikkein  nykyajan  vaatimusten  mukaan,  niin  ettei 
paikkakunnalla  oltu  moista  kuultu  eikä  nähty. 

Saha  sai  raaka-aineita  pitkän  virran  varrelta  niin  pal- 
jon kuin  halutti.  Kesäkaudet  tukkipojat  laskivat  puita  pitkin 
vuolasta  virtaa  sahan  pirstottavaksi,  laulellen  ja  hoilaten  rivoja 
laulujansa.  Puita  tuli  ensimmältä  niin  paljon,  ettei  luullut  niitä 
muualla  maailmassa  olevankaan.  Valkeana  vaahtona  purskui 
vesi  noiden  rakennusten  alta  ja  kumpikin  rakennus  teki  vin- 
hasti tehtäviään.  Ylevältä  asemaltaan  ja  uljaasti  päätään  nos- 
taen, näyttävät  ne  ikäänkuin  pilkallisesti  katselevan  tuota 
alempana  olevaa  tamppipabasta. 

Useampia     kymmeniä     vuosia    on     taasenkin     kulunut. 
Metsät  ovat  virran  varrelta  loppuneet  vaikka  niitä  on  koetettu 
urkkia    kuuteen    tuumaan    saakka.      Siitä   seurasi    tuon  uljaan 
sahalaitoksen  häviö  ja  se  oli  yhtä  suuri  kuin  Jerusalemin  hä- 
vitys,  niin  ettei  siitä  jäänyt  jäljelle  kiveä  kiven  päälle.     Pitä- 
jän    myllyseurat    paransivat    myllyjään    ja    sen    takia   jäi  tuo 
mahtava    jauhomyllykin    käytteitä    vaille.      Mylly   kyllä    sefsoo 
vieläkin  paikoillaan,  mutta  joutilaana,   eikä  sen  ruuhen  suusta 
enää   pursku   vesi    valkeana    vaahtona.      Tamppilaitos    seisoo 
vaan  yhä  edelleenkin    mustuneine   seinineen,    kouruine  riippu- 
vine  kattoineen  ja  kololaitaisine,  halkeimine  patoineen.     Vielä 
käytetään    ympäristössä   vanutettua    sarkaa  miesten  vaatteina, 
vaikka   tehdastavarat  jo  ovat    saaneet  jonkunmoista  jalansijaa 
paikkakunnalla.      Vielä  jyskii  tamppi    epätasaisia  jyskimisiään. 
Vielä   kihisee   savu  ja    höyry  kattokouruin  lävitse  ylös.    Sel- 
västi kuitenkin  huomaa  että  miespolvenkin  ajalla  on  ajanham- 
mas   murtanut  tuota  kolotyvistä    tehtyä    tamppilaitosta  jonkun 
verran  ja  ei  liene  kovinkaan  pitkä  aika  siihen,  kun  sekin  tar- 
vitsee perinpohjaisen  uudistuksen,  sillä  „  kaikki  muuttuu,  kaikki 
puuttuu",    yksi    on    vaan    mikä  ei  muutu    eikä   puutu.     Vielä 
kantaa  harmaapäinen  ukko,  vaikka  toisessa  polvessa  höyryä- 
viä kangaspakkoja  kotiinsa.     Hän  katsahtaa  tavasta  hävityk- 
sen-kauhistuksen sijaa  ja  virkahtaa:   siinä  se  nyt  oli. 

a  IITA  on  nyt  neljä  vuotta.  Kesä  oli  kulunut  loppuun 
ja  syksykin  vaimistihe  väistymään  talven  tieltä.  Tai- 
vas oli  pilvessä,  ilma  oli  samea,  luonto  seisoi  kolk- 
kona. Mutta  sittenkin  oli  Suomessa  kevät.  Mieliä  ahdista- 
nut painajainen  oli  kadonnut.  Etelästä  kaukaa  lähtenyt  viesti 
kuiskasi  iloa  ja  luottamusta.  Nuori  ruhtinas  oli  lähettänyt 
hallitsija- vakuutuksensa  Suomen  kansalle. 

Ja  taaskin  on  syksy,  Pohjolan  pitkä,  pimeä  syksy. 
Eikä  vain  ulkona  luonnossa,  vaan  ihmisten  mielissäkin  on  ko- 
leata ja  synkkää.  Suruharsoina  taajenevat  varjot,  ilkkuen 
ja  irvistellen  peikot  tanssivat  keskelläkin  päivää,  painajainen 
on  palannut  ja  rasittaa  uudelleen  tuskaantunutta,  vaivoissaan 
kiemuroivaa  saalistaan.  Lämmittävää,  vapauttavaa  viestiä  ei 
vain  kuulu. 

Kun  iltapuhde  on  päättymässä  ja  päivän  askareet  on 
suoritettu,  kun  taion  väki,  levähtäen  ja  virkistystä  hakien, 
kerääntyy  takkavalkean  tahi  lampun  ääreen,  silloin  kysytään 
tuhansissa  kodeissa,  erämainenkin  matalissa  majoissa,  kysytään 

ja  kysytään  uudestaan,  minkälaiseksi  kansamme  tulevaisuus 
muodostunee.  Tosin  ei  ole  epätoivon  oireitakaan.  Suo- 
men kansa  on  aikojen  vieriessä  onnellisesti  kestänyt  niin 
monta  kuolettavalta  näyttävää  koettelemusta,  että  se  pikem- 
min vähentelee  kuin  liioittelee  uhkaavien  vaarojen  ja  voitetta- 
vien esteitten  suuruutta  ja  merkitystä.  Siihen  on  juurtunut 
vakaumus,  että  kansa,  joka  todella  tahtoo  elää,  jääkin  eloon. 
Mutta  eihän  kansa  kuitenkaan  itse  määrää,  milloin  sillä  on 
ilon  ja  onnen,  milloin  surun  ja  kärsimyksen  päivät.  Niin  ei 
siis  ole  mahdotonta,  että  kun  19:säs  vuosisata  vaipuu  ijan- 
kaikkisuuden  mereen,  se  menestyksen  ja  myötäkäymisen 
ajanjaksokin  on  lopussa,  jota  maamme  jo  useita  vuosikym- 
meniä on  nauttinut.  Vastatuuli,  joka  jo  on  noussut,  saattaa 
yltyä  myrskyksi,  joka  repii  purjeet,  katkaisee  mastot  ja 
upottaa  hävityksen  omaksi  paljon,  joka  on  meille  rakkainta  ja 
jota  olemme  tottuneet  lukemaan  olemuksemme  elinehtoihin. 
Eipä  sentähden  kummaa,  että  ihmiset  näihin  aikoihin,  vaikka 
hymy  olisikin  huulilla  tositeossa,  jos  sydämiä  tutkitaan,  ovat 
tavallistansa  paljoa  totisemmat. 

Kysymykseen  kansamme  tulevista  kohtaloista,  johon  ei 
kukaan  voi  varmuudella  vastata,  liittyy  toinen  paljoa  yksin- 
kertaisempi; mitä  on  meidän  itsemme  niiden  lieventämiseksi 
tekeminen?  Millä  tavoin  voimme  torjua  tahi  ainakin  mahdolli- 
suuden mukaan  rajoittaa  hävityksen  tuhon?  Ja  millä  tavoin 
voimme  valmistua  otollisen  hetken  tultua  rakennusta  jatkamaan  ? 
Jokaisen  suomalaisen,  niin  nuoren  kuin  vanhemmankin,  on 
ehdoton  velvollisuus  tässä  kohden  pyrkiä  täyteen  selvyyteen. 

Lyhyin  sanoin  lausuttuna:  meidän  on  huomaaminen  ja 
välttäminen  tapahtuneet  erehdykset  ja  poistaminen  kokemuk- 
sen osottamat  puutteet.  Vaan  yleiset  ohjelmat  eivät  pitkälle 
auta;  täytyy  olla  siitä  selvillä,  missä  on  erehdytty  ja  missä 
on  puutteita. 

Puhumme  ensin  puolueoloistamme. 

Yleisesti  käsitetään,  että  yksimielisyys  nykyaikana  on 
välttämättömän  tarpeen  ja  yleisesti  vakuutetaankin,  että  mo- 
lemmat kielipuolueemme  tulevat  ensi  vuoden  valtiopäivillä  as- 
tumaan käsitysten.  Eikä  tarvinnekaan  epäillä,  että  lopulli- 
siin päätöksiin  nähden  niin  on  käyvä.  Mutta  onko  yksimie- 
lisyys oleva  muuta  kuin  ulkonaista,  onko .  se  perustuva  kes- 
kinäiseen luottamukseen  ja  sentähden  sekin  kestävyyteensä 
nähden  luottamusta  herättävä?  Valitettavasti  tätä  ei  käy  sa- 
nominen puolueitten  yhteistoiminnasta  esim.  v.  1891  valtio- 
päivillä. Alkuansa  vähäpätöinen  erimielisyys  menettelytavasta 
aiheutti,  ikävien  erehdysten  ja  väärinkäsitysten  ohessa,  kat- 
keruuden ja  epäluulon,  jonka  seuraukset  eivät  suinkaan  vie- 
läkään ole  täydelleen*  hävinneet.  Ei  ole  unohtunut,  että  ruot- 
salaisen puolueen  vaikuttavin  äänenkannattaja  jo  säätykokouk- 
sen  aikana  ja  sitten  vielä  vuosia  myöhemmin  syytti  suoma- 
laisen puolueen  johtavia  miehiä  mitä  kunnottomimmasta,  epä- 
isänmaallisesta menettelystä.  Tuon  tapaiset  muistot  luovat 
varjonsa  kauas  eteenpäin  ja  vaikeuttavat  tuntuvasti  pitkätkin 
ajat  yhteistoimintaa.  Mutta  juuri  sentähden  ne  sisältävät 
ankaran  varoituksen,  kehottaen  välttämään  kaikkea,  joka  on 
omansa  turhanpäiten  mieliä  kiihottamaan  ja  lietsomaan 
puoluevihaa.  Siinä  kohden  olisi  molemmin  puolin  tarpeen 
vakaantunut  mielipide,  jonka  voimaa  edusmiehet  ja  sanoma- 
lehdet tulisivat  kokemaan. 

Kokemuksen  opettamina  me  toivottavasti  säilytämme 
keskinäisen  rauhan  niin  kauan  kuin  Suomen  valtiollista  ase- 
maa koskevat  suuret  kysymykset,  ollen  kireimmillään,  täyttä- 
vät kaikkien  mielet.  Mutta  yhtä  varmalta  näyttää,  että  heti 
vähän  tyynempien  aikojen  palattua  vanha  riita  jälleen  on 
viriävä  voimaansa.  Tosin  luulisi  ruotsalaisen  puolueen  silloin 
mielellään    noudattavan    sääntöä    quieta    non  movere.      Onhan 


Syys  mietteitä.  255 

suomenkieli  sen  mielestä  jo  saavuttanut  sen  aseman,  joka 
Suomenmaassa  on  myönnettävä  kansan  suuren  enemmistön 
kielelle.  Ja  tuottavathan  ahdistuksen  ajat  sellaiset  kuin  ny- 
kyhetki tuolle  puolueelle  sen  suuren  edun,  että  kielikysymys 
väkisinkin  siirtyy  syrjään  ja  puolueen  vallänasemaa  uhkaavat 
reformivaatimukset  vaikenevat.  Olisi  siis  sulaa  järjettömyyttä, 
ellei  sillä  taholla  oltaisi  taipuvia  muuttamaan  aselepoa  pysy- 
väksi rauhaksi. 

Sitä  ikävämpi,  että  suomenkielinen  kansa  ei  saata  suos- 
tua pysyvään  rauhaan  olevien  olojen  pohjalla.  Vielä  vähem- 
mistön kieli  meidän  maassamme  on  korkeamman  hallinnon  ja 
oikeudenhoidon  niinkuin  ylimmän  opetuksenkin  pääkielenä. 
Vielä  juopa  ei  ole  täyttynyt  suomenkielisen  väestön  ja  suu- 
rimmalta osaltaan  ruotsinkielisen  yläluokan  välillä.  Tuonoin 
vielä  kuului  ruotsinkielisen  ylioppilasnuorison  keskuudesta  se 
outo,  oloihin  perehtynyttä  hämmästyttävä  väite,  että  suomen- 
kieliset ylioppilaamme  ovat  toiskielisiä  tovereitaan  henkisessä 
suhteessa  vähäväkisemmät.  Ja  vielä  viime  kesänä  muuan 
vakaantuneempaan  ikään  tullut  yliopiston  mies  yleisessä  juh- 
lassa teroitti  vertauksilla  kasvimaailmasta  kuulijakuntansa  mie- 
liin ruotsalaisen  kansanaineksen  jalommuutta,  samalla  kehot- 
taen sitä  toisella  kädellä  jatkamaan  muurin  rakennusta  ja 
toisella  pitämään  asetta  valmiina  suomalaiselta  taholta  uhkaa- 
van hyökkäyksen  torjumiseksi.  Olisi  todellakin  naiivia  luulla, 
että  suomalainen  väestö  aivan  suurella  myötätuntoisuudella  ja 
luottamuksella  katselee  sitä  ryhmää,  joka  muka  sivistyksen 
nimessä  tuolia  tavoin  sitä  kohtelee.  Toisin  sanoen,  yhteyden 
tunne  on  heikko,  kuinka  kiivaasti  sitä  koetetaankin  kieltää. 
Juuri  sen  tähden  Snellmannin  työtä  ei  käy  jättäminen  kesken. 
Ja  niin  on  siis  kielikysymys  pian  jälleen  kohoava  päiväjär- 
jestykseen. 

Siitä  ei  toki  seuraa,  että  riidan  täytyy  käydä  yhtä  kat- 
keraksi kuin  edellisinä  vuosina.  On  kyllä  kokonaan  epätie- 
toista,  kykenevätkö  sanomalehdet,  väittelyn  uudestaan  aljettua, 
pysyttämään  sananvaihtoa  asiallisen  ja  arvokkaan  keskustelun 
rajoissa.  Mutta  niiden  kynäsodasta  huolimatta  yleisön  mie- 
liala voi  olla  suhteellisesti  tyyni.  Ratkaisu  riippuu  ensi  sijassa 
hallituksesta  ja  korkeammasta  virkamiehistöstä. 

Että  näissä  piireissä  vuosikymmenien  kuluessa  kieliky- 
symyksen alalla  on  tehty  pahoja  erehdyksiä,  alkaa  vähitellen 
selvitä  useimmille.  Ryhtymättä,  niinkuin  isänmaan  rakkaus 
ja  valtiollinen  äly  olisi  vaatinut,  myötätuntoisesti  edistämään 
kansallista  uudistustyötä,  asettui  suuri  osa  vallanpitäjiämme 
piin  tyneim  pään  vastarintaan,  ja  neulan  pistos  toisensa  jälkeen 
totutti  suomenkielisen  kansan  pitämään  maamme  omat  ylim- 
mät virkamiehet  leppymättöminä  vastustajinaan.  Tila  lienee 
tätä  nykyä  jonkun  verran  parempi.  Ja  vaikka  kyllä  vieläkin 
Senaatissa  ja  ylemmissä  virastoissamme  tehdään  päätöksiä, 
jotka  loukkaavat  ja  surettavat  suomenkielen  ystäviä,  on  kui- 
tenkin vähäisiä  oireita,  jotka  antavat  syytä  toivoon,  että  sii- 
näkin osassa  korkeampia  virkamiehiämme,  joka  ei  tunnusta 
itseään  suomenmieliseksi,  alkaa  herätä  aavistus  ajan  vaatimuk- 
sista ja  millä  tavoin  heidän  on  vaikuttaminen  vastakohtien 
tasoittamiseen.  Tarkoitan  lähinnä  Senaatin  oikeusosaston  toi- 
menpidettä ruveta,  muutamissa  tapauksissa  antamaan  suo- 
menkielisiä päätöksiä.  Myönnytys  oli  käytännössä  perin  vä- 
häinen, mutta  kun  sen  toivottiin  osottavan  entistänsä  parem- 
paa tahtoa,   se  vaikutti  rauhoittavasti. 

Siihen  tapaan  olisi  jatkaminen.  Ulkomailla  moni  suuri 
valtiollinen  tahi  yhteiskunnallinen  parannusliike  on  siten  saatu 
onnelliseen,  koko  maan  etua  tyydyttävään  päätökseen,  että 
aikaisempien  vastustajien  keskuudessa  on  ollut  miehiä,  jotka 
kerran    huomattuaan    vaaditun    muutoksen   välttämättömyyden, 

päättävästi,  jyrkimpien  puolueystäviensä  raivosta  välittämättä, 
ovat  asettuneet  liikkeen  etupäähän  sen  kulkua  ohjaamaan. 
Robert  Peel  ei  ole  ainoa  valtiomies,  joka  sellaisella  menet- 
telyllä on  voittanut  itselleen  mailmanhistoriallisen  maineen  ja 
isänmaansa  kiitollisuuden.  Meidän  maassamme  luulisi  jo  ny- 
kyään jokaisen  historialliseen  katsantotapaan  tottuneen  kan- 
salaisen ymmärtävän,  että  minkälaisiksi  olot  muodostuvatkaan, 
ruotsinkieli  ei  missään  tapauksessa  saata  täällä  ajan  pitkään 
nykyistä  valta- asemaansa  säilyttää.  Onko  siis  järkevätä  ja 
yhteisen  isänmaan  kannalta  oikein  tehty  jatkaa  toivotonta 
taistelua?  Onko  vallankaan  suomalainen  valtio-  tahi  virkamies 
oikeutettu  siten  menettelemään? 

Tässä  on  tosin  muuan  seikka  myönnettävä.  Valtiomie- 
hen asiana  ei  ole  voittoon  määrättyjen  aatteiden  yksipuolinen 
edustaminen;  hänen  on  päinvastoin  valvominen,  ettei  muutos 
tapahdu  tavalla,  joka  tuottaa  yksityisille  tarpeettomia  vaike- 
uksia ja  siten  on  koko  yhteiskunnallekin  vahingoksi.  Tätä 
näkökohtaa  on  silmällä  pitäminen,  mutta  aivan  liiallisesti  ei 
vain  riittämään  asti,  vallanpitäjämme  ovatkin  sitä  tehneet. 

Mitään  suuria,  äkillisiä  muutoksia  ei  nytkään  pyydetä. 
Toivotaan  vain,  että  virkamiehistömme  lakkaa  pitämästä  it- 
seään etuoikeutettuna  kansaluokkana,  jonka  on  lupa  määrätä 
virkakielensä  oman  mukavuutensa  perustuksella.  Toivotaan, 
että  ne  viranomaiset,  joille  asetukset  tätä  nykyä  virkakieleen 
nähden  myöntävät  määräämisvallan,  tätä  valtaa  käyttäessään 
lojaalisesti,  mahdollisuuden  mukaan  noudattavat  tasapuolisuu- 
den periaatetta,  joka  vaatii  käsittelemään  suomenkielistä  vä- 
estöä koskevat  asiat,  olivat  ne  sitten  hallintoon  tahi  oikeu- 
denhoitoon kuuluvia,  suomenkielellä,  samalla  kuin  vastaava 
etu  edelleen  säilytetään  maamme  ruotsalaiselle  kansanainek- 
selle. Jos  tämä  tasaarvoisuuden,  kohtuuden  ja  oikeuden  peri- 
aate   kerran   käytännössä   on    täysin    toteutettu,    silloin    kyllä 

ajallaan  laki  syntyy,  joka  juriidisestikin  turvaa  erikielisten 
kansalaisten  oikeudet. 

Kun  aukko  puolueitten  välillä  vähenisi  tuntisi  Suomen 
kansa  entistä  elävämmin  yhteytensä.  Ja  siten  sen  suhde  koti- 
maiseen hallitukseenkin  muuttuisi.  Suomalainen  puolue,  ja 
voimme  erehdyksettä  lisätä  Suomen  kansan  enemmistö,  on 
viime  aikoina  yhä  ehdottomammin  alkanut  pitää  maamme  tule- 
vaisuuden elinehtona,  että  Senaatin  enemmistö  on  oleva  suo- 
menmielinen. Ja  kuinka  tärkeäksi  ruotsalainen  puolue  katsoo 
tällaisen  enemmistön  estämisen,  osottavat  ne  syytökset,  joilla 
sen  äänenkannattajat  ovat  vastustaneet  jokaisen  suomenmie- 
lisen kutsumista  hallitukseen.  Näistä  syytöksistä  mainittavin 
ja  se  jota  useimmin  selvin  sanoin  tahi  hämärin  viittauksin  on 
uudistettu,  on  väite,  että  suomalainen  puolue  on  demagogi- 
nen kumouspuolue,  jonka  valtaanpääsy  tietäisi  paitsi  perus- 
tuslaillisuuden polkemista  valtion-omaisuuden  tunnotonta  tuh- 
lausta, socialidemokratiaan  vivahtavan  työväenliikkeen  edistä- 
mistä ja  yleensä  raakaa  alhaison  valtaa.  Että  nekään  mie- 
het, jotka  viskaavat  näitä  syytöksiä  julkisuuteen  tahi  hyvällä 
menestyksellä  kantavat  niitä  korkeain  asianomaisten  kuuluviin, 
itse  pitäisivät  niitä  perustettuina,  ei  kukaan  maamme  oloihin 
perehtynyt  uskone.  Missään  tapauksessa  asianomaiset  eivät 
ajattele  menettelynsä  seurauksia.  Jota  enemmän  me  suoma- 
laiset itse  riistämme  kannatuksemme  niiltä  miehiltä,  jotka 
isänmaallisen  mielensä,  luonteensa  lujuuden  ja  kykynsä  kautta 
ovat  omiansa  hallitsijan  neuvoskuntaan,  jota  enemmän  toinen 
tahi  toinen  puolue  täällä  heitä  panettelee,  sitä  pienemmäksi 
sellaisten  miesten  luku  käy  hallituksessa  ja  sitä  avarampi  ala 
onnenonkijoille  aukenee. 

Pienillä  kansoilla  on  harvoin  se  määrä  hallinnon  eri 
haaroihin  perehtyneitä  valtiollisia  kykyjä,  jota  englantilaiseen 
tapaan    järjestetty    puoluehallitus    vaatii.      Useammat    meidän 

maallemme  omituiset  asianhaarat,  muiden  muassa  viime  aikoina 
venäjänkielen  taidon  vaatimus,  —  vaatimus,  joka  jyrkästi  to- 
teutettuna voi  saattaa  hallintomme  aivan  rappiotilaan  —  vai- 
kuttavat, että  kykenevistäkin  henkilöistä  vain  pienempi  osa 
on  käytettävänä.  Se  on  asia,  joka  sekin  kohdaltansa  vel- 
voittaa puolueitamme  lojaalisesti  tukemaan  jokaista  toimeensa 
pystyvää,  isänmaallista  hallitusta,  vaik*ei  tämän  enemmistö 
olisikaan  puolueen  omia  miehiä.  Meidän  nykyisissä  oloissamme 
on  puolueitten  harjaantuminen  resignatsionin  avuun.  Niiden 
on  kaikkien  ennemmin  tahi  myöhemmin  turvautuminen  siihen 
vakaumukseen,  että  mitä  niiden  harrastuksissa  on  oikeata  ja 
kestävää,  se  lopulta  asianhaarain  pakosta  —  jos  ei  puolueen 
itsensä,  niin  vastustajien  kautta  —  toteutuu. 

Niin,  jospa  sittenkään,  voisimme  olla  varmoja  aina 
olevan  asiaimme  johtoon  saatavissa  täysin  kykeneviä  miehiä! 
Elävämmin  kuin  ehkä  koskaan  ennen  olemme  juuri  viime  ai- 
koina tunteneet,  kuinka  se  on  vaikeata.  Osittain  ovat  syynä 
muuttuneet  yhteiskunnalliset  olot.  Harvalukuiset  ylimyssu- 
kumme, joista  molemmat  Armfeltit,  Rehbinder,  Mannerheim 
ja  von  Haartman  aikoinansa  lähtivät,  eivät  nähtävästi  myö- 
hempinä aikoina  ole  pitäneet  valmistautumista  Suomen  kan- 
san etujen  valvomiseen  valtaistuimen  läheisyydessä  ylimpänä 
velvollisuutenaan.  Ajan  demokraatinen  henki  ei  sitä  sanotta- 
vasti ole  niiltä  vaatinutkaan.  Mutta  siinä  jäi  unohduksiin  aate- 
liston osuus  kansaneduskunnassa,  osuus,  joka  ehdottomasti 
edellyttää,  että  tämä  sääty  täyttää  mainitun  tehtävän.  Siinä 
jäi  sen  ohessa  unohduksiin,  ettei  keskisääty  maassamme  vielä 
tuossa  kohden  ollut  valmis  perintöä  vastaanottamaan.  Seura- 
ukset tunnetaan. 

Ei  kukaan  vielä  tällä  hetkellä  voi  mitata  sen  vahingon 
suuruutta,  jota  valtiomiesten^ puute  on  maallemme  tuottanut, 
vielä  vähemmin^sanoa,  mitä  onnettomuuksia  se  tulevaisuudessa 

vaikuttaa.  Mutta  muuan  asia  on  selvillä.  Mikään  palaus  enti- 
siin oloihin,  jolloin  melkein  kaikki  vaikuttavimmat  virkamie- 
bemme  lähtivät  ahtaan  ylimyspiirin  jäsenistä,  ei  ole  mahdolli- 
nen. Aukon  täyttämiseksi  on  koko  kansan  tarjoaminen  paraat 
voimansa.  Missä  toiveita  herättävä  kyky  huomataan,  siellä 
on  hänelle  hankittava  kaikenpuolisen  kehityksen  tilaisuus. 
Kansamme  karttunut  varallisuus  tekeekin  sen  tällä  hetkellä 
entistänsä  helpommaksi.  Tarvitaan  kuitenkin,  että  asian  oikea 
tila  ja  siitä  johtuvan  tehtävän  suuri  merkitys  syvältä  ja  laajoissa 
piireissä  käsitetään. 

Eikä  meidän  ole  pitäminen  silmällä  yksistään  valtio- 
miesten tarvetta.  Suhteellisesti  harvat  ovat  ne,  joita  sillä 
alalla  kysytään.  Mutta  useimmilla  muillakin  aloilla  olemme 
heikkoja.  Tyydymme  liian  vähään.  Olemme  mielissämme, 
kunhan  koneisto  käy  vanhaa  menoaan,  ja  ylvästelemme,  jos 
vaifhti  hiukankin  kiihtyy.  Emme  paljon  huomaa,  miten  pit- 
källe muut  ovat  ehtineet  ja  kuinka  kaukana  vielä  olemme 
jäljessä  monesta  pienestäkin  sivistyskansasta,  esim.  ruotsa- 
laisista ja  tanskalaisista.  Tarvitsemme  sentähden  lisää  yleistä 
sivistystä  ja  lisää  ammattitietoja.  Tarvitsemme  virkamiehistön 
ja  opettajiston,  liikemies-  ja  maanviljelijäluokan,  joka  kukin 
alallaan  seisoen  aikansa  tasalla,  kaiken  rutiinin  vihollisena, 
taidolla  ja  ymmärryksellä,  mutta  vaatimattomasti  ja  sydämen 
lämmöllä  toteuttaa  meidän  pienissä  oloissamme,  mitä  kehitys 
ulkomailla  tietää  etevintä  ja  parasta.  Suomen  nousevalle 
nuorisolle  aukenee  loppumattomia,  runsasta  satoa  lupaavia 
työvainioita. 

Harras,  mutta  valistunut  isänmaan  rakkaus  on  se  voima, 
joka  näillä  vainioilla  sadon  kasvattaa  ja  samalla  jalostuttaa 
alhaisimmankin  tehtävän.  Hyvä  on  niidenkin,  jotka  kansan 
suuressa  taloudessa  suorittavat  ruumiillisen  työn,  muistaa 
tämä    totuus,     kun    harhateille    joutuneet    intoilijat    koettavat 

luuletella ,  että  heidän  un  ensi  sijassa  valvominen  omia  luok- 
kaetujaan  ja  vasta  toisessa  kansan  yhteisiä.  N.  s.  työväen- 
liikkeessä ja  siihen  liittyvissä  monenlaisissa  harrastuksissa  ilme- 
nee kaikissa  maissa  yllytystä,  mutta  liike  itsessään  ei  ole 
yllytyksen  synnyttämä.  Aikakauttamme  eläbyttävät  vapauden, 
oikeuden  ja  ihmisarvon  aatteet  ovat  virittäneet  tämänkin  liik- 
keen ja  antaneet  sille  pysyvän  voiman;  ei  kukaan  hallitus- 
mies eikä  mikään  puolue  voisi  sitä  ajan  pitkään  meidän- 
kään maastamme  torjua.  Suomenmielisissä  piireissä  on  kui- 
tenkin kauan  hartaasti  toivottu  ettei  työväenkysymys  yl- 
tyisi suuremmassa  määrässä  mieliä  hajoittamaan,  ennenkuin 
suuri  kansallinen  riitakysymyksemme  olisi  saatettu  onnelliseen 
päätökseen  ja  hyökkäykset  maamme  valtiollista  asemata  vas- 
taan olisivat  lakanneet  tahi  kadottaneet  merkityksensä.  Tämä 
toive  ei  näy  toteutuvan.  Sen  juovan  lisäksi,  jota  kieliriita 
kaivaa,  on  työväenkysymys  jo  alkanut  uurtaa  toista.  Olisi 
siis  varmaan  meilläkin  kokonaan  turhaa  koettaa  siirtää  se 
otollisempiin  aikoihin.  Sitä  vastoin  se  odotus  ei  ole  liiallinen, 
että  työväkemme  vähitellen  oppii  yhä  elävämmin  käsittämään, 
miten  isänmaan  etu  on  senkin  etu  ja  miten  jokainen  yritys, 
josta  vaaroja  koituu  yhteiskunnalle  on  yrittäjälle  itselleenkin 
vahingoksi.  Ne  olot,  joissa  elämme,  eivät  ole  sellaisia,  että 
työväenluokkakaan  voisi  uhkauksilla  ja  vihan  purkauksilla 
mitään  sanottavia  saavuttaa.  Ehkä  vielä  enemmän  kuin  muu- 
alla on  sen  täällä  täytymys  koettaa  voittaa  muiden  kansaluok- 
kien  kunnioitus  ja  myötätuntoisuus.  Ja  tähän  vaaditaan 
uupumattoman  itsensäkehittämisen  ohessa  malttia  ja  kaikki 
koettelemukset  kestävää  isänmaallista  henkeä. 

Mutta  jota  enemmän  me  työväeltä  itseltään  odotamme, 
sitä  ehdottomammin  on  myöskin  vaadittava,  että  sivistyneet 
ja  varakkaat  kansaluokat  entistä  enemmän  käsittävät  ja  pyr- 
kivät   täyttämään    velvollisuutensa    kansan    alempia    kerroksia 

kohtaan,  jos  kansanluokkien  keskinäinen  väli  kerran  aut- 
tamattomasti rikkoutuisi,  syy  ei  yksinänsä  —  tuskin  edes 
ensi  sijassakaan  olisi  työväestön.  Tosin  tässä  on  jälleen 
edessämme  vaikeus.  Niidenkin  keskuudessa,  jotka  tuolla 
ulkona  suurissa  sivistysmaissa  uhraavat  voimansa  työväen 
aineellisen  ja  henkisen  tilan  parantamiseen,  vallitsee  laajalle 
ulottuva  erimielisyys  toimenpiteistä,  joilla  tarkoitusperä  on 
saavutettava.  Sekin  on  asia,  joka  kehottaa  kiihkeintäkin 
maltillisuuteen.  Vaan  ei  toki  silläkään  peitetä  katumattomien 
esteitä.  Ihanteita  emme  koskaan  saavuta,  mutta  hyvällä  tah- 
dolla voitamme  suuria.  Jos  kurjuus  ja  sääty  erotus  eivät 
olekaan  poistettavissa,  on  niiden  lievennys  toki  mahdollinen. 
Jokainen  askel  tätä  maalia  kohti  on  askel  sillä  tiellä,  joka 
johtaa  solidariteetitunteemme  ja  kansallisen  yhteytemme  vah- 
vistamiseen. 

—  —  —  Ajatukset  ovat  liitäneet  vammasta  vam- 
maan, yhteiskunnan  kukkuloilta  alas  laaksojen  pohjaan.  Sillä 
välin  tuuli  on  ulkona  kiihtynyt  ja  lakaissut  sankat,  synkät 
pilvet  alas  taivaan  rannalle.  Syksyinen  aurinko  paistaa  het- 
kisen heleänä  ja  lämmittävänä.  Mielikin  on  huojentunut.  On 
kuin  kaikki  huolet  olisivat  olleet  turhaa  kuvittelua.  Tarvitseeko 
epäilläkään  että  valtakunnan  nuori  hallitsija,  kuultuansa  Suo- 
men kansan  laillisilta  edustajilta  tämän  kansan  todellisen  mie- 
lialan ja  todelliset  tarpeet,  uudelleen  niinkuin  kerran  ennen 
on  poistava  levottomuuden  syyn?  Mutta  jos  sittenkin  kävisi 
toisin?  .  .  .  Nykyinen  sukupolvi  on  silloin  muistava,  mitä  esi- 
isät  ovat  kestäneet.  Karaistuen  ja  siveellisesti  jalostuen  se 
on  vuoroonsa  kestävä  kovan  ajan  ja  horjumatta  odottava 
sitä  kevättä,  joka  syksyn  sumujen  ja  talven  pakkasten  jäl- 
keen kerran  kuitenkin  lakiin  luottavalle  ja  velvollisuutensa 
täyttävälle   kansalle   koittaa. 

PIENI  EHDOTUS. 


lYSIARVOISEN  kirjallisuuden  lukeminen  on  suoma- 
laisenkin nuorison  tärkeimpiä  kehityskeinoja.  Kaikki 
hyvät  aatteet  ja  kehoittimet,  kaikki  ne  ihanteet,  joita 
sen  tulisi  tavoiteltavaksensa  asettaa,  olisi  sen  suureksi  osaksi 
hankittava  juuri  kirjallisuudesta  ja  etupäässä  siitä,  jota  erityi- 
sesti nimitämme  kansalliskirjallisuudeksemme.  Sen  aarteita 
tämän  nuorison  tulisi  hyväkseen  käyttää,  sen  avulla  istuttaa 
itsensä  oikeaan  suomalaiseen  maaperään,  päästä  oikeaan  kan- 
salliseen itsetietoisuuteen  ja  siten  tulla  kykeneväksi  esi-isäin 
henkistä  perintöä  edelleen  kartuttamaan. 

Tämä  kansalliskirjallisuutemme  ei  tosin  ole  suuren  suuri, 
mutta  siinä  on  kuitenkin  melkoinen  joukko  teoksia,  joiden 
tuntemisen  pitäisi  kuulua  jokaisen  suomalaisen  pohjasivistyk- 
seen.  Oikein  käytettyinä  voivat  ne  olla  meille  mitä  arvok- 
kaimpina kehitys-elementteinä.  Asianlaita  on  kuitenkin  se, 
että  tätä  kirjallisuutta  vaan  ani  harvat  nykyään  tulevat  niin 
suuressa  määrässä  ja  sillä  tavalla  käyttäneiksi,   kuin  pitäisi. 

Epäilemättä  pitävät  kaikki  oppilaitokset  asianaan  äidin- 
kielen ja  toisen  kotimaisen  kielen  opetuksessa  tarita  koulu- 
nuorison luettavaksi  klassillisen  kirjallisuutemme  tuotteita. 
Mutta  se,  mikä  koulutunneilla  ennätetään  siitä  suorittaa,  on 
kovin  vähän.  Eräässä  klassillisessa  lyseossamme  ennätettiin 
viime  vuoden  ajalla  yhteensä  kaikilla  luokilla  käsitellä  seu- 
raavat kotimaiset  teokset:  Suomen  kielen  opetuksessa  Ka- 
levala, muutamia  Kantelettaren  runoja,  jotkut  Vänrikki  Stoo- 
lin tarinoista  sekä  joku  määrä  lyyrillisiä  tai  lyhempiä  „kerto- 
vaisiaa  runoelmia.  Ruotsin  kielen  opetuksessa  „Elgskyt- 
tarne",  „Nadeshdaa  ja  »Kung  Fjalar"  sekä  joku  määrä  To- 
peliuksen lyyrillisiä  runoja.  Luultavasti  muissakin  lyseoissa 
ennätetyt  oppimäärät  tällä  alalla  ovat  jotenkin  yhtä  laajat. 
Tyttökouluissa,  seminaareissa  y.  m.  oppilaitoksissa  tuskin  en- 
nätettänee  sen  enempää. 

On  mielestämme  selvää,  että  tämä  asianlaita  ei  ole  tyy- 
dyttävä. Kovin  vähän  ennätetään  nuorisoa  kouluissamme  ra- 
vita klassillisen  kirjallisuutemme  tuotteilla.  Ja  kuitenkin  juuri 
siinä  iässä  ja  sillä  kehitysasteella,  jolla  tämä  nuoriso  varsin- 
kin koulunkäyntinsä  viimeisinä  vuosina  on,  olisi  se  herkin  ja 
taipuvaisin  ottamaan  vastaan  juuri  tällaista  ravintoa  ja  sulat- 
tamaan sitä  itseensä.  Mutta  toiselta  puolen  lienee  mahdotonta 
kouluissamme  nykyisillä  tuntimäärillä  ennättää  käsitellä  laajem- 
pia kursseja  kuin  edellä  lueteltiin.  Ja  tuskinpa  voipi  toivoa, 
että  tunteja  sitä  tarkoitusta  varten  nykyään  lisättäisiin  niin 
tuntuvasti,  että  siitä  koituisi  suurtakaan  lisäystä  luettavalle 
kirjallisuudelle.  Mutta  jotakin  olisi  tehtävä  tämän  epäkohdan 
poistamiseksi.  Sillä  epäkohta  se  todella  on,  että  esim.  yli- 
opistoon saapuva  nuorukainen  ei  tunne  kotimaisesta  kansal- 
liskirjallisuudesta muuta  kuin  sen  vähän  mitä  edellä  lueteltiin. 
Ei  näet  ole  paljon  takeita  siitäkään,  että  nuorukaiset  ulko- 
puolella koulua  lupa-aikoina,   kirjastojen  avulla  j.  n.  e.  täyden- 

taisivat  kehitystään  tässä  suhteessa.  Kyllä  he  lukevat  ja 
käyttävät  kirjastojakin  hyväkseen,  mutta  he  lukevat,  mitä  sat- 
tuvat käsiinsä  saamaan,  tusinaromaaneja  tai  kaikkein  uusim- 
pia uutuuksia  kaunokirjallisuuden  alalla.  Se  kirjallisuus,  jonka 
pitäisi  etupäässä  tulla  heille  tunnetuksi,  ikäänkuin  heidän  kan- 
sallisen sivistyksensä  pohjaksi,  jää  kun  jääkin  useimmissa  ta- 
pauksissa heiltä  lukematta  tai  luetaan  vasta  joskus  myöhem- 
mällä iällä,  jolloin  nuoruuden  herkkyys  ja  vastaanottavaisuus 
jo    on   tylstynyt. 

Olisi  mielestämme  tärkeätä,  että  kaikissa  oppilaitok- 
sissamme  luettaisiin  joku  kotimaisen  kirjallisuutemme  his- 
toria ja  että  tätä  luettaissa  oppilaat  saisivat  osoituksia  niistä 
teoksista,  joita  heidän  tulisi  loma-aikoinaan  virkisty ksekseen 
ja  kehityksekseen  lukea.  Tällainen  lukeminen  ei  suinkaan 
tulisi  miksikään  liikarasitukseksi,  josta  nykyään  syystä  tai 
syyttä  paljon  puhutaan,  vaan  päinvastoin  virkistykseksi,  eh- 
käpä ehkäisisi  sitä  hermostuttavaa,  kaikkea  johtoa  kaipaavaa 
romaanien  ahmimista,  joka  nuorisossa  tietenkin  on  vallalla. 

Mutta  yksi  tärkeä  ehto  olisi  täytettävä,  ennenkuin  voi 
olla  puhetta  tämän  tuuman  toteuttamisesta  —  se  nimittäin, 
että  kirjallisuutemme  kustantajat  hankkisivat  tärkeimmistä  kan- 
sallisen kirjallisuutemme  tuotteista  aivan  helppoja  koulu- 
painoksia,  50 — 100  pennin  hintaisia.  Ruotsiksi  sellaisia  to- 
sin on  muutamista  klassikoistamme  ilmaantunutkin,  mutta  suo- 
meksi tuskin  mitään  muuta  kuin  Vänrikki  Stoolin  Tarinat. 
Kun  tahtoisi  luettavakseen  jonkun  erityisen  esim.  runoelman 
tai  näytelmän,  ei  siitä  useimmiten  löydy  mitään  erityispainosta, 
se  on  osana  „  kootuissa"  teoksissa,  joita  koululainen  ei  miten- 
kään pysty  lunastamaan;  tai  jos  se  löytyykin  erikseen  pai- 
nettuna, on  sen  hinta  suhdattoman  kallis,  kuten  esim.  Weck- 
sell'in  „ Daniel  Hjortin"  suomalaisen  painoksen,  joka  kannetto- 
mana maksaa   3:    50. 

Tarkoituksemme  ei  ole  tässä  tehdä  luetteloa  teoksista, 
joista  tuollaisia  helppobintaisia  koulu  painoksia  olisi  julkaistava. 
Esimerkiksi  lueteltakoon  tässä  vaan  muutamia  vanhempia 
klassillisia  tuotteitamme,  joko  alkuperäisiä  tai  suomennettuja: 
Runebergin  »Hirvenhiihtäjät";  saman  „ Jouluilta";  saman  „Sa- 
laminin  kuninkaat";  joku  lyhyempi  kokoelma  hänen  lyyrillisiä 
runojaan;  Z.  Topeliuksen  saduista  joku  valikoima,  samoin 
hänen  lyyrillisistä  runoistaan;  näytelmä  „ Regina  von  Emrae- 
ritz";  WeckselFin  „ Daniel  Hjort";  valikoima  Oksasen  runoel- 
mista, samoin  Suonion;  Kiven  „Lea";  „ Nummisuutarit"  ja 
„ Kihlaus".     J.  n.  e. 

Mitä  tällaisten  koulupainosten  kannattavaisuuteen  tulee, 
emme  luulisi  siinä  suhteessa  olevan  pelon  syytä.  Menekki 
oppikoulujen  nuorison  kesken  olisi  jo  yksinään  jommoisenkin 
suuri,  mutta  on  sitäpaitse  jotenkin  varmaa,  että  myös  semi- 
naarit ja  kansanopistot,  vieläpä  kansakoulutkin  ja  kaikki  kir- 
jastot olisivat  tällaisista  painoksista  hyvin  kiitollisia.  Eiköhän 
olisi  syytä  yrittää? 

ANNALLA,  lähellä  »vesikansan"  venhevalkamaa  ja 
kirkkotien  suuta  oli  melkein  puiden  peitossa  yksi- 
näinen, punaiseksi  maalattu  mökki.  Lepät  sen  ym- 
pärillä ja  pihlajat  ja  haavat  seista  törröttivät  yhä  nukuksissa 
ja  jäykkinä,  aivan  talviteloillaan.  Niiden  alastomat  varvut  ja 
oksat  siirottivat  vielä  sikin  sokin,  sinne  tänne  tuijotellen,  siinä 
asemassa,  missä  talvi  oli  sattunut  kunkin  tapaamaan.  Koivut 
siihen  sijaan  olivat  jo  kumminkin  alkaneet  hieman  oksiansa 
järjestellä,  koskapa  ne  kaikki  kohosivat  ylös  päin  ja  niiden 
punertavat  silmikot  ilmaisivatkin  jo  selvää  halua  iloiseen  ke- 
säelämään  heräämiseen. 

Ihan  liikkumattomana  lepäsi  kuitenkin  vielä  järvellä  tal- 
vinen jääpeite,  vaikka  senkin  iho  oli  jo  vaihtanut  vitivalkoi- 
sen värinsä  teräsharmaasen.  Virtapaikoissa,  salmien  suissa 
ja  saanen  välissä  oli  se  myös  jo  saanut  pintaansa  arvelutta- 
via avannoita,  jotka  päivä  päivältä  vain  levenivät,  laajenivat. 
Portin  pielessä,  talon  tapaisen  toisella  puolen,  kas- 
voi   kaksi    vantteravartaloista,    mutta    kumminkin  korkeata  ja 

iki  vihantaa  korpikuusta.  Pirteänä  peippelehti  niiden  tummien 
oksien  välillä  parvi  pikku  varpusia,  juurikuin  kuuntelemassa 
lepän  oksalla  istuvia  kottaraisia.  Niistä  näet  pari,  kolmekin, 
parhaillaan  viserteli  soinnukasta,  monisävelistä  aamuvirttänsä, 
jota  kaukana  metsässä  säesti  kaino  haukirastas  helkkyvällä 
huilullansa. 

Juuri  silloin  aukeni  mökin  ovi  ja,  rainta  toisessa  kä- 
dessä, ilmestyi  siitä  portaille  Hietarannan  Maiju.  Kerran  tai 
parikin  huokasi  hän  syvään  ja  täytettyään  siten  rintansa  rait- 
tiilla ilmalla,  näytti,  ympärilleen  pälyen,  oikein  perin  pohjin 
nauttivan  keväisen  aamun  kauneudesta.  Luonnon  puhtaus 
virkistikin  mieltä;  se  tuntui  juurikuin  keventävän  koko  ihmistä, 
kohottavan  koko  olentoa  tuonne  ylös  kohti  taivaan  kirkasta 
kupulakea.  Ilmakin  loisti  niin,  että  sen  kirkkaus  ja  hohde 
ihan  silmiä  hui  kasi  varsinkin,  jos  katse  milloin  sattui  oikein 
päiväpaisteiseen  paikkaan  osumahan.  Vastikään  ulapan  ta- 
kaisten vaarojen  tuolta  puolen  nousseen  auringon  kultaiset 
säteet  näyttivätkin  oikein  joukossa,  ikäänkuin  uhalla,  vallat- 
tomina kisailevan  yhtähyvin  kirjavina  kimaltelevilla  akkuna- 
ruuduilla,  kuin  aitovierillä  tähteenä  olevain,  harmahtavien  han- 
gen jäännöstenkin  huipuilla  taikka  kentällä  kohottavien  kel- 
taisten kulokorsien  keskellä.  Ei  niiden  miekkoisten  iloa  yh- 
tään häirinnyt  pihkatuoksuisen  aamutuulenkaan  vilpoinen  pu- 
hallus, joka  tuonnempaa  metsästä  tullen,  leikillisesti  nipisti 
Maijun,  ajan  jo  kelmentämiä  poskipäitä,  ajaen  niille  jo  aikoja 
mennyttä  nuoruutta  hieman  muistuttavan  heikon  punerruksen. 

Aikansa  aamun  ihanuutta  portailla  tähyeltyään,  lähti 
Maiju  verkalleen  liikkeelle  pihan  toisella  puolen  olevaa,  ma- 
talaa ulkohuoneriviä  kohden.  Äkkiä  hän  kuitenkin  seisahti 
kulussaan,  sillä  hänestä  oli,  kuin  olisi  tuolta  jäältä  päin  kuu- 
lunut outoa  ääntä,  lapsen  itkua  tahi  jotakin  sellaista.  Var- 
muuden  vuoksi    siirsi  Maiju  huivin  pois  toiselta  korvaltaan  ja 

kuunteli,  kuunteli  tarkkaan.  Ei  kuulunut  mitään  erityisempää 
sittekään,  jonka  vuoksi  hän  taas  otti  pari  askelta,  mutta 
seisahti  uudestaan.  Nyt  varjosti  hän  kädellä  silmiään,  loi 
silmänsä  järven  selälle,  mutta  ei  nähnyt  kilolta  mitään,  vaikka 
lapsen  ääni  sieltä,  edestä  päin,  kyllä  yhä  selvästi  kuului. 

»Lähteäköön  tuota  lähemmältä  tarkastelemaan/  tuu- 
maili Maiju  puoliääneen.  „En  minä  —  —  olkoonpa  mitä 
tahansa.  Eivätkö  lienekin  allia,  jotka  uikuttavat  jossakin 
jään  syrjällä  —  —  vaikka  eiväthän  ne  tavallisesti  näin  ai- 
kaisin aamusella  valittele." 

Maiju  jatkoi  matkaansa,  mutta  ääni  ei  tauonnut  kuulu- 
masta. Päinvastoin  tuntui  se  käyvän  yhä  kimakammaksi  niin, 
että  vielä  navetan  ovellakin  täytyi  kerran  kääntää  päätänsä 
itkuun  päin.  Oven  avattua  sekaantui  tuo  outo  ääni  kuiten- 
kin „ Kyytön"  pitkäveteiseen  aamutervehdykseen  ja  Maijun 
omaan  yskään.  Navetasta  näet  tuoksahti  vastaan  niin  väkevä 
ja  kostea  lämmin,  että  se  ihan  henkeen  meni.  Ulkoilmassa 
tuo  lämmin  sakeni  vaaleaksi  usvaksi,  kohosi  ylemmäksi,  yhä 
ylemmäksi  ilmaan,  kiiriskeli  siellä  korkealla  hetkisen  ja  haih- 
tui viimein  näkymättömiin. 

Maijun  navettaan  päästyä,  alkoi  kohta  avonaisesta  ovesta 
kuulua  maitosäteen  sihisemistä  metallisen  rainnan  laitaa  vas- 
ten. Maijun  korvissa  se  sihinä  muodostui  ennen  pitkää  taas 
pienen  lapsen  vaikeroimiseksi.  Tuo  ääni  kävi  niin  kiusalli- 
seksi, jotta  täytyi  lypsäminen  aivan  keskeyttää  ja  kesken 
kiireen  pistäytyä  ulos  kuulostamaan,  vieläkö  sitä  itkua  to- 
dellakin kuului. 

Ei  —  eihän  sitä  toki  enää  kuulunut.  Eikä  missään 
näkynytkään  mitään  entistä  enempää,  jollei  ottanut  lukuun 
sitä,  että  tuonne  korkealle,  hyvin  korkealle  Rinteelän  pellon 
päälle  oli  ilmestynyt  pikkiriikkinen  tumma  pilkku.  Hiilakkaa 
taivasta   vasten   se  siinti  sieltä  korkeudesta,  kuni  musta  täht 

ikään,  mutta  juurikuin  kivien  välissä  hyppelehtevän  kevätpu- 
rosen  vilkas  solina,  tuntui  tuosta  pilkusta  virtailevan  ja  leve- 
nevän alas  maahan  iloisa  laulun  liritys,  niinkuin  mistäkin 
lähteestä. 

Maiju  palasi  keskeytyneesen  työhönsä.  Äskeinen,  kiu- 
salliseksi jo  käynyt  itkun  ääni  kaikui  kuitenkin  yhä  korvissa, 
kaikui  ja  muuntui  vain  aina  entistään  valittavaisemtnaksi. 

„  Olisi  kai  siitä  pitänyt  ottaa  tarkempi  selko,  mikä 
siellä  jäällä  oikeastaan  itki,  eikähän  tuonne  olisi  ollut  kovin 
pitkä  matkakaan, u  tuumaili  Maiju  itsekseen.  „  Näinköhän 
tuonne  olisi  jotenkin  joutunut  oikea  ihmislapsi.  Mihinkäs  minä 
sen  kuitenkaan  olisin  pannut  —  —  eikähän  täällä  koko  li- 
ki tienoilla  ole  mitään  sellaista  lasta.  —  —  Ja  jospa  olikin 
lapsi,  niin  kylläpä  hän  omansa  korjaavat.  Mitä  ne  kenenkään 
lapset  minua  liikuttavat,  jos  itkevät  tahi  ovat  itkemättä.  Mo- 
nasti sitä  saa  ihminen  itkeä;  monasti  sain  minäkin  ennen  ai- 
kaan  itkeä  kenenkään  kysymättä,  mitä  olin  vajaalla  tahi  mikä 
minulla  oli  milloinkin  hätänä. u 

Menneisyyden  varjoista  alkoi  sitte  sukeltautua  Maijun 
mieleen  kaikellaisia  kuvia,  joista  yksi  oli  toistaan  kaameampi. 
Hän  näki  itsensä  pienenä  pahaisena,  isättömänä  raukkana 
aina  itkevän  äitinsä  kanssa  kiertelemässä  pitkin  monimutkaista 
mieron  tietä.  Ei  ollut  heillä  kotia  kussaan,  eikä  kattoa 
päänsä  päällä,  vaan  alituiseen  täytyi  kerjäten  kulkea  niin 
sateessa  kuin  sumussakin,  helteessä  samoinkuin  pyryssä  ja 
pakkasessakin.  Hän  muisti  monta  katkeraa  hetkeä;  muisti 
miten  äiti  talvisella  taipaleella  uupuneena  eräänäkin  pakkas- 
iltana oli  istunut  lumella  tien  vieressä;  miten  hän  itse,  vilusta 
väristen,  oli  ihmetellyt  revontulten  roihunaa  talvisella  taivaalla 
ja  miten  äiti  tuskaisesti  oli  turhaan  rukoillut  lämpöisissä  peit- 
teissä nuoren  rouvansa  kanssa  ohi  ajavaa  Äksylän  patroo- 
naa  armahtamaan  heitä  ja  saattamaan  ihmisten  ilmoille.     Maiju 

muisti  miten  monta  kertaa  heidät  oli  häväisten  häädetty  mui- 
den ihmisten  parista  johonkin  saunan  nurkkaan  yötänsä  viet- 
tämään; miten  muutamastikin  Aumalan  pihamaalla  ei  ainoas- 
taan lapset,  vaan  aika  ihmisetkin  olivat  makeasti  nauraa  rä- 
kättäneet nähdessään,  kuinka  hänen  äitinsä  taisteli  lihavan 
kahlekoiran  kanssa,  saadakseen  siltä  leipäkannikan  jo  toista 
päivää  nälkää  nähneelle  lapsellensa  anastetuksi.  —  Minunko 
tässä  pitäisi  sitte  armahtavaiseksi  ruveta?  Armahtivatkos  meitä 
ihmiset  silloin?  Armahtivatko  he  meitä  tuona  kamalana,  synk- 
känä syysyönä?  —  —  Maiju  näki  ihan  ilmi  elävästi  vieläkin 
edessään  metsäisen  kummun;  näki  tähtien  vilkkuen  tuikkivan 
tummalla  taivaalla  ja  tunsi  vieläkin  miten  hellästi  äiti  puristi 
häntä  valtavasti  sykkivää  sydäntänsä  vasten  ja  miten  tulisesti 
hän  sitte  suuteli  häntä.  Oli  kuin  olisivat  vieläkin  hänen 
päällensä  kumartuneina  kauniin,  kärsivän  naisen  kalpeat  kas- 
vot. Tähtien  välistä  tuntui  vieläkin  tunkeutuvan  häneen  tuo 
niin  sanomatonta  hellyyttä  ilmaiseva  katse  kyynelisistä,  syvistä 
silmistä,  —  katse,  joka  silmien  kautta  oli  tunkeutunut  Mai- 
juun ja  vajonnut  hamaan  hänen  sydämmeensä  saakka.'  Vielä 
nytkin,  vuosikymmenien  vierittyä,  tunsi  Maiju  selvästi  kurkus- 
saan luisevien  sormien  tempovan  puristuksen  ja  selvästi  kuu- 
lui hänen  korvissaan  nyyhkytysten  tuontuostakin  katkaisemat 
sanat:  „ kirottu  se  patroona  —  —  iankaikkisesti  kirottu!  — 
—  Mutta  hyvä  Jumala  —  —  minä  en  sitä  voi  —  —  omaa 
lastani  —  —  ainoatani  koko  laveassa  maailmassa  —  — 
voi  hyvä  isä  —   -~  — ." 

Vielä  muisti  Maiju,  kuinka  äiti  sitte  vihurina  oli  juos- 
sut pois;  kuinka  hän,  itsekseen  kulkien,  oli  huudellut  äitiänsä 
ja  luvannut  aina  olla  hyvänä,  kilttinä  lapsena  ja  kuinka  hän 
viimein  oli  osunut  kirkonkylään.  Hän  muisti  kuinka  vangin- 
vartija vei  pois  kahleihin  kytkettyä,  raivoavaa  naista,  joka 
sitte    sanottiin    teljetyksi  hullujen  huoneesen  kaukaisessa  kau- 

pungissa.  Hänelle  juontui  mieleen  kaikki  ne  hylkivät  katseet 
ja  terävät  sanat,  joita  oli  osakseen  saanut  hoitolaisena  kas- 
vaessaan; kaikki  ne  tiuskumiset,  joilla  häntä  aikuisena  oli 
työhön  opetettu.  Mutta  sitte  ei  ollut  kukaan  enää  tiuskunut, 
kun  lapsettomana  kuollut  Äksylän  patroona  oli  odottamatto- 
masti muistanut  häntä  testamentissaan.  Oikein  hymy  vetääntyi 
huulille  muistellessa,  miten  nuo  entiset  halveksijat  nyt  häntä 
nöyrästi  puhuttelivat  ja  miten  syvään  Aumalan  nuori  isäntäkin 
oli  kumartanut,  pyytäessään  häneltä  lainaksi  tuhatta  markkaa. 

Aamuaskarten  lomassa  olivat  nuo  mietteet  pyörineet 
Maijun  mielessä,  mutta  istahtaessaan  kangaspuidensa  ääreen, 
säpsähti  hän  taas.  Aivan  korvan  juuressa  kajahti  näet  taas 
pienen  lapsen  itkevä  ääni,  eikä  sitä  millään  tavalla  vaikene- 
maan saanut.  Se  se  oli  pohjasäveleenä  kangaspuiden  pauk- 
keessa, kun  Maiju  kutoi  piudekangasta  pappilan  suuren  salin 
akkunoihin.  Sama  itku  oli  toisena  säikeenä  kiertynyt  yksin 
„ Kyytön"  vasikan  ynisemiseenkin.  Maiju  toivoi  tuosta  ali- 
tuisesta itkusta,  jota  ei  kukaan  muu  kuullut,  pääsevänsä  rau- 
haan ede6  yön  levollisesti  nukuttuaan.  Vieläkös  mitä.  öin 
ja  päivin  se  itku  vain  aina  korvissa  kajahteli.  Joskus  se 
yöllä  unissa  tuntui  tunkeutuvan  esiin  aivan  omasta  sydämmestä 
ja  sai  Maijun  havahtumaan  sikeimmästäkin  unesta.  Sitä  sa- 
maa itkua  se  itki  lämmin  keväinen  tuuli  ja,  jään  riuduttua, 
löivät  samalle  itkulle  tahtia  rannan  loiskivat  laineetkin.  Ih- 
misten puhuessakin  se  ennätti  käydä  kuuluviin  joka  ainoan 
sanan  välissä.  Ensi  kerran  oli  Maiju  sen  seikan  huomannut 
silloin,  kuin  Rinteelän  vanha  emäntä  oli  pistäytynyt  hänen 
luonansa  kertomassa,  että  hänkin*  vielä  vanhoillaan  oli  itsel- 
lensä hankkinut  pienen  lapsen. 

»Asia  on  näet  niin,"  kertoi  Rinteelän  emäntä,  »että 
meidän  halkomiehet  eräänä  aamuna,  tässä  toisella  viikolla, 
olivat  nähneet  tuossa  salmen  suussa  jäällä  kelkan,  aivan  suu- 

ien  uveavannon  reunalla.  Kelkassa  oli  vasassa  pieni,  itkevä 
tyttö,  eikähän  siinä  auttanut  miesten  muu,  kuin  lähteä  kyy- 
tyyttamään  lasta  lämpimään.  Kylän  voimalla  naarattiin  sitte 
avantoa  ja  saatiinkin  siitä  ylös  nuoren  naisen  ruumis,  niin- 
kuin lienet  jo  muiltakin  kuullut.  Sitä  ruumista  ei  kukaan 
tunne  ja  ensi  pyhänä  se  nyt  haudataan.  Minä  päätin  ottaa 
tuon  lapsen  meille  vanhoille  ratoksi,  kuin  ei  sillä  meidän  mi- 
niällä pienet  elä,  mutta  rovasti  sanoo,  jotta  se  on  ristittävä 
ennen,  kuin  sitä  voi  meidän  kirjoihin  panna.  Nyt  tulin  minä 
sen  takia  kysymään,  jotta  etkö  sinä,  Maiju  hyvä,  rupeaisi 
tuolle    löydökkäälle  tyttökummiksi.     Matti  ja  minä  rupeamme 

sille   isä-  ja  äitikummeiksi. Kyllä  sillä  lapsella  ilkiääkin 

kummina  olla,  sillä  se  on  ihmeen  herttainen  ja  hyväjuoninen 
nypykkä.  Se  on  semmoinen  valkotukkainen  tyllerö  ja  kau- 
nis, —  kaunis  kuin  Herran  enkeli  —  justiinsa,  kuin  Herran 
elävä  enkeli." 

Maijusta  tuli  kuin  tulikin  „ pikku  Maijun"  tyttökummi. 
Se  helpottikin  hänen  elämäänsä  sen  verran,  että  moniin  ai- 
koihin ei  kuulunut  korvissa  tuota  kiusallista  itkua.  Vähitellen 
alkoi  se  kuitenkin  tuontuostakin  uudestaan  yksinäisyydessä 
korviin  kajahdella.  Vuosien  —  pitkien,  ikävien,  yksinäisten 
vuosien  varrella  taajeni  taas  itkun  kuuluminen  niin,  että  se 
teki  koko  ihmisen  raihnaiseksi  raukaksi.  Ei  siihen  tautiin  ollut 
apua  suoloista,  eikä  tietäjistä;  ei  auttanut  kuppauttaminen,  ei 
hierominen,  ei  sauna,  eikä  pikiöljykään,  vaikka  puoskarimuori 
silläkin  Maijun  ruumista  voiteli.  Nähdessään  Hietarannan  haltijan 
kuihtumistaan  kuihtuvan,  sanoivat  ihmiset  Maijua  alkavan  van- 
huuden vaivata.  „ Mitäs  vanhuutta  se  alinaikainen  olematto- 
man itkun  kuuleminen  on,"  ajatteli  Maiju  itsekseen,  mutta  ei 
uskaltanut  oikeaa  sairautensa  syytä  kuitenkaan  kelienkään 
ilmaista.  Viimein  kävi  kuitenkin  elämä  niin  raskaaksi,  että 
täytyi  kuin  täytyikin  asiasta  mainita  pappilan  rouvalle.     »Ke- 

nellepäs  sitä  maulle  olisikaan  sydäntänsä  avannut,  kun  ei 
Rinteelän  vanha  emäntäkään  enää  ollut  elävien  ilmoilla/ 
mietti  Maiju.  —  Pappilan  rouva  neuvoi  häntä  käymään  use- 
ammin kirkossa  ja  n ahkerasti  kuulemaan  sanaa." 

Se  oli  kuitenkin  kaikkein  hulluinta,  mitä  tehdä  osasi. 
Kaikki  kirkossa  veisatut  virret  muuttuivat  näet  Maijun  kor- 
vissa pelkäksi  pienen  lapsen  itkuksi.  Maiju  kärsi  kuitenkin 
tuon,  kun  toivoi  saarnan  haihduttavan  kaikki.  Vielä  vai. 
Melkein  ensimmäiset  sanat,  jotka  nuori  apulainen  sai  sano- 
tuksi, eivät  olleet  enää  ainoastaan  itkua,  vaan  ruikutusta  niin 
perin  surkeaa,  että  se  kävi  läpi  luiden  ja  ytimien.  Maijun 
sekä  ruumis  että  sielu  värisivät,  kunnes  hän  pyörtyneenä 
kannettiin  ulos  kirkosta.  »Joka  taitaa  hyvää  tehdä,  eikä  tee, 
niin  se  on  hänelle  synniksi,0  kertoi  Maiju  vielä  pyörry ksistä 
virottuaankin  apulaisen  sanoja. 

Hän  koetti  onneansa  vielä  toisenakin  pyhänä,  kun  sa- 
nottiin rovastin  itsensä  saarnaavan.  Pitkän  aikaa  hän  kuun- 
telikin  rovastin  yksitoikkoisia,  nukuttavalla  nuotilla  lausutuita 
sanoja  ja  oli  jo  kaikessa  rauhassa  suloiseen  uneen  uupumai- 
sillaan,  kun  yhtäkkiä  itkun  ääni  taas  syöksähti  esiin  ja  r  e  peli 
Maijun  koko  olentoa.  Hänen  täytyi  kömpiä  kirkosta  ulos 
ja  hänen  korvissaan  kuului  itkijän  ääni,  sanoen:  »voi  niitä, 
jotka  tahtovat  olla  salatut  Herran  edessä  ja  peittää  ajatuk- 
sensa —  ja  tekonsa  pimeydessä  pitää!" 

Tuskinpa  olisikaan  Maiju  kotiinsa  päässyt,  joll'ei  „  pikku 
Maiju"  olisi  tullut  kummiansa  kotiin  taluttamaan.  Kotona 
täytyi  Maijun  kuitenkin  vuoteesen  ruveta,  mutta  siellä  ei  enää 
kuulunut  koskaan  itkua  korvissa,  kun  näki  ristityttärensä  huo- 
neessa häärivän.  Sen  vuoksi  pyysikin  Maiju  jo  aikuiseksi 
kasvaneen  »pikku  Maijun"  varsinaisesti  muuttamaan  hänen 
sairautensa  ajaksi  luokseen.  Rinteeläisetkään  eivät  olleet  asiaa 
vastaan  ja  niin  tuli  nuoresta  tytöstä  sairaan  vaalija. 

Kesä  kului  ja  saapui  syksy.  Koivut  jo  kellastuivat, 
harvenivat  haapojen  lehdet  ja  pihlajat  pilkullisiksi  kävivät.  Ei 
kuulunut  enää  ulkoa  pienten  pääskyisten  pilpatusta,  vaan 
syyssateet  lioittivat  lakkaamatta  jo  ennestäänkin  liejuista 
maata.  Taivaskin  oli  aivan  harmaana  ja  sumua  leijaili  lak- 
kaamatta järven  läikkyvällä  pinnalla.  Silloin  lähetti  Maiju 
ristityttärensä  hakemaan  mökkiinsä  nimismiestä  ja  kahta  tai- 
tavaksi tunnettua  talon  isäntää.  Häntä  tosin  hiukan  pelotti 
jäädä  siksi  aikaa  itsekseen  mökkiinsä,  mutta  —  ihme  kyllä 
—  ei  mitään  kiusallista  itkua  kuulunut,  vaikka  vinha  tuuli 
vinkui  kuusten  latvoissa  ja  raskaat  sadepisarat  rämisyttivät 
akkunain  ruutuja. 

Miesten  tultua  täytyi  »pikku  Maijun"  siirtyä  eteiseen, 
johon  hän  ei  kuullut  muuta,  kuin  kumminsa  kerran  lausuvan: 
„ ha utaj a iskul Utusten  pois  otettua  kaikki,  aivan  kaikki. a 

„ Jokohan  kummi  pitää  nyt  hautajaisistaan  huolta,"  ajat- 
teli eteisessä  olija.  Silloin  pani  hänen  sydänalassaan  niin 
pahasti,  jotta  kyyneleet  kohosivat  silmiin.  Kummihan  oli  ol- 
lutkin hänelle  aina  „niin  hyvä,  niin  hyvä."  Jo  pienenä  res- 
suna oli  kummi  hänelle  aina  tuonut  makeisia,  leluja  ja  vaat- 
teitakin. Sama  kummihan  hänet  oli  toimittanut  kansakouluun- 
kin. Ja  entäs  —  kun  toisna  keväänä  oli  hänelle;  teettänyt 
niin  kauniin  mustan  puvunkin,  jotta  tuskin  monella  talollisen? 
kaan  tyttärellä  lienee  semmoista  ripille  päästettäessä  päällään 
ollut.     Kunpahan  ei  toki  vielä  kuolisi! 

„ Pikku  Maijun"  täytyi  oikein  rukoilla  Jumalaa,  ettei 
toki  vielä  hänen  kummiansa  korjaisi  täältä  pis.  Kyllähän  hän 
vanhusta  mielelläänkin  hoitaisi  —  ja  kukapas  olisikaan  lähei- 
sempi häntä  hoitamaan,  kuin  oma  ristityttärensä? 

Kuolema  ei  korjannutkaan  Hietarannan  Maijua,  mutta 
eivät  hänelle  voimatkaan  lisääntyneet.  Rauhallisena  hän  le- 
päili  aina  vuoteellansa,  milloin  lukien  raamattua,  milloin  miet- 

tien  —  mitä  lienee  miettinytkään.  Ulkona  paukkui  jo  pak- 
kanen, kylväen  kimaltelevia  lumitähtiä  valkoiselle  maalle  tahi 
kasvatellen  komeita  jääkukkia  akkunan  ruutuihin,  mutta  sisällä 
Maijun  mökissä  oli  lämmin  ja  rauha. 

„ Hiinkö  se  vingahti,"  kysäsi  vanha  Maiju  ristityt  tärel- 
tään  eräänä  päivänä  yht'äkkiä? 

„En  minä  kuullut  mitään/   oli  vastaus. 

Silloin  ilmeni  Maijun  ryppyisille  kasvoille  kauhun  leima 
ja  hän  mutisi  itsekseen  »joko  taas?"  —  n Armoa,  armoa!" 
huudahti  hän  sitte  ja  tuskaisesti  vieriskeli  vuoteellansa  kau- 
an aikaa. 

Pikku  Maiju  kysäsi  säikähtyneenä :  »mikä  kummille 
tuli?" 

Vastauksen  asemasta  pyysi  Maiju  hänen  lukemaan  jo- 
takin itselleen. 

„ Mitäs  minä  lukisin?" 

„Lue  raamatusta  jotakin." 

„ Mistä  paikasta?" 

„Oih  —  mistä  tahansa,  mistä  tahansa,"  vastasi  sairas! 

Kirjan  avattuaan,  alitti  n pikku  Maiju"  värähtelevällä, 
pelokkaalla  äänellä  lukea:  „ei  meille,  Herra,  ei  meille,  vaan 
sinun  nimellesi  anna  kunnia  sinun  armosi  ja  totuutesi  tähden." 
Sairas  näytti  kuin  rauhoittuvan  ja  toisti  jonkun  kerran  luki- 
jan sanat:  »hänen  laupeutensa  pysyy  iankaikkisesti."  Kohta 
kuitenkin  vaipui  Maiju  jonkunmoiseen  horrostilaan,  vaikka 
avosilmin  katselikin  lukijaa  ja  hartaasti  kuunteli  hänen  sa- 
nojansa. 

Keväinen  kirkkaus  rupesi  nyt  kajastamaan  Maijun  sil- 
miin. Äärettömästä  avaruudesta  levisi  se  kaikkeen  maail- 
maan. Jää  riutui  järveltä  ja  suli  tyyten  suloisessa  päiväpais- 
teessa. Hanget  hupenivat  silmissä  näkymättömiin  ja  koko 
kuulakan  ilman  täytti  kesälintujen  liverrys.     Se  selveni  sanoik- 

sikin,  jotka  lämpöisen  sadevihman  tavalla  tipahtelivat  alas  ja 
tuntuivat  kostuttavan  kuivaa  sydäntä.  Ei  ollut  nyt  tuossa 
äänessä,  noissa  sanoissa  pääsäveleenä  enää  valitus,  eikä  itku, 
vaan  suloisena,  hurmaavana  soittona  lausuivat  ne  ilmi  tuota 
totuutta:  »hänen  laupeutensa  pysyy  iankaikkisesti"  —  —  ja 
„ei  hän  minua  kuolemalle  anna."  Sitte  laskihe  kirkkaudesta 
alas  valoisa  olento,  jolla  olivat  »pikku  Maijun"  kasvojen  piir- 
teet. Tuon  olennon  tuuheat,  vaaleat  kutrit  löyhyivät.  niin 
somasti  välähdellen,  hänen  liihoitellessaan  sairaan  luo.  Juuri- 
kuin  hienon  terhenen  lävitse,  kuumottivat  silloin  Maijulle*  Rin- 
teelän  emännän  muinoiset  sanat:    »kaunis,   kuin  Herran  enkeli 

—  justiinsa,   kuin  Herran  elävä  enkeli." 

Tuon  autereisen  olennon  otsalla  säteili  hohtava  kunnia- 
kehä,  jonka  säteet,  tarkemmin  katsottuina,  muodostivatkin 
sanan:    „armoa.   —   —  Nyt  se  oli  jo  aivan  vuoteen  vieressä 

—  tuo  olento  —  ja  sen  silmissä  värehti  mitä  viehkein  valo. 
Siinä  valossa  tuntui  sekä  sydän,  että  sielu,  juurikuin  herpaan- 
tuvan ja  uinahtavan,  ikäänkuin  ihanaan  uneen.  Yhä  enem- 
män täytti  tuo  .valo  Maijun  koko  olennon.  Se  irroitti  sy- 
dämmestä  hellästi  pois  kaiken  pimeän  ja  mustan;  kaiken  pelon 
ja  raskauden  tunteen.  Niin  ihmeen  kevyenä,  puhtaana  ja 
kirkkaana  oli  Maiju  nojaantuvinaan  nyt  tuon  valo-olennon 
rintoja  vasten.  Silloin  alkoi  kuulua  hänelle  ylhäältä  pehmeä, 
vieno,  ihmiskielin  kuvailematon  soiton  sävel. 

»Avatkaa  minulle  vanhurskauden  portit,  minun  käydäk- 
seni  sisälle  kiittämään  Herraa,"   luki  »pikku  Maiju u  tyvenesti. 

Kuni  unessa  ikään  kuuli  vanha  kummi  nuo  sanat.  Ja 
portit,  korkeat,  kirkkaat  kunniaportit  avaantuivatkin  hänelle. 
Vuoteen  vieressä  seisova  valo-olento  sulki  hänet  syliinsä  ja 
niin  onnellisena,  niin  pienenä,  nöyränä  ja  turvallisena  tunsi 
Maiju    liitelevänsä    määrätöntä    korkeutta    kohden,    —   korke- 

utta,    jota    kaikkialla    kirkasti    ylimpänä     kaikkea    heloitta va, 
taivaat  täyttävä  tähti,  jonka  nimi  oli:  Jumalan  rakkaus. 

Ylhäällä  tuolla  avaruuksissa  helähteli  uusi  virsi:  »kiittä- 
kää Herraa,  sillä  hän  on  hyvä  ja  hänen  laupeutensa  pysyy 
iankaikkisesti ! "  Ja  alhaalla,  Hietarannan  mökissä,  luki  „  pikku 
Maijukin*  hiljaisella  äänellä:  „ kiittäkää  Herraa,  sillä  hän  on 
hyvä  ja  hänen  laupeutensa  pysyy  iankaikkisesti!*1 

MISSÄ  ON  KOTISI? 


OTISEUTU!  Missä  sykkii  sydän,  jossa  tuo  sana  ei 
Uij»||£  vastinetta  löydä?  Tuskin  olet  kohdannut  niin  tyl- 
^^l  sistynyttä  ihmistä,  ettei  hän  enää  ensinkään  muistaisi 
lapsuutensa  leikkikenttiä,  nuoruutensa  unelmain  ja  toiveiden 
kotipaikkoja.  Kun  vanhuksen  himmentynyt  silmä  ei  enää  ym- 
päristöä erota,  kun  unohduksen  hämärään  olopaikat  entiset- 
kin hänen  nähtäviltään  piiloutuvat,  valaisee  hänen  elämänsä 
laskeva  päivä  vielä  yhtä  kohtaa  muistojen  sumuihin  peitty- 
neessä maailmassa:  kotiseutu  näkyy  vielä,  koti  armas  van- 
husten, asunto  veljien,  sisarten,  käyntipaikka  ystävien.  — 
Etkä  ole  tavannut  niin  paatunutta  ihmistä,  ettei  tuo  ihmeelli- 
nen sana  kotiseutu  saisi  ainoatakaan  inhimmillistä  tunnetta  hä- 
nestä näkyville.  Kävit  ehkä  joskus  vankia  puhuttelemassa. 
Hän  ei  välittänyt  mistään.  Puhuit  hänelle  varoittavia,  anka- 
roita sanoja,  puhuit  lempeitä,  sääliviä:  kaikki  oli  turhaa. 
Ivallinen,  katkera  katse  oli  ainoa  vastaus,  minkä  häneltä  sait. 
Olit  jo  altis  päättämään:  synnit  ja  rikokset  ovat  tuossa  ih- 
misessä kaikki  paremmat  tunteet  hävittäneet,  hänelle  ei  enää 

mitään  voi.  Vaan  satuit  mainitsemaan  tuon  haaksirikkoon 
joutuneen  lähimmäisesi  kotiseudun  nimen.  Se  sana  koski, 
sen  heti  huomasit.  Ja  kun  sitte*  aloit  puhua  tuosta  seudusta, 
sen  kirkosta,  sen  taloista,  sen  metsistä,  pelloista,  järvistä, 
niin  ymmärsit,  että  kotiseudun  muistot  voivat  niinkin  tark- 
kaan suljetun  sydämmen  oven  raolle  painaa. 

Niin  —  rakas,  unhottumattoman  rakas,  on  kotiseutu. 
OH  se  missä  hyvänsä,  jos  jylhässä  erämaassa,  mihin  metsä- 
polku ainoana  tienä  johtaa,  tahi  viljelyksen  keskellä,  jos 
siintävän,  korkeiden  vaarojen  ympäröimän  järven  rannalla 
tahi  yksitoikkoisella  tasangolla:  ihanin,  kallein  kaikista  se 
meistä  on.  Se  on  mieleemme  painanut  kuvan,  jonka  piir- 
teitä eivät  muut  seudut,  olkootpa  kuinka  kauniita  tahansa, 
voi  muistostamme  poistaa,  eivät  vuosien  vaiheet  tuntumatto- 
miksi kuluttaa. 

„Mikä  on  ihmisen  isänmaa,  sekö  jossa  hän  ensi  kerran 
näki  päivän  valon,  vai  se  missä  hän  on  paraat  ajatuksensa 
ajatellut?"  kysyy  eräs  kuuluisa  runoilija.  Kysymys  on  oikeu- 
tettu ja  vastaus  siihen  tarjoutuu  itsestään.  Ei  maa  semmoi- 
sena vielä  tee  isänmaata.  Isänmaa  sanan  syvemmässä  merki- 
tyksessä on  se  omituinen  muoto,  johon  siinä  asuvien  ihmisten 
elämä  ja  henkinen  kehitys  pukeutuu.  Tuo  kaikki  on  meille 
rakasta  samoihin  määrin  kuin  itse  tuota  elämää  elämme  ja 
itse  tuohon  kehitykseen  otamme  osaa  ja  sitä  edistämme. 
Mutta  koska  kansan  elämä  painaa  leimansa  siihen  maahan, 
jossa  se  asuu,  ja  koska  tämä  elämä  alituisesti  siitä  vastaan- 
ottaa vaikutuksia,  on  itse  maakin  isänmaanrakkautemme  esi- 
neenä. Kun  Runeberg  „ Maamme" -laulussa  viritti  kanteleensa 
ylistämään  Suomen  ihanuutta,  ei  unohtanut  hän  lausua,  miksi 
juuri  tämä  maa  on  sydämmemme  lemmen  saanut.  Syyn  ilmai- 
sevat seuraavat  tuon  verrattoman  laulun  ehkä  kauniimmat 
säkeet : 


Missä  on  kotisi?  281 


„Täss'  auroin,  miekoin,  miettehin 

Isämme  sotivat. 

Kun   päivä  piili  pilvihin 

Tai  loisti  onnen  paistehin, 

Tass'  Suomen  kansan  vaikeimmat 

He  vaivat  kokivat." 

Jo  lapsen  mielikuvituksessa  toimiva  elämä  ilmaisee,  minkä 
tähden  isänmaa,  tahi  oikeammin  kotiseutu  on  sille  rakas. 
Näin  kerran  pienen  pojan  riemuten  ihastuvan,  kuullessaan  hy- 
räiltävän  »Suomalaisten  marssia  30:nen  vuotisessa  sodassa, " 
vaikka  laulaja  muisti  ainoastaan  ensimmäisen  säkeen  sanat: 
„ Pohjola  luminen  on  kotimaa".  Miksi  Jtohosi  innostuksesta 
pienokaisen  rinta,  hänen  noita  sanoja  kuullessaan?  Hän  ku- 
vitteli mielessään,  miten  Pohjolan  pojat  rakentelevat  itselleen 
linnoja  lumesta,  käyvät  urhoollista  lumisotaa  tahi  laskevat  suk- 
silla jyrkkiä  törmiä,  siten  miehiksi  paisuen.  —  „Ei  missään 
linnat  niin  kauniisti  laula  kuin  meidän  lehdikossa",  lausui  eräs 
koulutyttö,  puhuessaan  koulukumppaniensa  kanssa  kotiseudus- 
taan kevätlukukauden  lopussa.  „Eipä  ole  missään  niin  lysti 
leikkiä  kuin  meidän  järven  rannalla",  kehui  toinen;  „ei  ole 
missään  niin  kauniita  pilviä  kuin  minun  kotini  taivaalla",  va- 
kuutti kolmas. 

Niin  —  siinäpä  se  on  ehkä  pätevin  syy  kotiseudun 
ihanuuteen:  pilvet  ovat  siellä  kauniimmat  kuin  muualla.  Lap- 
suuden onnellista  aikaa  eivät  kiusaukset,  synnit,  surut  paina. 
Kaunis  on  maa  ja  kaunis  on  taivas,  ihmiset  hyviä  ja  Jumala 
rakkaus  vain.  Hyvä  oli  olla  armaassa  lapsuuden  kodissa. 
Siellä  ajattelimme  onnellisimmat  ja  monessa  suhteessa  paraat 
ajatuksemme.  Ja  siellä,  siellä  näimme  nuoruuden  ajan  kau- 
nista unta  elämästä,  ennenkuin  toiveet  pettyivät  ja  nuo  kau- 
niit pilvet  taivaalla  synkistyivät.  Kun  kotiseudun  maisemat 
elämän  syysiltoina  muistimme  säiliöistä  astuvat  nähtävillemme, 

on  ikäänkuin  kaikuisivat  kaikki  kukkulat  ja  laaksot  siellä  vie- 
läkin vastaustaan  raikkaille  lauluillemme,  tuhansin  ystävällisin 
äänin  kutsuen  meitä  sinne  takasin.  Tekisi  mieli  siitä  muille 
puhua,  vaan  sitä  puhetta  eivät  muut*  ymmärrä,  eivät  omat 
lapsetkaan,  ne  kun  eivät  tuota  seutua  ainakaan  kotiseuduk- 
seen  tunne. 

Ja  kuitenkin:  miten  oudon  vaikutuksen  tekee  meihin 
kotiseutu,  jos  kauan  sieltä  poissa  oltuamme  vanhoilla  päivil- 
lämme siellä  käymme!  Kaikki  on  niin  tuttua,  mutta  samalla 
niin  vierasta.  Poissa  ovat  vanhemmat,  poissa  sisarukset,  ys- 
tävät. Vieraat  ihmiset  siellä  liikkuvat.  Ne  katsovat  meitä 
oudoksuen,  ja  tuo  tuntuu  niin  kylmältä,  tahi  ehkä  säälien, 
vaan  ei  sekään  sydäntä  lämmitä.  Eikä  ole  seutukaan  sama 
kuin  ennen.  Omaistemme  ja  tuttaviemme  siihen  painama 
leima  on  kadonnut,  vierasten  ihmisten  vierasta  leimaa  se  nyt 
kantaa.  Kirkkomaa  vain  tuntuu  tutulta,  tuttuja  nimiä  kun 
siellä  hautaristeillä  tuon  tuostakin  tapaa. 

Liikkua  muukalaisena  seudulla,  missä  ennen  on  saanut 
kokea  ystävyyttä,  rakkautta  vain,  tuo  tekee  masentavan  vai- 
kutuksen. Niin  kylmältä  ei  ventovieras  seutu  koskaan  vas- 
taa. Tuota  kokien,  jollei  ennen,  täytyy  meidän  ymmärtää, 
ettei  meillä  täällä  pysyväistä  sijaa  ole. 

Jumalan  sana  todistaa:  «ihminen  on  eläissänsä  niin- 
kuin  ruoho;  hän  kukoistaa  niinkuin  kukkainen  kedolla: 
kun  tuuli  käy  sen  päällitse,  niin  ei  hän  enää  kestä, 
eikä  hänen  sijansa  tunne  häntä  ensinkään«.  Onneton 
se,  jolla  ei  ole  kotia  muualla,  kun  elämän  ankara  todellisuus 
alkaa  tätä  totuutta  hänen  kohdalleen  sovittaa.  Koditon  on 
mierolainen  kulkiessaan  seudusta  toiseen,  koditon  maanpako- 
lainen vieraassa  maassa,  mutta  köyhempi  vielä  ja  paljon  on- 
nettomampi   se,    jolla    ei    ole    kotia  taivaassa,  kun    „ tuuli  käy 

sen    päällitse    eikä    hän    enää  kestä  eikä  bänen  sijansa  tunne 
häntä  ensinkään  !a 

Huono    se    poika,   jolle    ei   lapsuutensa  koti  ole  kallis, 
kelvoton    se    mies,    joka    ei    isänmaatansa    rakasta.      Neljäs 
käsky  terottaa  tuota  rakkautta.     Joka  sille  käskylle  vieraan- 
tuu,   hän    poistuu   Jumalasta.     Mutta  koti,  isänmaa  on  rakas- 
tettava   ijankaikkisuus    silmämääränä.     Joka    ei    siinen    taivu, 
hän  jääpi  kodittomaksi,  kun  hänen  sijansa  ei  enää  häntä  tunne. 
Kristityn    maallinen    koti  ja  maallinen    isänmaa  on  hänelle  ra- 
kas   etenkin    siitä    syystä,    että   hän    niissä  on  oppinut  tunte- 
maan   taivaallista    kotiaan  ja  isänmaatansa.     Äidin   rukoukset, 
isän  siunaukset  —  siinä  lapsuutensa  kodin  kalliimmat  muistot, 
Jumalan    ihmeet    isien    maassa  —  niissä   hänen    isänmaanrak- 
kautensa voimallisin  vaikutin.     Hell  e  m  millä  tunteilla  kuin  maa- 
ilman lapsi  konsanaan  muistaa  hän  lapsuutensa  kotia,  ja  syvä 
on  hänen  isänmaanrakkautensa.     Ken  on  haikeammalla  surulla 
ajatellut   kansansa   onnettomuutta   kuin  Paavali,    valittaessaan : 
»minä    sanon    totuuden    Kristuksessa    enkä   valehtele, 
että  minulla  on  suuri  murhe  ja  alituinen  kipu  sydäm- 
messäni.     Minä  olen  pyytänyt  kirottuna  olla  Kristuk- 
selta minun  veljieni  tähden,  jotka  lihan  puolesta  minun 
lankoni   ovat?«      Me    kiitämme    sotilaan    isänmaanrakkautta 
suureksi,    kun  hän  panee  henkensä  alttiiksi  isänmaataan  puo- 
lustaessaan,  ja   syytä   tuohon  kyllä  onkin,  mutta  verrattoman 
paljoa   suuremman   uhrin    tarjoutuu  apostoli  uhraamaan.      Ken 
mittaa  sen  isänmaanrakkauden  syvyyttä,  jonka  ilmaisijana  tuo 
hänen  tunnustuksensa  on. 

Maallisessa  isänmaassansa  valmistuu  kristitty  taivaallista 
isänmaata  asumaan.  Synnin  ja  turmeluksen  leimaa  kantaa 
edellinen  kaikkialla.  Kevään  ihanina  päivinäkin  on  tuo  näh- 
tävänä, kun  vain  silmä  Jumalan  valkeudessa  on  kirkastunut 
näkemään   ilmiöt  .  sellaisina  kuin  pe  todella  ovat.     Mutta  lap- 


284  M.  Rosendal. 

suuden  paraat  toiveet,  nuoruuden  kauniimmat  ihanteet  eivät 
silti  ole  tuomitut  kuolemaan,  ne  toteuvat  päinvastoin,  kun  ar- 
mon kaikkivaltias  Jumala  luo  »uudet  taivaat  ja  uuden 
maan,  joissa  vanhurskaus  asuu».  »Isän  huoneessa 
on  monta  asuinsijaa» ,  niin  on  Jeesus  sanonut.  Sinne  luo 
kristitty  silmänsä,  kun  hänen  maallinen  sijansa  ei  enää  häntä 
tunne.  Sinne  muuttivat  ystävänsä,  siellä  kotiutuivat  paraat 
toiveensa,  kun  tämän  elämän  ankara  todellisuus  karkoitti  ne 
entisiltä  olopaikoiltaan.  Ei  ole  helppo  tutustua  tuohon  eroon, 
kovaa  taistelua  se  kysyy,  mutta  Herrassa  kristitty  voittaa. 
Ja  kun  uuden  Jerusalemin  porteilta  kerran  voiton  ylistys  kai- 
kuu hänen  korviinsa,  silloin  kuulee  hän  isänmaansa  täydelli- 
sen laulun,  silloin  vasta  on  hän  kotona. 
Missä,  lukijani,   on  sinun  kotisi? 

KÄÄNTYMYS  PIMEYDESTÄ 
VALKEUTEEN. 

IS/nm*  AIKISTA  Uuden  testamentin  kirjain  mainitsemista 
|M8^  henkilöistä  ei  kukaan  esiinny  totuuden  innokkaam- 
£5ä2®i  pana  työntekijänä  kuin  apostoli  Paavali.  Jopa  se- 
kin, joka  ei  usko  siihen  totuuteen,  jonka  puolesta  Paavali 
on  työskennellyt,  kieltäytynyt  kaikesta,  kärsinyt,  vieläpä 
vihdoin  vuodattanut  verensäkin,  täytyy  kuitenkin  tunnustaa 
tuon  miehen  koko  luonteessa  ja  persoonallisuudessa  olevan 
jotakin  suurenmoista,  kunnioitusta  herättävää.  Sillä  kieltäen 
itsensä,  hyläten  kaikki  maalliset  ilot  ja  mukavuudet,  kaiken 
inhimillisen  kunnian,  kärsimysten  ja  vainojen  painamana  tais- 
tella Jumalan  valtakunnan  puolesta  —  onhan  tuo  korkea  teh- 
tävä ja  siihen  on  Paavali,  palavalla  innolla,  omistanut  koko 
elämänsä.  Mutta  tuo  siveellinen  voima,  joka  on  pystynyt 
kukistamaan  itsekkäisyyden  ja  niin  osottautunut  kykenevänsä 
voittamaan  maailman  sekä  saattamaan  tuhansittain  sieluja  nöyr- 

tyneinä  Jeesuksen  Kristuksen  ristin  juurelle  —  miten  oli  Paa- 
vali saavuttanut  tuon  samasen  voiman?  Tähän  vastaa  teks- 
timme ja  tuo  vastaus  on  itsekullekin  tärkeä.  Sillä  olkoonpa 
suhteemme  uskonnollisiin  kysymyksiin  mikä  hyvänsä,  niin 
täytyy  kuitenkin  jokaisen,  joka  ei  tahdo  kevytmielisestä 
käydä,  eikä  tahdo  ihmisarvoaan  halveksittavaksi,  tunnustaa 
ettemme  kykene  täyttämään  tarkoitustamme  ellemme  pääse 
oman  itsekkäisyytemme  voittajiksi  ja  olentomme  tulee  pyhi- 
tetyksi siveellisesti  voimakkaaksi. 

Kun  tarkastamme  Ap.  t.  9:  l  — 18  olevaa  kertomusta, 
niin  huomaamme  että  Jumalan  armo  Kristuksessa  Jeesuksessa 
teki  Paavalista  sen  mitä  hän  oli;  eikä  kenelläkään  meistä  ole 
muuta  keinoa  tuon  tarkoitusperämme  saavuttamiseen.  Mutta 
me  huomaamme  myöskin,  että  Paavalin  elämässä  oli  aika, 
jolloin  hän  vihasi  tätä  armoa  ja  sentähden  olikin  osaton  siitä 
kuolemaa  voittavasta  voimasta,  jonka  ainoastaan  Kristuksen 
armo  voi  antaa:  „Hän  puhkui  uhkauksia  ja  murhaa  Herran 
opetuslapsia  vastaan."  Mikähän  tuohon  oli  syynä?  Viha  ja 
vihamielisyys  Kristuksen  evankeliumia  kohtaan  on  ilmaantunut 
ja  ilmaantuu  vieläkin  monella  eri  tavalla,  ja  erittäin  juuri  mei- 
dän aikanamme,  kun  ylpeys  ja  itsekkäisyys  useinkin  on  hen- 
kiä hallitsemassa,  ei  tuollainen  vihamielisyys  ole  mitään  harvi- 
naista. On  olemassa  ihmisiä,  varsinkin  niissä,  jotka  pitävät 
itsensä  intelligenssin  edustajina,  jotka  halveksivat  Kristuksen 
evankeliumia  samalla  kun  he  elävät  synnin  ja  itsekkäisyyden 
elämää.  Epäusko  ja  siveettömyys  ovat  aina  lähekkään  toi- 
siansa, samaten  kun  usko  yksin  on  todellisen,  itsensäkieltavän 
siveellisyyden  pohjana.  Tätä  todistaa  ihmiskunnan  historian 
joka  lehti.  Ja  meidän  aikammekin,  sen  kasvava  siveettömyys 
ja  Jumalan  halveksiminen  todistavat  voimakkaasti  tätä  samaa. 
Mitä  enemmän  Jumala  unohdetaan  ja  ihmisen  omaa  voimaa 
jumaloidaan,  sitä  enemmän  löyhtyy  siveellisyyden  siteet.    Uiko- 

nainen  sivistys  ilman  Jumalaa  hienostaa  vaan  paheet  ja 
asettaa  itsekkäisyyden  ihmisen  toimien  vaikuttimeksi.  Mutta 
siveettömyys,  synnin  palveleminen,  vaikka  se  ylpeilisi kin 
inteliigenssissä  tahi  tiedon  häikäisevästä  loistosta  on  halvek- 
sittavaa, ja  siinä  välinpitämättömyydessä  Kristuksen  evan- 
keliumia kohtaan,  jonka  pohjana  on  joko  salainen  tahi  julkinen 
synnin  palveleminen  on  oma  tuomionsa.  Saulus  Tarsolainen 
oli  myöskin  jonkun  aikaa  Kristuksen  evankeliumin  vihollinen, 
mutta  siihen  ei  häntä  tuollaiset  likaiset  vaikuttimet  saattaneet. 
Hän  oli  mies,  joka  etsi  totuutta  lapsuudestaan  saakka,  etsi 
sitä  ei  ainoastaan  ajatustaan,  vaan  myöskin  elämää  ja  sydäntä 
varten.  Hän  ei  tahtonut  hankkia  itselleen  ainoastaan  teoreet- 
tista tietoa,  vaan  hän  koetti  myös  käytännöllisestikin  toteuttaa 
sitä  Jumalaan  ja  kansaansa  nähden.  Hänessä  palaa  innokas 
rakkaus  Jumalan  lakiin  ja  isän  säädöksiin.  Hän  ihailee  kan- 
sallisuutensa suuria  historiallisia  muistoja.  Hän  kiivailee,  kuten 
hänen  koulukunnallensa,  farisealaiselle  koululle  oli  ominaista, 
kansallisuutensa  tulevaisuuden,  sen  vapauden  ja  poliitillisen 
suuruuden  hyväksi. 

Kaikesta  tästä  näkyy,  että  nuori  Saulus  oli  jalo  nuoru- 
kainen, jolla  oli  korkeat  tarkoitusperät;  mutta  kaikesta  tästä 
huolimatta  oli  hän  Jeesuksen  Kristuksen  ja  hänen  evankeliu- 
minsa vihollinen.  Ja  sentähden  on  hän,  niin  tarmokas  kun 
hän  luonteeltaan  onkin,  rauhaton  ihminen.  Hän  uskoo  Juma- 
laan, mutta  tuohon  Jumalan  ja  ihmisten  väliseen  ainoaan  vä- 
littäjään hän  ei  usko.  Mikähän  mahtoi  olla  syynä  tähän? 
Eikö  Jeesus  Kristus  ole  totuus?  Miksi  on  tuo  totuutta  etsivä 
Saulus  sitten  hänen  vihollisensa?  Eikö  Kristuksen  evanke- 
liumi ole  sekä  yksityisen  että  kansain  elämässä  se  valkeus, 
mikä  kykenee  vastaamaan  kaikkiin  sydämmen  kysymyksiin? 
Miksi  sitten  Saulus,  kansansa  onnen  kiivailija,  on  sen  vihaaja? 
Lieneekö  tietämättömyys  tuohon  syynä?     Eipä  suinkaan;  sillä 

todistus  Kristuksesta  on  hänehenkin  saakka  ehtinyt  aivan  elä- 
västi ja  voimallisesti  Stefaanuksen  kautta.  Eikä  siinä  kyllin. 
Onpa  Saulus  omin  silmin  nähnyt  millainen  voima  uskossa  ris- 
tiinnaulittuun on.  Hän  on  nähnyt  Stefaanuksen  yksinänsä, 
raivoavain  vihollistensa  ympäröimänä,  ylevästi  riemuiten  uh- 
raavan henkensä  Kristuksen  evankeliumin  tähden,  hän  on  näh- 
nyt Stefaanuksen  kasvoissa  yli  maailmallisen  riemun  kuolin- 
hetkenäkin,  nähnyt  hänen  riemuiten  eroavan  täältä  rukoillen 
vihollistensa  puolesta  ja  jättäen  henkensä  Vapahtajansa  hal- 
tuun. Sanalla  sanoen:  Saulus  on  nähnyt  kumoamattoman  to- 
distuksen siitä  kuoleman- voittavasta  voimasta,  mikä  kristilli- 
syydessä on  —  ja  sittenkään  ei  kaikki  tämäkään  ole  kyennyt 
voittamaan  hänen  kovaa  sydäntään.  Tästä  huomaamme,  ettei 
jaloimmat  tarkoitukset,  ei  kaikki  isänmaanrakkaus,  kaikki 
innoitteleminen  sen  puolesta  mitä  totuutena  pitää,  pysty  var- 
jelemaan ihmistä  erehtymästä  ja  joutumasta  itsekkäisyyden 
orjaksi  sekä  katkerasti  vihaamasta  totuutta  samalla  kun  ihmi- 
nen joutuu  sisälliseen  hajaannukseen  ja  rauhattomuuteen.  Me 
huomaamme,  ettei  ulkonainen  tieto  yksin  hyödytä  ihmistä  mi- 
hinkään, niin  kauvan  kuin  hänen  sydämmensä  on  murtumatonna. 
Sauluksen  kanta,  siihen  aikaan  kun  apostolein  teoissa 
häntä  ensikerran  mainitaan,  riippuu  kokonaan  siitä,  että  hän, 
kaikesta  hyvistä  puolistaan  huolimatta,  on  murtumaton,  kään- 
tymätön ihminen,  itsekkäisyyden  kahleisiin  kiedottu;  ja  kun 
ihminen  asettuu  väärään  suhteeseen  Jumalaan,  silloin  käyttääkin 
hän  ylpeydessään  kaiken  kykynsä  itsekkäästi  omaksi  kunniak- 
seen ja  hyödykseen,  tahi  väärien  itsekästen  tarkoitusten  saa- 
vuttamiseksi; hän  arvaa  omat  tietonsa  liian  korkeiksi,  hän 
jumaloi  vääriä  ihanteitaan  ja  hylkää  pöyhkeästi  kaikki  itse- 
koettelemisen  ja  nöyrtymisen  kehoitukset.  Mutta  niin  nurin- 
puolinen  kuin  Sauluksen  koko  mielenlaatu  olikin,  niin  on  siinä 
kuitenkin    huomattava    suurenmoinen    piirre,    joka    on    hänen 

pelastuksensa  ehto  —  ja  se  on  hänen  rehellisyytensä  ja  lu- 
juutensa. Minkä  hän  pitää  totuutena,  sitä  hän  järkähtämättä 
noudattaa.  Se  häilyvä  huikentelevaisuus,  mikä  pelkurimai- 
sesti heilahtaa  jokikisen  tuulenpuuskan  mukaan,  on  hänelle 
vierasta;  hän  on  kokonaan  sitä  mitä  hän  on.  Hän  ei  tunne, 
eikä  tahdo  tietää  tuosta  heikoille  luonteille  ominaisesta  sydäm- 
men  jakamisesta.  Mutta  tämäkin  huomattava  piirre,  joka  sit- 
temmin Jumalan  Hengen  pyhittämänä  vaikutti  sen,  että  Paa- 
valista tuli  eheimpiä  luonteita  mitä  historia  tuntee,  oli,  niin- 
kauvan  kun  itsekkyys  sitä  johdatti,  itsepäisen  vihan  lähteenä 
Kristuksen  evankeliumia  ja  sen  tunnustajia  vastaan.  Saulus 
on  saanut  kokea  kristillisyyden  kuolemaavoittavaa  voimaa  kat- 
sellessaan Stefaanuksen  riemuitsevaa  kuolemaa.  Hänen  täytyi 
pakostakin  tunnustaa  itselleen,  että  hän,  kaikkine  intoineen, 
farisealaistietoineen  ijäisyyden  ja  kuoleman  kasvojen  paljas- 
tuttua seisoi  rauhattomana,  ijankaikkisuutta  kammo  vana  ihmi- 
senä, samalla  kun  tuolla  Stefaanuksella,  jonka  verta  hän  janoo 
ja  jonka  maailmankatsantokantaa  hän  halveksii,  on  rohkeutta, 
on  alttiiksi  an  tav  ai  suutta,  mikä  voittaa  kuoleman.  Mutta  Sau- 
lus ei  tahdo  kuunnella  näitä  parempia  vaikuttimia;  hän  tahtoo 
väen  väkisin  irroittaa  ne  sielustaan,  hävittää  ne  ja  onnistuak- 
sensa  tässä  sekä  tukahduttaaksensa  soimaavan  omantuntonsa 
äänen  heittäytyy  hän  hillittömästi  yksiin  vainoomisiin.  Jeru- 
salemista hän  tahtoo  väistyä  sentähden,  että  Stefaanuksen 
ihana  kuolema  ahdistaa  häntä;  hän  tahtoo  laajentaa  vainoo- 
mishalunsa  kentän,  hän  tahtoo  upottaa  sydämmensä  rauhatto- 
muuden kristittyjen  vereen,  ja  niin  hän  ylimmäisiltä  papeilta 
saadulla  avonaisella  valtakirjalla  varustettuna  lähtee  matkaan 
juuria  myöten  kukistaaksensa,  kuten  hän  luulee,  Kristuksen 
evankeliumin  ja  hävittääksensä  sen  tunnustajat,  vaikka  se, 
jota  vastaan  hän  taistelee  on  häntä  väkevämpi.  Herra,  ristiin- 
naulittu ja  ylösnoussut  Herra,  on  suuri  armossa  ja  hänellä  on 

laupeutta  vihollistensakin  varalta,  hänellä  on  riittävät  voimat  tai- 
vuttaaksensa  ihmisten  sydämmet  niinkuin  vesi-ojat,  kukistaaksensa 
vastustajansa  tomuksi  sitten  tuosta  nöyrrytetystä  tomusta  valmis- 
taaksensa  voimakkaita  aseita  valtakuntansa  lähestymistä  edistä- 
mään. Tämä  Jeesus  Kristus  odotti  Saulusta  Damaskon  tiellä. 
Ennenkuin  ryhdymme  tarkastamaan  sitä  taistelua,  jossa 
Herran  voimakkaan  tarttumisen  kautta  Sauluksessa  uusi  ih- 
minen syntyy,  niin  on  meidän  seisahduttava  itseämme  koetel- 
len tuon  totuutta  etsivän  mutta  ksekkäisyyden  eksyttämän 
miehen  kuvan  eteen  ja  tutkittava  suhdettamme  Jumalaan,  josko 
meidänkin  päämaalinamme  on  totuuden  löytäminen  yhdis- 
tyksen kautta  Jumalan  kanssa.  Ei  riitä  se,  että  me  kar- 
tutamme tietojamme,  ei  riitä  että  me  kokoomme  voimia  suu- 
riin tehtäviin  isänmaan  palvelukseksi.  Meidän  tulee  itsekuri- 
kin omaan  kohtaamme  saavuttaa  totuus,  ei  pelkkänä  kylmänä 
teoriiana,  vaan  elämänä  sellaisena,  jota  kannattaa  yhdistys  Ju- 
malan kanssa.  Sillä  kaikki  työmme  on  menetettyä,  jopa  suu- 
rimmat urotyötkin  ovat  pelkkiä  utukuvia,  jotka  näivetyttävät 
sydämmemme  ja  tuottavat  pelkkää  tuhoa  kanssa-ihmisillemme, 
jollemme  löydä  Jumalaa  ja  hänen  yhteydessänsä  ijankaikkista 
totuutta.  Mutta  Jumalaa  emme  voi  löytää  ilman  Jeesusta 
Kristusta,  vaan  juuri  hänen  kauttansa;  sillä  ilman  Kristusta 
on  Jumala  kuluttava  tuli.  Mutta  salli  minun  kysyä  sinulta: 
Oletko  oikein  todenperästä  etsinyt  totuutta?  Ja  jos  sitä  olet 
etsinyt,  niin  oletko  etsinyt  oikein,  oletko  löytänyt  sen?  Ken- 
ties kuulut  sinä  aikakautemme  monien  rauhattomien  joukkoon, 
joita  tämä  näkyväinen  maailma  ilmiöineen  on  eksyttänyt,  ken- 
ties olet  kadottanut  itsesi,  joten  henkesi  silmä  on  himmen- 
tynyt ijankaikkiseen  näkymättömään  maailmaan  nähden,  jonka 
asukkaaksi  sinäkin  olet  aiottu  ja  jonka  puoleen  henkesi  käsit- 
tämättä jäänyt  halu  on  suunnattu.  Kenties  hallitsee  sinua 
ylpeä  luulo,  että  sinun  järkesi,    sinun  ajatusvoimasi  on  totuu- 

den  erehtymätön  mittari,  ja  ettei  taivaassa  eikä  maan  päällä 
ole  mitään,  mihinkä  ei  sinun  järkesi  riittäisi?  Kenties  käyt 
sinä  rohkeasti  päättelemään  Jumalasta,  ijankaikkisuudesta  ja 
sen  suurista  kysymyksistä  ja  olet  joko  julkisesti  tai  salaisesti 
joutunut  tuon  suuriluuloisen  ylpeytesi  pettämänä  välinpitämät- 
tömäksi Kristuksen  evankeliumista  tahi  sen  vihaajaksi.  Sinä 
tuulettelet  olevasi  totuutta  ja  valkeutta  palvelemassa,  sinä 
kerskut  kantavasi  sen  lippua,  etkä  tiedä  olevasi  itsekkäisyy- 
den,  itserakkauden,  ylpeyden,  nautinnonhimon  —  kukaties 
intohimojen  ja  likaisten  syntien  orjana?  Sinä  tunnet  ehkä 
jumalallista  totuutta  ja  luulet  siitä  jo  tarpeeksi  tietäväsi;  sinä 
asetut  kriitilliseen  suhteeseen  Jumalan  sanaan  koskaan  kuuliai- 
suuden tiellä  koettelematta  sen  totuutta.  Sinun  suhteesi  Ju- 
malaan on  väärä  —  jos  otat  vaarin  itsestäsi,  niin  huomaat 
asian  todellisuudessa  niin  olevan.  Sillä  sinulla  ei  ole  rauhaa. 
Epäuskosi,  eli  väärä  uskosi  ei  ole  ylettynyt  auttamaan  sinua 
itsesi  voittajaksi,  ei  ole  kyennyt  antamaan  sinulle  sitä  lohdu- 
tusta elämän  kurjuutta  ja  kuoleman  katkeruutta  vastaan,  jota 
sydämmesi  kaipaa.  Etkä  sinä  voi  kieltää  ettei  Kristuksen 
evankeliumi  olisi  kyennyt  antamaan  totisille  opetuslapsilleen 
juuri  sitä,  mitä  sinulta  puuttuu.  Sinä  tiedät,  että  muinaisista 
ajoista  saakka  on  ollut  suuri  todistajain  joukko,  jotka  ovat 
eläneet  Kristuksen  totuudelle  ja  siinä  saavuttaneet  rohkeutta 
suurimpaan  itsensäuhraukseen,  riemuitsevaan  iloon  kuolemassa. 
Mutta  sinä  et  tahdo  tunnustaa  tätä,  ja  sinä  taistelet  ujostele- 
matta omantuntosi  todistusta  ja  Kristuksen  evankeliumin  to- 
tuutta vastaan  siten  verhotaksesi  sydämmesi  rauhattomuutta  ja 
pelastaaksesi  kevytmielisyytesi  tahi  ne  ylpeät  luulot,  mitkä 
sinulla  itsestäsi  on.  Ota  varteen  varoitus  ennenkuin  se  on 
myöhäistä.  Se  on  Jumala,  jota  vastaan  sinä  taistelet.  Työ- 
lääksi sinulle  käy  ponnistaa  hänen  voimaansa  vastaan.  Hänen 
rakkautensa  etsii  sinua  tottelemattomuudenkin  tiellä,  jota  käyt; 

älä  halveksi  tuota  rakkautta  —  pian  joutuu  aika,  jolloin  tuo 
kaikkivaltias,  jota  sinä  kevytmielisyydessäsi  ylenkatsot,  tahi 
jota  sinä  ylpeänä  halveksit,  sallii  vihansa  syttymään  —  hir- 
muista on  langeta  elävän  Jumalan  kasiin. 

Palatkaamme  aineesemme;  siellä  näemme  Jumalan  me- 
nettelyn niihin  nähden,  jotka  vielä  vaeltavat  Jeesuksen  Kris- 
tuksen totuuden  vihollisina.  Tuolla  kulkee  Saulus  Tarsolai- 
nen  Damaskoa  kohti;  hänen  edessään  on  kaupunki,  jossa  hän 
aikoo  pitkittää  tulista  taisteluansa  Kristuksen  evankeliumia 
vastaan  ja  hänen  sydämmensä  on  kuohuksissa  ajatellessaan 
toivekkaita  voittoja,  joita  hän  odottaa  saavuttavansa  ja  sitä 
uutta  kunniaa,  minkä  hän  on  niittävä.  Silloin  leimahti  äkisti 
valkeus  taivaasta,  ympäröi  häntä  ja  sen  häikäisevä  kirkkau- 
den loiste  syöksee  Sauluksen  hervottomana  maahan.  Noin 
Jumala  tapaa  menetelläkin ;  ulkonaisten  tapausten  kautta,  mitkä 
äkisti  tarttuvat  ihmiseen,  tahtoo  hän  valmistaa  ihmistä  juma- 
lallisen armon  vaikutuksille.  Ja  näillä  Jumalan  välittömillä 
tempauksilla  on  tarkoituksena  ennen  kaikkia  paljastaa  ihmi- 
selle kaiken  hänen  oman  voimansa  mitättömyyden,  näyttää 
hänelle,  mitä  hän  todellakin  on,  kuinka  köyhä  ja  kurja,  näyt- 
tää hänelle  ettei  tarvita  muuta  kuin  Jumalan  sormen  viittaus 
väkeväin  voimain  murskaamiseen,  muuttamaan  viisasten  vii- 
sauden turhaksi  mielettömyydeksi.  Näitten  Jumalan  tarttu- 
misten ihmiselämään  on  päästävä  nöyrryttämään  meitä  ja 
saattava  meidät  todelliseen  itsetuntoon;  meidän  on  siinä 
havaittava  ja  tunnustettava  Herran  käsi  muuten  jäämme  osat- 
tomiksi siitä  armosta,  johon  nämät  Jumalan  etsimykset  tahtoi- 
vat valmistaa  meitä.  Valitettavasti  eivät  useimmat  ihmiset 
siten  ota  vastaan  Herran  väkeviä  etsimyksiä,  ja  niin  jää  heiltä 
huomaamatta  Herran  ääni  silloinkin  kun  hän  puhuttelee  heitä 
rajuilmassa,  ja  jos  he  kuulevatkin  hänen  äänensä,  niin  käy 
heille  kuten  Sauluksen  tovereille,  he  seivovat  hämmästyneinä, 

mutta  eivät  näe  Herraa;  he  unohtavat  nuo  ijäisyyden  viittauk- 
set ja  vajoovat  jälleen  entiseen  ynseyteensä  tahi  kevytmieli- 
syyteensä, sekä  Jumalan  unohtamiseen.  Niin  ei  käynyt  Sau- 
lukselle. Hän  avaa  sydämmensä  Herran  etsimykselle  ja  hän 
huomaa  tuosta  ijäisen  kirkkauden  loisteesta  mikä  hänet  ym- 
päröi, Herran  äänen,  joka  häntä  puhuttelee:  »Saul,  Saul, 
miksi  vainoot  minua  ?•  Tässä  kuten  ainakin  kun  Herra  pu- 
huu, suuntaa  hän  sanansa  ihmisen  sydämmen  sisimpään  ja 
tuomitsee  häntä,  ei  sellaisena,  miksi  ihminen  itse  itseänsä  luu- 
lee, vaan  sellaisena  kuin  hän  todellisuudessaan  Jumalan  sil- 
missä on.  Hän  tuomitsee  hänen  tekojansa,  hänen  tilaansa  ei 
ainoastaan  hänen  aikomuksiinsa  nähden,  vaan  juuri  siihen  näh- 
den mikä  hänen  persoonallinen  suhteensa  on  Jumalaan.  Sau- 
lus ei  ainoastaan  luullut  täyden  oikeuden  olevan  puolellaan, 
kun  hän  kristityltä  vainotessaan  luuli  tekevänsä  aivan  oikein, 
vieläpä  tekevänsä  Jumalalle  erityisen  palveluksen.  Nyt  murs- 
kataan kaikki  hänen  väärät  luulonsa,  koko  hänen  intonsa, 
koko  hänen  tähän-astinen  niskoitteleva  asemansa;  ja  kaiken 
tämän  edellyttämän  farisealaisen  kouluviisauden  paljastaa  Ju- 
malan valkeus  mielettömäksi  Jumalan  vihaamiseksi.  Herra 
tähtää  Sauluksen  itserakkauteen  ja  tahtoo  murskata  kaikki 
hänen  omat  ylpeät  ajatuksensa  saattaaksensa  hänet  niin  eh- 
dottomasti tottelevaksi  totuuden  opetuslapseksi,  että  hän,  jät- 
täen kaikki  ennakkoluulot,  taipuisi  Jumalan  opetettavaksi  ja 
valaistavaksi,  ja  siten  saavuttaisi  oikean  viisauden.  Tästä 
kokemuksen  koulusta,  johon  hänet  on  kuletettava,  ja  niin 
nöyrryttävä  kuin  se  onkin,  ei  Saulus  vetäydy.  Hän  huutaa: 
Kukas  olet,  Herra?  Hän  tahtoo  päästä  täysin  selville  siitä, 
kuka  häntä  näin  puhuttelee,  vaikka  tuo  tieto  juuri  joutuukin 
hänelle  syvimmäksi  nöyrrytykseksi. 

Onnellinen  se,  joka  näin  taipuu  Jumalan  etsimysten  alai- 
seksi;   joka    taipuu   alttiisti  luopumaan   kaikesta  omasta  kun- 

nlastaan,  kaikista  entisistä  miettteistään ;  joka  tahtoo  päästä 
tuntemaan  Jumalan  käden  silloinkin  kuin  se  kurittaa  ja  jättäy- 
tyä sen  johdettavaksi.  Sillä  tämä  on  tuntomerkkinä  siitä,  että 
uusi  elämä  on  alkamassa.  Joka  noin  kysyy  ei  jää  vastauk- 
setta; mutta  Jumalan  vastaus  on  murskaava  ylpeyden  ja  itse- 
rakkauden. Jumalan  sana  on  elävä  ja  voimallinen  —  sen  on 
Sauluskin  kokenut,  sillä  tuosta  häntä  ympäröivästä  häikäise- 
västä valkeudesta  lausuu  Herra:  Minä  olen  Jeesus,  jota 
sinä  vainoot;  työlästä  on  sinun  potkia  tutkainta  vastaan. 
Tämä  vastaus  tuomitsi  kerrassaan  koko  Sauluksen  katsanto- 
kannan, kaiken  hänen  tähänastisen  vaikutuksensa;  samalla  oli 
se  myös  hänen  oman  heikkoutensa  todistus,  sekä  voimakas, 
järkähtämätön  todistus  Jeesuksen  Kristuksen  evankeliumin  to- 
tuudesta: sen  evankeliumin  ja  sen  Herran,  jota  Saulus  sokais- 
tuna vainosi.  Tämä  hetki  oli  ratkaiseva  Sauluksen  elämässä. 
Hänen  oli  nöyrästi  taivuttava  Herran  tuomion  alle,  annettava 
alttiiksi  kaikki  mitä  hän  ennen  oli  pitänyt  suurena  ja  kor- 
keana, tunnustettava,  että  se  vanhurskaus,  mistä  hän  tähän 
saakka  oli  ylpeillyt  oli  pelkkää  syntiä  ja  jumalattomuutta,  hä- 
nen tietonsa  pelkkää  hulluutta  ja  taitamattomuutta,  tunnustet- 
tava, että  hänen  intonsa  Jumalan  ja  totuuden  puolesta  on 
ollut  itsekästä  niskoittelemista  Jumalaa  ja  hänen  totuuttansa 
vastaan,  tunnustettava,  että  koko  hänen  kulunut  elämänsä 
on  ollut  turhaan  elettyä.  Eikä  siinäkään  kylliksi:  Herran 
todistus  Sauluksen  uhittelevan  taistelun  voimattomuudesta  Jee- 
susta Kristusta  vastaan  oli  samalla  todistus  sen  Herran  voi- 
masta, kostavasta  voimasta,  joka  tapasi  Sauluksen  parhaassa 
syntijuoksussaan ;  ja  tämän  kaikkivallan  vanhurskaan  tuomionkin 
alaiseksi  täytyy  Sauluksen  taipua;  ja  sen  hän  tekeekin  totisen 
sydämmensä  koko  nöyryydellä  ja  vilpittömyydellä.  Hän  ei  riitele 
Herraa  vastaan.  Herran  kysyessä:  Miksi  vainoot  minua?  ei 
Sauluksella  ole  mitään  vastaamista,   „hän  vapisi  ja  hämmästyi 

Herran  majesteetin  edessä,  hän  tunnustaa  syntinsä;  ja  sen  si- 
jaan että  bän  kiertelisi  sinne  tänne  eli  pitelisi  puoliansa  Herran 
edessä  antaa  hän  Kristuksen  tuomita  koko  menneen  elämänsä  ja 
nöyrtyy  hänen  edessänsä  syvän  kurjuutensa  tunnon  valtaamana. 
Mutta  hän  ei  heittäydy  epätoivoon  menetetyn  elämänsä 
tähden;  hänen  totuutta  janoava  sielunsa  tarttuu  siihen  pelas- 
tavaan käteen,  minkä  hänen  vainoomansa  Jeesus  hänelle  ojen- 
taa. Hän  tuntee  Herran  nöyrryttävässä  kurituksessa  todistuk- 
sen Herran  voimasta  ja  hyvästä  tahdosta  pelastamaan  hänet 
itsepetoksesta,  väärästä  viisaudesta  ja  synnistä,  menetetystä 
elämästä.  Hän  huomaa  Herran  ainoaksi  pelastajaksi  ja  että 
ehdoton  jättäytyminen  hänen  tahtonsa  haltuun  on  hänelle  ainoa 
ajallinen  ja  ijankaikkinen  pelastus.  Hän  huutaa  vavisten,  mutta 
sittenkin  heränneen  omantunnon  vilpittömällä  luottamuksella: 
Herra,  mitäs  minun  tahdot  tekemään?  Tämä  ei  ollut 
vaan  pelkästään  kysymys,  mutta  Saulus  siinä  avonaisen  suo- 
raan tunnusti  lujan  -  aikomuksensa  olevan  päästä  tuntemaan 
Herran  tahtoa  ja  •  tinkimättä,  jättäytyä  sen  haltuun.  Hän  luo- 
puu tähänastisesta  elämästään  ja  tahtoo  alkaa  uutta  elämää 
Kristuksen  evankeliumin  valossa;  hän  jättää  oman  vanhurs- 
kauden, sen  tien,  minkä  itsekkäisyyden  paisuttama  viisaus  oli 
hänelle  viittonut  ja  tahtoo  elää  siinä  vanhurskaudessa,  joka 
Jumalan  edessä  kelpaa,  sekä  saada  siitä  voimansa  —  hänestä 
on  tullut  Jeesuksen  Kristuksen  nöyrä  opetuslapsi,  joka  on 
lujasti  päättänyt  elää,  kärsiä,  työskennellä,  kuolla  hänen  evan- 
keliuminsa valkeuden  voimassa  ja  hän  halajaa  päästä  käsittä- 
mään sitä  Herran  tahtoa,  jonka  korkeimpana  ilmestysmuotona 
tämä  evankeliumi  on.  Jos  nyt  havaitsemme  tuossa  perinpoh- 
jaisessa muutoksessa,  mikä  näin  tapahtuu  Sauluksessa,  todis- 
tuksen siitä,  minkäkaltainen  se  kääntymys  on  oleva,  jonka 
tulee  tapahtua  mejssä  itse  kussakin,  jos  meidän  on  mieli  saada 
se  mielensuunta,  jonka  kautta  voimme  saavuttaa  päämääräni- 

me  ja  Jumalan  määräämässä  asemassa  joutaa  Jumalan  kädessä 
aseeksi  totuuden  työvainiolla  työskentelemään  lähimmäistemme 
hyväksi,  niin  on  meillä  tilaisuus  näkemään  Herran  menettelyssä 
kääntyneen  Sauluksen  suhteen  todistuksen  siitä,  minkälaatui- 
nen se  kehitys  on  oleva,  joka  meidän  jok' ikisen  on  läpikäy- 
tävä, jos  uuden  elämän  meissä  on  päästävä  voimaansa. 

Kun  tuo  totuus,  joka  pitkäisen  leimauksen  tavalla  oH 
välähtänyt  hänen  Kristusta  tuntemattomaan  sieluunsa,  oli  val- 
lannut hänet,  tahtoo  hän  luonteensa  koko  tarmon  vaatimana 
kerrassaan  päästä  tämän  totuuden  perille,  hän  tahtoo  toteut- 
taa sen  ujostelemattomassa  todistuksessa  maailman  kuullen. 
Mutta  ennenkuin  ihminen  kykenee  totuuden  eduksi  toimimaan 
ulospäin,  täytyy  totuuden  päästä  tunkeutumaan  hänen  olen- 
tonsa lävitse  ja  hänen  kasvaa  siihen.  Tuo  Sauluksen  nyt 
kokema  valtaava  muutos  on  uuden  elämän  alku,  mutta  ei 
mitään  muuta  kuin  vaan  alku;  mutta  jos  äsken  kääntynyt 
heittäytyy  ulkopuoliseen  toimintaan,  ennen  kuin  hän  on  ke- 
rinnyt valmistua  armon  osallisuudessa,  niin  joutuu  hän  pian 
lankeemukseen  ja  luonnollinen  ylpeys  syöksee  hänet  hengelli- 
sen ylpeyden  kurjuuteen.  Siksipä  ei  Herran  vastauksessa 
Saulukselle  olekaan  vielä  täydellistä  ilmoitusta  Jumalan  aiko- 
muksista, vaan  ainoastaan  kehoitus  sen  uskon-koetuksen  nöy- 
rään kuuliaisuuteen,  jonka  Herra  hänelle  panee:  Nouse  ja 
mene  kaupunkiin,  siellä  sanotaan  sinulle,  mitä  sinun 
pitää  tekemän.  Sauluksen  tulee  nöyrästi  kuuliaisena  odot- 
taa Herran  johdatusta  ja  hiljaisessa  yksinäisyydessä  kypsyä 
Jumalan  valtakunnalle,  sitten  kerran,  kun  Herran  aika  on 
tullut  esiintyäkseen  maailmalle  totuuden  horjumattomana  puo- 
lustajana; ja  tämän  kypsyyden  oli  hän  saavuttava  kärsimysten 
ja  vaivan  kautta.  Että  tuo  näkymätön  taivaallinen  maailma, 
joka  nyt  oli  avautunut  hänelle,  voisi  esiintyä  täydessä  kirk- 
kaudessaan,   sallii   Herra  hänen  luonnollisten  silmiensä  kadot- 

taa  näkönsä*  Tuo  äsken  vielä  niin  elonvoimamen  nuorukai- 
nen, joka  itsekkäästi  omilla  voimillaan  tahtoi  raivata  tien 
omille  tuumilleen  ja  niittää  itselleen  kunniata,  on  tuossa  tuo- 
kiossa sokea,  murtunut  olento,  joka  muitten  taluttamana  ha- 
paroitsee  Herran  hänelle  viittomaa  tietä  eteenpäin.  Mutta 
noina  pimeinä  aikoina,  jotka  hänen  nyt  on  eläminen,  selkenee 
asiat  yhä  selkeemmiksi  Sauluksen  sielussa. 

Hän  vähenee  itse  vähenemistään;  mutta  Jumalan  armo 
Kristuksessa  käy  hänestä  yhä  korkeemmaksi,  tutummaksi  ja 
kalliimmaksi.  Seurustellessaan  Jumalan  kanssa  rukouksessa 
Jeesuksen  Kristuksen  nimessä  valuu  ijankaikkisen  elämän 
voima  hänen  sydämmeensä  ja  hänen  sisällinen  ihmisensä  muo- 
dostuu muodostumistaan  Herran  kuvan  kaltaiseksi.  Hän  kes- 
tää Kristuksen  koulussa  ja  hänet  viedään  kirkkaudesta  kirk- 
kauteen uiko-  ja  sisäisten  kärsimysten  kestäessä,  mutta  sa- 
malla myös  Jumalan  hengen  lohdutuksen  ja  opetuksen  jat- 
kuessa, joka  henki  uskon  kautta  Kristukseen  on  vuodatettu 
hänen  sydämeensä  ja  niin  hän  kypsyy  kypsymistänsä  —  ja 
kun  joutuu  Herran  määräämä,  hetki,  jolloinka  hänet  lähete- 
tään saarnaamaan  evankeliumia  kansoille,  silloin  lähtee  hän 
rohkean  ihastuksen  valtaamana,  ei  enää  omassa  voimassaan  ja 
viisaudessaan,  vaan  korkeudesta  tulevassa  Jumalan  voimassa  ja 
viisaudessa.  Nyt  ei  häntä  enää  ole  uhkaukset,  pakko  ja  vai- 
noomishalu  tiellään  johtamassa ;  ei,  hän  on  itse  vainon  alaisena 
totuuden  tähden  ja  saarnaa  kärsimysten  kestäessä  ristiinnaulitusta 
Vapahtajasta,  joka  ei  tahtoisi  yhdenkään  hukkuvan,  vaan  jolla  on 
armoa  ja  apua  kaikkien  varalta;  Vapahtajasta,  joka  yksin  ky- 
kenee ihmistä  hallitsevan  synnin  ja  itsekkyyden  murtamaan  ja 
vaikuttamaan  uuden  elämän,  mikä  sitte  voittaa  kuoleman,  sekä 
pyhittää  hengen,  sielun  ja  ruumiin  Jumalan  omaisuudeksi. 

-  Tämä    Paavalin    totuuden    julistus    kiitää    voimakkaasti 
pimeän   maailman    läpi;    se   tempaisee   tuhannet  ja  taasen  tu- 

hannet  uuden  elämän  osallisuuteen  Kristuksessa.  Turmeltu- 
neessa Hellaassa,  nautinnonhimoisessa  Roomassa,  Vähän  Aa- 
sian siveellisesti  rappeutuneen  väestön  keskessä  luo  Paavalin 
saarna  Kristukseen  kiintyneitä  opetuslapsijoukkoja,  joitten  sy- 
dämmiin  Kristuksen  Hengen  uudesta  luova  voima  on  tunkeutu- 
nut ja  jotka  kieltäytyvät  synnistä  sekä  Kristusta  seuraten  to- 
distavat vajonneelle  aikakaudelle  Jeesuksen  Kristuksen  nimen 
voimasta,  jossa  nimessä  yksin  on  autuus  ja  rauha  elämän  ja 
kuoleman  varalle.  Ja  koko  tuon  runsaan  vaikutuksen,  jonka 
hedelmät  ulettuvat  aikakausien  läpi  aina  tähän  päivään  saakka, 
jopa  päiväin  päättymiseen  asti,  sy vimpana  juurena  on,  ei  Sau- 
luksen voima  ja  viisaus,  vaan  se  Jumalan  kutsuva,  opettava 
ja  pyhittävä  armo,  mikä  mursi  hänen  oman  voimansa  ja  aut- 
toi hänet  sydämmen  kääntymykseen  Kristuksen  ja  hänen  evan- 
keliuminsa puoleen,  sekä  täytti  hänet  sillä  Jumalan  voimalla, 
mikä  on  heikoissa  väkevä!  Tätä  armoa  se  on  kuin  jokainen 
ihminen  tarvitsee,  jollei  hänen  elämänsä  ole  oleva  pettynyt  ja 
joutuva  menetetyksi  ja  koko  hänen  vaikutuksensa,  kuinka 
ihmisten  huutamaa  tahi  halveksimaa  se  lieneekin,  ole  jäävä 
siksi,  että  Jumala  sen  tuomitsee  itsekkääksi  niskoittelemiseksi 
totuutta  vastaan,  mistä  ei  mitään  todellisesti  hyviä  hedelmiä 
koidu  ei  itsellemme  eikä  lähimmäisillemme.  Tätä  armoa  tar- 
vitsemme koko  elämäntehtäväämme,  jos  työstämme  on  koi- 
tuva hyötyä  sille  maalle,  joka  velkoo  meidän  rakkauttamme., 
ja  ihmiskunnalle. 

Mutta  tästä  armosta  emme  laisinkaan .  voi  tulla  osalli- 
siksi muutoin  kuin  sydämmen  kääntymyksen  kautta  Herran  puo- 
leen, jossa  yksin  on  autuus,  Jeesuksen  Kristuksen  puoleen, 
joka  on  sama  eilen  ja  tänä  päivänä  ja  niin  ijankaik 
kisesti;  ja  sen  tien  pääpiirteet,  jolla  tuo  sydämmen  kääntymys 
on  tapahtuva,  on  tekstimme  esitellyt  katseltavaksemme.  Me 
-olemme  Jumalan  kasvojen  edessä  —  hänen,  jonka  silmä  tut- 

kii  sydämmet  —  hän  näkee  meidän  sisimpäämme,  hän  on  ker- 
ran tuomitseva  meitä  vanhurskaudessaan,  ei  sen  mukaan 
minä  me  itseämme  pidämme,  vaan  sen  jälkeen  mitä  me  to- 
dellisuudessa Herran  edessä  olemme.  Löytyykö  meissä  silloin 
Jumalan  pyhän  hengen  vaikuttamaa  uutta  elämää?  Olemmeko 
tulleet  sen  mielenmuutoksen  osallisuuteen,  minkä  Herra  Sau- 
luksessa sai  aikaan?  Älköön  kukaan  lykätkö  luotaan  tuota 
kysymystä,  sillä  jokaista  meistä  on  kutsunut  tuo  taivaallinen 
ääni,  joka  kohtasi  Sauluksen  Damaskon  tiellä  ja  vielä  tänä 
päivänä  kaikuu  tuo  ääni  kaikille  niille,  jotka  itsekkäässä  vii- 
saudessa, ylpeässä  kopeudessa  ja  itsekylläisinä  sulkevat  sydäm- 
mensä  Kristuksen  evankeliumilta:  Saul,  Saul,  miksi  vai- 
noot  minua?  Minä  olen  Jeesus,  jota  vainoot.  Työlästä 
on  sinun  potkia  tutkainta  vastaan.  Tuossa  äänessä  tar- 
joutuu meille  Jumalan  armo,  Jumalan  rauha,  joka  käy  yli 
kaiken  ymmärryksen.  Älköön  kukaan  yi  peilien  halveksiko 
tuota  kutsumusta.  Jättäytykäämme  nöyrällä  opetuslapsen  mie- 
lellä sen  haltuun  kuten  nuorukainen  Damaskon  tiellä  teki,  ja 
Jumalan  armo  on  valmistava  meistäkin  oikeat  totuuden  hy- 
väksi taistelijat  maailmassa  sekä  valmistava  meidät  siihen  Ju- 
malan taivaallisen  valtakunnan  kirkkauteen,  mikä  on  meidän 
sydämmemme  syvimmän  kaipuun  päämaalina.  Sillä  yksin  Ju- 
malan armo  Kristuksessa  voi  meistä  tehdä  rohkeat,  itsemme 
alttiiksi  antavat  taistelijat  Jumalalle.  Jumalan  armo  yksin 
pystyy  meitä  puhdistamaan  synneistä  ja  tekemään  meidät 
väkeviksi,  voittoisiksi  työntekijöiksi,  kieltäytymään  ja  kärsimään 
totuuden  tähden  ja  kerran  ijankaikkisuudessa  riemuitsemaan  hä- 
nen kasvojensa  edessä,  hänen,  joka  on  tie,  totuus  ja  elämä, 
Jeesuksen    Kristuksen,    synnin  ja  kuoleman    voittajan  edessä. 

/  Mooseks.  k.   14:   — . 
HepreaU  ep.   7;  —*). 

!f  IKÄKAUTTAMME  valtaava  materialismi  tahtoo  lyödä 
leimansa  kaikkialle.  Kilpailu  toimeentulosta  vetää 
toisen  toisensa  jälkeen  tämän  maailman  hyörinään 
ja  pyörinään  —  siellä  sitä  sitten  ollaan  niinkuin  myllyssä. 
Kaiken  tämän  rinnalle  sittenkin  mahtuu  laiskuuttakin,  sulaa 
toimettomuutta;  mutta  ei  sekään  salli  ihmisen  usein  vaipua 
niihin  muistoihin,  niihin  ihanteisiin,  mitkä  aikoinaan  tuolla  lap- 
suudessa, äidin  polven  tuudittamana  vaipuivat  silloiseen  sulaan 
lapsen  sydämmeen.  Voihan  ihmisestä  koitua  sellainen  „  aika- 
mies", jolle  nuot  lapsuuden  aikaiset  pyhät,  kunnioitusta  he- 
rättäneet oppimiset  ja  tunteet  ovat  joutuneet  joutaviksi  lalla- 
tuksiksi.  Mutta  ei  ole  mikään  luonnonlain  tavoin  pakottava 
vaatimus  näin  käymään.  Voi  asiat  kulkea  toisiakin  latuja  — 
kulkea    niinkin,    että    nuot    ihanteet    ovat  arvossaan,  niillä   on 

*)  Lukijaa  pyydetään  selvyyden  vuoksi  katsomaan  nämä  paikat» 
luettuansa  tämän  kappaleen. 

pyhyytensä,  niitä  tahtoo  kunnioittaa,  vaikka  —  ei,  paha  kyllä, 
ole   olevinaan  aikaa  niitä  muistelemaan. 

Tuollainen  pyhä  ihanne  on  meillä  niissä  muistoissa, 
mitkä  tuolta  oppimaan  kykenevältä  nuoruuden  ajalta  ovat 
mukanamme  Aabrahamista.  Onhan  hän,  jos  ken,  uskon  san- 
kari. Siksipä  hänen  kuvansa  on  valautunut  sieluumme.  Hän- 
hän lähti  kodistaan,  isänsä  huoneesta  Jumalan  käskemänä  ja 
Jumalan  lupauksiin  tarttuen  sitä  maata  kohti,  minkä  Herra  oli 
hänelle  osottava  ja  jota  hän  lähtiessään  ei  tiedä  missä  se  on. 
Onhan  hän,  tuo  patriarkka  Aabraham  se  sama  mies,  joka 
Jumalaansa  totellen  kulkee  Iisakin  kanssa  Moorian  vuorta 
kohti  uhriveitsi  ja  tuli  kädessä.  Eikö  hän  kaikessa  nöyryys 
dessään  ole  suuri  Jumalan  m  ie  s  silloin,  kun  hän  Herransa  edessä 
sanoo  itsensä  tomuksi  ja  tuhkaksi,  mutta  sittenkin  lapsellisella 
turvalla  oikean  lähimmäisrakkauden  vaatimana  rukoilee  So- 
doman  ja  Gomorran  edestä;  tahi  silloin,  kun  hän  jättää  Loor 
tille  varan  valita:  mene  oikealle,  minä  menen  vasemmalle. 
Eikö  meistä  tuntunut  tuosta  miehestä  lukiessa  ja  kuullessa 
niinkuin  hän  olisi  ollut  jotain  aivan  yksinomaista,  muita  ai- 
kalaisiansa korkeammalla  oleva  pyhä  rauhanmies;  ja  —  sitä 
hän  kyllä  olikin.  Ei  tuollaiset  puheet  joka  miehelle  Jumalan 
puolelta  kuulu;  ei  liioin  joka  mies  ennen,  eikä  liioin  nyt 
malta  tottua  tuollaiseen  suhteesen  omasta  puolestaan  Juma- 
laansa nähden.  Hän  on  valittu  Jumalan  nimen  ja  kunnian 
säilyttäjäksi  pahanilkisen  ja  nurjan  sukukunnan  keskellä,  niin 
—  hän  on  valittu  siksi,  jossa  ja  jonka  siemenessä  kaikki 
muut  siunataan. 

Miltä  olisi  mahtanut  tuollainen  mies  näyttää  sotatamk 
neissa?  Eikö  nuot  kiiltävät  haarniskat,  uhkaava  peitsi,  ki- 
malteleva kypäri  —  eikö  ne  olisi  olleet  suurin  soraääni  tuon 
Jumalan  palvelijan  pyhässä,  hiljaisessa  ja  hurskauden  kaunis- 
tamassa  vaelluksessa?     No  ehkäpä  niinkin;  mutta  p.   historia. 

kertoo    meille    sellaisenkin     kohdan    tuon    rauhanmiehen    elä- 
mästä. 

Elamilainen  Kedor  Laomer  tulee  liittolaisineen  valloitus- 
retkelle.  Hän  voittaa  joukon,  voittaa  toisen.  Silloin  on  ku- 
ninkaita, varmaankin  paimentolaisruhtinaita,  jotka  lyöttäytyvät 
tamineisiin  ehkäistäkseen  tuon  voittajan  kulkua.  Näitten  seassa 
tunnemme  Sodoman  ja  Gomorran  kuninkaat.  Nämät  voite- 
taan; väki  vangiksi  viedään;  saaliit  saaliina  korjataan  mukaan. 
Kuninkaat  —  ainakin  yksi  heistä  —  pelastuu  vuorille.  Sa- 
nansaattaja kiiruhtaa  Aabrahamin  luo.  Olihan  Aabrahamin 
veljenpoika  Loot  väkineen  myös  vangiksi  viety.  Silloin  ko- 
koaa Aabraham,  tuo  runsaasti  Jumalan  siunaama  mies  — 
Jumalan  siunaus -lupaukseenhan  hän  oli  kerran  tarttunutkin, 
eikä  siinä  pettynyt  —  kokoaa  318  kotona  kasvanutta  palve- 
lijaansa, varustaa  ne  aseilla  ja  lähtee  joukkonsa  keralla  ryös- 
täjän jälkeen,  saavuttaa  heidät  Hoban  luona  Damaskon  poh- 
joispuolella —  kuinka  ihmettä,  että  vielä  tänä  päivänä  on 
sama  Damasko  olemassa  ja  vielä  nyt  siellä  lähellä  Hoba  ni- 
minen kylä,  ja  olihan  Aabrahamin  päivät  sen  verran  edellä 
Kristuksen  syntymää,  kuin  me  olemme  sen  jälkeen  elämässä 
—  niin,  tuolla  Hoban  luona  voittaa  Aabraham  Kedor  Lao- 
merin  väkineen,  ottaa  ryöstetyn  saaliin  takasin,  tuo  Lootin 
ja  hänen  tavaransa,  sekä  vaimot,  että  väestön.  Silloin  So- 
doman kuningas  tulee:  hän  tarjoo  Aabrahamille  saaliin  kiitol- 
lisena siitä,  että  hän  saisi  väestönsä  takasin.  — Miltä  näyttää 
tuo  Aabraham  kun  hän  tuollaisena  sankarina  seisoo  Sodoman 
kuninkaan  edessä  kiiteltävänä,  kunnioitettavana?  Miltä  näyt- 
tää hän  suuruudessaan  ja  Jumalaansa  kunnioittamassa,  kun 
hän  vastaukseksi  tuohon  Sodoman  kuninkaan  tarjoukseen  lau- 
suu: »Minä  kurotan  käteni  Herran,  kaikkein  korkeim- 
man Jumalan  puoleen,  jonka  oma  taivas  ja  maa  on, 
että  minä  siitä  kaikesta  mikä  sinun  omaasi  on,  en  ota 

nauhaa,  en  kengän  rihmaakaan,  ettet  sanoisi:  minä 
Aabrahamin  olen  rikastuttanut».  Niin,  —  vieläkö  suu- 
rempaa, vieläkö  arempaa  Jumalan  kunnioittamisessa  kuin  tuo 
patriarkka  Aabraham  —  vieläkö  suurempaa? 

No  —  on  jotakin  suurempaa  —  vielä  suurempaa! 
Katso,  tuossa  tuo  masennettu  ja  jälleen  väestöstään  ja  tava- 
rastaan iloitseva  Sodoman  kuningas;  hänen  edessään  tuo  Ju- 
malan sankari,  Herran  puoleen  kädet  kurotettuna  —  silmäsi 
on  kiintynyt  hänehen  ja  —  syystä!  Mutta  —  katsoppas, 
tuolta  sivulta  tulee  joku.  Ken  on  hän?  Mitä  asiata  hänellä? 
Kuinka  hän  tulee  juurikuin  häiritsemään  tuota  ylevätä  Herran 
Hengen  piirtämää  näyttämöä,  jota  olemme  ihailemassa  ?  Hän  on 
Melkisedek.  Hän  on  Salemin  kuningas.  Hän  tuo  lei- 
pää ja  viiniä  tuolle  Jumalan  miehelle  Aabrahamille,  sodassa 
uupuneelle,  virvoitukseksi;  ja  hän  on  Korkeimman  Jumalan 
pappi.  Katso,  sellaisena  kun  hän  esiintyy  —  silloin  Aabra- 
ham vaipuu  siunausta  odottavaan  asemaan,  ja  tuo  Melkisedek 
kuvastuu  mieleemme  juurikuin  ylhäisellä  paikalla  olevaksi, 
josta  hän  siunaten  lausuu :  « Siunattu  ole  sinä  Aabraham 
sen  korkeimman  Jumalan  edessä,  jonka  oma  taivas  ja 
maa  on.  Ja  kiitetty  olkoon  se  korkein  Jumala,  joka  vi- 
hollisesi on  antanut  sinun  käteesi». 

Eikö  ole  kohtuullista,  että:  joka  vähemmän  on,  hänet 
siunaa  se,  joka  enemmän  on?  Katso  —  tuo  Aabraham  ei 
ollutkaan  yksin.  Tuolla  Salemissa  hallitsee  kuningas,  jonka 
Jumala  itse  tietää  ja  tunnustaa  papikseen.  Hän  esiintyy 
juuri  kuin  ijäisyyden  rannoilta.  Ei  kerro  p.  historia  hänen 
syntymästään,  ei  sukuluettelostaan,  ei  isästä,  ei  äidistä,  ei 
liioin  kuolemasta.  Sillävälin  kun  kansat  ovat  eksyneet  elä- 
västä Jumalasta,  ovat  poikenneet  pois,  ovat  ynnä  kelvotto- 
miksi tulleet,  sillävälin,  kun  he  itsensä  eksyksissä  himoin  kautta 
turmelevat,  kun  he  palvelevat  ja.  kunnioittavat  luotua  Luojani. 

asemasta,  joka  on  siunattu  ijankaikkisesti !  —  silloin  on  Ju- 
malalla aika  etsiä  itselleen  eroitetuksi  Aabraham,  mutta  — 
katso,  tuolla  pilkkosessa  pimeässä  esiintyy  juurikuin  ijäisyy- 
den  rataa  kulkeva  kiertotähti,  esiintyy  Melkisedek  ja  hän  sel- 
laisena, että  hänen  on  siunattava  vielä  Aabrahamkin,  hänet, 
jossa  ja  jonka  siemenessä  kaikki  sukukunnat  pitää  siunatta- 
man.  Ja  niin  tuntee  tuo  siunausta  vastaanottava  Aabraham 
tämän  siunaajansa  suuruuden,  että  hän  antaa  Melkisedekille 
kymmenykset  kaikesta  saaliista. 

Häipyykö  tuo  äskeinen  ihanne-kuva  Aabrahamista  tä- 
män Melkisedekin  salaperäisen  ijäisyys-kunnian  rinnalla?  Eikö 
tunnu  juurikuin  tuo  Aabrahamin  äskeinen  sotainen  suuruus  tuon 
siunauksen  hiljaisen  juhlallisuuden  painon  valtaamana  jälleen  ma- 
sentuisi siksi,  miksi  ensin  olimmekin  tottuneet  tuota  Aabrahamia 
mielessämme  kuvittelemaan  —  tuoksi  rauhan  hurskaaksi  hal- 
tijaksi? Siksi  hän  kernaasti  voi  vaipua  sielussamme  lähem- 
min tähystellessämme  tuota  siunaajaa;  sillä  —  salaperäistä 
hänessä  on;  lähemmäs  täytyy  päästä  häntä  katsomaan. 

Mistä  pääsemme  hänen  —  tuon  Melkisedekin  olennon 
avaimiin?  Heprealaisepistolan  kirjoittaja,  hän  kun  myös  on 
perinpohjin  ihastunut  tähän  Melkisedekiin,  hän  tulee  tulkik- 
semme. —  Kysymme  häneltä  ensinkin:  Mitä  tuo  nimi  Melki- 
sedek tietää;  mitä  se  merkitsee  suomeksi?  Hän  vastaa:  se 
merkitsee  »  Vanhurskauden  Kuningas»  —  katso,  sellaisena 
vanhurskaana  hän  ymmärtää  Aabrahamin  sotaiset  toimet;  sel- 
laisena hän  tietää,  että  se  on  ollut  itse  vanhurskas  Jumala, 
joka  on  sodassa  mukana  ollut  voiton  antajana,  vanhurskaana 
kostajana  sille  Kedor  Laomerille,  jonka  koston  päivät  olivat 
kypsyneet. — Sitte  kysymme:  Miten  tulkitsee  hän  tuon  »Sa- 
i^ra» -sanan,  Melkisedek  kun  merkitään  Salemin  kuninkaaksi? 
Hän  vastaa:  Salem  merkitsee  »rauha»;  ja  niin  tuo  vanhurs- 
kauden   kuningas    on    myös  rauhan  ruhtinas  ja  sellaisena  hän 

on  virkistämässä,  siunaamassa  Aabrahamia,  hän,  joka  näin 
on  sekä  kuningas,  että  pappi  —  kuninkaana  kuuluu  hänelle 
vanhurskaus,  pappina  kuuluu  hänelle  rauhan  siunauksen  ja- 
kaminen. 

Ei  ole  tämä  Melkisedek,  niin  pappi  kuin  hän  onkin, 
jopa  kaikkein  korkeimman  Jumalan  pappi  —  ei  ole  hän  Lee- 
vin sukua.  Silloin  ei  vielä  Leevin  sukua  ollutkaan.  Tuo 
suku  ja  siitä  tuleva  pappeus,  koko  Vanhan  Liiton  aikainen, 
lain  mukaan  säädetty  pappeus  oli  silloin  vielä  kätkettynä,  ku- 
ten Hepr.  eprssa  sanotaan,  Aabrahamin  kupeessa,  hänestä 
kun  syntyy  Iisak,  Iisakista  Jaakob  ja  vasta  Jaakobista  Leevi. 
Siis  kun  Melkisedek  kykenee  siunaamaan  Aabrahamin,  niin 
eikö  hän  silloin  siunaa  juuri  tässä  kanta-isässä  Aabrahamissa 
koko  Leeviläisen  pappeuden.  Siis  tuo  Melkisedek  jää  sen- 
kin yli  kokonaan  korotetuksi.  Jopa  koko  Vanhan  Testamen- 
tin pappeus  nöyrtyy  silloin  Melkisedekin  edessä,  hänet  ku- 
ninkaakseen  ja  papikseen  tunnustamaankin,  kun  tämä  suku 
muitten  sukujen  mukana  Aabrahamissa  maksaa  veroa  eli  kym- 
menykset Melkisedekille  —  tuo  Leevin  sukukin  näin  maksaa 
kymmenykset  esi-isänsä  kautta,  suku,  joka  itse  Jumalan  sää- 
döksen mukaan  oli  sittemmin,  eli  Vanhan  Liiton  aikana  oi- 
keutettu kymmenyksiä  kantamaan   muilta. 

Kuka  oli  tuollaisen  vanhurskauden  kuninkaan,  tämän 
Melkisedekin  isä?  —  Emme  sitä  tiedä.  Ken  oli  tuon  rau- 
halla siunaavan  papin  äiti?  —  p.  raamattu  ei  sitä  kerro. 
Koska  hän  syntyi?  Milloin  hän  kuoli  —  —  — ?  P.  Henki 
näistä  on  tahtonut  vaijeta  saadakseen  tuon  Melkisedekin  sel- 
laiseksi, että  Aabrahamkin,  että  koko  Vanhan  Liiton  pap- 
peuskin, niin  pyhä  kuin  se  olikin  ja  itse  Jumalan  asettama 
—  ne  häipyvät  hänen  kohdallaan  sinun  nähtävistäsi 

No  olisiko  sitte  mitään  suurempaa  kuin  hän  —  olisiko 
enään     enempää?     on    vieläkin!   —  On    joku    josta    kuuluu: 

»Jumala  on  vannonut  ja  ei  sitä  kadu:  Sinä  olet  pappi 
ijankaikkisesti  Melkisedekin  tavalla  h  —  Ken  on  hän? 
Mikä  on  hänen  nimensä?  Hän  on  se,  jonka  suhteen  p.  raa- 
mattu Melkisedekistäkin  rohkenee  sanoa:  hän  —  tuo  Melki- 
sedek  —  on  Jumalan  Poikaan  verrattu.  On  siis  olemassa 
jotakin,  josta  tämä  korkeimman  Jumalan  pappi,  tämä  van- 
hurskauden kuningas  jää  vaan  kuvaukseksi,  tyypiksi,  eli  ku- 
ten p.  raamattu  sanoo:  varjoksi,  sillä  välin  kun  itse  olento 
on  Kristus! 

Ilman  isää  on  Kristus  miehuuden  luonnon  puolesta, 
Hän  kun  on  siinnyt  P.  Hengestä.  Ei  ole  Hänellä  äitiä  ju- 
maluuden luontoonsa  nähden;  sillä  hän  on  ollut  isän  helmassa 
kirkkaudessa  ennenkuin  maailman  perustus  laskettiin.  Sellai- 
sena hän  on  ilman  päiväin  alkua  ja  ilman  elämän  loppua  — 
on  ijankaikkinen  Jumala.  Hän  on  vanhurskauden  kuningas, 
sillä  ei  Isä  ketään  tuomitse,  vaan  hän  antoi  tuomion  Pojalle, 
että  kaikki  Poikaa  kunnioittaisivat,  niinkuin  he  Isää  kunnioit- 
tavat. Hänellä  on  kaikki  valta  taivaassa  ja  maan  päällä. 
Vanhurskaana  menettelee  hän  silloin  niin,  että  kukin  saa  sen 
jälkeen  kuin  hän  lihassaan  tehnyt  on,  olkoon  hyvää  tahi  pa- 
haa; niin  vanhurskaana,  ettei  mitään  muodon-katsomusta  tule 
kysymykseen.  Kun  hän  vanhurskaana  lausuu  kiroustuomionsa 
vihollisistansa,  niin  silloin  totellen  mennään  sinne,  missä  ei 
tuli  sammu,  ei  mato  kuole,  vaan  heidän  vaivansa  savu  käy 
ylös  ijankaikkisesti.  Suottako  p.  raamattu  sanoo:  antakaa 
suuta  Pojalle,  ettei  hän  vihastuisi  ja  te  hukkuisitte  tiellä,  sillä 
Hänen  vihansa  syttyy  pian.  Niin  vanhurskas  kuningas  Hän 
on  kerran,  kunniassaan  enkeliseurueineen  tullessaan,  että  julki- 
jumalattominkin, täällä  rohkeasti  ilkkumaan  joutanut,  silloin 
lausuu:  vuoret  ja  kukkulat  langetkaa  meidän  päällemme  ja 
peittäkää  meitä  karitsan  vihalta.  Kaikki  kielet  silloin  tun- 
nustavat,   että    Hän    on    Kristus    Isän   Jumalan    kunniaksi  — 

uhkarohkeinkin  norjenee  polviinsa  nähden  silloin!  —  Tällai- 
sena vanhurskauden  kuninkaana-  valmistaa  hän  itselleen  asun- 
non, jonka  kuvana  tuo  Salem  Melkisedekin  rauhanasuntona 
oli  —  asunnon:  Uuden  Jeerusalemin,  jonka  Hän  kaunistaa 
niinkuin  morsian  yljälle  kaunistetaan,  kun  hän  luo  uudet  tai- 
vaat ja  uuden  maan,  joissa  vanhurskaus  asuu,  johon  ei  mi- 
tään saastaista  tule,  vaan  ainoastaan  hänen  veressään  pestyä 
ja  valaistua,  siinä  veressä,  josta  kuuluu:  Jeesuksen  Kristuk- 
sen Jumalan  Pojan  veri  puhdistaa  meitä  kaikesta  vääryydestä. 
Eikö  Hän  silloin  ole  tuon  taivaallisen  Salemin  uhripappina 
rauhanruhtinas,  siellä  kun  ei  ole  itkua  eikä  parkua  — 
kyyneleet  pyyhitään  pois  silmistä.  —  Hänehen  on  vaihtunut 
Vanhan  Testamentin  pappeus.  Ei  hän  ole  Leevin  suvusta, 
enempää  kuin  Melkisedekkään;  mutta  kun  Hän  siunaa  ja  saa 
siunata,  niin  silloin  ollaan  siunatuita.  —  Kun  hän  itse  pysyy 
ijankaikkisesti,  niin  on  hänen  pappeutensakin  katoamaton; 
josta  hän  myös  taitaa  ne  ijankaikkisesti  autuaiksi  tehdä,  jotka 
Hänen  kauttansa  Jumalan  tykö  tulevat,  ja  elää  aina  ja  rukoi- 
lee alati  heidän  edestään  —  Hän,  meidän  ylimmäinen  pap- 
pimme, pyhä,  viaton,  saastaton,  syntisistä  erotettu,  ja  kor- 
keammaksi taivaita  tullut,  .  .  .  joka  istuu  oikealla  kä- 
dellä majesteetin  istuimella  taivaassa. 

Katso,  tämä  on  enemmän  kuin  Mooses  ja  profee- 
tat —  on  enemmän  kuin  Aabraham  ja  Melkisedek. 

Jos  nyt  ihannekuvasi  Aabrahamista  ja  Melkisedekistä 
häviäisi  sydämmelläsi  tämän  Kristuksen  kunnian  kirkkauden  rin- 
nalla, niin  —  mitä  silloin  tapahtuisi?  Se  luonnon  lakien  vaa- 
tima totuus,  että  auringon:  noustessa  tähtöset  —  kirkkaim- 
matkin  —  katoovat  —  oi,  että  noin  tapahtuisi  todellisuudessa! 

Kristus,  vanhurskauden  kuningas  tulee  kerran; 
mutta  —  Hän  tulee  myös  rauhan  kuninkaana,  korkeimman 
Jumalan    siunaavana   pappina.     Silloin    kokoontuu    hänen 

eteensä  kaikki:  siellä  nähdään  Aabraham,  siellä  Melkisedek, 
siellä  Iisak,  siellä  kaikki  sukukunnat,  kaikki  kansat,  kielet  — 
—  —  siellä  sinut,  siellä  minut  —  —  —  Olemme  silloin 
Kristuksen  edessä  niinkuin  Aabraham  Melkisedekin  edessä  — 
onko  sydämroemroe  silloin  se  kymmenys,  minkä  olemme  tuolle 
siunaajalle  jo  ennakolta  niin  antaneet,  että  hän  tuolta  kunnia- 
paikalta kaikkien  kuullen  saa  lausua:  tule  siunattu!  —  vai 
jääkö  tuo  vanhurskauden  kuningas  lausumaan:  mene  kirottu! 
Toteltava  suuruus, 

kuultava  kuninkuus,  tai 

siunaava  rauhan  päämies 


on  silloin  vastassamme! 

JJ.  iV.  SETÄLÄ. 


ENSIMMÄINEN  SUOMEN  KIELEN 
SANAKIRJA. 


OKAINEN  kirjallisen  työn  tekijä  meidän  aikoinamme 
on  kokenut,  kuinka  hyödyllinen  ja  monesti  välttämä- 
tönkin apuneuvo  sanakirja  on,  ja  yhä  parempia,  run- 
sastietoisempia  sanakirjallisia  teoksia  tätä  nykyä  vaaditaan,  ei 
ainoastaan  kielten  oppimista  varten,  vaan  myös  tietojen  saa- 
miseksi kaikilla  inhimillisen  tietämisen  aloilla.  Meillä  suoma- 
laisilla on  tässä  suhteessa  hyvin  paljon  toivomisen  varaa, 
mutta  meidän  nykyisen  polven  asema  tässä  suhteessa  on  sit- 
tenkin äärettömän  edullinen  entisaikojen  oloihin  verraten. 
Ennen  aivan  viimeisiä  vuosikymmeniä  olivat  ne  sanakirjalliset 
apulähteet,  joista  suomen  kielen  käyttäjä  saattoi  ammentaa, 
perin  harvat,  ja  ennen  v.  1826  ilmestynyttä  Renvallin  sana- 
kirjaa oli  Daniel  Jusleniuksen  »Suomalaisen  sana-lugun  coetus", 
v:lta  1745,  ainoa  aakkosellinen  suomen  kielen  sanakirjan 
yritys. 

Tätä  ennen  oli  kuitenkin  jo  ilmestynyt  sanakirjan  ta- 
paisia kokeita,  missä  suomeakin,  parin  kolmen  muun  kielen 
ohessa  oli  mukana.     Nämät  eivät  kuitenkaan  olleet   aakkosel- 

liseen  järjestykseen  asetettuja  sanakirjoja,  vaan  niissä  luetel- 
tiin sanat  aineenmukaisessa  järjestyksessä,  useinpa  vielä  esi- 
tettiin lauseita,  jopa  keskusteluitakin  eri  aloilta;  ne  olivat  siis 
sen  tapaisia,  mitä  myöhempinä  aikoina  on  nimitetty  n tulkeiksi" 
tai  »parlööreiksi".  Ensimmäinen  tämmöinen,  jossa  suomea  on 
mukana,  on  julkaistu  vähän  enemmän  kuin  puolikolmatta  sataa 
vuotta  sitten,  v.    1637. 

Tämä  ensimmäinen  suomen  kielen  sanakirja  ei  ole  suu- 
ren suuri  verraten  niihin  kirjahirviöhin,  joita  meidän  aika- 
namme sanakirjan  nimellä  kunnioitetaan.  Se  on  kooltaan 
mitä  pienintä  muotoa  (sen  ti  metreissä  1 1  X  5,8),  ja  koko  sivu- 
määrä esipuheilleen  kaikkineen  on  vain  204.  Tähän  pieneen 
alaan  sisältyy  kuitenkin  neljän  »koko  Europassa  sangen  kuu- 
luisan kielen" :  latinan,  ruotsin,  saksan  ja  suomen  sanasto.  *) 
Se  oli  aiottu  oppikirjaksi  „ pienille  runottarien  kasvateille",  s. 
o.  koulupojille,  ja  heidän  käsissään  onkin  kirja  niin  lopen  ku- 
lunut, että  siitä  on  jäljellä  vaan  perin  harvoja  kappaleita. 
Täydelliset  kappaleet  tätä  kirjaa  näin  Tukholman  kuninkaal- 
lisessa ja  Upsalan  yliopiston  kirjastossa  v.  1888,  **)  jolloin 
tein  pienen  tutkimuksen  tästä  monessa  suhteessa  merkillisestä 


*)  Kirjan  nimi  täydellisesti  kuuluu:  Lexicon  Latino-Scondicum, 
quo  quatuor  celebriores  totius  Europaei  linguae  atque  idiomata  orbis, 
scilicet  Latinum,  Suecicum,  Qermanicum  et  Venedicum  seu  Finnonicum, 
parvulis  Musarum  alumnis  m  et  h  od  ice  inculcantur,  aliisque  hasce  linguas 
di9cendi  cupidis  pure  et  simpliciter,  absque  superfluä  peregrinarum  vo- 
cum  admixtione  proponuntur;  in  patria  commodum,  et  Scondiotarum 
usum,  non  oscitanter  editum  ab  Erico  Schrodero  Ubsal.  S.  R.  M.tis 
stipend.  Holmia?  Sueonum.  Sumptibus  et  typis  Henrici  Käysers  Regij 
Typographi  Anno  MDCXXXVII. 

**)  Suomessa  ei  ole  ollut  yhtään  kappaletta  tätä  kirjaa,  ennen- 
kuin v.  1892  Virolainen  ylioppilasyhdistys  Suomalaisen  Kirjallisuuden 
Seuralle  lahjoitti  pienen  vaillinaisen  nimilehdettömän  sanaluettelon,  jonka 
helposti  saattoi  tuntea  puheenalaisen  sanakirjan  katkelmaksi. 

kirjasta  ja  sen  synnystä.  Toivoen  toisten  saavani  tilaisuutta 
julkaista  itse  tekemäni  havainnot  ja  tapaamani  tätä  teosta 
koskevat  asiakirjat,  luulisin  pienen  tiedonannon  tästä  kirjasta 
saattavan  lukijaa  huvittaa. 

Tekijä  Eerikki  Juhananpoika  Schroderus  on  varus- 
tanut kirjansa  kahdella  esipuheella.  Edellinen  näistä  on 
„  epistola  dedicatoria",  omistuskirje  niille  useille  ylimyksille, 
joille  kirja  on  omistettu.  Siinä  tekijä  esittää  kirjansa  aihetta 
ja  syntyä.  Meitä  suomalaisia  huvittaa  siinä  enimmin  se,  mitä 
hän  sanoo  suomen  kielestä.  „Venedien  kieli"  —  niin  hän 
suomen  kieltä  nimittää  —  „ei  ole  niinkään  viljelemätön,  kuin 
jotkut  arvelevat,  sillä  kun  on  painettuna  enimmät  vanhan-  ja 
uudentestamentin  kirjat,  vieläpä  virsikirja  ja  katkismus,  ja  se 
saa  päivä  päivältä  erinomaisia  lisiä.  Eikä  se  ole  uusi  ja  vasta 
keksitty,  vaan  se  on  aina  venedien  kansan  synnystä  saakka 
tähän  päivään  asti  kautta  vuosisatojen  säilynyt  eheänä  ja  kos- 
kemattomana; eikä  sitä  ole  voinut  hävittää  venäläinen  naapuri 
eikä  Suomen  ruotsalainen  valloittaja." 

Jälkimmäisessä,  lukijalle  osotetussa  esipuheessa  tekijä 
aluksi  sanoo  raamatun  opettavan,  että  koko  maailmassa  alkuaan 
puhuttiin  yhtä  kieltä,  hepreaa,  aina  Baabelin  kielensekoituk- 
seen  asti,  joka  tapahtui  v.  1769  maailman  luomisen  jälkeen. 
Jumalan  siunauksella  jälleen  kukin  kansa  kuitenkin  keksi  sopivia 
sanoja,  asetti  keksimänsä  yhteen,  vieläpä  somaankin  asuun,  ja 
kielet,  kehittyivät  yhä  täydellisempään  muotoon.  Nykyään  Eu- 
ropassa  on  Schroderuksen  mukaan,  seitsemän  eri  kieltä,  joi- 
den nimet  (latinaksi)  ovat  Runica  (skandinavilaiset  kielet), 
Venedica  (jolla  hän  tarkoittaa  suomen  kieltä),  Slavonica  (slaa- 
vilaiset kielet),  Graeca  (kreikka),  Latina  (romanilaiset  kielet), 
Islandica,  Lapponica,  ja  näistä  muut  kielet  ovat  saaneet  alkunsa. 

Muutamien  sangen  merkillisten  germanilaisia  kieliä  kos- 
kevien    havaintojen    jälkeen    tekijä     puhuu    suomenkin    mur- 

teista.  Hän  lukee  niiden  joukkoon  myös  viron  ja  Venäjän- 
Karjalan  kielen  —  tämä  oli  varmaan  ensimmäinen  kerta,  koin 
se  käsitys  lausuttiin,  että  suomen  kielen  alue  ulottui  Suomen 
valtiollisten  rajojen  ulkopuolellekin.  „ Niinkuin  venedien  kansa", 
bän  sanoo,  „on  erilainen:  karjalainen,  kajaanilainen,  virolai- 
nen, ahvenanmaalainen,  käkisalmelainen,  uusmaalainen,  savo- 
lainen sekä  jakautuu  etelä*  ja  pohjois-Suomen  sekä  Hämeen 
asukkaibin,  niin  tämän  kansan  kielikin  on  mitä  erilaisin.  Sillä 
merimaissa,  maan  länsi-  ja  eteläosissa,  mitkä  ovat  Ruotsiin 
päin,  osataan  myös  ruotsia,  Virossa  saksaa,  Käkisalmen  seu- 
duissa venäjää.  Tämän  johdosta  arvellaan  kieltä  puhuttavan 
puhtaammasti  Hämeessä  kuin  Käkisalmessa,  puhtaammin  Sa- 
vossa kuin  Kajaanissa,  puhtaammasti  Suomen  kuin  Venäjän 
Karjalassa,    minkä  jätän  suomalaisten  arvosteltavaksi. u 

Esipuhetta  seuraavien  siihen  aikaan  tavanmukaisten 
latinaisten  ja  kreikkalaisten  onnentoivotusrunojen  jälkeen  al- 
kaa itse  sanakirja,  joka  aineen  mukaan  on  jaettu  45  lukuun. 
Näistä  luvuista  kuitenkin  ainoastaan  36  sisältää  suomea. 
Ensimmäinen  luku  puhuu  Jumalasta  ja  hengistä,  toinen  taivaasta, 
kolmas  ajasta  j.  n.  e.,  kunnes  33:nnessa  luvussa  on  ehditty 
hyönteisiin  asti.  Tämän  jälkeen  seuraavat  luvut  adjektiiveista 
(laatusanoista),  verbeistä  (teonsanoista)  ja  prepositsioneista 
(etusanoista).  Sanat  ovat  rinnatusten  asetettuina  latinaksi, 
ruotsiksi,  saksaksi  ja  suomeksi  tähän  tapaan: 

Spiritus.  Slnbe.  ®eift.  §engt. 

Deus.  ®ubf>.         (9ott.  3umafo. 

Angelus.         (*ngel.         (Sngel.  ©ngelt. 
Diabolus.        Siefroul.) 

Cacod*mon.    *cu)nen.j    *«*«*  *cr!cIe' 
j.   n.   e. 

Tässä  on  tietysti  mahdotonta    ruveta  luettelemaan  niitä 
sanoja,   jotka   Schroderuksen   sanakirja  sisältää.      Sanottakoon 

ainoastaan  että  tämä  kirja,  jossa  on  noin  2400  suomalaista 
sanaa,  on  erittäin  tärkeänä  lisänä  1600-luvun  suomen  kielen 
tuntemiseen,  se  kun  sisältää  useita  sanoja,  jotka  nykyään 
ovat  oudot  tai  harvinaiset  tahi  muuten  mielenkiintoa  herättä- 
viä. Vain  muutamia  mainittakoon  tässä  esimerkkinä:  lucu- 
laiset  (luult.  luett.  luukkulaiset)  —  nopat,  kuutiot;  cartio 
=  ruots.  kägla;  sepalus  =  päärme;  coria,  saria  —  noja 
(reessä,  tuolissa) ;  suosti,  linda  (puuron  ja  vellin  tapaisia  ruo- 
kalajeja); sälytös  =  punkka;  coteri  =  mökki;  nesi  = 
ruots.  saft;  versq  =  vesa;  kura  =  vasen;  rusicka  = 
nyrkki;  kempi  =  uros  (ruots.  hjelte);  catin  händä  =  esi- 
kaupunki  (ruots.  malm,  saks.  Vorstadt);  julechdos  =  hen- 
genahdistus j.  n.   e. 

Schroderus  on  suuri  „ puristi".  Hän  tahtoo  yleensä 
välttää  lainasanoja,  niinkuin  hän  jo  sanakirjansa  nimilehdessä- 
kin  sanoo  esittävänsä  sanat  „  ilman  ylellistä  vieraiden  kielten 
sekoitusta".  Väliin  hän  vieraita  sanoja  välttääkseen  turvau- 
tuu muodosteltuihinkin  sanoihin.  Todisteena  tästä  mainitta- 
koon seuraavat  esimerkit:  heivoisen  parsi  =  piltut;  cota 
=  kyökki;  roukoit  =  vällyt,  luu c koi  =  tapetti;  waski  = 
metalli;  walando  waski  =  messinki;  saardo  =  valli;  pieli 
=  masto;  emä  =  köli,  hahden  hammas  —  ankkuri;  säly- 
tys  =  ruots.  läst;  hahden  vuoro  =  rahti;  hahden  pää  = 
päälaiva;  ylimäinen  =  översti;  käskyläinen  =  ruots.  offi- 
cerare;  kilpilinna  =  ruots.  borg;  werhotus  =  teltta;  huo- 
rien laino  ruots.  härbärge;  parhan  calun  kätkö  =  lat. 
archivum;  hariotus  huone  =  lat.  auditorium;  pyhääminen 
=  vihkiminen;   köyhäkylä  =   torppa  y.   m. 

Suomalaiseen  muinaisuskoon  ja  tarustoon  kuuluvia  sa- 
noja, jotka  tietysti  olisivat  tutkimukselle  erittäin  tärkeät,  on 
perin  harvoja.  Semmoisia  ovat:  Liekiö  (=  Faunns,  Rää, 
Waldgott);  Calevan  Poika  (Gigas,  Reese,  Hiette,  der  Riese); 

Tyrä  (Monstrum,  Troll,  Wunderding) ;  sitä  paitsi  mainitaan 
Wedenhaldia,  Köpeli,  Menningäiset,  Lindu  codonmies 
(=  kääpiö);  Ardohauta  (=  aarnifaauta);    Vaaka  lindu. 

Schroderuksen  sanat  ovat  monesti  huvittavat  myös 
muotonsa  puolesta.  En  tahdo  tässä  kuitenkaan  ryhtyä  esit- 
tämään hänen  sanastonsa  kielellisiä  ominaisuuksia.  Mainit- 
takoon ainoastaan  että  hänellä  sanat  useinkin  esiintyvät  täyte- 
läisemmässä  muodossa  kuin  nykyisessä  kielessä,  esim.  peni- 
kuulema  =  penikulma,  kauvoain  —  kauan,  nelikoi  =  ne- 
likko, ropot  =  ropo,  laivoi  =  lavo,  runoi  =  runo,  lei- 
voinen  =  leivonen,  käruoäinen  =  kärpänen,  aivotöin  = 
avoin,  achrajan  =  ahrain,  inhiminen  =  ihminen,  vaiehta 
=  vaihtaa. 

Tyytyen  näihin  viittauksiin  itse  sanakirjan  sisällyksestä 
olisi  vielä  sanottava  pari  sanaa  sen  synnystä. 

Sangen  yleisesti  mainitaan  tästä  sanakirjasta  ilmesty- 
neen kaksi  painosta,  joista  ensimmäinen  muka  on  tullut  ulos 
1632  ja  toinen  1637.  On  kuitenkin  sangen  merkillistä,  että 
kirjan  molemmat  esipuheet  ovat  päivätyt  v.  1637  eikä  kum- 
massakaan mitään  mainita  aikaisemman  painoksen  olemassa- 
olosta; ei  myöskään  missään  ole  1632  ilmestynyttä  painosta 
tallessa.  Mutta  sitä  paitsi  voimme  eräiden  asianhaarojen  no- 
jalla todistaa,  ettei  sanasto  missään  tapauksessa  ole  voinut 
ilmestyä  ennen  vuotta    1637. 

Tekijä  kertoo  »omistuskirjeessään**  ajatelleensa  ruotsalai- 
sen sanakirjan  tarvetta  ja  keränneensä  sitä  varten  aineksia  sekä 
eri  osista  Ruotsia  että  kirjallisuudesta.  Näissä  mietteissään 
ollessansa  hän  kertoo  saaneensa  kuningatar  Kristiinalta  kirjeen, 
jossa  häntä  „ erään  toimen  vuoksi**  käskettiin  menemään  suo- 
malaisten „tai  oikeammin  kajaanilaisten,  Suomen  äärimmäisen 
heimon"  luo.  Tällä  matkalla  ollessaan,  jolla  hän  viipyi  koko- 
naisen vuoden,  hän  sai  sanakirjansa  suomalaiset  ainekset. 

Minä  vuonna  matka  tapahtui  ja  minkä  aiheen  johdosta, 
hän   ei  mainitse. 

Näistä  seikoista  on  kuitenkin  tarkkoja  tietoja  saatavana 
Upsalan  yliopiston  kirjastossa  säilytetyistä  käsikirjoituskokoel- 
mista.  *) 

Näiden  tietojen  mukaan  Eerikki  Schroderus  määrättiin 
4  p.  jouluk.  1635  lähtemään  Pohjanmaalle  ottamaan  selkoa 
Johannes  Messeniuksen  tekemästä  Ruotsin  historiasta,  jonka 
nimi  oli  »Scondia  illustrata*.  Messeniusta  oli  näihin  asti 
pidetty  vankina  Kajaanin  linnassa,  mutta  tällöin  hän  siirrettiin 
Ouluun,  ja  Schroderuksen  tehtävänä  oli  täällä  etupäässä  op- 
pia täysin  selvästi  lukemaan  Messeniuksen  käsialaa,  jotta  hän 
voisi  teoksen  painattamista  valvoa,  jos  se  sen  arvoiseksi  kat- 
sottaisiin. 

Messeniuksen  käsikirjoituksen  myöhemmät  vaiheet  eivät 
kuulu  tähän.  Pääasia  meillä  tässä  on  se,  että  Schroderus 
tällä  matkalla  ulotti  sanakirjalliset  harrastuksensa  suomen  kie- 
leen asti.  Hän  sai  kuulla  ettei  „koko  Suomen  suuriruhtinas- 
kunnassa eikä  sen  maakunnissa  ollut  tähän  asti  julkaistu  mi- 
tään sanakirjaa,  jota  tämän  kansan  koulunuoriso  olisi  muka- 
vasti voinut  käyttää;  tähän  ei  saata  olla  syynä  muu  kuin 
kirjapainon  puute,  koska  Suomessa  muuten  on  runsaasti 
eri  tahoilla  oppineita,  erittäin  kielitaitoisia  miehiä,  niinkuin 
suomen  kielikin  on  erittäin  sanarikasta" .  Näiden  seikkojen 
johdosta  hän  päätti  ottaa  sanakirjaansa  suomalaisenkin  osas- 
ton, ja  hänen  pääkieli  mestarinansa  oli  Oulun  pappi  Marcus 
Pauli  Bjbrneburgensis  eli  Markus  Paavalinpoika  Porilai- 
nen. **)    Päättäen  siitä,   että  suomalaiset  sanat  Schroderuksen 

*)  N.  s.  Palrasköldin  kokoelmat  Nro  XV,  T.  16f  s.  495,  501. 

**)  Marcus  Pauli  oli  sukunimeltään  Sadelerus.  Syntyisin  hän  oli 
Porista  ja  oli  tullut  Oulun  kappalaiseksi  v.  1636.  Myöhemmin  hän  oli 
konrehtorina   ensin   Porin   koulussa  ja  sitten  Turun  katedraalikoulussa 

sanakirjassa  esiintyvät  niin  verraten  oikeassa  ja  virheettömässä 
muodossa,  tuskin  saattanee  epäillä,  että  hän  tämän  vuoden 
aikana,  jonka  hän  Oulussa  asui,  itse  koko  hyvästi  oppi 
suomea. 

Koska  Schroderus  vasta  vuoden  perästä  palasi  takaisin 
Ruotsiin,  siis  lopulla  vuotta  1636,  ei  ole  mahdollista  että  hän 
olisi  sanakirjaansa  voinut  painattaa  ennen  kuin  v.  1637.  Vuo- 
siluku 1632  ei  saata  olla  muuta  kuin  erehdys,  joka  on  Lind- 
blomin »Lexicon  latino-suecanum*  -nimisestä  sanakirjasta  (v. 
1790)  kulkenut  teoksesta  teokseen;  luultavasti  se  on  alkunsa 
saanut  painovirheestä. 

Eerikki  Schroderuksen  muista  elämänvaiheista  on  vain 
niukkoja  tietoja,  jotka  olen  poiminut  Upsalan  yliopiston  kirjas- 
tossa olevista  painamattomista  lähteistä  *).  Hänen  syntymä- 
vuotensa ei  ole  tunnettu.  Filosofian-maisteriksi  hän  tuli  1635, 
samana  vuonna,  jonka  loppupuolella  hänet  määrättiin  Suo- 
meen lähtemään.  Oltuaan  Suomessa  kokonaisen  vuoden  hän 
v.  1636  jouluk.  11  p.  antoi  kertomuksen  Messeniuksen 
»Scondia  illustrata"  teoksesta,  ja  1  p.  tammikuuta  1637  hän 
on  päivännyt  sanakirjansa  ensimmäisen  esipuheen,  „omistuskir- 
jeena  (epistola  dedicatoria).  Hänen  kirjallisesta  toimestaan 
muuten  tiedetään,  että  hän  on  kirjoittanut  pari  väitöskirjaa, 
ruotsalaisella  käännöksellä  ja  rekisterillä  varustanut  J.  A.  Co- 
meniuksen    „Janua  linguarum"  -nimisen  siihen  aikaan    kuuluisan 


V.  1647  hän  tuli  filosofian-maisteriksi  ja  myös  Oulun  kirkkoherraksi. 
Hän  näkyy  olleen  sangen  levoton  henkilö,  joka  monesti  esiintyi  papille 
sopimattomalla  tavalla  ja  joka  sen  vuoksi  lopulta  erotettiin  kirkkoher- 
ranvirastaan  v.  1655.  Hän  oli  jonkun  aikaa  virattomana,  tuli  sitten 
Vaasan  triviaalikoulun  rehtoriksi,  mutta  pakotettiin  siitäkin  virasta  luo- 
pumaan v.  1660. 

*)  Palmsköld  Nro  XV,  T.  16.  Pars  I  S.  493,  497,  499.  Fren- 
din, Catalogus  Philosophiae  Magistrorum  in  Academia  Upsaliensi  pro- 
motorum.     T.  I,  s.  63. 

kielenopetuskirjan  sekä  jättänyt  jälkeensä  jonkinlaisen  „  neli- 
kielisen sanakirjan"   käsikirjoituksen. 

Schroderos  kuoli  nuorena  sangen  surkealla  tavalla.  Hän 
oli  kerran,  ollessaan  Norrmalmin  kirkkoherran,  maisteri  Pet- 
ruksen luona  kotiopettajana,  ollut  kutsuttuna  eräille  päivälli- 
sille kaupunkiin  (Tukholmaan).  „ Sieltä  palatessaan,  epäilemättä 
jonkun  verran  juopuneena,  oppilastensa  seurassa  ja  ylioppi- 
laan kantaessa  edellä  tulta,  hän  tuli  Norrbro-nimiselle  sillalle 
ja  astui  siihen  varomattomasti,  joten  tuuli  hänet  tempasi,  ja 
hän  syöksyi  virtaan  sekä  kuoli  myllyn  luona. u  Tämän  tapah- 
tui   14  p.   tammik.    1639. 

„Se  oli  sutma  nuoren  miehen",  miehen,  joka  ensimmäisen 
suomen  kielen  sanakirjan  julkaisijana  ansaitsee  meidän  suoma- 
laisten muistamista.  Hän  ansaitsee  sitä  senkin  vuoksi,  että 
hän,  vaikka  oli  muukalainen,  näyttää  tehneen  työnsä  todelli- 
sella  asianharrastuksella,  vieläpä  rakkaudellakin. 

Hänen  rinnallansa  on  myöskin  muistettava  hänen  autta- 
jansa Markus  Paavalinpoika  Sadelerus,  jonka  ansioksi  var- 
maankin on  luettava,  että  hän  osasi  lahjakkaassa  muukalai- 
sessa tämän  harrastuksen  suomen  kieleen  herättää. 

ONNEA  KAUPALLA. 


SAKEYHTIÖ  Sammon  johtaja  oli  pahalla  päällä.  Hän 
oli  vastikään  noussut  ylös  vietettyänsä  hyvin  levot- 
toman yön  sen  johdosta  että  edellisenä  iltana  oli 
saanut  kuulla  konkurssista,  joka  tuottaisi  yhtiölle  suurta  tap- 
piota. Ei  sen  vuoksi  ettei  yhtiö  jaksaisi  sitä  kärsiä  —  yhtiö 
oli  jo  siksi  vanha  ja  varakas,  mutta  kun  tuollaisia  kolauksia 
tuli  useampia  perättäin,  niin  kävi  vaikeaksi  pitää  vuotuisia 
jako- osuuksia  yhtä  korkeina  kuin  parhaimpina  aikoina  ja  sii- 
tähän riippui  osakkeitten  hintakin  kaupassa.  Sitä  paitsi  ei 
johtajata  suuresti  miellyttänyt  sekään  että  näki  osapalkkionsa 
näin  hupenemistaan  hupenevan. 

Konkurssit  eivät  olleet  ainoina  kiusankappaleina  herra 
johtajalle.  Kilpailu  oli  myöskin  vuosi  vuodelta  käynyt  yhä 
kiivaammaksi.  Uusia  yrityksiä  oli  syntynyt,  jotka  tahtoivat 
jakaa  voiton,  osasivat  houkutella  puolelleen  yleisöä  ja  tarjota 
sille  suurempia  etuja  kuin  vanha  liike.  Ties  hänet  kuinka 
se  oli  mahdollista.  Eikä  ne  menneet  kumoonkaan,  niinkuin 
alussa   oli   odotettu,    vaan  rupesivat  jo  jakamaan  osinkojakin. 

Johtaja  oli  pahalla  tuulella  ja  käveli  edestakasin  kama- 
rinsa laattialla  puettuna  y omittuun,  jonka  punaset  nauhatup- 
sut  heilahtelivat  joka  kerta  kuin  hän  kääntyi  nurkkaan  tultuaan. 

Yhtäkkiä  soi  ovikello  ja  palvelustyttö  ilmoitti  että  etei- 
sessä oli  mies,  joka  tahtoi  puhutella  tirehtööriä. 

—  Mitä  hän  tahtoo? 

—  En   tiedä  .  .  .  tuossa  hän  onkin  itse. 

Tytön  takana  oven  edessä  seisoi  kalpea  mies,  joka 
katseli  tirehtööriä  levollisilla  harmailla  silmillä  ilman  vähintä- 
kään arkuuden  merkkiä. 

—  Mitä  asiaa?  kysyi  johtaja  jokseenkin  äreästi. 
Mies,    joka    oli    puettu    siistinpuoleisesti,    jopa    hiukan 

keikailevastikin,    työnsi    ensin    palvelustytön    syrjään   ja    astui 
sisään. 

—  Tulin  kysymään  olisko  tirehtöörillä  minulle  jotakin 
paikkaa? 

—  Ei  ...  ei  mitään!  Tirehtööri  heittäytyi  keinutuo- 
liinsa niin  että  jalat  nousivat  korkealle. 

—  Minä  tarkoitan  vahtimestarin  tai  ovenvartijan  paik- 
kaa taikka  muuta  sellaista,  jossa  olisi  vähän  työtä  ja  riittävä 
toimeentulo. 

Jos  tirehtööri  olisi  sattunut  olemaan  seisaillaan,  olisi 
hän  epäilemättä  siepannut  miestä  niskasta  kiinni  ja  taluttanut 
ulos;  mutta  keinuvasta  kiikkutuolista  ei  ollut  yhtä  helppo 
lähteä  liikkeelle  ja  hänen  äkillinen  suuttumuksensa  puhkesi 
ilmi  kovana  nauruna.  Hävyttömyys  oli  liian  suuri!  Se  vi- 
vahti jo  koomillisuuteen  ja  tirehtööri,  niinkuin  hermostunut 
ihminen  usein,  tunsi  mielialansa  äkkiä  muuttuvan.  Hän  tuli 
melkein  leikilliseksi. 

—  Vai  vähän  työtä  ja  riittävä  toimeentulo!  Ja  mitä 
hyötyä  luulette  sitte  itsestänne  olevan? 

—  Minä  tuon  onneni  teille  ja  teidän  liikkeellenne. 

Tirehtööri  yskäsi.  Vai  niin!  ajatteli  hän  itsekseen, 
mies  parka  on  sekasin;  kuinkahan  tästäkin  selvitään.  Ää- 
neensä lausui  hän  sitten: 

—  Vai  onnenne  .  .  .  mutta  mitäs-  me  sillä  tekisimme? 
Tarvitsettehan  sen  itsekin. 

—  En,  minä  en  sitä  tarvitse  sen  enempää  kuin  että 
saan  huoletonna  elää,  minä  olen  kivulloinen,  en  elä  kauan; 
mutta  tahtoisin  että  joku  muu  hyötyisi  onnestani.  Ajattelin 
että  tarjoisin  sitä  jollekulle,  joka  sen  ansaitsee.  Olettehan 
te,  herra  tirehtööri,  kansallinen  mies  .  .  .  teidän  liikkeenne 
on  kansallisella  pohjalla  —   —   — 

Tirehtööri  purskahti  jälleen  nauramaan: 

—  Kansallinen  mies!   .  .  .   Kansallisella   pohjalla!    .  .  . 

—  Niin,  niin,  jatkoi  mies,  en  minä  sitä  kelle  hyvänsä 
anna,   on  se  siksi  kallis. 

—  Kaikissa  tapauksissa  en  minä  sitä  tarvitse   .  .  . 
Mutta    mies    astui    askeleen  lähemmäksi  ja  alkoi  jälleen 

matalammalla  äänellä: 

—  Kuulkaas  mitä  kerron.  Minun  nimeni  on  Tuppu- 
nen,  Pekka  Tuppunen.  Jo  pienestä  pojasta  olen  huomannut 
että  minulla  on  aina  onni  mukana. 

—  No  miksi  te  sitte   käytte  kerjäämässä? 

—  Kerjäämässä!  Miehen  suupielet  vavahtelivat.  Mutta 
hän  oikasi  hiukan  sisäänpainunutta  rintaansa  ja  jatkoi  nöyrästi: 

—  Ei  minulla  itsellä  onnea  ole,  mutta  se  seuraa  mu- 
kanani minne  menen;  kaikki,  joiden  toimessa  olen  osallisena, 
rikastuvat,  heille  käy  hyvin.  Kun  kotoani  läksin  puolikas- 
vuisena  poikana  jouduin  ensiksi  Mustos-vainajan  palvelukseen. 
Hänestä  tuli  upporikas.  Riitaannuin  siellä  vähäpätöisestä 
syystä  ja  minut  ajettiin  pois.  Hävinneetpä  ne  ovat  Mustosen 
rikkaudetkin  sen  jälkeen.  Sitte  tulin  Petter  Parviaiselle  — 
eikös    ole   rikas    mies?     Sieltä    Raniselle    Kuopioon  —  onko 

köyhä  sekään?  Entäs  Ruusenleevi,  jonka  palveluksessa  vii- 
meksi olin  —  eihän  sen  rikkauksilla  ole  määrääkään.  Vai 
valehtelenko  yhtään?  Viime  vuonna  vierähti  sitte  tukki  rin- 
tani päälle  ja  musersi  monta  kylkiluuta;  olen  maannut  sen  jäl- 
keen kuusi  kuukautta  lasaretissa.  Sitte  tulin  tänne  pääkau- 
punkiin, sillä  arvelin  että  täällä  voisin  onneni  parhaiten  käyttää. 
Sammon  johtaja  oli  noussut  jälleen  kävelemään  ja  kes- 
keytti nyt  äreästi: 

—  Minulla  ei  ole  aikaa  kuunnella  jaarituksianne.  Hy- 
västi ja  viekää  onni  mukaanne! 

—  Sanotteko  sitä  täydellä  todella?  kysyi  mies  kään- 
tyen menemään  pois. 

—  Sanon  .  .  .  hyvästi  vaan! 

Tuppunen  pysähtyi  vielä  katsoen  pitkään  tirehtöörin 
puoleen  ikäänkuin  olisi  tahtonut  sanoa  jotakin,  mutta  huokasi 
sitten  syvästi,  painoi  lakin  päähänsä  ja  astui  ulos. 

—  Kaikenlaisten  hupsujen  kanssa  tässä  pitää  vielä  olla 
tekemisissä  kaiken  muun  harmin  ohessa,  mutisi  itsekseen  yh- 
tiön johtaja,  jonka  mieli  jälleen  synkistyi. 

Hän  puki  päällensä  ja  läksi  konttooriinsa.  Pian  oli 
hän  kokonaan  unohtanut  Pekka  Tuppusen  ja  hänen  onnensa. 

Mutta  asiat  eivät  parantuneet  vähääkään.  Päinvastoin 
ilmaantui  uusia  vastuksia  milloin  milläkin  taholla;  tuntui  ikään- 
kuin olisi  istunut  tervassa  tai  muussa  takerruttavassa  aineessa: 
joka  jäsen  tarttui  kiinni,  joka  liike  hidastui.  Ja  samalla  näki 
muiden  luistavan  eteenpäin  kuin  öljyttyä  pintaa  pitkin. 

Se  oli  erittäinkin  uusi  osakeyhtiö  Louhi,  joka  teki  kiu- 
saa. Siellä  yhä  keksittiin  uusia  aloja,  joille  liikettä  levitettiin 
ja  uusia  houkutuksia  yleisölle.  Ja  ihmiset  olivat  kuin  hulluja 
juoksemaan  sinne  ja  hylkäämään  vanhat  taatut  yhtiöt.  Sitte 
vielä  Sammon  ystävät  ja  osakkaat  alituisesti  kävivät  muistut- 
tamassa että  miksei  Sampo  tee  niin  ja  niin,  tekeehän  Louhikin 

sillä  tavalla  ja  voittaa  varsin  suunnattomasti;  sen  osakkeetkin 
ovat  jo  kaksinkertaisessa  hinnassa.  Muutamia  muutoksia  oli 
Sammon  johtokunnan  jo  täytynyt  tehdä  näiden  muistutusten 
vuoksi,  mutta  eihän  sitä  sopinut  suorastaan  ruveta  juokse- 
maan nuoremman  jälessä  ja  apinoimaan  kaikkia  sen   metkuja. 

Eräänä  päivänä  tuotiin  Louhen  konttoorista  Sammon 
konttooriin  asiakirja,  jonka  johtaja  itse  otti  tuojan  kädestä. 
Tuoja  läksi  heti  pois,  mutta  johtaja  jäi  seisomaan  ajatuksiinsa 
vaipuneena.  Missä  oli  hän  ennen  nähnyt  tuon  miehen?  Sen 
surullinen  katse  tuntui  niin  tutulta,  mutta  missä  . . .  missä  . . .? 

Johtaja  palasi  työpöytänsä  ääreen,  mutta  ei  saanut 
tuota  vähäpätöistä  asiaa  mielestään.  Mitä  se  minua  liikuttaa 
kuka  Louhen  vahtimestarina  on?  sanoi  hän  itsekseen,  mutta 
ajatteli  asiata  kuitenkin.  Kaikki  hänen  apulaisensa  kbnttoo- 
rissa,  kassaneiti  ja  muut,  luulivat  että  kirje  sisälsi  joitakin 
tärkeitä  asioita,  jotka  panivat  johtajan  noin  syviin  ajatuksiin. 
Heidän  miebstään  ei  ollut  mitään  ihmettä  että  johtaja  hetken 
päästä  soitti  telefoonia  ja  pyysi  saada  puhutella  Louhen  joh- 
tajaa. Mutta  sitä  suurempi  oli  heidän  hämmästyksensä  kun 
kuulivat  hänen  kysymyksensä. 

—  Suo  anteeksi,  veli,  mikä  teidän  vahtimestarinne  nimi 
on?  ...  Tuppunen  ...  vai  niin  .  .  .  hieman  löylynlyömä  .  .  . 
jaha   .  .  .  jaha   .  .  .   suo  anteeksi  että  vaivasin   .  .  .   hyvästi! 

—  Tuppunen!  sanoi  johtaja  palatessaan  paikoilleen. 
Yht' äkkiä  hän  löi  otsaansa  ja  huudahti:  Tuppunen!  Niin 
Pekka  Tuppunen   .  .  .   sehän  se  on  se  onnen  kauppaaja! 

Koko  konttooriväki  katsoi  toisiinsa  silmät  pystyssä. 
Oliko  johtaja  tullut  päästä  vialle? 

Johtaja  huomasi  itsekin  käytöksensä  omituisuuden  ja 
läksi  ulos  jaloitteleimaan.  Mutta  turhaan  koetti  hän  saada 
Tuppusta  mielestään  pois.  Hän  muisti  nyt  ihmeen  tarkasti 
tuon    miehen    käynnin    ja    kaikki    hänen    juttunsa.      Olipa   se 

omituista  —  asia,  joka  jo  oli  kokonaan  unohtunut,  jolla  ei 
ollut  mitään  merkitystä,  palajaa  yhtäkkiä  muistiin  niin  selvänä 
kuin   olisi  tänään  tapahtunut. 

Eikö  ollut  mitään  merkitystä?  Ei!  Sammon  johtaja 
pakotti  itseänsä  tunnustamaan  ettei  asialla  ollut  mitään  merki- 
tystä —  ei  enempää  kuin  minkä  houkkion  hassutuksilla  hyvänsä. 

Mutta  mielestään  hän  ei  enään  sitä  saanut.  Tuppunen 
ja  hänen  ehdotuksensa  ahdistivat  häntä  tästä  pitäin  yöt  ja 
päivät  painajaisen  tavoin.  Kerrankin  aikoi  hän,  kun  Tuppu- 
nen sattumalta  tuli  kadulla  vastaan,  pysähtyä  puhuttelemaan 
miestä  ja  kysyä  oliko  hän  nykyiseen  toimeensa  tyytyväinen 
vai  tahtoisiko  muuttaa  toiseen  virkaan.  Mutta  hän  pidätti 
kuitenkin  itseänsä  ja  jatkoi  käyntiänsä  toiseen  suuntaan.  Häntä 
jo  suututti  koko  asia  ja  hän  tahtoi  väkisinkin  saada  se  unoh- 
tumaan, mutta  ei  onnistunut.  „Minä  tuon  onneni  teille  ja 
teidän  liikkeellenne",  kaikui  nyt  alituisesti  hänen  korvissaan, 
eikä  hän  saanut  tuota  ääntä  vaikenemaan,  vaikka  tuhat  ker- 
taa tunnustikin  itselleen  että  se  oli  paljasta  hassutusta.  Hä- 
nestä tuntui  ikäänkuin  hän  olisi  laimiinlyönyt  velvollisuutensa 
yhtiötä  kohtaan,  ikäänkuin  hän  ei  olisi  vielä  koettanut  kaik- 
kia  mahdollisia  keinoja  liikkeen  parantamiseksi. 

Näissä  mietteissä  Sampo-yhtiön  johtaja  eräänä  pimeänä 
iltana  kulki  syrjäistä  katua  muutaman  pienen  talon  pihaan, 
jota  matalat  puurakennnukset  ympäröivät.  Pihan  perällä  hän 
nousi  pimeään  eteiseen,  josta  samassa  aukeni  ovi  valaistuun 
huoneeseen  ja  pappi  astui  ulos.  Valossa  tunsi  pappi  yhtiön 
johtajan  ja  sanoi  ystävällisesti: 

—  Tirehtööri  tulee  Tuppusta  katsomaan  ...  ei  hän 
enään  mitään  apua   tarvitse. 

—  Niin   tulin   katsomaan   .  .  .  vanhaa   tuttavaa. 
Herrat     heittivät    hyvästi    ja    johtaja    astui    huoneeseen. 

Siellä  makasi  Tuppunen  vuoteella  silmät  selällään  ja  raskaasti 

hengittäen.    Huoneessa  ei  ollut  muita  kuin  vanha  vaimo,  joka 
nähtävästi  oli  sairasta  hoitamassa. 

Johtaja  lähestyi  sairasta,  joka  ei  näyttänyt  hänen  tu- 
lostaan vähääkään  hämmästyvän;  päinvastoin  tuntui  siltä  kuin 
olisi  hän  sitä  odottanut.  Tuskin  kuuluvalla  äänellä  vastasi 
hän  johtajan  tervehdykseen. 

—  Arvasinhan  että  vielä  tulette,  mutta  nyt  se  on  myö- 
häistä .  .  .  nyt  en  voi  sitä  enään  antaa  .  .  .  tarvitsen  onneni 
itse  .  .  .  Nyt  sen  vasta  löysinkin  oman  onneni  .  .  .  Pastori 
oli  täällä  äsken  ja  selitti  mikä  on  ihmisen  oikea  onni.  En, 
en,  minä  en  myy  sitä  kellekään! 

Viimeiset  sanat  lausui  sairas  melkein  huutaen  ja  niitä 
seurasikin  hirvittävä  yskänpuuska. 

Sammon  johtaja  ei  oikein  itsekään  tietänyt  kuinka  hän 
oli  joutunut  takasin  kadulle.  Hämärästi  muisti  hän  vain  pis- 
täneensä setelin  sairaan  kouraan  ja  tämän  sitte  huudahtaneen 
jotakin  ja  ruvenneen  yskimään. 

Nyt  kun  raitis  ilma  taas  hiveli  hänen  ohimoltansa,  he- 
räsi hän  ikäänkuin  unesta. 

—  Mitä  minulla  on  täällä  tekemistä?  sanoi  hän  puoli- 
ääneen. Olenko  jo  yhtä  suuri  hupsu  kuin  tuo,  joka  siellä 
tekee  loppuansa  .  .  . 

Ja  hän  kiiruhti  askeleitansa  keskikaupungille. 
Mutta  sen  jälkeen  rupesi  hän  ahkerasti  ostamaan  Lou- 
hen osakkeita  eikä  katunut  koskaan  kauppaansa. 

MUUTAMIA  LEHTIÄ  TEOKSESTA 

BIOGRAAFISIA  MUISTIINPANOJA  JOHAN 

LUDVIG  RUNEBERGISTÄ». 

(Suomennos). 


fARSINKIN  kaksi  seikkaa  teki  vuoden  1851  muistet- 
tavaksi Runebergin  elämässä.  Silloin  valmisti  hän 
lopullisesti  ensimmäisen  tulokkaan  tarinainsa  toiseen 
osaan,  „ Vänrikin  markkinamuiston",  ja  sinä  samana  vuonna 
teki  hän  tuon  tunnetun  matkansa  Ruotsiin,  ainoan  minkä 
koskaan  teki  ulkopuolelle  kotimaansa  rajoja. 

„  Vänrikin  markkinamuisto",  joka  varmaan  kuului  niihin 
„ muutamiin u  tarinoihin,  joita  Runeberg  kirjeessään  Montgo- 
merylle  kesällä  1850  mainitsee  olleen  »suunniteltuina",  antaa 
moniin  muihin  esimerkkeihin  yhden  lisää  siitä,  kuinka  näen- 
näisesti  mitätön  ja  aivan  satunnainen  seikka  voi  runoilijassa 
herättää  aatteen  mitä  ihanimpaan  taideluomaan.  Nykyään  jo 
kuolleen  kirjakauppiaan  Isu  Sucksdorffin  ilmoituksen  mukaan 
heräsi    Runebergissa    aate    mainittuun   tarinaan  ollessaan  käy- 

mätiellä  Loviisassa  alulla  vuotta  1848,  jolloin  hän,  niinkuin 
muistamme,  tapasi  siellä  kenraali  G.  A.   Ehrnroothin. 

Tunnettu  on,  että  kenraali  Ehrnrooth,  joka  sodan  ai- 
kana oli  majuri  Savon  jalkaväkirykmentissä,  astui  pari  vuotta 
sen  jälkeen,  vuonna  1812,  uudestaan  suomalaiseen  sotapal- 
velukseen ja  oli  vuosina  1821  — 1826  kaikkien  suomalaisten 
joukkojen  ylipäällikkönä,  ja  että  hän  siitä  toimesta  erottuaan 
asui  omistamallaan  Seestan  tilalla  Nastolassa,  pari  peninkulmaa 
lounaan  päin  Heinolan  kaupungista.  Hänen  poikansa  ken- 
raaliluutnantti Gustaf  Robert  Ehrnroothin  ja  tyttärensä  neiti 
Adelaide  Ehrnroothin  suosiollisten  tiedonantojen  mukaan  kävi 
hänen  luonaan  siellä  usein  entisiä  sotilaita  Savon  rykmentistä 
hakemassa  eläkkeensä  nostamista  varten  todistusta  siitä,  että 
olivat  mainittuun  rykmenttiin  kuuluneet.  Niitä  kävi  yhtenäkin 
vuonna  toistasataa  kappaletta,  josta  näkyy,  että  niiden  luku- 
määrä oli  varsin  suuri.  Kun  rykmentti  sodan  loputtua  hajoi- 
tettiin,  oli  laiminlyöty  antaa  heille  minkäänlaisia  erokirjoja  tai 
papereita  heidän  palveluksestaan  eli  sen  laadusta,  ja  sen 
vuoksi  tarvitsivat  he  näitä  hakemiaan  todistuksia.  Kenraali 
Ehrnrooth,  joka  säilytti  rakkaassa  muistossa  palvelusaikansa 
rykmentissä  ja  suosi  lämpimästi  entisiä  sota  tovereitaan,  täytti 
kernaasti  vanhojen  sotilaitten  pyynnön. 

Niissä  kuulusteluissa,  joita  hän  piti  heidän  kanssaan 
saadakseen  selville  olivatko  he  oikeita  hakijoita,  sattui  kerran 
että  hän,  kuultuaan  erään  hakijan  kertomuksen  ja  vilkasluon- 
toinen  kun  oli,  tokaisi:  „ Sinulle  minä  en  anna  todistusta  ai- 
noastaan siitä,  että  olet  ollut  sotilas  ja  sodassa,  vaan  vielä 
siitäkin  että  sinut  ammuttiin  kuolijaaksi".  Kertomuksesta  oli 
tullut  selvästi  ilmi,  että  tuo  vanha  sotilas  oli  sama  mies,  jo- 
hon Oravaisten  tappelussa  sattui  muskeetin  kuula,  joka  sama 
kuula  haavoitti  Ehrnroothia  reiteen.  Kun  mies  samassa  sil- 
mänräpäyksessä  oli    mennyt   kumoon,   oli  laskettu  hänet  tais- 

telussa  kaatuneitten  joukkoon.  Nyt  pantiin  paikalla  vanha 
sotatoveri  kenraalin  käskystä  hänen  valmiisen  pöytäänsä  syö- 
mään suureksi  harmiksi  virkapukuun  ja  hansikkaihin  puetulle 
tarjoojalle,  joka  piti  varsin  loukkaavana,  että  hänen  täytyi  pal- 
vella mielestään  niin  yksinkertaista  ja  halpaa  pöytävierasta. 

Erittäin  mainitsi  kenraali  Ehrnroothin  poika,  ett' ei 
hänen  isänsä  pitänyt  siitä,  että  joku  kansan  mies  hänen 
kanssaan  ulkona  puhellessaan  paljasti  päänsä,  niinkuin  siihen 
aikaan  oli  tapana,  kun  joku  rahvaan  mies  puhui  herrasmie- 
hen kanssa,  ja  että  hän  sellaisissa  tapauksissa  tavallisesti 
käski  puhuteltavan  pitää  lakkinsa  päässään. 

Äskenmainitussa  juhlatilaisuudessa  kauppaneuvos  Sucks- 
dorffin  luona  Loviisassa  olivat  Ehrnrooth  ja  Runeberg  suu- 
rimman osan  aikaa  vilkkaassa  keskustelussa  toistensa  kanssa. 
Kun  vieraat  sitten  olivat  lähteneet  pois  ja  Runeberg  myöhään 
illalla  oli  palannut  kirjakauppias  Isu  Sucksdorffin  kanssa,  jonka 
luona  hän  aina  Loviisanmatkoillaan  asui,  tämän  asuntoon, 
pieneen  sivurakennukseen  hänen  isänsä  talossa,  viettivät  he 
vielä  hetken  hartaasti  puhellen  keskenään.  Siinä  tilaisuudessa 
oli  Runeberg  Sucksdorffille  useita  kertoja  hyvin  innostuneena 
toistanut:  „ Minulla  on  lakki  päässäni,  pidä  sinä  ukko  omasi 
samoin",  ja  ylisti  niiden  sanojen  kauneutta  sanoen  olevansa 
iloinen,  että  oli  kuullut  ne,  sekä  lisäsi:  „Saatpa  vielä  nähdä 
kuinka  kaunis  kappale  niistä  voi  tulla".  —  Pitemmän  ajan 
kuluttua  lähetti  Runeberg  Sucksdorftille,  ikäänkuin  todistuk- 
seksi mitä  oli  niistä  samaisista  sanoista  saanut  aikaan,  »Vän- 
rikin markkinamuiston",  jonka  30:nessä  värssyssä  sama  lause 
ilmeni.  Sucksdorff  säilytti  Runebergin  omin  käsin  kirjoitettua 
kappaletta  siitä  runosta  kalliina  muistona,  jolla  hänestä  näh- 
den oli  vielä  suurempi  arvo,  koska  Runeberg  itse  oli  hänelle 
ilmaissut  saaneensa  aatteen  siihen  juuri  Loviisasta. 

Mitään  lähempiä  tietoja  ei  Sucksdorft  voinut  antaa  siitä 
mistä  Runeberg  sai  nuo  sanat,  eikä  hän  liioin  tiennyt  mitään 
sen  keskustelun  sisällöstä,  joka  oli  tapahtunut  ennenmainittuna 
iltana  Ehrnroothin  ja  Runebergin  välillä. 

Arvatenkin    ovat    nämä    seikat    antaneet    aihetta    siihen 
olettamiseen,  että  „  Vänrikin  markkinamuistossa"  esiintyvä  ken- 
raali   olisi    kenraali    G.    A.    Ehrnrooth.      Kun    eräs    Porvoon 
ruotuväkipataljoonan     upseereista     muutamassa     pienemmässä 
iltaseurassa   kysyi    Runebergiltä    oliko  se  otaksuminen    oikea, 
vastasi    hän    lyhyesti    ja    päättävästi   „ei"  ja  alkoi  heti  puhua 
muuta    asiaa,    lopettaakseen    kerrassaan  enemmät  kyselemiset 
siitä.     Eikä  Runeberg  voinut  muuta  vastatakaan  niin  ajattele- 
mattomaan kysymykseen,  sillä  eihän  hänen  aikeensa  suinkaan 
ollut    kuvata    kenraalissa  jotakuta  historiallista  henkilöä.     Jos 
niin    olisi    ollut,    olisi   hän    aivan  varmaan  maininnut  kenraalin 
nimen,    niinkuin    mainitsee    samassa    runossa    Klerckerin.      Ei 
kenraali    enemmän  kuin  krenatöörikään  ole  historiallisia,  eikä 
siis   liioin   se  kohtauskaan  missä  heitä  kuvataan  ole  historial- 
linen,  mutta  se  estää  yhtä '  vähän  runoa  sellaisenaan  olemasta 
todellinen,    kuin    Runebergin  vastauskaan  sisältäisi  kiellon  sii- 
hen,   ett'ei    hän   kdhtauksessaan    kenraali  Ehrnroothin  kanssa 
olisi    saanut   aatetta    „  Vänrikin  markkinamuistoon"   ja  samalla 
siis   sekä  kenraaliin  että  krenatööriin  —  sillä  eihän  kysymys 
ollutkaan  siitä.     Mutta  jos  olisi  tahdottu  tietää  mistä  runoilija 
oli  saanut  aiheen  siihen  luonteen  kuvaukseen,  jonka  kertomus 
kenraalista    antaa    sodan   jälkeen    Suomen    palvelukseen  men- 
neistä upseereista,  tai  mikä  Runebergin  oli  saanut  kuvaamaan 
krenatööriä   ja    hänen    yksinkertaista,    mutta    vaikuttavaa  lau- 
luaan sodasta  ja  omasta  kohtalostaan,   olisi  vastaus  varmaan- 
kin ollut  toisenlainen. 

»Vänrikin    markkinamuiston"    käsikirjoitus  osoittaa,  että 
Runeberg  pani  paljon  huolta  tämän  kauniin  tarinan  valmistukseen, 

ja  että  häneltä  meni  paljon  sekä  aikaa  että  vaivaa,  ennen- 
kun  hän  hyväksyi  kappaleen  siinä  muodossa  mikä  sillä 
nyt  on. 

Runoa  painettaissa  pyyhki  hän  siitä  pois  kokonaisen, 
itsessään  kyllä  hyvän  värssyn,  17:sta,  joka  tässä  julaistakoon 
esimerkkinä  Runebergin  ankarasta  itsearvostelusta,  mikä  sai 
hänet  ilman  armoa  poistamaan  kaiken  sen,  joka  näytti  ru- 
nossa tarpeettomalta.      Se  on  näin  kuuluva: 

„Hän  se  joukot  kokoon   kutsui, 

hän  se   kaikki  järjesti, 
Kautta,  maan  me  tähän  tultiin, 

aivan  kuin  hän  määräsi. 
Kun  hän  näki  meidät  koossa, 

loisti  toivo  kasvoistaan, 
Ja  me  katselimme  häntä 

niinkuin  maamme  auttajaa". 

Lähemmin  määrätäksemme  aikaa,  jolloin  „  Vänrikin  mark- 
kinamuisto"  kirjoitettiin,  mainittakoon,  että  Runeberg  erään 
laskun  takasivulle,  joka  on  päivätty  Helsingissä  4  p.  Kesä- 
kuuta 1850  ja  jolle  hän  sittemmin  on  kirjoittanut  runonsa 
„  Viides  päivä  Heinäkuuta a,  on  pistänyt  muistiinsa  pari  värs- 
syä siitä,  jotka  nyt  ovat  runon  14:sta  ja  15:sta.  Tämä 
muistiinpano  ei  ole  todenmukaisesti  tapahtunut  ennenkun  syk- 
syllä samana  vuonna,  päättäen  rouva  Runebergin  kirjeestä 
rouva  Walleniukselle  6  p:ltä  Syyskuuta  1850,  jossa  hän  kir- 
joittaa: Runeberg  on  nyt  päässyt  rehtorin  toimestaan  lukiossa, 
joka  vei  häneltä  varsin  paljon  aikaa,  saa  nähdä  jaksaako  hän 
nyt    kirjoittaa.    —  Kohtahan    tulee    jo    kaksi  vuotta  siitä  kun 

Vänrikki  oli  valmis,  sen  minä  nyt  ainakin  muistan. 

Viime  vuosina  on  seikka,  ikävä  kyllä,  käynyt  siksi,  ett*  ei 
hänen  terveytensä  oikein  tahdo  sietää  kirjoittamista.  Jos  hän 
on   hetkisen  sitä  ahkerasti  tehnyt,   näen  minä  sen  heti  hänen 

vaaleista     huulistaan    ja    vaalakkuudesta     koko     hänen     kas- 
voissaan. 

»Helsingfors  tidningarMssa"  5  p.  Helmikuuta  1851 
mainitaan,  että  kohdakkoin  pidettävissä  laulajaisissa  laulun- 
opettajan F.  A.  Ehrström  vainaan  muistoksi  »mahdollisesti 
lausutaan  eräs  runo  tulossa  olevasta  Vänrikki  Stoolin  tärinäin 
toisesta  osasta",  ja  kirjoituksessa  laulajaisten  menosta  12  p. 
Helmik.  sanotaan,  että  odotettu  kappale  » Vänrikki  Stoolista" 
jäi  lausumatta,  vaan  syytä  siihen  ei  mainita.  Että  se  odo- 
tettu »tarina"  oli  »Vänrikin  markkinamuisto",  on  aivan  varma, 
sillä  mitään  muuta  kappaletta  ei  ollut  silloin  valmiina  kuin 
» Viapori",  ja  yhtä  varmaa  on,  että  Runeberg  kirjoitti  »Vän- 
rikin markkinamuiston"  ennen  lähtöänsä  Ruotsiin,  johon  hä- 
nellä omain  sanainsa  mukaan  ei  ollut  muuta  vietävää  kuin 
juuri  tämä  sama  runo  ja  »Viapori".  Selityksen  »Helsingfors 
tidningar'in"  odotettuun  runon  lausumiseen  antaa  eräs  J.  V. 
Snellmanin  kirje  21  p:ltä  Tammikuuta,  jossa  hän  pyytää  Ru- 
nebergia  lähettämään  jotakuta  runoa  lausuttavaksi  aijottuihin 
laulajaisiin.  Arvattavasti  antoi  Runeberg  tähän  pyyntöön 
ehtoperäiscn  lupauksen,  siinä  toivossa,  että  saisi  lopetetuksi 
työnalaisen  kappaleensa  siksi  päiväksi,  jona  laulajaiset  pidet- 
täisiin. 

Kahta  äskenmainittua  runoa  tarkoittaa  arvattavasti  myös- 
kin rouva  Runeberg  kirjeessään  rouva  Walleniukselle  2  p:ltä 
Maaliskuuta  1851,  kun  hän  kertoessaan  eräästä  illanvietosta 
heidän  luonaan  muun  muassa  mainitsee:  »Runeberg  luki  puo- 
litoista kappaletta".   — 

Tässä  käytetty  sana  »puolitoista"  koskee  varmaan,  jos 
tämän  kirjoittajan  edellämainittu  otaksuminen  on  oikea,  »Vänrikin 
markkinamuistoa",  joka  tarina  siis  yhä  oli  työnalaisena.  Vielä 
noin  kuukautta  myöhemmin  lausuu  Runeberg  itse  kirjeessä 
J.  J.   Nordströmille,    jossa  hän  koskettelee  kustannusoikeuden 

myyntiä  teoksiinsa  Ruotsissa,  »Vänrikki  Stoolin  tärinäin*  toi- 
sesta kokoelmasta  sellaisella  tavalla,  joka  aiheuttaa  otaksu- 
maan, ett* ei  »  Vänrikin  markkinamuisto*  silloinkaan  vielä  ollut 
täydellinen.  Hän  kirjoittaa  nimittäin:  »Mitä  vastaiseen  Vän- 
rikin toiseen  vihkoon  tulee,  en  voi  siitä  vielä  päättää  mitään, 
koska  se  olisi  melkein  samaa  kuin  möisi  nahan,  ennenkuin 
karhu  on  kaadettu.  Enin  osa  siitä  mikä  tulevaan  vihkoon 
on  valmista  on  laadultaan  sellaista,  että  sitä  tuskin  voidaan 
täällä  julaista".  —  Tuo  »enin  osa0,  joka  oli  valmiina,  oli  säs 
»Viapori",  jossa  on  ainoastaan  17  värssyä  ja  »Vänrikin 
markkinamuisto',  jossa  niitä  on  34.  Sentähden  lisääkin  hän 
vallan  vaatimattomasti:  »Sattuisiko  niin,  että  uusi  vihko  Vän- 
rikkiä kerran  tulisi  julkisuuteen  Suomessa,  tahdon  mieluummin 
tarjota  sen  kustannettavaksi  Ruotsiin  samalle  miehelle,  jolla 
on  kustannusoikeus  minun  toisiinkin  teoksiini". 

Ollessaan  Ruotsissa  antoi  Runeberg  kirjoitettuja  kap- 
paleita »Vänrikin  markkinamuistosta<c  muutamille  ystävilleen 
siellä,  ja  hänen  kotiin  palattuaan  alkoi  sama  kappale  käsin 
kirjoitettuna  levitä  kotimaassakin. 

»Vänrikin  markkinamuistolla"  ottaa  Runebergin  suuri 
kertomiskyky  taas  yhden  kauniimmista  laakereistaan.  Var- 
maankaan ei  löydy  ketään,  joka  ei  sitä  teeskentelemätöntä 
runoa  lukeissaan  saisi  kyyneleitä  silmiinsä  aivan  kuin  vanha 
vänrikkikin  —  eikä  ketään  joka  ei  heltyisi  siitä  kirkkaasta 
heijastuksesta,  minkä  se  luo  niihin  ISO 8  vuoden  sotilaihin, 
jotka  sittemmin  menivät  uudestaan  palvelukseen  ja  tekivät 
tehtävänsä   »vilpittömällä  uskollisuudella*. 

RAKETTI. 

Tosi  tapaus  lapsuuden  ajoilta. 


[EIKATTIIN  vuosiluku  1863.  Puolassa  leimusi  ka- 
pina.  Pietarissa  vallitsi  jonkinlainen  levottomuus,  joka 
levisi  kaikkiin  säätyihin  ja  ikäluokkiin.  Kasvavat 
pojatkaan  eivät  siitä  osattomiksi  jääneet.  Politiikkaa  tehtiin 
kaikkialla. 

Kerron  pienen  muistelman  noilta  ajoilta. 


Kymmenkunta  virstaa  Pietarista  pohjoiseen,  Ohta  nimi- 
sen kaupungin- osan  takana,  on  Venäjän  kruunulla  suuri 
kruutimylly  eli  -tehdas.  Sen  nimi  „Parahavoi"  on  kyllä  tuttu 
Pietarin  Suomalaisillekin.  Tehtaan  ympärillä  on  useampia 
neliövirstoja  täyttävä  lakea  keto,  ja  siinä  seisoo,  jommoisen- 
kin  matkan  päässä  toisistaan,  suuria,  valkoisiksi  maalatulta, 
kivisiä  kruutikellareita. 

Moniahta  virsta  kruutimyllystä  kaakkoiseen  on  Sher- 
novkan   ja    Malinovkan  kylät.      Näitten  välillä,  Nevaan   laske- 

van  joen  varrella,  kohoili,  ainakin  siihen  aikaan,  jonkun  ve- 
näläisen ruhtinaan  —  muistaakseni  Besobrasow'in  —  huvi- 
linna  suuren,  silloin  jo  jotensakin  rappeutuneen,  puiston  ym- 
päröimänä. 

Parin  pyssynkantaman  päässä  linnasta  seisoi  silloiseen 
aikaan  tuuheitten  puitten  suojassa  muuan  vanha,  kaksikerrok- 
sinen, suuri  puinen  kartano. 

Tähän  kartanoon  juuri  jutelmani  kohdistuu. 


Sanottuna  vuonna  vietin  kesääni  eräässä  suomalaisessa 
perheessä,  joka  oli  kesäksi  muuttanut  Shernovkan  kylään. 
Sinne  oli  useita  muitakin  Pietarin  suomalaisia  perheitä  siirty- 
nyt  „maahoviin",  kuten  Pietarissa  sanotaan. 

Seuraelämä  oli  sangen  vilkasta  ja  vapaata,  ja  me,  po- 
jat, saimme  olla  mukana  kaikkialla.  Puheen-aiheena  oli  tie- 
tysti usein  Puolan  kapina  ja  sen  kukistaminen. 

Vasta  mainittua  puurakennusta  tuuheitten  puitten  suo- 
jassa katseltiin  sangen  epäluuloisin  silmin.  Siinä  asui  muuan 
„ksendsa,  s.  o.  puolalainen  katolinen  pappi.  Harvoin  hän 
näyttäytyi  ihmisten  ilmoille.  Tuossa  suunnattomassa  raken- 
nuksessa hän  asuskeli  emännöitsijänsä  ja  parin,  niinkuin  sa- 
nottiin, sukulaisensa  kanssa.  Alakerroksen  akkunoissa  olivat 
luukut  kiinni  yötä  ja  päivää. 

Puolalainen  pappi  moisessa  rakennuksessa  kapinan  ai- 
kana —  olihan  siinä  jo  yksistäänkin  aihetta  salaperäisille 
huhuille.  Mistä  hän  oli,  milloin  tänne  tullut,  mikä  hänen 
nimensä  oli,  —  sitä  ei  tiennyt  kukaan.  Miksikä  hän  niin 
huolellisesti  karttoi  ihmisiä?  Mitä  hän  teki  niin  suurella  talolla? 
Miksi  olivat  alakerroksen  akkunat  aina  luukkujen  peitossa? 

Lisäksi  tuli  vielä  seuraava  seikka. 

Vanha  Maksim,  lihankauppias  eli,  kuten  Pietarin  Suo- 
malaiset sanovat,  »lihamies",  joka  muutaman  kerran  viikossa 
tuli  Ohdalta  myömään  maahovilaisille  lihaa,  jutteli  eräänä  aa- 
muna vilkkaalla  tavallaan  tähän  suuntaan : 

—  Ei,  ei  ole,  ei  väinkään  ole  laita  ihan  oikea  tuossa 
ksendsin  talossa.  Nähkääs,  hyvät  ihmiset:  eihän  siellä  muka 
muita  asu,  kuin  tuo  kaljupää  patalakki  pappi  —  eikä  se 
semmoinen  ole  pappi  eikä  pippi  eikä  mikään;  suoraan  sano- 
en   ihan   Tatarilainen,    semmoinen,   joka   myö  teille  halaateja; 

—  ja  sitten  tuo  kämäleuka,  rouva  vai  mikä  lieneekään,  — 
voi,  hyvät  isät,  sitäkin  ämmää:  riitelee  ja  rätisee  ja  pihisee 
ja  tinkii,  niin  että  älä  Herra  saata !  Uskokaa  minua :  kun 
tulee  tässä  syksypimeät,  niin  luudan  varrella  hän  lentää  sa- 
vupiipusta-hiiteen —  Jumal'  anna  syntin'  anteeksM  —  lentää. 
Niin,  ja  sitten  vielä  kolmantena  se  linnun peljätti,  se  pitkä 
roikale,  joka  ei  milloinkaan  näytä  ihmisille  naamaansa  — , 
studentti  muka  — ;  kerran  vaan  pahus  osui  tielleni  kyökissä, 
mutt'en  silloinkaan  ennättänyt  nähdä  koko  otuksesta  muuta 
kuin  toisen  takajalan  —  älkää  pahaksi  panko,  Anna  Kar- 
lovna,  sattui  sana  vähän  pahanpuoleinen.  —  No  niin,  niin! 
Kolme  heitä  on  lintua  siellä,  kolme  muka,  mutta  jos  nuo 
helkutin  kyyhkyläiset  kolmisin  syödä  hotkisivat  kaiken  sen 
ylenpalttisen  lihan  paljouden,  mikä  minultakin  ostetaan  tuohon 
hiton  kattilaan,  —  suokaa  anteeksi,  Anna  Karlovna,  en  noidu 
enää,  en  —  sanon  vaan,  että  jos  ne  itse  mättäisivät  senkin 
korvennettaviin    mahoihinsa    kaiken    sen    lihan,    minkä  ostavat 

—  puoleksi  kerjäämällä,  se  kämäleuka  —  niin  olisivat  ne 
jo  aikaa  sitten  olleet  säpäleinä,  niin  meinaten,  että  olisivat 
sata  kertaa  ennättäneet  siihen  paikkaan  pakahtua.  Toissa  päi- 
vänä, esimerkiksi,  käskivät  tuoda  17  naulaa  fileetä;  tänään 
kelpasi  kaksi  isoa  vasikanpaistia.  Sanokaa  nyt,  onkos  nämä 
kolmen  hengen  portsuja!   —   Ei  ole  laita  siinä  talossa  oikea* 

Ja  samaa  haastoi  Petrushka,  kalamies.  Jos  puolen  puudan 
verran  kaloja  viet,  sanoo,  niin  sitten  ei  kämäleuka  muuta 
kuin  tinkii,  sanoo,  mutta  jos  vähemmän  on  altaassa,  niin  on 
silmät  repiä  päästä,   sanoo.    — 

Maksim  jatkoi  puhettansa  vielä  kauan  aikaa  tähän  ta- 
paan, kaikenlaisilla  sivuharppauksilla  ja  lisäyksillä.  Pääasia 
selvisi  kumminkin  jokaiselle :  ksendsin  talossa  oli  salaisia  asuk- 
kaita. Ja  ketäpä  ne  muita  saattoivat  olla  kuin  Puolan  ka- 
pinallisia, insurgenttejä,   pakolaisia  tietenkin? 

Huomenna  kuiskailtiin  kylässä  jo  yleensä  suuresta  jou- 
kosta Puolan  insurgenttejä,  jotka  piileskelivät  talon  alaker- 
roksessa. Seuraavana  iltana  kertoi  joku  kuulleensa  haastet- 
tavan, että  se  ja  se  oli  eräänä  yönä  nähnyt  tulen  välkähte- 
levän  suljettujen  akkunaluukkujen  välitse. 

Sanalla  sanoen:  salaperäinen  talo  tuuheitten  puitten 
suojassa  oli  tullut  kahta  salaperäisemmäksi  ja  kammotta- 
vammaksi. 

Meille,  pojille,  oli  siinä  valmis  rosvoromaani,  tuommoi- 
nen „ Verinen  käsi"  tai  „ Maan- alaisen  komeron  salaisuus" 
tai  muuta  sellaista. 

Oliko  noissa  huhuissa  minkä  verran  perää,  ja  oliko 
perää  lainkaan,  sitä  en  ota  ratkaistakseni,  mutta  jotain  sala- 
peräistä tuossa  talossa  vaan  oli.  —  Siitä  en  pääse  vielä  nyt- 
kään, kun  joskus  mieleeni  johtuu  tuo  synkkä,  vanhan- aikuinen 
kartano  tuuheitten  puitten  suojassa,  niinkin  tuuheitten,  että 
päivä  tuskin  milloinkaan  pääsi  sen  akkunoihin  paistamaan. 
Vielä  nytkin,  sitä  muistellessani,  heräjää  minussa  sen»  aikuisia 
omituisia   kammon  tunteita. 

Oli  elokuun  ilta,  pimeänläntä,  mutta  suloinen  ja  lämmin. 
Ruhtinaan   suuri    puisto    oli   alati  maahovilaisten  käytet- 
tävissä,   ja    sinne    läksimme    taas    kävelemään,   suuressa  seu- 
rassa;  me,   pojat,  tietysti  mukana. 

Tuommoinen  lämmin,  pimeä  elokuun  ilta  on  jo  muu- 
toinkin omiansa  herättämään  salaperäisyyden  tunnelmaa,  saa- 
tikka nyt,  kun  kävelimme  lähellä  tuota  aaveen-omaista  ksend- 
sin  taloa!  —  Tuollahan  sen  vanhan-aikuinen  katto  hämäränä 
haamoitti  lounaista,   hieman  kuulakampaa  taivasta  kohti. 

Puheen-aihe  kääntyi  aivan  itsestään  Puolan  insurgent 
teihin  ja  ksendsiin  ja  hänen  monilukuisiin  asukkaisiinsa  tuolla 
alakerroksessa,  jossa  luukut  aina  olivat  akkunain  edessä. 
Pietarissa  oli  viime  aikoina  ollut  tuhka  tiheään  tulipaloja, 
useinkin  monta  yht' aikaa.  Enimmäkseen  ne  olivat  murha- 
polttoja, ja  niistä  syytettiin  Puolalaisia  ja  nihilistejä. 

Täällä  me  nyt  kuljimme  tuon  kamalan  talon  lähitteillä. 
Ties  mitä  väkeä  sen  alakerroksessa  asuu  .  .  .  Ties  mitä 
kaikkea  heillä  on  mielessä  ...  —  Kruutikellareitakin  on  lä- 
heisyydessä niin  monta  .  .  . 

Olimme  kävellessämme  siksi  edenneet  puiston  tiheäm- 
mistä  osista,  että  joku  noita  valkoisia  kellareita  jo  alkoi 
kuultaa  taivaanrantaa  vastaan. 

—  Miks'ei  heillä  voisi  olla  tarkoituksena  räjäyttää 
kruutikellarit  ilmaan?  —  arveli  suomalaisen  kirkkokoulun 
opettaja  Glantz. 

—  Niin,  miks'ei?  —  virkkoi  vilkkaasti  rouva  Paajanen, 
kuiskaten  melkein  hänkin.  —  Miks'ei  he  voisi  räjäyttää  kruu- 
tikellareita  yhtä  hyvin  kuin  poltella  ihmisten  kartanoita  kes- 
kellä Pietaria? 

—  Eikä  tarvitsisikaan,  —  sanoi  kolmas  vähän  äänek- 
käämmin,   varomaton,    —   eikä    tarvits  .  .  . 

— St!   Puhukaa  hiljaa!   — 

—  ...  eikä  tarvitsisikaan  muuta  kuin  että  yksi  ainoa 
kellari  lentäisi  ilmaan,   —   muut  kyllä  seuraisivat  perässä. 

—  Ei  tuo  nyt  sentään  niin  per' perää  kävisi,   —  epäili 

konttoristi    Naukkarinen.    —    Onhan   kellarien    väliä    sentään 
joku  puoli  virstaa. 

—  Hy vainen  aika!  Ettekö  muista,  mitenkä  kävi  vuon- 
na 60?  Tehtaalla  räjähti  vain  yksi  ainoa  kuivatus-uuni,  mutta 
kumminkin  meni  aina  Nevan  toisella  puolella  akkunat  säpä- 
leiksi jok'ikisessä  talossa  rannalla. 

—  Muistan  minäkin  sen  —  vahvisti  joku.  —  Me  sa- 
tuimme juuri  silloin  olemaan  Hiekoilla,  8:nnella  kadulla,  Pitkän 
Heikin  syntymäpäivillä,  sen  hopeasepän.  Pamaukset  kuului- 
vat sinne  astikka.  Kas  niin,  sanoi  suutarimestari  Kristers- 
•son,  heti  kuin  ensikerran  jyrähti.  -—  Kas  niin!  Nyt  on  Para- 
havoilla  jotain  tapahtunut.  Ja  parin  tunnin  perästä  tuli  Wänt- 
tinen,  joka  silloin  asui  Smolnassa,  ja  kertoi,  että  siellä  päin 
oli  kuin  mikä  Jerusalemin  hävitys:  kaikki  ruudut  rannanpuo- 
teisissa  taloissa  rikki;  huutoa  ja  melua  ja  riitaa  ja  tinkimistä 
lasi  miesten  kanssa.  Niitä  oli  sinne  saapunut  Wasil-Ostro- 
vasta  asti,  ja  nekös  lurjukset  koettivat  kiskoa  ja  nylkeä, 
minkä  suinkin  jaksoivat! 

—  No  niin,  —  sanoi  epäileväinen  Naukkarinen,  — 
olkoon  menneeksi,  että  jos  yksi  kellari  räjähtää,  niin  saattaa 
läheinenkin  kellari  särkyä,  mutta  ei  silti  ole  sanottu,  että 
tämä  toinenkin  lentää  ilmaan. 

—  Miksikäs  ei?  Katsokaas,  jos  esimerkiksi  tuo  kellari 
tuossa  Shernowkan  takana  sattuisi  räjähtämään,  silloin  me- 
nisi yhteen  turmioon  Shernowkat  ja  Malinowkat,  ja  samaa 
tietä  menisi  ainakin  lähimmät  kellarit. 

—  Ne  menisi  ja  ne  menisi  tuhoon  ja  turmioon  ja  joka 
paikkaan  —  matki  Naukkarinen  —  mutta  eiväthän  ne  silti 
ilmaan  rä-jäh-täi-si.  Ymmärrättekö  te  erotusta  särkymisen 
ja  räjähtämisen  välillä? 

—  Ymmärrän  liiankin  hyvin.  Mutta  te  ette  lainkaan 
näy     käsittävän     sitä    yksinkertaista    asiaa,    että    jos    kerran 

kruutikellari  räjähtää,  silloin  kruutijyväset  kuu-me-ne-vat  sil- 
mänräpäyksessä ja  silloin  .  .  . 

Keskustelusta  oli  koituma  isillään  laveakin  väittely,  kos- 
kapa esille  alkoi  jo  tulla  tieteellisiäkin  kysymyksiä.  Seura- 
kin oli  —  kuinkas  muutoin?  —  juuri  jakaantumaisillaan  kah- 
teen puolueeseen,  kun  Ivan  Petrovitsh,  muuan  nuori  venäläinen 
arkkitehti,  huudahti: 

—  Katsokaa,  katsokaa!  Tuolla  lentää  raketti! 

Ja  aivan  oikein:  kaunis,  sinertävä  tulikuuia  lensi  tai- 
vaalla. Kokoansa  se  oli  ilotulituksissa  tavallisen  raketin  suu- 
ruinen. Verraten  verkalleen  se  liikkui,  lyhkäinen,  säihkyvä 
pyrstö  perässään,  ihanasti  kirkastaen  tietään  pimeällä  taivaalla. 

Olin  nähnyt  raketteja  kaikenlaisia,  suurissa  kansanjuh- 
lissa, komeita,  räiskyviä,  tuhansien  ihmisten  paukuttaessa  kä- 
siään. Tällaisen  raketin,  kaukana  suuren  maailman  humusta, 
hiljaisena  yönä,   —  sellaisen  näin  ensi  kertaa. 

Lapsuuden  muistoista  on  moni  himmennyt,  useampi  ko- 
konaan sammunut,  mutta  ei  milloinkaan  mene  mielestäni  tuo 
odottamaton,  ihana  valo-ilmiö  lämpöisenä  elokuun  iltana. 


Tätä  mieluista  tunnelmaa  ei  kumminkaan  kestänyt  kuin 
yhden  ainoan  silmänräpäyksen:  sen  sijalle  astui  toinen,  ah- 
distava ja  tuskallinen. 

—  Huomaatteko,  —  puheli  äskeinen  raketin  keksijä  — 
huomaatteko,   mistä  raketti  on  lähtenyt? 

Siitä  ei  saattanut  kenkään  olla  epätiedossa.  Raketin 
kulkema  kaari  osoitti  ilmeisesti  sen  lähteneen  tuosta  kovan 
onnen  talosta  tuuheitten  puitten  suojassa. 

Äänetön  säikäys  valtasi  kaikki.  Raketti  yöllä  salape- 
räisestä, kapinallisten  asustamasta  talosta  .  .  .  Mikä  mahtoi- 
kaan olla  tarkoituksena  sillä?  ... 


(X 

Ivan  Petrovitsh  oli  aivan  armoton. 

—  Katsokaa,  katsokaa  —  puheli  hän  kuiskaamalla  — 
tuonneban  se  lentää,  tuonne  aivan  kruutikellariin ! 

Ja  aivan  oikein.  Raketti  oli  alkanut  laskeutua  ja  kulki 
nyt  juuri  äsken  mainittua,  Shernovkan  takaista  kruutikel- 
laria  kohti. 

Kukaan  ei  puhunut  mitään,  mutta  kaikilla  oli  selvänä 
tämä:  Puolalaisilla  insurgenteillä  on  aikomuksena  räjäyttää  ra- 
ketilla kruutikellari  ilmaan  .  .  . 

Hengitystään  pidättäen,  seisoi  kukin  yhdessä  kohdin  ja 
seurasi  silmillään  raketin  kulkua. 

Kamalan  tarkasti  se  oli  suunnattu  ...  se  kallistui  kallis- 
tumistaan kruutikellaria  kohti  ja  katosi  viimein  sen  taakse, 
muutamien  mielestä  sen  viereen. 

Kauhistuneina  odotimme  jotain  hirmuista  näytelmää  .  .  . 
Nyt  .  .  .  nyt  juuri  leimahtaa  suunnaton  tulikieli,  ja  sitten  kuu- 
luu kauhea  räjäys  ja  sitten  .  .  . 

Mutta  tuli  kieltä  ei  näkynyt  eikä  mitään  räjäys  täkään 
kuulunut. 

Attentaatti  ei  ollut  onnistunut;  se  oli  ilmeistä,  ja  jokai- 
nen alkoi  hengittää  helpommin. 

Mutta  .  .  .  tämä  yö  oli  oleva  säikäysten  yö. 

Noin  kolme,  mitäpä  neljä  sekuntia  sen  jälkeen  kuin  ra- 
ketti oli  kadonnut  näkyvistä,  kuului  hiljainen,  kumea  jyräys, 
ja  samassa  vavahti  maa  hieman  jalkaimme  alla. 

Eikä  ollut  tuo  pelkkää  mielenkuvitusta,  sen  vakuutan. 
Me  tunsimme  sen  jokainen.  Tämäkin  silmänräpäys  on  yksi 
noita  kulumattomia  lapsuuden  muistoja.  Muistan  vielä  niin  sel- 
vään, missä  tuo  tapahtui:  muistan  tien,  muistan  pienen,  puisen 
sillan,  jonka  korvalla  seisoimme  juuri  kuin  täräys  tuntui. 

Sanaakaan  sanomatta  läksimme  kiirein  askelin  kulke- 
maan kylää  kohti,  edellämme  raketin  keksijä,  Ivan  Petrovitsh. 

—  Joutukaa,  joutukaa  —  puheli  hän  salaperäisellä 
äänellä,  niinkuin  poliisipäällikkö,  joka  on  päässyt  suuren  sala- 
liiton jäljille  ja  aikoo  yllättää  pahantekijät.  —  Joutakaa!  Minä 
aion  ryhtyä  toimiin. 

Ivan  Petrovitsh'ista  oli,  en  tiedä  miten,  äkkiä  tullut 
meidän  kaikkien  isällinen  ystävä,  tuki  ja  turva.  Hän  oli 
muutamassa  tuokiossa  saanut  meidän  kaikkien  rajattoman 
luottamuksen. 

—  Minä  aion  ryhtyä  toimiin. 

Noissa  sanoissa  oli  terästä  ja  palanen  lujaa  linnaa. 

—  Joutukaa  —  kiirehti  hän.  —  Tultuamme  kylään,  me- 
nen heti  ilmoittamaan  asian  isälleni.  Sitten  herätän  kylän 
talonpojat,  valitsen  heistä  rohkeimmat  ja  rotevimmat,  ja  niin 
lähden  heidän  kanssaan  pitkin  tuon  kaivannon  kumpaakin 
vartta,  tuon,  joka  vie  kruutikellarille.  Siellä  täytyy  alla  noita 
sen  ja  sen  vietäviä  pahantekijöitä. 

Ivan  PetrovitshMn  ääni  tärisi,  ja  luulenpa,  että  me  kaikki 
teimme  samaa. 


Situationi  oli  hiukan  muuttunut.  Ensimmäinen  säikäys 
oli  nyt  ohitse.  Ei  enää  peljätty  kruutikellarin  remahtamista; 
ajateltiin  vaan  pahantekijäin  kiinnisaamista. 

Tällaista  nyt  kuvastui  mieleeni: 

Suuri  joukko  talonpoikia  on  kokoontunut  arkkitehdin 
maahovin  edustalle,  aseina  viikatteita,  heinähankoja,  seipäitä 
ja  sen  semmoisia.  (Pyssymiehiä  ei  ollut  talonpojissa  eikä 
maahovilaisissakaan.)  Ivan  PetrovitshMn  johdolla  sitten  lähtee 
tämä  joukko  liikkeelle  hiljaa,  hyvin  hiljaa.    Tuonne  he  sukel- 

tavat  sankkaan  heinikkoon  ja  katoavat  pian  näkyvistä.  Jon- 
kun hetken  perästä  alkaa  kellarilta  päin  kuulua  nielua,  huu- 
toja, voivotuksia  .  .  .  Kellarin  luona  seisova  vahtimies  lau- 
kaisee kiväärinsä.  Se  on  hätäsignaali.  Toisilta  kellareilta 
vastataan,  ja  ennen  pitkää  on  tehtaalta  saapunut  kruunun 
patrulli  Shernovkaan.  Samaan  aikaan  on  Ivan  Petrovitsh 
saapunut  talonpoikineen,  mukanaan  puolenkymmentä  vangittua 
puolalaista  insurgenttiä.  Ivan  Petrovitsh'illa  on  tietysti  otsassa 
haava,  väliaikaisesti  nenäliinalla  sidottu.  Patrullin  päällikkö 
ja  Ivan  Petrovitsh  keskustelevat  tuolla  syrjässä  kahden  kes- 
ken, mutta  äkkiä  komennetaan  sekä  sotamiehet  että  talonpojat 
pikamarssissa  ruhtinaan  puistoon.  Siellä  piiritetään  ksendsin 
talo,  ja  jok' ainoa  kapinallinen  saatetaan  asianomaiseen  paikkaan. 
Koko  tämän  suunnitelman  tekemiseen  oli  tietysti  men- 
nyt vähemmän  aikaa  kuin  sen  kertomiseen. 

Me,  pojat,  olimme  tähän  saakka  olleet  kaikilla  retkillä 
mukana,   mutta  nyt  ei  meistä  huolittu. 

—  Nuoret  herrat  —  puheli  Ivan  Petrovitsh  meille  koh- 
teliaasti. —  Rohkeutta  teiltä  ei  puutu,  sen  tiedän,  mutta  nyt 
kysytään  kestävyyttä  ja  ruumiillisia  voimia.  Hiis  ties,  kuinka 
suuri  lauma  noita  roistoja  siellä  onkaan,  ja  mitä  lieneekään 
heillä  aseina!  Minä  en  uskalla  ottaa  päälleni  edesvastausta 
kaikesta  siitä,  mitä  teille  mahdollisesti  saattaisi  tapahtua.  Mie- 
leni on  paha,  mutta  en  uskalla. 

Muussa  tapauksessa  olisimme  kenties  olleet  vähemmin 
hyvillämme  moisesta  holhojaksi  määräytymisestä,  mutta  nyt 
vastaanotimme  tuomiomme  sankarin  suusta,  sankarin,  joka 
seisoi  yli  meidän  arvostelumme.  Ja  ellen  minä  nyt  kokonaan 
väärin  muista,  ei  tuo  tuomio  meille  näin  yön  selkään  kovin 
vastenmielinen  ollutkaan. 

Saavuttiin  kylään. 

—  Hyvästi  vähäksi  aikaa  —  virkkoi  Ivan  Petro  vi  tsh, 
nosti  kohteliaasti  hattuansa  ja  kiiruhti  asuntoonsa.  Näimme 
hänen  pitkän,  solakan  vartalonsa  astuvan  tien  poikki.  Pikku 
portti  narahti  kahdesti. 

Seura  jäi  meidän  asuntomme  edustalle. 
Ruvettiin   keskustelemaan  siitä,  mitä  onnistumisen  mah- 
dollisuuksia arkkitehdin  johtamalla  joukolla  oli  oleva. 

—  Minä  en  usko,  että  koko  hommasta  lähtee  mitään 
—  sanoi  Naukkarinen,  epäilijä  ja  inttäjä. 

—  No  te  nyt  ette  yleensä  usko  mitään,  —  tokaisi 
heti  hänen  ystävänsä  Glantz. 

—  Uskon  ainakin  sen,  että  teidän  uskonne  saattaa 
teidät  tällä  kertaa  häpeään. 

—  Ne  eivät  siis  olleet  muka  insurgenttejä  ?  .  .  . 

—  Kutka  niin? 

—  Nepä  ne  raketin  ampujat. 

—  Mistäs  minä  tiedän? 

—  Mutta  tottahan  se  raketti  nyt  jostain  tuli!  —  arveli 
Pietarin  lääkeakademian  oppilas  Tiainen. 

—  Mitä  se  minuun  kuuluu?  —  vastasi  Naukkarinen, 
tuskastuneena  Tiaisen  sangen  järkevästä  ajatuksesta. 

—  Älkää  sitten  turhia  väitelkö. 

—  Minä  en  väittele  enkä  riitele,  mutta  sen  minä  vaan 
sanon,  että  Ivan  Petrovitsh  hosuu  tuulta.  Ymmärrättekö? 
Luuletteko  te  todellakin,  että  insurgentit,  jos  he  kerran  yrit- 
tivät ampua  raketin  tuohon  kellariin,  että  he  nyt  istua  kyk- 
kivät tuolla  kaivannon  varsilla  ja  odottelevat,  milloin  joku 
herra  Ivan  Petrovitsh  unisten  talonpoikain  kanssa  suvaitsee 
tulla  koppaamaan  heitä  niskasta  kiinni  ja  viemään  suoraa 
päätä  Siperiaan,  Jakutskiin,  nähkääs,  Sahalinin  saarelle?  Et- 
tekö te  nyt  käsitä,   että  se  on  sulaa  mielettömyyttä? 

—  Pian  se  saadaan  nähdä,  —  virkkoi  Glantz  jotenkin 
neuvottomana. 

—  Jaa,  jaa  —  puheli  Tiainen.  —  Minä  sanon  vaan, 
että  tottahan  se  raketti  jostain  tuli,  vai  mitä,  herra  Nauk- 
karinen ? 

—  Teidän  kysymyksenne,  herra  tohtori  —  vastasi 
puhuteltu  pisteliäästi  —  on  täynnä  mitä  huomattavinta  syvä- 
mielisyyttä,  ja  sallikaa  minun  vastata  teille:  jaa,  jaa,  epäile- 
mättä se  jostain  tuli. 

Tällaista  keskustelua  kesti  vielä  kotvan  aikaa. 


Lehmusten  latvat  elähtivät.  Nevalta  alkoi  puhaltaa 
kostea  merituuli,  jokaiselle  Pietarilaiselle  niin  ylen  hyvin  tun- 
nettu. On  kuin  kylmä,  hikinen  käsi  pyyhkäisisi  poskea  .  .  . 
Se  tunkee  paksunkin  vaatteen  läpi.  Se  on  salapurija,  tuo 
tuuli.      Siinä  on  suota,   siinä  on  horkkaa  .  .  . 


Tämä  kostea  merituuli  ja  Naukkarisen  äsköinen  epäi- 
lys vaikuttivat  suurimpaan  osaan  seuraa  jotenkin  lamauttavasti. 

Meille,  »nuorille  herroille",  huomautettiin  merituulen 
vahingollisuudesta  ylipäänsä  ja  vilustumisen  mahdollisuudesta 
erittäin. 

Me  vakuutimme,  niinkuin  siinä  ijässä  vakuutellaan, 
ett' ei  meitä  ensinkään  viluta  eikä  väsytä,  mutta  kuinka  oli- 
kaan —  me  siirryimme  sittenkin  vähitellen  ullakkokamariimme. 

Luonto  rupesi  vaatimaan  omaansa.  Hiljaa  haastellen 
kävimme  vuoteisiimme.  Tuo  ilkeä  tuuli  oli  jo  ennättänyt  kä- 
väistä  ullakollakin.      Hurstit    tuntuivat  kosteilta.      Huh!   Kolk- 

koa  .  .  .  Peite  vedettiin  leukaan  saakka.    Sieltä,  peiton  suo- 
jasta,   kuiskailtiin    vielä    kotvanen,    mutta    pian  —  onnellinen, 
armas    aika!   —  pian    olimme    unohtaneet    raketit  ja  ryövärit 
ja  insurgentit  ja  räjäykset. 
Me  nukuimme. 


Aamulla  heräsimme  tavallista  myöhemmin.  Ensimmäi- 
siä tehtäviämme  oli  tietysti  rientää  alas  tiedustelemaan,  kuinka 
Ivan  Petrovitsh'in  yritys  oli  onnistunut. 

Ovi  ruokasaliin  oli  avoinna.  Sieltä  kuului  iloista  pu- 
hetta. Kuulin  sieltä  tutun,  rakkaan  äänen.  Perheen-isäntä 
oli  siellä;   hän  oli  yöllä  saapunut  kaupungista  kotia.. 

Tämän  perheen-isännän  nimeä  mainitsen  ja  olen  aina 
mainitseva  mitä  syvimmällä  kunnioituksella.  Suomalaisen  kir- 
jallisuuden historiassa  on  hänellä  oleva  pysyvä  sija.  Siihen 
aikaan  vielä,  jolloin  suomalainen  kirjakieli  oli  kapaloissaan, 
jolloin  paino-olot  olivat  ahtaat,  —  siihen'  aikaan  rohkeni  hän 
julaista  suomenkielisiä  novelleja  itse  Venäjän  pääkaupungissa. 
Minua  kohtaan  hän  oli  aina  hellä  opettaja  ja  isällinen  ystävä. 
Toistakymmentä  vuotta  on  kulunut  siitä,  kuin  yhdessä  hänen 
lastensa  kanssa  kannoimme  vainajan  hänen  viimeiseen  ma- 
jaansa Jaakkiman  kalmistossa. 

Tämä  mies  oli  Thomas  Friman,  joka  noin  40  vuotta 
oli  Pietarin  suomalaisen  seurakunnan  palveluksessa  kirkko- 
koulun  opettajana,  sittemmin  sen  tirehtörinä,  kirkonkokous- 
ten esimiehenä  y.   m. 

—  Hyvää  huomenta !  —  huusi  hän  herttaisella  taval- 
laan, nähtyään  meidät.  —  Onko  eilinen  raketti  antanut  teille 
yhtään  yörauhaa?  Viime  yönä,  kaupungista  tullessani,  kuulin 
kaikki  ne  hirmut,   mitä  tapahtunut  oli. 

Tuo  miehekäs,  iloinen  ääni  teki  kerrassaan  elähdyttävän 
vaikutuksen.  Viime  yön  tapaukset  ne  tuntuivat  nyt  pahalta 
unelta  vain;  kaikki  aaveen- omaisuus  niistä  oli  kadonnut  .  .  . 
yöllisestä  säi käy ks estä  ei  enää  jälkeäkään.  Ei  suinkaan  ukko 
Friman .  olisi  ollut  noin  iloinen  ja  leikkisä,  jos  jotain  peljättä- 
vää  olisi  ollut  ja  vieläkin  olisi. 

Näin  luotimme. 

Isällinen  ystävä  lapselle,  nuorukaiselle,  —  mikä  verra- 
ton  aarre! 


Kahvipöydässä  saimme  kuulla,  että  Ivan  PetrovitshMn 
hanke  oli  rauennut  tyhjiin  hänen  isänsä  kiellon  tähden. 

Ivan  Petrovitsh'in  isä  oli  yksi  noita  Nikolain  aikuisia, 
virkaeron  ottaneita  venäläisiä  kenraaleja,  jotka  siihen  aikaan 
vielä  olivat  sangen  tavallisia  ilmiöitä  Pietarissa.  Ne  olivat 
varsin  arvoisan  näköisiä  herroja,  yllään  uniformu,  jaloissa 
punaraitaiset  „ sanomattomat"  ja  kaulassa  musta  huivi  niin 
tiukalla,  että  oli  vaikea  käsittää,  mitenkä  he  ensinkään  saat- 
toivat hengittää.  He  kampasivat  hiuksensa  korvallisilta  ohi- 
moille ja  ajoivat  leukansa  sileäksi,  niin  että  tuuheat,  hirveän 
tuuheat  viikset  kiivaalla  keikauksella  yhtyivät  poskipartoihin, 
luoden  kasvoihin  ankaran,  komentavan  asun.  Sanalla  sanoen, 
ne  olivat  tuommoisia  Eupatoria  tai  Balaklava  tyyppejä. 

Kuultuaan  poikansa  raportin  raketista  ja  maan  täräyk- 
sestä ja  kaivannon  varsilla  mahdollisesti  piilevistä  insurgen- 
teistä,  oli  ukko  kavahtanut  istuvilleen  ja  kysäissyt  jyrisevällä 
äänellä,  niinkuin  ainoastaan  senaikuiset  kenraalit  osasivat 
kysyä : 

—  Shtoo-o?*) 

*)  Mitää-ä. 

Ja  se  on  suomeksi  niin  paljon  kuin:  Kuinkas  te  uskal- 
latte puhua?  Tiedättekös  te,  kuka  minä  jo  olen,  ja  tiedätte- 
kös te,  mitä  te  ette  vielä  ole? 

Säikähtämättä  tätä  jyräystä,  oli  Ivan  Petro vitsh  uudes- 
taan kertonut  kaikki,  mitä  sinä  iltana  oli  nähty  ja  kuultu. 

Vanha  kenraali  oli  purskahtanut  nauruun  ja    virkkanut: 

—  Mene  maata,  Vanja!  Sinä  olet  juonut  liian  monta  lasia. 
Ivan   Petro  vitsh    oli  vakuuttanut,  ett1  ei  hän   ollut  juonut 

kuin  jonkun  lasin  sampanjaa  ja  nekin  aamupuolella  Paltti- 
nassa *),  aamiaisilla  Leonid  VsevolodovitshMn,  serkkunsa,  sen 
kyrassiiri-kornetin,  kanssa,  joka  piti  läksiäisiä,  ennen  lähtö- 
änsä Tashkentiin.      Siihen  oli  isä  puoliunisena  virkkanut: 

—  Se  on  oikein,  että  poika  lähtee  todelliseen  palve- 
lukseen eikä  toimita  tyhjiä  kyrassiireissa.  Hänestä  tulee  vielä 
hyvä  upseeri,  ja  kyllä  hän  vielä  joskus  maailmassa  Jumalan 
avulla  pehmittää  sen  punatukkaisen  John  BuH'in**)  luut,  sen- 
kin pahuksen. 

Ivan  Petrovitsh  oli  vielä  kerran  koettanut  saada  isäänsä 
taivutetuksi  sotatuumaansa,  mutta  ukko  oli  lopulta  suuttunut 
ja  sanonut: 

—  Mene  maata  ja  anna  minunkin  maata! 

Ja  tuossa  käskyssä  oli  taas  ollut  niin  suuri  palanen 
Balaklavaa  ja  Eupatoriaa,  että  Ivan  Petrovitsh'in  täytyi  jättää 
sotaretkensä  sikseen. 


Kaiken  tämän  oli  hän  yöllä  kertonut  häntä  odottele- 
valle seuralle,  kertonut  Venäläisen  avomielisyydellä,  jospa 
myös  jonkinmoisilla  hienoilla  viittauksillakin  muutamain  isäin 
tuittupäisyy  teen . 


*)  Kuuluisa  ravintola  Pietarissa. 
**)  Englannin. 

—  Mutta  mitäs  te  luulette  tuosta  raketista?  —  kysäsin 
Frimanilta,  vakuutettuna  siitä,  että  tässä,  niinkuin  muussakin 
asiassa,  saan  häneltä  parhaan  selvityksen.  —  Oliko  se  mi- 
kään paha  yritys? 

—  Kyllä  minä  ymmärrän  teidän  säikähdyksenne  eilen, 
ja  joka  tapauksessa  se  oli  .  .  . 

—  Ahaa!  Foma  Gustavitsh !  Hyvää  huomenta!  — huusi 
vanha  kenraali  avonaisen  akkunan  takaa.  —  Toitteko  eilen 
Ruski  Invalidin*)  kaupungista? 

—  Toin  kyllä,  Pjotr  Filaretovitsh,  toin.    Käykää  sisään! 
Ja   vanha   sotilas  astui  sisään,   lihavana,   pyylevänä,  heli- 
sevin kannuksin,  Yrjön  ristin  nauha  valkoisella  uniformulla. 

—  Ahaa  —  sanoi  hän,  osoittaen  kahvikattilaa.  — 
Teillä  vaan  on  aina  tuo  Finljandija.      He-he-he! 

Hänellä  oli  tapana  sanoa  kaikkia  suomalaisia  tapoja 
yhteisellä  nimityksellä  Finljandija  (Suomi).  Niinpä  kahvinkin 
juontia.  Hän  tietysti,  rento-venäläisenä,  joi  yksinomaan  teetä. 

—  Kupponen  menee  sentään,  Pjotr  Filaretovitsh? 

—  —  Kiitos,  kiitos !  Kuulittehan  te,  Foma  Gustavitsh,  ei- 
lisistä kummituksista?  Meidän  Vanja  se  herätti  minut  yöllä 
kaikenlaisilla  raketeilla  ja  insurgenteillä.  Poika  oli  Leonidin 
kanssa  istunut  liian  kauan  Palkinassa.     He-he-he! 

Ja  vanha  kenraali  nauroi  niin,  että  olkapäät  hytkäh- 
telivät. 

—  Kuulin  minäkin  siitä,   kaupungista  palatessani. 

—  Ja  purskahditte  nauramaan,  niinkuin  minäkin? 

—  En  aivan. 

—  No? 

—  Katsokaa,  Pjotr  Filaretovitsh,  tuolla  on  sentään 
selityksensä. 

*)  Sota-asiain  lehti. 

Ja  nyt  me  olimme  pelkkää  korvaa  kaikki  tyyni,  niin 
suuret  kuin  pienetkin.  Vanha  kenraali  oikein  hellitti  tuota 
hirmuista  mustaa  kaulustaan. 

—  Katsokaa  —  alkoi  ukko  Friman  —  tuo  raketti  ei 
ollut  eikä  voi  olla  muu  kuin  meteori. 

—  Shtoo-o? 

—  Se  oli  meteori. 

—  Mikäs  helkkunan  kone  se  semmoinen  on? 

—  Avaruudessa  kiertää  ääretön  joukko  suurempia  ja 
pienempiä  kiviä.  Kun  ne  sattuvat  niin  lähelle  maata,  että 
joutuvat  maan  vetovoiman  piiriin,  kiitävät  ne  maata  kohti  ja, 
ilmakerrokseen  tultuaan,  syttyvät  sekä  usein  sulavat,  ennen- 
kuin pääsevät  maan  pinnalle.  Välistä  kumminkin  ovat  ne 
niin  suuria,  että  ennättävät  sulamatta  tulla  maahan.  Sem- 
moisia on  löydetty  Venäjälläkin  ja  säilytetään  Pietarin  mu- 
seossa. 

—  Stoi,  stoi!  —  huusi  kenraali  —  Semmoisiako 
kuin  tuojia  Kunstkammerissa?*)  Semmoisiako,  joita  löydettiin 
takavuosina  Donin  kasakkain  maasta? 

—  Juuri  sellaisia. 

—  Hm.     Vai  niin!    Se  ei  ollut  siis  pelkkää  Palkinaa? 

—  Ei  suinkaan. 

—  Hm. 

Taivas  oli  kirkastunut. 

—  Mutta  —  jatkoi  ukko  Pjotr  Filaretovitsh  —  mutta 
puhuihan  se  meidän  Vanja  jotain  täräyksestä  ja  maan  järäyk- 
sestä  ja  muusta  väräyksestä,  he-he-he! 

Ja  ukkoa  naurattivat  nuo  monet  äkkiä  keksityt  loppu- 
soinnut. 


*)  Luonnon-opillisen   museon    kansan-omainen  nimitys;  väännös 
saksasta. 

—  Sattuu  niinkin,  että  tämmöinen  meteori,  maahan 
tullessaan,  räjähtää  ja  synnyttää  juuri  tuollaisia  järäyksiä  ja 
täräyksiä. 

Minun  ei  tarvitse  sanoakaan,  että  vanha,  hyvä  opettaja 
Priman  oli  noussut  silmissämme  entistä  korkeammalle. 
Me  olimme  täysin  tyytyväiset. 
Friman  jatkoi: 

—  Raketti  on  minun  mielestäni  tällä  tavoin  helposti 
selitetty.  Mutia  mitä  tulee  tuohon  omituiseen  taloon  tuolla 
puistossa  ja  siihen  mahdollisuuteen,  että  siellä  kenties  olisi 
insurg.  ... 

Pjotr  FilaretovitshMlta  kirposi  äkkiä  teevati  pöydälle 
jotenkin  kimeällä  kilinällä. 

—  Foma  Gustavitsh,  —  lausui  hän  kiireesti,  vilaisten 
varsin  epäluuloisesti  meihin,  nuorempaan  polveen.  —  Minulla 
olisi  jotain  sanomista  teille.  Jos  sallitte,  niin  menemme  teidän 
kabinettiinne. 

—  Minä  olen   kokonaan  teidän  käytettävissänne. 

Ja  vanhat  herrat  nousivat,  mennäksensä  isännän  työ- 
kammioon.  Ovella  tietysti  kursailtiin  kotvasen  aikaa,  kum- 
painenko edellä  menisi,  kunnes  molemmat  hyökkäsivät  yhtä 
haavaa,  vatsat  vastatusten,  ja  vieläkin  toisillensa  kumarrellen. 

He  katosivat  kabinettiin  ja  viipyivät  siellä  jonkun  aikaa. 

Emme  koskaan  saaneet  tietää,  mitä  he  siellä  haastelivat, 
sillä  emme  katsoneet  sopivaksi  sellaista  udella. 

Mutta  ksendsin  talo  tuolla  tuuheitten  puitten  suojassa 
jäi  kuin  jäikin  salaperäisyyden  varjoon,  ja  sellaisena  se  muis- 
tossani aina  säilyy  .  .  . 

Tuokion  perästä  kuuluivat  kannukset  kilahtavan.  Ka- 
binetin ovi  aukeni,  ja  Pjotr  Filaretovitsh  astui  ulos,  isännän 
saattamana. 

—  Tän'iltana    siis    meille    teetä    juomaan    —    puheli 
kenraali. 

—  Kiitos  ja  kunnia,   Pjotr  Filaretovitsh,  mutta  ... 

—  Stoi!  Ei  mitään  muttaa.    Hyvästi  siksi! 


Hän  läksi., 

Keskeltä  tietä  hän  kumminkin  kääntyi  ja  huusi: 

—  Foma    Gustavitsh!    Mikä    sen    tontun    nimi    olikaan 
taas?  Matadori  ...  ei  se  ollut  niin  .  .  . 

—  Me-te-o-ri! 

—  Niin,  niin,  ja-ha:   me-te-o-ri. 


i 


jf 


AINO    KROHN    (SUONIO) 


rt 


Q. 


A  f  NO  SUONIO. 


KEVYTTÄ  MIELTÄ. 


£*  RMAS,  vapaa  mun  olla  suo, 
Kahleitta  kulkea  vielä, 
Salli  mun  leikkiä,  tanssia, 
Ellos  sä  sitä  kiellä! 


En  voi  vielä  ma  sitoa, 
Hallita  tunteitani, 
Laineen  lailla  ne  läikkyvät, 
Vaihtuvat  rinnassani. 


Vapaana  salli  mun  lentää  kuin 
Kevähän  nuori  perho, 
Kauan  oon  maannut  kätkössä, 
Vastikään  aukesi  verho. 

Päivyt  paistavi  häikäisten, 
Kisoihin  mua  pyytää, 
Salli  mun  mennä,  ennenkuin 
Halla  kukkaset  hyytää! 


Kiinri  älä  koita  saadakkaan, 
Pakenen  pyytäjääni! 
Vasta  kun  väistyt,  silloin  ma 
Antaun  itsestäni. 


A 


AATTO  S(UPPANEN) 

AATTO  S(UPPANEN). 


MÖKIN  POIKA. 


jAUNIINA  aamuna  kesäkuun  alkupuolella  vierivät  yksi- 
istuimiset  kyytikärrit  pitkin  tietä.  Vasemmalla  puo- 
lella istui  ylioppilas,  jonka  saattoi  arvata  vastaleivo- 
tuksi, sillä  lakki  oli  päässä  hiukan  mahtailevassa  asennossa 
ja  niin  kirkkaan  valkoinen  vielä,  että  silmää  häikäsi,  ja  muu- 
tenkin oli  miehen  ryhdissä  jotakin  arvon  tuntoa.  Oikealla 
istui  vanhan  puoleinen  kyytimies  vähän  nyrpeissään  kun  ei  ol- 
lut saanut  mieltänsä  myöten  puhetta  luistamaan.  Ylioppilas 
oli  pitkällä  matkalla  jo  väsynyt  tekemään  selkoa  aina  samoista 
asioista  ja  nyt  tälle  miehelle  vastannut  lyhyeen  taikka  jättä- 
nyt välistä  ihan  vastaamattakin.  Tuopa  nyt  aika  pöpö  on, 
oli  kyytimies  viimein  arvellut  ja  ruvennut  tulemaan  toimeen 
omin  ajatuksinensa. 

Ei  ylioppilaalla  tuo  kyllästyminen  ollut  ainoana  harva- 
puheisuuden  syynä.  Hän  näytti  olevan  niin  unelmien  valtaan 
vaipunut,  ett' ei  huomannut  vastapuhjenneen  kevään  kauneut- 
takaan>  ei  ruohon  helakkaa  vihreyttä,  ei  lintujen  sulosäveleitä 

eikä  ilman  raittiutta,  jota  ei  vielä  kesäinen  uramehdus  hai- 
tannut. Hän  oli  toisaalla  niin  kokonansa,  että  varmaan  olisi 
häneltä  huomaamatta  jäänyt,  vaikka  kyytimies  olisi  hänet  mi- 
hin tahansa  vienyt.  Yönsä  oli  hän  maannut  rauhattomasti  ja 
nyt  vielä  valveellakin  näki  samoja  unia. 

Hän  oli  yöllä  nähnyt  ensimmäisen  kouluun  lähtönsä, 
ollut  olevinaan  pikku  poika  ja  iloinnut  matkaan  päasöstä  eikä 
muistanut  ikävöidä  ollenkaan.  Sitte  olivat  unikärrit  livahta- 
neet yhVäkkiä  kolme  vuotta  eteenpäin  ja  hän  ollut  istuvinaan 
yläalkeiskouluun  menossa  eväskuormalla,  jossa  oli  ollut  kaksi 
pitkää  säkkiä  leipää,  yksi  säkki  perunoita,  pienenlainen  korvo 
uunissa  kovaksi  juoksutettua  säästömaitoa,  kymmennaulaineii 
pytty  voita,  parin  kapan  verta  äidin  tekemiä  ja  puhdistamia 
ohraryynejä,  vaatearkku,  jossa  vähät  kirjatkin  olivat,  ja  pieni 
tasapobja  pata,  heinämatto  ja  eväskontti.  Siinä  hän  oli 
istunut  korkealla  kuorman  päällä  ja  ilta  oli  ollut  tulossa,  ja 
silloin  oli  alkanut  isä  puhella: 

Kun  nyt  olemme  tässä  kahdenkesken  rauhassa,  oli 
hän  sanonut,  ja  kukapa  tietää  milloin  näin  kahden  kesken 
olemme,  kun  näin  loitos  kotoa  joudut,  niin  tekisi  mieleni  sa- 
nomaan jotakin,  jota  olen  kauan  aikonut.  Minä  olen  koet- 
tanut sinua  kasvattaa  Jumalan  pelkoon,  niin  koeta  nyt  pitää 
mielessäsi,  mitä  olet  kotona  ja  koulussa  oppinut  ja  oppinet- 
han  tuota  vastedeskin,  että  Herran  pelko  on  viisaudefl  alku 
eikä  oma  viisaus  pitkälle  auta,  jos  ei  parempaa  opasta  kellä 
liene. 

Kyllä  minä  tiedän,  oli  poika  yrittänyt  keskeyttämään. 
Niin,  tiedän  minäkin,  oli  isä  jatkanut,  että  sinä  sen  tie- 
dät, mutta  minä  vain  tahdon  vielä  kerran  —  saattaa  tämä 
olla  viimeinenkin,  sillä  kuka  meistä  itse  arvaa  milloin  kuolema 
tulee  —  tahdoin  vielä  kerran  sitä  muistuttaa,  että  viimeisellä 
tuomiolla    et    tulisi    minua    syyttämään:    ei    isä    opettanut,  jos 

sinulle  nimittäin  huonosti  käypi  ja  huonoihin  seuroihin  joudut. 
Sinä  olet  jo  sen  verran  mies,  että  osaat  itsekin  katsoa  eteesi. 
Minä  eroaisin  sinusta  nyt  rauhassa,  jos  tietäisin,  että  ei  mi- 
nun syyni  ole,  jos  onnettomuuteen  ja  kadotukseen  joutunet* 

Poikaa  oli  isän  vakavuus  kammottanut  eikä  hän  ollut 
huomannut  puheen  loppusanoja  muuksi  kuin  toivotukseksi,  jo- 
hon ei  ollut  tarvis  vastata  sitä  eikä  tätä.  Mutta  isä  oli  odot- 
tanut vastausta  ja  siis  kysynyt  suorempaan: 

Minä  toivon,  että,  jos  nyt  tänä  hetkenä  *  molemmat  oli- 
simme viimeisellä  tuomiolla,  me  emme  kumpikaan  joutuisi 
vuohien  joukkoon;  vaan  jos  niin  olisi,  että  sinut  tuomittaisiin, 
niin  sanoisitko:   ei  isä  opettanut,  tuomitkaa  hänet! 

En,  en,  oli  poika  vakuuttanut  ja  samalla  tuntenut  sy- 
dämmessänsä  halua  tarttua  sylin  isään,  joka  oli  tuossa  edessä 
karrin  s  evällä  istunut,  vaan  isä  oli  pojan  mielestä  tuntunut 
niin  sanomattoman  pyhältä,  että  hän  ei  ollut  uskaltanut,  ja 
siten  oli  asia  tullut  kylmästi  päätetyksi  kuin  jokin  kauppa- 
asia;  isä  oli  saanut  kuitin  holhoustoimestaan  ja  ollut  tyyty- 
väinen, ja  poika  oli  mielestään  päässyt  vapaaksi  omin  päin 
toimimaan. 

Tämä  kaikki  oli  nyt  viime  yönä  ollut  ilmielävänä  yli- 
oppilaan edessä  ja  häntä  oli  kovin  ahdistanut  tuo  tunne,  että 
ei  tohtinut  isäänsä  syleillä,  ei  turvaavasti  nojautua  häneen,  ja 
sen  tunteen  vaikutuksesta  oli  näyttämö  unissa  vaihtunut,  hän 
oli  ollut  vuotta  myöhemmin  kotona  ja  isä  oli  kysynyt  pojalta 
kassakirjaa.    Siitä  hän  oli  niin  hämmästynyt,  että  oli  herännyt. 

Matkalla  karreissa  vielä  kaikui  hänen  korvissaan  isän 
lempeä  ja  juuri  sen  lempeytensä  tähden  sitä  käskevämpi  ky- 
symys: missä  sinun  kassakirjasi  on?  Monta,  monta  vuotta 
vanhahan  se  asia  oli  ja  hän  muisti  vielä  tarkkaan,  mitä  sii- 
hen oli  vastannut:  ei  tullut  kirjoitetuksi  muistiin.  Vaan  eipä 
se  siltä  haihtunut  mielestä.    Isä  ei  ollut  jyrkkään  vaatinutkaan 

tilintekoa,  vaan  kohdellut  häntä  pikemmin  kuin  täysikasvuista 
miestä,  vieläpä  monasti  tunnustanut  hänelle  suoraankin,  että 
hän  muka  oli  viisaampi  kuin  isä,  koskapa  isä  ei  ollut  käy- 
nyt mitään  koulua.  Ja  sellaiseen  luottamukseen  olisi  pojalla 
puolestaan  pitänyt  olla  vastaluottamusta;  sen  hän  nyt  tunsi 
ja  itsekseen  ajatteli,  minkä  tähden  hän  sitte  ei  ollut  pitänyt 
kirjaa  menoistaan  eikä  näyttänyt  sitä  isälle,  ei  kertaakaan 
edes  pienempänäkään. 

Hänellä  oli  vielä  varsin  hyvin  mielessä  ensimmäinen  ka- 
ramellien osto.  Kansakoulunaikana  hänellä  ei  ollut  kos- 
kaan ollut  rahaa  omia  tarpeitaan  varten,  ja  milloin  oli  tuotu 
hänelle  evästä,  olivat  kotituomiset  riittäneet  makeistenkin  si- 
jaa täyttämään.  Yläalkeiskoulussa  oli  kumppaneilla  ollut 
useammin  kaikenlaista  hyvää  ja  ne  olivat  vähitellen  kutku- 
telleet häntä  niin  paljon,  että  hän  viimein  oli  päättänyt  ker- 
ran vain,  yhden  ainoan  kerran  ostaa  oikein  erikoista,  kon- 
vehteja, eikä  niitä  ollut  saanut  vähemmällä  kuin  25  pennillä. 
Pitkä  oli  ollut  katumus  siitä  suutarin  markasta  ensi  aluksi  ja 
se  se  oli  ollut  ensimmäinen  erä,  jota  oli  pelottanut  panna 
isälle  näytettävään  kassakirjaan.  Oli  sitte  tottunut  ajattele- 
maan minkä  mitäkin  keinoja,  joilla  täyttää  noita  karamellien 
täyttämiä  kassakoloja,  ja  viimein  oli  täytynyt  repiä  rikki  koko 
menojen  luettelo  ja  tyytyä  vaan  merkitsemään  muistiin,  minkä 
verran  oli  rahaa  saanut. 

Nyt  ylioppilas  ei  uskaltanut  näyttää  edes  tulojen  luet- 
teloakaan, sillä  hyvinpä  olisi  tullut  vaikea  saada  isää  käsittä- 
mään, mihin  se  kaikki  oli  mennyt,  sillä  vaikkapa  tämä  »mies" 
tiesikin  kuluttaneensa  paljon  vähemmän  kuin  moni  muu  ja 
vaikka  suurin  osa  käyttämistänsä  varoista  oli  myöskin  ollut 
omia  ansioita,  niin  ei  sittenkään  pitänyt  isän  saaman  edes 
aavistaakaan,  että  kyllä  menojen  joukossa  oli  ollut  muuta  koin 

välttämättömiä,  koskapa  summaa  oli  karttunut  niinkin  paljo: 
pari   tuhatta  markkaa  velkaa  ja  kaikki  omat  ansiot  lisäksi. 

Milloin  karrit  kovemmassa  vauhdissa  vierivät,  oli  se 
ylioppilaan  mielestä  tuota  huoletonta  lyseolaiselämää  kumppa- 
nien seurassa,  pöly,  jota  hevosen  kaviot  ja  karrien  pyörät 
ryöpyttivät,  soveltui  varsin  hyvin  kuvaamaan  tupakan  savua, 
ja  jyrinä  sitä  iloista  äänen  hälinää,  joka  puuhaavana  täytti 
pienet  asuinhuoneet  punssipullon  ympärillä  istuessa.  Astuttain 
ajo  ylämäessä  kuvasi  vanhusten  rauhaisaa  elämää  kotona, 
jossa  ei  ollut  mitään  liikaa  melua  eikä  mahtailua. 

Oudolta  vähän  tuntui  sinne  meno  nyt  neljän  vuoden 
kuluttua  viime  käynnistä. 


Lähellä  kirkkoa  tuuhean  koivikon  laidassa,  suurten  koi- 
vujen keskellä  on  vähäinen  mökki  taikka  oikeammin  mökin 
alku:  tupa  ja  vieressä  laudanpalasista  kyhätty  aitta,  ei  edes 
porstuaakaan  edessä,  sekä  viiden  kuuden  sylen  päässä  ma- 
talainen  läävä.  Peltoa  on  idän  puolella  vasta  nimeksi,  enin 
osa  pantuna  jo  perunaksi  ja  pieni  nurkka  jätettynä  kaali- 
maaksi. Aikeissa  näkyy  asujamilla  olevan  saada  raivatuksi 
enempikin,  koska  uusi  aita  kiertää  syvälti  metsän  sisätse. 

Aamuhetkinä  siinä  on  iloa  ja  riemua,  viserrystä  ja  li- 
verrystä kaikenlaista.  Ilman  siivekkäät  asuja  m  et  eivät  vielä 
ole  karkonneet  etäämmäksi,  ovatpa  päinvastoin  kokoutuneet 
koko  metsästä  juuri  tuvan  ympärille  uteliaina  tutkistelemaan, 
kuka  sellaista  melskettä  pitää  heidän  rauhaisassa  linnassansa, 
ja  kun  saavat  nytkin  rauhassa  toimia  ja  tähystellä,  niin  siinä 
lähitienoilla  pysyvätkin.  Yksin  arka  käkikin  kukkuu  aikaisin 
aamulla  tuossa  ihan  lähimmässä  koivussa,  kunnes  tuvan  ovi 
aukeaa;    silloin    se    vasta   ihmetystyen    virkahtaa:    kukah!    ja 

lentää  toiseen  koivuun,  joka  ei  ole  ihan  oven  kohdalla.  Muu- 
rahaiset ovat  vähän  äkäisemmät.  Kymmenkunta  valtiota  on 
jäänyt  maattomaksi;  ne  nyt  eivät  oikein  tiedä  mitä  tästä  ajatella 
ja  mihin  kääntyä;  koettavat  tuvan  salva men  raosta  yksitellen 
sisällekin  rynnätä  ja  koota  keon  aineksia  nurkkaan,  vaan  löy- 
tävät joka  aamu  itsensä  muutamien  kunnon  kuperkeikkojen 
jälkeen  taas  ulkoa  rikkatunkiolta,  eli' ei  niinkin  satu,  että  jos- 
kus joutuvat  muun  rojun  kanssa  suoraa  päätä  uuniin.  Emäntä 
lattiaa  laastessaan  ihmettelee,  mistä  sellaista  siivoa  tupaan 
tulee,  eikä  huomaa  koko  eläviä. 

On  päivä  vähän  ohi  puolesta.  Ulkona  ei  näy  ketään. 
Mökin  asuja met,  Martti  Oksanen  ja  hänen  vaimonsa  Aunetta, 
istuvat  juuri  päivällisellä.  Martti  on  jotenkin  harmaassa  eikä 
Aunettakaan  enää  nuorelta  näytä,  kasvot  kun  jo  ovat  joten- 
kin ryppyiset.  Ääneti  he  istuvat.  Martti  pöydän  päässä  ik- 
kunan pielessä,  Aunetta  pöydän  sivulla  vasten  ikkunaa.  Le- 
vottomilta näyttävät  molemmat.  Martti  ukon  silmät  käänty- 
vät tuon  tuostakin  ikkunaan  päin  ja  lusikka  silP aikaa  eksyy 
keittovadin  viereen  pöydältä  tyhjää  haparoimaan.  Aunetta 
paremmin  näkee  sekä  pöydän  ruuan  että  ikkunan. 

Jopa  sen  nyt  pitäisi  tulla  meidän  miehen,  alkaa  Martti 
viimein  puhetta.  Ihan  se  tulee  tuossa  paikassa,  minulla  on 
niin  elävä  aavistus. 

,  Mitä  niistä  aavistuksista,  eikö  tuo  pitäne   vielä   tänään- 
kin tulopuuro  syödä  yksinämme. 

Vai  ei!  eikö  ennenkin  ole  toteutunut  aavistukseni  niin 
monesti  ihan  tarkalleen?  Ei  minusta  eilen  vielä  tuntunutkaan 
siltä  kuin  nyt,  vaikka  odotin  minä  häntä  jo  eilenkin.  Anna- 
han puuron  olla  vielä  uunissa,  ehdimmehän  me  syödä  sen  ilta- 
seksikin jos  ei  tule. 

Aunetta  nousi  jo  pois  pöydästä.      Martti  vielä  kerran 
katsahti  ikkunasta  pitkin  tietä,  ja 

Katsopas,  eikö  tule!  huudahti  iloisesti. 

Mitä  He  matkustajia,  vastusti  emäntä. 

No,  tulehan  nyt  kuitenkin  katsomaan;  minusta  ihan 
näyttää,  kuin  valkolakki  sieltä  vilahteleisi  puiden  välistä. 

Tuli  siihen  Aunettakin  ikkunan  luo  ja  kumartui  että 
näkisi  matalasta  ikkunasta  loitommaksi.  Jopa  olivatkin  karrit 
lähellä  ja  varma  merkki,  valkolakki  näkyi  selvään. 

Kiire  tuli  Martille  jouduttautua  ulos  ottamaan  vastaan. 
Aunetta  jäi  siistimään  pöytää;  pitihän  toki  olla  puhdasta  niin 
harvinaisen  vieraan  tullessa. 

Karrit  pysähtyivät  veräjän  eteen,  ylioppilas  hyppäsi 
notkeasti  maahan  ja  yhdellä  hypyllä  aidankin  ylitse  suoraa 
päätä  isän  syliin.  Se  syleily  ei  oikein  tahtonut  onnistua  kum- 
mankaan puolen.  Pojalla  oli  yhä  vielä  samoja  mietteitä  mie- 
lessä kuin  äsken  maantiellä,  ja  niiden  tähden  katseli  isäänsä 
vähän  aristellen.  Isällä  puolestaan  piili  mielessä  ajatus  tulee- 
kohan hän  yhtä  puhtaana  ja  viattomana  kuin  viimein  läksi, 
ja  se  kaiketi  hiukan  kangistuta  hänen  käsivarsiansa.  Sitenpä 
se  tervehdys  tapahtui  ikäänkuin  virallisesti  ja  molemmat  kii- 
ruhtivat edelleen,  isä  puhelemaan  kyytimiehen  kanssa,  pur- 
kaako veräjä  vai  jättääkö  hevonen  vain  tienviereen  levähtä- 
mään, poika  tupaan  päin. 

Ovea  avasi  äiti  sisästä  päin  juuri  samana  silmänräpäyk- 
senä kuin  poika  Martti  ulkoa,  niin  että  se  tavallista  nopeam- 
min lensi  seljalleen.  Molemmat  avaajat  avasivat  sylinsä  ja 
huuletkin  löysivät  etsimättä  toisensa.  Siitä  tervehdyksestä 
kyllä  näkyi,  että  pojalla  oli  avoin  mieli  äitiä  kohtaan  ja  että 
äiti  otti  pojan  vastaan  sellaisena  kuin  hän  tuli,  tai  oikeastaan 
ihan  ajattelematta  millainen  hän  oli;  hänestä  Martti  oli  vain 
oma  poika. 

Pian  joutui  ruokaa  uudestaan  pöydälle  ja  vielä  istui  isä 
Marttikin    kumppaniksi    pojalleen,     vaikka    juuri    oli    noussut 

syömästä.  Äiti  silT aikaa  ihaili  pojan  lakkia,  pistipä  päähän- 
säkin  ja  katsoi  kahden  tuuman  levyisestä  pyöreästä  peilistä, 
miltä  se  oikeastaan  päässä  näytti,  ja  sitte  vielä  uudestaan 
tarkasteli  joka  puolelta  sisältä  ja  ulkoa. 

Tuossapa  se  nyt  on  meidän  mies,  lausui  isäkin  syö- 
dessään ihastuksensa  ilmi,  ja  miten  suureksi  on  kasvanut. 
Tuopas  nyt,  Aunetta,  se  puuro,  niin  koetamme,  maistasko 
paremmalta  kuin  eilen. 

Äiti  toi  uunissa  hautuneen  hirsryyni-puurovadin  ja  nuorta 
maitoa  sekä  istahti  itsekin  kolmanneksi  maistelemaan  jäljistettä. 

Pöydästä  noustua  kysäsi  isä: 

Entäs  tupakka?     Joko  sinä  olet  oppinut  tupakoimaan? 

Poika  punastui.  Hävetti  vähän  ruveta  nyt  ensi  kertaa 
polttelemaan  isän  nähden  ja  yritti  mieleen  tulemaan:  näinkö- 
hän isä  ei  olisikaan  tullut  pahoilleen,  jos  olisi  ennenkin  tien- 
nyt minun  polttavan?  Nyt  ei  ollut  aikaa  pitkiin  arvelemisiin, 
hän  kaivoi  taskustaan  paperosseja,  tarjosi  isälle  ja  kysyt- 
tyään, saiko  hänkin  polttaa  ja  isän  vastattua:  tottahan,  kun 
olet  jo  aikamies,  sytytti  itsekin. 

Kyytimies,  hevosen  hengähdettyä,  sai  palkkansa,  poika 
Martin  viimeiset  rahat,  ja  kupin  kahvia,  joka  tuota  pikaa  oli 
kiehunut,  ja  läksi  ajamaan.  Sitte  vasta  alkoi  nuorelle  tiedon 
sankarille  sadella  kysymyksiä.  Hän  teki  selkoa  vaiheistaan 
viime  vuosina,  varsinkin  matkastaan  Helsinkiin  ja  sieltä  nyt 
tänne  kotiin.    —   —   —    —  —   —    —    —    —    — — 

KIIKER. 


j  AATOIN  olla  noin  kahdeksan  tai  kymmenen  vuoden  ikäi- 
nen. Muistan  että  paljain  jaloin,  paljain  päin,  aamusta 
iltaan  leikin  puutarhassa,  käyskelin  kalliolla,  josta  oli 
laaja  näköala  selälle,  tai  pulikoin  rannassa.  Jalat  olivat  polviin 
asti  niin  ruskeat,  että  palvelustyttö  tuontuostakin  vakuutti,  että 
»mitä  se  kengillä  ja  sukilla  tekeekään,  jolla  on  noin  koreat  rus- 
keat patiinit!"  Sunnuntaisin  sentään  piti  panna  sukat,  kengät 
jalkaan,  mutta  oudoilta  ne  tuntuivat,  jalka  kun  vapaudessaan 
oli  ehtinyt  laajeta,  ja  kirkkoajan  mentyä  lensivät  sukat,  kengät 
Hkeisimpään  nurkkaan,  ja  entistä  kevyempänä  hyppelin  kivien 
ja  kantojen  poikki,  nauttien  jälleen  voitetusta  vapaudesta. 

Veljeni  Hannes,  joka  kävi  lyseota,  oli  saapunut  kotiin 
lomalle,  ja  naapurinpoika  Kalle,  joka  oli  minun  ikäiseni  ja 
talvisin  uskollinen  leikkitoverini,  ei  sentähden  välittänyt  mi- 
nusta vähääkään.  Aina  hän  vaan  oli  Hanneksen  kanssa,  ja 
jos  Hannes  olisikin  ollut  taipuvainen  ottamaan  minut  mukaansa 
metsään  tai  järvelle,  niin  hän  paikalla  oli  selittämässä,  että 
„se  väsyy  taas  ja  sitte  sitä  pitää  odottaa." 

—  Mutta,  yritin  minä  loukkaantuneena,  —  etkö  muista, 
yhdessähän  me  kelkkamäissä  ja  suksillakin  ... 

—  Ole  sinä  vait!  keskeytti  hän  ylenkatseellisesti. 

—  Ja  ettehän  te  nyt  metsään  menekään,  ettekö  mene 
järvelle  .  .  . 

—  No  niin,  mutta  osaatko  sinä  uida,  jos  vene  sattuisi 
kaatumaan  ? 

He  läksivät  silläkin  kertaa,  niinkuin  niin  monasti  ennen 
ja  minä  jäin  kiukuissani  pihamaalle  itkemään. 

Olin  niin  loukkaantunut,  etten  huolinut  vastata  heille, 
kun  he  parin  tunnin  kuluttua  saapuivat  kotirantaan  ja  huusi- 
vat minua.  Istuin  äänetönnä  pensaikossa  ja  tirkistelin  heitä, 
kun  he  nousivat  ylös  kalliota.  Kauvan  en  sentään  saattanut 
levollisuuttani  säilyttää,  sillä  uteliaisuuteni  heräsi:  he  kantoivat 
välillään  nenäliinaa,  pitäen  sitä  kiinni  neljästä  kulmasta  ja 
tuontuostakin  pysähtyen  katselemaan  kannettavaansa.  Mitä- 
hän siinä  olikaan?  Mahtoiko  olla  marjoja?  Mutta  mitä  he 
niistä  olisivat  katsoneet!  Entä  jos  oli  linnunmunia?  Var- 
maankin! Ja  minä  nousin  seisomaan,  näin  Kallen  suurella 
varovaisuudella  ottavan  syliinsä  nenäliinan  sisältöineen  ja  kuu- 
lin Hanneksen  nauraen  huomauttavan,  että  „  mihin  se  nyt  pan- 
naankaan".     Samassa  he  katosivat  rakennuksen  taa. 

Mikä  kumma  heillä  oli? 

Olkoon  mitä  tahansa!  Mitä  minä  heidän  löydöistään. 
Vaikka  olisi  ollut  sammakko  tai  sisilisko,  ja  niitä  näen  minä 
puutarhassakin  miten  paljon  tahansa.  Minä  päätin  jäädä 
tänne  leikkimään. 

Mutta  ei  tullut  leikistä  mitään.  Merkillisesti  minua  veti 
pihaan  päin, .  jonne  olin  nähnyt  heidän  katoavan,  ja  hetkisen 
perästä  astelin  jo  sisään  vihriästä  portista,  tekeytyen  niin 
tyynen  ja  välinpitämättömän  näköiseksi  kuin  suinkin,  vaikka 
heidän  naurunsa  jännitti  mielenkiintoni  äärinTmilleren. 

He  olivat  maitokamarin  luona.  Tyhjän  puupytyn  pohjalla 
heidän  edessään  seisoi  linnunpoika  ja  Kalle  kaatoi  paksua  piimää 
sen  selkään.  Hentoset  höyhenet  olivat  liimautuneet  toisiinsa, 
suuret  silmät  pullottivat  kuopistaan,  paljas  pää  ja  kaula  olivat 
"verenkarvaiset,  koko  eläin  vapisi.  Mutta  pojat  nauroivat  kuol- 
lakseen, he  menivät  naurukohtauksissaan  vallan  kaksinkerroin. 
Hetkessä  olin  minä  käsittänyt  koko  heidän  ilkeytensä, 
heittäytynyt  heidän  välilleen,  kopannut  linnunpojan  esiliinaani 
ja.  vihaani  purkaen  karannut  tieheni. 

—  Te  ilkiöt,  te  hirviöt,  ei  teillä  ole  sydäntä  eikä  sääliä. 
Ah,  kuinka  minä  teitä  vihaan,  en  itkisi,  jos  kuolisitte  vaikka 
siihen  paikkaan.      Oikein  se  teille  olisi! 

Vein  linturaukan  kyökkiin,  pesin  sen  lämpöisellä  vedellä, 
tein  sille  pesän  tappuroista  ja  peitin  sen  villaisella  liinalla. 

Se  oli  sanomattoman  ruma:  punertava  iho  kuulsi  läpi 
untuvien,  luut  pistivät  terävinä  esiin  joka  taholta,  pää  oli  suuri 
}a  muodoton,  silmät  hirveännäköiset.  Ei  se  minua  ensin* 
kään  miellyttänyt,   mutta  minun  oli  käynyt  sitä  niin  sääli. 

Parin  päivän  perästä  esitti  Hannes,  että  he  menisivät 
viemään  sen  takaisin  saareen,  josta  olivat  sen  tuoneet,  mutta 
silloin  en  minä  enään  suostunut.  Olin  siihen  jo  tottunut,  ja 
oppinut  siitä  pitämään. 

Se  varttui  tavattoman  pian,  siitä  tuli  suuri,  kaunis  lintu 
ja  me  kutsuimme  sitä  Kiikeriksi.  En  tiedä,  mistä  nimi  tuli  ja 
kuka  sen  keksi.  Se  syntyi  aivan  itsestään.  Kiiker  oli  vesi- 
lintu, luultavasti  kalalokki.  Se  söi  pelkästään  raakoja  kaloja. 
Kun  jälkeenpäin  ajattelen  tuota  kesää,  niin  on  Kiiker 
sen  ainoana  sisältönä.  Leikit  ja  leikkitoverit,  marjaretket  ja 
huvimatkat,  jotka  ennen  olivat  täyttäneet  mieleni,  katoavat 
kokonaan.  Ja  eteeni  avautuu  vain  aurinkoisia  rantoja,  joilla 
näen  itseni  paljasjalkaisena  seisomassa,  sylissäni  Kiiker,  kiil- 
tävä,  valkea  lintuni. 

Se  on  ensi  ajatukseni,  kun  aamulla  herään.  Kesken 
parasta  unta  karkaan  ylös  vuoteesta,  haen  vaistomaisesti 
avaimen  ja  liputan  pihan  poikki,  navetan  ohi  vajalle,  jossa  se 
asuu.  Se  on  jo  ovella  vastassani  ja  sitte  syö  se  kalat  minun 
kädestäni.  Kuinka  se  jaksaa  niellä  suuria  kaloja!  Välistä  ihan 
pelkään  sen  tukehtuvan  .  .  .  Sitte  otan  sen  syliini,  se  ei  vähää- 
kään arastele,  levollisena,  tyytyväisenä  antaa  se  minun  silittää 
harmahtavia    siipiään    ja    painaa   poskeani    kaulaansa  vastaan. 

Me  käymme  kivistä  polkua,  halki  nurmen,  jolla  kaste 
kiiluu,  alatse  suurten  riippukoivujen,  rantaan.  Puut  ja  kivet 
kertautuvat  tummina  vedessä  ja  ulompana  selällä  ui  syvä  sini- 
nen taivas  valkeine  pilvenhattaroineen.  Tahtoisin  hetkisen 
seisoa  siinä,  pidellen  sylissäni  lämpöistä  lintuani,  mutta  näh- 
tyään veden  on  se  käynyt  levottomaksi  ja  äkkiä  riistäytyy 
se  sylistäni  ja  nousee  mahtavin  siivin  ilmaan. 

Miten  kaunis  se  on  tuossa  sinitaivaan  alla,  kun  höyhe- 
net auringossa  kiiltävät,  ja  miten  sulavasti  se  liikkuu!  Äkkiä 
hyökkää  se  kaislikon  taakse,  sukeltaa  veden  alle  ja  ilmestyy 
hetken  perästä  pinnalle  keskelle  lumpeenkukkia.  Sitte  pyräh- 
tää se  lentoon,  purjehtii,  harvaan  siipiään  liikutellen,  aavalle 
järvelle  ja  katoaa  näkyvistäni. 

En  näe  sitä  koko  päivänä,  vaikka  kolmasti  käyn  uimassa 
ja  joka  kerta  huutelen  sitä.  Minun  on  sitä  ikävä,  ainoastaan 
hetkeksi  voin  sen  unohtaa,  sillä  seuraavana  hetkenä  se,  kes- 
ken iloista  leikkiä,  taas  tulee  mieleeni.  Ja  tuontuostakin  hii- 
pii rintaani  levottomuus:  entä  jollei  se  enään  koskaan  palaa! 
Jos  ihmiset  tekevät  sille    pahaa,   ehkä  ampuvat  sen! 

Minä  olen  siitä  hiukan  levoton  yölläkin,  vaikka  tiedän 
sen  olevan  vajassaan  lukon  takana.  Voisihan  joku  murtaa 
auki  lukon.      Pahoja  ihmisiä  löytyy  aina! 

Hannes  on  uskollisesti  ruvennut  auttamaan  minua  Kii- 
kerin  elatushuolten    kantamisessa,    sillä    hän    käy    miltei    joka 

päivä  kanssani  onkimassa  sille  kaloja  ja  kohtelee  sitä  muuten- 
kin sangen  hellästi.  Sensijaan  pelkään  minä,  kun  vaan  näen 
Kallen  likenevänkin  lintuani.  Hän  ei  ollenkaan  ymmärrä, 
miten  lintuja  on  hoidettava.  Hänestä  on  esimerkiksi  suuri  ilo, 
kun  hän  saa  Kiikerin  nielemään  pitkän  kalan,  jota  hän  pite- 
lee pyrstöstä  kiinni;  mutta  kun  kala  on  kadonnut  linnun 
kitaan,  vetää  hän  sen  pois.  Eikä  siinä  auta  minun  rukouk- 
seni enempää  kuin  itkunikaan  tai  uhkaukseni. 

Joka  ilta  olen  rannassa.  Astelen  matalan  veden  läpi 
karhilaudalle,  joka  on  pantu  niemen  kärkeen  turpoamaan,  ja 
siitä  huutelen  minä  Kiikeriä.  Aurinko  laskee,  hyttyset  tans- 
sivat rantaleppien  alla  ja  karjankellot    kalkattavat   kartanolta. 

Mutta  Kiiker  viipyy,  minä  saan  uudestaan  ja  uudestaan 
sitä  huudella.  Katseeni  liitelee  pitkin  taivaan  rantoja  ja  kaiku 
vastaa  huutooni.  Jos  sille  on  jotakin  tapahtunut,  jollei  se 
palaa!  Mutta  huomaan  ilmassa,  tuolla  kaukana  valkean  pis- 
teen: se  on  Kiiker.  Se  suuntautuu  suoraan  minua  kohti  ja 
laskeutuu  veden  pinnalle  eteeni.  Siitä  otan  sen  syliini,  suute- 
len sen  puhtoista  niskaa,  silitän  rintaa  ja  siipiä  ja  kerron 
miten  paljon,   paljon  pidän  linnustani. 

Ja  Kiiker  pitää  minusta,  tiedänhän  sen.  Sillä  araste- 
leehan  se  kaikkia  muita  paitsi  minua  ja  ainoastaan  minun 
ääntänihän  se  seuraa,  vaikka  koko  kylä  sen  tuntee  ja  kaikki 
hakevat  sen  suosiota. 

Päivät  alkavat  lyhetä,  kanerva  kukkii,  ruis  leikataan, 
elokuun  kuutamoillat  ovat  käsissä.  Minulla  on  nyt  vain  yksi 
suuri  huoli:  miten  on  Kiikeriä  hoidettava  talvella,  kun  ei  se 
enään  voi  uida  avovedessä  ja  kun  ei  tuoreita  kaloja  saada 
säntillisesti  ? 

Aika  kuluu  entiseen  tapaansa,  sadeilmat,  myrskysäät  ja 
tyynet  vain  vaihtelevat.  Kiiker  viipyy  usein  kauvan  poissa, 
minä  nuhtelen    sitä    hellästi   ja   vien  sen  peläten  aamulla  ran- 

taan.     Se  on  nyt  tullut    täysikasvaneeksi    linnuksi    eikä    ehkä 
enään  viihdy  kotona,  vaan  tahtoo  nähdä  maailmaa. 

Eräänä  iltana  se  ei  ensinkään  palannut.  Viivyin  kar- 
hinlaudalla,  vuoroin  itkien,  vuoroin  sitä  huudellen,  pimeään 
saakka.  En  tiedä,  nukuinko  koko  yönä  ja  aamulla  riensin 
ensi  työkseni  rantaan.  Kiikeriä  ei  kuulunut.  Kalastajat  tiesivät 
kertoa,  että  se  illalla  oli  lennellyt  järven  toisella  puolella  ja 
että  pojat  olivat  sitä  seipäillä  ahdistaneet. 

Varmaan  ovat  he  tappaneet  minun  valkean  lintuni, 
herttaisen  Kiikerin!  Silloin  en  tahdo  elää  minäkään,  tappa- 
koot minutkin!  Ja  minä  karkasin  sisään  niin  epätoivoissani, 
että  veljeni  paikalla  lupasi  lähteä  Kiikeriä  hakemaan. 

Oli  tavattoman  kuuma  päivä.  Levottomana  astelin  edes- 
takaisin rannalla,  tähystellen  venettä.  Tuontuostakin  kutsuin 
entiseen  tapaani  Kiikeriä,  enkä  voinut  olla  ajattelematta,  että 
se  palaa.  Se  laskeutuu  niinkuin  ennenkin  veteen  jalkaini 
juureen,  minä  saan  ottaa  sen  syliini  ja  painaa  poskeni  sen 
kiiltävää  siipeä  vastaan  ...  % 

Jo  tuli  veljeni  vene.  Vakavana  istui  Kalle  keskituh- 
dolla.  Lintua  ei  näkynyt.  Minut  valtasi  kamala  aavistus,  en 
uskaltanut  kysyä,  jäin  kuin  kivettyneenä  seisomaan  karhin- 
laudalle. 

—  Älä  nyt  pelästy,   alkoi  veljeni  ... 

Silloin  sattui  katseeni  veneeseen  ja  tuhdon  alla  varjossa 
näin  lepäävän  Kiikerin,  valkean  lintuni   —   kuolleena. 

Minä  karkasin  karhinlaudalta  veteen,  hyppäsin  rantaan, 
yli  puutarhan  aidan  ja  suistuin  suinpäin  nurmeen  itkemään. 

Me  hautasimme  Kiikerin  puutarhaan,  likelle  rantaa  ja 
niin  kauvan  kuin  kesää  kesti,  kannoin  vesikukkia  ja  kaislan- 
helpeitä  sen  haudalle. 


KARL   A    TAVASTSTJERNA 

X  LUKU 
KIRJASTA  »KVINNOREGEMENTE». 

Suomennos. 

tE  päivä  on  käsissä,  jolloin  tohtori  Udden  pitäisi  pitää 
esitelmänsä.  Hän  on  horjumattomalla  sitkeydellä  suu- 
ren asiansa  eteen  päässyt  lävitse  kokonaisen  jakson 
pieniä  koettelemuksia  ja  vastoinkäymisiä.  Ensinnäkin  hän  ei 
ole  saanut  salia,  missä  asuu,  esitelmänsä  pitämiseen,  koska 
emäntä  aivan  vastoin  poikansa  lupausta  ja  sittenkun  esitelmä 
jo  oli  kuulutettu,  on  tullut  ja  sanonut  viimeiseksi  sanakseen 
asiaan  jyrkän  ja  kumoamattoman  kiellon.  Kun  tohtori  koetti 
pakoittaa  häntä  ilmaisemaan  syytä  tähän  kieltoon,  sai  emäntä 
siitä  vaan  erinomaisen  tilaisuuden  näyttämään  kykyään  teko- 
syitten  keksimisessä,  —  hän  lateli  niitä  yhden  toisensa  pe- 
rään, tarvitsematta  edes  etsiä  niitä.  Mutta  Iida  tuli  jälestä- 
päin  kertomaan  että  emäntä  oli  talonväelle  selittänyt  asian 
aivan  yksinkertaisesti  siten,  että  se  oli  hän  joka  määräsi 
saataisiinko  hänen  salissaan  pitää  esitelmää  tai  ei  —  eikä 
suinkaan  nuori  isäntä  tai  tohtori! 

Iida  puolestaan  arveli  syyn  olevan  siinä,  niinkuin  hän 
heti  oli  sanonut  tohtorille,  kun  salin  käyttämisestä  oli  tullut 
puhe,  että  nimittäin  kuulijat  tärvelisivät  maalauksen  salin  lat- 
tiassa. Hän  tunsi  elatusäitinsä  ja  piti  kieltoa  kokonaisuudes- 
saan varsin  luonnollisena  ja  helppona  käsittää. 

Salin  sijasta  on  tohtorille  luvattu  tupa,  ja  sitä  on  kes- 
kellä kirkonaikaa  pantu  kuntoon,  muutettu  rahia  ja  pöytiä  ja 
tehty  lisää  istumatiloja  kumolleen  asetetuista  reistä,  joiden 
päälle  on  asetettu  jäisiä,  notkuvia  lautoja.  Valaistuksesta  tuli 
vaikein  kysymys,  mutta  kun  tohtori  on  uhrannut  pari  naulaa 
kynttilöitä  isänmaan  alttarille,  voi  hän  olla  varma  siitä,  että 
kansamme  saa  tarpeeksi  valoa. 

Uunin  vastapäätä,  tuvan  nurkassa,  on  pöytä  ja  tuoli: 
puhujalava. 

Ennen  puolista  silmäilee  tohtori  taistelukenttää,  missä 
hän  on  murtava  tietämättömyyden  ja  henkisen  velttouden 
kahleet,  joihin  hänen  kansansa  syvimmät  kerrokset  ovat  kyt- 
kettyinä. Hän  astuu  tupaan  ja  kymmenkunta  uteliasta  lasta 
väistyy  kunnioittavasti  päivän  sankaria.  Ne  töllistelevät  val- 
mistuksia tuvassa  ja  tohtoria  pitkillä,  kummeksivilla  katseilla, 
pistävät  sormensa  suuhun  ja  valmistautuvat  näkemään  jotain 
suuremmoista. 

Tohtori  hyväksyy  valmistukset,  jättää  kynttilät  paikoil- 
leen pantaviksi  ja  kiittää  Iidaa  vaivoista,  sillä  se  on  hän,  joka 
on  ollut  toimeenpanevana  henkenä  yrityksen  käytännöllisessä 
puolessa.  Sitten  menee  hän  omalle  puolelleen  takaisin,  sil- 
mäilee vielä  kertaalleen  esitelmänsä  pienet  muistiinpanot  ja 
harjoittelee  hiukan  liikkeitään  ja  ääntään,  mutta  pelkää,  ettei 
vaan  Iida  tulisi  äkkiä  huoneesen  ja  näkisi  häntä,  sillä  se  luu- 
lisi häntä  puolihupsuksi,  kun  hän  siinä  itsekseen  mehkaisi  ja 
teiskaisi  peilin  edessä,  niinkuin  häntä  halutti  tehdä. 

Hän  syö  hermostuneena  puolisensa  ja  saa  kahvista  sy- 
dämmen  tykytyksen.  Tuntuu  kuin  hän  nyt  ryhtyisi  suurem- 
paan yritykseen,  kuin  pitäessään  maailman  mainion  esitelmänsä 
siveellisestä  puolesta  Ibsenin  teoksissa.  Hän  on  niin  merkil- 
lisen epävarma,  hän  ei  ollenkaan  luota  itseensä  niinkuin  sil- 
loin, eikä  hän  ole  laisinkaan  varma  kuulijoittenkaan  kannasta. 
Kieltäkään  hän  ei  taida  täydelleen,  vaikkakin  Iida  vakuuttaa 
hänen  jo  puhuvan  suomea  niinkuin  syntyjään  suomalaisen. 
Hän  on  mielestään  ventovieras  kuulijoittensa  keskellä,  hän  ei 
tiedä  vähääkään  mitenkä  hän  niihin  vaikuttaisi,  millä  tavoin 
tempaisi  ne  mukaansa,  ja  hän  katuu  hetkisen,  että  niin  itse- 
päisesti päätti  ryhtyä  esitelmän  pitoon  ja  toivoo  hiljaisuu- 
dessa, että  pitäjän  säätyhenkilöt  kuitenkin  tulisivat  mukaan, 
ikäänkuin  valon  henkivartioiksi  ja  hyväksymisellään  vaikutta- 
maan alhaisoon. 

Sitten  alkaa  häntä  naurattaa  oma  itsensä,  joka  on  noin  mi- 
tättömistä seikoista  huolissaan,  ja  hän  tuumii,  että  hän  valtaa 
kuulijakuntansa  melkein  niinkuin  lastenopettaja  oppilaansa, 
eikä  voi  olla  hymyilemättä  korkealle  aatteelleen.  Mutta  — 
kuitenkin  kaikitenkin  —  se  korkea  aate  se  juuri  on  oleva, 
joka  on  antava  siivet  sivuun  hänen  esitelmälleen  ja  hurmaava 
sen  kuulijat.  Ilman  sitä  menisi  hän  toimeensa  juurikuin  päi- 
vätyöläinen  jokapäiväiseen  aherrukseensa.  Ei,  hänen  täytyy 
jännittää  aatteensa  korkealle,  tuliseksi,  —  muuten  madaltuu 
hän  heti  alussa  sekä  omissaan  että  kaikkein  kuulijoitten  silmissä. 

Harmaan,  suveavan  hämärän  painuessa  talvisen  maise- 
man ylitse  astuskelee  tohtori  Udde  edestakaisin  salissaan, 
puettuna  pitkään  valtiomies-sortuukkiinsa  ja  kamppailee  mieli- 
kuvituksissaan kaikkia  Don  Quichotten  tuulimyllyjä  vastaan. 
Hän  ei  osaa  esitelmäänsä  ulkoa,  se  ei  ole  hänellä  edes  kun- 
nolleen kirjoitettuna,  sillä  hän  on  luottanut  siihen,  että  innos- 
tus   antaa  hänelle  puhelahjan  ja  panee  sanat  mahtavina  tulvi- 

niin  harvalukuinen  ja  niin  pimeän  piilossa,  että  hänen  tuskin 
onnistuu  saada  sitä  selvästi  näkyviinsä.  Taimpana  uunin  vai- 
heilla, missä  valo  taas  on  voimakkaampi,  kohtaa  hänen  sil- 
mänsä niinkuin  näyttämön  perältä  joukon  lasten  naamoja,  joi- 
den valkeat  tukat  räikeinä  kuvastuvat  mustaa  taustaa  vastaan. 

Tohtori  etsii  vielä  kerran  varsinaisia  kuulijoitaan,  hakee 
katseillaan  pimeästä  tyhjyydestä  noita  tuttuja  suomalaisia  uk- 
koja, joilla  on  harva  leukaparta,  kulmikkaat  poskipäät  ja 
paksut  villahuivit  kaulassa,  mutta  löytää  niitä  vaan  kolme  eli 
neljä.  Sen  sijaan  näkee  hän  koko  joukon  niskaan  lasketuita 
naisten  liinoja  ja  sileäksi  suituita  hiuksia,  joissa  on  jakaus 
keskellä  päälakea. 

Hänen  vapaa,  avonainen  asentonsa  ja  terävä  silmäi- 
lynsä, joka  tutkistelee  yleisöä,  on  huomattavasti  tehnyt  vai- 
kutuksen siihen,  sillä  sen  joukosta  ei  kuulu  hiiren  hivausta- 
kaan.  Vihdoin  ottaa  hän  esiin  joitakuita  paperiarkkia,  kään- 
tää katseensa  yleisöstä  niihin,  kakasee  kurkkuaan  ja  alkaa 
heikolta  tuntuvalla  äänellä: 

„ Kunnioitettavat  kansalaiset! 

Minä  olen  ottanut  itselleni  vapauden  kutsua  teidät  ko- 
koon tähän  pirttiin  yhteisesti  keskustella  kseni  teidän  kans- 
sanne muutamista  kysymyksistä,  joitten  pitäisi  oleman  tärkeitä 
jokaiselle  isänmaan  ystävälle,  mutta  etenkin  sen  omille  asuk- 
kaille, tälle  voimakkaalle,  sitkeälle  ja  karaistulle  suvulle,  joka 
on  raivannut  itselleen  ja  jälkeläisilleen  kodin  ja  konnun  Suo- 
men kylmille  soille  ja  karuisille  kankaille.  Se  on  juuri  tälle 
suvulle,  niin  sanoakseni  isänmaan  omalle  ytimelle,  jolle  minä 
tahdon  suunnata  sanani,  sen  huomiota  minä  tahdon  kiinnittää 
ja  vetää  mukaani,  niin  että  se  ymmärtäisi  tämän  meidän  kau- 
niin isänmaamme  kohtalon  riippuvan  juuri  hänestä  itsestään,  ja 
että  se  kerran  on  samasta  kohtalosta  vastaava  sekä  Jumalan 
että  historian  edessä". 

Tämän  pontevan  alkulauseen  jälkeen  on  tohtori  hetki- 
sen vaiti  niinkuin  asiaan  kuuluukin  ja  huomaa  tyytyväisenä, 
että  kuulijain  katseet  ovat  ihmettelevinä  suunnatut  häneen. 
Hankalan  Manta  on  unohtanut  muhvinsa  toisen  kiemailijansa 
polvelle  ja  odottaa  avoimin  suin  jatkoa.  Tuntuu  kuin  tulisi 
siitä  sanoja  eikä  mitään  lorua. 

Tohtorista  tuntuu  niinkuin  olisi  hänellä  äänetöntä  kan- 
natusta kuulijain  joukossa.  Itse  ympärys,  oikea  suomalainen, 
puolipimeä  tupa,  tuo  melkein  näkymätön  kansa  siinä,  jonka 
luku  kasvaa  hänen  kuvituksessaan,  kaikki  sopii  hänestä  mai- 
niosti. Hän  tuntee  järkkymättömän  uskonsa  omaan  kansaansa 
lujenevan,  ja  hänen  täytyy  innostuttaa  kuulijakuntansa,  hän  pa- 
kottaa sen  ymmärtämään  itseään,  vaikka  sen  hitaus,  taitamatto- 
muus ja  laimea  mieli  olisi  vielä  sata  kertaa  suurempi,  —  sillä 
nyt  on  hänellä  käsissään  satakertainen  voima  sitä  vastaan. 
Hän  tuntee,  ettei  nyt  olekaan  enää  kysymys  tavallisesta  esi- 
telmästä, vaan  että  tässä  on  kysymyksessä  elämän  ja  kuole- 
man taistelu  suomalaista  jäykkyyttä  vastaan,  rahvaan  tietä- 
mättömyyttä ja  säätyläisten  lyhytnäköisyyttä  vastaan,  taistelu, 
jossa  hänen  täytyy  voittaa,  sillä  nyt  hänellä  on  usko  taas, 
usko  Suomen  kansan  sitkeyteen  ja  tulevaisuuteen. 

Hän  tuntee  oikean,  palavan  halun  asettua  kaikkein  es- 
teitten  yläpuolelle  ja  julistaa  aatteensa  Suomen  kansan  tule- 
vaisuudesta. Se  on  niinkuin  suuri  ja  jalo  kosto  kaikesta  siitä 
väärinkäsityksestä,  jota  hän  on  kokenut  tullessaan  ensi  ker- 
taa tekemisiin  sen  kansan  kanssa,  ja  hänen  täytyy  pakoittaa 
tuo  sama  kansa  näkemään  ja  ihmettelemään  sitä  kostoa. 
Hän  ei  ole  enää  mikään  heikko  epäilijä,  kun  hän  katsoo  kan- 
saa kasvoista  kasvoihin,  hän  on  voittamaton  uskon  sankari, 
joka  tappiosta  ja  vastarinnastakin  imee  uutta  voimaa  kestääk- 
seen  uusia  tappioita  ja  uutta  vastustusta  —  jolTei  mikään 
muu  auta. 

Seuraavassa  tuokiossa  ottaa  hän  uutta  vauhtia  ja  jat- 
kaa puhettaan.  Hänen  äänensä  on  vakaantunut,  se  kaikuu 
täyteläisenä  ja  voimakkaana  ja  hänen  onnistuu  heti  päästä 
samaan  hurmaavaan  puhujatilaan,  jossa  hän  kerran  ennen 
Helsingissä  on  saavuttanut  voiton  paljoa  suuremman  ja  pal- 
joa oppineemman  yleisön  edessä. 

Hän  on  laskenut  muistiinpanonsa  pöydälle  eteensä,  vä- 
littämättä niistä  enää  mitään.  Nyt  on  hänellä  puheen  ihmeel- 
linen lahja,  sanat  tulvivat  itsestään,  voimakkaina,  vakuuttavina 
ja  sointuvina.  Hän  muistaa  ainoastaan  hämärästi  mitä  ennen 
on  päättänyt  puhua,  sillä  joka  hetki  kohoaa  uusia,  tuoreita 
aatteita  hänen  ajuunsa  ja  ne  hän  lausuu  julki  välittömällä  läm- 
möllä, ilman  että  ne  tuottaisivat  hänelle  vähääkään  ponnistusta. 
Itse  kampela  suomenkielikin  tulee  orailematta  hänen  huulil- 
leen ja  saa  puhtaan  muodon  hänen  sisällisen  voimansa  kautta. 
Se  on  todellinen  innostus,  joka  on  vallannut  hänet,  ja  hän 
tuntee  voivansa  mureaa  sillä  vuoria. 

Hän  on  juuri  saanut  sanotuksi  muutamia  sattuvia  koh- 
tia Runebergistä  ja  tullut  siihen  mitä  nykyaika  odottaa  Saari- 
järven Paavolta,  Pilven  veikolta  ja  Torpan  tytöltä,  kun  häntä 
häiritsee  ovella  syntynyt  hälinä,  jonka  syytä  kaikki  kuolijat 
luonnollisesti  kääntyvät  katsomaan. 

Ja  syy  siihen  häiriöön  astuu  ovesta  sisään  kolmen  mie- 
hen muodossa,  nuori  isäntä,  kauppias  Kakriainen  ja  ekspedi- 
tööri  Mayer,  jotka  ovat  viivähtäneet  viinipullonsa  ja  kortti- 
pakan ääressä  ja  nyt  vasta  ennättäneet  esitelmään.  He  as- 
tuvat esille  kaikella  sillä  arvokkaisuudella  minkä  isännyys, 
raha  ja  elähtänyt  maailman  kokemus  antaa,  —  nuori  isäntä 
kuitenkin  vaatimattomimpana  kaikista.  Tohtori  vaikenee  kes- 
kellä sanojensa  tulvaa,  käännähtelee  hermostuneesti  ja  tus- 
kaisesti, mutta  kukaan  ei  huomaa  sitä,  koska  kaikki  huomio 
keskittyy     noihin      kolmeen     sisälle     tulijaan,     jotka     rahien 

lomitse  pyrkivät  etumaisille,  tyhjille  istumapaikoille  lähinnä 
emäntää. 

Kun  he  ovat  istuutuneet  siihen,  nyykäyttää  kauppias 
Kakriainen  tutunomaisesti  päätään  tohtorille,  kehoittaen  häntä 
jatkamaan,   sillä  nyt  he  ovat  paikoillaan. 

Tohtori  ei  ole  huomaavinaan  vihjausta,  selailee  pape- 
reitaan ja  antaa  tahallaan  äänettömyyden  jatkua.  Sitä  käyt- 
tää herra  Mayer  hyväkseen  ja  menee  tervehtimään  Hankalan 
Mantaa,  niin  että  tämä  tirskahtaa  häiritsevän  kovaa.  Lapsi- 
joukkoonkin taustalla  alkaa  tulla  uhkaavaa  liikettä,  mutta  sil- 
loin jatkaa  tohtori  yht' äkkiä  sellaisella  voimalla,  että  herra 
Mayer  kiireellä  peräytyy  paikalleen  ja  on  nolostuvinaan  ko- 
vin, josta  taas  Hankalan  Manta  on  tukehtumaisillaan  hillites- 
sään  nauruaan. 

Tohtori  livahtaa  keskeytyksen  ylitse  muutamin  juhlalli- 
sin sanoin,  jotka  hän  pitkäveteisesti  lausuu,  levittäin  ikään- 
kuin unhotuksen  hunnun  koko  välinäytöksen  ylitse  ja  upottaa 
sen  äänettömään,  mutta  sanomattoman  syvään  halveksumiseen. 

Hetken  kuluttua  on  hän  puheestaan  lämmennyt  taas  ja 
rajattomat  ovat  ne  Suomen  kansan  avut,  joita  hän  tuo  esiin 
ja  vetää  julki  sen  itse  katseltavaksi.  Loppuponneksi  kai- 
kesta tulee  se,  että  Saarijärven  Paavon,  Pilven  veikon  ja 
tietysti  myöskin  Torpan  tytön  täytyy  niin  pian  kuin  mahdol- 
lista ilmestyä  ilmoille  erämaan  syvyydestä,  kaikkein  kernaim- 
min jo  huomispäivänä,  niiden  täytyy  tulla  valtiopäiville  lausu- 
maan sanansa  tärkeissä  kysymyksissä  omaksi  sekä  maansa 
parhaaksi.  Kansan  terve  voima  on  ympäröivä  heitä  niinkuin 
valon  kehä,  ja  hallitus  on  ihmettelyllä  kuunteleva  viisauden 
sanoja  kokeneen  peltomiehen  suusta. 

Esitelmän  lopulla  laimenee  tohtorin  innostus  hiukan. 
Ei  voi  kieltää,  ett' ei  se  keskeytys,  joka  syntyi  myöhästyneit- 
ten  korttipelarien  tullessa,  tuonut  jotain  vastenmielistä  tupaan; 

tohtori  ei  saa  enää  oikein  näkyviinsä  niitä  syviä,  innostutta- 
via rivejä,  joiden  hän  kuvittelee  täyttävän  hämärän,  tyhjän 
keskituvan  pitäjän  edistyneempien  jäsenten  takana.  Kauppias 
Kakriaisen  rehevä  ruho  herra  Mayerin  punoittavan  omena- 
naaman  rinnalla  tunkeutuu  yhä  enemmän  etu-alalle,  eikä  toh- 
tori voi  kunnolleen  nähdä  varsinaisia  kuulijoitaan  niiden  takai- 
sessa hämärässä. 

Hän  pysyy  kumminkin  kutakuinkin  vahvassa  vauhdissa 
viimeiseen  sanaansa  saakka,  mutta  tuo  läpitunkeva,  vuoria 
järkyttävä  pontevuus  ei  anna  enää  sanoille  kärkeä,  niiden 
terä  on  lytistynyt,  ja  hän  tuntee  itsekin  ampuvansa  kuuliaan 
hiekkavalliin,  joka  on  hänen  ja  kansan  välissä,  s.  o.  etumai- 
siin penkkiriveihin,  missä  kauppias  Kakriainen  ja  ekspeditööri 
Mayer  muodostavat  pehmeimmän  hiekan. 

Tohtori  ei  ole  tullut  huomanneeksi  nuorta  isäntää,  muu- 
ten olisi  hänen  pontevuutensa  ehkä  tullut  ennalleen  ja  pu- 
heensa saanut  entisen  lennon.  Nuori  isäntä  on  nimittäin  säih- 
kyvin silmin  ja  täydellisellä  huomaavaisuudella  ottanut  vastaan 
jokaisen  tohtorin  sanan,  aivan  haltioissaan  siitä  uskosta  talon- 
poikaan, jonka  hän  on  perinyt  isältään,  jota  hän  lapsuudes- 
saan on  kuullut  kansakoulussa  opettajan  saarnaavan  ja  jonka 
hän  jo  aikoja  sitten  on  omistanut  omakseen.  Mutta  harvoin 
tuli  se  näkyviin  ja  vielä  harvemmin  oli  se  puhjennut  sanoiksi 
jokapäiväisessä  maalaiselämässä.  Ainoastaan  kaupungissa  ol- 
lessa nuori  isäntä  lämpeni,  kun  viinipulloja  seurahuoneella 
availtiin  ja  kun  oli  kysymyksessä  juoda  ja  juottaa  muita  sekä 
pitää  kaupungin  herroja  aisoissa.  Silloin  kerskasi  herra  Har- 
vanen  parhaansa  mukaan  suomalaista  talonpoikaa  ja  silloin 
hän  selvimmin  tunsi  olevansa  samaa  luuta  ja  lihaa  kuin  sekin. 
Silloin  lensivät  hänen  aatoksensa  korkealle  ja  sanansa  olivat 
voimakkaita  niinkuin  hänen  isänsä  sanat.  Silloin  uneksi  hän 
kansallismielisiä    suuruus-unelmiaan,    kunnes    oli   juonut   herrat 

pöydän  alle  ja  itse  etsi  haparoiden  makuuhuonettaan,  ylpeänä 
kuin  voiton  saanut  sotapäällikkö. 

Koti,  äiti  ja  hänen  oma  asemansa  isäntänä  kytkivät 
aina  hänen  kansalliset  utukuvansa.  Mutta  äsken  juodun  vii- 
nin ja  tohtorin  puheen  vaikutuksesta  virkosivat  kaikki  hänen 
aatteensa  tänään  eloon.  Hänen  katseensa  oli  hehkuva  ja  hä- 
nen kouransa  haki  asetta,  jonka  kohottaisi  korkealle  ja  jolla 
pudottaisi  kuolon  iskun  kaikelle  sille,  mitä  herruudeksi  ja  sor- 
roksi  kutsuttiin. 

Kun  tohtori  on  lopettanut  esitelmänsä,  on  tuvassa  ai- 
van hiljaista.  Etumaiselle  penkille  tunkeutuneet  katselevat 
toinen  toistaan,  mutta  kukaan  ei  rohkene  ensimmäisenä  osoit- 
taa ihastustaan.  Ei  oikein  tiedetä  sopisiko  tohtorille  paukut- 
taa käsiään  niinkuin  jollekin  näyttelijälle;  ihastuneita  ollaan, 
tietysti,  sillä  tohtori  on  puhunut  erinomaisen  hyvin,  varsinkin 
kun  ajattelee  että  hän  vasta  täällä  maalla  on  oppinut  suomea, 
mutta  ihastus  ei  pääse  puhkeamaan  ilmi.  Ja  yhdentekevää- 
hän se  oikeastaan  voi  ollakin,  tohtori  tulee  kyllä  toimeen  il- 
man käsien  taputusta,  ajattelee  .jokainen,  ja  sen  sijaan  sil- 
mäillään  häntä  vaan  ylenmäärin  kunnioittavasti  ja  kainosti  että 
ihastus  edes  jollain  tavalla  tulisi  näkyviin. 

Lapset  hyökkäävät  ulos  iloisina  vapaudestaan  pitkän 
hiljaisuuden  jälkeen  ja  nuo  harvat  rahvaan  edustajat  —  Pilven 
veikko  ja  Torpan  tyttö  —  näyttävät  miettiviltä  selät  kou- 
kussa, aivan  kuin  puhe  ei  olisi  koskenut  heitä  vähintäkään  .  . . 

Mutta  kun  kuulijat  alkavat  poistua,  seuraa  nuori  isäntä 
sisällistä  viettiään,  astuu  tohtorin  eteen,  katselee  häntä  silmät 
yhä  hehkuen,  puristaa  voimakkaasti  hänen  kättään  ja  lausuu 
varsin  liikutetulla  äänellä: 

»Aivan  niin,  herra  tohtori!  Niin  sen  pitää  mennä  — 
pitääpä  saatana  soikoon  niinkin!" 

Mutta  tohtori,  joka  on  pahoilla  mielin  tästä  kaikesta, 
tuntee  nuoresta  isännästä  ainoastaan  viinan  löyhkän  nenäänsä, 
vastaa  varsin  kylmästi  hänen  kädenantiinsa  ja  uskoo  tämän 
innostuksen  johtuvan  ainoastaan  liian  monista  ryypyistä.  Nuori 
isäntä  puolestaan  ottaa  hyvin  pahakseen  tohtorin  kylmyyden. 
Hän  on  tahtonut  osoittaa  tohtorille  sydämmellisimmän  kiitok- 
sensa hänen  puheestaan,  mutta  sitä  ei  oteta  vastaan.  Selit- 
täköönpä  tohtori  nytkin,  ettei  se  ollut  ylpeyttä! 

Nuoren  isännän  onnistuu  kumminkin  pakoittaa  luontoaan 
ja  hän  esittää  virkansa  puolesta  tohtorille,  että  tämä  tulisi 
isäntäväen  puolelle  tyhjentämään  lasin  muutamain  kuulijain 
kanssa,  niin  saisivat  he  kiittää  häntä  niistä  suurista  aatteista, 
joita  hän  niin  kauniisti  oli  esitelmässään  selittänyt.  Mutta 
tohtori  on  niin  pettynyt  koko  tämän  homman  ja  ennen  kaik- 
kea kuulijakuntansa  suhteen,  ett' ei  hän  iki  maailmassa  enää 
toistain  voi  antautua  Hankalan  Mantan  ja  kauppamatkustajan 
kohteliaisuuksille  alttiiksi.  Hän  pyytää  anteeksi  lyhyesti  mutta 
päättävästi,  ei  sano  töiltään  ehtivänsä,  vaan  lupaa  toisella 
kerralla  täyttää  isännän  ystävällisen  pyynnön.  Sitten  vetäy- 
tyy hän  näkyvistä  pois  saliinsa  ja  viettää  siellä  pitkän,  arki- 
päiväisen illan  sen  suuren  taistelun  jälkeen,  jonka  hän  taisteli 
Suomen  kansan  asian  puolesta. 

Mutta  isäntäväen  puolella  ihmetellään  tohtoria,  juodaan 
portviiniä  ja  otetaan  lohdutukseksi  päivän  sankarin  poisjäämi- 
seen se  selitys,  ett'ei  hän  ollenkaan  ymmärrä  heitä,  vaikka 
hän  kuinkakin  hyvin  ymmärtäisi  kansan  asian. 

Z.   TOPELIUS. 


1:N  LUKU  HISTORIALLISESTA  KUVAUKSESTA 
VUODELTA    1808 

KOTKA  JA  JALOPEURA, 

yo/a  tekijä  alotti  kirjoittamaan  toukokuun  19  p:nä  1897 ; 
useampia  lukuja  hän  ei  valmistanutkaan. 


i.     Pikkukaupunki. 

UN  me  vanhat  vertailemme  nykyajan  vilkasta  elämää 
lapsuutemme  hiljaisiin  muistoihin,  en  tiedä,  mikä 
meitä  estäisi  luomasta  ystävällistä  silmäystä  mennei- 
hin aamuhetkiin.  Nyt  ei  ole  enää  mitään  suvantoja  aikojen 
kuohuissa;  on  vaan  asemia,  joiden  väliä  junat  hetkisen  niillä 
seisottuaan  kiitävät.  Rautatiet  ja  sanomalehdet  lentävät  kuin 
vihurit  yli  maan,  tuoden  aina  uusia  ilmanmuutoksia  ja  laajem- 
pia näköaloja,  mutta  samalla  pyyhkäisten  pois  tuon  ominaisen 
ja  kodikkaan,  joka  antoi  joka  maakunnalle,  kaupungille,  ky- 
lälle, talolle,  jopa  jokaiselle  henkilöllekin  omituisen  värityksensä. 
Niin  erilaisina  synnymme  me,  niin  erilaisiksi  tekevät 
meidät  luonteet,  tavat,  ja  elinsuhteet,  että  se  aika  tuskin  kos- 

kaan  koittanee,  jolloin  kaikki  olisivat  valetut  samaan  kaavaan 
niinkuin  ryynit  vellissä,  mutta  yhä  lisääntyvä  kulkuyhteys  ja 
toisten  alinomainen  kihnautuminen  toisia  vastaan  hioo  särmät 
niinkuin  entisajan  jäävuoret  vuoria  hioivat.  Alkuperäisiä  ihmi- 
siä tapaa  yhä  harvemmassa,  tavallisia  yhä  taajemmassa.  Jo 
Runeberg  valitti  50  vuotta  sitten,  että  hän  silloin  enää 
tapasi  niin  kovin  harvoja  noista  reippaista  alkuperäisistä  tyy- 
peistä, joita  hänen  nuorudessaan  oli  niin  lukuisasti  hänen  syn- 
tymäseudullaan. Nykyajan  jyrä  kulkee  sarkoja  pitkin,  täyttää 
suuret  kuopat  ja  litistää  mättäät,  voimatta  niitä  kokonaan 
tasoittaa. 

Nuoruuteni  pikkukaupunki  sai  olemassa  olostaan  kiittää 
suurta  Kustaa  II  Aadolfia,  joka  Stolbovan  rauhan  jälkeen 
hengähtäessään  sai  tilaisuuden  pitää  huolta  tulevaisuudesta. 
Hänen  kylvönsä  oli  niinkuin  se,  josta  raamatussa  puhutaan, 
osa  lankesi  tielle,  osa  ohdakkeihin,  osa  hedelmälliseen  maa- 
han, mutta  jokainen  Suomen  maahan  kylvetty  siemen  oli  his- 
toriallinen siemen.  Se  vähäinen  kauppapaikka,  joka  kasvoi 
silloin  niin  vesirikkaan  Lapuanjoen  suuhun,  levitti  viljelystä  ja 
varallisuutta  jokivarsilla  kauvas  erämaihin  Suomenselän  länti- 
sille rinteille.  Tervaveneet  kulettivat  20  peninkulman  takaa 
koskia  myöten  metsien  ytimen  vaihdettavaksi  9  kuukauden  luo- 
tolla Portugalin  suolaan,  Amerikan  kahviin  ja  saksalaisten  rihka- 
miin. Saatuaan  vapaakaupungin  oikeudet  v.  1765  oli  kau- 
punki vähitellen  hankkinut  itselleen  oman  kauppalaivaston  ja 
liikepääoman,  joka  suuresti  lisäsi  sen  vilkkautta.  Sen  kaup- 
patiet ulottuivat  kauvas  Savoon;  sen  markkinoilla  kävi  kau- 
kaisia matkustajia.  Alempi  alkeiskoulu  piti  huolta  sen  ajan 
tiedon  tarpeista,  joista  katekismus  ja  quatuor  species  olivat 
tärkeimmät. 

Yöt  ja  päivät   virtasi   joki   etelästä  pohjoiseen  ja  lauloi 
ennustuksiaan  polvesta  polveen.     Koski  etelässä   —   Juuttaan 

koski  —  oli  1808  vuoden  sota,  joka  tulisi  kaikki  olevaiset 
olot  mullistamaan;  koski  pohjoisessa  —  Ragnörn  —  oli  se 
outo  tulevaisuus,  joka  kerran  oli  tekevä  rannat  tuntematto- 
xxiiksi.  Näiden  kahden  kosken,  näiden  joen  viimeisten  nuo- 
ruuden seikkailujen  välillä  levisi  syvä  suvanto  edustaen  katoa- 
van nykyisyyden  huomaamatonta  virtailua. 

IS 8  vuotta  oli  kaupunki  nyt  ollut  olemassa  ilman  mi- 
tään suurempata  tulipaloa  ja  sai  se  elää  aina  233:n  vuoden 
vanhaksi,  ennenkun  liekit  tulisivat  joen  rantoja  nuoleksimaan. 
Ahtaita,  mutkikkaita  katuja  kiemurteli  matalain,  punasiksi  tai 
keltasiksi  maalattujen  puuhuoneiden  välissä  ja  kun  joskus  joku 
talo  uskalsi  kohota  kaksi  kerrosta  taivasta  kohti,  pudistivat 
vanhat  moittien  päätään,  kun  eivät  ihmiset  enää  pysyneet 
maaperässä,  ja  joskus  tapahtui  että  kuljeksivat  nuoralla  tans- 
sijat puujaloiltaan  katselivat  hävyttömästi  sisään  ylikerran  ikku- 
noista. Melkein  joka  talolla  oli  yksi  tai  useampi  lehmä,  jotka 
kaikessa  viattomuudessa  käyskentelivät  katuja  pitkin  laidun- 
b  a  koihin  mennessään  ja  sieltä  tullessaan.  Ainoastaan  sioilta 
oli  tämä  heidän  luonnollinen  oikeutensa  riistetty,  ja  olihan  ole- 
massa oikein  sitä  varten  palkattu  sian  pistäjäkin,  joka  sai  lisä- 
tuloja jokaisesta  rikkomuksesta  tätä  ankaraa  järjestyssääntöä 
vastaan. 

Ruotsin  aikana  kannettiin  maatullia  eli  aksiisia  kaikista 
sisään  tulevista  tavaroista.  Sentähden  oli  kaupungin  etelä- 
ja  pohjoispäässä  korkeat  keltaisiksi  maalatut  tulliportit  puo- 
meineen, ja  olivat  portit  koristetut  kaupungin  maalatulla  vaa- 
kunalla, palavalla  tervatynnörillä.  Arvoa  etuoikeuksille!  Tor- 
nilla ja  normaalikellolla  varustetun  raatihuoneen  kivijalassa  oli 
pahantekijäin  vankila.  Yksitoikkoista  lauluaan  laulava  yövartija 
piti  huolta  yörauhasta. 

Aamu  ilmoitettiin  raatihuoneesta  soittamalla  tulevaksi 
klo   6  ja  ilta  klo   9. 

Muutamissa  kaupungeissa  käytettiin  tätä  tarkoitusta 
varten  rummuttajaa,  joka  kuului  porvarikaartiin.  Tämä  va- 
paaehtoinen sotaväki  edelliseltä  vuosisadalta  pysyi  paikkaisine 
univormuineen  ja  kömpclöine  harjoituksineen  kaikkien  katu- 
poikien ihailun  esineenä  aina  vuoteen    1808. 

Tulliporttien    välisellä    alalla    elettiin    nyt    pikkuista,   ah- 
dasta  arkielämää   päivästä   toiseen.     „ Aviisit"    saapuivat   ker- 
ran tai  pari  kertaa  viikossa  tulevan   postin  mukana  ja   toivat 
uutisia  muusta  maailmasta.     Sanomalehdet  kiertelivät  kuukau- 
sien vanhoina  talosta  taloon,  ja  kaikki  ilmoituksetkin  luettiin; 
olihan    niistä    maksettu    raha.     Laivat  toivat  raitista  ilmaa  ja 
Intian    maustimia    valtamerien    takaa.      Tukholma   oli  pääkau- 
punki   ja    kaiken    hienomman    käytöstavan    esikuva;    Turusta 
saatiin    vaan    ylioppilaita,     pappeja    ja    suomalaisia    allakoita. 
Kilpailu    naapurikaupunkien    kanssa   pani   kaupan  käymään  ja 
juorut  liikkeelle;    koti  oli  isänmaa,    perhe  oli  kansa,   naapurit 
puheenaineena.     Vähätpä   siitä,   joskin  ajatukset,  harrastukset 
ja  elämä  liikkuivat  ahtaiden  kehysten  sisällä!    Onnellinen  kau- 
punki,  onnellinen  kansa,    he    eivät  enempää  pyytäneet,  ja  he 
liittyivät  toisiinsa  iloissa  ja  suruissa  vanhanaikuisella  yksinker- 
taisuudella-. 

(Suomentanut  JUHANI  AHO.) 

VÄHÄN  KESKUSTELUA. 


Hauskaa  oli,  että  tapasin  Teidät,  herra  pastori. 
Kiitoksia  paljon  lähetyslehdestä,  jonka  ystävälli- 
sesti toimititte  minulle.  Olen  sitä  vähin  silmäil- 
lyt; Saksalaisilla  taitaa  olla  hyvin  toimitettuja  lähetyslehtiä. 
Mutta  eikö  ole  turha  vaiva  uhrata  suuria  rahasummia  ja 
opettajavoimia  muutamien  raakalaisten  käännyttämiseksi,  kun 
omassa  maassa  vielä  on  niin  paljon  kurjuutta  ja  tietämättö- 
myyttä? Jos  käytettäisiin  ne  summat,  jotka  vuosittain  lähete- 
tään pakanamaille,  kotimaassa,  niin  voitaisiin  varmaankin 
saada  paljon  epäsiveellisyyttä  ja  kurjuutta  poistetuksi.  Mitä 
Te  ajattelette  tästä  asiasta? 

B.  Olen  kiitollinen  Teille,  että  tämän  kysymyksen  nos- 
titte, sillä  minä  puhun  siitä  mielelläni.  Kyllähän  on  totta, 
että  omassa  maassa  on  kurjuutta  ja  tietämättömyyttä,  jonka 
poistamiseksi  täytyy  tehdä  työtä.  Mutta  minun  mielestäni 
meillä  on  velvollisuuksia  muitakin  kansoja  kohtaan;  ja  kuinka 
me  voisimme  välinpitämättömästi  katsella,  että  niin  moni 
kansa,    jonka    olentoon    on    Jumalan    kuva    kätketty    samoin 

kuin  meihin  ja  joka  on  yhtä  mahdollinen  sivistykseen  kuin 
mekin,  elää  kaikkien  niitten  sivistyksen  etujen  puutteessa,  joita 
me  nautimme?  Sitä  paitsi  en  luule,  että  kotimaiset  hyvät  har- 
rastukset kurjuuden  poistamiseksi  tulevat  sen  kautta  estetyksi, 
että  pakanakansojen  käännyttämiseksi  uhrataan  rahoja.  Päin- 
vastoin saattaa  olla  niin,  että  auttaminen  yhdellä  taholla  syn- 
nyttää harrasta  mieltä  auttamaan  toisellakin  taholla. 

A.  En    voi    tuota    kieltää;  kyllähän    niin    on.        Mutta 
meidän  pitänee  odottaa,  kunnes  vuosisatojen   kuluessa  raaka- 
laiskansat  vähitellen  kehittyvät;   sitten  voi  heille  opettaa  kris- 
tinuskon   totuuksia.      Siihen    tarvitaan    aikaa.     Ja    minkälaisia 
kristityitä    näistä    raakalaisista    sitten   tulee    muutaman  vuoden 
opetuksen    kautta     k  ristin- o  pissa!     Nehän    eivät    osaa    laskea 
kymmeneen  eivätkä  käsitä  Jumalaa  muutoin  kuin  hänen  esiin- 
tyessään    aistillisessa    voimassa,    jota    heidän    täytyy    totella; 
kuinka   he    sitten   voisivat  käsittää  autuuden  järjestystä!    Siitä 
syntyy   ainoastaan    epäkypsiä    hedelmiä.      Ei,   —  raakalaisten 
pitää    kanssakäymisen    kautta    edistyneempien  kansain  kanssa 
vähitellen    kehittyä,    ja    sitten    he    vasta    voivat    vastaan- ottaa 
kristinuskon  kalliita  totuuksia. 

B.  Tehän  puhutte  innostuneesti.  Mietteissänne  voipi 
olla  jotakin  perää.  Minun  mielestäni  Vapahtajamme  sanat 
ovat  tässä  asiassa  „causa  rerum,"  ovat  asiain  oikeana  perus- 
tuksena pidettävät.  Herra  sanoo:  »Tehkäät  kaikki  kansat 
opetuslapsiksi,  kastaen  heitä  Isän,  Pojan  ja  pyhän 
Hengen  nimeen  ja  opettaen  heitä  pitämään  kaikki 
kuin  minä  teille  olen  käskenyt. «  Ja  hänen  viimeiset 
sanansa  opetuslapsilleen  kuuluvat:  «Teidän  pitää  oleman 
minun  todistajani  Jerusalemissa,  Judeassa,  Samariassa 

ja  sitten  maailman  ääriin  asti.»  Tässä  ei  tehdä  eroi- 
tusta  sivistyneiden  ja  sivistymättömien  välillä.  Minä  ajattelen, 
että  Jumalan  sanalla  on  enemmän  voimaa  kuin  me  luulemme. 

Uskotteko,    että   nämä   Herran   sanat    ovat   niin   sitovat,  että 
meidän  tulee  niitä  noudattaa?  < 

A.  Kyllä  minä  uskon,  että  meidän  täytyy  niitä  nou- 
dattaa. Mutta  eihän  perkaamattomaan  maahan  siementä  kyl- 
vetä; ensin  on  pelto  muokattava  ja  valmistettava,  ja  sitten 
siihen  pannaan  siemen.  Jumalan  sana  vaatii  myös  itääkseen 
ia    kasvaakseen  valmistettua  maan-alaa. 

B.  Teidän    ajatuksenne    tässä   kohdassa   ei  ensinkään 
oudoksuta    minua.     Ennen    ja    vielä   joitakuita    kymmenkunta 
vuosia  sitten  näkyy  se  olleen  jotenkin  yleinen  kristikunnassa. 
Mutta    kokemus  on  selvästi  osoittanut,  että  se  on  väärä  tahi 
ainakin    vaillinainen.     Kansat  ja   yksilö    eivät   voi    pysyväistä 
sivistystä  saavuttaa  muutoin  kuin  Jumalan  sanan  kautta.    Sen- 
tähden   vanhat   n.   k.  sivistyneetkin  pakanakansat  lahoavat  ja 
häviävät;  taattua  tulevaisuutta  on  ainoastaan  kristinuskon  omis- 
taneilla kansoilla.     Raakalaiset  kansat  eivät  meidän  aikanam- 
me näy  sietävän  kulttuurin  vaikutusta;   elleivät  tule  kristityiksi, 
niin  he  kuolevat  sukupuuttoon.    Niin  ovat  esim.  Papuat  Tas- 
maniasta kuolleet  sukupuuttoon  Euroopalaisten  tultua  maahan; 
samoin    olisi    käynyt    Austraalian  mantereellakin,  ellei  vuonna 
1838    Englannin   hallitus    olisi    ruvennut   niitä    suojelemaan   ja 
elleivät   lähetysseurat    olisi    alkaneet   toimia    kurjien   alku-asu- 
kasten keskellä.    Indiaanit  Amerikassa  ovat  myös  olleet  vaa- 
rassa hävitä  pois  sukupuuttoon  sen  sorron  tähden,  jolla  valko- 
ihoiset  heitä    kohtelivat,    sekä    viinan   ja    tautien    kautta,  jota 
kulttuuri  heille  toi.    Tätä  nykyä  on   lähes    puolet  jälkeenjää- 
neistä  kristityitä,  ja  he  alkavat  edistyä  sivistyksessä.      Napa- 
seutujen kansat  ovat  myös  hyvin  arat  kulttuurin  vaikutukselle; 
viina   ja    taudit    alkavat   heti    tehdä    tuhojaan,    niin    pian  kuin 
ulkomaalaiset   tulevat   maahan.     Grönlantilaiset  ovat  säilyneet 
ja    edistyneet    ainoastaan    sen    kautta,    että   ovat   tulleet  kris- 
tityiksi. 

Millä  tavalla  pelkkä  kulttuuri  ilman  Jumalan  sanaa   vai- 
kuttaa raakalaiseen,  osoittakoon  seuraava  tapaus.     Kun   kuu- 
luisa   löytöretkeilijä    kapteeni    Cook    palasi  toiselta  rohkealta 
retkeltään   vuonna    1775,    toi   hän  mukanaan  kauniin   solakan 
nuorukaisen  Raiatea  saarelta  Tyynenmeren  saaristosta.     Nuo- 
rukaisen  nimi    oli  Omai,  ja  hän  kerskasi  olevansa  kuninkaal- 
lisesta suvusta.     Yhden  vuoden  oleskeli  hän  Englannissa,    sai 
siellä   nähdä   ja    oppia   yhtä   ja  toista  sekä  tottua  sivistyneen 
elämän   tapoihin   ja  —  paheisin.     Sitten  saatettiin  hän  takai- 
sin   Raiateaan;    hänelle    rakennettiin  siellä  euroopalainen    talo 
ja  puutarha,  niinikään  annettiin  hänelle  ampuma-aseita,  hevo- 
sia   ynnä    kaikellaisia    sivistyneen  elämän  tarpeita.      Arveltiin, 
että   hänestä    tulisi  kansansa  sivistäjä!  Jumalan  sanaa  ei  kat- 
sottu   tarpeelliseksi    hänelle    antaa.      Mikä    oli    seuraus    tästä 
sivistyksestä?  Kun  euroopalaiset  laivat  olivat  saarelta  lähteneet, 
heitti  Omai  päältään  euroopalaiset  vaatteensa,  koetteli  pyssy- 
jänsä   ampumalla    ihmisiä,     osoittaakseen    muka    kuninkaalle, 
kuinka   hänen    aseensa   tappavat.     Hän  rupesi  elämään  himo- 
jensa orjana  ja  julmurina  paljon  suuremmassa  määrässä,   kuin 
omat    kansalaisensa.     Sillä    tavalla   jatkoi    hän    elämänsä  lop- 
puun saakka. 

A.  Voipi  olla  mahdollista,  että  turmeltunut  kulttuuri 
hävittää  raakalaiskansat.  Tuota  en  ole  tullut  ajatelleeksi. 
Mutta  saattaako  Jumalan  sanan  opettaminen  todellakin  me- 
nestyä raakalaisten  kesken?  Minusta  se  tuntuu  mahdottomalta. 
Tässä   juuri    on  pääkohta,  jonka  tähden  epäilen  lähetystyötä. 

B.  Se  ajatus,  että  raakalaiskansat  ovat  jotakin  alhai- 
sempaa rotua,  joka  on  mahdoton  sivistykseen  ja  jota  ei  tar- 
vitse koettaakaan  sivistää  Jumalan  sanan  kautta,  oli  ennen 
yleinen.  Hottentotteja  Etelä-Afrikassa  ja  Papuoita  Austraali- 
assa  on  kohdeltu  kuin  eläimiä,  niin,  pahemmin  kuin  eläimiä; 
heitä    on  tahdottu  hävittää  metsästämällä,   eikä  heidän  tappa- 

mi  se  s  taan  ollut  minkäänlaista  edes  vastausta.  Sitä  ei  ajateltu, 
-että  näitä  onnettomia  olentoja  voitaisiin  sivistää  Jumalan  sa- 
nan  lgfrnH-a. 

Kun  vuonna  1818  Lontoon  lähetysseuran  lähettiläät 
ensi  kerran  olivat  matkalla  Madagaskar-saarelle,  alkaakseen 
-siellä  lähetystyötä,  selitti  lähellä  olevan  Bourbon-saaren  rans- 
kalainen kuvernööri  Lafitte  heille,  että  oli  mahdotonta  saada 
Madagaskarilaisista  kristityitä.  »Ne  ovat  eläimiä, u  sanoi  hän, 
„  niillä  ei  ole  älyä  enempää  kuin  luontokappaleilla.  —  Rans- 
kalaiset ovat  työskennelleet  heidän  kanssaan,  vaan  he  eivät 
ole  huomanneet  heissä  mitään  hengen  elämää. u  —  Myöhem- 
min näyttäytyi,  että  evankeelinen  lähetys  työskenteli  Mada- 
gaskarissa erinomaisella  menestyksellä,  jommoista  harvoin 
nähdään. 

Luonnontutkija  Darwin  kävi  matkoillaan  Tulimaalla  Etelä- 
Amerikassa,  ennenkuin  lähetystyö  oli  siellä  alkanut.  Hän 
arvosteli  silloin  sikäläisiä  alku- asukkaita  seuraavilla  sanoilla: 
„He  ovat  alhaisimmalla  sivistyskannalla  kaikista  kansoista 
maan  päällä.  Ruumiinsa  koolta  ovat  he  surkastuneet,  kau- 
heat kasvonsa  voitelevat  he  valkealla  värillä,  heidän  ihonsa 
on  ilettävän  lian  peittämä,  tukat  ovat  hajallaan  sukimatta, 
äänensä  on  kehittymätön,  koko  heidän  esiintymisensä  peräti 
raaka.  Kun  näkee  semmoiset  olennot  edessänsä,  on  vai- 
keata käsittää  heitä  kanssa- ihmisiksi  ja  saman  maailman  asuk- 
kaiksi." Sittemmin  käytyään  siellä  toisen  kerran,  sen  jäl- 
keen kun  Etelä-Amerikan  lähetysseura  oli  alkanut  Tulimaalla 
työskennellä,  kirjoittaa  hän:  „ Tulimaan  lähetyksen  tulokset 
ovat  suorastaan  ihmeelliset,  ja  ne  hämmästyttävät  minua  sitä 
enemmin,  kun  ennustin  heille  täydellistä  onnistumattomuutta." 
Tämä  kuuluisa  luonnontutkija,  joka  ei  suinkaan  Euroopassa 
ollut  tunnettu  kristinuskon  edistäjänä,  antoi  sittemmin  sään- 
nöllisesti   vuotuista    apua   Etelä-Amerikan    lähetysseuran    kas- 

saan.  —  Nykyään  on  Tulimaalla  jo  pieni  kristillinen  seura- 
kunta, jossa  on  yli  200  kastettua  ja  joka  siveällä  käytök- 
sellään herättää  muukalaisten  ihmettelyä. 

Lähetystyö  Indiaanein  kesken  Amerikassa,  vieläpä  Pa- 
puainkin  kesken  Austraalian  mannermaalla  osoittaa  myöskin 
selvästi,  että  mitä  kulttuurilla  ei  voitu  saavuttaa,  sitä  voidaan 
saavuttaa  Jumalan  sanan  opetuksen  kautta. 

A.  Mutta  eiköhän  kuitenkin  olisi  parempi  ja  eiköhän 
tuottaisi  varmimpia  tuloksia,  jos  valtioitten  välityksellä  tahi 
n.  k.  koloniaali-politiikan  avulla  ensin  avattaisiin  maa  ja  jär- 
jestettäisiin olot,  niin  että  lähetyssaarnaajat  sotaväen  kautta 
suojeltaisiin  ja  saisivat  rauhassa  tehdä  työtänsä. 

B.  Kyllähän  niin  on  tehtykin,  paitsi  paavin  kirkon 
toimeenpanemissa  ristiretkissä  keskiajalla,  myöskin  viime  ai- 
koina joissakuissa  maissa,  mutta  useimmiten  se  ei  ole  ollut 
lähetystyölle  hyödyksi,  ainakaan  ei  protestanttiselle  lähetys- 
työlle. Ranskalaiset  esim.  anastivat  Madagaskarin  vuonna 
1895  ja  saattoivat  siellä  kukoistavan  protestanttisen  lähetys- 
työn suureen  ahdinkoon ;  sitä  paitsi  he  toivat  maahan  joukon 
jesuittoja,  joitten  vehkeitten  päämääränä  on  ollut  ajaa  protes- 
tanttiset lähetyssaarnaajat  pois  maasta.  Valtioitten  sekaantu- 
minen lähetys- asiaan  on  aina  tuottanut  rettelöitä.-  Ja  kun 
lähetystyötä  aloitetaan  raakalaisten  kesken,  niin-  lähetyssaar- 
naaja, joka  aseetonna  ja  ilman  valtiollisia  tarkoituksia  tulee 
maahan,  voipi  paremmin  saavuttaa  luottamusta  ja  ystävyyttä 
asukasten  kesken,  ja  se  on  tarpeellista  rauhan  evankeliumin 
juurtumiseksi  ihmisen  sydämmeen.  .  Asevoimalla  tulijaa  pide- 
tään  vihollisena. 

A.  En  sittenkään  ymmärrä,  kuinka  Jumalan  sanan 
opetus  ilman  muita  sivistyksen  välikappaleita  voisi  kasvattaa 
kansaa  sivistyneeksi  kansaksi.  Pitäähän  pakanainkin  oppia 
maata  viljelemään  sekä  harjoittamaan  käsitöitä  ja  teollisuutta,. 

pitäähän    heidän    tulla    osallisiksi    kirjapainon,    höyrykoneiden 
ja    sähkölankojen  siunauksesta! 

B.     Aivan  oikein.     Tässä  asiassa  luulen,  että  olemme 
aivan    samaa    mieltä.      Lähetyssaarnaajat  ovatkin  juuri  olleet 
näitten    sivistyksen    välikappalten  tuojia.      Eräs    afrikkalainen 
lähetyssaarnaaja  sanoo:   »Aura  mukanaan  täytyy  lähetyssaar- 
naajan   lähteä   Afrikkaan. a     Lähetys- asemilta   leviää   maanvil- 
jelys,    puutarhanhoito  ja  käsiteollisuus  kansan  kesken.     Teol- 
lisuuden kysymys  onkin  usein  sangen  polttava.     Kun  Jumalan 
sanan    opetuksen    kautta    pakanat    luopuvat    elintavoistaan  ja 
tulevat    kristityiksi,    syntyy    heti    kysymys:    millä  lailla  voivat 
nämä    kristittyinä    itsensä    elättää?    Lähetyssaarnaajien    täytyy 
silloin    pitää    huolta    siitä,    että  he  saavat  harjoitusta  jossakin 
ammatissa,    tahi    että    he    voivat    saada    työn-ansiota    muulla 
lailla.    Työttömyys  on  aina  ihmiselle  ja  erittäinkin  pakanakristi- 
tylle    turmioksi.     Niinmuodoin    on    esim.    kahvi-    ja  pumpuli- 
pensaan  viljelys  Afrikassa  sekä  tiiliteollisuus  Intiassa  monessa 
paikassa   pantu    toimeen   lähetys -aseman  yhteyteen.     Suomen 
lähetyssaarnaajat    Ovambomaalla   Afrikassa    ovat   myös  koet- 
taneet  edistää   pumpuli-pensaan   viljelystä   sekä   antaneet  pa- 
kanakristityille    opetusta    kankaan  kutomisessa.      Lähetyssaar- 
naajat  ovat  todellakin  samalla  opettajia  ja  kulttuurityön  teki- 
jöitä.    Niinikään    ovat   he    suurenlaista    työtä  tehneet  kielitie- 
teen alalla,  sillä  he  ovat  raakalaiskansain'  kieliä  ensimmäisinä 
tutkineet  ja  selvittäneet.    Heidän  kauttansa  saadaan  Raamattu 
vähitellen    käännetyksi   ynnä   muita    tarpeellisia   kirjoja    toimi- 
tetuksi,   ja;  he    tahi    heidän    oppilaansa    alku-asukkaista  ovat 
siis     kirjakielen     varsinaisia    perustajia    raakalaiskansain    kes- 
kuudessa. 

i  A.  Sillä  tavalla  minäkin  olen  ajatellut,  että  sivistys- 
työn pitäisi  tapahtuman  pakanakansojen  keskuudessa.  Minä 
myönnän,    että    lähetyssaarnaajain    työ,    missä   se    totuudessa 

tehdään,  todellakin  on  suuri  ja  tärkeä  työ.  En  ollut  asia  ta 
tältä  kannalta  ajatellut.  Mutta  semmoisilta  työmiehiltä  kysy- 
tään paljon  uskoa  ja  kärsivällisyyttä  sekä  käytännöllistä  älyä 
ja  rohkeutta.  Mitä  ihmisiä  ne  tavallisesti  ovat,  jotka  täältä 
Euroopasta  lähtevät  lähetyssaarnaajiksi? 

B.  Jumalan  sanan  kautta  heränneitä  nuorukaisia  ote- 
taan n.  k.  lähetyskouluihin,  joita  on  jokaisella  järjestetyllä 
lähetysseuralla,  ja  näissä  kouluissa  saavat  he  tarpeellisen  val- 
mistuksen. Mutta  usein  antautuu  muitakin  lähetystyöhön, 
esim.  opettajia,  käsityöläisiä,  insinöörejä,  pappeja  ja  lääkäreitä. 
He  rupeavat  jonkun  lähetysseuran  palvelukseen,  ja  mitä  ete- 
vämmät ja  kyvykkäämmät  he  ovat,  sitä  suuremmalla  menes- 
tyksellä saattavat  he  toimia.  Suurta  ja  jaloahan  on,  kun  ih- 
minen, katsomatta  omaa  etuaan,  Herran  tähden  uhraa  kykyn- 
sä, tietonsa  ja  voimansa  pakanoitten  auttamiseksi  ja  sivistä- 
miseksi. Vähitellen  kasvatetaan  sitten  lähetys-alalla  kotimai- 
sia opettajia  ja  saarnaajia,  jotka  ovat  Euroopalaisten  lähetti- 
läitten  apulaisia;  he  muodostavat  vankan  kohortin  innokkaita 
työntekijöitä.  Pakanakristityt  ovat  usein  kristillisyydessään  pal- 
jon totisemmat  ja  elä  vammat  kuin  vanhan  maailman  kristityt. 

A.  Kuinka  paljon  lienee  nykyään  lähetyssaarnaajia 
ty öskentelemässä  pakanamailla  ? 

B.  Viimeisten  tilastollisten  laskujen  mukaan  on  evan- 
kelisia lähetyssaarnaajia  noin  6,000,  joista  noin  4,500  ovat 
varsinaisesti  lähetysseurojen  vihityitä  lähettiläitä.  Sitäpaitsi 
on  naimattomia  naisia  pakanamailla  lähetyksen  palveluksessa 
noin  3,500.  Tutkinnon  suorittaneita  lääkäreitä  on  lähetys- 
saarnaajien suuressa  joukossa  noin  500.  Järjestettyjen  lähe- 
tysseurojen lähettiläitten  luvusta  saadaan  kyllä  tarkkoja  tie- 
toja, vaan  löytyy  lähetys-yrityksiä,  joitten  työntekijäin  luku- 
määrää ei  tunneta.  Englannin  osalle  tulee  2,300  lähetyssaar- 
naajaa,   Amerikan    Yhdysvaltain    noin    1,500,    Saksan   710  j. 

ij.  e.  Kun  ajatellaan  tätä  työntekijäin  suurta  lukumäärää  ja 
kun  vielä  saamme  tietää,  että  tässä  työssä  käytetään  vuosit- 
tain ainakin  60  miljonaa  Sm.,  sekä  että  pakanamaissa  on 
työssä  ainakin  16,500  koulua,  joissa  opetetaan  noin  800,000 
lasta,  —  niin  täytyy  tunnustaa,  että  protestanttinen  lähetys- 
työ ei  enää  ole  vähäpätöinen  asia,  jota  voi  jättää  huomioon 
ottamatta.  Tämän  vuosisadan  loppupuoliskolla  on  se  pai- 
sunut voimaksi,  jonka  merkitys  tulevina  aikoina  on  oleva  suuri. 

A.  Mutta  eikö  tässä  näin  suuressa  ja  laajaperäisessä 
työssä  ole  paljon  väärää  innottelua  ja  humbuugia,  —  jos  sal- 
litte minun  käyttää  tätä  amerikkalaista  sanaa?  Myönnän  tosin 
kyllä,  että  semmoisessa  työssä  täytyy  olla  johtavina  henki- 
löinä totisia  ja  oikealla  tavalla  työskenteleviä  lähetyssaarnaa- 
jia, sillä  eihän  se  muutoin  voisi  menestyä.  Löytyy  luulta- 
vasti lähetysseurojakin  monenlaisia  ja  monenvärisiä  ? 

B.  Kyllähän  se  niin  on,  että  väärää  innottelua  on 
siellä  täällä  näyttäytynyt;  eihän  sitä  voi  kukaan  kieltää.  On 
semmoisiakin  lähetysseuroja,  jotka  tarkoitusperässään  ja  toi- 
missaan eivät  niin  tarkkaan  pysy  kiinni  protestanttisen  kir- 
kon peruslauseessa,  että:  Raamattu  Jumalan  sanana  on  ai- 
noa ohje  uskolle  ja  elämälle,  sekä  semmoisia,  jotka  haavek- 
sivan uskonnollisen  innon  johtamina  ryhtyvät  ajattelematto- 
miin yrityksiin.  Esimerkkinä  mainittakoon  lähetys-yritys,  joka 
nimellä  „  International  Miss.  Alliance"  (kansainvälinen  lähetys- 
liitto)  on  viime  aikoina  herättänyt  huomiota.  Se  on  ollut  erään 
amerikkalaisen  Simpsonin  ja  ruotsalaisen  Franson'in  johtamana, 
joka  viimeksi  mainittu  on  Suomessakin  tunnettu,  ja  on  7 
vuoteen  koonnut  ja  lähettänyt  yli  300  työntekijää,  miehiä  ja 
naisia,  pakanamaille.  Tämän  seuran  yksipuolisuus  on  siinä, 
että  pidetään  pääasiana  suurten  joukkojen  pikaista  lähettä- 
mistä, siitä  huolimatta  ovatko  he  työhön  valmistuneet,  sillä 
evankeliumi   on    muka   vielä  nykyisessä  sukupolvessa  saatava 

julistetuksi    kaikille    kansoille   maan    päällä,    koska  Kristuksen 
tulo   on  lähellä.     Erittäinkin  Amerikkalaisissa  on  joskus  ollut 
suuria    innotteli joita.       Modernisen    naisliikkeen     vaikutuksen 
alaisina     sallivat     he     välin     naisenkin    nousta     saarnatuoliin 
tahi    lähteä     itsenäisenä     lähetyssaarnaajana     eli    lähetystyön 
johtajana     pakanamaille.       Mutta    täytyy     kuitenkin      tunnus- 
taa,    että    järjestetyssä    lähetystoimessa  lähetysseurani    kaut- 
ta  ylimalkain    tehdään    vakavata    ja   kestävää   työtä   kaikis- 
ta  vaikeuksista   ja    kärsimyksistä    huolimatta.       Läbetyshisto- 
ria     on    täynnä    kauniita    esimerkkejä;    henkilöitä   on   paljon, 
jotka  suuressa  alttiiksi-antau vaisuudessa,  ihmeteltävässä  uskos- 
sa  ja  rohkeudessa,  käsittämättömässä  kärsivällisyydessä  ovat 
työtä  tehneet,  vaikka  heidän  palkkansa  usein  on  ollut  kurjissa 
oloissa  nääntyminen  tahi  marttyyrikuolema.    Paras  lähetystyö 
käy  siten,   että  pysyviä  asemia  perustetaan,  että  paitsi  sanan 
julistusta    säännöllinen   koulu- opetus   pannaan    toimeen  ja  että 
tarkasti    valvotaan    pakanakristittyjen  siveellistä  elämää  ja  ai- 
neellista  toimeentuloa.     Siten   kasvaa  vähitellen  pakanakansa 
kristilliseksi  kansaksi,  joka  sittemmin  voi  pitää  huolta  itsestään. 

A.  Minkäkaltaiset  ovat  lähetyksen  tulokset  nykyään 
pakanamaailmassa?  Onko  pakanakristittyjen  lukumäärä  kasva- 
nut samassa  suhteessa,   kun  lähetystyö  on  laajentunut? 

B.  Ylimalkain  on  kastettujen  lukumäärä  säännöllisesti 
melkeinpä  vuosi  vuodelta  kasvanut,  jos  työtä  katsellaan  ko- 
konaisuudessaan. Tosin  voi  tapahtua,  että  yksityisillä  työ- 
aloilla joku  pysähdys  syntyy  kristittyjen  lisääntymisessä, 
vaan  toisena  vuonna  voi  lisäännys  olla  sitä  suurempi.  Pro- 
fessori Warneck'in  tänä  vuonna  tekemien  luotettavien  tilas- 
tolaskujen  mukaan  on  evankeelisten  pakanakristittyjen  luku- 
määrä noin  3,924,000.  Vuonna  1881  nousi  heidän  luku- 
määränsä noin  2,280,000:een.  Siis  on  kasvanto  ollut  16 reen 
vuoteen  päälle   1,600,000.     Voimme  niinmuodoin  tästä  päät- 

taa,  että  nykyään  lisääntyy  pakanakristittyjen  lukumäärä  kai- 
kissa maan-osissa  yhteensä  vähintäin  100,000:11a  joka  vuosi. 
Vuosi  vuodelta  tämä  lisääntyminen  toivottavasti  yhä  kasvaa. 
Ja  kun  jossakin  kansassa  kristinusko  kerran  on  päässyt  vai- 
kuttavaksi voimaksi  ja  „ hapatukseksi *,  niin  voi  sitten  pian- 
kin koko  kansa  siihen  liittyä. 

A.  Onko  katolisilla  kirkkokunnilla  myöskin  jotain  lä- 
hetys to  intä  pakanamaailmassa? 

B.  On  kyllä.  Roomalais- katolisella  eli  paavin-kirkolla 
on  sangen  laaja  ja  hyvin  järjestetty  lähetystyö.  Ohjakset 
ovat  Roomassa;  siellä  on  hallinto,  seminaarit  ja  sanomalehtien- 
toimitus  ja  kassat.  Sieltä  ohjataan  kaikki  viisaasti  paavin 
kirkon  hengessä.  Jesuitat  ovat  etupäässä  johdossa.  Joka 
maahan,  joka  paikkaan  he  tunkeutuvat,  erittäin  semmoisiin 
paikkoihin,  missä  protestanttinen  lähetys  jo  on  maan-alaa 
muokannut.  Ja  tietysti  hekin  voittavat  alaa,  sillä  he  käyttä- 
vät puoleensa-vetäviä  ulkonaisia  keinoja,  jommoisia  ovat  esim. 
loistava  jumalanpalvelus,  sairashuoneita  ja  lasten  kasvatuslai- 
toksia. Aasiassa  on  katolisia  pakanakristityitä  enimmän; 
niitä  lienee  siellä  noin  2\  miljoonaa.  Mutta  Kiinassa  onkin 
jesuittalainen  lähetys  ollut  vaikuttamassa  jo  16:nnen  vuosisadan 
keski  paikoilta  saakka.  Yleensä  lienee  roomalaisella  kirkolla 
nykyään  pakanakristityitä  hoidossaan  vähän  päälle  3  miljoonan. 
—  Kreikkalais-katolisen  kirkon  lähetystoimi  on  peräti  vähäi- 
nen. Venäläisen  kirkon  lähettiläät  ovat  Jaapanissa  toimineet, 
jossa  he  ovat  koonneet  joku  25,000  kristittyä. 

A.  Missä  suhteessa  ovat  katolisen  kirkon  lähettiläät 
protestanttisiin  lähetyssaarnaajiin?  Voivatko  he  siellä  pakana- 
mailla veljellisessä  sovussa  tehdä  työtä? 

B.  Sehän  on  aivan  mahdotonta,  että  he  voisivat  so- 
vussa tehdä  työtä.  Paitsi  sitä,  että  katolinen  lähetystyö  on 
aivan    toisellainen    kuin    protestanttinen,   on  muistettava,  että 

katolisuus  ja  protestanttisuus  keskenänsä  ovat  niin  vieraita 
ja  vastakkaisia  aineksia,  niinkuin  tuli  ja  vesi.  Protestantti- 
suuden historiahan  on  yhtämittaista  taistelua  paavin  kirkkoa 
vastaan.  Jesuittain  munkkikunnan  tarkoitus  on  aina  ollut  ja 
on  edelleen  paavin  kirkon  vahvistaminen  ja  protestanttisuu- 
den tukahuttaminen  ja  hävittäminen.  Sangen  ikäviä  rettelöitä 
on  monasti  syntynyt  lähetys- alalla  jesuittain  „ paterein"  veh- 
keilemisten  kautta.  Ugandansa  Keski-Afrikassa  esim.  syntyi 
muutamia  vuosia  sitten  sota  alku-asukasten  välillä,  jossa  ka- 
toliset ja  protestanttiset  kristityt  seisoivat  vastatusten,  ja 
tämä  oli  todistettavasti  jesuittain  syy.  Sota  päättyi  katolilaisten 
tappiolla.  Kaikeksi  onneksi  saivat  Englantilaiset,  jotka  kaik- 
kialla ovat  protestanttista  lähetystä  suojelleet,  maan  rauhoi- 
tetuksi, ja  protestanttinen  sivistys  alkaa  maassa  kantaa  hyviä 
hedelmiä.  Espanjalaisten,  Portugalilaisten  ja  Ranskalaisten 
alusmaissa  on  protestanttinen  lähetys  saanut  kärsiä  paljon 
hankaluutta  ja  tappioita  katolilaisten  väkivaltaisuuksien  kautta. 
Tuoreimmassa  muistissa  ovat  tapaukset  Madagaskar-saarella, 
jossa  Ranskalaisten  valloituksen  kautta  protestanttinen  lähe- 
tys, kuten  jo  äsken  mainitsin,  joutui  suureen  ahdinkoon. 
Kaikeksi  onneksi  on  nyt  Parisin  protestanttisen  lähetysseuran 
suurten  ponnistusten  kautta  onnistunut  saada  osaa  lähetys- 
työn johdossa  mainitulla  saarella. 

A.  Olen  tullut  vähin  intresseeratuksi  tästä  asiasta.  Haus- 
kaa olisi  tietää,  missä  määrässä  Jumalan  sanan  opetus  voi 
tehdä  vaikutusta  Mahomettilaisiin  ja  Juutalaisiin,  sillä  ne  ovat 
minusta  suuressa  määrässä  uskonkiihkoisia.  Turkkilaisten  ar- 
moton menetys  Armenialaisia  ja  ylimalkaan  kristityitä  alamai- 
siaan kohtaan  Vähässä- Aasiassa  ja  Euroopassakin  on  kyllä  tun- 
nettu. Mutta  meidän  täytynee  jättää  keskustelumme  tällä  kertaa. 

B.  Ikävä  on,  että  lähetys-kirjallisuus  Suomen  kielellä 
on    niin    peräti    köyhä.      Ainoa    kirja,    joka  vähän  laajemmin 

ja  syvällisemmin  käsittelee  tätä  asiata,  on  prof.  Warneck'in 
kirjoittama  n Lähetys  ja  koulu."  joka  suomenkielisessä  muo- 
dossa ilmestyi  1896  Sortavalan  Evankelisen  Seuran  kustan- 
nuksella. Muilla  kielillä  on  lähetys-kirjallisuus  jo  kasvanut 
sangen  laajaksi.  Jos  meidän  kansamme  keskuudessa  tämä 
kirjallisuus  tulisi  tunnetuksi,  niin  luulen,  että  maamme  sivisty- 
nyt sääty  enemmän  kääntäisi  huomiotansa  lähetystyöhön,  kuin 
minkä  se  tähän  asti  on  tehnyt. 

MUISTELMIA  PALKOVENEMATKALTA. 


*LIN  paluumatkalla  eräältä  kyläilyretkeltä,  jonka  olin 
tehnyt  palkoveneellä  järveä  ja  jokea  ylöspäin  muu- 
tamaan kohisevan  kosken  varrella  sijaitsevaan  sie- 
vään taloon.  Päivä  paistoi  lämpöisesti  ja  luonto  uhkui  ke- 
vätkesän nuorteutta  ja  elinvoimaa. 

Astuskelin  hiljalleen  kapeata  metsäpolkua  myöten  ran- 
taan, talon  tytärten  saattamana.  Kosken  pauhu  oli  nyt  jä- 
lillä  päin.  Heitin  hyvästit  tytöille  ja  hyppäsin  palko  venee- 
seeni, joka  hiljalleen  lähti  solumaan  alaspäin  tyyntä  virtaa 
pitkin. 

Katsahdin  vielä  taakseni,  nähdäkseni  hymyileviä  huulia, 
ruskeita,  kiiltäviä  silmiä  ja  tummia  kiharoita,  mutta  ne  hävi- 
sivät kohta  metsäisen  niemen  taakse,  jäivät  sinne  jälille  ja 
minä  loittonin  heistä  kaipaavin  mielin. 

Minä  soutelin  eteenpäin  kiemurtelevaa  jokea  myöten, 
haaveilevin  tuntein,  muistellen  tummakiharaista  impeä,  hänen 
solakkaa  vartaloaan  ja  hilpeitä  puheitaan.     Rannat  vaihtelivat 

alinomaa.  Milloin  oli  sivullani  korkea  honkametsä  tai  kaunis 
koivikko,  milloin  taas  vihanta  niitty  tai  korkea  hiekkaharju 
ja  niitten  takana  vuorottelivat  ylängöt  ja  alangot,  metsät,  nii- 
tyt ja  pellot. 

Matkan   joutuessa    vierähtää   aika  eteenpäin,    ilta    lähe- 
nee,  lämmin  ja  kaunis  kesäilta,  ja  vedenkalvo  välkkyilee  kirk- 
kaana ja  tyynenä  läntisellä  taivaanrannalla  hohtavan  auringon 
paisteessa.     Ylängöltä1  kuusikosta    kuuluu    käen  yhtämittainen 
kukunta  ja  siihen  sekaantuvat  laululintujen  liverrykset.     Täällä 
on    luonnon    rauhallisuus    lyönyt    sopusointuisen    leiman   koko 
ympäristöön.     Täällä    tuntuu    niin    levolliselta    ja   turvalliselta, 
ikäänkuin   kaikki    elämässä  olisikin  vaan  sulaa  lämpöä  ja  va- 
loa,   niinkuin    maailmassa    ei   olisikaan    mitään    kylmyyttä,    pi- 
meyttä ja  pahuutta.    Tuossa  sivullani  oikealla  puolen  uisken- 
telee   vesilintuparvi    kenenkään    hätyyttämättä,    puikkelehtivat 
•siellä  rauhallisesti  lahden  pohjukassa  pyssymiestä  pelkäämättä. 
Vasemmalla  puolellani  santatörmällä  makailee  turvallisena  lam- 
maslauma, näyttäen  sekin  nauttivan  illan  suloudesta,  ja  vähän 
e  tempaa   ylängöltä   päin  kuuluu    karjankellojen  kilinää  ja   leh- 
mäin ammontaa. 

Muutaman  niemen  takaa  pilkistää  esiin  uusi  tuparaken- 
nus pienine  peltotilkkuineen  ja  tarhasavuh  ääressä  näkyy  nuori 
nainen  punottavin  poskin  lypsyhommissa  ja  laulella  hyräillen. 
Sinne  ilmaantuu  samassa  hartiakas  mies  ahavoittunein  kas- 
voin. Hän  on  vasta  lopettanut  päivätyönsä  ja  istahtaa  nyt 
mättäälle  lehmisavun  ääreen.  Se  näkyy  olevan  nuori  avio- 
pari, joka  vasta  nykyisin  on  asettunut  tänne  asumaan,  perus- 
tanut kotinsa  tänne  rauhalliseen  seutuun  syrjään  muista  ihmis- 
asunnoista. Pieni  on  heidän  mökkinsä,  vähäiset  heidän'  tiluk- 
sensa, mutta  tyytyväisinä  he  nauttivat  alkaneesta  onnestaan 
ja  katselevat  luottamuksella  tulevaisuuteen. 

Vihdoin  loppuu  hauska  jokimatka,  minä  saavun  järven 
selälle  ja  näen  nyt  ympärilläni  enemmän  asuttuja  seutuja. 
Tuossa  sivuutan  korkean  männikköniemen,  jonka  puitten  lo- 
mista sievät  asuinrakennukset  esille  pilkistävät.  Kuinka  hnnskn 
olisi  siinäkin  kesäasunto!  Kuinka  hupaista  oftst  kävellä  tuolla 
männikössä  ja  nauttia  kesäillan  suloudesta!  Sieltä  kuuluukin 
nyt  suloista  laulua,  neitosten  kirkkaita  ääniä  ja  heleätä  nau- 
rua. He  elävät  elämän  keväässä,  huolista  tietämättä,  suruja 
tuntematta. 

Jos  kuuset  voisivat  kuiskailla,  jos  koivut  voisivat  ker- 
toa, niin  ne  varmaan  tietäisivät  monta  tarinata  näiltä  seu- 
duin, tietäisivät  jutella  lempi  juttuja,  kertoisivat  asukkaitten 
elämänvaiheita. 

Mutta  hiljaa  seisovat  nyt  puut  rannoilla  ja  koivujen 
lehdet  eivät  liikahda  lainkaan,  sillä  tuulikaan  ei  henno  häiritä 
illan  suloutta. 

Päivä  on  mailleen  menemässä  ja  luopi  viimeisiä  sätei- 
tään kimaltelevalle  vedenpinnalle.  Tulee  yö,  kirkas  ja  läm- 
min, luonto  asettuu  lepoon. 

Minä  soutelen  yksinäni  yön  hiljaisuudessa,  jota  ei  nyt 
häiritse  muut  äänet  kuin  melani  loiskeet,  soutelen  niemestä 
niemeen,  melon  lahtien  poikki,  sivuutan  talon  toisen  toisensa 
jälkeen  ja  lähenen  yhä  määräpaikkaani,  ajatusteni  lennellessä 
milloin  sinne,  milloin  tänne.  Tuossa  näen  taas  oikealla  si- 
vullani iäkkäitä  petäjiä  ja  niitten  takana  korkean  ylängön, 
jossa  Sandelsilla  viime  Suomen  sodassa  sanottiin  olleen  kort- 
teeripaikkansa, kun  hän  kunniakkaassa  taistelussa  voitti  yli- 
voimaisen vihollisen.  Näilläkin  seuduin  ovat  ennen  sodan  lie- 
kit liehuneet,  pyssyt  paukkuneet,  tykit  tärisseet.  Täällä  on 
moni  Suomen  poika  verellään  saanut  maksaa  urhokkaisuu- 
tensa  maataan  puolustaessaan.  Mutta  nyt  ei  näy  sodan  hä- 
vityksistä enää  jälkiäkään.     Tyynenä  lepäilee  salmi  ja  rannat 

s^rn    molemmin    puolin,  joilla  ennen  veriset  taistelut  taisteltiin; 
j  raidallisena    kohoilee     törmällä     kirkko     rauhan    evankeliumin 

tyyssijana   ja    hautuumaalla    sen    vieressä    lepäilevät  reheväin 

-puitten  peitossa  vainajien  luut. 

Nopeasti  vierii  lyhyt  kesäinen  yö  ja  aamun  sarastaessa 

saavun  vihdoin  kotiani  nautintorikkaalta  matkaltani. 


TH.  YRJÖ-KOSKINEN. 


IMATRA. 

Satu. 


^MATRA  oli  ihana  impi,  kaunis  Karjalan  neito,  hänellä 
oli  kiharat  kullan  karvaiset,  silmät  taivaan  siniset,  var- 
talo soman  solakka.  Hän  asui  isänsä  majassa,  Emä- 
kosken lähellä,  eikä  tullut  sitä  nuorukaista  koskelle,  joka  ei, 
käytyänsä  Emäkosken  talolla,  olisi  mielistynyt  ihanaan  Imat- 
raan. Turhaan  he  kuitenkin  katsoivat  hänen  säihkyviin  sil- 
miinsä; sillä  kylmäksi  jäi  tämän  korskean  neidon  sydän.  Ei 
yksikään  nuorukainen  voinut  sitä  tuleen  sytyttää. 

Vaan  tapahtuipa  kerran,  kun  Imatra  eräänä  iltapäivänä 
kulki  metsässä  marjoja  poimimassa,  että  hän  siellä  näki  mie- 
hen, joka  oli  nurmelle  nukkunut,  sammalmätäs  päänaluksena. 
Ammuttu  kontio  oli  oikoisenaan  hänen  jalkojensa  edessä. 
Tyttö  hätkähti  ja  aikoi  rientää  pois,  mutta  ei  voinut  lähteä 
paikaltaan;  hän  vain  jäi  katselemaan  nuoren  metsästäjäsanka- 
rin  miehuullista  muotoa  ja  hänen  kirkasta,  kaunista  otsaansa. 
Samalla  riuorukainen  heräsi.  Hän  ei  ensin  tietänyt,  näkikö 
hän  edessään  unikuvan  vai  oliko  tämä  todellinen  elävä  olento. 
Hän  hieroi  silmiään,  ja  tyttö  sanoi: 

—  Mistä    kaukaa    olet,    sankari,    en    ole    sinua    ennen 
nähnyt  näillä  seuduilla? 

—  Mistä  tiedät,   kaunis  impi,  että  sankari  olen? 

—  Näen  metsän  kuninkaan  jalkojesi  edessä  kaatuneena, 
siitä  sankarin  tunnen.  Mutta  vielä  jäin  vastausta  vaille  .  .  . 
kysyin,   niistä  tulet? 

—  Tulen  Hämeen  kankahilta,  jossa  jo  lapsena  olen 
oppinut  jousta  käyttämään  ja  kivisellä  kirveellä  petoja  tappa- 
maan. Kotini  on  korkean  vaaran  rinteellä,  saarikkaan  jär- 
ven rannalla,  mutta  siinäkin  ihanassa  seudussa  tuntui  jo  oloni 
ahtaalta  ja  niin  päätin  lähteä  tänne  Karjalan  seutuville,  kuu- 
luisaa   Emäkoskea    katselemaan.      Tuolla    kankaalla     jouduin 

kontion    kanssa  taisteluun,  ja  kaadettuani  sen  vihdoin,  väsyin 

niin,   että  laskin  tähän  levolle. 

—  Seuraa  kanssani,  nuori  sankari*  isäni  talolle,  —  sa- 
noi Imatra,  —  isäni  palvelijat  ja  juhdat  saavat  tuoda  kontion 
perille,  ja  sinua  pyydän  tervetulleeksi  pöytämme  ääreen. 

—  Kiitos,  neito!  Mutta  kuka  olet  sinä,  ihana  impi, 
joka  minua  luoksesi  kutsut? 

—  Olen  Imatra  ja  isäni  nimi  on  Koskenhaltija.  Mutta 
miksi  sinua,  sankari,   nimitetään? 

—  Nimeni  on  Paasi  ja  kotitaloni  nimi  on  Metsävaara. 
■* —  Näin  jutellen  olivat  jo  ennättäneet  Koskenhaltijan  talolle, 
johon  Emäkosken   kohina  alati  kuului. 

Koskenhaltija  oli  komea,  ryhdikäs  mies.  Kun  hän  tuli 
Paatta  vastaan,  katselivat  he  toisiaan  hetkisen  ja  sitten  Hal- 
tija, joksi  isäntää  enimmiten  nimitettiin,  paiskasi  kättä  Paa- 
delle ja  sanoi  hänet  tervetulleeksi  seka  käski  häntä  käyttä- 
mään hänen  juhtiaan  ja  palvelusväkeään  ikäänkuin  olisivat 
hänen  omiaan  olleet.  Nuorukainen  viihtyi  ja  menestyi  erin- 
omaisesti tässä  talossa.  Hän  viipyi  päiviä,  viipyi  viikkoja  ja 
käveli   joka    päivä    ihanan  Imatran  keralla  Emäkoskea  ihaile- 

massa,  ja  nuoret  katsoivat  toistensa  silmiin,  ja  outo,  ennen 
tuntematon  tuli  syttyi  molempien  sydämmiin,  ja  ennenkuin  heinä- 
kuu oli  loppuun  kulunut,  oli  ihana  Imatra  Paaden  morsian,  ja  elo- 
kuun lopulla  piti  heidän  haansa  vietettämän.  Häälahjoja  tuli  lä- 
heltä ja  kaukaa  ja  kaikkialla  puhuttiin  siitä,  että  eräs  metsästäjä- 
sankari  nyt  vihdoinkin  oli  voittanut  omakseen  ihanan  Imatran. 

Toivottu  hääpäivä  tuli  vihdoin.  Vieraita  saapui  suu- 
rissa määrin,  suku  oli  laaja  ja  mahtava  ja  kansaa  kokoontui 
morsianta  katsomaan  aina  lähipitäjien  periltäkin;  sillä  morsia- 
men kauneus  oli  kuuluisa. 

Ennenkuin  morsianta  puettiin,  sanoi  sulhanen:  —  Hy- 
västi, armas,  vähäksi  aikaa,  minä  menen  koskeen  huuhto- 
maan itseäni  ja  puen  sitten  sulhasvaatteet  ylleni;  sitten  tulen 
sinua  noutamaan  ja  lähdemme  yhdessä  hääsaliin  vieraittemme  luo. 

—  Mene,  mutta  ole  varovainen,   virta  on  petollinen. 

—  Ole  huoleti,  en  mene  sen  pyörteisiin.  —  Hän  lähti 
ja  sillä  aikaa  pukeutui  Imatra  morsiameksi. 

Kun  neitoset  olivat  pukeneet  hänen  yllensä  valkoisen 
silkkihameen,  kysyi  Imatra:  —  Olenko  jo  niin  kaunis,  että 
voin  mennä  sankariani  vastaan? 

—  Ei  vielä,  —  kuului  vastaus,  —  vielä  on  hohtavat  ran- 
nerenkaat  käsivarteesi   ja    somat   soljet  rintaasi  kiinnitettävät. 

Hetken  perästä  kysyi  Imatra  jälleen:  —  Joko  nyt  saan 
mennä  sankariani  syleilemään? 

—  Ei,  vastasi  eräs  neitosista,  —  morsiuskruunu  ja  ihana 
huntu,  jossa  hopeapilkut  kimaltelevat  kuin  kastehelmet,  ovat 
vielä  päähäsi  kiinnitettävät. 

Hetki  kului  vielä  ja  Imatra  seisoi  valmiiksi  puettuna 
kaikessa  ihanuudessaan. 

—  Tule,  minun  sankarini  pian,  —  sanoi  Imatra,  niin 
lähdemme  väkijoukkoon!  —  Mutta  sankaria  ei  kuulunut. 
Imatra    lähetti    yhden    neitosistaan    ilmoittamaan,    että    hän  oli 

valmis.  Kului  hiljainen  hetki,  kului  toinen,  ei  neito  tullut  ta- 
kaisin. Imatra  alkoi  käydä  levottomaksi,  hän  lähetti  toisen 
neidon  kuulustelemaan,  mutta  kun  ei  tämäkään  tullut  takaisin, 
syntyi  hänen  sydämmeensä  synkkiä  aavistuksia  ja  hän  sanoi: 
Menen  itse  etsimään  sankariani.  Jos  hän  on  elävitten  joukossa, 
ei  kukaan  voi  häntä  estää  luokseni  tulemasta,  mutta  jos  .  .  . 
Hän  ei  ennättänyt  enempää  sanomaan,  ennenkuin  ovi  au- 
keni ja  molemmat  morsiusneitoset  syöksähtivät  vapisevina  sisään. 

—  Missä  Paasi?   —  kysyi  Imatra. 

—  Kosken  kuohuissa!  huudahtivat  neitoset.  Hän  meni 
uimaan,  vesi  oli  noussut,  virta  oli  hänen  uimapaikallaan  en- 
tistä väkevämpi,  se  vei,  vei  pyörteisiinsä  uljaan  sankarisi! 

—  Pois  tieltä!  huusi  Imatra  ja  riensi  Emäkoskelle,  jonka  par- 
taalle hääjoukko,  sulhasen  onnettomuuden  kuultuaan,  nyt  oli  ko-> 
koontunut.  Tänne  tultuaan  huusi  Imatra:  Tuolla,  tuolla  on  Paasi ! 
Nyt,  sankarini,  olen  valmis  sinua  syleilemään!  —  ja  silmänrä- 
päyksessä, ennenkuin  hänen  kauneudestaan  häikästynyt  kansa 
ennätti  tointua,  oli  hän  jo  heittäytynyt  Emäkosken  pyörteisiin. 

Vanha  mahtava  Haltija  riensi  rannalle;  vaan  tässä  ei  hänen 
mahtavuutensa  mitään  auttanut,  Emäkoski  kyllä  piti  saaliinsa. 

Mutta  elokuun  iltoina,  milloin  tuuli  oli  tyyni  ja  kuu  va- 
laisi seutua,  istui  vanha  isä  kosken  partaalla  ja  oli  näkevi- 
nään Paaden  ja  hänen  helmassaan  Imatran,  jonka  morsiushun- 
nun koski  viskasi  korkealle  ilmaan.  Se  oli  tuo  kaunis  huntu, 
jonka  hopeapilkut  kimaltelivat  kuin  vesihelmet. 

Tästä  tapauksesta  asti  on  Emäkoski  saanut  nimen 
„ Imatra".  Vuodet  ovat  vierineet,  sukupolvet  nousseet  ja  kadon- 
neet, mutta  yhä  vielä,  kun  matkustaja  katselee  Imatran  koskea, 
näkee  hän  siellä  kosken  kuohuista  nousevan  Paaden  ja  Imatran, 
sekä  hänen  vesihelmistä  kimaltelevan  ihanan  morsiushuntunsa. 

SEMINAARISTA  LÄHTEVILLE  KANSA- 
KOULUN OPETTAJILLE  JA 
OPETTAJATTARILLE. 

Puhe,  pidetty  Jyväskylän  seminaarin   loppututkinnossa 
keväällä   1898. 


K.    L.! 

■  UN  aurinko  sulattaa  talven  lumet,  kun  muuttolintujen 
parvi  palaa  etelästä  ja  nuori  nurmi  nostaa  vihannan, 
toivorikkaan  päänsä  maan  povesta,  silloin  on  kevät 
pohjolassa,  silloin  on  uusi  edistyksen  ja  työn  aika  alkamassa. 
Kun  ihanteiden  päivä  lämmittää  ihmissydäntä,  kun  rinta  kuo- 
huu nuoruutta  ja  iloa,  kun  elämä  aukenee  valoisana,  toivorik- 
kaana ja  tajuttuna  eteemme,  silloin  on  kevättä  ihmissielussa, 
silloin  aatteellisen  toiminnan  oras  rohkeana,  itsetietoisena  tun- 
kee esiin  täynnä  elämän-halua  ja  elämän-suuntaa.  Se  nuoriso, 
joka  täältä  vuosittain  lähtee  elämänsä  työtä  suorittamaan, 
viettää  juuri  tämmöistä  kevät-aikaa  ja  semmoiselle  parvelle 
minun  nytkin  taas  on  ilo  ja  suru  lausua  laitoksen  jäähy- 
väiset. 

Opettajan  tulee  olla  kasvattaja,  hänen  toimensa  on  en- 
nen kaikkea  kasvattajan  tointa,  sitä  olette  usein  kuulleet  täällä 
olonne  aikana  ja  vastaisuudessakin  epäilemättä  nämä  lauseet 
tuon  tuostakin  tulevat  Teitä  kohtaamaan.  Mutta  vaikkapa 
mainitut  ajatukset  jo  tätä  nykyä  ovat  niin  yleisiä,  että  miltei 
tuntuvat  jokapäiväisiltä,  ei  niiden  sisältö  näytä  käytännössä 
likimainkaan  olevan  täysin  tajuttuna.  Toisinaan  tapaa  opetta- 
jia, joiden  mielestä  koulun  kasvattava  toimi  rajoittuu  järjes- 
tyksen ja  kurin  pitoon,  ja  jotka  eivät  itse  opetukselle  myönnä 
suurtakaan  kasvattavaa  merkitystä.  Tämmöiset  kurimestarit 
ovat  epäilemättä  kasvattajia  nekin:  onhan  tottumus  hyvään 
järjestykseen  sekä  ulkonaisesti  että  siveellisestikkin  suuri-arvoi- 
nen asia  ihmiselle.  Mutta  ahtaasti  ovat  he  tehtävänsä  kas- 
vattajina käsittäneet;  työnsä  ytimeen  eivät*ole  osanneet  tunkea. 

Yhtä  vähän  se  opettaja,  joka  hyvään  järjestykseen  on 
koulussansa  perustanut  tarkat  opinnot,  tämän  kautta  yksistään 
on  kasvattaja-toimensa  ydinkohtaa  koskettanut.  Tieto  on 
kyllä  kieltämättä  mahti  maailmassa  ja  kansakoulujemmekin 
työtä  tarkastaessa  näyttää  ensi  hetkellä  siltä  kuin  tieto  olisi 
kaikki  kaikessa.  Ei  ihmettä  näin  ollen,  että  moni  opettaja 
eksyy  pitämään  tietojen  antamista  hyvän  järjestyksen  ohessa 
korkeimpana  tehtävänänsä.  Ja  kuitenkin  tässä  esiintyy  vain 
osa,   eikä  suinkaan  edes  tärkein  osa  opettajan  suoritettavasta. 

Syvälle  juurtuneena  on  käsitys,  että  koulu  on  hyvä, 
niin  pian  kuin  siinä  vallitsee  hyvä  järjestys  ja  sen  tuloksena 
ovat  tarkat  tiedot.  Eikä  sovi  kieltää  että  tiedot  jo  semmoi- 
sinaankin  ovat  sielu- elämälle  kehittäviä  ja  sen  kautta  samalla 
kasvattavia.  Mutta  kasvattavalle  opetukselle  meidän  sittenkin 
tulee  asettaa  paljoa  korkeammat  tarkoitusperät.  Opetuksen 
ei  ole  ainoastaan  älyllisesti  kehittäminen  oppilasta.  Sen  tulee 
eiähyttää  ja  lämmittää  hänen  koko  sielu-elämäänsä,  varustaa 
se  runsaalla   ja    elävällä    sisällyksellä,    niin    voimakkaalla,   että 

se  jaksaa  pysyväisesti  täyttää  tajunnan  ja  sitä  tietä  antaa  aihetta 
mitä  moninaisimmille  hyville  harrastuksille  ja  tahdon  ilmauksille. 
Ja  ennen  kaikkia  tulee  opetuksen  tähdätä  ylöspäin  kaiken 
jalon  ja  hyvän  alkulähdettä  kohden.  Siinä  on  sen  korkein 
päämäärä  ja  sitä  on  sen  joka  askeleella  mielessä  pitäminen. 
Jota  enemmin  ihanteellisuus  saa  lyödä  leimansa  koulun  koko 
toimintaan,  jota  enemmin  taivas  saa  heijastaa  sen  elämässä, 
sitä  selvemmin,  sitä  puhtaammin  on  koulu  kasvattavan  tehtä- 
vänsä käsittänyt  ja  suorittanut. 

Minä  olen  ottanut  esiin  asioita,  joista  olen  teille  jo  en- 
nenkin puhunut.  Olen  tahtonut  antaa  ne  teille  ikäänkuin 
eväiksi  elämänne  pitkää  matkaa  varten.  Niiden  toteuttaminen 
ei  ole  helppo  asia.  Se  vaatii  taitoa,  se  vaatii  rakkautta,  se 
vaatii  yli  kaiken  elämää,  joka  opettajassa  itsessään  on  suun- 
nattuna ylöspäin.  Teidän  ijässänne  ihminen  tosin  monasti 
luulee  voivansa  miltei  mitä  tahansa:  mies  tahtonsa  voimalla, 
nainen  sydämmensä  lämmöllä.  Mutta  ensimmäinen  myrsky, 
ensimmäinen  suurempi  vastoinkäyminen  saa  tämän  itseemme 
luottamuksen  horjumaan,  ellei  elämämme  työ  lujemmalle  poh- 
jalle ole  rakennettu. 

Te  olette  kenties  kuulleet  kreikkalaisen  tarun  maan 
pojasta,  joka  joutui  taisteluun  Herkuleen  kanssa.  Useat  ker- 
rat sai  Herkules  hänet  alleen  kaadetuksi.  Mutta  niin  kauvan 
kuin  maan  poika  oli  yhteydessä  emonsa  maan  kanssa,  hän 
tältä  aina  sai  uutta  voimaa  taistelun  jatkamiseen.  Ja  vasta 
sitten  kun  Herkules  sai  vastustajansa  ilmaan  nostetuksi,  saattoi 
hän  rutistaa  tämän  kuoliaaksi. 

Ihmisen  koko  elämä  on  tämmöistä  taistelua  Herku- 
leen kanssa.  Mutta  ihmishenki  on  ylhäistä  syntyperää.  Jota 
enemmin,  jota  kiinteämmin  se  asettuu  korkean  kotinsa  yhtey- 
teen, sitä  paremmin,  sitä  varmemmin  se  voi  kestää  tässä 
taistelussa.       Niin    pian    kuin     tämä     yhteys    sitä    vastoin    on 

katkaistu,     seuraa     onnettomuus      ennemmin     tai    myöhemmin 
varmasti. 

Pitäkää  tämä  aina  mielessänne  ja  pitäkää  samalla  huolta, 
että  nuoruutenne  kevät,  josta  nyt  iloitsette,  muodostuu  siksi 
kevääksi,  joka  kestää  läpi  elämän  taisteluiden,  läpi  vanhuuden, 
läpi  kuoleman,  kevääksi,  joka  ei  milloinkaan  lopu.  Tätä 
kevättä  sitten  levittäkää  ympärillenne  maamme  tulevaisuuden 
toivoon,  Suomen  nousevaan  nuorisoon.  Opettakaa  sitä  rakas- 
tamaan Jumalaa,  opettakaa  sitä  käsittämään,  että  tämä  rak- 
kaus vaatii  työtä,  —  työtä  isänmaan,  työtä  lähimmäisten  hy- 
väksi. Jumalan  siunaus  ja  Jumalan  apu  Teitä  noudattakoon 
kaikilla  teillänne. 

KAUPPATAPOJA  JA  LIIKEOLOJA 
JAAPANISSA. 


JDÄSSÄ  päin  on  yksi  tavallisimpia  sananparsia  jaapani- 
laisista  että  he  ovat  äärettömän  petollisia  kaupoissaan. 
„Jaapanilainen  kauppias  on  valehtelija,  joka  on  mennyt 
varkaan  nahkaan",  sanovat  melkein  kaikki  Jaapanissa  asuvat 
euroopalaiset  liikemiehet,  varsinkin  nuoremmat,  jotka  hurjassa 
kilvoitteluinnossaan  ovat  viehättyneet  tekemään  kauppoja  oma- 
maisten  kauppahuoneitten  kanssa,  mitkä  siellä  ovat  niiden 
sienien  kaltaisia,  jotka  yön  kuluessa  kasvavat  valmiiksi  ja 
päivällä  näivettyvät  pois. 

»Jaapanilainen  kauppias  on  erittäin  viisas  ja  sukkela 
mies",  sanovat  taas  ne  länsimaalaiset,  jotka  rajattomasti  ihai- 
levat kaikkea  jaapanilaista  —  „mies,  joka  varsin  lyhyessä 
ajassa  on  oppinut  kohtelemaan  länsimaalaisia  aivan  samalla 
mitalla  kuin  nämäkin  kohtelevat  häntä".  Ja  varma  totuus  on, 
että  länsimaiset  kauppiaat,  varsinkin  joitakuita  vuosikymmeniä 
sitten,    armotta   nylkivät  jaapanilaisia,   mutta  yhtä  varmaa  on, 

ett*  eivät  ne,  jotka  nykyään  heistä  kiitellen  puhuvat,   ole  kos- 
kaan olleet  vähimmässäkään  kaupanteossa  jaapanilaisten  kanssa. 
Niinkuin    tavallisesti    on    tässäkin    totuus   jaapanilaisesta 
kauppamiehestä  noiden  molempain  äärimmäisten  mielipiteitten 
keskivälissä.     Mutta   ennenkuin    kukaan    alkaa    tutkia   sitä  to- 
tuutta,    täytyy     hänen     painaa    mieleensä     se    tosiasia,     että 
jaapanilaisia    kauppiaita    vielä    viime    sukupolven    aikana    pi- 
dettiin   alhaisempana    kansanluokkana    kuin    halvimpia    maan- 
viljelijöitä,   jotka    vielä    tänäkin    päivänä    kantavat    selässään 
lantaa    kaupungeista    pelloilleen.      Jos     tämä    pidetään    mie- 
lessä,  niin  ainoastaan  silloin  voidaan  käsittää  mistä  jaapanilai- 
sen  kauppiaan  epäluotettavuus  ja  petollisuus  riippuu  ja  silloin 
voidaan    myös    oikeaksi    arvata    se    edistys,    minkä   nämä   sa- 
mat   kauppiaat  länsimaisen   vaikutuksen    alaisina    todella   ovat 
tehneet. 

Jaapanilaiset    itse    eivät    kumminkaan    vielä   ole  unohta- 
neet  vanhempain  aikain  katsantokantaa  kauppaoloissa.     Nyt- 
kin vielä  pitävät  yksityisten  perheitten  palvelijatkin  kauppiaita 
joinakin  alhaisempina  olentoina  ja  semmoisina  niitä  kohtelevat. 
Ja  yhtä    vähän    ovat   jaapanilaiset    voineet   unohtaa  sitä,  että 
ajalle  ennenmuinoin  ei  pantu  mitään  arvoa,   koskipa  se  työn- 
antajaa eli  työntekijää.      He  eivät  näytä  nytkään  vielä  kyke- 
nevän ymmärtämään  länsimaalaisen  toimeliaisuutta  ja  kiirettä, 
eivätkä  siis  käsitä  sitäkään,  että  hänen  mielestään  on  suuri  eroi- 
tus  siinä  täytetäänkö  joku  luvattu  asia  määrääjällään  vaiko  kuu- 
kausia myöhemmin.    Jaapanilaisen  mielestä  ei  määräpäivän  aset- 
taminen merkitse  mitään.  Hän  lupaa  esim.  tehdä  jonkun  työn  kah- 
dessakymmenessä päivässä,  mutta  jos  vähänkin  tinkii  ajan  pi- 
tuutta, alentaa    hän    sen  kymmeneen  ja  lupaa  aivan  yhtä  va- 
paasti  tehdä    sen   viidessä,   jos   vielä   toistain  tinkii.      Hänelle 
on  aivan  yhdentekevää  kuinka  monta  päivää  hän  määrää,  kun 
ci  hän   missään    tapauksessa   aio  lupaustaan   täyttää,   ei  kah- 

denkymmenen,  ei  kymmenen  eikä  viiden  päivän  kuluessa,  vaan 
silloin  kun  hänen  päällänsä  pälkähtää  ja  hänestä  sopii. 

Me  saimme  monta  kokemusta  siinä  suhteessa,  kun 
aloimme  varustautua  asumaan  Jaapanissa,  ja  muun  muassa 
erityisesti  yhden,  joka  ei  kotvilleen  haihdu  meidän  eikä  sen  jaa* 
panilaisenkaan  mielestä  ketä  se  koski  —  vaikka  aivan  eri  syistä. 

Kysymyksessä  oli  eräs  kirjahylly,  jonka  me  tilasimme 
lähimmältä  kaikenmoisten  bambukalujen  tekijältä.  Mies  otti 
tyytyväisenä  vastaan  tilauksen  ja  lupasi  viidenkolmatta  päivän 
kuluessa  tehdä  hyllyn  valmiiksi  sovittuun  hintaan,  kahteen- 
kymmeneen kahdeksaan  yeniin,  johon  minä  vielä  lupasin  lisätä 
kaksi,  jos  todellakin  saisin  sen  määrättynä  päivänä.  Mutta  kun 
viisikolmatta  päivää  oli  kulunut  oli  mies  tuskin  alentanutkaan 
työtä. 

»Viikko  lisää",  sanoi  hän  —  „eri  osat  ovat  kyllä  val- 
miina, kunhan  vaan  saan  ne  kokoon  liitetyiksi".  Viikko  meni, 
meni  toinen  ja  vieläpä  kolmaskin,  ilman  että  työn  valmistu- 
misessa olisi  huomattu  mitään  edistystä.  „ Vielä  kaksi  päivää" 
—  »neljä  päivää  lisää"  —  „ varmaan  kolmen  päivän  kulut- 
tua" j.  n.  e.  kuultiin  joka  kerta.  Ja  onnettomuudeksi  olimme 
me  itse  antaneet  pari  veistoksilla  koristettua  bambupylvästä 
kirjahyllyä  varten,  jotenka  olimme  kokonaan  „nagatan  oksan" 
vallassa,  kuten  huonekalujen  tekijä  jostain  selittämättömästä 
syystä  nimitti  liikettään  —  selittämättömästä,  koska  „Nagata" 
ei  merkitse  mitään  puuta,  ei  pensasta  eikä  muutakaan  kas- 
via, vaan  on  sukunimi. 

Me  aloimme  säännöllisesti  joka  päivä  iltapäiväkävelyil- 
lämme  poiketa  mainittuun  kauppaan  katsomaan  kuinka  pit- 
källe työ  oli  edistynyt  ja  olimme  siinä  luulossa,  että  meidän 
alituinen  käyntimme  lopulta  vaikuttaisi  asianomaisen  huolimat- 
tomuuteen. Mutta  koko  käyntimme  supistui  siihen,  että  sillä 
valmistimme     kaupassa     vetelehtiville     apulaisille    yhtä    suuren 

kuin  odottamattoman  ilon,  niillä  kun  ei  koskaan  meidän 
tullessamme  näkynyt  olevan  muuta  tointa  kuin  työnnellä  toi- 
siaan kylkeen,  virnistellä  ja  vaihtaa  keskenään  puoleksi  tu- 
kautettuja  sukkeluuksia  hulluista  „ke*tojin'eistä"  („  karvaisista 
muukalaisista ft),  jolla  nimellä  nykyajan  jaapanilaiset  tavatto- 
malla ylenkatseella  nimittävät  länsimaalaisia. 

Lopulta  kylläännyimme  siihen  huviin  ja  lakkasimme 
käymästä  siellä  muistutuksia  tekemässä.  Mutta  viimeisellä 
käynnillämme  selitin  minä  juhlallisesti  herra  Nagatalle  ja  kai- 
kille hänen  oksilleen,  että  heidän  naurunsa  tulisi  vielä  hyvin- 
kin happamaksi  ennenkuin  he  minusta  pääsisivät,  sillä  minä 
olin  päättänyt  odotuttaa  heillä  maksua  juuri  yhtä  monta  päivää, 
kuin  hekin  olivat  antaneet  minun  odottaa  hyllyä  ylitse  määräajan. 

Sen  jälkeen  emme  kuulleet  asiasta  mitään,  ennenkuin 
hylly  vihdoin  viimeinkin  tuotiin  meille,  ja  silloin  otimme  sen 
vastaan  sillä  muistutuksella,  että  se  tuli  neljäkymmentäkah- 
deksan  päivää  myöhemmin  kuin  oli  sovittu.  Sen  myönsivät 
täydellisesti  ne  kaksi  „ oksaa",  jotka  hyllyä  toivat,  mutta  siitä 
huolimatta»  ilmaantui  toinen  niistä  muutaman  tunnin  kuluttua 
takaisin,  mukanaan  sellaisella  englanninkielellä  kyhätty  kirje, 
jota  jaapanilaiset  kirjoittavat  —  ja  joka  mahdollisimman  tar- 
kasti käännettynä  kuului  näin: 

n Rakas  Herra! 
Pyydän  ilmoittaa  että  minulla  on  yksi  toivomus  sen 
bambuhyllyn  suhteen,  jonka  lupasin  tehdä.  Minä  en  voinut 
tehdä  sitä  määrätyssä  ajassa.  Luonnollisesti  on  minusta  vas- 
tenmielistä pyytää  tätä  asiaa  teiltä,  pyytäminen  on  erehdystä. 
Mutta  minulla  on  ollut  suuria  tappioita  tästä  hyllystä.  Salli- 
kaa sanoakseni!  Otaksukaa  että  minulta  on  kulunut  työhön 
kaksi  kuukautta.  Jos  työmies  saa  35  seniä  päivässä,  olen 
minä    maksanut    21    yeniä    &    minun    täytyy    maksaa    monta 

muuta  menoa  aineisiin  ja  työhön.  Siis  täytyy  minun  saada 
45  yeniä.  Eikä  minulle  siitäkään  jää  mitään  vaivoistani. 
Minun  on  vaikea  ilmaista  tätä  pyyntöäni.  Mutta  tämä  on 
ollut  huono  kauppa,  ja  minun  täytyy  pyytää  teitä. 

Kunnioituksella 
Nagatan  Oksa." 

Minä  katsoia  kirjeen  salaisen  tarkoituksen  olevan,  että 
laskuni  siinä  huomautettujen  syitten  johdosta  oli  kasvanut 
kahdeksastakolmatta  „yenistä"  neljäänkymmeneen  viiteen,  ja 
vastasin  sen  vuoksi  olevani  täydellisesti  samaa  mieltä  kirjeen 
kirjoittajan  kanssa  siitä » että  „ pyytäminen  oli  erehdys",  ja 
toivoin  siis  saavani  nähdä  asianomaisen  neljänkymmenen  kah- 
deksan päivän  päästä,  jolloin  maksaisin  hänelle  alkuperäisesti 
sovitun  hinnan  kaksikymmentä  kahdeksan  yeniä,  en  enempää 
enkä  vähempää. 

Seuraavana  aamuna  ilmaantui  päähaara  ja  yksi  sivu- 
oksista luokseni  kysymään  oliko  aikomukseni  todellakin  antaa 
heidän  odottaa  tiliä,  vai  olinko  laskenut  leikkiä.  Minä  va- 
kuutin  heille  että  aikeeni  olivat  ihan  totiset  ja  otin  samalla 
vapauden  muistuttaa  heitä  lupauksestani,  että  tekisin  vielä 
happamaksi  heidän  naurunsa  „ karvaisista  muukalaisista".  „Nyt 
saatte  nauraa  vapaasti  niin  paljon  kuin  tahdotte",  lopetin 
minä  —  »tehkää  hyvin  ja  käykää  katsomassa  neljänkymme- 
nen  kahdeksan  päivän  kuluttua!" 

He  lähtivät  sillä  hyvällään.  Ja  kun  he  määrättynä  päi- 
vänä tulivat  uudestaan  luokseni, .  ei  heitä  enää  tuntunut  ollen- 
kaan naurattavan,  vaan  lähtivät  rahat  saatuaan  kiireesti  pois. 

Samallaisen  kokemuksen  saimme  melkein  joka  kohdassa 
—  vaikkei  odotus  yleensä  ollut  juuri  niin  pitkä  —  ja  ihan 
samoin  oli  käynyt  ystäviemme  ja  tuttaviemme  kanssa.  Ei 
yksikään  jaapanilainen  käsityöläinen  epäile  hetkeäkään  sanoes- 

saan  ostajilleen  mitä  tahansa,  mikä  vaan  on  ostajan  mieliksi, 
ja  hän  lausuu  sen  niin  ylpeällä  ylenkatseella  kaikkia  totuuden 
alhaisimpiakin  käsitteitä  kohtaan,  että  piankin  tulee  taipuvaksi 
siihen  loppupäätökseen,  ett' ei  hänellä  sellaisia  käsitteitä  t)le 
ollenkaan. 

Ja  kuitenkin  olisi  sellainen  loppupäätös  väärä.     Jaapa- 
nilaiset,    niinkuin   muutkin  itämaalaiset,  tajuavat  kyllä  eroituk- 
sen    totuuden  ja  valheen   välillä.     Mutta  käytännössä  jaapani- 
lainen   ei   pane  totuudelle  niin  korkeata  arvoa,   että  hän  voisi 
voittaa    itämaalaisen   halunsa  tekeytyä  ja  näyttää  niin  miellyt- 
tävältä kuin  mahdollista.     Ja  ikäänkuin  tämän  halunsa  tyydy- 
tykseksi —  jota   hän   pitää  korkeimpana  kohteliaisuutena  — 
laskettelee   itämaalainen  yleensä,  ja  samoin  jaapanilainen,   pu- 
nastumatta   mitä    hävyttömimpiä    valeita.     Se    on    tapa,    joka 
mahdollisesti   on    yksinomaan  itämaalainen  ilmaantuessaan  niin 
etäällä   kuin   Jaapanissa,    mutta  joka   ei   muuten  suinkaan  ole 
yksinomainen  itämaille. 

Tästä  samasta  halusta  tehdä  itseään  miellyttäväksi  joh- 
tuu   sekin    jaapanilainen    tapa,    että    kaikissa    mahdollisissa  ja 
mahdottomissa    tilaisuuksissa    lähetetään    tai    tuodaan    monen* 
moisia  lahjoja.    Niinpä  sattuu  esim.   silloin  tällöin,  että  palve- 
lija tuo  isännälleen  kukkavihon,   pienen  lautasellisen  hedelmiä, 
leivoksia   tai   muuta,  ja  hän  loukkaantuisi  katkerasti,  jos  lah- 
jaa  ei   otettaisi    vastaan.      Samoin    käyttävät   kaikki   kauppa- 
apulaiset   —   varsinkin    luottamustoimissa    olevat  —  jokaista 
perhejuhlaa  hyväkseen:   nimipäiviä,  häitä,  lasten  kasteita  j.  n. 
e.   viedäkseen    esimiehelleen  jonkun  lahjan.     Ja  jos  on  kysy- 
myksessä  kauppaliittojen    solmiminen,    jonkun  uuden  tuotteen 
kauppaan    laskeminen,    tai    muuta    sen    tapaista,    on    lahjoilla 
niissä  aina  oma,  vaikuttava  osansa. 

On  varsin  mahdollista  että  ne  ovat  oikeassa,  jotka  väit- 
tävät että    antajan    vaikuttimena    säännöllisesti    on    itsekkyys, 


414  Konni  Zilliacus. 


mutta  kuinka  monta  inhimillistä  tekoa  yleensä  on  ihan  va- 
paata kaikesta  oman  edun  ajatuksesta?  Enimmin  johtuu  se 
tapa  joka  tapauksessa  jaapanilaisten  sisällisestä  halusta  olla 
miellyttäviä  ja  kohteliaita,  joskin  siihen  haluun  —  pääasialli- 
sesti yhteydestä  muukalaisten  kanssa  —  on  monessa  nyky- 
aikaisessa tapauksessa  yhtynyt  kauppatarkoituksia.  Joskus- 
han sattuu  kyllä  että  tuollainen  lahjain  anti  aivan  yksinkertai- 
sesti saa  lahjomisen  luonteen,  mutta  todellisuudessa  ei  sillä 
ole  mitään  muuta  merkitystä  kuin  niiden  pienien  ratasten  voi- 
teleminen, jotka  pitävät  yhteiskunnallista  koneistoa  tasaisessa 
ja  äänettömässä  käynnissä. 

Sitäpaitse  on  suurin  osa  jaapanilaisten  kaupasta  pikku- 
kauppaa, jossa  sellainen  lahjain  anti,  jota  voisi  „ lahjomiseksi" 
kutsua,  tuskin  kannattaisi.  Mutta  toiselta  puolelta  täytyy 
myöskin  lisätä,  etteivät  jaapanilaisten  kauppahuoneitten  joh- 
tajat —  ja  vielä  vähemmin  heidän  apulaisensa  —  odotakaan 
erittäin  kallisarvoisia  lahjoja,  niinkuin  näkee  seuraavastakin 
tapauksesta  erään  euroopalaisen  ystävämme  luona  Kobassa, 
jossa  minä  satuin  olemaan  läsnä. 

#  Mies   aikoi   panna    liikkeesen  jaapanilaisille  markkinoille 

jonkun  uuden  tuotteen  ja  antoi  kaupan  alottamisen  erään  luo- 
tetuimman  apulaisensa  —  erään  jaapanilaisen  —  huostaan. 
Apulainen  ryhtyi  toimeen  ja  ilmoitti  jonkun  ajan  kuluttua  al- 
kaneensa hieroa  kauppoja  »tirehtöörin"  kanssa  eräässä  suu- 
remmassa tehtaassa,  joka  tarvitsi  melkoisia  määriä  kysymyksessä 
olevaa  tavaraa.  Ja  nyt  tahtoi  hän  kysyä,  saisiko  hän  »tirehtöö- 
rille"   antaa  jonkun  lahjan  jouduttaakseen  kaupan  päättämistä. 

Kyllä,  sen  hän  saisi  tehdä,  kunhan  lahja  vaan  ei  olisi 
tarpeettoman  kallisarvoinen.  Mitä  oli  apulainen  ajatellut  so- 
pivimmaksi? 

Kyllä  hän  tiesi!  Kun  »tirehtööri"  oli  tullut  katsomaan 
näytettä    tavarasta,    oli    hän,    apulainen,    huomannut  että  mie- 

hellä  oli  pahoin  kulunut  ibopaita  (säännöllisesti  jaapanilaisilla  ei 
ole  paitaa  kimononsa  alla).  Ja  silloin  oli  hän  ajatellut  että 
sopiva  lahja  tuolle  „ suurelle  kauppatutta valle u  olisi  esim. 
kolme  samallaista,   uutta  paitaa. 

Apulaisen  euroopalainen  esimies  piti  tosin  lahjaa  vä- 
hän omituisena,  mutta  uskoi  luottamusmiehensä  vakuutusta 
että  se  tulisi  olemaan  varsin  tervetullut  ja  suostui  ehdoituk- 
seen,  otaksuen  että  paidat  olisivat  parhaita  mitä  kaupassa  löytyi. 

Se  otaksuminen  oli  kumminkin  väärä,  niinkuin  ystäväni 
huomasi,  kun  aijottu  lahja  näytettiin  hänelle  ja  siinä  oli  kolme 
puuvillaista  ihopaitaa,  mitä  yksinkertaisinta  lajia,  joiden  arvo 
yksittäin  ostaen  oli  noin  kaksi  Suomen  markkaa  kappaleelta. 

Onhan  jo  jotenkin  selvää  ett'ei  kolme  ihopaitaa,  jotka 
yhteensä  maksavat  kuusi  markkaa,  voi  lahjomisena  vaikuttaa 
mitään  jonkun  tehtaan  »tirehtööriin",  olkoonpa  sitten  tehdas 
tai  johtajan  palkka  kuinka  pieni  tahansa.  Mutta  kauppa  tuli 
tehdyksi  ja  suuri  tilaus  saatiin  —  niinkuin  luultavasti  olisi 
käynyt  joka  tapauksessa,  vaikka  ehkä  kyllä  hitaammin  ja 
mutkallisemmin  kuin  nyt  ihopaitain  avulla. 

Tilauksen  tekeminen,  vaikkapa  se  tapahtuu  kirjallisen- 
kin välipuheen  kautta,  ei  liioin  Jaapanissa  merkitse  ollenkaan 
sitä,  että  kauppa  sillä  olisi  pätevä.  Hinnat  voivat  laskea,  tai 
vaihtokurssi  muuttua  epäsuotuiseksi  ennenkuin  tilatut  tavarat 
ennättävät  saapua,  markkinat  ovat  saattaneet  laimentua,  tai 
on  voinut  tapahtua  jotain  muuta,  joka  tekee  tilaajalle  edulli- 
semmaksi pyörryttää  puheensa  ja  kieltäytyä  ottamasta  vas- 
taan tilaustaan.  Jaapanilainen  ei  joudu  koskaan  hämilleen 
pyytäessään  anteeksi  jotakuta  asiaa,  eikä  nähtävästi  pidä  sitä 
vähääkään  kunniattomana  tai  häpeällisenä  jos  syöpi  sanansa 
tai  kieltää  nimikirjoituksensa,  kun  siitä  vaan  on  pieninkin 
hyöty  hänelle.  Ja  höllän  lainlaadinnan  ansioksi  on  tässä 
kohti   luettava  se,   että  hän  aina'  voi  vähällä  vaivalla  ja  vielä 

vähemmällä  edesvastuun  pelolla  niin  hutiloida  omaisuutensa 
kanssa,  että  hän  on  puti  puhdas,  kun  tulee  kysymykseen 
pakkokeinolla  ottaa  häneltä  jotain  saatavaa. 

Tuskin  yksikään  ulkomaalainen  kauppahuone  Jaapanissa 
viitsii  nyt  enää  turvautua  oikeudenkäyntiin  tällaisissa  tapauk- 
sissa. Useimmilla  on  suuri  ja  kallis  kokemus  sen  hyödyttö- 
myydestä, eivätkä  sen  vuoksi  ryhdy  mihinkään  asioihin  jaa- 
panilaisten  kanssa,  joll1  eivät  nämä  etukäteen  jätä  heidän 
haltuunsa  tarpeeksi  suurta  summaa  vakuudeksi  siitä,  että 
täyttävät  välipuheensa.  Mutta  sekin  keino  pettää  toisinaan, 
kun  kaikki  jaapanilaiset  kauppiaat  poikkeuksetta  ovat  jäseniä 
eräänlaisissa  „  kauppaliitoissa u,  kaikki  saman  alan  liikemie- 
het erikseen  kussakin,  ja  nämä  ovat  huomanneet  yleisten  hä- 
väistyskeinojen  kautta  voivansa  pakoittaa  euroopalaisia  luo- 
pumaan vallan  oikeutetuistakin  vaatimuksista. 

Seurauksena  kaikesta  siitä  on  luonnollisesti  ollut  syvälle 
juurtunut  epäluottamus  Jaapanin  länsimaisissa  liikemiehissä 
kaikkeen  mikä .  jaapanilaisen  nimellä  kulkee,  epäluottamus, 
joka  kyllä  on  oikeutettu  tavallisten  kauppiaitten  suhteen,  mutta 
jota  ei  suinkaan  voi  pitää  yleisenä  sääntönä.  Ja  sen  lisäksi 
unohtavat  länsimaalaiset  aina,  että  ensimmäiset  euroopalaiset 
liikemiehet  siellä  petkuttivat  tunnottomasti  jaapanilaisia,  ja  et^ei 
täydellistä  luottoa  liikealalla  tapaa  kaikkialla  muuallakaan  itä- 
mailla. Ihmisluonne  on  pääasiassa  melkein  sama  joka  koh- 
dassa maailmaa,  olkoonpa  se  peittyneenä  valkeaan,  keltai- 
seen, mustaan  eli  punaiseen  nahkaan.  Ympäristö,  kasvatus 
ja  esimerkki  muuttavat  sitä  tosin  jossain  määrin  ja  ovat  pää- 
telmiä tehdessä  huomioon  otettavat,  mutta  aine  on  kummin- 
kin samaa,  eivätkä  poikkeukset  perusmuodosta  ole  suinkaan 
niin  suuria,  kuin  päältä  katsoen  ollaan  taipuvaisia  otaksumaan. 

e* 


AD.  NEOVIUS 


-^fc- 


~*s?- 


-eX^c)- 


-^Y^" 


v= V 


,4Z>.  NEOVIUS. 


PALANEN  PORVOON  KIRJAPAINO- 
LIIKKEEN  ESIHISTORIASTA. 


ERRATTAIN  myöhään  tapaamme  kirjallisen  toiminnan 
ensi  oireita  vanhassa  Porvoossa  —  ellemme  lue 
niiden  joukkoon  hautapatsasten  ja  kirkossa  säily- 
tettyjen vaakunakilpien  kirjoituksia,  oikeuden  asiakirjoja  y.  m.  s. 
Ensimmäinen  tiettävästi  Porvoossa  kirjoitettu  painotuote  oli  Por- 
voon kirkkoherran,  sittemmin  Viipurin  piispan  Henrik  Carste- 
nius'en  v.  1646  julkaisema  „Tacksäjelses  predikan  (Ps.  118: 
12 — 14)"  Tanskan  kanssa  Brömsebro^sa  tehdyn  rauhan  joh- 
dosta. Kirjapainoa  ei  kuitenkaan  vielä  siihen  aikaan  ollut  Por- 
voossa, vaan  painettiin  mainittu  saarna  Turussa,  jossa  yliopisto 
ja  maamme  neljä  vuotta  aikaisemmin  oli  saanut  ensimmäisen  kir- 
japainonsa. Carstenius'en  julkaisemat  hää-  ja  ruumissaarnat  ovat 
niinikään  Turussa  painetut,  mutta  hänen  julkaisemansa  „Cantio 
Cygnaea,  thet  är  Jesu  Christi  svanesäng  eller  betrachtelser 
öfver  the  siu  ord  Jesus  taalat  pä  korsset"  painettiin  v.  1656 
Tukholmassa;  sama  teos  ilmestyi  muutamia  vuosia  myöhemmin 
suomenkielisessä    asussa   ja   on    siitä   sittemmin    otettu  4  pai- 

nosta,  joista  viimeinen  ilmestyi  Ulricehamn'issa  1835.  —  Tur- 
haan etsii  kirjallisten  harrastusten  jälkiä  1600  hivun  loppu-  ja 
1700  luvun  alkupuolella.  Katovuodet  ja  isonvihan  ajat  eivät 
siihen  liioin  kehoittaneet.  Mutta  uudempi  aika  oli  loitsiva 
Porvoossa  julkisuuteen  kirjallisen  tuotteliaisuuden,  jonka  ver- 
taista ensimmäinen  täkäläinen  kirjantekijä  ei  osannut  edes  unek- 
sia. Tuskin  sata  vuotta  kiitossaarnan  julkaisemisen  jälkeen  laati 
piispa  Daniel  Juslenius  Porvoossa  laajan  suomalais-ruotsalaisen 
sanakirjansa  „  Suomalaisen  Sana-Lugun  Coetus"  ja  v.  1846 
kirjoitti  runoilijakuninkaamme  Porvoossa  »Maamme"   laulunsa. 

Mainitsimme  jo  äsken  sotavuotten  surumuistoiset  ajat 
edellisen  vuosisadan  alkupuolella.  Kumma  kyllä,  juuri  sodan 
seuraukset  antoivat  aiheen  ottaa  ensi  kerran  puheeksi  oman 
kirjapainon  hankkimisen  Porvooseen.  Viipuri  piispanistuimi- 
lleen ja  kymnaasioineen  oli  liitetty  Venäjään.  Viipuriin  oli  Ku- 
ninkaallisen päätöksen  nojalla  Huhtik.  16  p:ltä  1688  perus- 
tettu kirjapainokin  kymnaasion  painotuotteellisia  tarpeita  var- 
ten, kuitenkin  sillä  rajoituksella,  ettei  „  mitään  vähääkään  ar- 
vokkaampaa saanut  painaa u  ennenkuin  Kanslia-kollegiumi  oli 
sen  tarkastanut  ja  hyväksynyt.  Mutta  tämän  kirjapainon,  joka 
v.    1689    perustettiin,   hävittivät   venäläiset  kesäkuussa    1710. 

Kun  v.  1721  rauha  vihdoin  solmittiin,  sai  Porvoo  v.  1723 
sekä  piispanistuimen  että  kymnaasion.  Entä  kirjapaino?  Sem- 
moisenkin perustamista  kyllä  ajateltiin  samaan  aikaan.  Muuan 
tukholmalainen  kirjanpainaja  Bastman  oli  tehnyt  asiasta  Tuo- 
miokapitulille ehdotuksen.  Mutta  Tuomiokapituli  vastasi  Hel- 
mik.  22  p.  1725,  ettei  kirjapainon  perustaminen  käynyt  niin 
äkkiä  päinsä,  ennenkuin  hiippakuntaolot  olivat  ennättäneet 
järjestyä  ja  kymnaasio  edes  rakennettu.  Ja  kiirettä  ei  todel- 
lakaan kirjapainohommalla  pidetty,  sillä  vasta  kun  Tuomio- 
kapituli ja  kymnaasio  olivat  elostaneet  kaupungissa  toista  sa- 
taa vuotta,  sai  Porvoo   ensimmäisen  kirjapainonsa. 

Eipä  sillä  ettei  asiaa  olisi  mielessä  pidetty  ja  yrityksiä- 
kin tehty;  mutta  siihen  ilmausi  aina  jotakin  poikkipuolista. 
Niinpä  teki  Tuomiokapituli  toukokuussa  17  52  alamaisimman 
anomuksen  asiasta  ja  pyysi  kirjanpainajan  sällille  Johan 
Christoffer  Frenckellille  oikeutta  asettua  tänne  kirjanpainajaksi. 
Mutta  kuningas  hylkäsi  anomuksen  päätöksellään  seuraavan 
vuoden  maaliskuun  6  p:nä,  pitäen  myönnytystä  monista  syistä 
n  arveluttavan  a u  (betänkligt).  Anomuksen  saatua  tällaisen  lo- 
pun, koetettiin  toista  tietä  ajaa  kysymystä  perille.  Konsis- 
torit) veti  piispa  Nylanderin  kautta  asian  esille  17  56-vuoden 
valtiopäivillä  vedoten  ennenmainittuun  v.  1688  kymnaasiolle 
myönnettyyn  erikoisoikeuteen  sekä  pyytäen  kirjapainon  perus- 
tamista suomalaisten  aapiskirjojen,  katkismusten,  virsikirjojen 
ja  muiden  pienien  koulukirjojen  painattamiseksi.  Kansliakol- 
legio,  jonka  harkittavaksi  kysymys  lykättiin,  ehdotti  silloin 
että  „ Kirja-Tirehtööri"  MerckelTin  tulisi  pitää  aina  painokone 
Porvoossa  kymnaasion  ja  hiippakuntahallinnon  tarpeita  varten 
sekä  kaikenlaisia  helppohintaisia  suomalaisia  kirjoja  puuttu- 
matta saatavissa.  Mutta  nyt  lyöttäysi  Turun  Tuomiokapituli 
vastustavalle  kannalle,  samoinkuin  Merckell  itse,  jolla  oli 
»yleisen  kirjanpainajan"  erikoisoikeudet.  Oltiin  sitä  mieltä 
että  tuo  vanha  naula  —  1688  vuoden  erikoismyönnytys- 
kirje  —  oli  jo  siinä  määrin  ruostunut,  ettei  se  enää  vetänyt, 
varsinkin  kun  mainittua  kirjettä  ei  löydetty  —  valtiopäiväasia- 
kirjain  kokoelmasta. 

Tuomiokapituli  kuitenkin  oli  hellittämätön  koettaen  ajaa 
asiaa  edelleen  piispa  Nylanderin  kautta.  Mutta  tämänkään 
hommissa  ei  näy  olleen  kylliksi  pontta  —  ja  niin  ajautui  eh- 
dotus lopulta  auttamattomasti  karille  sillä  kertaa. 

Mutta  vain  sillä  kertaa.  V.  1787  tapaamme  Konsis- 
torion  taas  Kuninkaallista  Majesteettia  anomuksineen  ahdista- 
massa, vedoten  taasen  entisiin  viipurilaisiin  kirjapaino- oikeuk- 

siin.  Kenties  kuningas  piti  itsensä  oikeudettomana  päättä- 
mään asiasta  säätyjä  kuulematta,  kenties  kohta  puhkeava  sota 
hautasi  anomuksen  toistaiseksi  -7-  ja  saman  tien  ainaiseksi  — 
viheriän  veran  alle,  sillä  anomukseen  ei  koskaan  annettu 
päätöstä. 

Vierähti  niin  20  vuotta,  ja  taas  oli  tuo  ainainen  kirja- 
painokysymys  esillä.  Kun  kirjakauppa-asioitsija  Joelsson  pyysi 
tuomiokapitulin  puoltolausetta  perustaakseen  kirjapainon  Hel- 
sinkiin, muisti  .Tuomiokapituli  omat  aikaisemmat  tuumansa  ja 
anoi  Hovikanslerivirastolta,  että  kymnaasion  tarpeita  varten 
erikoinen  kirjapaino  perustettaisiin  Porvooseen.  Vastaus  tä- 
hän anomukseen  annettiin  Huhtik.  17  p.  1806  ja  sanottiin 
siinä,  ettei  Hovikanslerivirasto  luullut  voivansa  ennakolta  esit- 
tää Konsistorion  anomusta,  vaan  että  uudistetun  anomuksen 
se  kyllä  aikoinaan  esittäisi  jopa  varustaisi  sen  puoltolauseel- 
laankin.  Mutta  pian  puhkeava  sota  siirsi  kysymyksen  pit- 
källe penkille,  kunnes  1829-v:n  alussa  C.  L.  Hjelt  perusti  Por- 
vooseen ensimmäisen  kirjapainon.  Se  on  vieläkin  olemassa, 
vaikkei  tosin  Porvoossa.  Lokakuussa  1835  siirtyi  Hjeltin 
kirjapaino  S.  P.  £.  Widerholmille,  joka  yhdisti  sen  Pietarista 
tuomaansa  painoon.  Heinäkuussa  1858  se  muutettiin  pääkau- 
punkiin, jossa  se  on  kulkenut  kädestä  toiseen,  ollen  ensin 
Widerholmin  perillisillä,  sitte  F.  W.  Frenckellillä,  1868  alkaen 
Hufvudstadsbladetilla  ja  1889  lähtien  Sentraalikirjapainoyhtiöllä. 

Lokakuun  2  p.  1860  ilmestyi  G.  L.  Söderströmin 
kirjapainosta  ensimmäinen  painotuote  —  ilmoituskirje  erään 
pienen  „  kirjanpainajan u  maailmaan  tulosta.  Tälle  pikku  mie- 
helle annettiin  sitte  nimeksi  »Werner".  Kahdeksantoista  vuo- 
tiaana hän  alotti  kustannustoimensa  ja  kymmenen  vuotta  myö- 
hemmin joutui  hänen  huostaansa  tuo  sama  kirjapaino,  joka  oli 
miltei  päivälleen  yhtä  vanha  kuin  hän  itse. 

